
William  Ewart  G-ladstone  *) 


I. 

Den  berømte  Statsmand,  hvis  Liv  og  Virkec  vi  her 
ville  skildre  i  al  Korthed,  kan  efter  troværdige  Genealoger 
føre  sin  Stamtavle  helt  op  til  den  skotske  Kong  Robert 
Bruce  og  til  Henrik  III.  af  England,  fra  hvem  han  skal  ned- 
stamme paa  mødrene  Side.  Ogsaa  paa  fædrene  Side  stammer 
han  fra  en  gammel,  anset  Slægt,  som  allerede  før  Englands 
og  Skotlands  Forening  var  bosat  ved  Libberton  i  Clydedalen; 
Navnet  kommer  rimeligvis  af  »gled«,  en  Høg,  og  »stanes«, 
Klippe,  og  antyder  saaledes  det  Lands  Karakter,  hvor  Slægten 
havde  sit  Hjem.  Paa  Grænsekrigenes  Tid  vare  flere  af 
Slægten  berømte  Riddere  og  Stridsmænd;  men  i  en  langt 
senere  Periode  finde  vi  en  Gren  af  samme  bosat  i  Biggar 
i  Lanarkshire  og  optagen  af  mere  fredelige  Sysler.  I  1728 
døde  saaledes  her  i  Biggar  William  Gladstones,  —  denne 
Form  havde  Navnet  nu  antaget  — ,  som  havde  været  en  drif- 
tig, arbejdsom  Maltgjører;  han  var  den  sidste  af  Familien, 
der  blev  begraven  paa  Kirkegaarden  i  Libberton,  hvor  saa 
mange  af  hans  Forfædre  hvilede.     En  af  hans  Sønner  over- 

tog  Faderens  Forretning  og  førte  den  med  saa  stort  Held, 
at  han  dode  som  en  velhavende  Godsejer.  En  Sen  af  ham, 
John  Gladstones,  nedsatte  sig  som  Kornhandler  i  Leith, 
hvor  han  i  over  50  Aar  førte  en  stor  Forretning  og  tjente 
en  smuk  Formue;  han  havde  i  sit  Ægteskab  med  en 
Datter  af  Walter  Neilson  af  Springfield  sexten  Børn,  af 
hvilke  den  ældste  Søn  John  blev  Fader  til  Englands  be- 
rømte Premierminister.  Denne  John  Gladstones  var  født  i 
Leith  1763,  blev  oplært  i  Faderens  Forretning  og  viste 
tidlig  stor  Dygtighed.  Da  han  engang  i  Forretnings- 
anliggender opholdt  sig  i  Liverpool,  stiftede  han  IJekj endt- 
skab  med  en  af  de  største  Kornhandlere  dér  paa  Pladsen ; 
denne  tilbød  ham  en  Plads  i  sin  Forretning,  med  Faderens 
Tilladelse  modtog  han  Tilbudet  og  blev  ansat  paa  Huset 
Currie  &  Co.'s  Kontor.  Inden  lang  Tid  blev  han  Part- 
haver, og  Firmaet  Currie,  Gladstone  &  Bradshaw  indtog 
snart  en  høj  Stilling  blandt  de  store  Handelsetablisseraenter 
i  Liverpool. 

John  Gladstones  havde  bortkastet  det  sidste  »s«  af  sit 
Navn,  uvist  af  hvad  Grund;  senere  (i  Februar  18o5)  skaf- 
fede han  big  kongelig  Bevilling  paa  Forandringen.  Efter 
sexten  Aars  Forløb  var  John  Gladstone  Husets  eneste 
Chef,  kort  efter  tog  han  sin  Broder  Robert  til  Kompagnon, 
og  Firmaets  Forretninger  bleve  bestandig  mere  storartede. 
I  Aaret  1792  havde  John  Gladstone  ægtet  Miss  Hall  fra 
Liverpool;  hun  døde  sex  Aar  efter  uden  at  efterlade  sig 
Børn,  og  han  ægtede  saa  i  Aaret  1800  Anne  Robertsou, 
Datter  af  Andrew  Robertson.  Hun  var  en  overordentlig 
elskværdig  og  dannet  Dame,  og  under  et  fem  og  tredive- 
aarigt  lykkeligt  Samliv  tik  de  fire  Sønner  og  to  Døtre. 
Den  ældste  Søn,  Sir  Thomas  Gladstone,  lever  endnu;  den 
anden,  John  Neilson,  traadte  ind  i  Marinen,  blev  Kaptejn 
og  Parlamentsmedlem  og  døde  1863;  den  tredje  Søn,  der 
bar  Moderens  Familienavn  Robertson,  fulgte  sin  Fader  som 
Handelshusets  Chef  og  døde  1875;   den  yngste  af  de   fire 

Brødre  er  vor  William  Ewart;  begge  Søstrene  døde  ugifte. 
Deu  ældre  Gladstone  erhvervede  sig  ved  sin  Energi  og 
Dygtighed  ikke  blot  stor  Kigdom,  men  blev  tillige  en  af 
Liverpools  mest  fremragende  Mænd,  og  da  Sønnen  Wil- 
liam i  meget  slægter  Faderen  paa,  ville  vi  lidt  nærmere 
omtale  Faderens  merkantile  og  politiske  Liv. 

Han  hyldede  først  Whiggernes  Politik,  men  eftersom 
Tiden  skred  frem.  skiftede  han  Mening,  og  i  1812  under- 
støttede han  kraftig  George  Canning  og  var  Formand  i  et 
offentligt  Møde,  der  sammenkaldtes  for  at  opfordre  denne 
fremragende  Politiker  til  at  stille  sig  for  Liverpool.  Skjønt 
Canning  var  Tory  samt  en  Ven  og  allieret  af  Pitt,  var 
han  dog  i  flere  Ketninger  en  Fremskridtsmand;  han  for- 
svarede med  hele  sin  Veltalenhed  Katholikkernes  Emancipa- 
tion, begunstigede  Slaveriets  Ophævelse,  og  med  Hensyn  til 
Handelen  viste  han  stedse  Tilbøjelighed  til  at  mindske 
Beskyttelsestolden.  Der  skulde  vælges  to  Repræsentanter 
for  Liverpool,  og  foruden  Canning  stillede  der  sig  tre  Kan- 
didater, Valghandlingen  var  overordentlig  stormende,  men 
Canning  og  General  Gascoyne,  en  Tory  af  den  gamle  Skole, 
sejrede;  Canning  blev  baaren  gjennem  Byen  og  holdt  fra 
et  Vindue  i  Gladstones  Hus  en  Tale  til  Mængden,  og  Glad- 
stone præsiderede  ved  en  Banket,  der  gaves  for  at  fejre 
Cannings  Valg.  John  Gladstone  vedblev  at  være  en  tro- 
fast Ven  og  varm  Beundrer  af  Canning,  og  da  denne  i 
Aaret  1818  atter  stillede  sig  for  Liverpool,  var  Gladstone 
ham  igjen  en  kraftig  Støtte.  En  Sag,  der  laa  Canning 
meget  paa  Hjærtet,  var,  som  bekjendt,  Grækenlands  Fri- 
gjørelse  fra  Tyrkernes  Aag,  og  hans  Venner  i  Liverpool 
delte  hans  Opfattelse  deraf;  i  Aaret  1824  sammenkaldtes 
et  Møde  for  at  udtale  deres  Sympathi  for  denne  Sag,  og 
John  Gladstone  var  ved  denne  Lejlighed  en  af  de  betyde- 
ligste Talere.  Tre  Aar  senere  sammenkaldte  han  atter  et 
Møde  og  satte  igjennem,  ut  der  blev  overrakt  Kongen  en 
Adresse,   hvori   han   lykønskedes  til  Dannelsen  af  Ministe- 

riet  Canning;  thi  da  havde  denne  store  Statsmand  naaet 
Maalet  for  sin  Ærgjerrighed,  Posten  som  Storbritanniens 
Premierminister,  en  Ære,  han  dog  ikke  kom  til  at  nyde 
ret  længe,  thi,  som  bekjendt,  døde  han  samme  Aar. 

I  Oktober  1824  modtog  John  Gladstone  fra  Liverpools 
Kjøbmænd  og  andre  Rorgere  et  pragtfuldt  Selvservice  som 
en  Anerkjendelso  af  hans  gavnlige  Virksomhed  for  Handel 
og  Haandværk  og  de  vigtige  Tjenester,  han  havde  ydet 
Byen.  John  Gladstone  havde  ogsaa  Sæde  i  Underhuset,  dog 
mærkeligt  nok  ikke  for  Liverpool;  han  havde  megen  Interesse 
for  Politik,  var  energisk,  praktisk  og  ikke  uden  Indsigt  i  de 
offentlige  Anliggender.  Han  var  den  gamle  konstitutionelle  Re- 
geringsform ærlig  hengiven,  men  var  ikke  uvillig  til  at  udvide 
den  i  Overensstemmelse  med  Tidens  fremadskridende  Aand:  han 
frygtede  revolutionære  Retninger,  og  skjønt  han  paa  en  moderat 
Maade  støttede  Reformsagen,  ønskede  han  paa  ingen  Maade, 
at  den  skulde  gaa  alt  for  hurtig  frem  eller  blive  alt  for 
omfattende.  Som  en  samvittighedsfuld  Kriston  vilde  han 
være  bleven  oprørt  ved  Tanken  om,  at  man  kunde  behandle 
Slaverne  med  Grusomhed;  men  Slaveriet  som  Listitution 
troede  han  anerkjendt,  om  end  ikke  ligefrem  avtoriseret  af 
den  hellige  Skrift;  og  desuden  havde  han  en  stor  Forret- 
ning i  Sukker  og  en  Plantage  i  Demerara,  som  ikke  kunde 
dyrkes  uden  Negere;  derfor  støttede  han  ikke  Sagen  om 
Slaveriets  Ophævelse,  men  var  tilfreds  med  at  vide,  at 
hans  Sukkerplantage  blev  godt  bestyret  og  gav  godt  Ud- 
bytte. Han  var  aldrig  nogen  fremragende  Taler  i  Under- 
huset, men  fremstillede  ved  Here  Lejligheder  sine  Meninger 
i  Piecer.  skrevne  med  stor  Dygtighed.  Han  var  meget 
gavmild,  gav  store  Summer  til  Opførelsen  af  St.  Andrews- 
Kirken,  og  i  sin  Fødeby  Leith  byggede  han  St.  Thomas- 
Kirken  og  stiftede  et  Asyl  for  uhelbredelige  kvindelige 
Patienter.  I  1835  mistede  han  sin  elskelige  Hustru,  ti 
Aar  efter  blev  han  Baronet,  Sir  John  Gladstone  af  Fasque, 
Kincardineshire,  og  dode  18.ol  i  en  Alder  af  88  Aar,  efter 

at  han  havde  set  sin  Søn  som  Statssekretær  for  Kolonierne 
og  som  en  af  de  mest  fremragende  blandt  de  dygtige  Stats- 
mænd og  glimrende  Talere,  der  sluttede  sig  til  Sir  Robert  Peel. 

Efter  saaledes  i  Korthed  at  have  omtalt  William  Glad- 
stones  Herkomst  og  Slægt  ville  vi  gaa  over  til  at  tale  om  ham 
selv.  Han  blev  fedt  i  Liverpool  den  29de  Decbr.  1809  og 
fik  i  Daaben  Navnene  William,  efter  en  af  sine  Forfædre, 
og  Ewart  efter  sin  Gudfader  Mr.  Ewart,  en  Kjøbmand  i 
Liverpool,  der  var  en  af  hans  Faders  bedste  Venner.  Wil- 
liams første  Lærer  var  den  velærværdige  Mr.  Jones,  der 
havde  en  Skole  nær  ved  Byen.  Man  kjender  i  Regelen 
mange  Historier  om  store  Mænds  Barndom ;  om  William 
Gladstone  fortælles  saaledes,  at  hans  Lærer  klagede  over 
det  store  Besvær,  han  havde  med  at  indprente  ham  Be- 
gyndelsesgrundene i  Arithraetik.  Hvis  denne  Historie  er 
sand,  er  der  en  mærkelig  Modsætning  mellem  Drengens 
Tungnemhed  og  Ulyst  til  Arithmetiken  og  Mandens  senere 
glimrende  finansielle  Dygtighed.  En  anden  Historie  fra 
hans  Barndom  fortæller,  at  hans  Fader  fandt  stor  For- 
nøjelse i  at  tale  med  sin  flinke  lille  Dreng  om  Tidens 
offentlige  Anliggender,  især  om  alt,  hvad  der  angik  Can- 
niug,  og  William  var  stedse  en  opmærksom  og  forstandig 
Tilhører.  William  og  hans  Søskende  hørte  ogsaa  en  hel 
Del  om  politiske  og  offentlige  Anliggender  ved  Samtalerne 
mellem  deres  Fader  og  hans  mange  Venner,  og  skjønt  den 
gamle  Gladstone  var  for  fornuftig  en  Mand  til  ligefrem  at 
ville  lave  en  Politiker  ud  af  sin  lille  Son,  fik  den  livlige, 
opvakte  Dreng  dog  paa  denne  Maade  et  Kjendskab  til 
mange  vigtige  Spørgsmaal  og  en  Indsigt  i  de  offentlige 
Anliggender,  som  senere  kom  ham  til  stor  Nytte. 

Da  William  tidlig  viste  Tegn  paa  Begavelse,  blev  han, 
næppe  tolv  Aar  gammel,  sendt  til  den  berømte  Skole  og 
Opdragelsesanstalt  i  PJton.  Han  var  ikke  blot  en  begavet, 
men  ogsaa  en  kjærnesund  og  rask  Dreng,  og  lod  sig  derfor 
ikke    anfægte    af   de   Gjenvordigheder,    der    saa    ofte    gjøre 

Livet  i  en  stor  offentlig  Skole  saa  drøjt  for  svage  eller 
frygtsomme  Drenge.  Den  unge  Gladstone  viste  snart,  at 
han  forstod  at  hævde  sig  en  Plads,  og  da  han  tilmed  ikke 
blot  var  en  af  de  flinkeste  PHever,  men  tillige  en  af  de 
dygtigste  i  al  Slags  Sport  i  Skolen,  var  hans  Popularitet 
her  snart  sikret.  I  de  sex  Aar,  han  opholdt  sig  i  Eton, 
knyttede  han  varige  Venskaber  med  flere  Skolekammerater, 
der  senere  bleve  berømte  Mænd,  saaledes  George  Augustus 
Selwyn,  Francis  Hastings  Doyle  og  flere  andre;  han  gjorde 
sig  desuden  tidlig  bemærket  ved  at  skrive  smukke  latinske 
Vers  og  leverede  mange  gode  Bidrag  til  et  Tidsskrift 
»Eton  Miscellany«,  som  han  selv  i  sine  sidste  Skoleaar  var 
med  at  grundlægge. 

Da  han  i  1827  forlod  Eton,  havde  han  erhvervet  sig 
grundige  Kundskaber,  han  fortsatte  sine  Studier  i  to  Aar 
under  privat  Vejledning  og  gik  derpaa  til  Oxford  som  Stu- 
dent. Ogsaa  her  studerede  han  med  en  overordentlig  Flid, 
som  næppe  nok  formindskedes  i  Ferierne;  men  han  glemte 
dog  ikke  at  tage  Hensyn  til  sin  legemlige  Sundhed;  af 
Naturen  stærk  og  haardfør  vedligeholdt  han  stedse  sin 
Kraft  ved  regelmæssige  Legemsøvelser,  og  hans  moralske 
Karakter  bevarede  ham  fra  at  hengive  sig  til  et  svækkende 
Vellevned.  Som  han  overgik  de  fleste  af  sine  Kammerater 
i  aandelig  Dygtighed,  saaledes  ogsaa  i  legemlig  Kraft;  en 
msk  Spaseretur  paa  en  80 — 40  engelske  Mil  var  ham  en 
smal  Sag,  og  han  vendte  tilbage  med  forfrisket  Hjærne  og 
fornyet  Studerekraft.  Oxford  foreningen,  det  navnkundige 
Selskab,  i  hvis  Debatter  saa  mange  store  Statsmænd,  Lov- 
givere og  gejstlige  først  provede  deres  Kræfter  i  Veltalen- 
hed og  tik  deres  første  praktiske  Undervisning  i  Politik  og 
Filosofi,  havde  stor  Tiltrækning  for  Gladstone,  og  han  havde 
kun  været  faa  Maaneder  ved  Universitetet,  før  han  holdt 
sin  første  Tale  i  Foreningen;  senere  optraadte  han  ofte 
som  Taler,  i  det  han  i  offentlige  Anliggender  stillede  sig 
paa  Toryernes  Standpunkt.    Ved  Examinationen  i  1831  op- 

naaede  Gladstone  den  højeste  akademiske  Udmærkelse,  i  det 
han  vandt  to  første  Klasses  Præmier,  en  mej^et  sjælden 
Udmærkelse,  der  vidnede  om  den  Flid  og  Dygtighed,  hvor- 
med han  havde  drevet  sine  Studeringer. 


II. 

Efter  at  Gladstone  paa  en  saa  glimrende  Maade  havde 
fuldendt  sine  Studeringer  i  Oxford,  trængte  han  til  Rekrea- 
tion, gjorde  en  Rejse  til  Fastlandet  og  var  saaledes  fra- 
værende under  den  store  Reformbevægelses  urolige  Tider. 
Reformloven  for  England  og  Wales  fik  kongelig  Bekræftelse 
den  7de  Juni  1832,  for  Skotland  og  Irland  henholdsvis  den 
17de  Juli  og  den  7de  Avgust  samme  Aar,  og  der  blev  nu 
truffet  Forberedelser  til  de  nye  Valg  med  den  største  Iver, 
dog  heldigvis  med  faa  Forstyrrelser  af  den  offentlige  Fred; 
42  nye  Byer  havde  faaet  Ret  til  at  vælge  64  Medlemmer, 
medens  Valgretten  var  fratagen  56  Byer,  blandt  hvilke 
mange  ubetydelige  Smaaflækker,  hvor  en  Haandfuld  Vælgere 
ufravigelig  valgte  de  Kandidater,  der  opstilledes  af  nogle 
adelige  Familier.  Ærgjerrige  Politikere  havde  travlt  med 
at  vinde  de  nye  Vælgere,  og  disse  med  at  se  sig  om  efter 
Repræsentanter  efter  deres  Smag.  De  store  Godsejere  og 
Hovederne  for  de  adelige  Huse  frygtede  en  Indtrængning  i 
Parlamentet  af  Demokrater,  der  vilde  angribe,  maaske  op- 
hæve, men  i  ethvert  Tilfælde  kraftig  sætte  sig  op  imod 
deres  Privilegier,  og  de  anstrængte  sig  selvfølgelig  for  at 
udvide  den  Indflydelse,  de  endnu  besad  i  nogle  af  de  Byer, 
som  havde  overlevet  Reformen,  og  som  man  kunde  stole 
paa  vilde  vælge  »sikre«  Mænd;  Statskirken,  Kornlovene  og 
Jagtlovene  truedes,  og  ingen  kunde  forudse,  hvilke  For- 
andringer der  kunde  blive  fordrede  af  en  Skare  utæmme- 
lige   radikale,    der    for   første    Gang   traadte   ind  i  Under- 

huset  som  Repræsentanter  for  Vælgere,  der  aldrig  før 
havde  haft  noget  at  sige  i  Landets  Styrelse. 

Det  var  derfor  meget  ønskeligt  at  skaffe  Toryernes 
Rækker  nye  Kæmper,  der  medbragte  stor  Dygtighed  og 
ungdommelig  Energi,  og  William  Ewart  Gladstone  var  som 
selvskreven  hertil.  Ved  Universitetet  havde  han  glimret,  i 
Foreningen  havde  han  givet  Prøver  paa  en  Veltalenhed,  der 
kunde  blive  til  stor  Nytte  for  Partiet,  og  den  Interesse, 
han  havde  vist  for  Tidens  store  politiske  Spergsraaal,  havde 
ligefrem  udpeget  ham  for  den  politiske  Løbebane. 

I  Oxford  havde  Gladstone  sluttet  Venskab  med  en 
Søn  af  Hertugen  af  Newcastle,  og  Hertugen  mente,  at  han 
vilde  blive  en  udmærket  Repræsentant  for  Newark,  en  By, 
der  altid  havde  været  villig  til  at  vælge,  hvem  Hertugen 
ønskede.  Der  blev  sendt  Bud  efter  Gladstone,  og  han 
drog  bort  fra  Italien,  vel  næppe  uden  et  Suk  over  at  for- 
lade den  klassiske  Jordbund,  men  dog  fuld  af  ærgjerrig 
Længsel  efter  at  betræde  den  Løbebane,  der  aabnedes  for  ham. 
Han  havde  to  Medbejlere  til  Valget,  men  sejrede  ved  Her- 
tugens Indflydelse  over  dem  begge  og  fik  Sæde  i  det  Par- 
lament, som  den  23de  Januar  1833  traadte  sammen  forste 
Gang  efter  Valgreformen.  Trontalen  blev  holdt  den  5te 
Februar  og  berørte  blandt  de  mere  vigtige  Æmner  Stats- 
kirkens Stilling,  især  med  Hensyn  til  det  timelige  Spergs- 
raaal, Gejstlighedens  Underhold,  en  mere  retfærdig  Ordning 
af  Indkomsterne  samt  i  al  Almindelighed  Rettelsen  af  vit- 
terlige Misbrug.  Med  Hensyn  til  den  irske  Kirke  anbe- 
falede Trontalen,  at  Jordbesidderne  ved  en  retfærdig  Af- 
løsning skulde  sættes  i  Stand  til  at  fri  sig  for  en  trykkende 
aarlig  Skat. 

Disse  her  kortelig  antydede  Forhandlingsgjenstande 
skjænkede  den  unge  Gladstone  selvfølgelig  en  alvorlig  Op- 
mærksomhed, men  han  holdt  sig  med  Klogskab  og  Be- 
skedenhed tilbage;  han  var  endnu  kun  en  uprøvet  Strids- 
mand og  alt  for  betænksom  til  at  aabne  Kampen,   for  han 

havde  prøvet  sine  Vaaben  og  uddannet  sine  Kræfter.  I 
denne  sin  første  Parlamentssæson  holdt  han  derfor  kun 
nogle  faa  korte  Taler;  da  der  fremkom  en  Klage  fra 
Borgere  i  Liverpool  over  Misbrug  ved  Valgene  dér,  for- 
svarede han  sin  Fødeby  og  udtalte  som  sin  Overbevisning, 
at  der  ikke  var  begaaet  nogen  Uretmæssighed.  En  anden 
Gang  talte  han  til  Forsvar  for  Plantageejerne,  der  under 
Debatten  ora  Slaveriets  Ophævelse  vare  blevne  haardt  an- 
grebne; endelig  holdt  han  en  Forsvarstale  for  den  irske 
Kirke,  i  Opposition  til  Ministeriet.  Da  Parlamentet  sam- 
ledes igjen  i  1834,  talte  han  atter  nogle  Gange  om  de  samme 
Sager,  men  først  den  28de  Juli  holdt  han  den  længste  og  vig- 
tigste Tale,  han  indtil  da  havde  præsteret.  Anledningen  var 
3dje  Behandling  af  Lovforslaget  om  Adgangtil  Universiteterne, 
og  man  mærkede  strax,  at  her  var  hans  højeste  Interesse  vakt; 
han  havde  en  ubegrænset  Tro  paa  Statskirkens  Nødvendighed 
for  hele  den  britiske  Konstitutions  Bestaaen  og  paa  Uni- 
versiteternes Vigtighed  som  Opdragelsesanstalter  for  Kirken. 
At  disse  skulde  kunne  berøves  deres  exklusive  Karakter, 
var  —  efter  hans  Mening  —  et  saa  farligt  og  fordærveligt 
Forslag,  at  det  maatte  betragtes  med  Rædsel  af  enhver 
tro  Tilhænger  af  Kirken,  og  han  bekæmpede  det  med  hele 
sin  Kraft.  Den  unge  Talers  anstandsfulde  Fremtræden, 
hans  alvorlige  og  indtrængende  Veltalenhed  gjorde  megen 
Virkning  i  Underhuset,  og  det  var  rimeligvis  denne  Tale, 
som  bragte  Southey  til  at  ytre:  »Den  unge  Gladstone  maa 
siges  at  være  den  dygtigste  Mand,  der  er  udgaaet  fra  Ox- 
ford, siden  Peel  og  Canning.«  Denne  Tale  forøgede  navnlig 
Gladstones  Anseelse  i  hans  eget  Parti  og  udpegede  ham 
som  dygtig  nok  til  ved  første  givne  Lejlighed  at  modtage 
en  oifentlig  Ansættelse, 

William  IV.  havde  aldrig  kunnet  lide  sit  Whigministe- 
rium, skjønt  Reformbevægelsen  havde  tvunget  ham  til  at 
modtage  dets  Tjenester,  og  da  han  troede  at  mærke,  at 
dets  Popularitet  var  i   aftagende,  gav  han  Lord  Melbourne 

at  forstaa,  at  han  ønskede  at  danne  et  nyt  Kabinet;  Mini- 
steriet Melbourne  indgav  derfor  sin  Dimission  den  14de 
November  1S34,  og  Kongen  lod  Hertugen  af  Wellington  kalde 
og  overdrog  ham  at  danne  et  nyt  Ministerium.  Hertugen 
afslog  imidlertid  dette  og  henviste  Kongen  til  Sir  Robert 
Peel,  der  den  Gang  opholdt  sig  i  Rom,  men  overtog  dog 
Regeringen  indtil  dennes  Ankomst.  Sir  Robert  Peel  blev 
kaldt  hjem,  udnævnt  til  Overskatniester  og  Skalkammer- 
kansler  og  tik  med  nogen  Vanskelighed  dannet  sit  Ministe- 
rium. Han  viste,  at  han  ikke  havde  glemt  den  unge  Glad- 
stones  lovende  Fremtræden,  i  det  han  udnævnte  ham  til 
Undersekretær  for  Kolonierne;  det  er  værd  at  lægge  Mærke 
til,  at  det  var  det  første  Embede,  Peel  selv  havde  beklædt 
23  Aar  tidligere.  Sir  Robert  Peel  opløste  Parlamentet  og 
indkaldte  et  nyt  den  24de  Februar  det  følgende  Aar;  men 
det  viste  sig  imidlertid  strax,  at  dette  Parlament  ikke 
vilde  blive  nogen  Støtte  for  hans  Ministerium. 

Gladstone  kastede  sig  med  Iver  over  sine  Embeds- 
pligter; Jarlen  af  Aberdeen  var  hans  Chef,  og  det  tilkom 
derfor  den  unge  Undersekretær,  der  var  bleven  gjenvalgt 
for  Newark,  at  repræsentere  sit  Departement  i  Underhuset. 
Den  19de  Marts  indgav  han  et  Lovforslag  om  Regler  for 
Udvandrerskibe  og  Beskyttelse  for  de  fattige  Udvandrere, 
som  ofte  lede  stor  Nød  og  vare  udsatte  for  store  Farer 
ved  Overlæsselse  af  Skibene  og  mangelfuld  Forplejning. 
Han  beholdt  imidlertid  ikke  sit  Embede  ret  længe;  thi 
efter  at  Ministeriet  havde  lidt  flere  Nederlag  i  Kamret  og 
i  Begyndelsen  af  April  atter  var  blevet  slaaet  med  en 
Majoritet  paa  27  Stemmer,  under  Afstemning  om  Tiendens 
Afløsning  i  Iriand,  forkyndte  Sir  Robert  Peel,  at  han  og 
hans  Kollegaer  indgave  deres  Dimission:  »fordi  de  havde 
fundet  det  umuligt  at  naa  deres  Maal«.  Kongen  sendte 
Bud  efter  Lord  Melbourne,  som  blev  gjenindsat  i  sin  Vær- 
dighed, Lord  Palmerston  overtog  Udenrigsministeriet,  og 
Lord  John  Russell  Indenrigsministeriet. 

Et  af  Hovedpunkterne  i  Ministeriet  Melbournes  Pro- 
gram var  Ophævelsen  af  Kirkeafgifterne,  og  den  3dje  Marts 
1837  indbragtes  et  Lovforslag  om  dette  Spergsmaal.  Den 
15de  holdt  Gladstone  en  kraftig  Tale  imod  dets  Vedtagelse; 
han  hentydede  med  et  Anstrøg  af  stolt  Foragt  til  de  Sam- 
vittighedsskrupler, nogle  havde  anført  som  Grunden  til,  at 
de  nægtede  at  betale  Afgifterne,  i  det  han  udtalte:  »Naar 
den  lovgivende  Magt  forlanger  af  sine  Undersaatter  en  Del 
af  deres  Ejendom,  frikjender  den  lovgivende  Magt  sine 
Undersaatters  Samvittighed  med  Hensyn  til  Anvendelsen 
deraf,  hvortil  den  end  bruges.  De  kunne  paa  enhver  mulig 
Maade  søge  at  slippe  fri  derfor,  men  saa  længe  den  Lov, 
der  har  paalagt  dem  Skatter,  staar  ved  Magt,  kan  ingen 
Samvittighedsskrupler  give  dem  Ret  til  at  nægte  at  be- 
tale.« 

William  IV.'s  Død  den  20de  Juni  samme  Aar  gav 
selvfølgelig  Anledning  til  Parlamentets  Opløsning,  og  det 
første  Parlament  under  Dronning  Victorias  Regering  sam- 
ledes den  15de  Novbr.  Gladstone  var  bleven  opfordret  til 
at  stille  sig  i  Manchester,  men  havde  afslaaet  dette,  da 
han  foretrak  vedblivende  at  repræsentere  Newark,  der  atter 
havde  gjenvalgt  ham.  Tilstandene  i  Kanada  bleve  strax 
Gjenstand  for  den  største  Interesse,  der  havde  været  Op- 
rør i  Montreal,  og  der  var  Udsigt  til  langvarige  og  heftige 
Stridigheder.  Den  22de  Decbr.  tog  Gladstone  Del  i  De- 
batten, i  det  han  paastod,  at  Kolonien  kun  havde  meget 
faa  Grunde  til  Beklagelse,  og  at  Misfornøjelsen  var  for- 
aarsaget  af  Agitatorer.  1  Januar  1838  talte  Roebuck 
Kanadas  Sag,  og  Gladstone  udtalte  ?om  sin  Mening,  at  en 
Del  af  Skammen  for  Koloniens  slette  Tilstand  hvilede  paa 
Indenrigsministeriet;  han  talte  atter  den  7de  Marts  og 
beskyldte  Kanadas  Styrelse  og  Indenrigsministeriet  for  at 
lade  det  mangle  paa  Energi  ved  Oprørets  UndeHrykkelse. 
I  sit  Gjensvar  rettede  til   Gjengjæld  Skatkammerkansleren, 

Spring  Rice,  den  Modbeskyldning,  at  Gladstone  ønskede  at 
regere  ved  Tvangsmidler. 

Saaledes  var  Gladstone  i  alle  Henseender  en  Tory  af 
det  reneste  Vand,  han  havde  en  absolut  Tro  paa  den 
»faderlige  Forsyns«-Theori  i  Styrelsen,  saa  vel  over  Kolo- 
nierne som  i  Hjemmet,  og  paa  Kirken  som  en  uadskillelig 
Del  af  Staten.  Baade  i  sit  Hjem  og  i  Oxford  havde  han 
lært  at  betragte  PJnglands  Kirke  som  en  guddommelig  Ind- 
stiftelse, og  han  var  parat  til  at  kæmpe  for  den  med  hele 
sin  Energi.  At  angribe  dens  Ret  til  at  nyde  godt  af 
Kirkeafgifterne  var,  sagde  han,  at  angribe  en  hellig  Insti- 
tution, og  selv  hvor  kun  den  mindste  Del  af  Befolkningen 
hørte  til  Statskirken,  og  saaledes  var  jo  Tilfældet  i  Irland, 
mente  han  dog,  at  det  var  hele  Folkets  Pligt  at  bidrage 
til  dens  Underhold.  I  Parlamentet  udtalte  han  alvorlig  og 
frygtløs  disse  Anskuelser,  og  han  ofrede  sin  Fritid  paa  at 
fremstille  dem  i  en  Bog,  som  han  haabede  skulde  give  et 
Bidrag  til  at  støtte  den  Sag,  der  laa  ham  saa  meget  paa 
Hjærtet.  Dette  Værk  udkom  i  Efteraaret  1838  under  Titlen 
»Staten  i  dens  Forhold  til  Kirken«  og  var  tilegnet  Oxfords 
Universitet  som  »Velsignelsernes  Kilde  i  aandelig,  social  og 
intellektuel  Henseende«.  Bogen,  som  hurtig  udkom  i  andet 
Oplag,  gav  en  samlet  og  ordnet  Fremstilling  af  det  vigtige 
Spørgsmaal,  den  omhandlede.  Det  Mod,  hvormed  Forfat- 
teren forfægtede  sine  Meninger,  og  den  uomtvistelige  Dyg- 
tighed, hvorom  hele  Bogen  vidnede,  forøgede  ikke  alene 
hans  eget  Partis  Beundring,  men  tiltrak  sig  ogsaa  baade 
Whiggernes  og  de  radikales  Opmærksomhed,  og  fra  alle 
Sider  indrømmedes  det,  at  den  unge  Gladstone  sikkert  var 
bestemt  til  at  indtage  en  fremragende  og  indflydelsesrig 
Stilling  i  den  politiske  Verden. 

For  at  udhvile  sig  efter  sin  anstrængende  politiske  og 
litterære  Virksomhed  gjorde  den  unge  Forfatter  samme 
Efteraar  en  Rejse  til  Italien  og  Sicilien,  hvoraf  han  8eh 
har   leveret   en    interessant  Beskrivelse  i   sin  Dagbog,    der 

for  en  Del  er  offentliggjort.  Det  følgende  Aar  blev  et 
mindeværdigt  og  lykkeligt  Aar  for  William  Gladstone,  i  det 
han  den  2.5de  Juli  ægtede  Miss  Catherine  Glynne,  ældste 
Datter  af  Sir  Stephen  Kichard  Glynne  til  Hawarden  Castle, 
Flintshire,  hvis  Stamtræ  er  over  fusende  Aar  gammelt. 
Det  nuværende  Hawarden  Castle  er  opført  1752,  og  da 
Mrs.  Gladstones  Broder  1874  døde  ugift,  gik  Godset  ved 
Testamente  over  til  Gladstone,  efter  hvis  Død  det  tilfalder 
hans  ældste  Søn.  Dette  Ægteskab  er  blevet  velsignet  med 
fire  Sønner  og  fire  Døtre;  en  Datter  døde  som  Barn,  de 
øvrige  leve  endnu.  Den  ældste  og  den  yngste  Sen  ere 
Medlemmer  af  Underhuset,  den  anden  er  Sognepræst  i 
Hawarden,  Familiens  Kald,  og  den  tredje  er  Forretnings- 
mand. Den  ældste  Datter  er  gift  med  den  velærværdige 
Mr.  Wickhani,  Rektor  ved  Wellington-Kollegiet,  de  to  yngste 
ere  ugifte. 

III. 

Da  Parlamentet  traadte  sammen  i  Aaret  1840,  aab- 
nedes  strax  en  heftig  Debat  angaaende  »Opiums-Krigen« 
med  Kina.  Kejseren  af  Kina  havde  forbudt  Opiumshandelen 
i  sit  Land,  og  Statholderen  Ling  satte  paa  en  energisk 
Maade  Forbudet  i  Kraft  ved  at  angribe  de  britiske  Kjøb- 
mænds  Opium soplag  i  Kanton  og  omringe  Faktorierne, 
hvorved  Beboerne  bleve  indespærrede;  de  bleve  dog  ud- 
friede af  den  engelske  Sendemand  og  Flaadefører,  Kaptejn 
Elliot;  men  de  maatte  lade  deres  Opium  i  Stikken,  og  det 
hele  Forraad  blev,  efter  Lings  Ordre,  ødelagt.  Der  blev 
udøvet  mange  Voldsomheder  af  Kineserne,  og  det  kom  til 
en  skarp  Fægtning  mellem  to  britiske  Fregatter  og  nogle 
bevæbnede  kinesiske  Junker.  I  Begyndelsen  af  1840  ud- 
stedte Kejseren  af  Kina  en  Forordning,  hvorved  han  »for 
evig«  forbød  al  Handelsforbindelse  med  England,  en  Krig 
var    den   uundgaaelige  Følge    af   alt    dette,    men   lige    saa 

uundgaaelig  var  en  levende  Debat  i  Parlamentet  med  hef- 
tige Angreb  fra  Oppositionens  Side  mod  Ministrene,  navnlig 
raod  Udenrigsministeren,  Lord  Palmerston.  Sir  James 
Graham  indbragte  endog  et  Forslag,  hvori  der  udtaltes  en 
Dadel  over  Ministeriet  for  de  Fjendtligheder,  der  havde 
fundet  Sted;  disse,  sagde  han,  maatte  væsentlig  tilskrives 
dettes  »Mangel  paa  Forudseenhed  og  Forsigtighed«.  De- 
batten om  dette  Forslag  var  levende  og  mærkelig,  og  der 
blev  holdt  mange  kraftige  Taler  baade  af  Ministrenes 
Venner  og  af  deres  Modstandere,  hvoriblandt  William  Glad- 
stone,  som  dadlede  Lord  Falmerstons  hele  Forhold  i  denne 
Sag,  i  det  han  beskyldte  ham  for  ikke  at  have  læst  de 
officielle  Indberetninger  om  Opiumshandelen  og  for  at 
være  aldeles  uvidende  om  den  Tingenes  Tilstand,  der  gik 
forud  for  Krigens  Udbrud.  Sir  James  Grahams  Forslag 
gik  dog  ikke  igjennem;  Ministrenes  Tilhængere  vandt  en 
ringe  Majoritet,  i  det  der  blev  afgivet  271  Nej  mod 
262  Ja. 

Da  Kolonialsekretæren  Lord  John  Russell  indgav  et 
Lovforslag  om  Kanadas  Bestyrelse,  stottede  Gladstone 
dette,  i  det  han  ved  samme  Lejlighed  fremsatte  sine  An- 
skuelser med  Hensyn  til  Koloniernes  Forbindelse  med 
Moderlandet.  »Han  fandt,«  sagde  han,  »at  det  var  et  fuld- 
stændigt Misgreb  at  tro,  at  Storbritannien  kunde  vinde 
noget  ved  at  opretholde  Unionen  imod  Koloniernes  eget 
Ønske,  og  derfor  mente  han,  at  det  burde  være  et  Hoved- 
princip for  Englands  Politik  at  betragte  Unionen  med  Ka- 
nada og  de  evrige  amerikanske  Kolonier  som  afhængig  af 
begge  Parters  frie  Vilje;  men  saa  længe  Unionen  bestod, 
skulde  det  britiske  Parlaments  Overherred«rame  hævdes; 
at  tale  om  en  Union  mellem  to  Lande,  der  hvert  havde 
sin  uafhængige  lovgivende  Magt,  var  den  mest  fantastiske 
Idé,  der  nogen  Sinde  var  opstaaet  i  en  Mands  Hjærne«. 

Den  ringe  Frihed,  der  levnedes  Gladstone  fra  hans 
parlamentariske  Arbejder,  anvendte  han  med  sin  sædvanlige 

rastløse  Energi  til  Frembringelsen  af  et  omhyggelig  udar- 
bejdet Værk,  »Kirkens  Principper,  betragtede  i  deres  Re- 
sultater«, hvori  han  giver  en  Fremstilling  af  den  engelske 
Kirkes  Grundsætninger  og  henstiller  det  til  denne  at  slutte 
sig  nøjere  til  det  vaagnende  religiøse  Liv  paa  den  Tid. 

En  Sag,  der  i  den  følgende  Tid  i  højeste  Grad  fængs- 
lede den  offentlige  Opmærksomhed,  var  Bibeholdelsen  eller 
Ophævelsen  af  Kornlovene.  Dette  Spørgsmaal  vil  imid- 
lertid være  Tidsskriftets  Læsere  bekjendt  fra  en  tidligere 
Afhandling*),  og  vi  skulle  derfor  her  kun  berøre,  hvad 
der  angaar  Gladstone.  Da  Melbournes  Ministerium  i  1841 
maatte  vige  for  Kobert  Peels,  blev  Gladstone  udnævnt  til 
Vicepræsident  i  Handelskollegiet  og  Overmøntmester,  dog 
uden  at  have  Sæde  i  Kabinettet;  i  denne  Stilling  blev  han, 
ved  sin  finansielle  Dygtighed  og  sin  nøje  Indsigt  i  alt, 
hvad  der  angik  Handelsaffærer,  Peels  bedste  Støtte  ved 
Omordningen  af  Toldtariffen,  og  da  Præsidenten  for  Han- 
delskollegiet, Jarlen  af  Ripon,  døde  i  Maj  1843,  overdrog 
Peel  hans  Embede  til  Gladstone,  der  saaledes  for  første 
Gang  traadte  ind  i  Kabinettet.  Han  nedlagde  imidlertid 
allerede  1845  sit  Embede,  og  Grunden  hertil  var  en  Para- 
graf i  dette  Aars  Trontale,  der  fremhævede  det  ønskelige  i, 
at  der  aabnedes  Befolkningen  i  Irland  en  mere  udstrakt 
Adgang  til  akademisk  Undervisning.  Ved  første  Øjekast 
kunde  det  synes  mærkeligt,  at  Gladstone,  der  selv  havde 
haft  saa  megen  Glæde  og  Nytte  af  sine  akademiske  Stu- 
dier, ikke  vilde  lette  andre  Adgangen  dertil;  men  han 
vidste,  at  det  var  Regeringens  Mening  at  yde  Statsunder- 
støttelse  til  de  romersk-katholske  Akademier  i  Irland,  og 
han  vilde  ikke  dele  Ansvaret  for  denne  Foranstaltning. 
Det  var  en  offentlig  Hemmelighed,  at  Gladstone  agtede  at 
trække   sig   tilbage    fra  Ministeriet,    og   som  Svar    paa   en 


*)  Skildringer  at  Englands  nyeste  Historie,   se   Historisk  Arkiv 
1881,  I,  150  og  flg.,  180  og  flg. 

Udtalelse  af  Lord  Russell,  hvori  denne  udtalte  sin  Beun- 
dring for  hans  store  Dygtighed  og  udtalte  Haabet  om,  at 
han  vilde  forklare  Grunden  til  sin  Afgang,  holdt  Gladstone 
en  Tale,  hvori  han  fremhævede,  at  den  eneste  Grund  her- 
til var,  at  Regeringen  havde  til  Hensigt  at  foreslaa  For- 
andringer med  Hensyn  til  det  System  for  Statens  og  Re- 
ligionens Forhold  til  hinanden,  som  han  stedse  havde 
hævdet  som  det  bedste,  og  under  disse  Omstændigheder 
ansaa  han  det  for  sin  Pligt  at  indtage  en  Stilling,  der 
satte  ham  i  Stand  til  at  danne  sig  en  uafhængig  og  uhildet 
Mening  om  Sagen.  Sir  Robert  Peel  bekræftede  Gladstones 
Ord,  i  det  han  udtalte  sin  højeste  Beundring  og  Agtelse 
for  hans  Dygtighed  og  ædle  Karakter;  han  var  ansvarlig 
for,  at  Gladstone  ikke  alt  tidligere  havde  trukket  sig  til- 
bage; thi  først  i  yderste  Nødsfald  havde  han  villet  give 
Slip  paa  en  Mand,  der  var  i  Stand  til  at  yde  Landet  saa 
udmærkede  Tjenester,  og  som  var  en  sand  Pryd  for  Rege- 
ringen. 

Efter  at  Gladstone  var  udtraadt  af  Ministeriet,  ydede 
han  dette  en  uafhængig  Bistand;  man  maatte  formode,  at 
han  vilde  modsætte  sig  Regeringens  Forslag  om  en  varig 
Understøttelse  af  det  romersk-katholske  Kollegium  i  May- 
nooth,  et  Forslag,  der  syntes  at  stride  imod  hans  Anskuelser 
om  Statens  Pligt  til  alene  at  understøtte,  hvad  han  betrag- 
tede som  den  orthodoxe  Tro.  Det  vakte  derfor  megen 
Overraskelse,  da  Gladstone  ved  anden  Behandling  al  For- 
slaget stemte  for  dette,  i  det  han  sagde,  at  efter  hans 
Mening  burde  de,  som  betalte  Landets  Skatter,  ogsaa  dele 
dets  Institutioners  Velgjerninger,  og  han  tilføjede:  »Efter 
en  moden  Overvejelse  af  denne  Sag,  er  jeg  beredt  til,  i 
Opposition  mod,  hvad  jeg  tror  er  den  herskende  Mening 
blandt  det  engelske  Folk,  i  Opposition  mod  mine  Vælgeres 
Mening,  som  det  gjør  mig  meget  ondt  at  afvige  fra,  ja. 
tvært  imod  min  egen  dybt  rodfæstede  Forkjærlighed  at 
nnderstøtte   det  Forslag,   min   højtærede   Ven  har  fremsat. 

Disse  mærkelige  Ord  betegne  i  lige  hej  Grad  den  levende 
iJamvittighedsfuldhed  og  det  moralske  Mod,  som  bestandig 
have  karakteriseret  Gladstone,  og  de  forberedte  til  en  vis 
Grad  endnu  mærkeligere  Forandringer  i  hans  Anskuelser 
om  Tidens  vigtige  Spørgsmaal. 

Den  forfærdelige  Hungersnød,  som  i  1845  hjemsøgte 
Irland,  nødte  endelig  Regeringen  til  at  opgive  sin  Fast- 
holden ved  Kornlovene,  og  blandt  dem,  som  fra  Tilhængere 
af  Beskyttelsessystemet  gik  over  til  Frihandelsmænd,  var 
ogsaa  Gladstone,  der  samme  Aar  atter  traadte  ind  i  Kabi- 
nettet som  Statssekretær  for  Kolonierne. 

Sir  Robert  Peel,  Gladstone  og  deres  Meningsfæller 
havde  ved  aabent  at  vedkjende  sig  mere  liberale  og  fri- 
sindede Anskuelser  paadraget  sig  de  stokkonservative  To- 
lyers  Vrede,  og  dette  havde  for  Gladstones  Vedkommende 
til  Følge,  at  han  i  1846  ikke  fik  Sæde  i  Underhuset.  Her- 
tugen af  Newcastle  var  nemlig  en  af  de  Mænd,  der  var 
mest  opbragt  paa  »Peeliterne«,  og  hans  Vrede  var  saa 
meget  stærkere,  som  hans  Søn  og  Arving,  Jarlen  af  Lin- 
€oln,  var  iblandt  deres  Tal;  Hertugen  sendte  derfor  en 
anden  Kandidat  til  Newark,  og  skjent  Gladstone  vidste,  at 
mange  af  Vælgerne  langt  hellere  vilde  stemme  paa  ham, 
vilde  han  ikke  stille  sig  imod  Hertugens  Protegé,  da  han 
vidste,  at  de  fleste  Vælgere  vare  nødte  til  at  stemme,  som 
Hertugen  ønskede.  Han  sendte  derfor  en  Adresse,  hvori 
han  tog  Afsked  med  den  By,  han  i  tretten  Aar  havde 
repræsenteret  med  saa  megen  Ære.  Allerede  Aaret  efter 
fik  Gladstone  atter  Sæde  i  Underhuset,  denne  Gang  som 
Repræsentant  for  Oxfords  Universitet.  Som  bekjendt  var 
Robert  Peels  Ministerium  i  1846  blevet  afløst  af  Lord  Rus- 
sels*);  en  af  de  første  Taler,  Gladstone  holdt  i  denne 
Saison,  var  ikke  desto  mindre  til  Gunst  for  et  af  Lord 
Russell  indgivet  Lovforslag  om,  at  Huset  skulde  nedsætte 

*)  Se  Hist.  Arkiv  1881,  205—7. 

Historisk  Arkiv.     18a''.    II.  2 


18  William  Ewart  Oladstone. 

en  Komité  til  at  afgive  Betænkning  om  Afskaffelsen  af  å& 
Tryk,  der  i  borgerlig  og  politisk  Henseende  hvilede  paa 
Jøderne.  Gladstone  gav  atter  her  et  Bevis  paa,  at  hans 
tidligere  Anskuelser  vare  betydelig  modificerede,  samt  paa 
sin  Samvittighedsfuldhed  og  modige  Uafhængighed;  thiy 
uagtet  den  anden  Repræsentant  for  Oxfords  Universitet 
modsatte  sig  Lovforslaget,  og  uagtet  han  vidste,  at  han 
var  i  Modstrid  med  sine  Vælgeres  Ønsker,  udtalte  han 
aabent  som  sin  Mening,  at  ethvert  Medlem  burde  stemme- 
efter  sin  egen  Overbevisning,  selv  om  denne  afveg  fra  hans^ 
Vælgeres  Anskuelser.  Forslaget  støttedes  i  øvrigt  ogsaa  af 
Peel  og  flere  af  hans  Venner  og  gik  igjennem  med  en 
Majoritet  af  67  Stemmer. 

IV. 

Gladstone  tilbragte  Vinteren  1850 — 51  i  Neapel,  og- 
her  indtraf  en  af  de  mærkeligste  og  mest  interessante  Be- 
givenheder i  hans  Liv.  Ferdinand  II.,  som  den  Gang  var 
Konge  af  Neapel  og  Sicilien,  og  hvis  Trone  var  bleven 
stærk  rystet  ved  de  politiske  Omvæltninger  1848,  havde 
atter  befæstet  sit  Herredømme  ved  samvittighedsløs  Falsk- 
hed og  Undertrykkelse,  i  det  han  uden  Barmhjærtighed 
nedskød  sine  oprørske  Undersaatter  og  gik  frem  med  en 
Grusomhed  uden  Lige  mod  enhver  politisk  Modstander  elier 
Patriot,  som  vovede  at  forsvare  Folkets  Rettigheder.  Dom- 
merne bleve  dels  bestukne,  dels  skræmmede  til  at  dømme 
efter  Kongens  og  hans  Raadgiveres  Vilje,  falske  Vidner  og 
Mened  bleve  uden  Betænkning  benyttede,  og  Tusender  af 
Ofre  sukkede  i  Neapels  forfærdelige  Fangehuller,  hvor  hæ- 
derlige og  dannede  Patrioter  smeddedes  sammen  med  de- 
værste  Forbrydere. 

Iblandt   Ofrene   for   Kongens   Had    var   Carlo  Poerio 
han  var  Søn  af  en  Patriot,  som  havde   lidt  meget  for  sin 
Kjærlighed  til  sit  Folk  og  sit  Land,  og   selv  var  han   en 

af  de  dygtigste,  mest  energiske  og  højsindede  blandt  den 
Tids  ledende  Mænd.  Han  havde  været  fængslet,  da  Kongen 
havde  Magten,  og  der  blev  tilbudt  ham  en  Ministerpost,  da 
Kongen  blev  tvungen  til  at  indrømme  Folket  en  liberal 
Konstitution.  Poerio  var  efterhaanden  Politidirektør  og 
Minister  for  den  offentlige  Undervisning;  men  han  nedlagde 
dog  snart  disse  Embeder  og  afslog  Kongens  Tilbud  om  at 
udnævne  ham  til  Statsraad,  fordi  han  foretrak  at  bevare 
sin  Uafhængighed  som  Deputeret  i  Parlamentet.  Saa  snart 
Kongen  imidlertid  følte,  at  nu  havde  han  atter  Magt  nok 
til  at  trodse  den  offentlige  Mening,  var  ogsaa  Poerios 
Undergang  vis.  Han  blev  arresteret,  en  Husundersøgelse 
fandt  Sted,  og  der  blev  fremlagt  kompromitterende  Papirer, 
der  falskelig  foregaves  at  være  fundne  hos  ham.  En  Per- 
son ved  Navn  Jervolino,  Kegeringens  hemmelige  Agent, 
aflagde  Ed  paa,  at  Poerio  var  Hovedet  for  en  Sammen- 
sværgelse, der  havde  til  Hensigt  at  myrde  Kongen  og 
Ministrene  og  proklamere  Kepublikken.  Poerio  forlangte 
at  konfronteres  med  sin  Anklager;  men  dette  blev  nægtet 
ham,  og  forgjæves  beviste  han,  at  denne  var  en  betalt 
Politispion.  Retten  anerkjendte  det  falske  Vidnesbyrd,  er- 
klærede Poerio  for  skyldig  og  demte  ham  til  24  Aars 
Fangenskab  i  Lænker  og  til  at  betale  en  stor  Bøde.  Han 
blev  iført  Forbryderdragt,  belæsset  med  femten  Pund  Jærn 
og  slæbt  fra  det  ene  Fangeskib  til  det  andet,  i  Selskab 
med  de  værste  Forbrydere.  Poerios  Sag  var  netop  for 
Retten,  medens  Gladstone  besøgte  Neapel,  og  han  over- 
værede en  Del  af  Forhørerne ;  den  skjændige  Domfældelse 
vakte  hans  dybeste  Uvilje  og  fik  ham  til  at  give  nøje  Agt 
paa  mange  andre  Processer  mod  politiske  Forbrydere.  Han 
besøgte  Fængslerne,  undersøgte  selv  de  forfærdelige  under- 
jordiske Fangehuller,  talte  med  Fangerne  og  var  Vidne  til 
deres  Lidelser.  Han  udfandt,  at  af  hundrede  og  fyrretyve 
deputerede,  valgte  til  det  neapolitanske  Parlament,  vare 
sex  og  halvfjerds  i  Fængsel   eller  Landflygtighed,   og   over 

tyve  Tusende  andre  af  Ferdinands  Undersaatter  vare  ka- 
stede i  Fængsel,  beskyldte  for  politiske  Forseelser.  Op- 
tændt af  ædel  Harme  offentliggjorde  han  i  Form  af  et 
>Brev  til  Jarlen  af  Aberdeen«  en  udførlig  Skildring  af  For- 
hørene, Domfældelserne  og  de  ulykkelige  Fangers  Lidelser 
og  anklagede  med  skarpe  Ord  de  neapolitanske  Avtoriteter. 
Domfældelsen  af  Poerio,  der  var  »en  begavet  og  dannet 
Mand,  udmærket  ved  Lydighed  mod  Loven  og  Kjærlighed 
til  sit  Land«,  sagde  han,  »var  kun  bleven  sat  igjennem 
ved  Hjælp  af  Mened  og  Magtsprog,  og  den  frygtelige  Straf, 
han  maatte  bøde,  var  mere  grusom  end  selve  Skafottet, 
men  man  undgik  den  Opsigt,  Skafottet  vilde  have  vakt.< 

Offentliggj øreisen  af  dette  Brev  vakte  et  overordentligt 
Røre;  det  blev  bekjendt  over  hele  Evropa  og  naturligvis 
øjeblikkelig  besvaret  med  »officielle  Beretninger«,  der  fuld- 
stændig modsagde  Gladstones  Fremstilling,  ligesom  der 
heller  ikke  manglede  Journalister,  der  erklærede,  at  Glad- 
stones levende  Indbildningskraft  havde  bragt  ham  til  i  høj 
Grad  at  overdrive  Tilstandene;  i  et  andet  Brev  undersøgte 
Gladstone  disse  Gjensvar,  hvoraf  Resultatet  blev,  at  han 
rettede  et  Par  smaa  Fejltagelser  i  Detaillerne,  medens 
Hovedpunkterne  i  hans  Fremstilling  stode  uberørte. 

I  Parlamentet  udtalte  Udenrigsministeren,  Lord  Pal- 
merston,  sin  Beundring  for  Gladstones  Handlemaade,  hvor- 
ved han  havde  indlagt  sig  megen  Ære  som  Forsvarer  for 
de  ulykkelige  Ofre  for  Ulovlighed  og  Despotisme,  og  til- 
føjede, at  han  havde  anset  det  for  sin  Pligt  at  sende  Af- 
skrifter af  Gladstones  Skrift  til  alle  Knglands  Sendemænd 
ved  Evropas  Hoffer,  med  Paalæg  om  at  tilstille  de  for- 
skjellige  Regeringer  dem,  for  at  disse  kunde  benytte  deres 
Indflydelse  til  at  faa  de  paatalte  Misbrug  hævede.  Hvor 
sløvet  Ferdinand  II.'s  Samvittighed  end  var  og  hvor  for- 
dærvet end  den  neapolitanske  Regering,  havde  den  dog  ikke 
mistet  al  Skamfølelse,  og  paa  Gladstones  Afsløringer  fulgte 
betydelige  Formildelser   af  Straffe   og  Løsladelsen   af  flere 

Fanger.  Poerio  fik  Tilladelse  til  at  forlade  Italien  og  tog 
til  London,  hvor  han  blev  modtagen  med  Varme;  da  Konge- 
riget Neapel  senere  havde  ophørt  at  existere  og  gik  op  i 
Kongeliget  Italien,  vendte  han  tilbage  og  tjente  sit  Land 
som  Statsmand.  Det  kunde  synes  inkonsekvent,  at  Glad- 
stone, som  tidligere  havde  hævdet,  at  den  ene  Stat  ikke 
burde  blande  sig  i  den  andens  indre  Anliggender,  saaledes 
gjorde  sig  til  Forkæmper  for  et  undertrykt  Folk  og  selv 
paakaldte  en  officiel  Indblanding;  men  det  viser  kun,  at 
her  som  altid  var  Gladstones  ædle,  højsindede  Handleraaade 
forud  for  hans  politiske  Theorier;  han  havde  med  egne 
Øjne  set  Uretfærdighederne  og  Grusomhederne  i  Neapel, 
og  hans  varme  Følelse  for  Menneskerettighederne  var  stær- 
kere end  alle  kolde  politiske  Maxiraer.  Og  det  samme  var 
Tilfældet  med  hans  Landsmænd,  alt  Partiskab  var  glemt, 
og  fra  alle  Sider  lød  der  Lovtaler  over  Gladstones  Handle- 
maade. 

De  forskjellige  Ministerier,  som  i  Aarene  1851  og  52 
afløste  hverandre,  ere  tidligere  omtalte*);  som  bekjendt 
traadte  Gladstone  ind  i  det  saakaldte  Koalitionsministerium 
som  Finansminister,  fra  hvilken  Post  Disraeli,  slaaet  af 
Marken  ved  en  glimrende  Tale  af  Gladstone,  maatte  trække 
sig  tilbage.  Gladstone,  der  havde  begyndt  sin  parlamenta- 
riske Virksomhed  som  en  fuldblods  Tory,  havde  efterhaanden 
tilegnet  sig  mere  frisindede  Anskuelser  og  havde  ved  flere 
Lejligheder  vist,  at  han,  selv  i  kirkelige  Anliggender,  nu 
var  mere  liberal  end  konservativ.  Dette  var  imidlertid 
ikke  ret  efter  hans  højkirkelige  Vælgeres  Smag,  og  baade 
ved  Valgene  i  1852  og  58  blev  der  opstillet  en  Modkan- 
didat, som  dog  begge  Gange  blev  besejret.  Som  Finans- 
minister var  det  en  af  Gladstones  første  Pligter  at  frem- 
lægge et  Budget,  og  han  forelagde  i  April  1853  et  saa- 
dant,  der  ikke  blot  i  sig  selv  var  et  Bevis  paa  hans  store 


*)  Se  Hist.  Arkiv  1881,  420—28. 

financielle  Dygtighed,  men  ogsaa  blev  en  ligefrem  Nydelse 
for  Kamret,  thi  Gladstone  forstod,  som  ingen  anden,  at 
give  de  tørre  Beregninger  Interesse  og,  ved  sin  glimrende 
Veltalenhed,  at  holde  Kamrets  Opmærksomhed  fængslet  i 
fem  Timer. 

Omtrent  paa  denne  Tid  begyndte  det  at  se  truende  ud 
i  det  østlige  Evropa,  hvor  Rusland  søgte  at  udvide  sin 
Magt  paa  Tyrkiets  Bekostning;  Tyrkiet  erklærede  Rusland 
Krig,  en  fransk-engelsk  Flaade  lagde  ind  i  Bosporos,  og 
den  5te  Decbr.  sluttedes  et  Forbund  mellem  Frankrig, 
England,  Østerrige  og  Preussen  med  det  Formaal  at  søge 
at  gjenoprette  Freden  mellem  Rusland  og  Tyrkiet.  Da 
Parlamentet  atter  samledes  i  Februar  1854,  var  det  klart, 
at  en  Krig  med  Rusland  var  forestaaende,  og  denne  blev 
ogsaa  erklæret  i  Marts,  efter  at  der  kort  i  Forvejen  var 
sluttet  en  Alliancetraktat  mellem  Storbritannien,  Frankrig 
og  Tyrkiet.  Som  Følge  af  betydelig  forøgede  Udgifter  til 
Hær  og  Flaade  var  Gladstone  allerede  i  Begyndelsen  af 
Marts  nødt  til  at  forelægge  Huset  et  nyt  Budget;  han 
viste,  at  der  i  det  kommende  Pinansaar  vilde  blive  en 
Underbalance  paa  2,840,000  Lstr.,  for  hvilken  der  maatte  gjores 
Udveje,  og  tilføjede,  at  ligesom  han  hidtil,  i  Lighed  med 
sin  store  Forgænger  Robert  Peel,  havde  bestræbt  sig  for 
at  lette  de  indirekte  Skatter,  saaledes  vilde  ban  ogsaa  nu, 
saa  længe  som  muligt,  undgaa  atter  at  paalægge  nogen  af 
disse;  —  »men,«  sagde  han,  »hvis  Krigen  skulde  trække 
ud,  kan  jeg  ikke  svare  for  noget,  og  jeg  frygter  for,  at 
jeg  med  Hensyn  til  direkte  og  indirekte  Skatter  ikke  ter 
love  mere  end  Kyklopen,  da  han  lovede  Odysseus,  at  han 
skulde  blive  opslugt  sidst.«  Han  foreslog  at  forhøje  Ind- 
komstskatten med  en  halv  Procent  og  hævdede,  at  man 
burde  holde  sig  til  Landets  egne  Hjælpekilder  og  ikke  ty 
til  Laan  hos  udenlandske  Kapitalister.  Uagtet  Disraelis  og 
andres  Opposition  gik  Gladstones  Forslag  igjennem,  men 
allerede  to  Maaueder  efter  var  Gladstone  nødt  til  at  under- 

rette  Huset  om,  at  Udgifterne  til  Hær  og  Flaade  havde 
været  saa  uhyre,  at  Skattebyrden  for  dette  Finansaar  vilde 
blive  forøget  med  8,683,000  Lstr.,  hvoraf  han  foreslog  at 
fordele  de  to  Tredjedele  som  en  Indkomstskat  paa  de  vel- 
havende Klasser  og  den  ene  Tredjedel  som  en  indirekte 
Skat  paa  hele  Folkets  Forbrug.  Der  kunde  i  Virkeligheden 
ikke  indvendes  noget  herimod,  og  efter  at  Oppositionen  havde 
tilfredsstillet  sig  selv  ved  en  uskadelig  Knurren,  gik  de 
fornødne  Lovforslag  igjennem  med  stor  Majoritet.  Da  Par- 
lamentet i  Avgust  skiltes  ad,  var  det  med  Haabet  om,  at 
Freden  vilde  være  gjenoprettet  og  den  rigelige  Høst,  hvor- 
til der  var  Udsigt,  vilde  give  Folket  Erstatning  for  de  paa- 
lagte store  Byrder,  inden  Parlamentet  atter  traadte  sammen. 
Forventningen  om  en  snarlig  Fred  blev  imidlertid  skuffet,  i 
Steden  for  en  hurtig  Erobring  af  Sebastopol  kom  en  lang- 
varig Belejring,  hvorunder  Hæren  led  forfærdelig  af  Kulde 
og  daarlig  Forplejning,  og  Eækkerne  fortyndedes  daglig  ved 
Sygdom  og  Nød.  Den  offentlige  Mening  blev  mere  og  mere 
ophidset  ved  Rygterne  om  Hærens  Lidelser,  og  Vreden  mod 
de  Embedsmænd,  hvis  Pligt  det  var  at  sørge  for  Hærens 
Forplejning,  forplantede  sig  endog  til  Regeringen.  Da  Par- 
lamentet atter  samledes  i  Januar  1855,  gjorde  Roebuck  sig 
til  Tolk  for  den  almindelige  Misfornøjelse,  i  det  han  ind- 
bragte et  Forslag  om  at  nedsætte  en  Komité,  der  skulde 
undersøge  Hærens  Tilstand,  og  hvorledes  de  Departementer, 
hvis  Pligt  det  var  at  sørge  for  Soldaternes  Forplejning,  havde 
røgtet  deres  Hverv.  Gladstone  forsvarede  Ministeriet  i  en 
lang  Tale;  men  Roebucks  Forslag  gik  desuagtet  igjennem 
med  stor  Majoritet,  og  nogle  Dage  efter  indgav  Jarlen  af 
Aberdeens  Ministerium  sin  Dimission.  Først  blev  Jarlen 
Derby  og  derpaa  Lord  Russell  kaldede  til  Dronningen,  men 
Åen  første  vilde  ikke,  og  den  sidste  kunde  ikke  danne  et 
Ministerium.  Endelig,  otte  Dage  efter,  underrettede  Lord 
Palraerston  Parlamentet  om,  at  han  havde  modtaget  Posten 
som  Premierminister,    og    en  Uge  efter  havde  han  dannet 

sit  Ministerium.  Mange  af  de  forrige  Ministre  beholdt  dere» 
Pladser,  og  blandt  disse  Gladstone  og  to  andre  »Peeliter«. 
Disse  tre  havde  imidlertid  kun  samtykket  i  at  træde  ind  i 
Palmerstons  Ministerium,  fordi  de  troede,  at  det  skulde 
lykkes  denne  ved  sin  Popularitet  og  store  personlige  Ind- 
flydelse at  faa  Kamret  til  at  tage  Forslaget  om  en  Under- 
aegelseskomité  tilbage;  men  da  dette  ikke  lykkedes,  ned- 
lagde de  allerede  sex  Dage  efter  deres  Embede,  og  Lord 
Palmerstons  Kabinet  kom  nu  næsten  til  at  bestaa  af  lutter 
Whigger.  Under  dette  Ministerium  sluttedes  endelig,  i 
Marts  1866  i  Paris,  den  af  hele  Landet  med  Længsel 
imødesete  Fred;  men  de  finansielle  Vanskeligheder  vare  ved 
de  uhyre  Krigsudgifter  stadig  forøgede,  og  Gladstones  Ef- 
termand, Sir  George  Lewis,  maatte  flere  Gange,  selv  efter 
Fredslutningen,  kræve  Husets  Samtykke  til  Optagelsen  af 
store  Laan,  hvorved  Englands  Statsgjæld  steg  overordentlig. 

(Fortsættes). 

Tlieresia.  *) 

(Efter  nye  Dokumenter.) 


Frederiks  første  Frafald.   —   Stormen  paa  Prag, 

JJet  vakte  megen  Opsigt  i  Evropa,  da  det  rygtedes, 
at  Ungarerne  havde  grebet  til  Vaaben  for  at  hjælpe  Maria 
Theresia;  mange  af  dem,  der  havde  set  den  modige  Fyrst- 
inde drage  til  dette  halv  barbariske  Land,  havde  ventet,  at 
hun  ikke  vilde  slippe  heldig  fra  de  Farer,  hun  vovede  'at 
trodse.  Forbavselsen  var  derfor  almindelig,  da  man  i  Steden 
saae  hende  vende  tilbage  fulgt  af  en  Krigerskare,  der  adlød 
hendes  Bud;  de  gamle  arvelige  østerrigske  Provinser,  hvis 
Hengivenhed  Modgang  og  Fare  havde  svækket,  redmede  ved 
at  se  det  gode  Exempel,  der  blev  givet  dem  fra  selve  Op- 
rørets klassiske  Jordbund.  De  Lande,  der  frygtede  for  at 
blive  Kampens  Skueplads,  modtoge  med  Rædsel  denne  Strøm 
af  Soldater,  der  mere  lignede  et  fjendtligt  Indfald  end  en 
hjælpende  Hær.  I  Frankrig  blev  Haabet  om  Tysklands 
Erobring  betydelig  rokket,  og  hos  mange  unge,  især  blandt 
Kvinderne,  fortrængtes  Begejstringen  for  Sejrherrerne  af 
Deltagelse   for   den   ulykkelige  Dronning.      I   England    gik 

man  endnu  videre,  Beundringen  for  Maria  Theresia  steg  til 
Begejstring;  der  blev  øjeblikkelig  aabnet  en  Subskription 
til  Udrustning  af  den  østerrigske  Hær,  og  den  gamle,  over 
firsindstyveaarige  Hertuginde  af  Mariborough ,  Dronning 
Annas  berømte  Veninde,  var  den  første  til  at  tegne  sig 
for  et  Bidrag  paa  40,000  Pund  Sterling,  som  hun  tog  af 
sin  store  Formue,  der  skyldtes  hendes  Ægtefælles  Sejre. 
Ganske  vist  var  Virkningen  af  alle  disse  Demonstrationer 
mere  moralsk  end  materiel,  og  der  brugtes  mere  Blæk  og 
Ord,  end  der  bragtes  Soldater  paa  Benene;  men  Haabet  er 
i  sig  selv  en  betydelig  Magt,  og  det  var  allerede  intet 
ringe  Resultfit  at  have  kaldt  Troen  paa  den  tilsyneladende 
allerede  tabte  Sag  til  Live  igjen. 

Hvad  der  ogsaa  bidrog  til  dette  Omsving  i  Stemningen 
var,  at  den  Tillid,  de  allieredes  kraftige  og  heldige  Op- 
træden i  Begyndelsen  havde  vakt,  begyndte  umærkelig  at 
aftage.  En  gjensidig  Mistillid,  Koalitionernes  sædvanlige 
Ulykke,  begyndte  at  indsnige  sig  i  deres  Rækker,  og  som 
en  Følge  deraf  bleve  deres  Beslutninger  vaklende  og  usikre. 
Franskmændene  vare  de  første,  som  begyndte  at  klage,  og 
det  ikke  uden  Grund,  over  den  slette  Tilstand,  hvori  de 
havde  fundet  de  bayerske  Tropper,  og  over  deres  ufuld- 
komne Forberedelser  og  Udrustning.  Der  lød  høje  Klager 
over,  at  medens  de  ikke  havde  lidt  Mangel  i  nogen  Ret- 
ning, saa  længe  de  vare  paa  nevtral  Grund  og  selv  skulde 
sørge  for  deres  Fornødenheder,  bleve  de  nu,  da  de  vare 
komne  til  den  Fyrste,  hvis  Hjælpetropper  de  vare,  og  som 
skulde  sørge  for  deres  Underhold,  daarlig  forsynede  i  enhver 
Retning. 

Belle-Isles  tvetydige,  provisoriske  Foranstaltninger  viste 
sig  at  være  mere  uheldige,  end  man  havde  anet.  Da  Belle- 
Isle  overdrog  Overkommandoen  over  de  forenede  Tropper 
til  Kurfyrsten,  havde  han  gjort  Regning  paa,  at  hans  per- 
sonlige Overlegenhed  vilde  gjere  dette  til  en  blot  Form, 
og  hans  Beregning  vilde  rimeligvis   ogsaa  have  slaaet  til. 

hvis  han,  som  han  havde  haabet,  var  kommen  tids  nok  til 
at  tage  Del  i  de  første  Krigsoperationer ;  men  da  de  franske 
Tropper  fer  hans  Ankomst  kmi  bleve  kommanderede  af  en 
General,  der  ikke  engang  havde  nogen  bestemt  Titel,  blev 
det,  der  kun  skulde  have  været  et  Skin,  til  Virkelighed, 
hvilket  var  saa  meget  mere  beklageligt,  som  Kurfyrsten, 
der  følte  sig  uskikket  til  at  kommandere,  overdrog  hele  sin 
Myndighed  til  sin  Favorit,  Marskalk  Torring,  der  var  lige 
saa  udygtig  som  han,  men  langt  mere  indbildsk.  Meget 
mod  hans  egen  Vilje  og  Ønske  forlængedes  Belle-Isles 
Fraværelse  fra  Dag  til  Dag;  thi  Ærkebispen  af  Mainz,  der 
skulde  sammenkalde  Kigsdagen,  fandt  det  ene  Paaskud 
efter  det  andet  til  at  trække  Tiden  ud,  i  det  Haab,  at 
Skæbnen  skulde  dømme  mellem  Bejlerne  til  Kejserkronen, 
for  han  blev  nødt  dertil.  Ærgerlig  over  denne  Tøven,  for- 
tvivlet over  ikke  at  kunne  opfylde  begge  de  Hverv,  der 
vare  ham  betroede,  forsøgte  Belle-Isle  at  erstatte  sin  per- 
sonlige Nærværelse  med  stadige  og  ivrige  Breve  saa  vel 
til  sine  Generaler  som  til  Kurfyrsten  og  hans  Minister; 
men  den  bydende  Tone,  hvori  de  vare  skrevne,  forøgede 
blot  Vanskelighederne  i  Steden  for  at  jævne  dem  og  for- 
værrede Forholdet  mellem  de  to  Hære  i  Steden  for  at  for- 
bedre det. 

Den  første  Følge  af  denne  Vaklen  i  Kommandoen  var, 
at  Marchen  mod  Wien,  hvorpaa  alle,  baade  i  selve  Byen 
og  uden  for  den,  vare  forberedte,  blev  opgiven.  Voltaire 
har  Ket,  naar  han  i  den  Anledning  siger,  at  man  altid 
bør  gjøre,  hvad  Fjenden  frygter  man  skal  gjere.  Frederik, 
hvis  skarpe  Blik  sjælden  tog  fejl,  og  som  aldrig  lod  Lykken 
smutte  fra  sig,  raadede  flere  Gange  baade  skriftlig  og 
gjennem  sin  Afsending,  Marskalk  Schmettau,  indtrængende 
til  at  gribe  denne  Lejlighed.  Hans  Raad  blev  ikke  fulgt; 
hele  September  bleve  Hærene  staaende  ved  Linz,  og  da  de 
endelig  satte  sig  i  Bevægelse,  var  det  for  at  angribe 
Bøhmen  og  belejre  Prag. 

Foruden  disse  Grunde  til  Uenighed  mellem  de  allie- 
rede, var  der  endnu  andre,  som  opstode  af  den  paatænkte 
Deling  af  det  forventede  Bytte.  Paa  dette  Punkt  gjorde 
Frankrig  ingen  Vanskeligheder  og  ingen  personlige  For- 
dringer, men  det  samme  var  ikke  Tilfældet  med  Bayern, 
som  forlangte  alle  det  østerrigske  Huses  Besiddelser,  og 
Preussen,  som  vilde  have  sin  Del  deraf.  Ganske  vist  var 
Frederik  for  Øjeblikket  villig  til  at  nøjes  med  Schlesien, 
dog  paa  den  Betingelse,  at  han  desuden  erholdt  nogle  Fæst- 
ninger og  Grænsestrækninger,  som  han  ansaa  for  nødven- 
dige til  at  sikre  sine  nye  Besiddelser.  Dette  Punkt  kunde 
kun  ordnes  ved  en  Traktat  mellem  begge  Fyrster,  der  blev 
Ophav  til  adskillige  Tvistigheder. 

Med  Kurfyrsten  af  Bayern  var  det  i  Grunden  ikke 
vanskeligt  at  komme  til  rette,  thi  den  føjelige,  ikke  meget 
kløgtige  Fyrste  forstod  daarlig  at  forsvare  sine  Interesser 
og  lod  sig  let  narre  af  Frederiks  Venskabsforsikringer.  Hans 
Forblindelse  gik  saa  vidt,  at  Belle-Isle  undertiden  blev 
utaalmodig  derover.  »Kongen  af  Preussen,«  skrev  han  en 
Dag  i  ærgerligt  Lune,  »skriver  hver  Dag  de  kjærligste 
Breve  til  Kurfyrsten;  han  sparer  hverken  paa  Løfter  eller 
Smigrerier,  thi  efter  hans  Breve  at  dømme  staar  han  selv 
og  hans  Skatkammer  aldeles  til  Kurfyrstens  Tjeneste;  vel 
at  mærke  laaner  han  ham  ikke  en  Skilling  og  vil  fratage 
ham  Fæstningen  Glatz.«  Vanskelighederne  forøgedes  imid- 
lertid, da  en  tredje  Part  med  gridske  Fordringer  kom  til, 
nemlig  Sachsen,  som  endelig  ved  Merits  af  Sachsens  ivrige 
Opfordringer  og  den  Vending,  Begivenhederne  havde  taget, 
havde  ladet  sig  bevæge  til  at  indtræde  i  Forbundet.  Den 
sachsiske  Hær,  omtrent  20,000  Mand  stor,  var  ikke  at  for- 
agte, især  til  Hjælp  ved  Angrebet  paa  Bøhmen;  men  det 
gjaldt  om  at  betale,  hvad  den  var  værd,  og  derfor  havde 
Frankrig  og  Bayern  ædelmodig  besluttet  sig  til  forud  at  afstaa 
hele  Måhren  til  Avgust  IIL  Frederik  var  imidlertid  mindre 
gavmild,  og  deraf  opstod  nye  Stridigheder,  som  end  mere 

forbitredes  ved  den  broderlige  Hengivenhed  og  voldsomme 
Heftighed,  hvormed  Morits  forsvarede  Kong  Avgusts  Fordel. 

Jeg  véd  ikke,  om  det  var  Kundskaben  om  denne  Splid 
mellem  Fjenderne  og  Haabet  om  at  kunne  drage  Fordel 
deraf,  som  bevægede  Maria  Theresia  til  endelig  at  give 
efter  selv  i  det  Punkt,  der  laa  hende  mest  paa  Hjærte; 
men  vist  er  det,  at  hun  næppe  havde  overvundet  Vanske- 
lighederne i  Ungarn,  før  hun,  ret  som  om  hun  havde  gaaet 
i  Skole  hos  Frederik  og  gjort  Fremskridt  i  diplomatisk 
Kunst,  indledede  to  modstridende  Underhandlinger,  som, 
da  de  umulig  begge  kunde  føres  til  Ende,  øjensynlig  havde 
til  Formaal  at  sætte  Splid  mellem  de  allierede.  Paa 
samme  Tid,  næsten  paa  samme  Dag,  gjorde  hun  Fleury 
og  Frederik  fordelagtige  Tilbud.  T  Forslaget  til  Fleury 
tilbød  hun  at  overlade  Frankrig  Luxemburg  og  Kurfyrsten 
af  Bayern  og  Kongen  af  Spanien  en  eller  anden  Del  af 
Milano  og  Nederlandene,  som  kunde  afgjøres  ved  en  ven- 
skabelig Overenskomst,  mod  at  Kurfyrsten  paa  sin  Side 
opgav  enhver  Fordring  paa  de  esterrigske  Besiddelser  og 
gav  Afkald  paa  at  stille  sig  til  Kejservalget.  Det  Tilbud, 
hun  gjorde  Frederik,  maa  have  kostet  hendes  Stolthed  mere 
Overvindelse;  hun  lovede  at  gaa  ind  paa  alle  de  Betin- 
gelser, han  havde  stillet  i  det  Ultimatum,  han  gjennem 
Robinson  havde  sendt  hende.  Ganske  vist  stillede  hun  til 
Gjengjæld  den  udtrykkelige,  næsten  uantagelige  Betingelse, 
at  Kongen  skulde  sikre  Storheitugen  sin  Stemme  ved 
Kejservalget  og  i  Nødstilfælde  stille  en  Hær  paa  10,000 
Mand  til  hans  Disposition  for  at  hjælpe  ham  ud  af  hans 
vanskelige  Stilling. 

Man  kan  ikke  lade  være  at  spørge,  hvad  Maria  The- 
resia vilde  have  gjort,  hvis  hun  fra  begge  Sider  havde 
modtaget  bekræftende  Svar?  Hun  blev  imidlertid  skaanet 
for  denne  Forlegenhed,  thi  fra  Frankrigs  Side  i  det  mindste 
kom  der  kort  og  bestemt  Afslag  paa  at  indlade  sig  paa 
nogen  som  helst  Underhandling.     Fleurys  Svar  paa  Maria 

Theresias  egenhændige,  bønlige  Brev  var  kort  og  tørt;  der 
var  ikke  Spor  mere  af  den  faderlige  Mildhed,  den  Salvelse 
og  Smiger,  hvorved  hans  Breve  til  hende  før  havde  ud- 
mærket sig.  »Vi  have  ikke  mere  frie  Hænder,«  skrev 
han,  »vi  kunne  intet  gjøre  uden  i  Forening  med  vore  allie- 
rede«; og  Belle-Isle,  hvem  hun  i  al  Hemmelighed  havde 
ladet  opsøge  i  Frankfurt  af  to  lidet  kjendte  Afsendinge, 
svarede  paa  samme  Maade. 

Valori  havde  Ordre  til  at  underrette  Kongen  af  Preussen 
om  dette  korte,  bestemte  Afslag,  og  han  troede  til  Gjen- 
gjæld  at  kunne  fremlægge  Beviser  for,  at  Kongen  paa  sin 
Side  havde  tilbagevist  Maria  Theresias  Forslag  med  lige 
saa  megen  Redelighed  og,  som  han  havde  for  Skik,  med 
en  Del  mere  Brutalitet.  Da  den  utrættelige  Robinson 
bragte  de  første  Forslag  til  Frederiks  Lejr,  erklærede 
Kongen,  at  han  ikke  engang  vilde  se  ham.  »Send  den 
engelske  Nar  bort,«  skrev  han  til  Podewils,  »giv  ham  ikke 
andet  Svar,  end  at  jeg  troede,  han  vilde  gjøre  Nar  af  mig, 
at  han  vidste,  hvad  jeg  havde  sagt  ham,  da  vi  skiltes  ad, 
at  jeg  ikke  vilde  tale  med  ham,  og  at  jeg  havde  forbudt 
Dem  at  underhandle  med  ham;  sig  alt  det  med  en  for- 
nærmet Mine  og  lad  ham  forlade  Breslau  inden  fire  og 
tyve  Timer.« 

Næste  Dag  skrev  han  atter:  »Send  den  Slyngel  af  en 
Ambassadør  bort,  jeg  kan  ikke  udstaa  ham;  det  vilde  være 
skjændigtaf  mig  at  indlade  mig  i  Underhandling  med  Øster- 
rige og  England. Jag  den  Skurk  paa  Porten!     Hvis 

han  bliver  over  fire  og  tyve  Timer  i  Breslau,  kan  De  være 
overbevist  om,  at  jeg  faar  Apoplexi.  Send  en  Kurér  til 
mig,  saa  snart  De  har  jaget  ham  bort,  at  jeg  kan  vide, 
han  er  væk;  hvis  jeg  møder  ham,  eller  hvis  han  kommer 

mig  i  Vejen,  vil  jeg  kradse  Øjnene  ud  paa  ham,  og  hans 

af  en  Dronning  af  Ungarn  og  hans  Dumrian  af  en  Konge 
af  England  kunne  bøde  for  deres  Hovmod  og  Dumlied. 
—  —    Hvis  han  atter  beder  Dem  om   Avdiens,   skal   De 

uden  videre  afslaa  det.«  I  en  lille  Efterskrift  paa  Tysk 
ved  Foden  af  Brevet  opfordredes  Podewils  til  at  vise  det 
til  Valori,  for  at  det  kunde  komme  Kardinalen  for  Øjne. 

Da  Robinson  blev  afskediget  paa  den  Maade,  kunde 
han  ikke  mere  vise  sig.  Endnu  var  Lord  Hyndfort  til- 
bage, Kongen  af  Englands  officielle  Afsending,  med  hvem 
Frederik  ikke  var  i  Krig,  og  hvem  han  derfor  ikke  kunde 
behandle  saa  uhøflig;  han  var  nødt  til  at  modtage  hans 
Meddelelser  og  Besøg,  men  lod  ikke  Valori  være  i  Tvivl 
om,  hvilken  Modtagelse  han  gav  ham. 

Fra  Lejren  ved  Neudorf,  hvor  hen  Valori  havde  led- 
saget Frederik,  skriver  han  den  4de  September  til  Belle- 
Isle:  »Monseigneur,  jeg  maa  berette  Dem  en  Hændelse,  der 
i  lige  hoj  Grad  beviser  Kongen  af  Preussens  Aabenhed  og 
det  wienske  Hofs  uraaadelige  Forskrækkelse.  I  Morges,  da 
Kongen  var  til  Hest  og  lod  sin  Hær  stille  sig  i  Slagorden, 
ankom  en  Kurér  fra  Lord  Hyndfort.  Jeg  havde  den  Ære 
at  være  ved  Kongens  Side,  og  da  han  havde  læst  Depechen 
og  det  Dokument,  den  indeholdt,  kaldte  han  paa  mig  og 
sagde  ganske  højt:  »Vær  saa  god,  Hr.  de  Valori,  læs  det; 
jeg  tror,  de  Folk  blive  gale.«  Det  var  et  Traktatudkast, 
som  ikke  blot  var  et  Udkast,  men  var  opsat  saaledes,  at 
det  kun  behøvede  at  underskrives.  Dronningen  af  Ungarn 
afstaar  deri  hele  Nedre-Schlesien,  Byen  Breslau  indbefattet; 
Neisse  skal  danne  Grænsen.  Til  Gjengjæld  for  dette  Offer 
forlanger  hun,  at  hans  preussiske  Majestæt  skal  give  Stor- 
hertugen sin  Stemme,  at  han  skal  træde  i  Forbindelse  med 
Kurfyrsterne  af  Hannover  og  Sachsen  til  Gunst  for  Hoffet 
i  Wien,  og  at  han  skal  sende  ti  Tusende  Mand  til  Neip- 
pergs  Tropper  og  af  al  Magt  bestræbe  sig  for  at  holde  sig 
skadesløs  paa  Bekostning  af  Dronningens  Fjender.  Mylord 
Hyndfort  ledsager  dette  Aktstykke  med  et  Brev,  hvori  han 
siger,  at  han  har  Fuldmagt  til  at  slutte  Traktaten,  og  at 
han  har  et  Brev  fra  Storhertugen  til  Hs.  Majestæt,  som 
han  kun  skal  benytte,  hvis  det  saaledes  behager  Hs.  Maje- 

stæt.  Kongen  sagde  til  mig,  at  han  var  nysgjerrig  efter 
at  se  dette  Brev,  og  at  han  vilde  sende  Bud  efter  det  og 
besvare  det  oprigtig.  Jeg  vil  forbigaa  alle  de  alvorlige  og 
spøgende  Bemærkninger,  Kongen  i  denne  Anledning  lod 
falde;  men  jeg  kan  ikke  lade  være  at  gjøre  opmærksom 
paa  hans  Fremgangsmaades  A åbenhed.  Han  sagde,  at  man 
maatte  have  meget  ringe  Tanker  om  hans  Ærlighed  •  eller 
hans  Politik,  siden  man  atter  og  atter  fremkom  med  det 
samme  Forslag.  »Enten  anse  de  mig  for  en  Skjælm  eller 
ogsaa  for  meget  udygtig,«  sagde  han.  »Jeg  forstaar  ikke 
Kongen  af  Englands  Haardnakkethed.«  tilfojede  han  nogle 
Dage  senere,  tør  lian  modtog  Lord  Hyndfort  til  Avdiens; 
»jeg  troede,  jeg  havde  udtalt  mig  tydelig  nok  til  at  blive 
fri  for  hans  Overhæng.« 

Da  Avdiensen  var  forbi,  gjorde  den  engelske  Minister 
endnu  Mine  til  at  forblive  ved  Lejren;  men  Frederik  sør- 
gede for  strax  at  sende  en  højerestaaende  Officer  af  sin 
Generalstab  til  Valori  for  at  berolige  ham  i  den  Retning. 
»Hr.  de  Goltz,«  skriver  Valori  den  23de  September,  »har 
lige  forladt  mig;  han  sagde,  at  lian  havde  faaet  Ordre  af 
Kongen  til  at  raade  Lord  Hyndfort  til  ikke  længere  at  op- 
sætte sin  Afrejse  fra  Hæren.« 

Belle-Isle  blev  rørt  til  Taarer  over  denne  Opmærk- 
somhed og  bevidnede  Frederik  sin  Taknemmelighed  i  varme 
Udtryk;  men  det  kjærlige  Forhold  varede  ikke  længe.  Kure- 
rerne, som  skulde  overbringe  Valoris  tillidsfulde  Breve, 
havde  endnu  ikke  naaet  deres  MaaL  før  den  klare  Himmel 
allerede  begyndte  at  formorkes  af  truende  Skyer.  Uden 
Paaskud.  uden  Indledning  begyndte  Kongen  af  Preussen 
pludselig  at  klage  over  alt,  en  sand  Syndflod  af  Beskyld- 
ninger og  uventede  Fordringer  udøstes  over  den  ulykkelige 
Ambassadørs  Hoved,  og  det  mest  forbavsende  ved  dette 
uforudsete  Uvejr  var,  at  Kongens  Besværinger  angik  lutter 
gamle  Omstændigheder,  som  hidtil  intet  Anstød  havde 
vakt.  Kurfyrstens  kun  alt  for  virkelige  Fejlgreb  havde  hid- 

til  været  Gjenstand  for  en  retfærdig  og  billig  Kritik;  men 
pludselig  kunde  Frederik  ikke  mere  omtale  dem  uden  at 
blive  aldeles  rasende.  Den  nylig  saa  smigrede  Fyrste  var 
nu  kun  »en  Æsel«,  de  franske  og  bayerske  Generaler  vare 
ikke  stort  bedre,  og  hvis  Belle-Isle  ikke  øjeblikkelig  kom 
til  og  overtog  Kommandoen,  var  det  umuligt  at  blive  ved 
at  føre  Krig  paa  denne  Maade.  Punkter  i  Delingstrak- 
taten,  som  for  længe  siden  vare  afgjorte,  bleve  atter  op- 
tagne med  den  mest  bydende  Heftighed;  Preussen  havde 
for  Ex.  først  forlangt  Fæstningen  Glatz,  der  laa  paa 
Grænsen  af  Schlesien  og  Bøhmen,  men  havde  derpaa  efter 
nogen  Underhandling  godvillig  afstaaet  den  til  Kurfyrsten, 
hvis  Breve  endnu  stadig  strømmede  over  af  Taksigelser 
derfor.  Nu  blev  Besiddelsen  af  Glatz  pludselig  aldeles 
uundværlig  for  Schlesiens  Sikkerhed,  og  Frederik  forlangte 
den  øjeblikkelig  afstaaet,  hvis  han  ikke  skulde  bryde  al- 
deles med  sine  Forbundsfæller.  Dernæst  var  det  den  øster- 
rigske  Afsendings  Ophold  i  Versailles  (en  diplomatisk  Høf- 
lighed, hvorom  de  allierede  forud  vare  blevne  enige  for 
derved  at  attestere,  at  Frankrig  ikke  vilde  blande  sig  i 
Tysklands  indre  Stridigheder),  som  blev  Gjenstand  for  hans 
fornærmelige  Mistanke.  Hvorfor  ønskede  Kardinalen  at 
holde  sig  en  Vej  aaben  til  hemmelig  at  underhandle  med 
Dronningen  af  Ungarn?  Endelig,  da  Frederik  ikke  mere 
vidste,  hvad  han  skulde  finde  paa,  fandt  han  endogsaa 
noget  at  udsætte  paa  Nevtralitetstraktaten  med  Hannover; 
denne  Overenskomst  var  bleven  sluttet  alt  for  hurtig,  uden 
at  han  havde  taget  Del  deri;  hvis  han  i  Tide  var  bleven 
underrettet  derom,  vilde  han  ogsaa  have  forlangt  Fordele 
for  sig,  medens  Frankrig  kun  havde  tænkt  paa  sig  selv. 
Til  sidst  erklærede  han,  at  det  nu  var  hans  Agt  at  belejre 
Neisse,  den  eneste  betydelige  By  i  Schlesien,  han  endnu 
manglede,  og  derpaa  skulde  hans  Tropper,  som  havde  været 
i  Virksomhed  et  helt  Aar  og  trængte  til  at  hvile  sig,  gaa 
i  Vinterkvarter  og  ikke   røre   sig  af  Pletten   før  Foraaret. 

Det  var  jo  endelig  ikke  hans  Skyld,  at  de  allierede  ikke- 
havde  taget  Wien,  da  de  kunde,  og  derved  havde  ladet  en 
god  Lejlighed  til  at  gjere  Ende  paa  Krigen  slippe  fra  sig;, 
han  kunde  ikke  spilde  sin  Tid  med  at  raade  Bod  paa  andres 
Dumheder. 

Valori  blev  urolig  over  alle  disse  Besværinger,  bag 
hvilke  han  anede  en  eller  anden  skjult  Plan,  og  da  Fre- 
derik, som  han  havde  sagt,  begyndte  at  angribe  Neisse^ 
kunde  han  ikke  undgaa  at  lægge  Mærke  til,  at  denne  Be- 
lejring havde  et  besynderlig  uvirkeligt  Præg;  de  belejrende 
og  de  belejrede  syntes  at  spille  under  Dække  med  hin- 
anden, baade  Angreb  og  Forsvar  lod  til  kun  at  ske  for  en 
Forms  Skyld.  Oven  i  Kjøbet  gjorde  Marskalk  Neippergs 
Hær,  som  laa  ikke  langt  der  fra,  ikke  mindste  Forsog  paa 
at  undsætte  den  belejrede  By.  Lige  over  for  en  saa  mis- 
tænkelig Adfærd  maatte  Valori  uvilkaarlig  sporge  sig  selv> 
om  Frederik  ikke  førte  ham  bag  Lyset.  Fortvivlet  skrev 
han  til  Belle-Isle,  at  han  erkjendte  sin  Mangel  paa  Evne 
til  at  gjennemskue  Frederiks  Planer  og  ikke  mere  vidste, 
hverken  hvad  han  skulde  tro,  eller  hvad  han  skulde  skrive. 
Han  vovede  ikke  mere  at  slippe  Kongen  af  Syne,  som  om 
han  frygtede  for,  at  han  skulde  smutte  fra  ham,  og  denne 
fandt  en  skadefro  Fornejelse  i  at  galopere  om  med  ham 
fra  Morgen  til  Aften  og  gjere  Nar  af  ham  for  hans  Fedme,, 
der  i  høj  Grad  besværliggjorde  hans  Ridt.  Om  Aftenen 
var  han  saa  træt,  at  han  næppe  kunde  staa  paa  Benene  og 
ikke  tænke  to  Tanker  til  Ende.  Efter  at  han  i  nogle  Dage 
saaledes  havde  taget  Motion,  opfordrede  Kongen  ham  imid- 
lertid til  at  tage  til  Breslau  for  at  hvile  sig  og  lovede 
snart  at  mede  ham  dér.  Valori  fulgte  hans  Raad,  men 
kunde  ikke  forjage  en  Mistanke  om,  at  Kongens  egentlige 
Hensigt  var  at  blive  fri  for  hans  indiskrete  Iagttagelse  af  Be- 
lejringens Gang. 

Valoris  Forlegenhed  gjer  ham  Ære,  thi  for  ai  finde 
Kede  i  et  saadant  Væv  af  Intriger  maatte  man  selv  have 

spundet  det.  Nu  da  det  hele  Spil  ligger  klart  for  os  (siden 
de  preussiske  Arkivarer  have  fundet  for  godt  at  lægge 
Kortene  aabent  paa  Bordet),  maa  man  indrømme,  at  aldrig 
har  i  nogen  Komedie  en  Bedrager  af  Profession  tyet  til 
mere  indviklede  Kunstgreb.  Sagens  virkelige  Sammenhæng 
var  saaledes: 

Oberst  Goltz  havde  virkelig,  som  han  havde  sagt  til 
Valori,  det  Hverv  at  opfordre  Lord  Hyndfort  til  at  rejse 
men  han  havde  forsømt  at  tilføje,  at  han  tillige  havde  en 
meget  forskjellig  Meddelelse  at  gjøre  ham.  Han  skulde 
nemlig  bringe  den  engelske  Afsending  den  Besked,  at 
Kongen  var  fuldkommen  tilfreds  med  Dronningen  af  Un- 
garns Forslag  og  ikke  forlangte  noget  bedre;  men  da  han 
stod  i  Forbund  med  Dronningens  Fjender,  kunde  han  for 
Sømmeligheds  Skyld  ikke  slutte  en  fuldstændig  modstri- 
dende Overenskomst  med  hende;  det  eneste,  som  for  Tiden 
var  muligt,  var  en  provisorisk  Overenskomst  af  følgende 
Indhold:  Dronningen  skulde  lade  den  preussiske  Hær  tage 
Neisse  omtrent  uden  at  løsne  et  Skud,  Byen  skulde  kun 
tilsyneladende  forsvare  sig,  og  Marskalk  Neipperg  skulde 
afholde  sig  fra  at  komme  den  til  Undsætning.  Til  Gjen- 
gjæld  skulde  Kongen,  naar  Byen  først  var  tagen,  lade 
Marskalk  Neipperg  drage  uhindret  bort  med  sin  Hær  og 
ikke  mere  foretage  noget  offensivt  Skridt  mod  Dronningen 
og  hendes  allierede.  Derpaa  skulde  man  efter  nogle  Maa- 
neders  Forløb,  i  December  for  Ex.,  forsøge  paa  at  omforme 
den  hemmelige  Vaabenstilstand  til  en  aabenlys  Fred. 

Det  var  saa  vigtigt  for  Maria  Theresia  at  gjenvinde 
fri  Raadighed  over  en  af  sine  Hære  og  at  opnaa  sin  far- 
ligste Modstanders  Nevtralitet,  at  Hyndfort  ikke  betænkte 
sig  paa  at  oversende  Kongens  Forslag  til  Wien,  medens 
han  selv  under  Paaskud  af  Sygdom  blev  liggende  i  Nær- 
heden af  Neisse  og  ventede  paa  Svar.  Dronningen  var  af 
samme  Mening  som  han,  og  det  er  sandsynligt,  at  hvad 
der  tiltalte  hende  mest  ved  den  tilbudne  Ordning,  var  Op- 

sætteisen  af  en  definitiv  Fredslutning;  med  sin  urokkelige 
Tillid  til  sin  gode  Ret,  haabede  hun,  at  Lykken  imidlertid 
atter  vilde  blive  hende  huld,  saa  at  hun  kunde  opnaa  for- 
delagtigere Fredsbetingelser. 

Rollerne  vare  altsaa  fordelte,  de  spillende  vare  enige, 
og  nu  gjaldt  det  kun  at  sikre  Forestillingens  heldige  Ud- 
fald. Det  blev  aftalt,  at  den  foregivne  Belejring  af  Neisse 
skulde  vare  Qorten  Dage,  og  at  der  fra  begge  Sider  skulde 
affyres  to  Hundrede  Kanonskud;  den  16de  Oktober  skulde 
Marskalk  Neippergs  Tiltagetog  begynde.  En  lille  Vanske- 
lighed opstod  om  Bestemmelsen  af  det  Sted,  hvor  den 
preussiske  Hær  skulde  ligge  i  Vinterkvarter;  den  øster- 
rigske  General  ønskede,  at  Preusserne  øjeblikkelig  skulde 
rømme  den  Del  af  Schlesien,  som  skulde  forblive  i  Øster- 
riges Besiddelse,  og  kun  opholde  sig  i  den  Del,  der  var 
bestemt  til  at  afstaas;  men  Goltz  satte  sig  bestemt  der- 
imod. »Jeg  har  allerede  haft  den  Ære  at  sige  Dem,«  be- 
mærkede han,  »at  vi  vel  ville  høre  op  med  at  føre  Krig; 
men  vi  ville  ikke  lade  os  mærke  dermed.  Hvis  vi  ikke 
toge  Kvarter  i  Øvre-Schlesien,  vilde  det  være  tydeligt  for 
alle  og  enhver,  at  vi  enten  maatte  være  enige  med  Dem, 
eller  ogsaa  maatte  vi  være  nogle  Tosser.  Jeg  vil  sige 
Dem  én  Ting  endnu:  naar  vi  have  sluttet  vor  Overens- 
komst, maa  vi  vedblive  at  skyde  lidt  paa  hinanden ;  vi  ville 
forholde  os  ganske  rolige  uden  at  røre  os  af  Pletten;  men 
paa  Deres  Side  er  det  bedst  af  og  til  at  sende  nogle  Hu- 
sarer hen  at  forurolige  os  med  at  bortføre  nogle  Vogne  og 
foretage  lignende  smaa  fjendtlige  Angreb.  Tal  derfor  ikke 
mere  til  mig  om  det  ulykkelige  Vinterkvarter.«  Disse 
Forestillinger  syntes  rimelige;  Øvre-Schlesien  blev  overladt 
Frederik  for  hele  Vinteren,  dog  paa  den  Betingelse,  at  han 
ikke  maatte  udskrive  Krigsskat,  og  i  don  Protokol,  som 
indrettedes,  blev  det  udtrykkelig  betinget,  at  der  endnu 
skulde  finde  nogle  Fjendtligheder  Sted  pro  formå. 

Dette   Dokument,    hvortil   vi   have   Originalen,    er   en 

simpel  Protokol,  redigeret  af  Lord  Hyndfort  og  uden  Under- 
skrift. Kongen  havde  erklæret,  at  han  ikke  vilde  under- 
skrive noget  Dokument,  men  at  man  maatte  nøjes  med 
hans  kongelige  Ord.  Et  Møde  var  imidlertid  nødvendigt, 
for  at  han  kunde  gjennemlæse  Protokollen  og  give  sit 
mundtlige  Samtykke;  Sammenkomsten  skulde  finde  Sted 
den  9de  Oktober  om  Aftenen  i  den  lille  Landsby  Klein- 
Schnellendorf,  ikke  langt  fra  Friedland,  hvor  hen  den  preus- 
siske Lejr  nylig  var  bleven  forlagt.  Frederik  gik  til  Værks 
med  stor  Forsigtighed,  for  at  haus  Bortgang  fra  Lejren 
ikke  skulde  vække  Opmærksomhed;  han  lod  bekjendtgjøre, 
at  han  den  Dag  agtede  at  spise  til  Middag  ganske  ene,  da 
han  havde  mange  Sager  at  afgjore,  og  for  større  Sikker- 
heds Skyld  lod  han  en  af  sine  Generaler,  Prinsen  af  An- 
halt,  indbyde  Valori  til  Middag.  Før  han  gav  sig  paa 
Vej,  fik  han  den  Idé  (det  maa  man  i  det  mindste  antage), 
at  det  vilde  være  morsomt  samme  Dag  at  tilskrive  Belle- 
Isle  et  Brev,  som  kunde  vedligeholde  hans  Illusion  om  en 
snarlig  Triumf.  Han  skrev  altsaa  egenhændig  til  ham,  at 
han  lige  havde  afsendt  den  nødvendige  Fuldmagt  for  at 
slutte  Deling strakta ten  med  Bayern  og  Sachsen.  »Derpaa,« 
skrev  han,  »finder  jeg  Fornøjelse  i  at  beundre  den  store 
Rolle,  Kongen  af  Frankrig  spiller  her:  at  støtte  Kurfyrsten, 
krydse  Englands  onde  Planer,  sætte  Splid  mellem  Hollæn- 
derne og  føre  Krigen  lige  til  Petersborgs  Porte.  Det  var 
forbeholdt  Ludvig  XV.  at  være  Voldgiftsmand  mellem 
Konger  og  Hr,  de  Belle-Isle  at  være  hans  Magts  og  Vis- 
doras Organ.  Jeg  er  med  den  størst  mulige  Agtelse  og 
Venskab,  min  kjære  Marskalk,  Deres  altid  tro  Ven.  —  P. 
S.  —  Hr.  de  Valori  vil  underrette  Dem  om  vore  Fore- 
tagender. Jeg  har  stadig  Fjenden  lige  over  for  mig,  og 
sex  Tusende  Husarer  bag  mig.«  Da  den  »tro  Ven«  havde 
lukket  dette  Brev  med  det  ondskabsfulde  Smil  om  Læberne, 
der  var  hans  sædvanlige  Udtryk,    forlod  han,    fulgt  af  en 

eneste  Page,  Lejren,   for   skjult   at   bibringe   de   Forhaab- 
ninger,  han  selv  havde  opflammet,  Dødsstedet, 

Da  Prederiif  nærmede  sig  det  aftalte  Sted,  lod  han 
ogsaa  Pagen  blive  tilbage  og  gik  alene  ind  i  det  Hus, 
hvor  Lord  Hyndfort,  Oberst  Goltz,  Marskalk  Neipperg  og 
en  anden  hojtstaaende  osterrigsk  Officer,  Generalmajor  Len- 
tulus,  ventede  ham.  > Kongen,«  siger  Lord  Hyndfort  i  sin 
Beretning,  »viste  sig  meget  hoflig  og  forekommende,  især 
mod  Marskalken.  Da  han  havde  læst  Dokumentet,  hvor- 
imod han  intet  havde  at  indvende,  satte  han  sig  ned  og 
tilbragte  næsten  to  Timer  i  fortrolig  Samtale.  Det  var 
ham  en  stor  Glæde,  sagde  han,  at  Dronningen  og  Storher- 
tugen, der  altid  havde  været  ham  meget  kjære,  endelig 
opgave  deres  haardnakkede  Modstand;  i  modsat  Tilfælde 
vilde  han  unægtelig  have  forfulgt  dem  til  det  yderste ;  men 
nu  var  han  meget  rørt  over  deres  Ulykke  og  forlangte 
ikke  bedre  end  at  være  dem  til  Tjeneste.  Hvis  Dronningen 
trængte  til  Penge,  kunde  han  stille  50,000  Daler  til  hendes 
Raadighed  for  at  hjælpe  hende  gjennem  Vinteren.  Derpaa 
underholdt  han  sig  med  Neipperg  om  det  Felttog,  den 
østerrigske  Hær  nu  skulde  bestaa  i  Bøhmen,  og  gav  ham 
gode  Raad  om,  hvorledes  han  skulde  føre  Krigen.  >De 
bør  samle  alle  Deres  Tropper,«  sagde  han  gjentagne  Gange, 
»og  derpaa  slaa  Fjenden,  før  han  har  faaet  Tid  til  at  slaa 
Dem.«  —  »Kongen  lod  sig  forstaa  med  (siger  Lord  Hynd- 
fort, som  man  her  maa  citere  ordret,  da  Læseren  ellers 
næppe  vil  tro  sine  Øjne),  at  hvis  Neipperg  havde  Held 
med  sig,  vilde  han  stille  sig  paa  Dronningens  Side;  men 
hvis  hun  atter  var  uheldig,  var  han  nødt  til  at  tænke  paa 
sig  selv.«  Da  Neipperg  derefter  bragte  det  forestaaende 
Kejservalg  paa  Bane,  bemærkede  Frederik,  at  han  havde 
lovet  Kurfyrsten  af  Bayern  sin  Stemme  og  ikke  strax  kunde 
tage  den  tilbage;  men  at  det  afhang  af  Ærkebispen  af 
Mainz  at  trække  Sagen  i  Langdrag  og  give  ham  Tid  til  at 
gjøre  sig  fri.     Før  han  gik,  anbefalede  han   dem  paa  det 

ivrigste  ikke  at  rebe  Hemmeligheden.  »Det  gjælder  især 
om  at  narre  Valori,«  sagde  han  og  dikterede  derpaa  Lord 
Hyndfort  et  Brev,  som  denne  skulde  skrive  til  ham  for  at 
beklage  sig  over  at  være  bleven  afvist.  »Dette  Brev  skal 
i)ringes  mig,  medens  jeg  spiser  til  Aften,«  sagde  han;  »jeg 
skal  sørge  for,  at  Valori  sidder  ved  Siden  af  mig,  og  viser 
ham  Brevet.« 

Til  Læserens  Opbyggelse  og  for  at  kaste  et  klart  Lys 
-over  Karaktererne,  vil  det  maaske  ikke  være  uden  Interesse 
-ved  Siden  af  denne  Beretning  at  stille  et  Brudstykke  af  et 
fortroligt  Brev,  den  brave,  ærlige  Kurfyrste  samme  Dag, 
-den  Øde  Oktober,  skrev  til  Belle-Isle  fra  sit  Hovedkvarter: 
»Man  maa  visselig,  min  kjære  Marskalk,  vise  Kongen  af 
Preussen  Retfærdighed;  det  vilde,  som  De  siger,  være 
umuligt  at  vise  mere  A åbenhed  og  Troskab,  end  han  har 
gjort,  og  det  er  derfor  ikke  mere  end  billigt,  at  vi  gjøre 
ligesaa.  Følgelig  har  De  gjort  meget  vel  i  øjeblikkelig  at 
meddele  ham  Dronningens  underfundige  Forslag.  Jeg  har 
ikke  haft  Vanskelighed  ved  at  afsløre  deres  Falskhed,  og 
Kardinalen  bedømmer  dem  meget  rigtig,  naar  han  mener, 
at  det  atter  er  et  af  deres  Forsøg  paa  at  sætte  Splid 
mellem  Kongen  af  Preussen  og  mig;  men  vi  se  hinanden  i 
Kortene,  saa  at  vi  altid  tage  Parti  sammen,  og  under 
Kongens  mægtige  Beskyttelse  vil  intet  i  Verden  kunne 
•skille  os  ad!« 

Alt  gik  ganske,  som  det  var  aftalt,  den  2den  No- 
yember  overgav  Neisse  sig  efter  en  Belejring,  der  ganske 
"vist  havde  varet  nogle  Dage  længere  end  Aftalen  led,  men 
«om  var  saa  let  at  gjennemskue,  at  det  sagdes  overalt  i 
Hæren,  at  Kanonerne  havde  Ordre  til  ikke  at  skade  nogen. 
Der  udfordredes  virkelig  en  Frækhed  som  Frederiks  for  at 
kunne  skrive,  som  han  gjorde  til  Kurfyrsten,  at  »Bomberne 
havde  foraarsaget  store  Ødelæggelser«.  For  at  forklare,  at 
Byen  havde  forsvaret  sig  saa  slet,  tilføjede  han,  at  Garni- 
sonen var  et  »Udskud  af  Menneskeheden«. 

Da  oven  i  Kjøbet  Neippergs  Hær  havde  begyndt  sit 
fredelige  Tilbagetog,  fjorten  Dage  før  Byen  overgav  sig^ 
var  det  umuligt,  at  nogen  længere  kunde  være  blind  for, 
hvad  der  gik  for  sig.  Vittigheder  og  Dagsrygter  om,  at 
der  var  sluttet  Fred  med  Dronningen,  bleve  saa  alminde- 
lige i  Hæren,  at  Kongen  maatte  udstede  et  Forbund  mod 
under  stræng  Straf  at  fere  slig  Tale.  Samtidig  blev  der 
udstedt  et  Cirkulære  til  alle  Preussens  Afsendinge  ved 
fremmede  Hoffer,  hvori  de  bemyndigedes  til  at  benægte 
det  udbredte  Rygte  og  erklære,  at  Kongen  aldrig  vilde 
indlade  sig  paa  nogen  Overenskomst  uden  sine  allieredes 
Medvidende ;  men  saa  ringe  var  allerede  Tilliden  til  hans 
Ord  bleven,  at  denne  Erklæring  overalt  blev  modtagen  med 
Vantro.  Rygtet  om,  at  Kongen  af  Preussen  havde  svigtet 
den  fransk-bayerske  Alliance,  for  som  en  Løbeild  fra  den 
ene  Ende  af  Evropa  til  den  anden  og  bragte  den  største 
Forvirring  baade  i  de  allieredes  militære  Bevægelser  og  i 
deres  diplomatiske  Operationer. 

Kurfyrsten,  som  var  i  fuld  Marche  mod  Prag,  stand- 
sede ganske  modløs,  bange  for  i  Steden  for  den  Forbunds- 
fælle, han  havde  haabet  at  møde,  at  støde  paa  en  fjendtlig 
Hær,  han  ikke  havde  gjort  Regning  paa.  Desuden  kunde 
han  ikke  slippe  fri  for  den  Tanke,  at  Dronningen  af  Un- 
garn nu,  da  hun  havde  frie  Hænder,  i  hans  Fraværelse 
kunde  angribe  Miinchen.  »Hvorledes  kan  jeg  gjore  EnJt)- 
ringer,«  skrev  han  fortvivlet,  »naar  mit  eget  Hus  bræn- 
der?« Toget  blev  i  Forvejen  meget  slet  ført,  og  denne 
pludselige  Standsning  havde  den  Virkning,  at  alle  Trop- 
perne, og  især  de  franske,  spredte  sig  over  en  saa  vid 
Strækning  paa  begge  Sider  af  Donau,  at  Stillingen  vilde 
være  umulig  at  holde. 

Skjønt  Belle-Isle  var  mindre  let  at  forskrække,  blev 
dog  ogsaa  han  bragt  ud  af  Fatning.  Først  nægtede  han 
aldeles  at  fæste  Lid  til  de  uhyggelige  Rygter  og  angav 
som  Grund  til  sin  Vantro,   at  Kongen  af  Preussen  havde 

givet  sine  Afsendinge  Fuldmagt  til  at  afslutte  Traktaten 
om  de  esterrigske  Staters  Deling.  Det  var  ganske  rigtigt, 
at  Traktaten  blev  underskreven  den  4de  November,  to  Dage 
efter  den  foregivne  Indtagelse  af  Neisse.  En  saa  over- 
dreven Machiavellisme  var  umulig  at  formode,  og  Belle- 
Isle  især  kunde  ikke  finde  sig  i  at  indrømme,  at  han  i  den 
Grad  havde  ladet  sig  narre  af  tomme  Smigrerier  og  Løfter; 
han  vedblev  derfor  haard nakket  at  søge  en  tilfredsstillende 
Forklaring  for  Kongen  af  Preussens  Adfærd  5  dog  var  han 
nødt  til  at  indrømme,  at  de  uheldige  Rygter  havde  gjort 
megen  Skade.  »Alles  Sindelag  har  forandret  sig  i  de 
sidste  fjorten  Dage,«  skrev  han  den  27de  Oktober;  »jeg 
har  her  tredive  Breve  fra  forskjellige  Steder  og  Byer  i 
Evropa,  hvoraf  jeg  ser,  at  Kongens  og  Kurfyrstens  tro- 
fasteste Tilhængere  ere  blevne  modløse  og  vaklende,  medens 
alle  de  osterrigsksindede  have  fattet  nyt  Mod;  hver  Dag 
erfarer  jeg  mærkelige  Ting  i  den  Retning.«  —  Fleury  der- 
imod, som  aldrig  hverken  havde  haft  Tillid  til  Frederik 
eller  Lyst  til  Krigen,  gjorde  sig  ingen  Illusioner,  men  saae 
alt  i  det  sorteste  Lys  og  tænkte  sig  allerede  de  preussiske 
Hære  forenede  med  Maria  Theresias. 

Saa  vel  i  Frankfurt  som  i  Versailles  kom  man  imid- 
lertid snart  til  det  Resultat,  at  hvor  stor  end  Kongen  af 
Preussens  Uret  kunde  være,  trængte  man  derfor  ikke 
mindre  til  hans  Bistand;  alt  for  heftige  Bebrejdelser  vilde 
blot  opirre  ham  mere  og  maaske  bringe  ham  til  en  mere 
farlig  Yderlighed  end  den  Nevtralitet,  han  foreløbig  syntes 
at  ville  indtage.  Desuden  vilde  han  sikkert  paa  sin  hov- 
modige, uforskammede  Maade  nægte  alt;  den  eneste  Maade, 
hvorpaa  man  kunde  bringe  Stemningen  til  atter  at  vende 
sig,  vilde  være,  hvis  man  kunde  formaa  Frederik  til  at 
lade  i  det  mindste  en  Del  af  sin  Hær  forlade  Vinterkvar- 
teret og  selv  i  egen  Person  komme  Kurfyrsten  til  Hjælp 
ved  Belejringen  af  Prag. 

Valori  fik  altsaa  Ordre  til  at  bede  om  en  Avdiens  for 

at  gjøre  et  Forsøg  i  den  Ketning,  og  for  at  bane  Vejen 
for  ham  tilskrev  Fleury  Kongen  et  meget  smigrende  Brev, 
hvori  han  misbrugte  sin  gejstlige  Stilling  til  aldeles  at  af- 
sværge enhver  Polelse  af  Harme,  ja  endog  af  Stolthed  og 
Værdighed.  »Jeg  har  den  Ære,«  skrev  han,  »at  lykønske 
Deres  Majestæt  til  Erobringen  af  Neisse,  hvorom  jeg  al- 
drig har  tvivlet;  thi  man  kan  sige,  at  hvad  der  for  andre 
vilde  være  et  vanskeligt  Foretagende,  er  intet  for  Deres 
Majestæt.  Iter  est  Achillei.  De  træder  frem  paa 
Evropas  Skueplads  i  en  meget  glimrende  Rolle  og  viser, 
at  De  under  Deres  tilbagetrukne  Liv,  da  man  kun  troede 
Dem  optagen  af  litterære  Sysler,  allede  har  lagt  Planen  til 
de  store  Bedrifter,  De  i  det  sidste  Aar  har  udført.  Lige 
som  LucuUus  er  De  traadt  frem  som  General  —  og  hvad 
man  ikke  noksom  kan  rose  er,  at  efter  at  Deres  Majestæt 
har  vist,  at  De  ikke  ustraffet  lod  Dem  angribe,  har  De 
bestræbt  Dem  for  at  vinde  Deres  nye  Undersaatters  Hen- 
givenhed ved  den  Retfærdighed  og  det  Maadehold,  hvormed 
De  er  optraadt.  Deres  Majestæts  gode  Ønsker  med  Hen- 
syn til  mig  smigre  mig  uendelig,  og  vor  forskjellige  Tro 
øver  aldrig  nogen  Indflydelse  paa  mine  varme  Bønner  for 
Deres  Majestæts  Vel.  —  Hr.  de  Valori,«  tilføjede  han  i 
Slutningen,  »er  fuld  af  Tjenstiver,  og  hvis  han  undertiden 
bliver  lidt  heftig,  er  det  kun  paa  Grund  af  hans  brændende 
Ønske  om,  at  der  maa  herske  fuldkommen  Forstaaelse 
mellem  Frankrig  og  Preussen;  thi  han  nærer  den  dybeste 
Agtelse  for  Deres  Majestæt  og  holder  stadig  Lovtaler  over 
Dem.« 

Valori  henvendte  sig  med  sin  Bøn  om  Avdieus  til 
Minister  Podewils,  men  fik  ingen  opmuntrende  Modtagelse. 
Denne  tro  Tjener,  der  ikke  var  bleven  underrettet  om 
Overenskomsten  i  Klein-Schnellendorf  og  ligesom  den  øv- 
rige Verden  kun  kjendte  den  af  Rygtet,  havde  rimeligvis 
paa  egen  Bekostning  faaet  at  føle,  at  hans  Herre  ikke 
holdt  af  at   udspørges   om   dette   kildne   Punkt;    thi   saa 

snart  som  Valori  hentydede  dertil,  udbred  han:  »Tag  Dem 
i  Agt,  opir  ikke  Kongen!  den  mindste  Ubetydelighed  bringer 
ham  i  Harnisk,  og  han  har  aldrig  været  vanskeligere  at 
omgaas  end  i  denne  Tid;  hvis  Sagerne  toge  en  uheldig 
Vending,  vilde  det  komme  til  at  gaa  ud  over  Dem,  thi 
han  vilde  uden  Tvivl  skyde  alle  Ubehagelighederne  over 
paa  Dem.«  >Dis8eOrd,«  bemærker  Valori,  »gav  mig  meget 
at  tænke  paa.« 

Virkelig  blev  det  første  Møde  mellem  Kongen  og  Am- 
bassadøren, der  ikke  havde  set  hinanden  siden  Neisses  Ind- 
tagelse, i  høj  Grad  stormfuldt.  Først  afslog  Kongen  at 
give  nogen  Oplysning  om  de  Rygter,  der  vare  i  Omløb. 
»Hvad  kan  jeg  gjøre  derved,«  sagde  han,  »kan  jeg  for- 
hindre Folk  i  at  udsprede  dem  og  Tosser  i  at  tro  derpaa?« 
—  »Men,«  bemærkede  Valori,  »det  er  fra  Marskalk  Neip- 
perg  selv,  at  Rygtet  er  kommet.«  —  »Har  han  sagt  det? 
Det  er  en  Løgn,  som  skal  komme  ham  dyrt  til  at  staa.« 
Det  var  imidlertid  især  Valoris  Opfordring  om,  at  han 
skulde  deltage  i  Toget  til  Bøhmen,  der  vakte  hans  Harme. 
»Jeg  vil  ikke  gjøre  et  Skridt  i  Bøhmen,«  udbrød  han,  »det 
er  alt  for  sent;  hvorfor  er  Kurfyrsten  ikke  gaaet  hurtigere 
til  Værks?  Det  eneste,  jeg  muligvis  kan  gjøre,  er  at  laane 
ham  et  Regiment  Husarer  for  at  bevise,  at  den  Overens- 
komst, man  snakker  om,  ikke  er  til;  men  paa  ingen  Maade 
mere.«  Derpaa  tilføjede  han:  »I  Februar  vil  jeg  komme 
til  Bøhmen  og  se,  hvor  vidt  man  er  kommen,  og  hvis  jeg 
er  tilfreds  med  de  Indretninger,  der  ere  blevne  gjorte,  vil 
jeg  handle  i  Overensstemmelse  dermed;  men  hvis  jeg  ser, 
at  Sagerne  ikke  antage  nogen  moralsk  sikker  Fasthed,  vil 
jeg  nøjes  med  at  beholde,  hvad  jeg  har,  og  beklage  den 
slette  Styrelse,  hvormed  Deres  militære  Operationer  ere 
blevne  førte.  Jeg  vil  ikke  indtage  nogen  underordnet  Stil- 
ling, jeg  vil  gjøre,  hvad  jeg  har  Lyst  til.  Jeg  giver  Dem 
mit  Æresord  paa,  at  Overenskomsten  ikke  er  sluttet  og 
aldrig  vil  blive  sluttet  uden  mine  allieredes  Samtykke ;  men 

jeg  forsikrer  Dem  med  samme  Sanddruhed,  at  mine  Tropper 
ikke  skulle  rore  sig  af  Pletten  hele  Vinteren.«  —  Før  han 
sluttede  Mødet,  spurgte  han,  om  han  ikke  kunde  faa  et 
skriftligt  Vidnesbyrd  om  de  Ytringer,  der  tillagdes  Neip- 
perg,  og  gjentog:  »Det  er  en  Uforskammethed,  Dronningen 
skal  komme  til  at  bøde  for  med  nogle  flere  Provinser.« 

Et  andet  Møde,  som  fandt  Sted  nogle  Dage  senere, 
løb  ikke  mere  fredelig  af.  Denne  Gang  indskrænkede  Va- 
lori  sig  til  at  bede  om,  at  Preusserne  ikke  vilde  lægge  sig 
i  Vinterkvarter  paa  Bøhmens  Grænse,  da  de  derved  vilde 
gjøre  det  vanskeligt  for  de  allierede  Hære,  som  nærmede 
sig  Prag,  at  linde  tilstrækkelige  Midler  til  Underhold, 
Denne  Anmodning  blev  gjort  efter  Belle-Isles  Ordre,  som 
da  han  kun  med  megen  Møje  havde  formaaet  Kurfyrsten 
til  atter  at  sætte  sig  i  Bevægelse,  i  det  mindste  vilde  lette 
ham  Marchen;  men  Belle-Isle  fik  ikke  bedre  Medfart  end 
de  andre.  »Vil  Hr.  de  Belle-Isle  gjøre  sig  til  Frætor  i 
Tyskland?  Tror  han,  jeg  har  Lyst  til  at  lade  mig  be- 
handle som  et  Barn?«  Og  da  Valori  bemærkede,  at  siden 
de  vare  allierede,  maatte  de  i  det  mindste  være  enige  (de 
concert),  svarede  Kongen:  »Koncert,  ja,  det  skal  De  faa 
og  med  saa  mange  Violiner,  De  lyster.«  »Derpaa  tilføjede 
han,«  skriver  Valori,  »saa  mange  mærkværdige  Ting,  i  det 
han  snart  gjorde  Lejer  og  snart  blev  vred,  at  jeg  hverken 
véd  ud  eller  ind.«  Og  Depechen  slutter  med  folgende 
melankolske  Ytring:  »Naar  jeg  tænker  paa,  at  den  danske 
Minister  beklager  sig  over  den  Mangel  paa  Hensyn,  der  i 
Berlin  vises  de  fremmede  Afsendinger,  hvor  vilde  han  da 
ikke  blive  ude  af  sig  selv,  hvis  han,  som  jeg,  havde  til- 
bragt en  Tid  af  Krigen  ved  Kongen  af  Preussens  Hær.« 

Valori  gjorde  sig  selv  Uret  ved  at  sige,  at  han  ikke 
kunde  forstaa  noget  af  Kongens  Ytringer;  af  den  Iver, 
hvormed  Kongen  havde  forlangt  et  skriftligt  Vidnesbyrd 
om,  hvad  Marskalk  Neipperg  havde  sagt,  havde  han  tvært 
imod  sluttet,  at  Underhandlingerne  med  Østerrige  ikke  vare 

afbrudte,  og  han  tog  ikke  fejl  heri,  Skjønt  Frederik  viste 
sig  meget  krænket  over  Østerrigernes  Mangel  paa  Diskre- 
tion og  endogsaa  i  Fortrolighed  erklærede,  at  dette  Tro- 
skabsbrud  løste  ham  fra  enhver  Forpligtelse,  forbød  han 
dog  ingenlunde  Hoffet  i  Wien  at  forberede  en  endelig 
Traktat,  som  Aftalen  var  i  Overenskomsten  af  9de  Oktober. 
I  et  Brev  fra  Oberst  Goltz  til  Lord  Hyndfort  underretter 
Ooltz  den  engelske  Minister  om  Kongens  Vrede,  men 
slutter  deraf  kun,  at  Dronningen  maa  vise  sig  mere  gav- 
mild og  imødekommende  i  sine  Indrømmelser.  »Nu  er  det 
gunstige  Øjeblik,«  siger  han,  »aut  nunc  aut  nunquam.« 
Frederik  havde  altsaa  paa  samme  Tid  to  Traktater  under 
Arbejde,  hvoraf  den  ene  gik  ud  paa  at  fuldbyrde  det  oster- 
rigske  Monarkis  Ødelæggelse,  medens  den  anden  havde  til 
Formaal  at  frelse  det  samme  Monarki  blot  med  Tabet  af 
en  Provins,  Det  tilkom  nu  Skæbnen  at  afgjøre,  hvilken  af 
de  to  Traktater  han  skulde  give  sin  endelige  Velsignelse, 
og  alt  afhang  af,  hvor  vidt  Lykken  vilde  begunstige  det 
Angreb,  de  allierede  nu  skulde  foretage  paa  Bøhmen,  og 
hvorved  han  agtede  at  være  rolig  Tilskuer. 

Skjønt  Belle-Isle  maaske  ikke  gjorde  sig  Situationen 
ganske  klar,  forstod  han  dog  fuldkomment,  at  han  ikke 
kunde  vente  noget  af  Frederiks  Venskab  og  Ærlighed,  og 
at  Toget  til  Bøhmen  vilde  faa  en  afgjørende  Indflydelse. 
Dersom  det  slog  fejl,  og  Kongen  af  Preussen  ganske  svig- 
tede, vilde  der  blive  et  almindeligt  Frafald;  han  saae  alle- 
rede Symptomer  derpaa  i  den  tvetydige,  forsigtige  Hold- 
ning, som  pludselig  indtoges  af  Afsendingene  fra  alle  de 
Vælgere,  der  havde  lovet  ham  deres  Stemmer.  Han  havde 
intet  Valg  mere,  men  var  nødt  til  at  sætte  Kejserdømmets, 
Tysklands,  Frankrigs  og  sin  egen  Skæbne  paa  ét  Kort. 

Jo  mere  han  beregnede  Chancerne  for  og  imod,  des 
mere  tiltog  hans  Uro.  Langsomt,  møjsommeligt  efter 
mange  Marcher  og  Kontramarcher  havde  Kurfyrsten  ende- 
lig  bragt  Hæren   saa  vidt,    at  den  kunde  se   Prag.      Han 

raadede  over  knap  50,000  Mand,  da  han  havde  maaitet 
efterlade  en  betydelig  Afdeling  i  Linz  under  Konamando 
af  Marquis  de  Ségur  for  at  vogte  Besiddelsen  af  Øvre- 
Østerrige  og  bevare  Forbindelseslinjen  med  Bayern.  Denne 
Styrke  var  tilstrækkelig  til  at  belejre  Byen,  der  kun  var 
svagt  besat,  men  paa  den  Betingelse,  at  man  gik  hurtig 
til  Værks;  den  mindste  Tøven  kunde  blive  skæbnesvanger; 
Aarstiden  var  allerede  langt  fremrykket,  og  under  denne 
nordiske  Himmel  kunde  Vinteren  let  hindre  ethvert  ?'ore- 
tagende ;  desuden  var  Neipperg,  som  nu  havde  frie  Hænder, 
i  Måhren  stødt  sammen  med  et  Armékorps,  der  til  Dels 
bestod  af  Ungarere  og  kommanderedes  af  Storhertugen  selv. 
Hvis  denne  Hær  kom  den  belejrede  By  til  Hjælp,  fer  den 
havde  aabnet  sine  Porte  for  Angriberne,  var  Situationen 
meget  farlig.  Hver  Dag,  hver  Time,  ja  hvert  Minut  var 
kostbart;  men  hvorledes  kunde  man  af  Kurfyrstens  raad- 
vilde  Karakter  vente  den  Bestemthed  og  Hurtighed,  der 
var  nødvendig  for  at  gribe  det  rette  Øjeblik?  Belle-Isle 
følte,  at  han  kun  kunde  stole  paa  sig  selv  og  besluttede 
at  forlade  Frankfurt  og  selv  begive  sig  til  Hæren. 

Fleury  havde  i  sine  Breve  stadig  opmuntret  ham  der- 
til, og  alle  Generalerne  og  Officererne  i  den  franske  Hær 
paakaldte  ham  som  deres  eneste  Redning.  Det  var  allige- 
vel en  farlig  Sag  at  fjærne  sig  i  samme  Øjeblik,  som 
Ærkebispen  af  Mainz  —  maaske  ikke  uden  en  hemmelig 
Bagtanke  —  havde  bestemt  liigsdagens  Aabning  til  de 
første  Dage  i  December;  men  af  to  Onder  —  Følger  af 
det  dobbelte  Hverv,  han  med  urette  havde  paataget  sig 
—  maatte  man  vælge  det  mindste,  og  desuden  var  nu  et 
af  disse  Øjeblikke  for  Haanden,  da  Krigens  Gang  udøver 
en  afgj ørende  Indflydelse  endogsaa  paa  Menneskers  Vilje. 
Det  var  ikke  mere  paa  Bunden  af  Valgurnen,  det  var  paa 
Prags  Volde,  at  Xarl  Albert  maatte  søge  den  kejserlige 
Krone. 

Belle-Isle    gav   sig   paa  Vejen    den   12te  November   i 

den  Hensigt  at  rejse  gjennera  Dresden  for  om  mulig  ganske 
at  vinde  den  endnu  raadvilde  Konge  af  Polen,  hvis  Tropper 
vilde  være  en  uundværlig  Hjælp  ved  Belejringen.  Uhel- 
digvis havde  han  fattet  sin  Beslutning  alt  for  sent;  hans 
i  Forvejen  ikke  meget  stærke  Helbred  havde  lidt  under  det 
overmenneskelige  Arbejde,  han  i  det  sidste  Aar  havde  paa- 
taget sig,  den  Anstrængelse,  Ærgrelse,  Uro  og  Nattevaagen, 
hvorfor  han  stadig  havde  været  udsat.  Voldsomme  Hofte- 
smerter gjorde  det  meget  vanskeligt  for  ham  at  stige  til 
Vogns  den  Dag,  han  skulde  rejse;  undervejs  forværredes 
hans  Tilstand,  og  da  Valori,  der  i  den  Anledning  var  tagen 
til  Dresden,  modtog  ham  paa  Trappen  til  Slottet  Huherts- 
burg,  blev  han  smertelig  overrasket  ved  Synet  af  ham. 
Marskalken  var  ikke  til  at  kjende;  han  kunde  næppe  flytte 
Benene  for  Smerter,  og  en  stor  Hævelse  paa  det  ene  Øje 
vansirede  hans  halve  Ansigt. 

Dog  vilde  han  endnu  samme  Dag  tale  med  Kongen  af 
Polen;  men  næste  Morgen  var  det  ham  umuligt  at  forlade 
Sengen,  og  han  maatte  erkjende,  at  til  Trods  for  Bossuets 
Paastand  kan  en  tapper  Sjæl  ikke  altid  beherske  sit  Le- 
geme. Han  maatte  finde  sig  i  at  lade  sin  Broder,  der 
havde  ledsaget  ham,  rejse  videre  alene  for  at  overbringe 
hans  Ordrer  og  bede  dem,  der  ventede  ham,  have  Taal- 
modighed. 

Det  er  umuligt  at  skildre  Belle-Isles  Smerte  over  at 
se  sig  bunden  til  Sengen  og  fjærnet  fra  begge  de  Steder, 
hvor  hans  Nærværelse  var  nødvendig.  De  første  Breve  fra 
hans  Broder  vare  ikke  skikkede  til  at  trøste  ham;  Cheva- 
lieren  havde  fundet  alt  i  stor  Forvirring,  Kurfyrsten  var 
raadvild  og  modløs,  de  franske  Generaler  nægtede  at  ad- 
lyde ham,  og  det  sachsiske  Artilleri,  uden  hvilket  man 
ikke  kunde  begynde  Belejringen,  var  endnu  ikke  ankommet. 
Rygtet  gik,  at  Neipperg  og  hans  vilde  Ungarere  kun  vare 
fem  Mile  borte  fra  Byen.  Man  vilde  for  enhver  Pris  se 
Marskalken,  selv  om  han  skulde  bæres  der  hen.     >Jo  mere 

Tilstanden  bliver  mig  klar,«  skrev  Chevalieren,  »jo  mere 
føler  jeg  mig  overbevist  om,  at  din  Nærværelse  er  aldeles 
nødvendig  for  at  hindre  de  sørgeligste  Katastrofer.  Jeg 
kjender  de  gode  Grunde,  du  kan  fremføre,  jeg  véd,  at  du, 
for  fuldstændig  at  kunne  raade  Bod  paa  alt,  maatte  kunne 
sidde  til  Hest;  men  desuagtet  er  jeg  overbevist  om,  at  selv 
om  din  Sygdom  vil  forhindre  dig  i  at  gjøre  saa  megen 
Nytte,  som  du  ellers  kunde,  vil  din  Nærværelse  afværge 
de  største  Ulykker.«  Han  tilføjede,  at  da  det  var  umuligt 
at  lægge  en  fornuftig  Plan,  fremkom  der  de  urimeligste 
Ideer,  som  f.  Ex.  at  tage  Byen  ved  Overrumpling  og 
Storm,  men  at  han  haabede  at  være  i  Stand  til  at  be- 
kæmpe enhver  Daarskab  af  den  Art. 

Belle-Isle,  der  var  mere  magtesløs  end  nogen  Sinde, 
indsaa  imidlertid  Umuligheden  af  at  rejse,  og  hans  Angest 
og  Uro  forværrede  kun  hans  Tilstand.  Nogle  Dage  vare 
forløbne  i  denne  frygtelige  Uvished,  da  det  pludselig  ryg- 
tedes i  Dresden,  at  Prag  var  taget,  og  Belle-Isle  modtog 
tillige  med  talrige  andre  Depecher  følgende  lille  Billet,  hvis 
Haandskrift  og  uforlignelige  Ortografi  var  ham  bekjendt: 

>Hr.  Marskalk,  De  ønskede,  at  Prag  skulde  tages,  den 
er  taget;  Guvernøren  har  overgivet  sig  til  mig,  og  jeg 
skriver  til  Dem  fra  hans  Værelse.  For  Resten  kan  jeg 
ikke  noksom  rose  for  Dem  Troppernes  Tapperhed  og  især 
den  gode  Opførsel,  Oberstløjtnant  Chevert  af  Regimentet 
Beauce  har  vist.  Jeg  har  lidt  travlt  med  at  holde  Orden, 
hvilket  ikke  er  saa  let  i  en  By,  der  er  indtagen  med 
draget  Sværd. 

Morits  af  Sachsen.«  *) 


•)  Vi  kunne  ikke  nægte  os  at  hidsætte  denne  Pr«4ve  paa  Mo- 
rits af  Sachsens  Ortografi:  „Monsieur  vous  aves  désiré  que 
Prague  fut  pri  il  ait  pri;  le  gouverneur  sait  rendus  å  moy 
et  je  vous  ('cri  de  sa  chambre:  je  ne  saures  au  demeurant 
assex  vous  faire  delloge  de  la  valleur  des  troupes  et  surtout 

Den  kjække  Sachser  havde  Ret  til  at  være  den  første, 
som  meldte  Belle-Isle  den  store  Nyhed;  thi  ham  skyldtes 
dette  Vidunder;  hau  havde  udført  den  raske  Daad,  som 
Chevalieren  havde  omtalt  som  en  urimelig  Idé,  og  som 
Marskalken,  hvis  han  havde  været  til  Stede,  rimeligvis 
vilde  have  fraraadet. 

Det  var  ganske  vist  ogsaa  næsten  utroligt  paa  en 
Tid,  da  Troen  paa  det  vidunderlige  var  i  høj  Grad  rokket, 
og  Krigen  var  bleven  en  Videnskab,  at  en  velbefæstet  By 
paa  over  hundrede  Tusende  Indbyggere  kunde  overgive  sig 
paa  én  Nat,  uden  at  Voldene  bleve  gjennembrudte,  og 
næsten  uden  at  et  eneste  Kanonskud  blev  affyret.  Det  var 
en  Bedrift,  som  syntes  at  høre  hjemme  i  Riddertiden  i 
Amadis'  og  Rolands  skjønne  Dage, 

Det  utrolige  var  imidlertid  sandt;  Morits  havde  efter 
en  Bondes  Oplysninger  faaet  Mistanke  om,  at  der  paa  højre 
Side  af  Floden  Moldau,  som  løber  igjennem  Prag  (de  allie- 
redes Lejr  var  paa  venstre  Side),  fandtes  et  Sted  i  Vol- 
dene, der  kun  var  svagt  besat  og  kunde  tages  ved  Over- 
rumpling uden  foregaaende  Arbejder.  Han  undersøgte  det 
selv  forklædt  og  kom  tilbage  overbevist  om,  at  det  kunde 
lade  sig  udføre;  men  da  han  udviklede  sin  Plan  for  Kur- 
fyrstens Krigsraad,  mødte  den  forst  næsten  enstemmig  Mod- 
stand; vi  have  set,  at  Chevalier  de  Belle-Isle  ikke  var  den 
mindst  ivrige  i  at  bekæmpe  den. 

Hvad  skulde  man  imidlertid  gribe  til?  Faren  blev 
med  hver  Time  mere  overhængende;  til  en  ordentlig  Be- 
lejring havde  man  hverken  Tid  eller  Hjælpemidler,  og 
Marskalk  Neipperg  og  Storhertugen  kunde  vise  sig,  hvad 
Øjeblik    det   skulde   være.      Støttet   af  Generalen   for  den 


de  la  bonne  conduite  de  M.  Chever  lieutenamp  colonel  de 
Bosse,  je  sui  iin  peu  occupé  å  maintenir  l'ordre  se  qui  n'est 
pas  aissé  dans  une  ville  prise  l'épée  å  la  min. 

Maurice  de  Saxe." 

Historink  Arkiv.     1883.    II.  1 

sachsiske  Hær  og  især  af  Nødvendighedens  bydende  Røst 
lykkedes  det  til  sidst  Morits  at  sætte  sin  Mening  igjennem. 
Det  blev  besluttet,  at  der  paa  én  Gang  skulde  gjøres  tre 
Angreb:  det  ene  af  de  franske  og  det  andet  af  Sachserne, 
og  af  disse  havde  kun  det  sidste  nogen  Udsigt  til  at  lykkes. 
I  det  Øjeblik,  da  herved  hele  Garnisonen  blev  dragen  over 
til  den  anden  Side  af  Voldene,  skulde  Morits  i  Mørket  med 
en  udvalgt  Skare  forsøge  den  forvovne  Overrumpling,  hvis 
Risiko  han  selv  havde  paataget  sig. 

Da  det  hele  skulde  gaa  for  sig  i  dybeste  Hemmelig- 
hed, kunde  Morits  kun  medtage  et  indskrænket  Antal  Folk, 
som  han  derfor  ogsaa  valgte  med  største  Omhu.  Hans 
lille  Flok  skulde  deles  i  to  Afdelinger;  fire  Kompagnier 
Grenaderer  af  Regimenterne  Beauce  og  Alsace  og  fire  Hun- 
drede Dragoner  skulde  foretage  det  natlige  Anfald,  som  var 
det  eneste,  der  virkelig  var  forbundet  med  Fare;  Resten, 
bestaaende  af  tusende  Mand  Infanteri  og  tolv  Hundrede 
Mand  Rytteri,  skulde  blive  tilbage  og  følge  med  Morits  ind 
i  Byen,  hvis  det  lykkedes  Angriberne  at  komme  ind  i 
Fæstningen  og  aabne  Portene.  Da  der  skulde  udnævnes 
Anførere  for  disse  to  Afdelinger,  kappedes  Officererne  om 
at  komme  med  i  det  æventyrlige  Foretagende,  Til  sidst 
blev  Anførselen  for  den  farlige  Avantgarde  overdragen  to 
Officerer,  der  vare  lige  saa  forskjellige  i  Stilling  som  i  Alder 
og  kun  lignede  hinanden  i  deres  Tapperhed;  den  ene  var 
Grev  de  Broglie,  Søn  af  Kommandanten  i  Strassburg,  som, 
skjønt  han  kun  var  fire  og  tyve  Aar,  allerede  havde  været 
i  Tjenesten  i  ni  Aar,  og  nu  kommanderede  Regimentet 
Luxemburg;  den  anden,  Frangois  de  Chevert,  Oberstløjt- 
nant i  Regimentet  Beauce,  havde  uden  nogen  Protektion 
møjsommelig  tjent  sig  op  fra  neden  og  havde  først  i  en 
moden  Alder  naaet  denne  Grad  af  anden  Rang.  Af  Ag- 
telse for  Cheverts  prøvede  Dygtighed  og  Erfaring  blev  det 
imidlertid  denne  Gang  ham,  som  til  den  unge  Obersts  store 
Misfornøjelse  fik  Fortrinnet;  Chevert    skulde    først   storme 

Voldeu  med  Grenadererne  og  Broglie  følge  efter  med  Dra- 
gonerne. 

Klokken  ti  om  Aftenen  forlod  Merits  af  Sachsen  og 
hans  Flok  den  lille  Landsby  Couratiz  og  kom  Klokken  ét 
i  den  mørke  Novembernat  til  Graven,  der  gik  uden  om 
Volden.  Morits  steg  af  Hesten  for  med  Chevert  at  be- 
stemme det  Punkt,  hvor  fra  Angrebet  skulde  udgaa;  derpaa 
vendte  han  tilbage  til  sin  Reserve  og  indtog  med  den  en 
Stilling  paa  den  anden  Side  af  Graven  paa  en  lille  Høj, 
som  laa  lige  over  for  den  vigtigste  Bastion.  Derpaa  blev 
der  opstillet  Stiger  paa  det  bestemte  Sted;  men  da  Sol- 
daterne i  de  nærliggende  Landsbyer  paa  Lykke  og  Fromme 
havde  taget  Stiger,  som  Murerne  og  Tækkerne  plejede  at 
bruge,  vare  de  alt  for  korte  og  maatte  bindes  sammen  tre 
og  tre  for  at  naa  Toppen  af  Muren.  Da  Stigerne  endelig 
stode  sikkert,  vendte  Chevert  sig  til  sine  Grenaderer  og 
spurgte,  hvem  der  vilde  være  den  første  til  at  sætte  Foden 
paa  Muren.  En  Sergent  af  Regimentet  Alsace  traadte 
frem,  og  der  udspandt  sig  nu  imellem  dem  følgende  Sam- 
tale, som  Sagnet  har  bevaret  i  al  sin  heltemodige  Simpel- 
hed: —  »Du  vil  gaa  først  op,  Kammerat?«  —  »Ja,  Hr. 
Oberst!«  —  »Naar  du  kommer  op  paa  Muren,  raaber  Skild- 
vagten til  dig:  Wer  da?«  —  »Ja,  Hr.  Oberst!«  —  »Du 
svarer  ingen  Ting.«  —  »Nej,  Hr.  Oberst!«  —  »Saa  skyder 
han  paa  dig.«  —  »Ja,  Hr.  Oberst!«  —  »Han  rammer  dig 
ikke.«  —  »Nej,  Hr.  Oberst!«  —  »Saa  sk3'der  du  ham.«  — 
»Ja,  Hr.  Oberst!« 

Som  sagt,  saa  gjort,  kun  i^ied  den  Forskjel,  at  da 
Grenaderen  satte  Foden  paa  Muren,  blev  Skildvagten  bange, 
skød  sit  Gevær  af  i  Luften  og  løb  sin  Vej,  og  for  der  blev 
gjort  Alarm  i  den  nærmeste  Vagtstue,  havde  allerede  Che- 
vert med  otte  Grenaderer  og  Broglie  med  fira  Dragoner 
besteget  Bastionen.  Morits,  som  af  Vaabenlarmen  kunde 
mærke,  at  Vagten  endelig  anede  Uraad,  raabte  med  stærk 
Stemme    for   at  aflede   Opmærksomheden:    »Her  hen,  Dra- 

4* 

goner!«  Vagten,  der  endnu  var  ganske  forvirret,  skød 
virkelig  i  den  Retning,  hvor  fra  Stemmen  kom,  Merits  lod 
sine  Folk  svare,  og  medens  Skydningen  fortsattes  tværs 
over  Graven,  gik  Opstigningen  for  sig  i  al  Stilhed;  Grena- 
dererne  og  Dragonerne  vare  saa  ivrige  efter  at  komme  op 
paa  Muren,  at  flere  af  Stigerne  knækkede  under  Vægten  af 
dem;  men  saa  snart  et  Kompagni  var  dannet,  marcherede 
de  mod  Vagtstuen  under  Trommehvirvler  og  med  Raabct: 
Leve  Kongen!  Imidlertid  vare  de  andre  to  aftalte  An- 
greb blevne  foretagne  paa  den  anden  Kant  af  Byen,  og  da 
hele  Garnisonen  ilede  der  til  for  at  forsvare  sig,  blev  der 
ingen  tilbage,  som  kunde  hjælpe  den  overrumplede  Vagt. 
Chevert  bemægtigede  sig  uden  Vanskelighed  Vagtstuen, 
derpaa  den  nærliggende  Port,  hvis  Vindebro  han  lod  gaa 
ned,  og  Morits  drog  ind  i  Byen  med  sit  Kavalleri  og  alle 
sine  Folk.  Han  red  ved  Daggry  gjennem  de  menneske- 
tomme Gader;  der  fortælles,  at  de  franske  Officerer  mødte 
Damer,  der  kom  fra  Bal,  og  galante  bøde  dem  Armen  for 
at  følge  dem  hjem.  Sikkert  er  det,  at  der  hverken  fandt 
Uorden  eller  Plyndring  Sted.  Morits  gik  lige  ind  til  Gu- 
vernøren, som  intet  anede  og  uden  Modstand  gav  sig  til 
Fange. 

Da  Rygtet  om  denne  Begivenhed  hurtig  udspredte  sig, 
forsvarede  Garnisonen  sig  ikke  længo  mod  de  andre  An- 
greb. Sachserne  kom  først  ind  og  ilede  skarevis  afsted  for 
at  lykønske  deres  Landsmand;  de  havde  to  højtstaaende 
Officerer,  som  begge  gjorde  Fordring  paa  at  være  hans 
Brødre:  Chevalieren  af  Sachsen,  hvis  Krav  vare  anerkjendte, 
og  General  Rustovski,  som  roste  sig  af,  at  hans  Moder 
havde  nydt  Avgust  IL's  Gunst  endogsaa  før  den  skjønne 
Aurora.  Da  Morits  saae  dem  komme,  fdr  han  dem  om 
Halsen  og  udbrød:  »I  Kanaljer,  I  se  nok,  at  jeg  er  den 
ældste,  siden  jeg  er  kommen  først.«  Derefter  kom  Kur- 
fyrsten fulgt  af  hele  sin  Stab,  han  græd  af  Glæde  og  om- 
favnede alle  og  enhver. 

Dette  Theaterkup  gjorde  en  umaadelig  Virkning ;  Belle- 
Isle  skjælvede  af  Glæde  i  sin  Seng,  og  Overraskelsen  gav 
ham  en  Kystelse,  som  frembragte  en  betydelig  Bedring  i 
hans  Tilstand;  ikke  desto  mindre  erklærede  han  nogle  Dage 
senere,  at  alt  var  sket  efter  hans  Ordre. 

Maria  Theresia,  der  fra  Dag  til  Dag  ventede  Efterret- 
ningen om  en  Sejr,  hvor  hendes  kjære  Ægtefælle  skulde 
have  Del  i  Æren,  græd  af  Raseri.  »Prag  er  tabt,«  skrev 
hun  til  sin  fortrolige,  Kinski,  »og  det  vil  have  slemme 
Følger.  —  Nu  er  det  Tid,  da  vi  maa  se  at  holde  Modet 
oppe,  Kinski,  og  bevare  Riget  og  Dronningen;  thi  uden 
dem  er  jeg  kun  en  fattig  Fyrstinde.  Min  Beslutning  er 
tagen,  vi  maa  vove  alt  for  at  støtte  Bøhmen,  og  derefter 
kan  De  træffe  Deres  Bestemmelser.  Jeg  vil  have  Grund 
und  Boden,  og  alle  mine  Folk  og  alle  Ungarerne  maa 
falde,  før  jeg  afstaar  en  eneste  Smule.  Øjeblikket  er  kri- 
tisk, skaan  ikke  Landet,  vi  maa  støtte  det.  —  De  vil 
maaske  sige,  at  jeg  er  grusom ;  det  er  sandt,  men  jeg  véd, 
at  jeg  vil  være  i  Stand  til  at  erstatte  hundredfold  enhver 
Grusomhed,  jeg  nu  begaar  mod  Landet;  men  i  dette  Øje- 
blik lukker  jeg  mit  Hjærte  for  Medlidenhed.« 

Dronningens  Følelser  forbavsede  ingen;  men  hvad  man 
var  mere  nysgjerrig  efter  at  faa  at  vide  var,  hvad  Frede- 
rik tænkte.  Han  blev  sikkert  overrasket,  men  var  denne 
Begivenhed,  som  aabnede  nye  Udsigter  for  ham,  ham  en 
Ærgrelse  eller  Tilfredsstillelse?  Jeg  tænker,  han  var  til 
Mode  som  en  Sømand,  der  efter  længe  at  have  spejdet 
efter,  hvor  Vinden  vilde  komme  fra,  pludselig  ser  den 
blæse  op  og  i  Steden  for  at  gaa  tilbage  i  Havnen  beslutter 
sig  til  at  stikke  i  rum  Sø.  Vist  er  det,  at  han  allerede 
den  30te  November  paa  det  varmeste  lykønskede  Belle- 
Isle  til  hans  glimrende  Erobring  og  til  Bevis  paa  sin  Til- 
fredshed stillede  sex  Eskadroner  Dragoner  og  ti  Eskadroner 
Husarer  til  hans  Tjeneste.  Det  lader  til,  at  Troppernes 
Træthed  var  gaaet  over,    eller  at   de   allerede   havde  haft 

Tid  til  at  hvile  sig.  —  »Jeg  onsker  af  ganske  Hjærte, 
min  kjære  Ven,«  skrev  han  nogle  Dage  senere,  den  9de 
December,  »at  Deres  Sundhed  snart  maa  vende  tilbage. 
Saa  snart  De  faar  at  vide,  hvor  Neipperg  vil  blive,  beder 
jeg  Dem  sende  Chevalier  de  Belle-Isle  til  mig  og  under- 
rette mig  ved  ham  om  alle  Deres  Planer;  thi  mine  Pingre 
klø  efter  at  gjøre  noget,  som  kan  forslaa,  for  min  kjære 
Kurfyrste.«  —  »Jeg  forstaar  det,«  sagde  Belle-Isle,  da  han 
modtog  disse  noget  sene  Venskabsforsikringer,  »han  kommer 
os  til  Hjælp  nu,  da  vi  ikke  mere  trænge  til  ham.«  — 
Ondskabsfulde  Folk  sagde  ogsaa,  at  han  havde  givet  en 
rundhaandet  Ducør  til  den  første  Kurer,  der  bragte  Efter- 
retningen, hvilket  med  hans  sparsommelige  Vaner  ikke  var 
noget  ringe  Bevis  paa  Tilfredshed. 

Det  var  vanskeligere  at  forklare  et  saa  pludseligt  Om- 
slag for  Valori,  som  havde  set  Tingene  paa  nærmere  Hold. 
Frederik  gjentog  derfor,  denne  Gang  med  mange  Eder,  sin 
Forsikring  om,  at  han  aldrig  havde  tænkt  paa,  ikke  en- 
gang dromt  om  at  underhandle  med  Dronningen  af  Un- 
garn. »Kan  De  maaske,«  sagde  han,  »vise  mig  en  Skri- 
velse af  mig,  som  beviser  det,  blot  et  Papir,  saa  stort  som 
min  Haand?«  Og  da  Valori  mindede  ham  om  Neisses 
mistænkelige  Overgivelse,  svarede  han:  »Og  De  da,  har  De 
ikke  taget  Prag  uden  Modstand,  og  kunde  jeg  nu  ikke  paa 
min  Side  sige,  at  De  spiller  under  Dække  med  Dron- 
ningen?« Ved  Middagsbordet  udbragte  han  den  nye  Konge 
af  Behmens  Skaal,  og  da  han  hørte  en  nævne  Lord  Hynd- 
forts  Navn,  sagde  han :  »Vil  De  have,  at  vi  strax  skulle 
bryde  den  Nevtralitet,  der  er  lovet  Kongen  af  England? 
Jeg  hører  Dem  til,  jeg  har  en  gammel  Bulbider  at  slippe 
løs  paa  den  Konge.«  »De  husker  maaske,  Monseigneur,« 
skrev  Valori,  da  han  meddelte  Belle-Isle  dette  mærkelige 
Forslag,  »at  Kongen  har  sagt  Dem,  at  hos  ham  alle  vare 
engelsksindede,  og  jeg  har  haft  Lejlighed  til  at  mærke,  at 
man  ikke  var  fransksindet.« 

Dog  var  alt  dette  intet  i  Sammeuligning  med  de  Ven- 
skabs- og  Troskabserklæringer,  som  Posten  bragte  til  Ver- 
sailles. Hvorledes  havde  Kardinalen  kunnet  tvivle  om  sin 
mest  trofaste  Forbundsfælles  Ærlighed  ?  —  »De  Kunstgreb, 
Hoffet  i  Wien  har  anvendt  for  at  sætte  Splid  imellem  os,« 
skrev  Frederik  den  3dje  December,  »ere  saa  meget  plum- 
pere, som  det  maa  falde  selv  de  daarligste  Politikere  i 
Øjnene,  at  jeg  ikke  kunde  handle  mere  mod  min  egen 
Hæder  og  Fordel  end  ved  at  slutte  en  fuskeragtig  Fred 
med  mine  Fjender,  der  naturligvis  vilde  vedblive  i  Hjærtet 
at  hade  mig,  hvem  de  betragte  som  Ophavsmand  til  al 
deres  Ulykke.  Kurfyrsten  af  Bayerns  Naboskab  behager 
mig  langt  bedre  end  Østerrigernes;  jeg  vilde  aldrig  kunne 
være  rolig  for  dem  og  maatte  sige  med  Cicero:  »Nej,  Ca- 
tilina,  du  kan  ikke  leve  paa  det  Sted,  hvor  jeg  er.  Flygt, 
Catilina;  Mure  maa  skille  os!«  —  Min  Æts  sande  poli- 
tiske Principper  kræve,  at  vi  skulle  være  nøje  knyttede  til 
Frankrig,  thi  ved  Hjælp  af  dette  Forbund  ville  vi  spille  en 
langt  smukkere  Rolle  i  Evropa,  end  hvis  vi  gik  i  Englands 
og  Hollands  Følge.  —  —  Men  jeg  opdager,  at  jeg  lægger 
alt  for  stærkt  Beslag  paa  den  Tid,  Evropas  Atlas  har  til- 
overs. Naar  jeg  skriver  lange  Breve  til  Dem,  Hr.  Kar- 
dinal, kommer  det  af,  at  jeg  finder  Fornøjelse  i  at  under- 
holde mig  med  Dem,  og  Venskab  er  snakkesaligt.« 

Hvem  der  ogsaa  fik  Frederiks  forandrede  Sindelag  at 
føle,  var  Englænderen  Hyndfort,  da  han  den  første  De- 
cember noget  naivt  forespurgte,  om  Kongen  nu  var  rede 
til  at  slutte  en  definitiv  Traktat  med  Østerrige,  saaledes 
som  det  var  blevet  aftalt  i  Klein-Schnellendorf.  Frederik 
modtog  ham,  som  om  han  næppe  kunde  tro,  at  en  Poli- 
tiker kunde  være  enfoldig  nok  til  at  indbilde  sig,  at  et 
Løfte  kunde  gjælde  endnu,  naar  Omstændighederne  vare 
forandrede.  Han  gjorde  sig  næppe  den  Ulejlighed  at  benytte 
det  Paaskud  til  at  bryde  sit  Ord,  som  han  kunde  finde  i  øster- 
riges foregivne  Indiskretion.     Efter  kortelig  at  have  berørt 

dette  Æmne,  sagde  han:  »Jeg  vil  tale  aabent  med  Dem, 
Mylord!  Østerrigerne  have  begaaet  den  Dumhed  at  lade 
Prag  blive  taget  lige  for  deres  Næse  uden  at  vove  et  Slag. 
Hvis  de  havde  været  heldige,  kan  jeg  ikke  sige,  hvad  jeg 
vilde  have  gjort.  Nu  have  vi  150,000  Mand  mod  deres 
70,000;  det  er  sandsynligt,  at  vi  ville  slaa  dem,  og  da  er 
der  ikke  andet  for  dem  at  gjøre  end  at  tage,  hvad  Fred  de 
kunne  faa.«  —  »Men,«  sagde  Hyndfovt,  »hvis  Østerrige 
offentliggjør  Overenskomsten  af  9de  Oktober,  hvorledes  vil 
De  da  forklare  den?«  —  »Hvis  de  gjøre  det,  er  det  et  Be- 
vis paa  deres  Dumhed,  og  man  vil  maaske  ikke  tro  dem.« 
—  For  ret  at  vise,  at  enhver  Forbindelse  var  brudt,  gav 
Frederik  sig  derpaa  til  at  hæve  Krigsskat  i  den  Del  af 
Schlesien,  han  havde  lovet  at  skaane.  »Kort  sagt,«  skrev 
Hyndfort  til  sin  Minister,  »der  er  intet  Udkomme  med 
Kongen  af  Preussen,  saa  længe  hans  Foretagender  have 
saa  meget  Held  med  sig.« 

Deri  havde  Hyndfort  Ret,  men  Uret  i  at  blive  over- 
rasket. Lidt  senere  skrev  Frederik  selv  til  Voltaire  med  et 
Skær  af  filosofisk  Melankoli: 

»Underfundighed,  Troloshed  og  Falskhed  ere  des  værre 
de  mest  fremtrædende  Karaktertræk  hos  de  fleste  af  de 
Mænd,  der  ere  Nationernes  Overhoveder  og  burde  tjene 
dem  til  Exempel.  Det  er  ydmygende  at  studere  Menneske- 
bjærtet  hos  saadanne  Skabninger,  og  det  bringer  mig  tu- 
sende  Gange  til  at  savne  mit  kjære  stille  Liv,  Kunsten, 
mine  Venner  og  min  Uafhængighed.«  (Forts.) 

S.  M. 

(En  Tradition  fra  det  romanske  Schweiz). 


Uet  er  en  ulykkelig  Tidsalder,  vi  her  ganske  kort 
ville  søge  at  skildre.  Man  troede  Verdens  Ende  nærmede 
sig,  Karl  den  stores  mægtige  Rige  var  i  fuld  Opløsnings- 
tilstand, Næveretten  herskede  overalt,  Ret  og  Retfærdighed 
ingensteds;  Kongerne  nægtede  Kejseren  Lydighed,  Her- 
tugerne og  Greverne  lystrede  ikke  Kongerne,  Herrerne,  der 
skjærmede  sig  bag  deres  høje  Taarne,  lukkede  ofte  deres 
Porte  baade  for  Konger,  Hertuger  og  Grever,  og  midt 
under  dette  Anarki  styrtede  talløse  asiatiske  Horder  sig 
snart  over  en,  snart  over  en  anden  Landstrækning  og 
spredte  en  almindelig  Rædsel  vidt  og  bredt. 

Den  almindelige  Samfærdsel  var  næsten  standset, 
Vejene  vare  ødelagte  og  Lavlandene  forladte.  Smaa  Skarer 
rejsende  fulgte  med  Forsigtighed  de  næsten  ubanede  Stier 
og  fandt  Ly  i  Klostrene,  der  i  hine  Tider  maatte  erstatte 
Kroer  og  Værtshuse.  Af  Frygt  for  at  blive  udplyndrede 
søgte  Bissekræmmerne  at  dølge  sig  bag  Pilegrimsklæd- 
ningen,  og  Vejene,  de  plejede  at  følge,  kalder  man  hist 
og  her  endnu   »Roraerveje«,   fordi  Rom  var    Pilegrimsvan- 


*)  Etter  Louis  Vulliemin:  Feuille  de  l'an  1843.  —  Conser- 
vateur  suisse,  vol  IX.  —  Gelpke:  Kirchengeschichte  der 
Schweiz.     1861. 

dringernes  sædvanlige  Maal,  Der  fandtes  ikke  mere  regel- 
mæssige Domstole,  ingen  liOvgivning,  ja  ikke  mere  større 
Stæder;  de  Byer,  som  havde  hævet  sig  ved  Industri  og 
Handel,  vare  sunkne  i  Grus  uden  mere  at  kunne  hæve 
sig,  og  medens  prægtige  Byer  f.  Ex.  Avenches,  Kolle, 
Morges,  der  havde  smykket  det  romanske  Schweiz,  saa- 
ledes  vare  jævnede  med  Jorden,  knejsede  hundrede  og  atter 
hundrede  Borge  paa  Højene,  paa  Bjærgene,  overalt  hvor 
en  eller  anden  Klippe  var  forsvaret  af  Naturen.  Bag  deres 
Murtinder,  og  skjærmede  ved  en  Skov  af  stærke  Lanser 
herskede  Mænd,  hvem  den  almindelige  Uorden  næsten 
havde  gjort  uafhængige,  medens  usle  livegne  maatte  trælle 
og  dyrke  Jorden  for  dem.  Ogsaa  Skolerne  vare  sunkne  i 
Grus  med  Stæderne.  Tre  Aarhundreder  tidligere  havde 
Biskop  Marius  delt  sin  Tid  mellem  sine  biskoppelige 
Pligter,  Markernes  Dyrkelse  og  et  ærligt  Forsøg  paa  at 
gjengive  sin  Tids  Hovedtræk  i  en  kort  Kronnike;  men  hvor- 
for skulde  man  nu,  da  Verdens  Ende  nærmede  sig,  ned- 
skrive Minderne  om  Tidens  Ulykker  for  Slægter,  der  ikke 
skulde  fødes?  Historien,  Videnskaben  udsluktes,  og  jo 
mere  Studierne  forsømtes,  desto  mere  Magt  vandt  Uviden- 
heden og  den  raa  Overtro. 


I. 

Rudolf  I.  havde  i  lire  og  tyve  Aar  hersket  over  det 
transjuranske  Burgund  (Vestschweiz)  og  efterlod  i  Aaret 
911  den  Krone,  han  havde  baaret  med  Hæder,  til  sin  Søn 
af  samme  Navn.  Rudolf  II.  var  en  stolt  og  ærgjerrig 
Karakter,  og  enten  det  nu  var,  fordi  han  elskede  Krigen, 
eller  han  troede  det  nødvendigt  for  at  skaffe  sin  Myn- 
dighed Respekt  hos  Vasallerne,  nok  sagt,  han  pønsede  paa 
at  udvide  det  Rige,  hans  Fader  havde  grundlagt.  Det 
vestlige  Schweiz   udgjorde   den  Gang   en    Del    af  Hertug- 

dømmet  Allemannien  eller  Schwaben,  Rudolf  fordrede  som 
Arv  nogle  Landstrækninger,  der  laa  ved  Aargaus  ubestemte 
Grænser,  gik  over  Floden  Reuss  og  trængte  fjendtlig  ind  i 
Landskabet  ZUrich,  hvor  han  i  Nærheden  af  Winterthur 
mødte  Hertug  Burkart  af  Allemannien.  Kampen  var  ikke 
heldig;  men  den  folgende  Fred  skaffede  dog  Rudolf  større 
Fordele  end  en  Sejr;  thi  Allemannien  stræbte  efter  Uaf- 
hængighed ligesom  Burgund,  de  tvende  Fyrster  havde 
følgelig  fælles  Interesser,  sluttede  en  Venskabspagt,  og  som 
et  Pant  herpaa  ægtede  Rudolf  IL  i  Aaret  922  Bertha,  en 
Datter  af  Hertug  Burkart. 

Burgundernes  unge,  fyrige,  ærgjerrige  Konge  fattede 
snart  nye  PJaner  og  lod  sig  forlede  til  et  Tog  mod  Ita- 
lien, hvor  selv  Lykken  skulde  blive  ham  fordærvelig;  for- 
gjæves  fæstnede  Bjærgenes  Konge  Karl  den  stores  Krone 
om  sit  Hoved,  det  lykkedes  ham  ikke  at  befæste  sin  Magt, 
og  han  saae  sig  snart  nødsagen  til  at  underhandle  med 
sin  Medbejler  og  at  gaa  tilbage  over  Bjærgene  igjen. 

Det  var  paa  Tide,  at  Rudolf  gjensaa  sin  Hjemstavn, 
der  i  Mellemtiden  var  bleven  hærget  af  ungarske  eller  sa- 
raceniske Horder.  En  Kvinde  havde  ganske  vist  forsvaret 
det  Land,  som  var  hende  betroet,  mod  Barbarerne;  det  var 
hans  Dronning  Bertha,  Et  Segl,  som  var  gjengivet  paa 
Murene  af  den  gamle  Abbedikirke  i  Payerne  (Peterlingen), 
fremstiller  hende  spindende  og  bærer  som  Omskrift: 
»Bertha,  humilis  regina,  Bertha  den  ydmyge  Dron- 
ning«. Dette  Billede  og  nogle  sammenstyrtede  Mure  ere 
næsten  de  eneste  Vidnesbyrd,  der  endnu  melde  os  om 
Dronning  Bertha,  hvis  vi  ikke  ville  ty  til  Traditionen, 
der  har  bevaret  hendes  Minde  i  venlig  Erindring  hos  Be- 
folkningen. Bertha  var  baade  en  ydmyg  og  en  from 
Kvinde;  Tidens  religiøse  Værker  fremstiller  hende  som 
den  gode  Husmoder,  der  fandt  Glæde  ved  sin  Rok  og  lod 
sine  Fingre  sysle  med  Tenen,  for  at  hun  senere  kunde 
have   en  aaben  Haand  for  de  trængende;   saaledes   skildrer 

en  Folkesang  endnu  den  burgundiske  Dronning.  Vexelvis 
beboede  hun  en  eller  anden  Kongsgaard  eller  et  af  Fyr- 
stens Slotte  i  Chavornay,  Lausanne,  Yverdun,  Payerne, 
undertiden  endogsaa  i  Solothurn  eller  i  Stråthlingen  ved 
Thunersøens  Bredder.  Naar  Dronningen  rejste  fra  et  af 
disse  Steder  til  et  andet,  havde  hun  sin  Rok  foran  sig  paa 
Pasgængeren  og  spandt  flittig.  Da  hun  en  Dag  kom  over 
en  Eng,  saae  hun  en  ung  Pige,  der  ligeledes  spandt,  medens 
hun  vogtede  sine  Faar;  Dronningen  gav  hende  en  Foræring, 
og  den  følgende  Dag  præsenterede  flere  Adelsdamer  sig 
ligeledes  med  en  Ten  i  Haab  om  en  Belønning,  men  Bertha 
sagde  med  en  Hentydning  til  den  hellige  Skrift,  hendes 
sædvanlige  Læsning:  »Bondepigen  er  kommen  først,  hun 
har  som  Jakob  faaet  min  Velsignelse«. 

Man  fortæller,  at  Bertha,  som  tidligere  Karl  den  store, 
nøjagtig  kjendte  Tallet  paa  Svinene  i  sine  Avisgaarde  og 
vidste,  hvor  mange  Æg  hun  havde  af  sine  Høns.  Som  en 
Fjende  af  al  Dovenskab  paaskyndede  hun  sine  Burgunderes 
lidt  tunge  Fjed,  ansporede  deres  Virksomhed  og  skyede 
ikke  tilbage  for  at  paalægge  dem  de  Skatter,  der  vare 
nødvendige  til  at  faa  Landet  til  at  opblomstre;  uden  at 
have  lært  det  i  Skolen  vidste  hun  fuldt  vel,  at  Skatter  i 
og  for  sig  ikke  ere  et  Onde,  naar  de  blot  ikke  overstige 
Folkets  Kræfter  eller  udmatte  dem  med  forgjæves  An- 
strængelser.  Landsbyfolkene  i  Mont  ved  Lausanne  fortælle 
endnu,  ikke  uden  en  vis  Vrede,  at  Bertha,  der  altid  var 
paa  Færde,  en  Dag,  da  hun  havde  udhvilet  sig  i  en  Kro, 
kom  og  forespurgte  sig,  om  man  havde  givet  hendes  Heste 
Havre  eller  Hvede,  for  at  hun  kunde  lægge  en  Skat  paa 
Egnens  rigeligste  Indtægtskilde.  Hun  opmuntrede  til  Lan- 
dets Rydning,  lod  plante  Vingaarde,  roste  den  gode  Ager- 
dyrker og  beskyttede  de  stakkels  livegne.  I  Omegnen  af 
Tour  de  Gourze  ser  man  hende  endnu  efter  en  fugtig 
Vinter  komme  til  Syne,  bærende  et  Saald,  fuldt  af  Skatte, 
og   udgydende    det    over    Landet.      Hun   istandsatte    Sam- 

færdselsvejene  mellem  de  forskjellige  Egne  af  Schweiz  og 
opmuntrede  til  Grundlæggelsen  af  Byer  ved  at  beskytte  de 
livegne,  undertrykke  Røverierne  og  vise  sig  som  en  Ven 
af  Frihed.  Nogle  Bondefamilier  nedsatte  sig  i  Omegnen  af 
Kirken  Joulens  sammen  med  Piskerne  ved  Søens  Bred,  og 
dette  var  Begyndelsen  til  Morges  (932).  Kolonister,  der 
fandt  Beskyttelse  mod  Udredelsen  af  en  Afgift,  opdyrkede 
de  Høje,  der  ligge  nær  Yverdun  og  brede  sig  omkring 
Slottet  Orbes  gamle  Taarne.  Dronningen  begunstigede 
navnlig  Klostrene,  disse  fromme  Asyler,  der  samtidig  i  saa 
høj  Grad  fremmede  Frihedens  Udvikling.  I  Solothurn  lod 
hun  opføre  en  Kirke  for  den  hellige  Ursula,  medens  hun 
samtidig  rejste  Murene  om  den  gamle  Stad,  der  var  lagt  i 
Aske  af  Hunnerne.  Kirken  og  Flækken  Moutiers-Grandral 
skyldte  hende  ligeledes  deres  Istandsættelse,  ligesom  hun 
ogsaa  gjenopførte  den  ødelagte  Kirke  i  Saint-Imier.  En- 
delig skal  hun  ogsaa,  ikke  langt  fra  Slottet  i  Stråtlingen, 
have  lagt  Grunden  til  Kirken  i  Amsoldingen,  have  indviet 
den  til  den  hellige  Mauritius  og  saaledes  givet  Stødet  til 
Opdyrkningen  af  en  øde  Egn,  som  hun  forskjønnede  med 
en  Fiskepark.  Hun  byggede  et  Kloster  og  et  Gudshus  paa 
det  Sted,  hvor  senere  Neuchatel  rejste  sig,  og  hvor  der 
alt  længe  havde  ligget  en  stærk  Borg;  saaledes  forsikrer  i 
det  mindste  en  Indskrift  paa  et  Mindesmærke,  der  endnu 
existerede  for  .300  Aar  tilbage;  det  var  et  Basrelief,  hvor 
man  saae  Bertha,  knælende  for  Jomfru  Marie  og  række 
hende  en  Kirke,  medens  en  Biskop  i  Ornat  staar  ved 
hendes  Side.  Arkiverne  i  Bispedømmet  Lausanne,  Abbe- 
dierne Saint-Maurice,  Valais,  Saint- Victor,  Geneve  og  mange 
andre  Klostre  indeholde  Beviser  paa  Berthas  store  Gaver 
af  Friheder,  Privilegier,  Huse  og  Jorder;  Jorderne  laa  i 
Regelen  udyrkede  hen,  men  bleve  snart  tagne  under  Be- 
handling af  Bønderne,  som  opmuntredes  ved  Synet  af 
Munkenes  Flid.  Hvert  Kloster  havde  sin  Skole  for  Børn, 
sit  Hospitium  for  de  rejsende  og  sit  Hospital  for  de  syge. 

Dronningens  Hænder  udsaaede  saaledes  Spirerne  til  et 
nyt  Samfund;  men  hvorledes  skulde  hun  forsvare  disse 
Kirker,  disse  Klostre,  disse  Spirer  til  en  bedre  Fremtid, 
mod  Ungarerne  og  Saracenerne?  Hvilke  Vaaben,  hvilke 
Fæstninger  skulde  den  ydmyge  Dronning  stille  mod  disse 
Sværme  af  Barbarer,  der  dukkede  pludselig  frem,  flygtede 
og  atter  kom  tilbage,  saa  Græsset  ikke  kunde  gro  frem 
paa  ny,  hvor  deres  Hetstehove  havde  trampet?  Rundt  om- 
kring i  det  romanske  Schweiz,  i  en  Linje  fra  Jurabjærgene 
til  Alperne,  kan  man  endnu  den  Dag  i  Dag  se  en  Mængde 
gamle  Taarne  hæve  sig  paa  Højene  i  Afstande,  som  tillod 
Besætningerne  at  gjore  sig  forstaaelige  for  eller  at  udvexle 
Signaler  med  hverandre.  Befolkningen  kalder  dem  Dronning 
Berthas  Taarne.  De  ere  alle  byggede  til  simpelt  Forsvar, 
thi  der  findes  ingensteds  Udfaldsporte;  Murene  ere  tykke, 
med  snævre  Vinduer,  Døren  er  anbragt  ti  eller  tolv  Fod 
fra  Jorden,  og  man  steg  op  ad  en  Stige,  som  man  maatte 
drage  op  efter  sig.  Alle  disse  Taarne,  der  nu  til  Dags 
ere  ramlede  sammen,  bleve  opforte  af  Dronning  Bertha 
som  et  Tilflugtssted  for  Beboerne.  Ved  første  Signal  kunde 
Herrer  og  Bønder  samle  deres  bedste  Sager  og  søge  at 
forsvare  sig  og  Godset  bag  de  skjærraende  Mure.  Da  Un- 
garerne i  Aaret  927  brændte  Klosteret  St.  Gallen,  hærgede 
Aargau  med  Ild  og  Sværd  og  nærmede  sig  Bilersøen,  søgte 
Bertha  Tilflugt  i  Borgen  Neuchatel.  Den  fromme  Biskop 
Boso  af  Lausanne  bragte  Fredens  Ord  til  Barbarerne,  hvem 
han  troede  at  kunne  bortvende,  som  Paven  engang  .4ttila; 
men  Hedningerne  adløde  kun  deres  Blodtørst  og  huggede 
ham  ned  uden  Barmhjærtighed.  Bertha  var  nødt  til  at 
lade  Uvejret  udrase  og  søgte  derpaa  at  sætte  nye  Dæm- 
ninger mod  et  senere  Angreb.  Hun  øgede  Antallet  af 
sine  faste  Tilflugtssteder,  hævede  ved  rige  Tilskud  Befolk- 
ningens Mod  og,  takket  være  hendes  kloge  Styrelse,  vendte 
Sikkerheden    og  Tilliden   atter  tilbage.      Vi   ville    snart  se 

Burgunderne  danue  Hærkorps  og  drage  i  Felten  for  i  aaben 
Mark  at  modstaa  Angreb  af  nye  Horder. 

Saaledes  havde  Bertha  i  Kongens  Fraværelse  vist  sig 
som  et  Værn  for  Fædrelandet.  Da  Kudolf  gav  Afkald  paa 
den  Ærgjerrighed  at  regere  over  Italien  og  vendte  hjem  til 
sit  Kongerige,  fortsatte  de  tvende  Ægtefæller  det  Fredens 
Værk,  som  var  paabpgyndt  under  Krigen,  og  i  Læ  af 
Kongemagten  befolkedes  Landet  paa  ny,  Friheden  øgedes, 
og  Poesien  blomstrede  op.  Deres  Rige  strakte  sig  fra 
Rhinens  Bredder  nær  Schafthausen  til  Saone  og  langs  med 
Rhonen  til  Havet.  Kongen  berejste  mangfoldige  Gange 
disse  Egne  og  tog  Sæde  under  et  eller  andet  stort  Træ 
ved  Vejen  for  som  Israels  gamle  Dommere  at  øve  Retfær- 
dighed mod  alle  vejfarende.  Han  agtede  Folkets  Ret  til 
at  vælge  sine  Præster,  medens  han  samtidig  vaagede  over, 
at  Kirkens  Embeder  kun  bleve  beklædte  af  hæderlige  Mænd. 
Rudolf  og  Bertha  fandt  i  denne  Opfyldelse  af  deres  Pligter 
den  samme  Tilfredsstillelse  som  andre  Regenter  i  glimrende 
Fester.  Det  var  kun  alt  for  faa  lykkelige  og  rolige  Aar. 
Fem  Aar  efter  sin  Tilbagekomst  fra  Italien  døde  Rudolf, 
begrædt  af  sit  Folk,  der  i  sin  Erkjendtlighed  hævede  ham 
til  Helgenenes  Tal. 


n. 

Den  burgundiske  Konges  Død  overgav  Sceptret  i  en 
Kvindes  og  umyndige  Børns  Hænder.  Konrad,  Rudolfs 
ældste  Søn,  var  kun  ti  Aar  gammel,  da  Vasallerne  i  al 
Hast  samlede  sig  og  hyldede  ham  i  Lausanne;  Burkart, 
som  blev  Biskop  i  Lausanne  og  senere  Ærkebiskop  i  Lyon, 
og  Rudolf  vare  endnu  yngre.  Adelheid,  som  skulde  arve 
sin  Moders  Ynde  og  Dyder,  var  næppe  sex  Aar  gammel; 
men  hendes  Fader  havde  allerede  ofret  hende  for  politiske 
Hensyn  og  lovet  med  hendes  fyldte  sextende  Aar  at  bort- 
give  hende   til  Kongen    af  Italiens    Son  Lothar.      I    slige 

svage  Hænder  var  Regeringen  over  hele  Burgundien  lagt, 
da  Tysklands  mægtige  Konge,  Otto  den  store,  nærmede 
sig;  han  frygtede  for  at  se  Landet  blive  et  Bytte  for 
Anarki  eller  Nabomagterne  og  opkastede  sig  derfor  til 
Værge  for  Enken  og  Formynder  for  Børnene.  De  franske 
og  burgundiske  Storvasaller  betragtede  sig  fra  denne  Stund 
som  uafhængige  for  Kongemagten;  men  da  en  af  dem, 
Grev  Hugo  af  Macon,  vilde  benytte  Burgunds  forsvarsløse 
Tilstand  til  at  udvide  sine  Grænser,  slog  Otto  ham  og 
tvang  ham  til  at  lade  sig  neje  med  sit  Len.  Derpaa 
vendte  han  tilbage  til  Tyskland,  i  det  han  medtog  Konrad, 
hvem  han  dels  vilde  beholde  som  Gissel,  dels  oplære  i 
Regeringrfkunsten  og  unddrage  fra  de  Farer,  som  truede 
ham.  Vi  vide  ikke,  hvorledes  det  romanske  Schweiz's 
Skæbne  var  i  de  følgende  femten  Aar,  medens  Konrad  op- 
holdt sig  ved  Kong  Ottos  Hof;  thi  saa  godt  som  intet 
Dokument  er  bevaret  fra  hin  Tid;  det  ser  næsten  ud  til, 
at  enhver  Regering  er  hørt  op,  at  Vasallerne  have  be- 
tragtet sig  som  uafhængige,  og  at  Bertha  i  de  italienske 
Fyrsters  Venskab  har  søgt  en  Modvægt  mod  Kong  Ottos 
Overmagt.  Saaledes  gik  det  rimeligvis,  indtil  Lothar  er- 
farede, at  hans  trolovede  Brud  med  sit  sextende  Aar  over- 
gik de  skjonneste  Kvinder  i  Dejlighed  og  Ynde;  han  drog 
over  Bjærgene  og  fordrede  hendes  Haand  i  Henhold  til  de 
indgaaede  Løfter.  I  Avlsgaarden  Colombier,  ikke  langt  fra 
Genfersøen,  ventede  Dronningen  og  hendes  Datter  Lothar 
og  hans  Fader,  Kong  Hugo;  i  Colombiers  Kapel  holdtes 
Brylluppet  mellem  Berthas  Datter  og  den  italienske  Prins, 
som  kun  var  hende  lidet  værdig;  men  det  var  ikke  det 
eneste  Bryllup,  som  fejredes  i  det  ringe  Kapel.  Efter  at 
have  vundet  Datterens  Haand  for  Lothar,  forlangte  Hugo 
Moderens  for  sig  selv,  og  Bertha,  der  nu  havde  været 
Enke  i  ti  Aar  og  troede  at  være  sit  Folk  alt  skyldig, 
skjænkede  sin  Haand  til  sin  Svigersøns  Fader,  en  Mand, 
der  var   hende  endnu  mere  uværdig,   end  Lothar  var  Adel- 

heid.  Baade  Fader  og  Søn  forvandlede  ved  deres  uordent- 
lige Liv  det  Baand,  de  havde  sluttet,  til  et  trykkende  Aag; 
begge  sank  snart  ned  i  Afmagt  og  dede,  Sønnen  forgiftet 
af  Markgreven  af  Ivrea,  Faderen  hurtig  ældet  ved  sine 
Udsvævelser. 

Bertha,  der  nu  var  Enke  for  anden  Gang,  skyndte  sig 
med  at  vende  tilbage  til  Schweiz,  hvor  hun,  ældet  af  Sorg, 
søgte  et  Tilflugtssted  i  Payerne  og  midt  blandt  sit  Folk  gjen- 
optog  sin  tidligere  heldbringende  Vandel.  Datteren  Adel- 
heid var  en  anden  Skæbne  forbeholdt,  efter  sin  første 
Mands  Død  vankede  hun  længe  hjælpeløs  om,  til  hun  slut- 
telig besteg  Tysklands  Trone  som  Otto  den  stores  Ægte- 
fælle. 

Takket  være  hendes  Indflydelse  kunde  Broderen  Kon- 
rad vende  tilbage  til  Burgund;  han  havde  imidlertid  næppe 
besteget  Tronen,  før  et  fornyet  Angreb  af  Ungarere  og 
Saracenere  gav  ham  Lejlighed  til  at  vise,  at  han  i  for- 
nødent Fald  kunde  møde  sine  Fjender  baade  med  Magt  og 
List;  ikke  uden  Troløshed  fik  han  dem  hidsede  mod  hver- 
andre, hvorpaa  han  med  sine  Burgundere  knuste  begge 
Parter. 

Konrad  herskede  i  sex  og  halvtredsindstyve  Aar  og  fik 
Tilnavnet  »den  fredsommelige«  ;  i  Løbet  af  Sønnens  lange, 
fredelige  Regering  endte  Bertha  sine  Dage  i  Payerne  under 
Bønner  og  gode  Gjerninger.  Hun  havde  set  Landet  gjen- 
opblomstre  i  Læ  af  de  Taarne,  hun  havde  rejst  til  dets 
Forsvar;  de  Institutioner,  hun  havde  lagt  Grund  til,  frem- 
avlede Friheden,  som  en  Dag  skulde  udgaa  fra  dem-,  det 
nationale  Sprog,  den  romanske  Tunge,  dette  yndige  og 
naive  Dattørsprog  af  Latinen,  havde  allerede  begyndt  at 
udforme  sig,  kort  alt  syntes  at  gjenfødes;  kun  de  let- 
troende eller  havesyge  Præster  vedbleve  at  bebude  Verdens 
forestaaende  Undergang,  og  under  disse  Omstændigheder 
vilde  Bertha  efter  hine  Tiders  Religion  før  sin  Død  vinde 
sig  en  Skat  i  Himmelen   ved  at  anvende  sit  Enkesæde  til 

gudeligt  Brug.  Otte  Aar  efter  Sønnens  Sejr  over  Sarace- 
nerne og  Ungarerne,  i  Herrens  Aar  962,  grundede  hun  i 
Payerne  et  Benediktinerkloster  efter  Clunys  Regel. 

Payerne  var  allerede  til  paa  Romernes  Tid.  Biskop 
Marius  af  Lausanne  havde  her  opdyrket  en  Strækning  og 
grundlagt  en  Kirke;  omkring  Kirken  havde  der  dannet  sig 
et  Kloster,  Her  dog  na'sten  stod  øde,  da  Bertha  gjenopret- 
tede  det.  Hun  lod  hente  Sten  fra  Ruinerne  i  Avenches  og 
byggede  Abbediet,  et  Mindesmærke,  hvis  høje,  alvorlige 
Skjonhed  vov  Tid  vanskelig  kan  komme  nær.  Dernæst  ned- 
skrev hun  Fundason,  hvoraf  man  i  Kantonet  Waadts  Ar- 
kiver kan  læse  en  Kopi,  der  gaar  under  Navnet:  »Dron- 
ning Berthas  Testament«. 

»Da  det  synes,  som  Menneskenes  Rigdomme  kunne 
tjene  til  Sjælens  Forlosning,  giver  jeg  Bertha,  af  Guds 
Naade  Dronning,  alle,  der  leve  i  Enhed  med  Kristus,  til 
Kjpnde.  at  jeg  af  Kjærlighed  til  Gud  skjænker  mine  Ejen- 
dele til  St.  Peter,  St.  Johannes  og  St.  Mauritius  saa  vel 
som  til  alle  de  Helgene,  der  bo  i  det  Sted,  kaldet  Payerne, 
og  dette  sker  med  Samtykke  af  min  Søn,  den  hojt  be- 
rømmelige Kong  Konrad.  Jeg  skjænker  dem  Flækken 
Payerne  med  alle  dens  livegne,  Marker,  Enge,  Skove, 
Vande,  Vandløb,  Indgange  og  Udgange,  dyrkede  og  udyr- 
kede Jorder;  en  Kirke  i  Chiétres,  en  i  Pully  og  en  tredje 
i  Pibersin.  Jeg  bortskjænker  disse  Ejendele  af  Kjærlighed 
til  Gud,  af  Kjærlighed  til  min  Ægtefælle  Rudolf,  til  mine 
Sønner,  til  den  højtberømmelige  Kong  Otto  og  min  Datter 
Adelheid,  endelig  for  mig  selv  og  alle  deres  Sjælefrelse, 
som  ville  betænke  dette  Herrens  Tempel.  Jeg  gjør  denne 
Gave,  for  at  de  fromme  Brødre  med  brændende  Inderlighed 
kunne  søge  Fælleskab  med  Himmelen  og  ove  Barmhjær- 
tighed  mod  de  fattige,  fremmede  og  vejfarende.  Munkene 
skulle  selv  vælge  deres  Abbed  og  deres  Foged.  De  skulle 
ikke  staa  under  vort  eller  vor  Families  Herredømme,  eller 
under  noget  som  helst  jordisk  Aag,  ikke  engang  under  den 

romerske  Stol.  Hvis  nogen  Magt  er  fræk  nok  til  at  hjem- 
søge Guds  Tjeneres  Besiddelser,  besværger  jeg  eder,  hellige 
Apostle  St.  Peter  og  Paul,  I,  Jordens  berømmelige  Fyrster, 
og  dig,  du  Biskoppernes  Biskop,  at  I  erklære  dem  ude- 
lukkede fra  det  evige  Liv,  der  inddrage  disse  Ejendomme, 
som  jeg  med  glad  Hjærte  skjænker  Jomfru  Maria  og  de 
ovennævnte  Helgene.« 

Efter  at  Bertha  ved  disse  Besværgelser  havde  søgt  at 
betrygge  sin  Kirke  mod  Tidsalderens  Voldsomhed,  fastsatte 
Dronningen  en  Bede  paa  100  Gulddalere  for  enhver,  der 
forbrød  sig  mod  hendes  Vilje,  og  Abbeden  Majolus  fra  Cluny 
tilbragte  nogle  Aar  i  Payerne  for  at  fæstne  Disciplinen  i 
Klosteret.  Dette  var  endnu  ikke  alt.  Den  fromme  Kvinde 
lod  Gaven  bekræfte  ved  etBeskjærmelsesbrev  af  Kong  Kon- 
rad og  forøgede  senere  yderligere  sin  rige  Gave  ved  Vin- 
haverne i  Vaux  og  Vully  samt  Afgifterne,  Skovene  og  Ka- 
nalen, der  forbinder  Murten-  og  Neuchåtelersøen;  paa  sidst- 
nævnte Sted  kom  endnu  Avlsgaarden  Grandcur  til  med 
Ret  til  dér  at  holde  Marked,  ja  endog  til  at  slaa  Mønt. 
Sex  Aarhundreder  senere  tilfaldt  alle  disse  Herligheder  ved 
Erobringens  Ret  Byen  Bern,  hvis  Navn  end  ikke  var  til 
paa  Dronning  Berthas  Tid;  men  den  stolte  Republik  hjem- 
faldt dog  ikke  under  den  fromme  Dronnings  Forbandelser; 
thi  Staden  underkastede  sig  vel  Abbediet,  men  Indtægterne 
bleve  anvendte  til  at  lønne  Kirkens  Tjenere  og  underholde 
de  trængende. 

Det  er  aldeles  uvist,  naar  Bertha  endte  sine  Dage  og 
bendes  jordiske  Levninger  fandt  Hvile  i  den  Grav,  hun 
havde  beredt  sig  i  sit  Kloster;  men  derimod  bevaredes 
hendes  Navn  stedse  i  kjærligt  Minde  hos  Befolkningen. 
Aarhundrederne  have  fulgt  deres  Gang.  Savoyens  Aag  har 
hvilet  over  hine  Lande  og  blev  senere  afløst  af  Berns,  som 
forgjæves  søgte  at  udslukke  gamle  historiske  Frasagn. 
Bertha  er  vedbleven  at  være  den  ydmyge  Dronning,  den 
kongelige  Spinderske,   Befolkningens  Moder  og  Værn;  hun 

har  ikke  ophørt  at  beskytte  Benderne,  forberede  Byernes 
Frigjørelse,  lægge  Grundvolden  til  Byerne.  Vi  skulle  ikke 
her  opregne  de  Steder,  som  gjere  sig  til  af,  at  hun  har  be- 
søgt dem,  ikke  opregne  de  Gjæstgiversteder,  hvor  man  endnu 
påaviser  »Dronningens  Kammer«,  ikke  omtale  Befolkningens 
Pilegrimsfærd  til  hendes  Grav.  Mindet  om  hendes  Regi- 
mente har  bredt  sig  langt  ud  over  det  burgundiske  Schweiz's 
Grænser;  i  Schwaben,  i  Franken,  i  Østerrige,  ja  selv  i 
Italien  taler  man  om  »de  gode  gamle  Tider,  da  Dronning 
Bertha  spandt« ;  men  her  er  Traditionen  bleven  forplumret 
af  andre  Sagn  og  Legender;  hun  er  bleven  sammenblandet 
med  Karl  den  stores  Moder  Bertha  med  den  store  Fod,  hun 
er  bleven  den  hvide  Dame  eller  har  laant  Træk  fra  Feernes 
Dronning,  fra  Gudinden  Freja  og  hendes  Meer;  men  i  det 
romanske  Schweiz  er  hendes  Minde  ikke  paa  denne  Maade 
fordunklet,  og  overalt  hvor  man  endnu  sætter  Pris  paa  den 
gamle  Fromhed,  Arbejdet  og  de  gamle  Sæder,  vil  man 
endnu  gjenfinde  Dronning  Bertha. 


Præstegaardsliv*) 

i  Tidsrummet  fra  Relormationeu  til  det  syttende 
Aarhundredes  Slutning. 


in. 

Jjivet  i  Præstegaardene  var  i  mange  Henseender  i  en 
væsentlig  Grad  forskjelligt  fra  Livet  i  Nutidens  Præste- 
gaarde, og  vi  vilde  have  ondt  ved  at  finde  os  til  rette, 
hvis  vi  ved  et  Trylleslag  bleve  flyttede  to,  tre  Hundrede 
Aar  tilbage  i  Tiden  og  kunde  staa  som  usynlige  Vidner  til 
dagligt  Liv  og  daglig  Færden  hos  Datidens  Præster  og  i 
deres  Familier;  men  dersom  nogen  vilde  drage  den  Slut- 
ning, at  Livet  gjennemgaaende  var  saaledes,  som  vi  se  det 
afmalet  i  de  Beretninger,  der  ere  overleverede  til  vor  Tid, 
vilde  man  danne  sig  et  alt  for  mørkt  Billede.  Det  er 
Skyggesiderne,  som  falde  mest  i  Øjnene,  og  Kilderne  til 
vort  Kjendskab  til  Datidens  Forhold  ere  for  en  stor  Del 
Forhandlingerne  paa  Landemoderne,  hvor  ogsaa  Præsternes 
Forseelser  paataltes  og  paadømtes,  og  hvor  Biskopperne 
gave  deres  Formaninger,  sigtende  til  at  fremme  kristeligt 
Liv  og  styrke  den  lutherske  Lære;  desuden  nogle  Bi- 
skoppers Optegnelser  paa  deres  Visitatser;  men  det  var  da 
i  Regelen  ogsaa,  naar  der  var  et  eller  andet  at  bemærke, 


*)  Se  Hist.  Arkiv  1883  I.,  S.  241. 

som  skulde  ændres  i  Liv  eller  Lære;  vare  Forholdene  i 
Kirken  og  i  Huset  derimod  upaaklagelige,  fandtes  der  sjæl- 
den Anledning  til  at  omtale  dem  videre.  Fremdeles  give 
de  Dagbøger,  der  ere  levnede  fra  den  Tid,  os  undertiden 
Lejlighed  til  at  kige  ind  ad  Præstegaardenes  smaa  bly- 
indfattede Vinduer.  Vi  maa  ikke  glemme,  at  Forholdene 
virkelig  mange  Steder  vare  helt  gode,  ofte  var  det  en 
rigtig  patriarkalsk  Tilstand,  som  næppe  findes  mange  Steder 
nu  til  Dags;  der  er  Efterretninger,  som  vise  os  det  skjøn- 
neste  Forhold  mellem  Ægtefællerne  indbyrdes,  mellem  For- 
ældre og  Børn,  som  de  opdrage  efter  Skriftens  Ord  »i  Tugt 
og  HeiTens  Formaning«,  og  som  igjen  toge  sig  kjærlig  af 
deres  gamle  svage  Forældre,  saaledes  som  Præsten  Anders 
Lauridsen  Aagaard,  der  døde  1661  som  Præst  i  Ørum  ved 
Viborg,  og  som  gav  en  Tredjedel  af  sin  aarlige  Indta^gt  til 
sin  gamle  Moder.  Vi  kunne  være  overbeviste  om,  at  der 
mange  Steder  har  levet  Præster,  der  have  virket  til  Vel- 
signelse, og  selv  om  endog  deres  Navne  ere  gaaede  i 
Glemsel  med  den  Slægt,  de  levede  sammen  med,  have  de 
dog  ikke  levet  forgjæves,  saa  sandt  som  »bene  vixit,  qui 
bene  latuit«. 

Kaste  vi  et  Blik  paa  Huslivet  inden  Dere,  Forholdet 
mellem  dem,  der  skulde  være  hinanden  nærmest,  kan  det 
jo  ikke  nytte  at  ville  nægte  den  Sandhed,  at  Forholdet 
mellem  Ægtefællerne  mangen  Gang  ikke  var,  som  det  burde 
være,  men  lod  meget  tilbage  at  ønske;  det  oven  omtalte 
Konserveringssystem  har  vel  en  stor  Skyld  deri.*)  I  nogle 
Præstegaarde  have  Beboerne  i  den  Grad  stillet  deres  Uover- 
ensstemmelser blot  for  andre,  at  Biskopper  —  hvad  enten 
de  selv  have  lagt  Mærke  dertil  eller  have  hørt  det  af 
Rygtet  —  bemærke  i  deres  Optegnelser:  »Haard  imod 
Konen«  eller  »forliges  ilde  med  Hustruen«,  eller  »lever 
ilde  med  sin  Kone«,  eller  »en  maadelig  Familiefader«;  men 


»)  Se  Hist.  Arkiv,  Aarg.  1883  I,  9  og 

at  Skylden  ogsaa  ofte  skjennedes  at  ligge  hos  Præste- 
konerne, fremgaar  af  følgende  Notitser:  »Han  regeres  af 
Konen«,  »en  daarlig  Hustru  mod  sin  Mand«,  »uskikkelig 
mod  Manden«,  ligesom  der  ogsaa  berettes  om  en  Kone,  at 
hun  »foragter  sin  Mand  og  elsker  andre  mere  end  ham«. 
Naar  det  saaledes  var  galt  fat  i  Præstegaardene  imellem 
Ægtefolkene,  var  der  vel  her  som  alle  Vegne,  hvor  lig- 
nende finder  Sted,  Skyld  paa  begge  Sider;  det  var  da  og- 
saa Tilfældet  i  Svaninge  paa  Fyn,  hvor  den  28aarige  Ma- 
thias Hofi"  blev  Præst  1694  og  gift  med  de  to  foregaaende 
Præsters  Enke,  der  var  sexten  Aar  ældre  end  han,  og  hvis 
Rygte,  før  hun  blev  gift  med  den  første  af  Præsterne,  var 
langt  fra  at  være  pletfrit;  hun  har  muligvis  ladet  ham  høre 
de  to  afdøde  Mænds  Fortrin;  men  han  opdagede,  hvad  der 
var  værre,  at  hun  stod  i  utilladeligt  Forhold  til  en  Bonde, 
til  hvem  hun  lod  bære  fra  Præstegaarden  alt,  hvad  hun 
kunde,  bl.  a.  ogsaa  nogle  Aar  efter  det  nye  Aarhundredes 
Begyndelse  en  Tønde  af  Præstens  Godtøl;  han  opdagede 
det  Juleaften,  og  hvordan  Præstefamiliens  Julestemning  har 
været  det  Aar,  ses  af  den  Scene,  som  fandt  Sted  imellem 
dem.  Folkene  hørte  Præsten  sige:  »Hvad,  vil  du  slaa 
mig?«  Da  de  hørte,  at  der  blev  Tummel  i  Stuen,  lukkede 
de  Døren  op  og  gik  ind;  de  saae  da,  at  Konen  havde  revet 
Præstens  Paryk  af  og  kradsede  ham  i  Ansigtet;  men  han 
holdt  hende  i  Haaret.  Avlskarlen  tog  da  Præsten  om 
Livet  og  satte  ham  hen  paa  en  Bænk,  hvor  han  blev  rolig 
siddende;  men  Konen  undsagde  ham,  at  han  skulde  faa  en 
Ulykke,  fordi  han  havde  slaaet  hende.  Juledag  prædikede 
Præsten  med  forrevent  Ansigt,  og  Konen  og  en  Stifsøn  af 
et  af  hendes  tidligere  Ægteskaber  skreve  Klage  til  Bi- 
skoppen og  vedlagde  hendes  Haarbaand  med  nogle  afrevne 
Haar.  Dette  maa  være  tilstrækkeligt  til  at  betegne,  hvor- 
ledes Forholdene  kunde  være  endog  lidt  ind  i  det  attende 
Aarhundrede,  saa  vi  her  forbigaa  den  senere  Rettergang  i 
den  Sag  og  kun  antyde,  at  han  i  alt  Fald  paa  et  Stadium 

af  Sagen  blev  forligt  med  Konen;  men  skjønt  Ordsproget 
jo  siger,  at  de  elskendes  Vrede  er  Kjærligheds  Fornyelse, 
tør  dog  deraf  næppe  drages  nogen  Slutning  om,  at  disse 
Præstefolks  huslige  Lykke  er  bleven  videre  stor,  efter  at 
der  havde  været  saadanne  Scener  mellem  dem.  Præsten 
Niels  i  Farup,  der  dede  i  Begyndelsen  af  det  syttende 
Aarhundrede,  tog  Sagen  med  mere  Ro;  han  modtog  daglig 
sine  reglementerede  Hug  af  sin  Hustru  Ingeborg,  men 
ventede  med  at  tage  til  Gjenmæle,  indtil  han  kom  paa 
Prædikestolen;  der  maatte  hun  tie  stille  til,  at  han  i  sin 
Prædiken  gjennemheglede  hende ;  men  det  har  vel  næppe 
varet  længere,  end  til  de  kom  hjem  fra  Kirken,  saa  har 
han  faaet  Tak  for  sidst  af  hende,  indtil  Søndagen  atter  op- 
randt, da  han  igjen  fik  Overtaget,  og  saaledes  kunne  vi 
udmale  os  dette  ægteskabelige  Livs  Kredsløb  fortsat  i  en 
slet  Uendelighed.  Der  var  1578  i  Søllested  en  Præst,  som 
ikke  var  af  de  gode;  hans  Navn  var  Christen  Nielsen,  han 
havde  i  Følge  sin  Svigerfaders  Anklage  blandt  andre  Util- 
børligheder ogsaa  mishandlet  sin  Kone,  slaaet  og  sparket 
hende,  forskjellige  Gange  slæbt  hende  ud  af  Sengen,  saa 
hun  maatte  tilbringe  Natten  paa  det  bare  Gulv,  og  det 
ved  Mikkelsdagstider,  da  det  altsaa  var  begyndt  at  blive 
dygtig  koldt.  Højst  uheldige  Forhold  herskede  ogsaa  i 
Nørre- Alslev  paa  Falster,  hvor  en  Præst  1633  dømtes  fra 
Kaldet  »paa  Grund  af  ugudelig  Behandling  af  sin  Ægte- 
fælle«, der  dog  næppe  var  uden  Skyld.  En  Præst  i  Blid- 
strup  i  Nordsjælland  blev  1695  beskyldt  ikke  alene  for 
Ægteskabsbrud,  men  endog  for  at  have  voldt  to  af  sine 
Børns  Død. 

Der  maa  endnu,  for  Sandhedens  Skyld,  gjøres  den 
sørgelige  Tilstaaelse,  at  nogle  Præster  ere  blevne  dræbte 
af  deres  Koner,  ikke  blot  i  det  attende  Aarhundrede  den 
forhen  nævnede  Hornemann  i  Kjerteminde*)-,  ogsaa  i  Ly- 


*)  Se  Hist.  Arkiv  1883  I,  19. 

derslev  i  Stevns  blev  1635  Præsten  dræbt  med  Knivstik  af 
sin  Kone  og  hendes  Elsker,  en  Bondekarl,  samnae  Dag  de 
havde  været  til  Alters;  efter  Mordet  tænkte  de  først  paa 
at  brænde  Liget  til  Aske  i  Bagerovnen,  men  forandrede 
Beslutning  og  kastede  ham  i  Brønden;  begge  bleve  de 
stejlede.  I  Hodde  i  Vestjylland  blev  ligeledes  en  Præst 
1684  forgivet  af  sin  Hustru,  dei-  stod  i  utilladeligt  Forhold 
til  en  Student.  Maaske  er  ogsaa  noget  lignende  sket  1698 
i  Brørup;  Præsten  Morten  Pedersen  Lime  havde  levet  i  et 
ulykkeligt  tyveaarigt  Ægteskab  med  Stineke  Pedersdatter 
fra  Fredericia,  der  bragte  ham  mange  Penge;  men  uhel- 
digvis havde  hun  desuden  et  ondt  og  arrigt  Sind;  Hr. 
Morten  har  vistnok  mangen  Gang  angret,  at  han  brød  det 
Løfte,  han  liavde  givet  for  at  blive  valgt,  nemlig  at  ægte 
Formandens  Stifdatter;  her  kan  man  i  Ordets  egentligste 
Forstand  sige,  at  »Falsk  slaar  sin  egen  Mand  paa  Hals«, 
i  det  han  hængte  sig,  da  han  ikke  længere  kunde  holde 
Konens  Ondskab  ud;  rigtignok  er  der  jo  dem,  der  ville 
vide,  at  det  var  hende  selv,  der  havde  skilt  ham  af  med 
Livet,  og  det  taler  ikke  til  Gunst  for  hende,  at  hun  nødig 
vilde  lade  Ligsynsmændene  faa  Lov  til  at  syne  Liget,  men 
skjældte  dem  ud  for  Rakkere. 

Der  er  brodne  Kar  i  alle  Lande,  i  alle  Stænder  og  til 
alle  Tider;  men  selv  om  daarlige  Familieforhold  i  Præste- 
gaardene  vilde  kunne  illustreres  ved  mange  flere,  endog 
graverende  Exempler,  vilde  det  dog  være  en  alt  for  stærk 
Slutning,  hvis  nogen  vilde  tænke,  at  det  altid  gik  til  paa 
samme  uheldige  Maade.  Det  er  jo  bekjendt,  hvorledes 
Biskop  Jesper  Brochmaun  engang  i  et  Selskab  bragte  en 
adelig  Dame  til  Tavshed;  hun  sad  og  udbredte  sig  meget 
vidtløftig  om  en  Præst,  der  førte  et  forargeligt  Levned,  og 
endte  med  at  sige:  »Der  kan  man  se,  hvad  vore  Præster 
ere  for  Folk«.  Biskoppen  tog  da  Ordet  og  fortalte  en  Hi- 
storie om  en  adelig  Dame,   der  levede  et  ryggesløst  Liv, 

Og  sagde  til  sidst:  »Men  hermed  vil  jeg  dog  ikke  paastaa, 
at  alle  vore  Adelsfruer  ere  saadanne  som  hun.« 

Gejstligheden  dannede  ligesom  et  Slags  Kaste,  og 
Præsterne  søgte  gjærne  at  faa  deres  Sønner  til  at  gaa  den 
studerende  Vej,  det  vil  sige  i  de  allerfleste  Tilfælde  at 
blive  Præster;  thi  det  var  kun  et  aldeles  forsvindende 
Antal  af  de  studerende,  der,  som  Jurister  eller  Medicinere 
eller  gaaende  ind  i  andre  Livsstillinger,  ikke  bleve  Præster 
eller  Degne;  thi  sædvanligvis  vare  disse  sidste  ogsaa  stude- 
rede Personer  og  skulde  efter  Regelen  være  det-,  Per  Degn 
hos  Holberg  betragter  jo  saaledes  Degnevirksomheden  som 
et  Overgangsstadium  til  den  præstelige  Stilling;  da  Mon- 
tani  Fader  udtaler  sit  Ønske  om  at  faa  sin  Søn  at  se  som 
Præst,  siger  Per  Degn:  »Men  Degn  først«.  Præstedøtre 
bleve  meget  ofte  gifte  med  Præster,  og  saaledes  er  der 
Exempler  paa,  at  af  en  halv  Snes  Børn  fra  samme  Præste- 
gaard  alle  Sønnerne  bleve  Præster  og  alle  Døtrene  Præste- 
koner. Opdragelsen  af  Børnene  var  i  Regelen  stræng,  langt 
strængere  end  vore  Tider  synes,  det  er  nødvendigt;  men 
det  laa  jo  i  Tidens  Aand,  vel  særlig  for  Præsterne,  naar 
de  skulde  opdrage  deres  Børn,  ved  Ordet  om  at  gjøre 
det  »i  Tugt  og  Herrens  Formaning«,  at  lægge  Vægten 
temmelig  ensidig  paa  Ordet  »Tugt«.  Ikke  alene,  naar  Bør- 
nene havde  forset  sig,  gjordes  der  en  meget  livlig  Brug  af 
Pryglesystemet;  men  vi  se  ogsaa  hos  Anders  Sørensen 
Vedel  den  Besynderlighed,  der  minder  om  Katholicismen, 
at  han  hver  Langfredag  hudflettede  sine  Bern  for  derved 
at  minde  dem  om  Frelserens  Lidelser,  Trods  den  strænge 
Tugt,  hvorunder  Præstesønnerne  og  Præstedøtrene  holdtes 
i  Hjemmet,  se  vi  dog  adskillige  Exempler  paa,  at  det  er 
gaaet  galt  med  dem;  maaske  man  netop  kunde  sige  ikke 
saa  meget  »trods  den  strænge  Tugt«  som  »paa  Grund  af 
den  strænge  Tugt«. 

Naar  de  unge  Mennesker  fløj  ud  fra  det  strænge  fæ- 
drene Hjem  og  mærkede,  at  Tøjlerne  vare  løse,  vilde  de 

netop  benytte  sig  af  Friheden,  men  ofte  brugte  de  den 
ikke  paa  den  rette  Maade;  ogsaa  i  Latinskolerne  vare  Dis- 
ciplene under  en  haard  Tugt,  selv  de  ældste  af  dem;  men 
dermed  forbandtes  dog  paa  en  vis  Maade  en  næsten  ubunden 
Frihed;  det  var  jo  Skik,  at  de  ældre  Disciple  skulde  fun- 
gere som  Degne  i  Landsbyerne,  og  det  ikke  alene  de  ved 
Byen  nærmeste  Landsbyer,  men  endog  flere  Mile  der  fra  — 
de  saakaldte  »Løbedegne«.  At  denne  Omstrejfen  paa  Landet 
ikke  alene  har  været  til  Skade  for  deres  Studeringer,  men 
at  den  deraf  følgende  Sviren  med  Bønderne  ved  deres 
Gilder  har  været  uheldig  i  mange  Henseender  for  de  unge 
ubefæstede  Mennesker,  er  jo  en  Selvfølge;  og  denne  Om- 
løben har  vistnok  hos  mange  lagt  Grunden  baade  til  aan- 
delig  og  legemlig  Ruin.  Som  et  Exempel  paa  en  Præste- 
søn, der  blev  et  mislykket  Subjekt,  skal  jeg  blot  nævne  den 
berygtede  Poul  Rytter,  der  er  sørgelig  bekjendt  baade  fra 
den  thistedske  Besættelseshistorie  og  ved  adskillige  andre 
Lejligheder;  han  var  en  Præstesøn  fra  Horsens.  Des  værre 
have  ogsaa  en  Del  Præstedøtre  voldet  deres  Forældre  bitter 
Sorg;  der  var  flere,  som  uagtet  den  strænge  Opdragelse  og 
det,  som  man  skulde  antage,  rolige  Liv  i  Hjemmet,  dog 
kom  galt  afsted  og  dræbte  Barnet,  hvorpaa  den  strængeste 
Straf  fulgte. 

Det  var  ikke  alene  mod  deres  egne  Børn  i  Barne- 
alderen, at  Præsterne  vare  ivrige  i  at  øve  Hustugt;  om  en 
fortælles  det  endog,  at  han  pryglede  sin  Son,  selv  efter  at 
denne  var  bleven  Student;  men  naturligvis  var  det  jo  især 
Tjeneste  tyendet  af  begge  Kjøn,  som  maatte  holde  for;  en 
Præst  var  saa  drakonisk  stræng,  at  hver  Gang  en  af  Kar- 
lene havde  forset  sig  det  mindste,  hed  det  strax:  »Løs  mig 
den  Synders  Buxer«,  og  Pigerne  gik  det  ikke  bedre. 

Det  er  tidligere  antydet,  at  mange  af  dem,  der  bleve 
de  første  lutherske  Præsters  Hustruer,  vare  Kvinder,  som 
indtoge  et  meget  lavt  moralsk  Standpunkt,  og  i  hele  Pe- 
rioden have  vistnok  som  Regel  Præstekonerne  kun  naaet  et 

Lavmaal  af  Kundskaber,  undtagen  netop  med  Hensyn  til  det 
rent  huslige.  Det  er  jo  ikke  let  for  os,  da  netop  i  den 
Henseende  Efterretningerne  flyde  yderst  sparsomt,  at  danne 
os  noget  klart  Begreb  om,  i  hvilken  Grad  Præstegaardens 
kvindelige  Medlemmer  have  interesseret  sig  for  Præstens 
Virksomhed,  baade  i  og  uden  for  Kirken,  og  i  hvilket  Maal 
de  kvindelige  Omgivelser  have  virket  forædlende  paa  Præsten; 
i  Begyndelsen  har  det  selvfølgelig  kun  været  i  meget  ringe 
Grad,  senere  maaske  dog  noget  mere;  ora  de  end  have  set 
med  Agtelse  hen  til  ham,  der  for  dem  var  »vor  Fa'er«  i 
en  særlig  Grad,  have  de  dog  i  Regelen  iagttaget  en  be- 
skeden Tilbageholdenhed  i  saa  Henseende,  og  hvor  Præsten 
syslede  med  litterære  Sager,  have  disse  som  oftest  ligget 
højt  over  Kvindernes  Horisont;  det  har  været  sjældent,  at 
Præstekoner  og  Præstedøtre  have  sysselsat  sig  med  anden 
Læsning  end  netop  Andagtsbøger,  maaske  en  Husholdnings- 
bog  eller  »Bondepraktika«  kan  have  fundet  Vej  til  Præste- 
gaarden;  den  æsthetiske  Litteratur,  der  kjendtes,  indskræn- 
kede sig  til  de  gamle  Krønniker  om  Holger  Danske  og 
lignende,  Sagnet  om  Broder  Kus,  Reineke  Fos  og  andre 
saadanne  Sager,  som  Nutidens  romanlæsende  Præstedøtre 
vilde  rynke  Næsen  ad;  og  over  en  Bog  som  »Plores  og 
Blanceflor«  er  der  i  Smug  fældet  bitre  Taarer.  I  det  hele 
taget  blev  det  ikke  anset  for  at  være  passende  for  Kvin- 
derne at  have  noget  at  gjøre  med  boglige  Sysler;  det 
skulde  overlades  til  Præsterne,  til  hvis  Kald  sligt  jo  netop 
hørte;  Kvindernes  Virksomhed  var  derimod  i  Kjælder  og 
Køkken,  i  Hus  og  Have,  ved  Bryggerkjedel  og  Bagerovn, 
ved  Rok  og  Væverstol,  og  mange  af  dem  have  været  dyg- 
tige Fruentimmer,  der  dog  vel  ofte  hnve  set  alt  for  meget 
paa  det  solide  og  intet  Blik  haft  for  Hygge  i  Huset,  eller 
for  hvad  der  kunde  tjene  til  at  forskjønne  Hjemmet  og  gjøre 
det  behageligt,  men  kun  for  Mad  og  Klæder.  Præsterne 
selv  stillede  imidlertid  heller  ikke  store  Fordringer  i  andre 
Henseender.      Præsten  Ditlev  Monrad   i  Sønderby  paa  Fyn 

rekommanderede  paa  Prædikestolen  sin  Hustru  som  et  Due- 
ligheds Exempel.  —  Blandt  de  adelige  Damer  var  det 
anderledes;  hos  dem  træffe  vi  oftere  en  litterær  Sans,  og 
flere  af  dem  have  Fortjeneste  af  at  have  samlet  Opskrifter 
af  de  gamle  Kæmpeviser  og  ellers  at  have  syslet  med  Stu- 
diet af  Fædrelandets  Historie.  Sligt  var  3^derst  sjældent  i 
Præstegaardene,  men  dog  ikke  uden  Exempel.  Her  skal 
nævnes  det  mærkelige  Tilfælde,  at  i  Als  i  Aalborg  Stift 
lod  Præsten  Mads  Christensen,  der  dede  1604,  i  sin  Alder- 
dom sin  Datter  læse  Prædikenen  højt  for  Menigheden,  saa 
hun  baade  gik  uden  for  Kvindens  naturlige  Kald  og  hand- 
lede imod  det  Bud,  at  »Kvinden  skal  tie  i  Forsamlingen«. 
Præsten  Jens  Pedersen  Bredal  i  Klovborg  i  Jylland  havde 
en  Datter  Ane  Margrethe,  der  med  Grund  kan  henføres 
blandt  de  lærde  Damer;  hun  skrev  i  sit  femtende  Aar  en 
latinsk  Oration  til  Kong  Christian  den  femtes  Salving; 
først  reciterede  hun  den  hjemme  i  Faderens  Præstegaard 
og  sendte  den  siden  til  Kongen;  da  hun  var  bleven  Rek- 
torens Hustru  i  Horsens,  fortsatte  hun  sine  Studeringer 
med  Lyst  og  Iver.  Don  bekjendte  Biskop  Jersin  i  Ribe 
havde  en  Datter  Maren,  der  blev  gift  med  den  religiøse 
Sværmer  Niels  Svendsen  Krønike;  ogsaa  hun  optraadte  i 
Litteraturen;  og  den  bekjendte  Salmedigterinde  Dorte  Engel- 
brektsdatter,  Kingos  samtidige  og  Veninde,  skjønt  paa  en 
Maade  hans  Rival,  var  en  Præstedatter  fra  Bergen ;  Præsten 
Jens  Andersen  Søndberg  (f  1690)  i  Visby  i  Thy  havde  en 
Datter  Ane,  der  skildres  som  »god  Poetinde«,  Forfatterinde 
af  »Sjælens  daglige  Rogoffer«, 

Forholdet  i  Præstegaardene  mellem  Forældre  og  Børn 
maa  i  Regelen  antages  at  have  været  godt,  men  vel  egentlig 
ikke  videre  hjærteligt;  Ømhed  og  Hjærtelighed  laa  i  det 
hele  ikke  for  Tidsalderen;  et  uhyggeligt  Indtryk  gjør  det, 
naar  det  berettes  om  en  Præst,  der  i  en  Aarrække  havde 
svaret  Pension  til  sin  Fader,  at  han,  da  denne  laa  paa 
Dødslejet,  ikke  kunde  dølge  sin  Glæde  over  de  forventede 

sterre  Indtægter,  men  udbrød:  »Nu  faar  jeg  to  Brød  i 
Steden  for  ét«;  men  den  døende  havde  hørt  det  og  sagde; 
»Du  skal  ikke  længe  have  det  Behov«,  og  Sønnen  tik  heller 
ikke  lang  Tid  Glæde  deraf,  da  han  fulgte  sin  Fader  i  Graven 
et  halvt  Aar  efter.  En  forargelig  Sag  foretoges  1566  paa 
Roskilde  Landemode  mellem  Præsten  Hr.  Peder  i  Strøby 
i  Stevns  og  hans  Søn  Mogens,  der  var  hans  Kapellan ;  denne 
sidste  fremkom  med  Klage  over,  at  Faderen  havde  paa 
Bededagene  givet  A årsag  til  Drukkenskab  ved  at  give  Bøn- 
derne Tiendeøl,  Der  faldt  den  Dom,  at  de  begge  fortjente 
Straf,  Faderen  fordi  han  havde  givet  Bønderne  Øl  paa  de 
Dage,  men  Sønnen  for  sin  skammelige  Optræden  imod  sin 
Fader.  Dommen  blev  dog  formildet  saaledes,  at  begge 
skulde  gjøre  offentlig  Afbigt  for  deres  Forseelser,  Faderen 
staaende,  men  Sønnen  knælende.  Sønnen  gjorde  det  uden 
Taarer.  men  Faderen  græd  bitterlig,  og  mange  af  dem,  der 
vare  tilstede  ved  Landemodet,  græd  med  ham;  desuden 
bleve  de,  i  alt  Fald  af  Navn,  forligte ;  men  efter  dette  Op- 
trin kan  Forholdet  næppe  have  været  heldigt  i  Strøby 
Præstegaard,  saa  de  rimeligvis  ere  blevne  adskilte,  da 
Sønnen  sandsynligvis  er  den  Præst  i  Næstved,  Mogens 
Pedersen  Strøby,  som  paa  det  næste  Aars  Landemode  var 
anklaget  for  at  have  brugt  Pæreraost  i  Steden  for  Vin  i 
Nadveren;  han  mente  rigtignok,  at  det  ikke  kunde  gjøre 
noget,  da  Mosten  var  lige  saa  klar  som  Vin;  Sagen  blev 
udsat  til  nærmere  Betænkning,  og  Hr.  Mogens,  der  saa 
skammelig  havde  undladt  at  ære  sin  Fader,  kom  da  heller 
ikke  til  at  leve  længe  paa  Jorden;  han  døde  1582,  sand- 
synligvis endnu  i  en  ung  Alder. 


IV. 

Ordsproget  siger  jo,  at  »Børn  og  Bøger  er  der  nok  af 
i  Præstegaarde«,  og  ofte  har  det  jo  været  Tilfældet,  at  en 
stor  Børneflok  har  tumlet  omkring  i  Præstegaardene,  i  Stue, 

i  Haver  og  Marker,  som  naar  det  om  en,  der  havde  Du- 
sinet fuldt,  hedder,  at  lige  saa  rig  som  han  var  paa  Børn, 
lige  saa  fattig  var  han  paa  jordisk  Gods.  Med  Præsternes 
Bogsamlinger  stod  det  derimod  ofte  kun  daarlig  til,  som  i 
det  hele  taget  med  deres  boglige  Sysler,  i  alt  Fald  i  deu 
ferste  Tid  efter  Reformationen ;  fra  deu  ved  Reformationens 
Indførelse  og  ogsaa  senere  bekjendte  Oluf  Chrysostomus, 
der  især  var  en  stiv  Latiner,  haves  en  Fortegnelse  over  de 
theologiske  Bøger,  han  paa  sine  Visitatsrejser  som  Biskop 
i  Vendelbo  Stift  (1548 — 53)  fandt  hos  Præsterne,  og  ofte 
var  det  i  højeste  Grad  smaat  bevendt  dermed,  som  naar 
Præsten  i  Lendum  kun  ejede  5  (fem)  Beger,  nemlig  det 
nye  Testamente,  Kirkeordinantsen,  en  Postil,  en  Salmebog 
og  Luthers  lille  Katekismus.  Et  sjældent  rigt  theologisk 
Bibliothek  besad  Niels  Gregersen  i  Tødsø  paa  Mors,  hele 
.37  Bind.  Landemoderne  maatte  ofte  paalægge  Præsterne 
at  anskaffe  nyttige  theologiske  og  horailetiske  Bøger;  og, 
hvor  underlig  det  end  lyder,  da  det  tyder  paa,  at  der  var 
Præster,  som  end  ikke  ejede  Bibelen,  maa  Biskoppen  i 
Ribe  dog  formane  sit  Stifts  Præster  til  at  søge  den  Mangel 
afhjulpen;  det  Paabud  kom  i  Reformationsaarhundredets 
sidste  Aar.  Naar  dec  hedder  om  den  samtidige  Præst  i 
Hunseby  paa  Lolland,  Dmes  Jørgensen,  der  tilmed  var 
Provst,  at  han  var  Herredets  lærdeste  Præst,  men  man 
dernæst  hører  videre  om  ham,  at  han  ikke  kunde  prædike 
uden  ved  Hjælp  af  en  Postil,  maa  man  vel  spørge,  hvor- 
ledes det  har  staaet  til  baade  i  de  tidligere  Dage  nærmere 
ved  Reformationen  og  med  de  gejstlige,  der  end  ikke  vare 
saa  dygtige  som  den  Hunseby  Præst.  Et  Blik  paa  Listen 
over  det  sextende  og  syttende  Aarhundredes  Forfattere  vil 
ganske  vist  vise,  at  det  aldeles  overvejende  Antal  af  disse 
vare  Præster;  men  det  var  jo  dog  mest  de  højlærde  ved 
Universitetet,  som  skrev  Bøger,  der  naaede  at  blive  trykte; 
Vejen  til  Trykkeriet  var  trang  og  opfyldt  af  ikke  faa  For- 
hindringer,   over  hvilke    flere  end   én  Præst   ganske   ufor- 

varende  er  snublet;  en  stræng  Censur  skulde  øves  baade 
af  Universitetet  og  af  Biskoppen.  Der  har  jo  vistnok 
rundt  om  i  Landet  siddet  Præster  —  og  Degne  med,  som 
paa  Grund  af  Tidernes  Ugunst  ikke  have  naaet  højere  op 
paa  den  gejstlige  Trappestige  —  med  et  Pond  af  Kund- 
skaber, der  kunde  have  passet  for  Kathedret;  saaledes 
omtales  Præsten  Simon  Pedersen  i  Skorup  i  Aarhus  Stift 
(t  1602)  som  lærd  og  velbelæst,  især  i  de  orientalske 
Sprog;  men  til  Gjengjæld  vare  andre  i  Besiddelse  af  saa 
faa  Kundskaber,  da  de  bleve  udvalgte  til  Præster,  at  de 
først  tik  Lov  til  at  tiltræde  deres  Kald,  naar  de  havde  op- 
fyldt den  Forpligtelse,  de  maatte  give,  nemlig  at  studere 
videre  i  nogle  Aar;  og  atter  andre  have  selv  felt  deres 
Mangel  i  saa  Henseende  og  af  egen  Drift  ladet  en  Ka- 
pellan besørge  deres  Embede,  indtil  de  havde  indhentet  det 
forsømte  enten  ved  Kjøbenhavns  Universitet  eller  endog  ved 
fremmede  Højskoler.  1  i  573  kom  der  Paalæg  fra  Bi- 
skoppen'i  Sjælland  til  Provsterne  om  at  have  Opmærk- 
somheden henvendt  paa,  at  der  ikke  til  noget  Sognekald 
blev  antaget  nogen,  som  ikke  havde  studeret  mindst  et 
Aar  ved  Universitetet  i  Kjøbenhavn :  dette  Paabud  maatte 
gjentages  adskillige  Gange,  og  forst  1629  kom  der  nogen 
Fasthed  i  Forholdene,  da  den  theologiske  Embedsexamen 
egentlig  daterer  sig  fra  det  Aar;  og  dog  indtraf  det  Til- 
fælde tre  Aar  efter,  at  man  saae  sig  nødsaget  til  at  an- 
tage til  Hedekaldet  i  Vorbasse  en  Mand,  der  ikke  havde 
studeret  ved  Universitetet,  skjønt  han  rigtignok  havde  taget 
Attestats  der;  Grunden  var,  at  Kaldet  ansaas  for  at  være 
saa  ringe,  at  man  ikke  let  kunde  faa  nogen  anden  dertil. 
En  Udenlandsrejse  med  Ophold  ved  fremmede  Universiteter 
synes  at  have  været  en  Anbefaling  for  de  unge  Præste- 
æmner,  særlig  naar  der  attraaedes  Kjøbstadkald  eller  andre 
højere  Embeder;  og  om  ogsaa  de  unge  Kandidater  ikke 
vare  i  Stand  til  selv  at  bestride  Omkostningerne  derved, 
hørte  det  dog  aldeles  ikke  til  Umulighederne  for  dem  at 

kunne  faa  fremmede  Lande  at  se  og  at  studere  ved  tyske 
eller  franske  Hojskoler;  det  hørte  med  til  de  unge  Adels- 
mænds Opdragelse,  før  de  traadte  ind  i  Statstj enesten,  at 
rejse  udenlands  i  nogle  Aar,  og  da  havde  de  i  Regelen  en 
yngre  borgerlig  Mand  med  sig  som  Hovmester,  et  Slags 
Mellemting  mellem  Vejleder  og  Tjener;  der  er  oftere  Klager 
fra  den  Tid  af  over  det  skadelige  ved  disse  Rejser,  de 
adelige  foretoge,  at  de  kom  tilbage  til  Hjemmet  svækkede 
paa  Sjæl  og  paa  Legeme;  en  Del  af  Bebrejdelsen  maa  vist- 
nok rettes  imod  Hovmesteren,  der  ikke  i  tilstrækkelig  Grad 
brugte  sin  Myndighed  over  det  unge  Menneske,  han  skulde 
vogte  for  Udlandets  Fristelser,  men  enten  lukkede  Øjnene 
til  for  Udskejelserne,  eller  maaske  endog  selv  deltog  deri; 
ofte  var  jo  Hovmesteren  selv  et  ganske  ungt  Menneske, 
hvem  Friheden  smagte  dobbelt  godt  oven  paa  Skolens  og 
Universitetets  Tvang.  Ikke  alene  deres  Levneds  Renhed 
stod  i  Fare  for  at  blive  plettet,  men  ogsaa  Renheden  i 
Lære;  mangt  et  ungt  Menneske  har  ved  de  fremmede 
Universiteter  indsuget  kryptokalvinske  Anskuelser,  der  i 
hans  senere  Liv  have  voldt  ham  Fortræd,  thi  det  var 
noget,  man  omkring  ved  Aaret  1600  ikke  saae  gjennem 
Fingre  med;  Biskop  Hans  Knudsen  Vejle  i  Fyn  blev  jo 
endog  afsat  (1616)  for  Vranglære  i  saa  Henseende;  men 
ogsaa  ved  de  katholske  Universiteter  kunde  Jesuiterne  lade 
deres  Lære  indsnige  sig  hos  de  unge  danske  Theologer;  en 
Mand  ved  Navn  Mikkel  Pedersen  Zimmermann  havde  i  sin 
Ungdom  været  udenlands  i  flere  Aar  og  opholdt  sig  i 
Tyskland,  Frankrig,  Italien  og  Spanien;  han  var  bleven 
Katholik,  men  skiftede  atter  Tro  og  blev  1644  Præst  i 
Dronninglund  og  senere  Provst;  der  gjordes  i  den  Tid  flere 
Forsøg  paa  igjen  at  faa  Katholicismen  indsmuglet  i  Landet, 
og  Gejstligheden  lukkede  med  en  mærkværdig  Sorgløshed 
Øjnene  til  derfor,  men  fik  dem  dog  aabnede  og  taget  For- 
holdsregler, før  det  blev  for  silde.  Der  møder  os  det  Sær- 
syn, at  de  højere  gejstlige,  anførte  af  H.  P.  Resen,  vare,  i 

alt  Fald  tilsyneladende,  mere  bange  for,  at  den  rene  lu- 
therske Lære  skulde  tage  Skade  fra  de  reformertes  Side 
end  fra  Katholikkerne;  og  Biskop  i  Viborg  Niels  Lauridsen 
Arktander,  der  døde  samme  Aar,  som  Biskop  H.  K.  Vejle  i 
Odense  blev  afsat  for  Kryptokalvinisme,  altsaa  1616,  synes 
i  en  mistænkelig  Grad  at  have  holdt  sin  Haand  over  enkelte 
Katholikker,  han  fik  at  gjøre  med  i  sit  Stift. 

Det  fremmede  Universitet,  der  besøgtes  mest  af  danske 
Studenter,  var  Rostock;  det  var  jo  ogsaa  saa  nær  ved,  at 
Omkostningerne  ved  en  Kejse  der  til  ikke  kunde  være  over- 
ordentlig store;  det  synes  endog,  som  om  de  unge  Mænd, 
der  dimitteredes  fra  Ribe  Skole,  i  alt  Fald  til  visse  Tider, 
have  haft  en  Tilbøjelighed  til  at  tage  til  Rostocks  Univer- 
sitet, førend  de  benyttede  Kjøbenhavns.  I  Norge  have 
Forholdene  været  i  en  væsentlig  Grad  forskjellige  fra  de 
danske;  det  hørte  til  Sjældenhederne,  at  de,  der  bleve 
Landsbypræster  i  Norge,  naaede  at  komme  til  at  studere 
ved  noget  Universitet,  ikke  engang  Kjøbenhavns;  ogsaa  det 
laa  for  langt  borte;  de  maatte  i  Regelen  nojes  med  den 
theologiske  Undervisning,  de,  efter  fra  Skolen  at  være 
blevne  udskrevne  som  Studenter,  kunde  faa  af  den  Lektor 
i  Theologien,  der  var  ansat  ved  enhver  Stiftshovedstads 
Latinskole;  det  var  altsaa  noget  lignende,  som  der  endnu 
finder  Sted  paa  Island. 

Det  er  mærkeligt  nok  at  se,  hvilke  Modsætninger  der 
fandt  Sted  i  hin  Tid.  Nogle  gik  i  Skole,  til  de  bleve 
gamle  Karle,  som  Per  Degn  siger,  der  lod  sig  »rage  to 
Gange  om  Ugen«.  Det  er  saaledes  slet  ikke  utænkeligt, 
at  der,  den  Gang  Hans  Bagger  1675  blev  Sjællands  Biskop 
i  en  Alder  af  ikke  29  Aar,  har  siddet  paa  Skolebænken 
Folk,  som  vare  ældre  end  den  danske  Kirkes  Primas;  men 
der  var  saa  igjen  andre,  der  bleve  Studenter  i  en  saa  tid- 
lig Alder,  at  vi  have  onat  ved  at  forstaa  det  og  ikke  kunne 
undlade  at  tænke  paa  Drivhusplanter,  der  vare  kunstig  ud- 
viklede, men  hvis  Liv  da  ogsaa  tidlig  sygnede   hen;  saa- 

ledes  var  en  Præstesøn  fra  Halsted  paa  Lolland,  Peder 
Simonsen  Aaihus,  1696  bleven  Student  i  en  Alder  af  ti 
Aar,  han  blev,  26  Aar  gammel.  Præst  i  Horbeløv  paa 
Falster,  men  døde  i  en  Alder  af  30  Aar,  svækket  paa 
Hjærne  og  Øjne.  Den  i  sit  senere  Liv  mere  berygtede 
end  berømte  Morten  Wolfsburg,  der  som  Præst  skaffede 
Kirkestyrelsen  adskillige  Bryderier  paa  Grund  af  Forvil- 
delser baade  i  Levned  og  i  Lære,  var  ligeledes  en  Præste- 
søn og  Student  i  samme  unge  Alder  af  ti  Aar,  en  lærd 
Søn  af  en  lærd  Fader,  der  selv  havde  undervist  ham  saa 
godt,  at  da  Biskoppen  engang  ved  en  Visitats  skulde  over- 
høre ham,  begyndte  Drengen  at  tale  Græsk,  og  det  end- 
ogsaa  æoliske  og  andre  Dialekter,  saa  Faderen  maatte 
standse  ham  ved  at  sige;  »Simpliciter,  mi  tili,  ut  intelligat 
episcopus«  (Saa  jævnt,  min  Søn,  at  Biskoppen  kan  forstaa 
det).  Et  andet  saadant  tidlig  modent  Vidunder  var  en 
Søn  af  Sognepræsten  i  Skanderborg  Jørgen  Seidelin,  ved 
Navn  Niels;  han  var  født  1666,  blev  Student  1678;  alle- 
rede 1685,  altsaa  sex  Aar  før  han  havde  naaet  den  kano- 
niske Alder,  som  ellers  blev  temmelig  strængt  overholdt, 
blev  han  udnævnt  til  Kapellan  hos  sin  Fader  med  Løfte 
om  at  succedere  ham,  hvilket  skete  1688;  men  i  Mellem- 
tiden havde  han  i  et  Aars  Tid  været  virkelig  Sognepræst  i 
Lundum  og  Hansted;  da  Faderen  var  meget  yndet  ved 
Hove,  se  vi  her  et  klart  Bevis  paa,  hvad  Hofgunst  for- 
maaede  i  den  første  Tid  efter  Suveræniteten;  anstødeligt 
maa  det  til  visse  forekomme  os,  at  et  ungt  Menneske,  der 
næppe  er  kommen  ud  over  Drengealderen,  faar  et  Præste- 
kald, og  at  det,  da  Kirkestyrelsen  har  haft  en  Følelse  af 
det  uheldige  deri,  blev  paalagt  ham  at  holde  til  Besørgelsen 
af  Embedets  kirkelige  Forretninger  en  Mand,  der  vel  var 
noget  ældre,  men  som  dog  heller  ikke  havde  naaet  den 
Alder,  der  hjemler  Ret  til  at  fungere  som  Præst. 

Der  viser  sig  Tilfælde  af,  at  enkelte  Mænd  have  søgt 
at  ind  trænge  sig  som  Præster,   hvor   de   ikke  vare   beret- 

tigede  dertil,  saaledes  i  Karebæk,  hvor  Albert  Christensen 
1596  ganske  vist  var  bleven  valgt  til  Præst  af  Bønderne, 
der  vare  tilskyndede  dertil  af  hans  Broder,  Otto  Christen- 
sen, som  var  Sognepræst  i  Horslunde  paa  Lolland  og  Provst; 
men  det  var  sket  uden  noget  Samtykke,  hverken  af  Biskop 
eller  Lensmand;  Hr.  Otto  rejste  over  til  Sjælland  og  ind- 
satte i  sin  Egenskab  af  Provst  Broderen  til  Præst;  men 
det  gik  ikke,  som  de  havde  ventet;  Sagen  har  ikke  kunnet 
holdes  hemmelig,  og  Enden  blev  da  ogsaa,  at  begge  Brø- 
drene mistede  deres  Kald.  I  Norge  var  der  1630  Vakance 
i  Numedals  Præstegjæld ;  der  indfandt  sig  en  Dag  en  Mand 
som  Præst,  hvad  enten  han  nu  er  bleven  valgt  af  Beboerne 
eller  har  erklæret  sig  for  at  være  udnævnt  af  Biskoppen, 
og  han  naaede  at  fungere  som  Præst  i  et  Par  Aar,  indtil 
det  endelig  opdagedes,  at  han  ikke  var  andet  end  en  for- 
løben Skomager.  I  Stubbekjøbing  havde  en  Mand  ved 
Navn  Jens  Nielsen  i  tolv  Aar  været  Kapellan,  da  der  i 
1590  pludselig  ymtedes  om,  at  han  slet  ikke  var  ordineret; 
Lensmanden  fik  fat  i  Sagen,  og  var  det  galt,  at  Jens 
Nielsen  havde  indsneget  sig  i  Præsteembedet,  saa  blev 
hans  Sag  ikke  bedre,  da  det  viste  sig,  at  det  Dokument, 
der  skulde  godtgjøre,  at  Biskop  Jens  Skjelderup  i  Bergen 
havde  ordineret  ham  1570,  og  flere  Attester,  han  produce- 
rede, vare  falske,  forfærdigede  og  forfalskede  af  ham  selv; 
han  slap  dog  forholdsvis  godt  fra  den  Sag,  i  det  det  synes, 
som  om  han  kun  har  maattet  afstaa  fra  sit  Kald;  det 
kunde  ellerslet  have  bevirket,  at  han  havde  faaet  »sin  Hals 
forgjort«,  som  det  hedder  med  et  af  Datidens  Kunstudtryk 
for  Henrettelser.  Det  har  maaske  været,  for  at  saadan 
Indtrængen  i  Embede  ved  Falskneri  ikke  skulde  gribe  om 
sig,  at  der  nogle  Aar  efter  blev  vist  en  stor  Strænghed 
imod  en  Mand  ved  Navn  Soren  Lauridsen  Galern,  som 
1598  ved  en  storartet  Forfalskning  af  Breve,  deriblandt 
endogsaa  et  Kongebrev,  havde  opnaaet  Ordination  til  et 
Præstekald  paa  Gulland;  han  blev  stillet  for  Universitetets 

Domstol  i  Kjøbenhavn  og,  skjønt  Biskoppen  lovede  at  gaa 
i  Forbøn  for  ham,  dog  henrettet  5te  September  1599,  fire 
Dage  efter  at  Sagen  var  begyndt  imod  ham  ved  Univer- 
sitetet; det  var  Datidens  »hurtige  Retsforfølgning«. 

I  det  hele  synes  Gulland  ret  at  have  været  et  Til- 
flugtssted for  alskens  urolige  Hoveder  og  daarlige  Personer, 
som  enten  frivillig,  for  at  være  længere  borte  fra  det 
strængere  Tilsyn,  søgte  og  fik  Kald  paa  den  fjærne  0, 
eller  ogsaa  fik  en  venskabelig  Anmodning  om  at  ty  der 
hen,  naar  deres  Nærværelse  i  Kjøbenhavn  eller  det  øvrige 
Rige  af  en  eller  anden  Grund  ikke  ønskedes.  Den  be- 
rømte Niels  Hemmingsens  Søn  Hans,  der  paa  sin  syvende 
Fødselsdag  (!)  1557  var  bleven  indskreven  i  Universitetets 
Matrikel,  var  næppe  tyve  Aar  gammel,  da  han  blev  Pro- 
fessor; men  hele  hans  Opførsel  i  Kjøbenhavn  gjorde  ham 
snart  til  en  fuldstændig  Umulighed  ved  Universitetet,  saa 
man  var  glad  ved  at  kunne  faa  ham  sendt  til  Gulland, 
hvor  han  da  ogsaa  blev  Præst,  efter,  som  det  synes,  først 
at  have  ladet  sig  hverve  til  Soldat;  men  han  kunde  heller 
ikke  dy  sig  paa  Gulland,  hvor  der  vistnok  baade  er  stillet 
smaa  Fordringer  og  særlig  set  igjennem  Fingre  med  ham 
for  hans  gamle  Faders  Skyld;  han  blev  da  ogsaa  afsat  og 
fik  senere  nogle  Gange  Fattighjælp  af  Universitetet. 

Vi  omtalte,  at  det  mange  Steder  kun  stod  daarligt  til 
med  Præsternes  theologiske  Dannelse,  men  at  der  dog  var 
enkelte  lærde  Præster  ogsaa  paa  Landet;  flere  af  disse 
bleve  da  igjen  saa  lærde,  at  de  vare  fremmede  for  enhver 
som  helst  praktisk  Gjerning;  nogle  bleve  skjørhovedede, 
som  Søren  Bøg  i  Kjettinge,  der  døde  1607  efter  at  have 
været  »forvildet  ved  Studeringer«  ,  saa  hans  Omgivelser 
maatte  ved  Overtalelser  lokke  ham  ind  i  Kirken,  naar  han 
skulde  prædike.  Mogens  Madsen  i  Ugilt  i  Vendsyssel 
(t  1692)  var  saa  ukjendt  med  alt,  hvad  der  hørte  til  det 
praktiske  Liv,  at  man  bruger  (eller  i  al  Fald  brugte)  i 
Vendsyssel  den  Talemaade :    »Han   véd  lige  saa  lidt  deraf 

som  Hr.  Mogens«.  Der  kunde  være  den  Mand,  som  lige- 
frem takkede  Bønderne,  fordi  de  vare  saa  venlige  at  kjøre 
Gødningen  fra  hans  Mødding  hjem  paa  deres  Marker,  »saa 
blev  han  fri  for  at  have  det  Svineri  paa  sin  Ager«,  og  en 
var  saa  upraktisk,  at  han  ikke  kjendte  en  Hest  fra  en 
Stud,  et  Føl  fra  en  Kalv,  en  Firskilling  fra  en  Otteskil- 
ling, ikke  at  tale  om  Kornsorterne;  og  en  Præstegaards- 
kusk,  der  efter  en  Ildebrand  havde  stjaalet  de  massive 
Jærnkakkelovne,  kunde  endog  bilde  sin  Husbond  ind,  at  de 
vare  smeltede  og  løbne  bort  i  Rendestenen.  Den  Præst, 
der  vel  egentlig  kan  staa  som  den  bedste  Typus  paa  en 
lærd  Særling  fra  hin  Tid,  var  Peder  Vandal  i  Maugstrup 
ved  Haderslev;  han  var  født  1602,  og  efter  en  kort  Tid  at 
have  holdt  Forelæsninger  over  de  østerlandske  Sprog  blev 
han,  26  Aar  gammel,  sin  Faders  Efterfølger;  her  levede 
han  et  Liv  i  stille  Tilbagetrukkethed  fra  Verden,  især  efter 
at  han  paa  en  lille  0  i  Præstegaardshaven  havde  bygget  et 
Hus  paa  fire  Stokværk,  af  hvilke  det  nederste  var  hans 
Sovekammer,  det  andet  hans  Bibliothek  med  sjældne  græske, 
hebraiske  og  arabiske  Haandskrifter,  det  tredje  hans  Natu- 
raliekabinet,  det  øverste  hans  astronomiske  Observatorium; 
i  dette  Taarn  var  han  altid,  undtagen  naar  han  netop 
skulde  ud  i  Embedsgjerning,  og  lod  daglig  sit  01  og  Mad 
bringes  fra  sin  Hustru,  hvem  han  da  betalte  for  Maden; 
det  var  endda  sært,  at  han  havde  naaet  at  blive  gift,  og 
det  kunde  være  helt  kuriøst,  om  en  eller  anden  kunde  op- 
lyse noget  om  hans  Frierhistorie.  Engang  bad  en  af  hans 
Sognefolk  ham  om  at  laane  hans  Heste  til  at  gaa  for 
Brudevognen  ved  Datterens  Bryllup;  Præsten  sagde  Nej, 
men  hans  Kone,  til  hvem  Bonden  henvendte  sig  med 
samme  Anmodning,  sagde  Ja;  da  nu  Præsten  saae,  hvor- 
ledes Vognen  med  Bruden  kjørte  i  fuld  Galop,  forspændt 
med  hans  egne  Heste,  som  han  ikke  kjendte,  sagde  han: 
>Jo,  der  tro  de  Folk,  at  jeg  skulde  laane  dem  mine 
Heste !« 

Var  der  saaledes  enkelte  Præster,  hvis  Lærdom  gjorde 
dem  fremmede  for  alt  verdsligt,  var  der  til  Gjengjæld  saa 
mange  desto  flere,  som  havde  alt  for  meget  at  gjøre  med 
Ting,  der  aldeles  ikke  stode  i  Forbindelse  med  Præste- 
gjerningen,  eller  kun  i  et  meget  løst  Forhold  dertil,  saa 
de  herover  tit  forsømte  det,  som  var  deres  egentlige 
Gjerning.  Især  har  der  været  mange,  som  baade  af  Til- 
bøjelighed og  af  Nødvendighed,  for  paa  den  Maade  at  faa, 
hvad  der  var  fornødent  til  Livets  Ophold,  gave  sig  i  den 
Grad  af  med  Avlsvæsenet  og  hvad  hermed  stod  i  For- 
bindelse, f.  Ex.  Studeprangeri,  at  de  ansaa  dette  for  deres 
væsentligste  Gjerning  og  Præstegjerningen  som  det  under- 
ordnede. Ikke  alene  tænkte  Landsbypræsterne  for  meget 
paa  Ageren  og  Øxnene,  men  Kjøbstadpræsterue  følte  under- 
tiden en  lignende  uheldig  Tilbøjelighed  til  Kjøbmandskab; 
saaledes  klagede  1700  Borgmesteren  i  Sæby  til  Biskoppen 
over  Præsten  Hr.  Melchior,  fordi  han  »med  adskilligt  ulov- 
ligt Kjøbmandskab  og  Forprang  gjorde  Byen  og  Borgerne 
Indpas  og  Forfang  i  deres  borgerlige  Næring«.  Præsterne 
omkring  paa  Landet  vilde  jo  i  Regelen  gjærne  være  deres 
Menigheder  til  Hjælp;  ikke  alene  i  de  aandelige  Ting,  men 
ogsaa  i  juridiske  Sager  var  Præsten  ofte  deres  Raadgiver, 
hvorved  de  undertiden  selv  bleve  indviklede  i  Ubehagelig- 
heder og  Bryderier,  som  Præsten  Peder  Andersen  Damb, 
der  1691  blev  afsat  fra  sit  Embede  i  Aastrup  paa  Falster, 
fordi  han  havde  været  temmelig  hensynsløs  i  den  Maade, 
hvorpaa  han  antog  sig  Bøndernes  Sag  over  for  deres 
Undertrykkere;  især  havde  han  tre  Fjender,  Amtsforvalter 
Ravn  i  Nykjøbing,  Prokurator  Busk  i  Næs  og  Sognefoged 
Orm  sammesteds,  hvilke  tre  han  engang  omtalte  i  en  Præ- 
diken med  følgende  Ord:  »Ravnen  sidder  paa  Busken,  og 
Ormen  kryber  der  under;  forbandet  være  de  alle  tre«. 

Var  der  saaledes  nogle  Præster,  der  maaske  lovlig 
meget  bleve  Lommeprokuratorer,  som  det  ogsaa  omtales 
om  Rasmus  Olsen  Aale,  der  1670  var  Præst  i  sit  Fødesogn 

Aale  ved  Horsens,  at  han  var  af  »muntert  Gemyt,  god 
Forstand,  forfaren  saa  vel  i  Kettergangssager  som  i  Land- 
væsen«, var  der  ogsaa  mange  Præster,  der  havde  tilegnet 
sig  en  Del  medicinske  Kundskaber,  ved  hvilke  de  for  Be- 
boerne kunde  være  til  Hjælp,  hvilken  under  den  daværende 
næsten  totale  Mangel  paa  Læger  vel  kunde  være  lige  saa 
god  som  den  Hjælp,  de  praktiserende  Barberer  kunde  yde; 
men  undertiden  indskrænkede  de  gode  Præster  sig  ikke  til 
de  almindelige  Raad;  de  »kloge«  Præster  vare  tilbøjelige 
til  at  bruge  Midler,  som  Almuen  mente,  at  de  havde  lært 
i  den  »sorte  Skole« ;  saaledes  klagede  paa  Roskilde  Lande- 
mode 1599  Biskop  Vinstrup  over,  at  nogle  Præster  udgave 
sig  for  Læger,  Kirurger,  »Besværgere«  osv.,  og  i  Slutningen 
af  det  næste  Aarhundrede  var  Præsten  Palle  Madsen  i 
Aggersborg  vidt  berømt  som  en  dygtig  Læge,  men  det 
synes,  som  der  var  noget  mistænkeligt  ved  hans  Kure, 
efter  hvad  Rygtet  vilde  vide;  Biskoppen  havde  1695  al- 
vorlig fat  paa  ham  i  Anledning  af  »den  suspekte  Kur,  som 
han  under  Helligheds  Skin  bruger  med  de  syge« ;  og  skjent 
Hr.  Palle  gjorde  store  Undskyldninger  for  de  ham  tillagte 
Vildfarelser,  var  det  dog  ikke  med  glad  Sind,  at  Biskoppen 
forlod  Aggersborg;  om  det  har  været  Trolddomskunster, 
han  har  øvet  paa  Patienterne,  eller  raaaske  Uterligheder, 
hvilket  ved  Magister  Ole  Bjørns  Forhold  i  den  omtrent 
samtidige  thistedske  Besættelsessag  ikke  var  uden  Ex- 
empel,  er  ikke  let  at  afgjøre  af  Biskoppens  Optegnelser 
om  sin  Visitats:  »Hans  synderlige  Ord  og  særdeles  hans 
sælsomme  Fysiognomi  gave  mig  maadelige  Tanker  om  ham; 
Gud  maa  være  Dommeren«. 

Præsten  Jens  Nielsen  i  Hunseby,  der  levede  omtrent 
1566,  havde  tillige  paataget  sig  at  være  Foged  paa  Aars- 
mark,  det  nuværende  Knuthenborg;  ja  endnu  langt  senere, 
nemlig  midt  i  det  attende  Aarhundrede  var  der  en  Præst 
i  Thyrsted,  som  tillige  var  Forvalter  paa  en  af  Grev  Frijs's 
Gaarde.     Der  var  en  Præst  paa  Sejere,  Søren  Marcussen, 

der  døde  1663,  ikke  i  sin  gejstlige  Gjerning,  men  i  den 
ham  efter  kongelig  Ordre  overdragne  Forretning,  nemlig  at 
taxere  en  Skudes  Drægtighed;  da  han  fra  Fartøjet  vilde 
stige  ned  i  en  Baad,  traadte  han  fejl  og  druknede.  At 
flere  gejstlige,  f.  Ex.  Anders  Sørensen  Vedel  og  Biskop 
Thomas  Kingo  i  Odense,  ogsaa  dreve  Bogtrykkeri,  kan  ikke 
forekomme  os  saa  besynderligt,  naar  vi  vide,  at  baade  Bog- 
trykkere og  Boghandlere  i  visse  Henseender  regnedes  med 
til  det  lærde  Lav  og  undertiden  vare  virkelig  lærde  Mænd, 
især  da  i  Udlandet.  At  der  især  i  det  sextende  Aarhun- 
drede  var  en  stor  Tilbøjelighed  hos  Præsterne  til  ogsaa  at 
have  Krohold,  hvilket  maatte  forbydes  ved  flere  Lande- 
moder, er  tidligere  omtalt,  og  da  det  endnu  engang 
maatte  indskærpes  i  Danske  Lov  2 — 11 — 9,  er  det  besyn- 
derligt, at  Præsten  i  Skjærbæk  mellem  Ribe  og  Tønder 
1691  fik  Tilladelse  til  at  bygge  et  Værtshus  paa  Præste- 
gaardens  Grund;  rigtignok  ligger  Skjærbæk  i  Haderslev 
Amt,  saa  Danske  Lov  var  ikke  gjældende  der;  men  det  er 
alligevel  en  underlig  Tilladelse,  selv  om  Præsten  nu  just 
ikke  selv  skulde  være  Kromand,  men  kunde  bortforpagte 
sin  Kro.  Den  Præst,  der  vistnok  har  den  tvivlsomme  Ære 
af  at  have  sammenhobet  flest  Bestillinger,  synes  den  Anders 
Clausen  at  have  været,  som  1647  blev  ansat  i  Toftlund, 
ligeledes  i  Hailerslev  Amt;  han  var  nemlig  i  30  Aar  til- 
lige kongelig  Tolder  og  Tingskriver  samt  Kirkeværge,  nød 
Degnekaldets  Indtægter,  var  fremdeles  fra  1668  Provst, 
end  videre  Kromand  og  Spillemand  (»legede  paa  Fiol  for 
sine  Gjæster«)*). 

Danske  Lov  gjorde  sit    til   at   afværge,    at    Præsterne 
blandede    sig   alt   for  meget  i  verdslige  Handler,    der  ikke 


*)  For  ogsaa  at  tage  nogle  Exempler  fra  vort  Broderland  skal 
anføres,  at  det  1588  blev  forbudt  de  norske  Præster  at  rejse 
til  Bergen  hyppigere  end  hvert  tredje  Aar,  og  1613  stævnedes 
nogle  Præster  i  Stavanger  Stift  af  Kæmneren  i  Stavanger  for 
ulovlig  Tømmerhandel   som   stridende  mod  Byens  Privilegier. 

havde  noget  at  gjore  med  deres  Kald;  saaledes  naar  det 
hedder  2—11 — 9:  »Præsterne  skulle  ingen  Kjobmandskab 
bruge  uden  med  hvad  hjemme  hos  dem  selv  avles  eller 
gjøres-,  meget  mindre  skulle  de  holde  noget  Drikkehus, 
eller  sælge  enten  01  eller  Brændevin« ,  og  fremdeles  i 
2 — 11  —  10:  »De  maa  ingen  verdslige  Bestillinger  befatte 
sig  med,  som  Fogeds,  Skrivers,  Prokurators  til  Tinge, 
Køgemesters  til  Bryllupper  eller  andet  Værtskab« ;  der  var 
i  det  hele  taget  en  mærkelig  Tilbøjelighed  til,  ikke  just  at 
lade  Kirken  gjeiinemtrænge  de  almindelige  menneskelige 
Forhold,  men  snarere  at  blande  de  verdslige  Ting  ind  i  og 
sammen  med  Kirken;  der  var  i  saa  Henseende  en  Mangel 
paa  Takt  baade  hos  Præster  og  Lægfolk.  Ikke  alene  var 
det  Krigens  Rædsler,  der  forvandlede  Kirkerne  til  Stalde 
og  Oplagssteder  for  Vaaben  og  lignende  —  det  var  saa 
Krigens  Gang,  —  men  ogsaa  i  Fredstid  brugtes  Kirkerne 
ofte  paa  en  Maade,  der  maa  forekomme  vor  Tid  usømmelig; 
det  var  ikke  blot  de  adelige,  der  mente  at  kunne  have 
Lov  til  at  benytte  de  Kirker,  over  hvilke  de  havde  Patro- 
natsret,  til  et  fredeligt  og  stille  Sted,  hvor  deres  kalkunske 
Høns  i  Ro  kunde  u^lruge  deres  Kyllinger  uden  at  blive 
forstyrrede,  hvorfor  der  endog  er  det  Tilfælde,  at  en  Adels- 
mand har  forment  Præsten  at  holde  Gudstjeneste  i  Ruge- 
tiden, for  at  de  kjære  Kalkuner  ikke  derved  skulde  komme 
ud  af  deres  daglige  Ro;  i  Middelfart  brugte  1588  Fiskerne 
Kirken  til  at  henlægge  deres  Garn  i,  og  samme  Aar  var 
der  en  fynsk  Præst,  som  havde  sit  01  liggende  i  Kirke- 
taarnet,  hvor  der  var  mere  svalt  end  hjemme  hos  ham 
selv;  men  begge  disse  Misbrug  fik  dog  Biskop  Jakob 
Madsen  hævede;  endnu  efter  Midten  af  vort  Aarhundrede 
maatte  Kultusministeriet  forbyde,  at  Kirkerne  benyttedes 
til  Valghandlinger  og  lignende  politiske  Møder,  hvilket  var 
sket  paa  enkelte  Steder.*)     Naar  i   det  sextende  og  syt- 


*)  I  Norge  var  det   i  sextende  Aarhundrede  Skik,  at  Fogederne 
benyttede  Præstegaardene  til  Tingstuer. 

tende  Aarhundrede  en  rejsende  Boghandler  kom  med  sine 
Varer  til  en  Kjøbstad,  fik  han  i  Regelen  Tilladelse  til  at 
holde  sit  Udsalg  i  Kirken,  snarest  i  en  Sidegang,  eller  i 
de  større  Kirker  i  et  af  de  ved  Reformationen  ledigblevne 
Kapeller;  ja  1612  havde  endog  en  Buntmager  haft  Lov 
til  paa  Markederne  at  have  sit  Udsalg  i  Ribe  Domkirke; 
til  Kjøbstadskirkerne,  der  næsten  altid  stode  aabne,  var  der 
undertiden  skjænket  et  Legat,  hvis  Renter  skulde  bruges 
til  om  Vinteren  at  holde  en  Fyrpande  inde  i  Kirken,  der 
saaledes  benyttedes  som  Varmestue  af  den  fattigere  Del  af 
Befolkningen;  og  Ribe  Domkirke  viser  sig  at  have  været 
et  ligefrem  segt  Spaserested,  hvor  ikke  alene  Byens  Bor- 
gere modtes  og  Skoledisciplene  holdt  deres  Støj,  naar  Kor- 
sangen var  forbi,  men  hvor,  i  Gangene  og  Kapellerne 
elskende  Par  holdt  Stævnemøder,  og  hvor  endogsaa  værre 
Ting  fandt  Sted.  Der  gik  i  det  hele  taget  mange  under- 
lige Ting  for  sig  i  Kirkerne,  meget,  der  vidner  om,  at  Da- 
tidens Præster  just  ikke  vare  i  Besiddelse  af  Takt  eller 
Blik  for  det  sømmelige.  Naar  vi  læse  Prædikener  fra  den 
Tid,  efter  at  den  første  Opvækkelse  efter  Reformationen 
havde  sat  sig  og  vel  hos  mange  var  bortdunstet,  kunne  vi 
egentlig  ikke  undre  os  saa  meget  over  de  gjentagne  Be- 
falinger fra  Kristian  den  fjerdes  Tid,  at  der  i  Kjøbstæderne 
skulde  ansættes  Folk  til  at  gaa  omkring  under  Guds- 
tjenesten i  Kirkerne  for  med  en  lang  Stang  at  banke  dem 
paa  Hovedet,  der  uagtet  Præstens  Foredrag,  eller  maaske 
netop  ved  Præstens  Prædiken,  vare  indslumrede;  men  saa 
maatte  jo  ogsaa  Præsterne  se  at  hitte  paa  noget,  der  kunde 
bringe  lidt  Liv  og  Afvexling;  som  den  Præst,  der  midt 
under  Prædikenen  gav  sig  til  at  spille  Bold  med  sit  Lomme- 
tørklæde, og  da  de  endnu  vaagne  gave  sig  til  at  støde 
til  de  sovende  Sidefæller,  for  at  disse  skulde  se  det  Syn  og 
give  Skjøn,  om  ikke  Præsten  var  bleven  gal,  tordnede  han: 
»Ja,  naar  jeg  gjør  Narrestreger  for  eder  som  en  Gjøgler, 
saa   ere   I   opmærksomme;    men    naar   jeg   foredrager   eder 

Religionens  vigtigste  Sandheder,  falde  I  i  Søvn« ;  den  gode 
Mand  havde  Ret  i,  at  det  var  Narrestreger,  men  det  fore- 
kommer rigtignok  snarest  som  en  Falliterklæring  for  ham 
selv,  naar  han  maatte  ty  til  saadanne  Kunster  for  at  holde 
Menigheden  vaagen.  Det  var  ogsaa,  i  alt  Fald  i  en  Pe- 
riode, Skik  paa  3dje  Søndag  efter  Paaske,  naar  det  lød  i 
Evangeliet:  »Om  en  liden  Stund  skulle  1  ikke  se  mig«,  at 
Præsten  saa  dukkede  sig  ned  i  Prædikestolen  og  blev  lidt 
borte,  indtil  han  dukkede  op  igjen  under  Evangeliets  Ord: 
»Og  atter  om  en  liden  Stund  skulle  I  se  mig« ;  det  bragte 
dog  altid  lidt  Afvexling,  man  kan  næsten  kalde  det  drama- 
tisk Liv,  men  om  det  just  var  heldigt,  ev  et  Spørgsmaal, 
der  næppe  vil  blive  besvaret  bekræftende  af  mange  i  vor 
Tid.  Rt  Landemode  fandt  sig  beføjet  til  at  indskærpe,  at 
Præsterne  ikke  maatte  blande  Latin  og  Tysk  ind  i  deres 
Prædikener  »ostentationis  causa«  (for  at  gjøre  sig  vigtige). 
Der  var  ogsaa  en  Præst,  som  paa  Prædikestolen  tømte  en 
Vinkande  i  Følge  et  Væddemaal  med  Herremanden,  der 
skulde  give  Præsten  Vinkanden  fyldt  med  Penge,  hvis  han 
turde  udføre  det;  at  den  Præst  ikke  øjeblikkelig  blev  afsat 
efter  den  Bedrift,  maa  forekomme  vor  Tid  helt  besynder- 
ligt og  næsten  lige  saa  anstødeligt,  som  hvad  Præsten 
havde  vovet  at  gjore.  I  det  hele  taget  har  der  været 
mange  sære  Præster  med  underlige  Indfald,  som  den  Præst, 
der  gav  en  Pige  en  Gaard  til  600  Daler  for  et  Kys,  og 
som,  da  han  nu  ikke  paa  anden  Maade  kunde  komme  til 
at  ligne  Kejser  Karl  den  femte,  gav  en  Embedsbroder 
100  Daler  for  at  holde  Ligtale  over  ham,  medens  han 
endnu  levede;  saa  kunde  han  jo  sætte  sig  »levende«  ind  i 
Forholdene.  Saaledes  fik  ogsaa  Stiftsprovsten  i  Ribe,  Søren 
Seerup  og  hans  gode  gamle  Ven,  den  lærde  Peder  Terp- 
ager, som  var  Præst  i  Vester- Vedsted  og  Lektor  i  Theo- 
logien  i  Ribe,  i  Sinde  at  lobe  om  Kap  med  hinanden,  da  de 
begge  vare  over  80  Aar  gamle:  Seerup  fik  Forspringet, 
men  Terpager  raabte   til  ham:    »Ja,  ja,   Brorlil,  bi   til    du 

kommer  paa  min  Alder,   saa  lærer   du   nok  at  gaa  sagte!« 
—  Terpager  var  fem  Dage  ældre  end  Seerup. 

Der  var  flere  Mænd,  som  i  deres  Ungdom  af  Tilbøje- 
lighed, Letsindighed  eller  Forholdenes  og  Omstændighedernes 
tvingende  Magt  havde  givet  sig  i  Soldaterstanden,  men 
atter  forlode  den  og  trak  i  den  sorte  Kjole;  saaledes  den 
senere  Biskop  Christen  Lodberg  i  Ribe;  han  var  som  ungt 
Menneske  paa  Udenlandsrejse  kommen  til  Italien,  hvor  han 
skal  have  stiftet  Bekjendtskab  med  en  spansk  General  og  i 
Neapel  tjent  halvandet  Aar  i  den  spanske  Garde;  fra  Ita- 
lien drog  han  til  Frankrig  og  deltog  under  Prinsen  af 
Condés  Anførsel  i  Belejringen  af  Arras;  han  opgav  dog 
Soldatervæsenet  og  døde  1693  som  Biskop  i  Ribe.  Biskop 
Anders  Andersen  Ringkjøbing  i  Aalborg  (f  1668)  havde  en 
Søn  af  samme  Navn,  der  i  sin  Ungdom  to  Gange  havde 
ladet  sig  hverve  til  Rytter,  men  begge  Gange  var  bleven 
udløst  af  Faderen ;  han  synes  ikke  at  have  haft  saa  let  ved 
at  faa  Soldaternykkerne  ud  af  Hovedet;  thi  efter  at  han 
var  bleven  Præst  i  Boddum  i  Thy  og  Provst,  modtog  han 
engang  Faderen,  da  denne  vilde  besøge  ham,  til  Hest  og 
iført  hele  sin  Ryttermundering,  som  han  havde  gjemt  fra 
Ungdomsdagene;  men  hvem  der  blev  vred,  var  den  gamle 
Biskop.  Bekjendt  er  det  jo  ogsaa,  at  Provsten  Kjeld  Stub 
i  Ullensager  i  Norge,  Bedstefader  til  den  heltemodige  Anna 
Colbjørnsen,  i  Krigen  1644  forlod  sin  gejstlige  Virkekreds 
og  modtog  Bestalling  som  Oberst  og  Inspektør  over  Pas- 
serne fra  Trondhjems  Len  til  Båhus,  og  som  saadan  ofte 
gjorde  Svenskerne  Skade;  ved  Krigens  Slutning  overtog  han 
igjen  sit  Embede  som  Præst;  i  sin  Ungdom  havde  han  og- 
saa været  Rytter  og  tjent  i  Frankrig,  og  det  raa  Soldater- 
liv har  vel  ikke  været  uden  Indflydelse  paa  ham  i  hans 
unge  Dage,  saa  hans  gamle  Krigskammerater  næppe  drømte 
om,  at  han  skulde  blive  Præst  nogen  Sinde;  det  fortælles, 
at  da  en  af  disse  kom  ind  i  Kirken  i  Christiania,  hvor 
Kjeld  Stub  var  bleven  Præst,   men   han  ikke  vidste   noget 

om  den  Forandring,  kunde  han  ikke  dy  sig,  da  han  saae 
sin  fordums  Kammerat  bestige  Prædikestolen,  men  raabte 
hojt:  »ChilianI  Wer  Teufel  hat  dich  auf  den  Kanzel  ge- 
ffihrt!« 

Hvad  der  ellers  kunde  være  et  Afløb  for  krigerske 
Tilbøjeligheder  hos  Præsterne,  nemlig  Jagten,  var  helt 
spærret  for  dem;  det  var  maaske  et  af  de  Privilegier, 
Adelen  holdt  ivrigst  paa;  og  ogsaa  Præsterne  maatte,  naar 
de  vilde  have  Hunde,  finde  sig  i,  lige  saa  vel  som  Bøn- 
derne, at  den  højre  Forpote  var  afhugget,  saa  det  stakkels 
Dyr  maatte  humpe  om  som  en  Helhest  paa  tre  Ben.  Det 
var  først  hen  i  det  attende  Aarhundrede,  at  Præsterne 
kunde  faa  rigtig  Lejlighed  til  at  øve  Nimrods  Kunst;  da 
skildres  en  som  en  vældig  Jæger,  en  anden  efterlod  store 
Optegnelser  om  alt  det  Vildt,  han  havde  nedlagt,  og  atter 
en  fik  det  Skudsmaal  af  sin  Provst,  at  »ingen  er  saa  nach- 
lassig  som  den  Skalkendrup  Præst;  men  der  tages  Jagten 
bedre  i  Agt  end  Embedets  Sager«.  Kom  Præsterne  tid- 
ligere med  paa  Jagt,  har  det  vel  i  Regelen  været  i  Herre- 
mandens Følge,  som  den  Præst  i  Aastrup  i  Vestjylland, 
der  c.  1572  blev  skudt  paa  en  Jagt  af  Herremanden  i 
Varho;  eller  ogsaa  have  de  drevet  Jagten  mere  i  Smug  og 
med  Snarer,  som  den  omtrent  samtidige  Præst  i  Dane- 
marre  paa  Lolland,  der  skildres  som  »vittig  til  at  fange 
Harer  i  sin  Kaalhave«. 

Var  der  endog  en  enkelt  Præst  ved  Aaret  1600,  om 
hvem  Biskoppen  med  Sorg  maa  notere  i  sin  Visitalsbog,  at 
han  end  ikke  kunde  læse  Herrens  Bøn,  maa  det  dog  vel 
antages,  at  Grunden  var,  at  han  har  været  saa  benovet 
over  Bispevisitatsen,  at  han  helt  er  gaaet  fra  Koncepterne; 
og  der  var  til  Gjengjæld  saa  mange  desto  flere  Præster, 
der  mentes  at  kunne  »mere  end  deres  Fadervor«.  Det  var 
ret  Overtroens  Tidsalder,  da  Shakespeare  udtalte  de  klas- 
siske Ord,  at  der  er  mere  mellem  Himmel  og  Jord,  end 
Filosofferne  have  drømt  om;  det  var  den  Tid,   da  Hexefor- 

følgelserne  florerede,  da  Hexebaalene  i  den  lutherske  Kirke 
brændte  ona  Kap  med  Kjætterbaalene  i  den  katholske  Kirke, 
og  med  rette  er  hele  dette  Overtroens  Uvæsen  kaldet  det 
mørke  Blad  i  den  protestantiske  Kirkes  Historie ;  Præsterne  vare 
ligesaa  hildede  i  Overtroen  som  Lægfolk,  ja  maaske  endnu 
mere.  Naar  en  Præst  havde  lagt  sig  en  Smule  mere  end 
almindeligt  efter  Naturvidenskaberne,  hed  det  strax  om 
ham,  at  han  kunde  mane,  havde  Magt  over  Aanderne  og 
alt  sligt,  som  han  havde  lært  i  den  »sorte  Skole«.  Det 
var  den  Tid,  hvis  Stræben  gik  ud  paa  at  løfte  »de  vises 
Sten«,  og  Præsterne  gik  mange  Gange  i  Spidsen  ved  deres 
Forsøg  paa  at  gjore  Guld,  men  vandt  hverken  Guld  eller 
Ære  derved;  ja  nogle  ere  endog  ligefrem  blevne  brændte 
for  deres  Trolddora,  saaledes  i  Midten  af  det  sextende 
Aarhundrede  en  Præst  i  Bjergby  i  Vendsyssel,  omtrent 
samtidig  en  Præst  i  Hodde  i  Vestjylland,  1611  Jens  Hansen 
Rusk  i  Lønne,  ogsaa  i  Vestjylland;  han  var  engang  til 
Molle  og  vilde  have  sit  Korn  malet  før  en  anden  af 
Møllegjæsterne;  da  det  imidlertid  ikke  skete,  sagde  han, 
at  Bonden  aldrig  skulde  komme  til  at  smage  Bred  af  det 
Korn,  og  da  han  paa  Hjemvejen  væltede  og  brækkede  sin 
Hals,  var  det  nok  til  at  fælde  Præsten,  der  maatte  paa 
Baalet  uden  for  Eibe,  som  synes  at  være  den  By  i  Landet, 
der  har  den  sørgelige  Ære  at  have  gaaet  i  Spidsen  for 
Forfølgelsen  af  Troldmænd  og  Hexe.  En  Præst  Jakob 
Andersen  i  Hjørlunde  paa  Sjælland  slap  mærkværdig  hel- 
dig; Præsten  ved  Frue  Kirke  i  Kjøbenhavn,  den  som 
Salmedigter  og  Salraebogsamler  bekjendte  Hans  Thomis- 
søn,  havde  set  sig  nødsaget  til  fra  Prædikestolen  at  advare 
sin  Menighed  mod  den  Hjørlunde  Præst  og  hans  »Trylleri«, 
saa  det  lader  til,  at  han  har  haft  stort  Tillob;  da  det  dog 
vedblev,  blev  han  afsat  1573  og  Aaret  efter  sat  i  Fængsel 
paa  Sorø  Kloster,  hvor  han  muligvis  er  død. 

Der  er  mange  Beretninger  om   Præster,    der  saaledes 
kunde  mane,  vise  igjen,    helbrede  med  overnaturlige  Midler 

Og  saa  videre  i  en  Uendelighed  tage  Kampen  op  med 
Mørkets  Magter;  der  var  selvfølgelig  nogle,  der  stode  i 
større  Ry  end  andre,  nogle  som  havde  gjort  en  eller  anden 
særlig  Gren  til  deres  Specialitet,  og  til  slige  Specialister 
henvendte  man  sig  langvejs  fra,  ligesom  i  vor  Tid  de 
Læger,  der  have  særlig  lagt  sig  efter  en  enkelt  Gren  af 
deres  Videnskab,  kunne  være  sikre  paa  god  Praxis  selv  fra 
Landets  fjærnere  P^gne;  og  det  var  ligesom  med  Nutidens 
Læger,  der  gjærne  ville  have  en  Kollega  med  til  Hjælp 
ved  vanskelige  Tilfælde ;  naar  der  var  en  Gjenganger,  som 
gjorde  det  rigtig  broget  for  en  Præst,  der  ikke  kunde  faa 
Bugt  med  Spøgelset  ved  egen  Hjælp,  tik  han  stundum 
værdifuld  Assistance  af  en  Nabopræst  eller  anden  god  Ven, 
og  saa  maatte  det  jo  da  holde  haardt,  hvis  det  ikke  skulde 
lykkes;  mon  ikke  derfra  den  Talemaade  stammer,  der  skal 
betegne  en  reel  Kamp:  »En  mod  en,  og  to  mod  Fanden«? 
De,  som  have  givet  Præsterne  mest  at  bestille  i  saa  Hen- 
seende, vare  deres  hensovede,  men  ikke  salig  hensovede 
Kolleger,  der  ikke  havde  fundet  Ro  i  Graven.  En  af  de 
Præster,  der  stod  i  størst  Ry  for  at  kunne  mane,  gjaldt 
Jon  Jensen  i  Hornum  i  Viborg  Stift  for  at  være;  da  han 
var  død  16^4,  hørte  Soldaterne,  som  vare  ude  paa  Exercits 
i  Sognet,  en  Stemme,  der  fra  Luften  tre  Gange  lydelig 
raabte:  »Nu  er  Hr.  Jon  i  Hornum  død«,  hvilken  Røst 
man  mente  stammede  fra  Mørkets  Aunder,  der  vare  glade 
over  at  slippe  for  deres  stærke  Modstander.  Al  saadan 
Manen  skulde  jo  vel  efter  Kunstens  Regler  udføres  om 
Natten,  men  det  lader  til,  at  selv  om  Menigmand  har 
været  stærk  i  Troen  paa  deres  Præsters  Magt  i  saa  Hen- 
seende, stillede  derimod  Præstekonerne  sig  undertiden  noget 
skeptisk  dertil;  de  kunde  slet  ikke  lide.  at  deres  Mand 
saadan  vare  paa  Færde  om  Natten  og  borte  fra  Hjemmet, 
og  der  var  dem,  der  ytrede  Tvivl,  om  ikke  deres  stærkere 
Halvdel  under  Skin  af  at  mane  gik  paa  forbudne  Veje  og 
Æ ventyr.      Men  det  var   ikke  alene  døde  Mennesker,   Præ- 

sterne  fik  i  Kommission  at  skaffe  bort  fra  Sognet,  hvis 
Beboere  bleve  generede  af  dem;  den  tidligere  omtalte 
Præst  paa  Fejø  Laurids  Hansen  blev  1665  tillige  med  flere 
af  Bønderne  anklaget  for  Trolddom,  fordi  de  med  Præsten 
i  Spidsen  beskyldtes  for  at  have  kaldet  til  Øen  en  Mand, 
der  udgav  sig  for  at  kunne  bortjage  »Mosegrise«  (et  Slags 
Studsmus,  der  ligne  Rotter).  Hr.  Laurids  kunde  det  altsaa 
ikke  selv  og  erkjendte  i  sin  Beskedenhed,  at  han  ikke  var 
nogen  »klog«  Mand;  nej,  da  var  den  første  Præst  paa  Omø 
og  Agersø,  Christen  Lauridsen,  som  1574  blev  Præst  paa  disse 
Øer,  der  tidligere  havde  været  Annexer  til  Skjelskør,  og  som 
boede  paa  Omø,  en  ganske  anderledes  velstuderet  Mand  i 
den  sorte  Skoles  Mysterier;  Omøboerne  fortælle  i  alt  Fald 
om  ham,  at  da  han  engang  var  sejlet  bort  der  fra  for  at 
rejse  til  Kjøbenhavn,  blev  han  fra  Fartojet  vår,  at  der  var 
udbrudt  Ildløs  paa  Omø,  han  vendte  om,  manede  og  læste 
saa  længe  og  saa  godt  over  Ilden,  at  han  ikke  alene  fik 
den  Ildebrand  slukket,  men  endog  bevirkede,  at  der  aldrig 
nogen  Sinde  i  Fremtiden  kunde  opstaa  Ildløs  der  paa  Øen; 
saa  meget  er  i  al  Fald  vist,  at  selv  de  ældste  Folk  der  ovre  ikke 
nogen  Sinde  have  hørt  deres  Bedsteforældre  eller  andre  tale 
om,  at  de  kunde  mindes,  at  der  nogen  Sinde  senere  skulde 
være  udbrudt  Ildebrand  paa  Omø.  Der  var  et  Middel,  som 
man  sagde,  at  Præsterne  brugte  til  at  dæmpe  Ildebrand  med, 
nemlig  at  kaste  en  levende  rød  Hane  ind  i  Ilden;  det  var 
næsten  en  homøopatisk  Kur,  at  den  ene  røde  Hane  skulde 
dæmpe  Virkningen,  naar  den  anden  »røde  Hane  galede« 
over  en  Gaard. 

Der  kunde  leveres  Masser  af  Exempler  paa,  hvorledes 
det  sextende  og  syttende  A  århundredes  Præster  gave  sig  af 
med  slige  Kunster  i  Overtroens  Tidsalder,  hvor  selv  Mænd 
med  en  ellers  tvivlende  Anskuelse  over  for  det,  som  er  Troen, 
stillede  sig  som  meget  troende  i  de  Ting,  vor  Tid  kalder 
Overtro;  den,  der  gav  Tonen  an,  var  jo  Tycho  Brahe,  til 
hvem  en   hel  Skole   sluttede  sig,  i  det   mange,    og  det  vel 

ikke  just  de  mindst  begavede  danske  Ynglinge,  ikke  alene 
senere  Mathematikere  og  Astronomer,  men  ogsaa  adskillige 
Theologer,  f.  Ex.  Aalborg  Stifts  senere  Biskop  Christen 
Hansen,  vare  blandt  hans  Disciple  paa  Hven,  og  der  have 
de  ikke  alene  lært  den  astronomiske  Videnskab,  men  ogsaa 
astrologiske  Kunster;  thi  sammen  med  den  Overtro,  der  be- 
staar  i  Signen  og  Manen,  hænger  jo  dog  egentlig  fast  knyttet 
Troen  paa  Stjærnernes  Magt,  Forsegene  paa  ved  ikke  altid 
tilladelige  Midler  at  kunne  gjøre  Guld  og  alt  det  øvrige, 
som  den  betydelige  Overtroens  Litteratur,  der  blomstrede  i 
hin  Tid,  vil  kunne  give  en  Forsker  som  et  rigt  Stof  til  Under- 
søgelse og  Bearbejdelse.  Her  er  det  jo  nærmest  Præste- 
gaardene  og  Forholdene  inden  for  dem,  vi  vende  os  til; 
derfor  med  Hensyn  til  dette  maa  endnu  kun  bemærkes,  at 
nogle  Præster  endog  byggede  særlige  kemiske  Laboratorier 
ved  deres  Præstegaarde,  og  at  nogle  ved  deres  Guldmageri 
vare  saa  uforsigtige  med  Hd  og  Lys,  at  deres  Præstegaarde 
gik  i  Lyset  ved  det  samme.  Det,  som  vel  egentlig  gav 
det  stærkeste  Stød  til,  at  Folk  fik  Øjnene  aabne  for  al  den 
Galskab,  et  helt  Aarhundrede  havde  været  hildet  i,  var 
Afsløringen  af  den  thistedske  Besættelseshistorie  nogle  Aar 
ind  i  det  attende  Aarhundrede. 

(Forts.). 

Vilh.  Bang. 


Dronningen  af  IfaYarras  Heptaméron.  *) 


JJet  lille  Kongerige  Navarra  strakte  sig  i  Begyndelsen 
af  det  16de  Aarhundrede  ud  over  begge  Sider  af  Pyre- 
næerne og  omfattede  nord  for  det  mægtige  Højdedrag 
Grevskabet  Béarn  og  Nedre-Navarra ,  medens  den  langt 
større  Del  af  Landet,  —  Øvre- Navarra  — ,  allerede  hørte 
til  den  iberiske  Halvø.  Da  Kongeriget  var  fattigt  og  svagt 
befolket  samt  havde  et  forholdsvis  barskt  Klima,  syntes 
det  bestemt  til  at  spille  en  meget  beskeden  Rolle  i  Histo- 
rien; men  en  Stats  Betydning  retter  sig  ikke  altid  efter 
dens  Størrelse  og  politiske  Magt.  Der  kom  en  Tid,  da 
det  lille  Navarra  fik  væsentlig  Indflydelse  paa  de  mægtige 
Naborigers  Historie,  især  Frankrigs.  Den,  der  herskede  i 
Navarra,  havde  de  vigtigste  Pyrenæerpasser  i  sin  Haand, 
og  ved  Spaniens  og  Frankrigs  stigende  Rivalitet  maatte 
det  lille  Land,  som  var  indkilet  mellem  de  to  Stormagter, 
blive  en  Spillebold  for  diplomatiske  Kunster  og  en  Gjen- 
stand  for  Uro,  men  tillige  ogsaa  vække  Naboernes  Erob- 
ringslyst. I  Politikkens  vexlende  Maskineri  stode  Kongerne 
af  Navarra  hyppig  paa  Frankrigs  Side,  maaske  fordi  Faren 
syntes  større   fra  Spaniernes.     Dette   traadte  endnu   mere 


*)  Die  Erzåhlungen  der  Konigin  von  Navarra.   „Nord  und  Siid", 
Januar  1882. 

afgjort  for  Dagen,  da  Dronning  Katharine  i  Aaret  1494 
formælede  sig  med  Jean  d'Albret  og  altsaa  valgte  sin 
Ægtefælle  i  den  franske  Adels  Rækker.  D'Albret  stod  ved 
sine  egne  Besiddelser  i  et  Vasalforhold  til  Kongen  af 
Frankrig.  Det,  som  man  just  ansaa  for  en  forøget  Be- 
skyttelse for  Navarra,  paaskyndede  imidlertid  dets  Under- 
gang; thi  dette  Ægteskab  vakte  det  spanske  Kabinets 
Frygt  for,  at  Franskmændene  skulde  strække  deres  Herre- 
dømme ud  over  Pyrenæerne  og  endog  true  Madrid;  det 
saae  sig  derved  nødsaget  til  en  hensynslos  Fremgangs- 
maade  og  ventede  kun  paa  Lejlighed  til  at  bema^gtige  sig 
Navarra  ved  en  Voldshandling.  Denne  frembød  sig.  da 
Ludvig  den  tolvte  af  Frankrig  kom  i  Krig  med  Pave  Ju- 
lius den  anden,  og  Jean  d'Albret  sluttede  sig  som  For- 
bundsfælle til  Kongen.  Paven  satte  begge  Monarker  i 
Band,  hvorpaa  Ferdinand  den  katholske  ansaa  sig  for  be- 
rettiget til  at  annektere  den  bandlystes  Land.  Hans  Felt- 
herre, Hertugen  af  Alba,  rykkede  med  en  Hær  ind  i  Øvre- 
Navarra  og  fandt  kun  ringe  Modstand.  Hovedstaden  Pam- 
plona  aabnede  efter  tre  Dages  Belejring  sine  Porte,  og  snart 
var  hele  Landet  syd  for  Pyrenæerne  i  Spaniernes  Besiddelse 
(1512).     Jean  d'Albret  vovede  ikke  at  kæmpe  for  sit  Rige. 

Fra  nu  af  vedblev  Øvre-Navarra  at  være  forenet  med 
det  spanske  Monarki.  Jean  d'Albret  havde  kun  det  lille 
Grevskab  Béarn  med  Nedre-Navarra  tilbage  samt  den  tomme 
Titel  »Konge  af  Navarra« ;  enhver  sand  Uafhængighed  var 
dermed  tabt,  thi  om  ogsaa  Ludvig  den  tolvte  anerkjendte 
det  lille  Lands  fuldstændige  Suverænitet,  vare  dets  Herskere 
dog  i  Fremtiden  afhængige   af  den  franske  Konges  Naade. 

Grevskabet  Béarn,  et  lille  Landskab  paa  den  nordlige 
Side  af  Pyrenæerne,  omtrent  19  Mile  langt  og  12  Mile 
bredt,  talte  i  Begyndelsen  af  det  16de  Aarhundrede  henved 
150,000  Indvaanere.  Det  g;jennerastrommes  af  flere  rivende 
Floder,  blandt  hvilke  her  skal  fremhæves  Gave  Béarnais 
eller  Gave  de  Pau.     Den  kommer  fra  Mont  Perdu,  har  et 

berømt  Vandfald  over  400  Meter  hojt  og  stremmer  i  ikke 
lang  Afstand  forbi  Kolandspasset,  en  smal  Klippedal,  som 
Roland  i  Følge  Sagnet  skal  have  aabnet  med  sit  gode 
Sværd. 

Jean  d'Albrets  Son,  Henrik  den  anden  af  Navarra, 
ægtede  1527  Kong  Frants  den  førstes  Søster,  Margrete  af 
Angouléme,  eller,  som  hun  ogsaa  kaldes,  Margrete  af  Va- 
lois,  der  to  Aar  tidligere  var  bleven  Enke  efter  Hertug 
Karl  den  tredje  af  Alengon.  Hun  var  en  Datter  af  Karl 
af  Orleans,  Greve  af  Angouléme,  og  Louise  af  Savoyen  og 
født  1492.  Hvor  mange  Fejl  der  end  i  Historien  tillægges 
den  herskesyge  Louise  af  Savoyen,  kan  man  dog  ikke 
tvivle  om  hendes  aandelige  Betydning  og  Dannelse.  Hun 
viste  ogsaa  stor  Omhu  for  sin  Datter  og  sørgede  for,  at 
hun  tik  de  bedste  Lærere;  Margrete  forstod  ikke  alene 
Italiensk,  maaske  ogsaa  Spansk,  men  havde  desuden 
studeret  Græsk  og  Latin.  Da  hun  senere  ivrig  befattede 
sig  med  religiøse  Spørgsmaal  og  sogte  Belæring  i  selve 
Bibelen,  lod  hun  sig  end  ikke  afskrække  af  det  hebraiske 
Sprog,  som  hun  søgte  at  lære  under  den  lærde  Paul 
Paradis'  Vejledning.  Hun  var  ogsaa  bekjendt  med  sin 
Samlids  litterære  Frembringelser  og  beskæftigede  sig  tillige 
med  skriftlærde  og  tilosofiske  Studier.  Hun  stod  i  Brev- 
vexling  med  mange  lærde  Mænd,  især  dem,  der  vare  gun- 
stig stemte  for  Reformationen.  Hun  traadte  vel  ikke  over 
til  den  protestantiske  Kirke;  thi  det  forbød  Forholdene, 
saa  længe  hendes  Broder,  Kong  Frants,  ikke  var  vunden 
for  Reformen,  men  hun  kjendte  godt  Erasmus  af  Rotter- 
dam og  Melanchton,  samt  stod  i  ivrig  Tankeudvexling  med 
Biskoppen  af  Meaux,  Guillaume  Brigonnet,  der  samlede 
Førerne  for  Reformpartiet,  Lefebre  d'Etaples,  Farel,  Calvin 
og  andre  hos  sig  og  skaffede  dem  et  sikkert  Tilflugtssted, 
saa  længe  det  var  barn  muligt.  Hun  stod  saaledes  afgjort 
paa  Oplysningens  Side  og  kæmpede  paa  sin  Maade  mod 
dens  Fjender. 

Naar  Kong  Frants  ikke  var  i  Felten,  beskæftigede  han 
sig  fortrinsvis  med  Festligheder  og  Kjærlighedshaadler. 
Han  anvendte  betydelige  Summer  til  Arkitekter,  Malere 
og  Billedhuggere  og  forstod  ogsaa  at  sætte  Pris  paa  Dig- 
tere. Blandt  andre  havde  han  taget  den  muntre  Poet 
Clement  Marot  i  sin  personlige  Tjeneste;  denne  stod  om- 
trent i  sit  20de  Aar,  da  Kongen  sendte  ham  til  sin  Saster 
som  Tjener,  det  vil  sige :  Haandskriver.  Paa  samme  Tid 
fik  Marot  en  Plads  i  Hertugen  af  AleuQons  militære  Følge. 
Margrete  modtog  Digteren  venlig,  lod  ham  indføre  paa 
Listen  over  sin  Husstand  med  en  Løn  af  95  Livres  aarlig 
og  drog  ham  snart  ind  med  i  den  snævrere  selskabelige 
Kreds,  som  hun  havde  dannet  om  sig.  Marot  kom  derved 
under  en  livlig,  munter  og  vækkende  Paavirkning,  hvorom 
hans  Digte  noksom  vidne.  Hertugindens  Navn  vender  ofte 
tilbage  i  dem;  han  hyldede  hende  som  alle  Datidens  Dig- 
tere, besang  ligesom  de  andre  hendes  Skjønhed,  der  for 
øvrigt  ikke  synes  at  have  været  meget  stor,  naar  man  skal 
dømme  efter  det  Portræt,  der  findes  i  Galleriet  i  Versailles. 
Skjønt  det  er  malet  i  en  mere  fremrykket  Alder,  viser  det 
dog,  at  hun  ligesom  sin  Broder  Frants  havde  den  store 
Næse,  der  er  ejendommelig  for  Slægten  Valois;  men  Sam- 
tidens Digtere  besang  ikke  alene  Margretes  Skjønhed,  de 
priste  ogsaa  hendes  Elskværdighed,  Finhed  og  Ynde,  og  det 
med  Ord,  som  bære  Sandhedens  Præg;  det  synes  i  det 
hele,  som  om  hun  ved  sit  elskværdige  Væsen  og  sin  Kunst 
i  at  kunne  underholde  forstod  at  fortrylle  enhver,  der  nær- 
mede sig  hende. 

Man  har  ment,  at  Margrete  af  Valois'  Ægteskab  med 
Henrik  af  Navarra  var  et  Inklinationsparti,  især  fra  hendes 
Side;  men  det  har  dog  vistnok  snarere  været  politiske 
Grunde,  der  have  bevæget  Kong  Frants  til  at  faa  det 
sluttet,  i  det  han  ved  dette  Ægteskab  ikke  alene  sikrede 
sig  sit  Herredømme  i  Béarn,  men  tillige  vandt  den  Mu- 
lighed i  givet  Tilfælde  at  gjøre  Fordringer  gjældende  paa 

det  spanske  Navana.  I  ethvert  Fald  passede  Parret  ikke 
rigtig  sammen.  Margrete  var  allerede  35  Aar  gammel 
og  Henrik  først  24;  denne  Forskjel  var  dog  temmelig  stor. 
Henrik  forte  desuden  et  letsindigt  Liv;  hans  Hustru  maatte 
ofte  vise  stor  Overbærenhed  imod  ham,  ja  hun  skal  endog 
i  senere  Tider  have  været  udsat  for  Mishandling  fra  hans 
Side.     Dog  noget  sikkert  herom  vides  vist  næppe. 

I  de  første  Aar  levede  Parret  ved  Hoffet;  men  alt  som 
Kong  Frants  mere  og  mere  lod  sig  beherske  af  Elsker- 
inder, tabte  Søsteren  sin  tidligere  Indflydelse  paa  ham  og 
trak  sig  efterhaanden  tilbage  fra  Hoffet.  Hun  tog  da  med 
sin  Gemal  Ophold  i  Béarn,  af  hvis  Opblomstring  hun  er- 
hvervede sig  store  Fortjenester.  Hun  indkaldte  Nybyggere, 
dygtige  Agerdyrkere  fra  Berry,  byggede  Fattighuse  og 
Hospitaler  og  understøttede  fattige  og  lidende.  I  Pau  lod 
hun  Slottet  ombygge  og  de  prægtige  Haver  anlægge,  som 
nu  ere  Byens  Stolthed.  Allerede  i  Aaret  1531  havde  hun 
udgivet  et  poetisk  Værk,  »En  syndefuld  Sjæls  Spejl«;  hun 
forfattede  ogsaa  Mysterier  og  Gj øglespil  til  sin  Venne- 
kredses Opbyggelse  og  Opmuntring  og  fulgte  med  usvækket 
Interesse  de  store  kirkelige  og  skriftlærde  Stridssporgsmaal, 
som  satte  Samtiden  i  saa  mægtig  Bevægelse;  men  hendes 
Indflydelse  havde  tabt  sig,  og  hun  formaaede  selv  intet  til 
Beskyttelse  for  sine  personlige  Venner,  af  hvilke  mange 
maatte  bøde  med  Livet  for  deres  frisindede  Meninger. 
Hendes  sidste  Leveaar  vare  formørkede  af  Sygdom  og 
mange  Sorger  og  Bekymringer.  Han  døde  i  en  Alder  af 
57  Aar  paa  sit  Slot  Odos  i  Landskabet  Bigorre. 


De  Fortællinger,  som  Margrete  af  Navarra  skrev  i  sine 
ledige  Timer,  udgjøre  hendes  mest  bekjendte  Værk,  »Hep- 
taméron«. I  Indledningen  til  det  fortæller  hun,  at  Kong 
Frants,    Dauphin,    hans   Gemalinde   og  Mme.  Margrete   en 

Dag  havde  fattet  den  Plan  at  skrive  en  Samling  Noveller 
i  Boccaccio's  Maner;  men  at  de  store  politiske  Begiven- 
heder, Forbundet  mellem  P'rankrig  og  England  og  Dau- 
phine's  Nedkomst  havde  forhindret  Udførelsen  af  denne 
Tanke.  Den  Dauphin,  her  er  Tale  om,  kan  ikke  være 
Kongens  ældste,  tidlig  afdøde  Søn,  men  den  anden  Søn 
Henrik,  der  1533  formælede  sig  med  Katharina  af  Medici; 
hun  var  den  første  Prinsesse,  der  i  Lobet  af  lang  Tid 
igjen  levede  som  Dauphine  i  den  franske  Kongefamilie. 
Hendes  Ægteskab  var  længe  barnløst,  og  forst  i  Aaret 
1544  nedkom  hun  med  en  Søn.  Det  Forbund,  som  Kong 
Frants  havde  sluttet  med  Henrik  den  ottende,  stod  i  Kraft 
fra  1543—46,  og  saaledes  har  man  da  et  fast  Punkt  til  at 
bestemme  den  Tid,  Margrete  skrev  den  nævnte  Indledning. 
Den  falder  i  Tiden  efter  1544  og  før  Kong  Frants'  Død 
1547;  thi  han  omtales  endnu  som  levende.  Margrete  maa 
imidlertid  længe  have  samlet  paa  sine  Noveller;  hun  skrev 
dem  i  sine  ledige  Timer,  paa  Rejsen  i  sin  Bærestol,  naar 
hun  just  var  i  Stemning  dertil.  Ligesom  Boccaccio's  Deca- 
merone  skulde  ogsaa  hendes  Samling  omfatte  et  Tidsrum 
af  10  Dage,  og  hver  Dag  bringe  10  Noveller.  Hun  kunde 
dog  ikke  fuldføre  Værket  og  havde  først  skrevet  72  For- 
tællinger, da  Døden  bortrev  hende.  Allerede  deraf  er  det 
forklarligt,  hvorfor  de  ikke  ore  blevne  trykte,  medens  hun 
levede,  som  saa  mange  andre  af  hendes  Digtninger.  Maaske 
havde  hun  slet  ikke  bestemt  sit  Arbejde  for  Offentligheden, 
men  kun  tænkt  sig  dem  som  en  Underholdning  for  hendes 
fortrolige  Vennekreds.  De  bleve  imidlertid  snart  udbredte 
i  flere  Haand  skrifter,  og  i  Aaret  1558  udkom  ogsaa  en 
Udgave  i  Trykken.  Den  kaldtes  »His  to  i  res  des  am  ans 
for  tunes«  og  var  uden  Forfatterindens  Navn  udgivet  af 
Pierre  Boaistuau.  Denne  første  Udgave  er  ufuldstændig; 
Udgiveren  siger  selv,  at  han  har  forkastet  og  forandret 
Texten,  samt  føjet  meget  til  og  udeladt  andet.  Fremfor 
alt  havde  han   bortskaaret  de  Steder,  der   syntes  ham  far- 

lige  ved  Tankernes  Dristighed,  saaledes  især  slemme  Ud- 
fald mod  Gejstligheden  eller  Sætninger,  der  kunde  gjælde 
for  reformvenlige.  Da  han  heller  ikke  bevarede  Ordningen 
af  Novellerne  og  udskød  Værkets  interessanteste  Del,  Sel- 
skabets mellem  Fortællingerne  indskudte  Samtaler,  vakte 
denne  Udgave  Uvilje  hos  Margretes  Datter,  Dronning  Jo- 
hanne af  Navarra,  og  en  ny,  mere  samvittighedsfuld  og 
nøjagtig  Udgave  blev  Aaret  efter  paa  hendes  Ønske  be- 
sørget af  Claude  Gruget.  Han  gav  Samlingen  forst  Navnet 
»Heptaméron«,  som  den  da  har  beholdt;  men  heller 
ikke  denne  Gang  blev  Manuskriptet  trykket  uforandret. 
Gruget  udelod  nogle  Fortællinger,  der  forekom  ham  for 
betænkelige,  og  erstattede  dem  ved  andre.  Han  forandrede 
flere  Navne,  rettede  ogsaa  paa  Sproget  og  Stilen,  for  at  til- 
fredsstille sin  Tids  Fordringer. 

Den  nyere  Tids  Udgaver  have  naturligvis  lagt  de  Ma- 
nuskripter af  Heptaméron  til  Grund,  som  tindes  i  National- 
bibliotheket  i  Paris.  Indledningen  til  Novellerne  giver  strax 
et  tiltrækkende  Tidsbillede.  »Den  1ste  September  befandt 
der  sig  i  Pyrenæerbadet  Cauterets  flere  Gjæster  fra  Frank- 
rig, Spanien  og  andre  Lande,  nogle  for  at  drikke  Vand, 
andre  for  at  bade  eller  styrke  sig  i  Mosedynd;  thi  Badet 
besidder  en  saadan  Lægekraft,  at  Folk  gjenfinde  deres 
Sundhed  her,  selv  om  de  ere  blevne  opgivne  af  Lægerne«. 
Saaledes  begynder  Margrete  sin  Fortælling.  Da  Gjæsterne 
efter  en  tie  Ugers  Kur  rustede  sig  til  Hjemrejsen,  udbrød 
der  frygtelige  Regnskyl,  som  oversvømmede  Badestedet. 
Man  kunde  ikke  blive,  endskjønt  ogsaa  Rejsen  lovede  faa 
Behageligheder.  De  spanske  Gjæster  søgte  deres  Vej  til- 
bage over  Bjærgene;  men  de  rejsende  fra  Frankrig,  hvis 
Vej  først  førte  til  Tarbes,  ble  ve  standsede  af  Bjærgstrøm- 
mene,  der  vare  svulmede  op  til  brusende  Floder.  Gave, 
som  tre  Uger  tidligere  næppe  havde  været  to  Fod  dyb, 
bruste  nu  af  Sted  med  frygteligt  Raseri,  alle  Broer  vare 
sønderslaaede,   og   flere   Mennesker,    der  vovede   sig   ud   i 

Vandet,  druknede  ynkelig.  Der  blev  ikke  andet  tilovers 
for  de  fleste  end  at  vende  tilbage,  ligeledes  stige  over 
Bjærgene  og  drage  gjennem  Landskabet  Kousillon  til  Nar- 
bonne,  eller  sejle  fra  Barcelona  til  Marseille. 

En  Enke,  Madame  Oisile,  frygtede  imidlertid  en  saa 
besværlig  og  lang  Kejse  og  søgte  at  naa  til  Præmonstra- 
tenser-Abbediet  Notre  Darae  de  Serrance.  Serrance,  eller 
rigtigere  Sarrances,  ligger  i  Béarn  og  var  Maalet  for  mange 
Valfarter.  »Det  var  ikke,  fordi  Oisile  var  saa  overtroisk 
at  tænke,  at  den  hellige  Jomfru  skulde  stige  ned  fra  sin 
Søns  højre  Haand  for  at  bo  her  paa  den  fattige  Jord;  men 
hun  ønskede  kun  engang  at  se  det  Sted,  hun  havde  hørt 
saa  meget  omtale.«  Dér  haabede  hun  ogsaa  at  finde 
Understøttelse  til  at  kunne  fortsætte  sin  Rejse  i  Mage- 
lighed. Denne  Forventning  opfyldtes  rigtignok  ikke,  over- 
alt havde  man  at  kæmpe  med  store  Farer,  hun  mistede 
en  Del  af  sit  Tjenestetyende  og  naaede  kun  med  stor  Møje 
til  Abbediet,  hvor  hun  saae  sig  nødsagen  til  at  blive  indtil 
videre. 

Medens  Madame  Oisile  flygtede  til  Serrance,  fulgte  et 
andet  Rejseselskab  en  Vej,  som  ikke  frembød  færre  Rædsler, 
To  Ægtepar,  Hircan  og  hans  Hustru  Pariamente,  og  en 
anden  Adelsmand  med  sin  Ægtefælle  Longarine  rejste 
sammen.  To  Herrer,  Dagoucin  og  Saffredent,  havde  sluttet 
sig  til  dem,  da  de  hyldede  de  to  Damer  med  ærefrygtfuld 
Kjærlighed. 

En  Nat  bleve  de  to  sidste  vækkede  op  af  Sovnen  ved 
Larm  og  Skrig,  som  kom  fra  Nabohuset,  hvor  deres  Venner 
vare  blevne  overfaldne  af  Røvere.  Hurtig  ilede  de  til 
Hjælp  og  fordreve  Ugjerningsmændene.  Des  værre  var  den 
ene  Adelsmand,  Longarines  Ægtefælle,  bleven  saaret  dødelig 
og  døde  nogle  Minutter  efter.  De  øvrige  fortsatte  nu 
Rejsen  og  rede  hele  Dagen,  indtil  de  kom  til  Abbediet 
Saint-Savin  de  Tarbes,  hvor  de  fandt  venlig  Modtagelse. 
To  andre   rejsende  Damer,   Nomerfide  og  Ennasuite,   havde 

allerede  fundet  Tilflugt  dér,  efter  at  de  nær  vare  blevne  et 
Bytte  for  en  Bjørn.  De  rejsende  vare  bekjeadte,  og  deres 
Glæde  over,  at  de  traf  sammen,  var  stor.  Den  næste 
Dag  voxede  atter  Antallet  af  Gjæsterne,  da  en  Adelsmand 
ved  Navn  Geburon  havde  taget  sin  Tilflugt  til  Abbediets 
Kirke.  Han  var  bleven  overfalden  i  sin  Seng  af  to  Mor- 
dere og  havde  kun  med  Møje  reddet  sig.  I  Saint-Savin 
hørte  man  imidlertid  snart,  at  Madame  Oisile  var  kommen 
til  Serrance  og  havde  truffet  en  Bekjendt,  Simontaut,  der. 

Selskabet  besluttede  derfor  ligeledes  at  rejse  der  hen. 
Abbeden  udrustede  dem,  saa  godt  han  kunde,  gav  dem 
Heste,  Tjenere,  Kapper  og  Levnedsmidler  med,  og  saaledes 
naaede  de  deres  Maal,  om  end  med  stor  Anstrængelse. 
Abbeden  i  Serrance  var  rigtignok  en  slem  Herre;  men  han 
vovede  dog  ikke  at  afvise  Gjæsterne,  da  de  stode  i  "Ven- 
skabsforhold til  Fyrstefamilien  i  Béarn. 

Saaledes  er  der  da  samlet  et  helt  Selskab  af  gode  Be- 
kjendte  i  Serrance,  og  da  Vandet  endnu  bestandig  staar 
meget  højt,  men  Broerne  alle  ere  ødelagte,  maa  de  rej- 
sende bekvemme  sig  lil  at  blive  nogle  Dage.  De  beslutte 
sig  til  at  lade  hygge  en  Bro  over  Gave  paa  egen  Bekost- 
ning og  vente,  til  den  bliver  færdig.  Saaledes  holdes  de  ti 
til  tolv  Dage  tilbage  i  Abbediet,  og  den  værste  Gjæst, 
Kjedsomheden,  melder  sig  hos  dem.  For  at  bortjage  den 
raader  Oisile  til  at  læse  i  den  hellige  Skrift;  thi  Beskæf- 
tigelse med  religiøse  Ting  hjælper  Mennesket  ud  af  enhver 
Nød.  Dog  Hircan  gjør  levende  Indsigelse  mod  den  Slags 
Underholdning;  saa  medtagne  vare  de  dog  ikke  endnu  og 
trængte  just  til  verdslig  Adspredelse.  Pariamente  foreslaar 
da,  at  Selskabet  skal  fordrive  Tiden  med  Fortællinger. 
Paa  en  smuk  Eng  ved  Bredden  af  Gave,  hvor  løvrige  Træer 
give  kølig  Skygge,  kunne  de  forsamle  sig  i  Eftermiddags- 
timerne. Naar  de  alle  fortælle  en  Historie,  som  de  selv 
have  oplevet  eller  hørt  af  troværdige  Folk,  ville  de  hun- 
drede Noveller   i   ti   Dage  kunne  blive  samlede  til  en  ny 

fransk  Decamerone.  Glade  tiljuble  de  alle  Forslaget  Bi- 
fald, og  den  følgende  Dag  begynde  de  at  udføre  deres 
Plan.  Det  ædle  Selskab  lejrer  sig  paa  det  bløde,  svul- 
mende Græs  og  lytter  til  de  Forta^linger,  som  nu  blive 
foredragne  den  ene  efter  den  anden.  Med  spøgefuld  'Ironi 
beretter  Margrete,  at  ogsaa  Munkene  fra  Klosteret  den  anden 
Dag  kom  listende  og  med  stor  Fornøjelse  fra  deres  Skjul 
lyttede  til  de  fornøjelige  Historier,  skjønt  deres  Medbrødre 
ofte  fremtraadte  i  et  slemt  Lys  i  dem. 


Det  Spørgsmaal  ligger  nu  nær,  hvad  det  pr  for  Per- 
soner, Dronningen  har  indført  under  de  falske  Navne  og 
givet  hver  især  en  bestemt  Karakter.  Der  har  hidtil  ikke 
været  nogen  Tvivl  om,  at  vi  virkelig  se  Margretes  Venne- 
kreds for  os,  som  er  skildret  med  Kunst  og  overensstem- 
mende med  Sandheden.  Om  end  de  enkelte  aldrig  have 
siddet  saaledes  sammen,  kunde  Fortællerinden  dog  forene 
dem  i  sit  Billede.  I  den  første  Tid  tilhviskede  man  utvivl- 
somt hinanden  deres  Navne,  ligesom  man  ogsaa  for  største 
Delen  kunde  nævne  Heltene  i  de  meddelte  Historier.  Da 
det  imidlertid  kun  var  faa  indviede,  som  kjendte  Hemme- 
ligheden, og  disse  bevarede  den  godt,  tabte  Traditionen 
sig  efterhaanden,  og  for  nu  til  Dags  at  løfte  Masken  for 
Personerne  i  Heptaméron  og  lære  dem  at  kjende,  ere  sær- 
lige Kombinationer  og  Forskninger  nødvendige.  Den  nyeste 
Udgiver  af  Novellerne,  Felix  Frank*),  har  vist  stor  Skarp- 
sindighed, nøje  Kjendskab  til  Personerne  i  hin  Tid  og  et 
forbavsende  sikkert  Blik  ved  Løsningen  af  denne  Opgave. 
Hans  Udviklinger  ere  til  Dels  saa  uomstødelige,  at  de  ikke 


*)  L'Heptaméron  de  la  reine  Marguerite  de  Navarre.  Avec  une 
introduction,  un  index  et  des  notes  par  Felix  Frank.  2  v. 
Paris,  1879. 

mere  kunne  betvivles;  for  andre  Hypotheser  har  han  i  det 
mindste  fremført  saa  aandrige  Sandsynlighedsgrunde ,  at 
man  gjærne  kan  slutte  sig  til  dem.  Skildringen  af  Per- 
sonerne i  Heptaméron  bliver  derved  til  et  Billede,  fuldt  af 
Liv  fra  længst  forsvundne  Dage,  og  dets  Farver  straale  i 
et  nyt,  kraftigt  Lys. 

Madame  Oisile  har  allerede  længe  været  kjendt.  Navnet 
er  et  Anagram  af  »Loyse«,  som  man  tidligere  skrev  det. 
Oisile  er  altsaa  Margretes  Moder  og  fremtræder  i  Datterens 
Skildring  som  en  ivrig  Læserinde  af  Bibelen,  beredt  til  hvert 
Øjeblik  at  holde  en  Moralprædiken.  Hun  viser  derved 
aabenbar  Tilbøjelighed  for  Reformideerne,  stemmer  i  dette 
Punkt  overens  med  Datteren  og  har  som  hin  arbejdet  paa 
at  vinde  Frants  den  første  for  Reformationen.  Louise  af 
Savoyen  døde  rigtignok  allerede  1531;  men  Margrete  kunde 
dog  gjærne  optage  hende  i  Selskabskredsen,  som  hun  førte 
sammen  i  Cauterets,  især  da  hun  ikke  angiver  noget  Aars- 
tal.  Frank  efterviser  end  videre,  at  fem  af  de  syv  Fortæl- 
linger, som  Oisile  foredrager,  bero  paa  sande  Begivenheder, 
der  falde  i  Tiden  fra  1490—1531,  og  at  de  foregaa  i  An- 
gouléme,  Amboise  og  Périgord,  hvor  Louise  tilbragte  en 
stor  Del  af  sit  Liv.  Tydeligere  røber  hun  sig  ved  den 
trettende  Novelle,  hvor  Pariamente  fortæller  om  en  from 
Dame,  der  hørte  til  »Kong  Frants'  Moders,  Regen  tindens 
Hus«.  Da  Pariamente  har  endt,  udbryder  Oisile:  »Jeg 
aner  vel,  hvem  det  er;  derfor  beder  jeg  om  ikke  at  for- 
dømme hende,  uden  at  have  hørt  hende.« 

Man  gjenkjender  ogsaa  let  Dronningen  af  Navarra  selv 
i  den  forstandige  og  kløgtige  »Pariamente«,  —  der  forstaar 
at  tale  saa  smukt.  I  Indledningen  hedder  det  om  hende, 
at  »hun  aldrig  hverken  var  ledig  eller  melankolsk«.  Hun 
er  livlig  og  ler  gjærne;  hun  har  jo  ogsaa  først  undfanget 
Ideen  til  at  fortælle,  men  hun  afskyr  enhver  Raahed,  selv 
i  Udtrykket.  Begrebet  om,  hvad  der  skulde  gjælde  for 
uanstændig  Tale,    var   ganske   vist  noget   anderledes   i  det 

IHde  Aarhundrede  end  i  vor  Tid;  men  Pariamente  er  mere 
tilbageholdende  i  sine  Udtryk  end  de  andre  Damer;  hos 
hende  er  den  ideale  Retning  baade  i  Kjærligheden  og  Ven- 
skabet fremtrædende.  »Jeg  tror  nok,«  siger  Dagoucin,  »at 
Pariamente  bedst  véd,  hvad  fuldkomment  Venskab  er«.  Det 
betones  mere  end  én  Gang,  med  hvor  trofast  Venskab  hun 
hænger  ved  sin  Gemal,  der  er  en  samvittighedsløs  Ægte- 
mand, og  da  hun  engang  selv  taler  om  sin  Kjærlighed  til 
ham,  bliver  hun  afbrudt  af  Dame  Ennasuite,  der  i  en  op- 
irret Tone  bemærker,  at  hun  nok  holder  sig  for  bedre  end 
enhver  anden  Kone.  Pariamente  undgaar  Striden  og  af- 
bryder hellere  Samtalen.  Saaledes  viser  hun  sig  bestandig 
forsonlig  og  imødekommende,  og  blandt  alle  Personerne  i 
den  Kreds,  der  hav  lejret  sig  paa  den  skyggefulde  Eng  ved 
Gave,  er  hun  utvivlsomt  den  mest  tiltalende. 

Pariamentes  Mand  bliver  indført  som  »Hircan«.  De 
tidligere  Fortolkere  tænkte  sig  ved  ham  Hertugen  af  Alen- 
^on.  Felix  Frank  har  eftervist,  at  der  under  Hircan  kun 
kan  forstaas  Henrik  d'Albret;  Navnet  er  atter  et  Anagram 
af  »Hanric«,  den  franske  Udtale  af  Henricus.  Hircan  er 
maaske  den  djærveste  blandt  Herrerne,  hvad  der  vil  sige 
temmelig  meget;  han  er  en  Mand,  for  hvem  intet  er  hel- 
ligt, og  som  ikke  tror  paa  Kvindeære  og  Kvinde  værdighed. 
Rigtignok  beklager  han  sig  engang  over,  at  hans  Rygte  er 
værre,  end  han  fortjener;  men  de  Theorier,  han  kommer 
med,  og  de  Fortællinger,  han  giver  til  bedste,  vise  ham 
som  en  hensynsløs,  nydelseslysten  Mand,  der  i  sin  Stilling 
ikke  behøver  at  frygte  nogen. 

Ogsaa  de  andre  Personer  i  Kredsen  have  et  udpræget 
Fysiognomi,  og  hver  af  dem  frembyder  et  fint  udført  Por- 
træt. Saaledes  er  Simontaut  en  Mand  med  fremfusende, 
djærve  Ord,  der  ikke  har  nogen  Sans  for  Livets  ideale 
Goder.  Han  bejler  paa  sin  Maade  til  Pariamentes  Gunst 
og  kan  svare  hende  paa  en  grov,  ja  heftig  Maade,  naar 
hun    afviser    ham.      Simontauts    Kone    Ennasuite    træder 

mindst  frem.  Et  andet  Par,  Saffredent  og  Noraerfide,  er 
derimod  skildret  med  desto  større  Forkjærlighed.  Den 
første  har  vel  allerede  nogle  hvide  Haar  paa  Hovedet,  men 
er  dog  endnu  ung  nok  til  at  nyde  Livet.  Han  er  livlig, 
selv  ironisk  og  ikke  ubelæst,  som  det  vel  forstaar  sig  af 
sig  selv,  naar  der  er  Tale  om  en  Ven  af  Dronningen  af 
Navarra.  Han  anfører  Jean  de  Meung,  Digteren  af  »Ro- 
man de  la  rose«,  og  forstaar  ved  given  Lejlighed  at  an- 
bringe de  »Chansons«,  som  vare  almindelige  i  hans  Tid. 
Hans  Ægtefælle  Nomerfide  er  den  livligste  og  mest  kaade 
blandt  Damerne;  hun  er  med  sine  ofte  meget  frie  Yt- 
tringer  ligesom  en  drillende  Nisse,  et  lille  Brushoved, 
der  ofte  gjør  de  tilstedeværende  Herrer,  især  Hircan,  det 
hedt  og  udmærket  forstaar  at  give  træffende  Svar.  »Jeg 
giver  den  yngste  Ordet,«  siger  Pariamente.  »Jeg  siger 
ikke  —  den  urimeligste,«  føjer  hun  til,  og  vi  se  et  fint 
Smil  spille  om  hendes  Læber.  Ved  Siden  af  hende  viser 
Dame  Longarine,  der  nylig  ved  Røvernes  Overfald  er  bleven 
Enke,  sig  som  forsigtig,  klog,  aaben  og  strængt  rettæn- 
kende. Efter  den  24de  Novelle  bliver  hun  opfordret  til  at 
forta41e.  »Longarine  vil  fortælle  os  en  Historie,«  siger 
Dagoucin,  »som  ikke  er  sørgelig,  og  som  hverken  skaaner 
Mænd  eller  Kvinder,«  og  hun  glæder  sig  over,  at  man 
sætter  Pris  paa  hendes  Oprigtighed.  Af  de  to  Herrer,  Ge- 
buron  og  Dagoucin,  er  den  første  allerede  til  Aars;  han 
er  graanet  i  Felten  og  fortæller  gjærne  om  den  Tid,  da 
han  var  ung,  saa  at  Nomerfide  gjør  sig  lystig  over  ham 
og  minder  om,  at  gamle  Polk  stedse  ville  have  været 
langt  klogere  end  den  nye  Slægt,  som  de  se  voxe  op  ved 
Siden  af  dem.  Dagoucin  endelig  er  en  ganske  særegen 
Fremtoning  blandt  Herrerne.  Som  ung  og  ugift  bærer  han 
i  sit  Hjærte  en  stille  Kjærlighed  til  Pariamente;  hans 
Sind  er  ædelt  og  rent.  Bevidstheden  om  hans  Kjærlighed 
er  ham  nok,  og  kun  at  tale  et  Ord  derom  vilde  forekomme 
ham   som   en  Vanhelligelse.     I  de   livslystnes  Kreds,    hvis 

Tanker  kun  eve  rettede  paa  Fornøjelse  og  Nydelse,  repræ- 
senterer han  Idealet.  Han  er  en  af  de  højere  anlagte 
Naturer,  som  holde  sig  borte  fra  det  lave  og  simple,  og 
som  derfor  i  en  vild,  usædelig  Tid  ved  deres  Opposition 
let  drives  til  Yderlighed,  saa  at  de  frakjende  det  sanselige 
Liv  enhver  Berettigelse, 

Forklaringen  af  de  sidst  nævnte  Personer  var  hidtil 
meget  usikker,  da  enhver  P'ortolker  gav  sin  Fantasi  frit 
Løb.  Efter  Frank  ere  Simontaut  og  Ennasuite  Faderen  til 
den  bekjendte  Krøunikeskriver  Brantome,  Fran^ois  de  Bour- 
deille,  og  dennes  Kone,  Anne  de  Vivonne.  Saflfredent  viser 
den  Huset  d'Albret  trofast  hengivne  Jean  de  Montprézat's 
Træk,  hvis  Kone  stammede  fra  Familien  Fimarcon  eller 
Piedmarcon,  i  Anagram  Noniarefide.  Longarine  er  næsten 
indfort  med  sit  virkelige  Navn.  Madame  de  Longrai  af 
Familien  La  Fayette,  hvis  Ægtefælle  var  falden  ved  Pavia, 
stod  i  et  meget  intimt  Forhold  til  Margrete.  Geburon  er 
Seigneur  de  Burge,  der  senere  blev  beskyldt  for  protestan- 
tiske Ideer,  og  Dagoucin  en  gejstlig  af  den  reformvenlige 
Klerus's  Kreds,  Nicolas  Dangu,  som  var  Abbed  af  Juilly, 
senere  blev  Biskop  af  Seez,  derpaa  af  Moude  og  som 
Kansler  stod  Kongeparret  nær.  Som  Biskop  BriQonnet's 
Ven  og  i  Anskuelser  stemmende  med  Margrete  stod  han  i 
stor  Anseelse  hos  denne,  og  det  Karakterbillede,  hun  ud- 
kaster af  Dagoucin,  svarer  ganske  til  den  høje  Mening,  hun 
havde  om  Dangu. 

Forholdet  mellem  de  to  Kjøn  danner  Indholdet  af  de 
fleste  novellistiske  Arbejder  i  gammel  og  ny  Tid.  Alt 
efter  den  Epokes  større  eller  ringere  Finhed,  i  hvilken  de 
fremkomme,  alt  efter  det  Folks  Karakter,  de  tilhøre,  ere 
disse  Fortællinger  snart  af  djærv  realistisk  Natur,  snart 
betone  de  mere  den  idealere  Side  i  Kjærlighedsforholdet 
mellem  Mand  og  Kvinde. 

Dronningen  af  Navarras  Fortællinger  høre  til  den  Art 
smaa  Historier,  som  vare  overordentlig  yndede  i  Middel- 
alderen Afvexlendo  livlige  og  rerende,  ofte  selv  tragiske, 
dog  for  det  meste  fulde  af  det  Skjælmeri,  der  har  den 
Forret  at  le  ustraflfet  af  alt,  maatte  de  dobbelt  behage  hin 
Tids  Mennesker.  De  vare  underholdende  og  spændende, 
forlystede  Tilhørernes  troskyldig  djærve  Sans,  i  det  de 
ofte  paa  en  plump  Maade,  men  dog  ikke  egentlig  kynisk 
gement,  berettede  om  Æventyr,  der  alle  drejede  sig  om 
det  ene  Sporgsmaal,  hvorledes  Galanteriet  sejrer  og  Ny- 
delsen —  saa  meget  mere  attraaet,  jo  vanskeligere  den 
gjøres  —  bliver  mulig  trods  alle  Hindringer.  Flertallet  af 
disse  Historier  fra  tidligere  Aarhundreder  fordømmes  nu 
som  smudsige  og  saare  en  nøjeregnende  Smag.  At  den 
Tilbageholdenhed,  vor  Tids  Samfund  paalægger  sig,  beviser 
et  Fremskridt  og  en  finere  Smag,  er  vel  ikke  til  at  be- 
tvivle. Kun  tør  man  ikke  farisæisk  se  ned  paa  Fortiden; 
thi  Forskjellen  mellem  svundne  Aarhundreders  Begreber  om 
Anstændighed  og  den  nuværende  Tids  er  maaske  dog  næppe 
saa  stor,  som  mange  maaske  tro. 

Under  alle  Omstændigheder  maa  det  være  paafaldende, 
at  en  Dame,  der  stod  i  Ry  for  den  fineste  Dannelse  og 
den  ædleste  Tænkemaade,  kunde  skrive  saadanne  Fortæl- 
linger, som  de  findes  i  stort  Antal  i  Heptaméron.  Ikke 
alene,  at  disse  fortælles  i  et  Selskab  af  Herrer  og  Damer, 
og  at  Udtrykket  ofte  træder  helt  utilsløret  frem,  men  Be- 
givenheder og  Forhold,  saaledes  som  Novellerne  skildre 
dem,  blive  ogsaa  senere  meget  alvorlig  og  uforbeholdent 
drøftede.  Bliver  Ordet  alt  for  ligefremt,  rødmer  vel  den 
ene  eller  anden  Dame  og  forstaar  at  give  Saratalen  en 
Vending,  hun  synes  bedre  om.  Dog  er  hun  aldrig  sikker 
paa  ikke  i  det  næste  øjeblik  igjen  at  faa  noget  lignende 
at  høre.  Der  findes  en  Ytring  om  Tilladeligheden  af 
grove  Udtryk  i  Epilogen  til  den  52de  Novelle.  I  denne 
fortælles,   hvorledes  en  Bedrager  blev   narret  af  en  anden, 


114  Dronningen  at  Navarras  Heptaméron. 

i  det  han  lod  sig  noget  prakke  paa  som  en  lille  Sukkertop, 
der  dog  var  af  en  ganske  anden  Natur.  Men  hvorledes  be- 
skrive det,  da  man  i  det  19de  Aarhundrede  ikke  vil  gaa 
ind  paa  Dronningen  af  Navarras  frie  Sprog.  Den  anden 
Bedrager  havde  nemlig  paa  Landevejen  fundet  det,  man 
i  mange  Egne  kalder  —  en  Skildvagt.  Den  var  haard- 
frossen,  han  svøbte  den  i  et  Stykke  Papir  og  solgte  den 
til  den  anden  som  Sukker,  hvorved  denne  kom  i  alle  Slags 
slemme  Ubehageligheder. 

I  Epilogen  til  denne  Historie  betegner  Margrete  sit 
Standpunkt  over  for  de  alt  for  naturalistiske  Udtryk,  og 
Stedet  lyder  saaledes: 

»Min  Fortælling  er  rigtignok  ikke  meget  pæn,«  sagde 
Simontaut  i  Slutningen  af  sit  Foredrag;  »dog  have  I  til- 
ladt mig  at  sige  Sandheden,  og  det  har  jeg  gjort  for  at 
vise,  at  enhver  glæder  sig,  naar  en  Bedrager  bliver  be- 
dragen.« 

»Man  siger  vel,«  bemærkede  Hircan,  »at  Ord  aldrig 
lugte  ilde ;  men  de  Folk,  for  hvem  hine  Ord  vare  bestemte, 
kom  ikke  derfra  for  saa  let  Kjøb.« 

»Det  er  sandt,«  sagde  derpaa  Oisile,  »saadanne  Ord 
lugte  ikke.  Men  der  gives  andre,  uanstændige,  der  have 
en  saare  ilde  Lugt  og  saare  Følelsen  langt  mere,  end  den 
formentlige  Sukkertop  kunde  blive  ubehagelig  for  Le- 
gemet.« 

»Jeg  beder  Eder,«  sagde  Hircan,  »sig  mig  saadanne 
Ord,  der  ere  saa  smudsige,  at  de  gjøre  en  Kvindes  Følelse 
og  Sans  ondt.« 

»Det  vilde  være  ilde,«  svarede  Oisile,  »om  jeg 
skulde  udtale  det,  jeg  ikke  raader  nogen  Kvinde  at 
sige.« 

»Nu  forstaar  jeg,«  sagde  Saffredent,  »hvad  det  er  for 
Ord,  som  Kvinderne  ikke  betjene  sig  af,  naar  de  ville  gjælde  for 
anstændige.  Jeg  spørger  imidlertid  alle  Damer,  som  ere 
her  tilstede,  hvorfor  de  saa  gjærne  le  over  saadanne  Udtryk, 

naar  man  anvender  dem  i  deres  Nærværelse,  uagtet  de  selv 
ikke  ville  benytte  dein?« 

Da  sagde  Pariamente:  »Vi  le  ikke,  fordi  vi  høre  disse 
skjønne  Ord;  men  ethvert  Menneske  bliver  ægget  til 
Latter,  naar  han  ser  en  anden  snuble,  eller  naar  nogen 
uforvarende  bruger  et  Ord,  saaledes  som  det  ofte  fore- 
kommer. Selv  de  klogeste  og  de,  som  mest  have  Ordet  i 
deres  Magt,  fortale  sig  og  sige  et  Ord  for  et  andet.  Men 
naar  1  Mænd  indbyrdes  med  Vilje  tale  hæslig,  saaledes 
som  eders  onde  Aand  driver  eder  til,  kjender  jeg  ingen 
anstændig  Kvinde,  der  ikke  afskyr  det,  der  ikke  alene 
ikke  vil  høre  det,  men  ogsaa  flyr  saadanne  Folks  Selskab.« 

»Men  det  er  dog  sandt,«  sagde  Geburon,  »at  jeg  har 
set  mange  Kvinder,  der  sloge  Kors  for  sig,  naar  de  hørte 
den  Slags  Ord,  men  dog  gjærne  vilde,  at  man  skulde  gjen- 
tage  dem.« 

»Og  hvor  ofte,«  føjede  Simontaut  til,  »have  de  taget 
deres  Maske  paa  for  at  kunne  le,  efter  at  de  have  an- 
stillet sig  meget  fortørnede!« 

»Det  er  visselig  ogsaa  bedre,«  sagde  Pariamente,  »end 
aabent  at  billige  saadanne  Udtryk.« 

»Roser  I  da,«  sagde  Dagoucin,  »lige  saa  godt  Damernes 
Hykleri  som  deres  Dyd?« 

»Dyden  er  visselig  at  foretrække,«  mente  Longarine, 
»men  hvor  den  mangler,  maa  Hykleriet  hjælpe  til,  ligesom 
vi  bære  høje  Hæle,  naar  vi  ere  smaa.« 

Man  ser,  ogsaa  i  hin  Tid  allerede  gjordes  der  Ind- 
sigelse mod  uanstændig  Tale,  gav  man  sig  Skinnet  af 
uskyldig  Blyhed,  uden  dog  i  sit  Hjærtes  Indre  at  fortørnes 
over  Portællinger  af  mere  end  frit  Indhold.  Det  samme  er 
jo  ofte  endnu  Tilfældet.  Og  tager  man  saa  ogsaa  Hensyn 
til,  at  Selskabssproget  for  halvfjerde  Hundredaar  siden  var 
ganske  anderledes,  at  Talen  i  de  mest  dannede  Kredse  ikke 
paalagde  sig  nogen  Tilbageholdenhed,  vil  man  ikke  mere 
undres   over,   at   Dronning   Margrete    har  indrømmet   den 

gamle  »galliske«  Spas  en  Plads  i  sine  Fortællinger.  Med 
hvilken  Djærvhed  udstyrede  ikke  Luther  ofte  sine  Kjærne- 
sprog,  og  det  er  jo  ogsaa  tilstrækkelig  bekjendt,  at  selv 
gejstlige  paa  Prædikestolen  ofte  gav  deres  Prædikener  en 
obscon  Bibetydning.  Den  ældre  Tid  forargedes  ikke  over 
saadanne  Modsigelser,  der  oprøre  os.  Saaledes  fremvise 
endnu  de  storartede  Gudshuse,  som  Middelalderen  oprejste. 
Vrængbilleder  og  Karikaturer  midt  imellem  en  Fylde  af 
de  skjønneste  Ornamenter.  Nordboeren  stødes  desuden  ved 
mangen  Vending  i  Talen  hos  de  sydlige  Stammer,  sora 
med  den  dem  ejendommelige  Livlighed  simpelt  nævne  na- 
turlige Forhold  og  Tildragelser  ved  deres  Navne.  Endnu 
i  Ludvig  den  fjortendes  Tid,  altsaa  over  VM  Aar  senere, 
forelæste  man  Lafontaiue's  »Con  te  s«  i  de  fineste  Kredse, 
og  Mme.  de  Sévigné,  paa  hvis  Rygte  der  aldrig  er  sat 
nogen  Plet,  skrev  endogsaa  til  sin  Datter  om  disse  raf- 
finert  smudsige  Digtninger.  »Med  Fare  for  at  vække  din 
Vrede,  sender  jeg  dig  de  to  Bøger  af  Lafontaine«.  Mme. 
de  Grignan  hørte  altsaa  til  de  Damer,  der  menes  i  den 
omtalte  Samtale  i  Heptaméron.  Hun  svarede  sin  Moder 
meget  fortornet.  Denne  skrev  da  atter:  »Forkast  ikke  alt 
for  meget  Lafontaines  Bøger.  Der  tindes  fortryllende 
Fabler  og  yndige  Fortællinger  i  dem« ;  og  blandt  de  sidste 
anbefalede  hun  nogle,  som  virkelig  ere  stærkt  pebrede. 

Middelalderen  fandt  særlig  Behag  i  den  korte,  skarpt 
pointerede  Fortælling,  ligesom  ogsaa  i  en  Sammenfatning 
til  et  stort  hele.  Der  findes  ofte  et  opdigtet  Selskab,  som 
fører  Underholdningen  paa  denne  Maade.  Saaledes  lader 
('haucer  sine  Historier  fortælle  af  Pilegrime,  Boccaccio  sine 
foredrage  i  en  Kreds  af  unge  Florentinere,  Herrer  og  Damer, 
og  saaledes  ere  ogsaa  Ludvig  den  ellevtes  »Nouvelles 
no  UV  el  les«  sammenstillede.  Af  disse  Værker  var  især 
Boccaccios  Decamerone  yndet  i  Frankrig.  Margrete  an- 
fører den  udtrykkelig  i  Prologen  til  sin  Samling:  »Jeg  tror 
ikke,  der  tindes  nogen  blandt  eder,  som  ikke  har  læst  Boc- 

caccios  100  Noveller.«  Margrete  havde  endogsaa  givet  en 
kongelig  Embedsmand,  Krigskammerraad  (»trésorier  de 
I'extraordinaire  des  guerres«)  Antoine  Le  Magon, 
det  Hverv  at  oversætte  Decamerone  paa  Fransk,  og  dette 
Arbejde  udkom  i  Paris  i  Aaret  1545  kort  før  Prologens 
Redaktion.  Det  ev  allerede  omtalt,  at  Kongen  og  Dauphin 
med  sin  Gemalinde  skulde  være  med  hertil.  Alle  disse  For- 
tællinger ere  ligesom  en  Efterklang  af  de  gamle  Kjærlig- 
hedshoffer  og  deres  Forhandlinger,  kun  den  Maade,  hvor- 
paa  man  behandler  Spørgsmaalene  fra  Kjærlighedens  og 
Galanteriets  Rige,  er  forandret  i  Overensstemmelse  med 
Tidens  Præg;  den  er  bleven  skeptisk  og  frivol.  I  flere 
væsentlige  Punkter  adskilte  imidlertid  Dronningen  af  Na- 
varras Fortællinger  sig  fra  deres  Forbilleder.  Boccaccio 
optog  i  sine  Samlinger  alle  de  Historier,  der  forekom  ham 
underholdende  og  svarede  til  hans  Øjemed;  han  havde  paa 
ny  oppudset  en  Række  gamle  Anekdoter;  men  Margrete 
stillede  sig  den  Opgave  kun  at  skildre  virkelige  Tildragelser 
og  historiske  Begivenheder.  Hendes  fortrolige  maatte  være 
hende  behjælpelige  dermed  og  meddele  af  deres  Erindringer, 
hvad  de  vidste.  •  Det  mærkes  endnu  mangt  et  Sted,  og 
denne  historiske  Karakter  bliver  oftere  betonet.  Pariamente 
siger  saaledes,  før  hun  giver  den  21de  Fortælling  til  bedste, 
at  alt  i  den  er  sandt,  og  at  hun  kun  har  forandret  Nav- 
nene. Det  kan  eftervises,  at  denne  Betingelse  blev  over- 
holdt næsten  i  alle  Novellerne.  Strax  den  forste  behandler 
en  tragisk  Begivenhed,  der  vakte  stor  Opsigt  i  Byen  Alen- 
Qon.  Der  berettes,  hvorledes  en  Prokurator  efter  sin  Kones 
Tilskyndelse  begik  et  Snigmord,  flygtede  til  England  og 
blev  benaadet  af  Kongen,  men  senere  dog  kom  paa  Ga- 
lejerne for  andre  Forbrydelsers  Skyld.  Nu  findes  endnu  i 
Nationalarkivet  den  kongelige  Benaadningsakt,  hvis  An- 
givelser bekræfte  Fremstillingen  i  Novellen.  I  en  anden 
Fortælling  berettes  om  en  fræk  Daad  af  en  fornem  Mand, 
som  indbød  en  Prinsesse   af  Flandern  med  hendes  Broder 

Historisk  Arkiv.    1883.    II.  9 


118  Dronningen  af  Navarras  Heptaméron. 

til  Jagt  paa  sit  Slot  og  om  Natten  overfaldt  Priusessen  i 
hendes  Værelse,  men  sejrrig  blev  afvist  af  hende.  Man 
véd  nu,  at  Margrete  dermed  skildrer  et  Æventyr,  i  hvilket 
hun  selv  spillede  Hovedrollen,  og  at  Admiral  Bonnivet  var 
Ugjerningsmanden.  I  den  sidste  Novelle  nævner  hun  sig 
selv  ved  Navn;  hun  frelser  i  den  en  stakkels  fortvivlet 
Nonne.  Saaledes  lader  den  historiske  Baggrund  sig  efter- 
vise endnu  ved  saare  mange,  og  naar  Novellerne  derved 
havde  en  Tillokkelse  mere  for  Saratiden,  fordi  den  i  dem 
ligesom  fik  en  Gaade  at  lose  og  kunde  glæde  sig  over  de 
bekjendte  Personer,  vinde  de  ogsaa  i  Interesse  for  Nutiden, 
i  det  Novellerne  nu  ikke  mere  ere  simple  Anekdoter,  over- 
leverede fra  den  ene  Tidsalder  til  den  følgende,  men  smaa 
Kulturbilleder,  i  hvilke  det  16de  Åarhundredes  ægte  og 
uforfalskede  Liv  tindes. 

Dronningen  af  NavaiTas  Heptaméron  er  ganske  vist 
ikke  nogen  uskyldig  Lekture.  Det  16de  Aarhundrede  havde, 
som  alt  fremhævet,  egne  Anskuelser  om  det  velanstændige 
og  fri  Ord.  I  og  for  sig  er  det  maaske  den  interessanteste 
Tid  i  den  nyere  Historie.  Fuldt  af  Glans  og  Liv,  endnu 
staaende  Middelalderen  nær  og  dog  allerede  opfyldt  af  en 
Anelse  om  den  ny  Tid,  stræbsomt,  forskende,  uroligt,  kan 
det  opvise  en  lang  Række  tiltalende  Mennesker,  fast  præ- 
gede Karakterer,  der  træde  tydelig  frem  baade  i  godt  og 
ondt.  Hint  Åarhundredes  Mennesker  helligede  sig  med 
Begejstring  til  Videnskabens  Dyrkelse,  skabte  en  ny  Filo- 
sofi og  fornyede  Kirkens  Bygning.  Med  stor  Aandsklarhed 
og  skeptisk  Sans  forbandt  de  ikke  sjælden  et  mystisk  Svær- 
meri, som  skyldtes  en  dyb  religiøs  Trang;  men  disse  hin- 
anden saa  modsatte  Stemninger  røvede  dem  dog  ikke  Livs- 
lyst og  Sansernes  Nydelse.  De  glædede  sig  over  Skjon- 
heden,  Lyset  og  Glansen,  og  en  Draabe  vildt  Rabelais'sk 
Lune  forhøjede  endnu  Livsmodet. 

Denne  Karakter  aabenbarer  sig  ogsaa  i  Margretes  Hep- 
taméron.     Om    end   Novellerne   præges   af  en   overmodig 

Aand  og  et  slibrigt  Lune,  have  dog  de  Samtaler,  der  hver 
Gang  knytte  sig  til  Fortællingerne,  en  alvorligere  Retning, 
og  for  enhver  Læser,  der  ikke  alene  gaar  ud  paa  letfærdig 
Læsning,  ere  netop  disse  Samtaler  den  vigtigste  og  inter- 
essanteste Del  af  Bogen.  Det  tager  sig  rigtignok  ofte 
komisk  ud,  naar  der  knyttes  en  alvorlig  Samtale  til  en 
meget  utilsløret  Historie,  ja  endogsaa  uddrages  en  from 
Morallære  af  det  hørte.  Dog  disse  Noveller  tjene  heller 
ikke  sjælden  som  Maske.  De  skulle  noget  tilsløre  den 
dristige  Aand,  der  udtaler  sig  i  Samtalerne,  skulle  bort- 
drage Modstandernes  Opmærksomhed  fra  Bogens  Kjærne. 
Hvem  vilde  vel  ogsaa  søge  efter  kJ  ætterske  Lærdomme  i 
en  Samling  af  mere  eller  mindre  lascive  Noveller?  Og 
dog  ligge  de  aabent  dér;  dog  svinger  Margrete  sig  op  i 
dem  til  ihærdig  Opposition  mod  Fanatismens  og  Ufordrage- 
lighedens Parti.  Kun  udtaler  en  ihærdig  Protest  mod  den 
privilegerede  Uvidenhed  hos  Kapucinermunkene  og  lignende 
gejstlige  Ordener,  og  i  de  Samtaler,  der  ligesom  i  en 
Ramme  omfatte  Novellerne,  faar  man  et  klart  Indtryk  af 
den  Kreds's  Livsanskuelser,  der  sluttede  sig  om  Dron- 
ningen. 

Udtalelser  om  Kjærlighedens  Væsen  og  dennes  Ind- 
Oydelse  paa  Menneskene  indtage  naturligvis  en  Hovedplads 
i  Samtalerne.  I  tidligere  Tid  behandlede  man  den  Slags 
Spørgsmaal  med  særlig  Forkjærlighed  og  grundede  et  helt 
System  Livsvisdom  derpaa.  I  Epilogen  til  den  35te  No- 
velle bemærker  Oisile,  at  man  ikke  skal  foragte  Kjærlig- 
heden til  en  ædel  og  gudfrygtig  Mand,  da  den  giver  en 
Kvinde  større  Kraft.  Pariamente  indrømmer  vel  Rigtig- 
heden af  denne  Anskuelse;  thi  ingen  Kvinde  kan  saa  let 
bedaares  som  den,  der  aldrig  har  følt  sand  Kjærlighed; 
hun  advarer  imidlertid  samtidig  mod  platonisk  Venskab, 
mod  »l'amour  spirituelle«,  og  raader  enhver  Hustru 
til  at  nøjes  med  sin  Ægtefælles  Kjærlighed.  »Der  gives 
mange  Mænd,  som  staa  i  Ry  for  Hæderlighed«,  siger  hun. 

>og  dog  tror  jeg,  der  gives  faa,  som  altid  opføre  sig  hæ- 
derlig over  for  Damer  og  agte  deres  Ære  og  Samvit- 
tighed«. 

I  saadanne  Samtaler  kommer  man  let  til  at  omtale 
Damernes  »Servitem*s«,  de  Kavallerer,  som  aabent  bejle  til 
en  Kvindes  Gunst,  ere  hende  behjælpelige  med  enhver 
Tjeneste  og  udfore  denne  Ridderpligt  med  Gemalens  Ind- 
villigelse eller  dog  i  det  mindste  stiltiende  Billigelse. 
Forholdet  skal  nærmest  være  platonisk,  og  et  venligt  Blik 
af  den  elskede  maa  være  tilstrækkelig  Len  for  Tilbederen. 
Efter  den  ideale  Opfattelse  maa  der  selv  ikke  finde  nogen 
Udtalelse  af  disse  Følelser  Sted.  1  denne  Betydning  er 
Dagoucin  Pariamentes  Serviteur  og  Saffredent  Longarines, 
skjent  Saffredents  Hustru  Nomerfide  tager  Del  i  Selskabet. 
Safifredeut  hører  heller  ingenlunde  til  de  resignerede  Naturer, 
og  en  platonisk  Tilbedelse  paa  Afstand  behager  ham  ikke; 
han  benytter  den  første  bedste  Lejlighed  til  at  forklare  sit 
Standpunkt,  og  i  Epilogen  til  den  10de  Novelle  udtaler  han 
med  bedaarende  Ord,  at  den  elskende  for  sin  Meje,  sine 
Smerter  og  Sukke  har  et  begrundet  Krav  paa  at  belønnes 
af  den  elskede  paa  en  ærbar  Maade.  Longarine  svarer  ham 
derpaa,  at  han  opfatter  Æren  falsk.  »Selv  om  hele  Verden 
ansaa  mig  for  en  anstændig  Kone,  og  jeg  selv  vidste  det 
modsatte,  vilde  Rosen  kun  forhøje  min  Blusel  og  Forvirring.« 

Med  Undtagelse  af  Dagoucin  ere  Herrerne  ikke  saa 
nøjeregnende.  I  det  hele  have  de  en  saare  ringe  Mening 
om  Kvindernes  Dyd.  Den  første  Dag  fortæller  Dagoucin 
om  en  Tilbeder,  der  troede  sig  forsmaaet  og  tog  sin  Død 
derover.  Damerne  have  Taarer  i  Øjnene  ved  Slutningen  af 
Fortællingen,  men  Hircan  udbryder: 

»Det  var  ved  Gud  den  største  Nar,  jeg  endnu  har  hørt 
fortælle  om !  Er  det  forstandigt  af  os,  naar  vi  dø  for  Kvin- 
dernes Skyld,  der  dog  kun  ere  skabte  for  os,  og  naar  vi 
undse  os  for  at  forlange  det  af  dem,  som  de  dog  efter  Guds 
Vilje  skulle  give  os?«      Naturligvis  samstemmer  Saffredent 

med  sin  Ven  og  gaar  endnu  videre.  Han  paastod,  at  Kvinder 
vare  som  Fæstninger,  der  med  Tiden  ikke  kunde  modstaa 
en  rigtig  og  kraftig  ledet  Belejring;  men  disse  frivole  Ord 
blive  med  sømmelig  Alvor  tilbageviste  af  Pariamente.  >I 
maa  have  henvendt  Eder  til  daarlige  Kvinder,  uaar  I  er 
kommen  til  saadanne  Anskuelser,«  siger  hun.  Saffr»^dent  ret- 
færdiggjør  sig  med  en  gammel  Kones  letfærdige  Udtalelse 
i  »Roman  de  la  rose«: 

Nous  sommes  faits,  beaux  fils,  sans  doutes, 
Toutes  pour  tous,  et  tous  pour  toutes. 

Kun  Dagoucin  samstemmer  ikke  med  sine  Venner.  For 
ham  er  den  ideale  Kjærlighed  alt,  og  han  udvikler  en  hel 
Lære  om  dens  Natur.  Til  Simontauts  spottende  Ord,  at 
han  vistnok  aldrig  har  været  forelsket  og  ikke  kj ender 
Lidenskabens  Ild,  svarer  han: 

»Visselig  har  jeg  elsket,  ja  jeg  elsker  endnu,  og  min 
Kjærlighed  vil  først  slukkes  med  mit  Liv;  men  jeg  viser 
den  ikke  af  Frygt  for  at  skade  dens  Fuldkommenhed.  Den, 
hvis  Venskab  jeg  attraar,  ter  ikke  høre  derom.  Ja,  jeg 
vover  selv  ikke  at  tænke  disse  Tanker  helt  ud,  for  at  ikke 
mine  Øjne  skulle  røbe  dem;  men  jo  lønligere  og  mere 
skjult  jeg  bevarer  min  Kjærlighed,  desto  højere  voxer  min 
Glæde,  da  jeg  er  overtydet  om  min  Kjærligheds  Fuld- 
kommenhed.« 

Pariamente,  der  gætter  hans  Drømme,  afbryder  Sam- 
talen, for  at  Dagoucin  dog  ikke  skal  røbe  sig  ved  et  ufor- 
sigtigt Ord.  »Stille,  Dagoucin,«  siger  hun;  »jeg  har  set 
Mænd,  der  hellere  vilde  dø  end  tale.«  —  »Disse  vare  sik- 
kert meget  lykkelige,«  svarer  Dagoucin,  og  paa  Saffredents 
spottende  Indvending,  at  han  endnu  aldrig  har  set  nogen 
dø  af  Kjærlighed,  og  at  han  selv  heller  aldrig  har  været 
udsat  for  denne  Fare,  ender  Dagoucin  Samtalen  med  de 
Ord:   »Saffredent!  Folk  med  Eders  Tankesæt  uddø  aldrig.« 

Dagoucin   repræsenterer  allerede  den  sværmerske,   ro- 

mantisk  strænge  Kjærlighed,  som  i  det  17de  Aaihundrede 
spillede  en  saa  stor  Rolle  i  Litteraturen,  dannede  det  rid- 
derlige fornemme  Selskabs  Ideal,  udfyldte  Hyrderomanerne, 
Skuespillene  og  Digtene  og  gav  dem  det  karakteristiske 
Præg.  Margrete,  der  havde  maattet  trække  sig  tilbage  for 
Frants  den  førstes  Elskerinder,  og  som  maatte  finde  sig  i 
sin  Ægtefælles  Letsind,  søgte  en  moralsk  Oprejsning  ved 
at  betone  denne  uegennyttige,  offerberedvillige  Folelse. 

Dog  ere  Anskuelserne  om  den  bedste  Maade  at  vise 
Kjærlighed  paa  ikke  de  eneste  Æmner,  der  behandles  i 
Margretes  Kreds.  Hendes  Had  mod  Munkevæsenet  træder 
ganske  utilsløret  frem.  Er  en  Historie  i  særlig  Grad  las- 
civ,  kan  man  være  vis  paa,  at  en  Kapuciner  er  Helten  i 
den.  Denne  Uvilje  forekommer  ofte  og  gaar  videre.  Par- 
iamente angriber  Testamenter  til  Gunst  for  Kirken;  hun 
billiger,  at  en  døende  skjænker  de  fattige  det,  som  virkelig 
tilhører  ham,  og  han  har  Raadighed  over;  men  med  andres 
Gods  skal  ikke  gives  Almisse.  De  største  Aagrere,  der 
have  sammenstjaalet  sig  100,000  Dukater,  ville  paa  Døds- 
lejet ofre  10,000  Guldstykker  og  bygge  kostbare  Kapeller 
for  at  forsone  Gud,  som  om  han  ikke  kunde  regne.  Oisile 
samstemmer  i  denne  Anskuelse  og  udtaler  sig  endnu  mere 
aabent.  »Gud  forlanger  et  angerfuldt  og  sønderknust 
Hjærte,  før  han  vil  tilgivo  Synderne.  Ikke  ved  Gjerninger, 
men  ved  Tro  vindes  Himmerige«. 

Den  protestantiske  Tanke,  Luthers  Lære,  som  laa  til 
Grund  for  hele  Reformationen,  træder  dristig  og  klart  frem. 
Dog  er  det  ejendommeligt,  at  Kongen  af  Frankrigs  Soster, 
der  ogsaa  selv  var  Dronning,  maatte  skjule  sine  religiøse 
Meninger  i  en  Samling  letfærdige  Noveller.  Da  Margrete 
lægger  Dame  Oisile  de  sidste  afgj ørende  Ord  i  Munden, 
tør  man  slutte,  at  Louise  af  Savoyen  hæMede  mere  til  Re- 
formationen, end  man  sædvanlig  antager.  Er  man  imid- 
lertid engang  bleven  opmærksom  paa  Margretes  kj ætterske 
Ytringer,   finder  man  dem  paa  mange  Steder,  om  end  ikke 

saa  aabent  udtrykte  som  paa  det  nys  nævnte.  I  deu 
56de  Novelle  fortælles  der  f.  Ex.  om  et  falsk  Under,  der 
skyldtes  en  Kvindes  Dumhed,  og  i  72de  Novelle  skildres 
en  Munks  Lystenhed,  der  for  at  forføre  en  Nonne  for- 
klarer hende,  at  »en  lønlig  Synd  ikke  tælles  for  Guds 
Domstol  og  ikke  er  nogen  Synd,  naar  den  ikke  vækker 
oifentlig  Forargelse«.  Det  gejstlige  Hykleri  bliver  her 
lige  saa  skarpt  hudflettet  som  senere  af  Mathurin  Kégnier, 
der  i  sin  Satire  »Macette«  lader  en  Koblerske  sige:  »Skjult 
Synd  er  alt  halvt  tilgivet«,  —  en  Lære,  som  jo  ogsaa 
Moliére's  TartufFe  prædiker,  da  han  seger  at  overtale  El- 
mine. 

Igjennem  Dronningen  af  Navarras  Heptaméron  lærer 
man  Fortællerindens  interessante  Skikkelse  at  kjende,  men 
Værkets  Stil  kaster  ogsaa  et  klart  Lys  over  Retningen  i 
hendes  litterære  Smag,  som  hun  i  øvrigt  allerede  tidligere 
tilkjendegav  ved  sin  Forkjærlighed  for  Digtere  som  Des 
Périers  og  Marot.  Hun  havde  valgt  den  simple  Stil,  og 
det  fremhævede  ogsaa  Gruget  i  sin  Tilegnelse  til  Dron- 
ning Jeanne.  Saa  let  denne  Stil  end  synes,  saa  vanskelig 
var  den  i  Virkeligheden  den  Gang  at  opnaa.  Grugets  Ros 
er  fuldkommen  begrundet,  og  for  ret  at  sætte  Pris  paa 
Sprogets  Skj enhed  og  lette  Simpelhed  i  Heptaméron  maa 
man  sammenligne  det  med  Sproget  i  andre  Prosaværker  fra 
hin  Tid.  Og  dog  er  Margretes  Stil  heller  ikke  kunstløs., 
ja  hun  har  i  sin  Bog  enkelte  Skildringer  af  Landskaber, 
smaa  Genrebilleder  eller  dramatisk  bevægede  Scener,  der 
selv  i  vore  Dage  maa  anses  for  fortræffelige  i  stilistisk 
Henseende.  Og  Samtalerne,  som  hun  lægger  sin  Venne- 
kreds i  Munden,  hæve  sig  ikke  sjælden  til  en  Kraft  fuld  af 
Liv  og  røbe  en  skarp  Forstand  parret  med  en  i  Sandhed 
frisindet  Aand. 


"William  Ewart  &ladstone. 


1  Begyndelsen  af  1858  afløstes  Palmerstons  Ministe- 
rium af  Jarlen  af  Derbys;  heri  blev  Disraeli  Finansminister, 
og  man  tilbød  hans  Kival  Gladstone  at  indtræde  som  Stats- 
sekretær for  Kolonierne,  men  han  vilde  ikke  atter  slutte 
sig  til  de  konservative;  thi  deres  og  hans  politiske  An- 
skuelser havde  efterhaanden  Qærnet  sig  mere  og  mere,  og 
det  vakte  derfor  stor  Forbavselse,  da  Gladstone  samme 
Efteraar  modtog  Udnævnelsen  som  extraordinær  Overkom- 
missær for  de  joniske  Øer;  der  var  strax  mange,  som  mente, 
at  dette  fra  Gladstones  Side  maatte  tyde  paa,  at  han  havde 
i  Sinde  igjen  at  slutte  sig  til  det  konservative  Parti;  men 
disse  Formodninger  vare  ugrundede.  De  joniske  Øer  havde, 
som  bekjendt,  siden  1815  staaet  under  Englands  Protekto- 
rat, men  det  var  almindelig  bekjendt,  at  mange  af  Øernes 
Indbyggere  nærede  en  stærk  Længsel  efter  en  Forening 
med  deres  Stammefrænder,  Grækerne.  Disse  Sympathier 
vare  saa  bekjendte,  at  den  britiske  Regering  ikke  godt 
kunde  lade  være  at  tage  Hensyn  dertil,  og  den  besluttede 
derfor  at  sende  en  extraordinær  Befuldmægtiget  der  over  for 
at  undersøge  Sagernes  Stilling.      Denne  Post  havde  altsaa 

intet  med  politiske  Partier  og  Meninger  at  gjere,  og  efter 
Forslag  af  Sekretæren  for  Kolonierne,  Sir  Edward  Bulwer 
Lytton,  tilbød  man  Gladstone  den,  fordi  man  vidste,  at  han 
ved  sine  Studier,  Sympathier  og  hele  fremragende  Stilling 
særlig  egnede  sig  hertil. 

Den  29de  November  ankom  Gladstone  til  Korfu,  hvor 
han  blev  modtagen  med  Enthusiasme;  Befolkningen  syntes 
at  tro,  at  han  havde  Fuldmagt  til  at  træife  Foranstalt- 
ninger til  den  ønskede  Forening  med  Grækenland.  Den 
3dje  Decbr.  gav  Gladstone  Øernes  Raad  en  Forklaring  om 
Hensigten  med  hans  Sendelse;  han  fremhævede,  at  han 
ikke  var  kommen  for  at  svække  den  Forbindelse,  der  med 
de  øvrige  Stormagters  Samtykke  var  oprettet  mellem  Eng- 
land og  de  joniske  Øer,  men  for  at  undersøge,  hvorledes 
Storbritannien  paa  den  ærefuldeste  og  mest  fyldestgjørende 
Maade  kande  opfylde  de  Forpligtelser,  det  havde  paataget 
sig.  1  Slutningen  af  Januar  følgende  Aar  indgav  Øernes 
lovgivende  Forsamling  derpå a  en  Resolution  til  Gunst  for 
en  Forening  med  Grækenland,  men  Gladstone  raadede  For- 
samlingen til  at  gaa  frem  ad  den  sædvanlige  Vej,  nemlig 
at  sende  et  Andragende  eller  Repræsentanter  til  England, 
og  da  Indenrigsministeriet  tilraadede  Dronningen  at  afslaa 
Ansøgningen,  var  Gladstones  Mission  altsaa  til  Ende,  og  han 
vendte  tilbage  til  England.  Den  lovgivende  Forsamling 
vedblev  imidlertid  at  agitere  for  Foreningen  med  Græken- 
land og  fik,  som  bekjendt,  sit  Ønske  opfyldt  i  Aaret 
1864. 

I  en  anden  Henseende  havde  dette  Besøg  paa  de  jo- 
niske øer  en  særlig  Interesse  for  Gladstone;  fra  sin  tidlige 
Ungdom  havde  han  med  Enthusiasme  beskæftiget  sig  med 
Studiet  af  Homer,  og  med  sin  levende  Indbildningskraft 
havde  han  stedse  fundet  Behag  i  at  virkeliggjøre  sig  de 
homeriske  Digtes  store  Handlinger  og  Begivenheder,  Intet 
Under  derfor,  at  han  med  Interesse  færdedes  paa  disse 
Steder   og   søgte  at  bestemme,   hvor   den  store  Scene   for 

disse  glimrende  Heltedigte  havde  ligget.  Gladstone  horer  til 
de  Forfattere,  som  hævde,  at  Homer  er  en  Personlighed, 
og  benægter,  at  Iliaden,  som  mange  mene,  kun  skulde  være 
en  Samling  af  Ballader  af  forskjellige  Forfattere;  han  har, 
baade  før  og  efter  sin  Sendelse  til  de  joniske  Øer,  udgivet 
flere  Skrifter  herom;  endnu  i  1876  udkom  »Homerisk  Syn- 
chronisme«  og  »Undersøgelser  om  Tiden  og  Stedet  for 
Homer«,  der,  som  alt,  hvad  han  har  skrevet,  vidne  om 
grundige  Studier  og  stor  Lærdom. 

Gladstone  vendte  tilbage  tids  nok  til  at  deltage  i  For- 
handlingerne om  den  konservative  Reformbill,  hvis  Øjemed 
var  at  fuldføre  den  Valgreform,  der  paabegyndtes  ved  Re- 
formbillen af  1832.  Debatterne  om  denne  vare  baade 
heftige  og  langvarige  og  medførte  Parlamentets  Opløs- 
ning; men  da  de  nye  Valg  snarere  styrkede  end  svækkede 
Oppositionens  Rækker,  hævnede  denne  sig  ved  at  indbringe 
et  Mistillidsvotum,  hvis  Vedtagelse  nodte  Ministeriet  Derby 
til  at  indgive  sin  Dimission.  Lord  Palmerston  blev  atter 
Premierminister  og  tilbød  Gladstone  Finansministerposten, 
som  denne  ogsaa  modtog.  Skjønt  Gladstone  havde  støttet 
Reformbillen,  stemt  imod  Mistillidsadressen  og  saaledes 
nærmest  staaet  paa  de  konservatives  Side,  var  der  ingen, 
som  tvivlede  om,  at  han  tilhørte  de  liberales  Rækker,  og 
den  almindelige  Mening  gik  ud  paa,  at  han  var  den,  som 
var  bedst  skikket  til  denne  vigtige  Post. 

I  Januar  1860  indlededes  Underhandlinger  med  Frank- 
rig om  en  Handelstraktat,  og  Planen  hertil  skyldtes  uden 
Tvivl  Gladstone,  som  indsaa,  hvor  store  financielle  Fordele 
England  vilde  høste  af  en  saadan  Traktat.  Den  bekjendte 
Frihandelsmand  Cobden  blev  udnævnt  til  Englands  Befuld- 
mægtigede; han  havde,  som  de  fleste  Frihandelsmænd  paa 
den  Tid,  stor  Tiltro  til  Napoleon  IH,  der  havde  været 
Englands  allierede  i  Krimkrigen  og,  det  var  man  over- 
bevist om,  gjærne  vilde  knytte  det  venskabelige  Forhold 
mellem  de   to  Lande  endnu  fastere   ved  en  Handelsforbiu- 

delse,  der  vilde  bringe  begge  store  gjensidige  Fordele. 
Baade  Gladstone  og  Cobden  vidste  meget  vel,  at  om  end 
det  gamle  Nationalhad  ikke  mere  var  saa  brændende,  som 
den  Gang  Nelson  indprentede  sine  Kadetter,  at  en  af 
deres  første  Pligter  var  at  hade  Franskmændene  af  deres 
ganske  Hjærte  og  Sjæl,  ulmede  det  dog  endnu  paa  begge 
Sider  af  Kanalen,  og  de  indsaa,  at  det  bedste  Middel  til 
at  hindre  det  fra  paa  ny  at  bryde  frem,  var  at  knytte  Na- 
tionerne til  hinanden  ved  Handelens  og  de  fælles  Interes- 
sers stærke  Baand.  Fra  Frankrigs  Side  vistes  stor  Imøde- 
kommenhed; Kejseren  udnævnte  Føreren  for  de  franske 
Frihandelsmæud,  Michel  Chevalier,  der  desuden  var  en 
privat  Ven  af  Cobden,  til  at  forhandle  med  denne,  Under- 
handlingerne mødte  saaledes  ingen  Vanskeligheder,  og  alle- 
rede i  Februar  Maaned  kunde  Handelstraktaten  fremlægges 
til  de  respektive  Regeringers  Underskrift. 

I  England  var  man  ingenlunde  ubetinget  glad  over 
Traktaten;  der  var  mange,  som  mente,  at  det  var  Frank- 
rig, der  vilde  komme  til  at  høste  størst  Fordel  deraf,  og 
denne  Stemning  gav  sig  Luft  baade  i  Pressen  og  i  Under- 
huset. Med  stor  Majoritet  vedtoges  dog  en  af  Lord  Pal- 
merston  indbragt  Adresse  til  Dronningen,  hvori  hun  tak- 
kedes, fordi  hun  havde  sluttet  denne  Traktat;  det  viste  sig 
ogsaa  snart,  at  baade  Ind-  og  Udførselen  tiltog  i  en  over- 
ordentlig Grad,  og  kun  faa  Aar  efter  kunde  Gladstone  ved 
Fremlæggelsen  af  sit  Budget  med  Stolthed  pege  paa  de 
glimrende  Resultater  af  Handelstraktaten  med  Frankrig. 

Efter  Parlamentsæsouens  Slutning  1862  foretog  Glad- 
stone en  Rejse  til  Nordengland  og  blev  overalt  modtagen 
med  stor  Enthusiasme.  Det  var  en  af  disse  politiske  Rund- 
rejser, som  under  hans  senere  glimrende  Løbebane  har 
gjort  ham  saa  vel  kjendt  over  hele  Landet,  og  paa  hvilke 
han  har  holdt  nogle  af  sine  virkningsfuldeste  Taler.  Alles 
Sind  var  den  Gang  optaget  af  den  Borgerkrig,  der  rasede 
i  Amerika,  og  hvis  Virkninger  føltes   saa  smertelig  i  Lan- 

cashire,  i  det  Bomuldsfabrikkerne  standsedes  og  Handelen 
lammedes,  hvorved  hundred  Tusender  af  Arbejdere  bleve 
arbejdsløse  og  udsatte  for  den  yderste  Nød.  Man  gav  neje 
Agt  paa  den  engelske  Regerings  Holdning.  Vilde  England 
anvende  sin  Indflydelse  til  at  forsøge  at  bringe  en  Vaaben- 
hvile  i  Stand,  under  hvilken  der  kunde  forhandles  om  Fred- 
slutning? Vilde  det  anerkjende  de  sydlige  konfødererede 
Stater  som  en  krigsførende  Magt?  Man  ventede  spændt 
paa  en  Udtalelse  af  Gladstone  om  disse  Spergsmaal,  og 
ved  en  Banket,  som  gaves  til  Ære  for  ham  i  Newcastle 
on  Tyne,  holdt  han  ogsaa  en  lang  Tale,  hvori  der  forekom 
en  Udtalelse,  der  vakte  megen  Opmærksomhed :  »Vi  kunne 
have  vor  egen  Mening  om  Slaveriet;  vi  kunne  være  for 
eller  imod  Syden;  men  der  er  én  Ting,  tror  jeg,  som  vi 
ikke  kunne  nægte,  og  det  er,  at  Jefferson  Davis  og  Sydens 
andre  Førere  have  skabt  en  Hær;  de  ere  i  Færd  med  at 
skabe  en  Flaade  og,  hvad  der  er  af  langt  større  Vigtighed, 
mine  Herrer,  de  have  skabt  en  Nation.«  Disse  Ord  frem- 
kaldte et  stærkt  Bifald,  og  Gladstone  vedblev:  »Vi  kunne 
med  Sikkerhed  formode,  at  Sydstaterne  ville  naa  et  heldigt 
Udfald  med  Hensyn  til  deres  Adskillelse  fra  Nordstaterne. 
Jeg  for  min  Del  kan  ikke  andet  end  tro,  at  denne  Be- 
givenhed er  saa  sikker  som  noget,  der  tilhører  Fremtiden, 
kan  være;  og  det  er  i  Følelsen  af,  at  Nordstaterne  ville 
komme  til  at  lide  denne  Ydmygelse,  at  jeg  alvorlig  haaber, 
England  intet  vil  gjøre,  som  kan  forøge  den  Skam,  Sorg  og 
Smerte,  de  allerede  have  lidt  og  sandsynligvis  endnu  ville 
komme  til  at  lide.« 

Denne  aabne  Meningstil kjendegivelse  fremkaldte  mange 
Kommentarer.  Gladstones  høje  Stilling  i  Ministeriet  ledede 
til  den  Formodning,  at  Regeringens  Sympathi  var  for  Syd- 
staterne, at  den  var  beredt  paa  at  anerkjende  Konfødera- 
tionen som  en  uafhængig  Magt,  og  at  Tiden  dertil  ikke 
kunde  være  langt  borte.  Da  Parlamentet  næste  Aar  atter 
traadte  sammen,   greb   Disraeli  Lejligheden  til  i   en  Debat 

at  berøre  Gladstones  Udtalelse  i  Newcastle  og  dadlede 
denne,  fordi  han  som  Minister  havde  opmuntret  Sj'dstaterne 
ved  Ord,  som  Eegeringen  ikke  agtede  at  lade  følges  af 
Handling,  og  fordi  han  havde  bragt  Folk  til  at  formode, 
at  hans  private  Mening  var  et  Udtryk  for  Regeringens  en- 
stemmige Opfattelse.  »Hvis  Talen  skulde  betyde  noget, 
maatte  den  betyde,  at  Sydstaterne  vilde  blive  an erkj endte ; 
thi,  hvis  det  er  sandt,  at  de  have  skabt  en  Hær,  en  Flaade 
og  et  Folk,  ere  vi  ved  Politikkens  og  Folkerettens  Prin- 
cipper forpligtede  til  at  anerkjende  deres  politiske  Existens«. 
Det  er  for  øvrigt  mærkeligt  at  se,  hvorledes  Disraeli  lige- 
som Gladstone  troede,  at  Sydstaterne  vilde  opnaa  Uafhæn- 
gighed, og  at  en  Adskillelse  var  uundgaaelig;  thi  han 
ytrede  i  Løbet  af  sin  Tale:  »Jeg  kan  ikke  fordølge,  at  det 
er  min  Overbevisning,  at  enhver  i  dette  Hus,  som  er  ung 
nok  til  at  blive  Vidne  til  de  endelige  Følger  af  denne 
Borgerkrig,  vil  faa  at  se  et  Amerika,  der  er  vidt  forskjelligt 
fra  det,  vore  Fædre  kj endte,  ja  selv  fra  det,  vor  Genera- 
tion har  kjendt.  Det  vil  blive  et  Amerika  af  Armeer,  af 
Diplomater,  af  rivaliserende  Stater  og  intrigerende  Kabi- 
netter, af  idelige  Forstyrrelser  og  sandsynligvis  af  hyppige 
Krige.«  Heldigvis  have  baade  Disraeli  og  Gladstone  vist 
sig  at  være  falske  Profeter. 

Kort  efter  Parlamentets  Aabning  1865  —  den  sidste 
Sæson  for  dette  Parlament  —  blev  der  indbragt  et  Lov- 
forslag om  en  Forbedring  af  Irlands  Styrelse  og,  som  sæd- 
vanlig, var  Hovedpunktet  den  irske  Statskirke.  Gladstone 
støttede  vel  ikke  denne  Bill,  men  udtalte  sig  dog  saaledes, 
at  han  næsten  forsvarede  Ophævelsen  af  Statskirken  i  Ir- 
land ;  han  bemærkede  blandt  andet,  at  efter  hans  Mening 
vare  Protestanterne  i  Irland  og  overhovedet  Medlemmerne 
af  Statskirken  i  de  tre  forenede  Kongeriger  ingenlunde  de 
eneste,  som  havde  Krav  paa  Omsorg  for  deres  aandelige 
Tarv,  men  at  der  lige  saa  vel  burde  drages  Omsorg  for 
den  øvrige  Del   af  Befolkningen.     Denne  Gladstones  Hold- 

ning  øvede  under  de  snart  følgende  Valg  stor  Indflydelse 
paa  hans  Vælgere  og  var  Hovedgrunden  til,  at  han  ikke 
blev  gjenvalgt. 

Parlamentet  døde  en  naturlig  Død  i  Juli,  og  der  blev 
truffet  Foranstaltninger  til  de  almindelige  Valg.  Gladstone 
havde  repræsenteret  Oxfords  Universitet  i  atten  Aar,  men 
hans  tiltagende  Liberalisme,  og  især  de  Meninger,  han  havde 
udtalt  med  Hensyn  til  den  irske  Kirke,  havde  røvet  ham 
mange  af  hans  tidligere  Vælgeres  Tillid,  gjort  hans  Gjen- 
valg  meget  tvivlsomt,  og  derfor  skyndte  de  liberale  i  Syd- 
Lancashirø  sig  at  opstille  ham  som  deres  Kandidat. 

Strax  ved  Valgets  Begyndelse  i  Oxford  viste  det  sig, 
at  Gladstones  Modkandidat  vilde  faa  de  fleste  Stemmer,  og 
ved  Listernes  Slutning  havde  han  ogsaa  vundet  en  Majo- 
ritet paa  180.  Gladstone  havde  forudset  dette  Resultat 
og  uden  Betænkning  modtaget  Kandidaturen  for  Syd-Lanca- 
shire,  og  den  samme  Dag,  da  Listerne  sluttedes  i  Oxford, 
holdt  han  en  Tale  til  sine  Vælgere  i  Liverpool,  hvori  han 
ytrede,  at  han  stedse  af  sit  ganske  Hjærte  og  alle  sine 
Evner  havde  bestræbt  sig  for  at  tjene  Universitetets  Inter- 
esser; han  havde  aldrig  svigtet  det,  men  nu  var  han 
bleven  fjærnet  der  fra,  ikke  ved  akademisk,  men  ved  poli- 
tisk Indflydelse.  Gladstone  bar  sit  Nederlag  med  Værdig- 
hed; han  sendte  sine  Venner  iblandt  Universitetets  Vælgere 
en  smuk  Afskedsadresse,  hvori  han  takkede  dem  for  den 
trofaste  Understøttelse,  de  havde  ydet  ham  til  det  sidste. 
Baade  Venner  og  Modstandere  ydede  Gladstone  fortjent 
Anerkjendelse,  og  flere  af  de  vigtigste  Blade  udtalte  som 
deres  Overbevisning,  at  det  Tab,  Universitetet  havde  lidt, 
vilde  vise  sig  at  være  en  Vinding  for  det  engelske  Folk,  i 
det  Oxfords  Indflydelse  og  Traditioner,  som  ofte  havde  paa- 
virket hans  Syn  paa  Tingene  og  modarbejdet  hans  bedre 
Indsigt,  nu  efterhaanden  vilde  tabe  sin  Magt  over  ham. 

Gladstone  synes  ogsaa  selv  at  have  følt,  at  hans  For- 
bindelse med  Universitetet  var  ligesom  et  Baand;  thi  ved 

en  Tale,  han  holdt  i  Manchester,  fortalte  han  sine  Væl- 
gere, at  han  kom  til  dem  »uden  Mundkurv«,  og  udtalte 
sig  frit  om  de  kirkelige  Spørgsmaal.  Han  kaldte  det  saa- 
ledes  en  misledende  Daarskab  at  ville  fremme  Statskirkens 
Interesser  ved  at  fastholde  de  forhadte  Brændemærker  paa 
Dissentere  og  Katholikker.  Ogsaa  om  den  parlamentariske 
Reform  talte  han  aabenhjærtig  og  ligefrem,  skjønt  han  na- 
turligvis undgik  at  binde  Regeringen  til  nogen  bestemt 
Fremgangsmaade.  Han  dadlede,  at  forskjellige  Ministerier 
havde  behandlet  dette  Spergsmaal  som  en  Ubetydelighed,  i 
det  de  toge  det  op,  naar  de  vare  nødte  dertil,  og  lagde  det 
til  Side,  saa  snart  de  kunde  slippe  fri. 

.  I  en  Tale,  Disraeli  under  disse  Valgkampe  holdt  til 
Buckinghamshires  Vælgere,  benyttede  han  Lejligheden  til 
at  angribe  Gladstones  Finanspolitik,  og  især  hans  sidste 
Budgettale.  I  denne  havde  Gladstone,  efter  Disraelis  Me- 
ning, tillagt  sine  Finansoperationer  Æren  for  Velgjerninger, 
man  alene  maatte  takke  Forsynet  for.  »Jeg  tror  ikke,« 
sagde  han  med  den  tørre  Humor,  han  forstod  at  anvende 
med  saa  stor  Virkning,  »at  den  gode  Høst,  vi  have  haft, 
er  bleven  frembragt  ved  noget  som  helst  Kabinetsraad;  og 
jeg  tænker  heller  ikke,  at  Opdagelsen  af  Guldlejerne  eller 
Anlæggelsen  af  de  mange  Jærnveje,  som  nu  gjennemkrydse 
Landet,  skyldes  Regeringens  Kapital  eller  Entreprise«.  Han 
paastod,  at  de  konservative  havde  givet  Ideerne  til,  men 
ikke  været  i  Stand  til  at  gjennemføre  de  vigtigste  af  de 
financielle  Forandringer,  hvoraf  Gladstone  nu  roste  sig. 
Han,  Disraeli  selv,  havde  været  den  første  til  at  bekæmpe 
Tolden  paa  Te  og  til  at  forsvare  Ophævelsen  af  Papirs- 
tolden,  og  hvad  Handelstraktaten  med  Frankrig  angik, 
havde  liOrd  Derbys  Regering  allerede  i  1852  indledet 
Underhandlinger  derom.  De  konservative  havde  ogsaa  ned- 
sat Indkomstskatten,  og  det  Overskud,  Gladstone  havde 
pralet  med,  havde  han  kun  faaet  »ved  at  adoptere  en  Po- 
litik, vi  have  anvendt  Aar  efter  Aar«.     Hvad  de  liberales 

Paastand  om  at  have  indskrænket  de  offentlig  Udgifter 
angik,  sagde  Disraeli,  var  det  hele  »en  falsk  Fremstilling 
fra  Begyndelsen  til  Enden,  og,  hvis  Partiet  ikke  bevægede 
sig  i  de  hejeste  Kredse  og  indtog  saa  udmærkede  Livsstil- 
linger, vilde  de  blive  kaldte  for  Lord  Mayoren  og  straffede, 
fordi  de  havde  høstet  Ros  ved  falske  Foregivender«. 

Gladstone  fremhævede  i  sit  Gjensvar,  at,  da  han  til- 
traadte  sit  Embede,  havde  han  fundet,  at  den  virkelige 
Udgift  for  det  Aar  langt  oversteg  Disraelis  Overslag.  Tabet 
af  de  sex  Millioner,  den  kinesiske  Krig  i  1859  havde  kostet, 
skyldtes  alene  den  konservative  Regerings  slette  Bestyrelse, 
og  hvad  de  indledede  Underhandlinger  om  Handelstraktaten 
med  Frankrig  angik,  havde  Disraeli  og  hans  Venner  søgt 
at  bringe  en  Traktat  i  Stand,  der  skulde  fere  Frihandelen 
ud  i  det  abstrakte,  medens  den  beskyttede  enhver  vigtig 
engelsk  Interesse  i  det  konkrete. 

Der  skulde  vælges  tre  Medlemmer  for  det  sydlige  Lan- 
cashire,  og  af  de  sex  Kandidater,  der  havde  stillet  sig, 
valgtes  Gladstone  og  to  konservative,  Egerton  og  Turner. 
Der  hengik  imidlertid  endnu  flere  Maaneder  før  Parla- 
mentets Aabning,  og  Gladstone  foretog  i  denne  Mellemtid 
en  Rejse  til  Skotland,  ledsaget  af  sin  Hustru  og  sine  Dotre. 
Han  blev  overalt  modtagen  med  Begejstring,  holdt  flere 
glimrende  Taler  og  modtog  mange  Adresser. 

Lord  Palmerston  var  imidlertid  død  i  Oktober  1865, 
og,  da  det  ny  Parlament  traadte  sammen,  var  Lord  Rus- 
sell bleven  Premierminister  og  Lord  Clarendon  Udenrigs- 
minister, medens  den  vigtige  Post  som  Leder  af  Underhuset 
blev  overtagen  af  Gladstone.  Denne  Periode  af  Gladstones 
Liv  vil  imidlertid  være  Læserne  af  »Historisk  Arkiv«  be- 
kjendt  fra  en  tidligere  Afhandling*),  og  vi  skulle  derfor 
ikke   her  dvæle  derved,   men  strax  gaa  over  til   det  Tids- 


♦)  Se  Hist.  Ark.  1881,  II,  Pdg.  205  og  flg. 

punkt,   da   Gladstone   i    December    1868    for   ferste   Gang 
træder  frem  som  Englands  Premierminister. 


VI. 

Gladstones  stadige  Modstander  Disraeli,  der  en  kort 
Tid  havde  været  Premierminister,  havde  maattet  vige 
Pladsen,  og  Aarsagen  var  de  irske  Reformer,  som  Glad- 
stone og  hans  Tilhængere  vilde  udføre  i  en  vid  Udstræk- 
ning. Valgene  havde  vist,  at  Folket  sympathiserede  med 
Gladstone,  og  han  viste  snart,  at  han  var  Mand  for  at  fere 
sine  Ideer  igjennem.  Han  havde  udtalt  som  sin  Mening, 
at  Irland  ikke  mere  burde  styres  efter  engelske  Begreber, 
men  efter  irske,  og  han  vilde  ikke,  som  de  tidligere  Mini- 
sterier, nejes  med  at  reformere  lidt  hist  og  her,  men 
gjennemføre  en  grundig  Forbedring  i  hele  Landets  Tilstand. 
Irlands  tre  største  Onder  vare:  Statskirken,  Fæstesystemet 
og  Undervisningsvæsenet;  herfra  stammede  for  en  stor  Del 
Befolkningens  elendige  Tilstand,  og  Gladstone  tog  strax 
kraftig  fat  paa  at  hæve  disse  Onder. 

Han  begyndte  med  Kirken,  og  da  det  ny  Parlament 
traadte  sammen  den  16de  Februar  1869,  indbragte  Glad- 
stone allerede  den  1ste  Marts  et  Lovforslag  om  Ophævelsen 
af  den  irske  Statskirke.  I  en  glimrende  Tale,  der  varede 
tre  Timer,  men  som  dog  selv  hans  Modstandere  maatte 
indrømme  ikke  var  for  lang,  gjorde  Gladstone  klart  Rede 
for  alle  Enkeltheder.  De  vigtigste  Bestemmelser  vare,  at 
den  tvungne  Statskirke  i  Irland  skulde  afløses  af  en  fri 
episkopal  Kirke,  Forbindelsen  mellem  den  engelske  og  irske 
Kirke  ophøre  og  de  gejstlige  Domstole  i  Irland  ophæves. 
Af  Kirkens  rige  Ejendomme,  der  ansloges  til  16  Millioners 
Værdi,  skulde  der  udredes  rigelige  Erstatninger  til  alle 
gejstlige,  der  ved  den  ny  Ordning  mistede  deres  Embeder, 
og  den  store  Sum,  henved  9  Millioner,  der  endnu  blev  til- 
bage, skulde  anvendes  til  at  oprette  Blinde-  og  Døvstumme- 

institutter,  Sygehuse  og  andre  velgjørende  Institutioner. 
Regeringens  Forslag  niedte  heftig  Modstand  baade  i  Over- 
og  Underhuset,  hvor  Disraeli  og  hans  Parti  bekæmpede  det 
i  langvarige  Debatter  og  mødte  med  det  ene  Ændrings- 
forslag efter  det  andet;  ogsaa  uden  for  Parlamentet  var 
Ophidselsen  stor,  navnlig  blandt  Gejstligheden  og  alle  or- 
thodoxe  Tilhængere  af  Statskirken.  Der  blev  holdt  store 
offentlige  Meder,  hvor  man  fremkom  med  de  voldsomste 
Beskyldninger  mod  Gladstone  og  hans  Ministerium  og  kaldte 
hans  Porslag  slet  og  ugudeligt.  Imidlertid  havde  Rege- 
ringen et  stort  Parti  med  sig,  Gladstone  sejrede  over  alle 
Vanskeligheder,  og  den  26de  Juli  1869  modtog  Lovforslaget 
Dronningens  Underskrift. 

Aldrig  saa  snart  havde  Gladstone  vundet  denne  Sejr, 
før  han  gav  sig  i  Færd  med  det  næste  Spergsmaal,  Fæste- 
systemet, i  det  han,  strax  efter  at  Parlamentet  var  traadt 
sammen  1870,  indbragte  den  irske  Landlov.  Agerdyrk- 
ningen er  Irlands  vigtigste  Ernæringskilde,  og  største  Parten 
af  den  Armod  og  Elendighed,  hvorunder  Befolkningen 
sukker,  maa  tilskrives  Fæstesystemets  uretfærdige  Ord- 
ning. Godsejerne  ere  saa  godt  som  alle  Englændere  og  have 
en  næsten  uindskrænket  Magt  over  de  stakkels  Fæstere,  i 
det  de  kunne  opsige  disse  efter  vilkaarligt  Tykke.  Bøn- 
derne brød  sig  under  slige  Forhold  naturligvis  ikke  om  at 
dyrke  og  forbedre  deres  Jordlod,  thi  gjorde  de  det,  kunde 
de  være  temmelig  sikre  paa,  at  enten  blev  Afgiften  for- 
højet, eller  de  bleve  jagne  bort  uden  Erstatning,  naar  en 
anden  bød  større  Afgift;  Følgen  var,  at  Dovenskab  og  Fat- 
tigdom toge  mere  og  mere  Overhaand. 

Generationer  igjennem  havde  den  irske  Bonde  for- 
gjæves  søgt  at  faa  en  Forandring  i  dette  utaalelige  System ; 
Generationer  igjennem  havde  Parlamentet  undersøgt  og 
debatteret  Sagen,  men  uden  Nytte;  thi  Godsejerne  vilde 
intet  opgive  af  deies  Rettigheder,  og  Parlamentet  tog  mere 
Hensyn  til   Godsejernes  Privilegier   end   til  den  ulykkelige 

irske  Befolknings  Nød  og  berettigede  Klager.  Nu  kom 
endelig  Gladstone  med  sit  Forslag,  der  gik  ud  paa  at  yde 
Fæsterne  en  vis  Beskyttelse  mod  Ejernes  Vilkaarlighed,  i 
det  man  indrømmede  dem  en  Skadeserstatning,  naar  de 
bleve  udsatte  af  deres  Forpagtninger.  Loven  fastslog  et 
Maximum  for  Erstatningens  Størrelse,  der  i  øvrigt  be- 
stemmes af  Dommeren.  En  Forhøjelse  af  Fæsteafgiften 
kan  kun  ske  efter  en  forudgaaende  Opsigelse,  og  mod  at 
Ejeren  betaler  Erstatning;  hvorimod  Krav  paa  Erstatning 
falder  bort,  naar  Fæsteren  selv  siger  op,  eller  naar 
han,  med  Ejerens  Samtykke,  sælger  sin  Ret. 

Efter  langvarige  Debatter  og  mange  Ændringsforslag 
gik  Lovforslaget  igjennem  og  fik  Dronningens  Underskrift 
den  1ste  Avgust  1870.  Naar  imidlertid  Gladstone  havde 
haabet  at  forbedre  grundig  de  irske  Fæsteres  Sag  gjennem 
denne  Lov,  viste  dette  sig  snart  som  en  Fejltagelse.  Er- 
statningssummen  var  for  ringe,  til  at  den  kunde  skræmme 
den  samvittighedsløse  Godsejer  fra  at  opsige  Fæsteren, 
hvortil  endnu  kom,  at  Loven  kun  kom  til  Anvendelse  paa 
alt  existerende  Fæsteforhold,  ikke  derimod  paa  nye,  som 
ere  indgaaede  efter  denne  Tid,  med  mindre  det  udtrykkelig 
var  vedtaget,  hvad  saa  godt  som  aldrig  fandt  Sted,  da 
næsten  alle  Kontrakter,  nu  som  før,  vare  mundtlige  og  ét- 
aarige.  Naar  Loven  i  øvrigt  efter  John  Brights  Forslag 
tillod  Ejeren  at  sælge,  blev  dette  i  de  fleste  Tilfælde 
uden  praktisk  Betydning,  dels  fordi  Ejerne  ikke  vilde  sælge, 
dels  begrundet  ved  de  urimelig  høje  Udgifter  ved  Salg  af 
faste  Ejendomme. 

I  to  Sæsoner  havde  Gladstone  saaledes  gjennemfort  to 
vigtige  Forbedringer  for  Liand;  han  tog  strax  fat  paa  den 
tredje  og  fik  endnu  i  samme  Sæson  vedtagen  en  Bill,  der 
indførte  en  bedre  Ordning  af  den  elementære  Undervisning 
i  Lland.  Det  var  dog  førsti  1873,  at  Gladstone  kom  frem 
med  et  Lovforslag  om  de  irske  Universiteter,  der  skulde 
afslutte   den  Række  Reformer,   han   havde   foresat   sig    at 

gjenneraføie  i  de  irske  Forhold;  men  fer  ?i  gaa  over  til  at 
vise,  hvorledes  netop  dette  blev  Anledningen  til,  at  Glad- 
stone vilde  opgive  sin  Post  som  Premierminister,  maa  vi  i 
Korthed  omtale  den  mellemliggende  Tid. 

Udenrigsministeren  Lord  Clarendon  døde  i  Juni  1870, 
og  Lord  Granville  overtog  hans  Post.  Kort  efter  udbrød 
den  store  Krig  mellem  Frankrig  og  Tyskland,  hvorved  og- 
saa  Belgien  sattes  i  Fare;  men  da  England  ved  en  Traktat 
var  forpligtet  til  at  beskytte  Belgiens  Nevtralitet,  fik  Re- 
geringen allerede  i  Begyndelsen  af  Avgust  et  Løfte  af  de 
krigsførende  Magter  om  at  respektere  denne  Nevtralitet. 

Trontalen  ved  Parlamentets  Aabning  1871  forkyndte 
to  Lovforslag  om  en  bedre  Ordning  af  Hæren,  og  at  Par- 
lamentsvalgene for  Fremtiden  skulde  ske  ved  Ballotering. 
Den  sidste  Bill  blev  indbragt  af  Forster,  men  blev  slemt 
medtagen  i  Underhuset  og  forkastet  i  Overhuset.  Mod 
Forslaget  om  Hærens  Ordning  hævede  der  sig  en  heftig 
Modstand,  især  mod  den  Bestemmelse,  der  afskaffede  Salget 
af  Bestallinger.  Imidlertid  gik  den  dog  igjennem  i  Under- 
huset; men  i  Overhuset  vilde  Lorderne  ikke  vide  af  den, 
og  her  blev  der  efter  et  usædvanlig  langt  Møde,  der  va- 
rede til  Kl.  2  om  Morgenen,  nægtet  den  Overgang  til  anden 
Behandling  med  en  Majoritet  af  25  Stemmer.  Gladstone 
havde  nu  imidlertid  sat  sig  i  Hovedet,  at  Forandringen 
skulde  gjennemføres,  og  besluttede  at  gjore  et  meget  dri- 
stigt Skridt.  Han  raadede  nemlig  Dronningen  til  at  op- 
hæve den  kongelige  Fuldmagt,  der  avtoriserede  Salget  af 
Bestallinger  og  udstede  en  ny,  der  gjorde  disse  ulovlige. 
Den  afgj ørende  Maade,  hvorpaa  Regeringen  saaledes  til- 
sidesatte Overhusets  Dom,  vakte  stor  Forbitrelse.  Torierne 
blandt  Peererne  kaldte  den  et  coup  d'état  og  en  ufor- 
skammet Forhaanelse  af  Overhuset,  hvorfor  Gladstone  for- 
tjente at  drages  til  Ansvar.  I  begge  Huse  kom  det  til 
heftige  Diskussioner  om  den  kongelige  Overmagt  over  alle 
Love,  Oppositionen  nægtede  ligefrem,  at  der  existerede  en 

saadan  Magt  og  beskyldte  Ministrene  for  at  have  opnaaet 
den  kongelige  Underskrift  ved  falske  Foregivender.  Et 
Dadelsvotum  mod  Regeringen  blev  vedtaget  i  Overhuset 
med  en  Majoritet  af  80  Stemmer,  men  Ministrene  bare 
dette  med  Ro,  stærke  ved  Underhusets  Støtte.  Den  konge- 
lige Fuldmagt  var  imidlertid  et  Faktura,  for  hvilket  selv 
Lordernes  Hus  maatte  bøje  sig,  men  Lord  Cairns  holdt  en 
glimrende  Tale,  hvori  han  udtalte  Peerernes  Vrede  og  slut- 
tede med  disse  Ord  :  »Tag  eders  Bill  til  anden  Behand- 
ling, modtag  den  mærket  med  Husets  Dadel  og  Fordøm- 
melse, en  Dadel  og  Fordomraelse,  som  jeg  er  overbevist 
om,  at  hele  den  besindige  Del  af  Folket  vil  bifalde,  og  som 
Historiens  Dom  vil  stadfæste;  en  Dadel  og  Fordømmelse 
over  at  I,  ved  en  Krisis,  der  fordrede  Statsmænds  Klog- 
skab og  Taalraodighed,  med  barnagtig  Uforskammethed  paa 
en  letfærdig  Maade  fordrejede  og  krænkede  eders  Lands 
KonstitutioQ  for  at  opnaa  en  tilsyneladende  og  tilfældig 
Triumf«.  Gladstone  havde  saaledes  vel  sat  sin  Vilje 
igjennem;  men  det  var  dog  øjensynligt,  at  hans  Popula- 
ritet var  i  aftagende,  og  ved  et  Møde,  han  efter  Parla- 
mentets Slutning  havde  med  sine  Vælgere,  og  hvor  der  var 
samlet  en  20,000  Mennesker,  blandedes  Bifaldsraabene  med 
temmelig  megen  Hyssen. 

Der  herskede  paa  den  Tid  eu  stærk  Frygt  med  Hen- 
syn til  Landets  Forsvarstilstand,  navnlig  for  Hærens  Ved- 
kommende; Tyskernes  storartede  Sejrvindinger,  hvorved  de 
havde  gjort  Ende  paa  de  tidligere  saa  beundrede  franske 
Arméer  og  vist  deres  militære  Systems  store  Overlegenhed, 
havde  fremkaldt  ubehagelige  Sammenligninger.  Hvorledes 
skulde  England  kunne  raodstaa  et  Angreb  af  en  Hær,  der 
blev  anført  af  en  rød  eller  sort  Prins  og  ledet  af  en 
Moltke?  Soldaterne  vare  vel  tapre,  men  Hæren  var  kun  en 
Haandfuld  Mand  i  Sammenligning  med  de  Legioner,  Preussen 
kunde  stille  paa  Benene.  I  en  Tale,  Gladstone  holdt  i 
Whitby,  benyttede  han  Lejligheden  til  at  advare  mod  denne 

Modløshed.  »Englands  Styrke,«  sagde  han,  »er  ikke  i  af- 
tagende, den  er  i  tiltagende,  baade  i  sig  selv  og  i  Sammen- 
ligning med  andre  evropæiske  Nationers  Styrke.  Det  er 
kun  vor  Stolthed,  vore  Lidenskaber  og  vore  egne  Daar- 
skaber,  der  nogen  Sinde  kunne  udsætte  os  for  en  virkelig 
Fare.« 

Efter  Parlamentets  Aabning  1872  var  det  en  af  Mini- 
steriets ferste  Handlinger  at  gjenoptage  Lovforslnget  om 
Ballotering;  Overhuset  havde  rigtignok  forkastet  den,  men 
Gladstone  viste  atter,  at  han  ikke  var  til  Sinds  at  betragte 
Lordernes  Dom  som  afgjørende  i  noget  vigtigt  Spørgsmaal, 
og  Billen  blev  vedtagen  i  Underhuset  med  en  Majoritet  af 
55  Stemmer.  Denne  Gang  syntes  Lorderne  at  mene,  at 
de  maatte  give  lidt  efter,  og  da  den  hemmelige  Afstem- 
nings hæslige  Fantom  for  anden  Gang  viste  sig  i  deres 
Forsamling,  toge  de  den  fornuftige  Beslutning  ikke  at  for- 
søge paa  at  kaste  det  ud  igjen,  men  hellere  at  gjøre  deres 
bedste  for  at  lemlæste  det'  og  gjøre  det  saa  uskadeligt  som 
muligt.  Der  blev  derfor  indbragt  et  Ændringsforslag,  hvor- 
efter den  hemmelige  Afstemning  ikke  skulde  være  tvungen, 
men  frivillig  for  Vælgerne.  Denne  Forandring  vilde  have 
gjort  Lovforslaget  fuldstændig  unyttigt,  thi  i  de  smaa  Byer, 
hvor  Familieforbindelser  og  andre  stedlige  Interesser  ere  de 
overvejende,  vilde  en  Vælger,  som  forlangte  at  afgive  sin 
Stemme  hemmelig,  strax  blive  mærket,  i  det  man  vilde 
forstaa,  at  han  havde  i  Sinde  at  stemme  imod  den  favo- 
riserede Kandidat.  Med  denne  Forandring  blev  Billen  ved- 
tagen i  Overhuset  og  sendt  tilbage  til  Underhuset,  som 
imidlertid  strax  forkastede  Ændringsforslaget;  saa  akcepte- 
rede  Lorderne  »det  andet  Hus« 's  Afgj oreise,  den  13de  Juli 
modtog  Lovforslaget  kongelig  Stadfæstelse,  og  Gladstones 
Ministerium  havde  atter  fuldfort  en  gavnlig  Reform. 

Trontalen  ved  Parlamentets  Aabning  1873  bebudede 
et  Lovforslag  om  Universitetsundervisningen  i  Irland.  Det 
var  den  sidste  af  de  tre  store  Reformer,  hvorved  Gladstone 

haabede  at  tilfredsstille  Irlands  Befolkning;  men  hans  Po- 
pularitet uden  for  Huset  var  ikke  mere  saa  stor  som  tid- 
ligere, og  i  selve  Huset  havde  de  konservative  ved  de  sidste 
Valg  vundet  fjorten  Stemmer.  En  Uge  efter  fremlagde 
Gladstone  sin  irske  Universitetsbill,  hvori  han  foreslog  at 
ophæve  Forbindelsen  mellem  Universitetet  i  Dublin  og  Tri- 
nity-KoUegiet  og  overføre  det  theologiske  Fakultet  til  dette 
Kollegium.  Universitetet  i  Dublin  skulde  derimod  forandres 
til  at  omfatte  baade  Undervisning  og  Examination,  dog 
skulde  herfra  undtages  Theologi,  nyere  Historie,  samt  mo- 
ralsk og  metafysisk  Filosofi  af  Hensyn  til  de  forskjellige 
Religionssekter.  Dette  Lovforslag  tilfredsstillede  meget  faa, 
og  ved  anden  Behandling  blev  det  efter  en  Debat,  der  va- 
rede i  fire  Nætter,  forkastet  med  en  Majoritet  af  tre 
Stemmer;  66  irske  Medlemmer  stemte  imod  det.  Glad- 
stone udtalte  senere,  at  dette  Resultat  skyldtes  »om  ikke 
en  beregnet,  saa  dog  en  forenet  Anstrængelse  af  Opposi- 
tionens Ledere  og  den  romersk-katholske  Gejstlighed  i  Ir- 
land«. 

Dette  Nederlag  i  en  Sag,  der  havde  været  et  saa  væ- 
sentligt Punkt  i  Gladstones  Politik,  levnede  ham  ingen 
anden  Udvej  end  den  at  indgive  sin  Dimission,  og  den  13de 
Marts,  to  Dage  efter,  forkyndte  Granville  i  Overhuset  og 
Gladstone  i  Underhuset,  at  Ministrene  kun  beholdt  deres 
Embeder,  til  deres  Efterfølgere  kunde  blive  udnævnte.  Efter 
Sædvane  lod  Dronningen  Oppositionens  Leder,  Disraeli, 
kalde,  men  han  afslog  at  danne  et  nyt  Ministerium,  saa 
længe  det  daværende  Underhus  bestod;  thi  endskjent  Glad- 
stones Ministerium  var  blevet  slaaet  i  dette  ene  Spergs- 
maal,  havde  det  dog  en  Majoritet,  som  det  i  Almindelighed 
kunde  stole  paa,  og  der  var  heller  ingen  Sandsynlighed 
for,  at  en  Udskrivning  af  nye  Valg  vilde  skaffe  de  konser- 
vative Overmagten.  Som  Felge  heraf  forblev  Gladstones 
Ministerium  ved  Roret.  I  England  havde  Spørgsmaalet  om 
Irlands  Universitet  kun  vakt  ringe  Interesse,  og  da  Finans- 

ministeren  Lowe's  Budget  atter  viste  et  Overskud,  der  til- 
lod en  Nedsættelse  af  Indkomstskatlen  og  Sukkertolden, 
var  Publikum,  om  end  ikke  meget  enthusiastisk,  saa  dog 
ret  vel  tilfreds,  især  da  det  blev  officielt  bekjeridtgjort,  at 
i  de  fire  Aar,  det  liberale  Ministerium  havde  været  ved 
Roret,  var  Statsgjælden  bleven  formindsket  med  over  20 
Millioner  Pund  Sterling. 

Nogen  Tid  efter  at  det  var  lykkedes  Gladstone  at  op- 
hæve den  irske  Statskirke,  indgav  et  Underhusmedlem  ved 
Navn  Miall  et  Forslag  om  ogsaa  at  ophæve  den  engelske 
Statskirke,  men  Gladstone  modarbejdede  kraftig  dette  For- 
slag og  viste,  at  de  to  Kirkers  Historie  og  hele  Stilling 
vare  hinanden  meget  ulige.  Forslaget  blev  ogsaa  forkastet, 
men  nu  paa  ny  optaget  af  den  utrættelige  Miall,  i  det 
han  indbragte  en  Resolution,  hvori  det  hed:  »Den  lovmæs- 
sige Organisation  af  Kirkerne  i  England  og  Skotland  inde- 
holder en  Krænkelse  af  Religionsfriheden,  berøver  disse 
Kirker  Retten  til  Selvstyrelse,  paalægger  Parlamentet 
Pligter,  som  det  ikke  er  skikket  til  at  opfylde,  samt  er 
skadelig  for  Samfundets  religiøse  og  politiske  Interesser  og 
bør  derfor  ikke  længer  opretholdes«.  Atter  optraadte  Glad- 
stone med  en  kraftig  Protest  mod  Resolutionen,  og  atter 
viste  det  sig,  at  vel  var  han  i  politisk  Henseende  avan- 
ceret fra  Tory  til  en,  i  nogle  Tilfælde  endog  yderliggaaende 
Liberal,  men  hans  Hengivenhed  for  Statskirken  var  urokket, 
og  han  havde  endnu  bestandig  en  fast  Tro  paa,  at  Landets 
dybeste  Interesser  vare  noje  knyttede  til  Opretholdelsen  af 
Kirken.  Han  forsvarede  denne  med  sin  sædvanlige  Vel- 
talenhed og  ytrede  blandt  andet:  »Det  er  let  nok  at  be- 
klage sig  over  Kirken,  jeg  selv  har  ogsaa  undertiden  be- 
klaget den  Vej,  dens  ledende  Medlemmer  have  fulgt  ved 
dette  eller  hint  Spergsmaal ;  men  Englands  Kirke  har  været 
saa  vigtig  en  Part  al  dets  Historie  og  er  saa  nøje  knyttet 
til  Landets  hele  Liv  og  Udvikling,  at  en  Adskillelse  kun 
vilde  levne  en  sønderreven,  blødende  Masse.     Tag  Englands 

Kirke  bort  fra  Englands  Historie,  og  Englands  Historie 
bliver  kun  et  Kaos  uden  Orden,  uden  Liv  og  uden  Me- 
ning«. Miails  Resolution  blev  da  ogsaa  denne  Gang  for- 
kastet med  stor  Majoritet, 

Parlamentet  sluttede  sine  Møder  i  Begyndelsen  af  Av- 
gust,  og  i  Løbet  af  Efteraaret  skete  der  nogle  Foran- 
dringer i  Ministeriet.  Bruce  blev  hævet  til  Peer,  og  Lowe 
overtog  hans  Post,  medens  Gladstone  selv  paatog  sig  Em- 
bedet som  Finansminister,  foruden  at  han  var  Premier- 
minister. Sæsonen  1874  skulde  have  begyndt  den  5te 
Februar,  men  den  24de  Januar  indeholdt  Aviserne  et  Mani- 
fest fra  Gladstone,  i  Form  af  et  Brev  til  hans  Vælgere  i 
Greenwich,  hvori  han  underrettede  dem  om,  at  Hds.  Maje- 
stæt var  bleven  raadet  til  at  opløse  Parlamentet.  Dette 
vakte  nogen  Overraskelse;  men  Sagen  var  den,  at  de  libe- 
rales Majoritet  var  tagen  betydelig  af,  og  Gladstone  vilde 
ikke  begynde  en  ny  Sæson  med  saa  svækkede  Hjælpe- 
tropper. Manifestet  var  temmelig  udførligt;  han  hentydede 
blandt  andet  til  de  Anstrængelser,  han  havde  gjort  for  at 
gjennemføre  de  tre  store  irske  Reformer,  og  hvorledes  hans 
Forsøg  pas  at  sætte  Irlands  Universitet  paa  bedre  Fod  var 
slaaet  fejl,  og  han  udtalte  det  Haab,  at  denne  Henvendelse 
til  Vælgerne  vilde  bringe  ham  en  saadan  Forstærkning,  at 
et  fornyet  Forsøg  paa  at  fuldføre  hans  irske  Program  vilde 
blive  heldigere  end  det  sidste. 

Det  var  første  Gang,  at  Valgene  foregik  ved  Ballote- 
ring;  men  Udfaldet  var  ikke  heldigt  for  Gladstone,  i  det 
de  konservative  vandt  en  Majoritet  af  60  Stemmer.  Den 
17de  Februar  indgave  Gladstone  og  hans  Kollegaer  deres 
Dimission,  og  Disraeli,  der  nu  kunde  støtte  sig  til  Majori- 
teten, overtog  det  Hverv,  han  nogle  Maaneder  før  havde 
afslaaet. 

Det  nye  Parlament  begyndte  sine  Møder  den  9de 
Marts,  og  et  Medlem  ved  Navn  Sir  William  Stirling-Max- 
well  fremkom    med    en  temmelig  upassende   Udtalelse   om 

Opløsningen  af  Parlamentet.  »Det  var  øjensynligt,  at  den 
højtærede  forrige  Premierminister  havde  besluttet  at  for- 
bavse Landet  ved  sit  Manifest  og  ved  Oplosningen;  men 
nu  havde  Landet  til  Gjeugjæld  anstrængt  sig  for  at  for- 
bavse den  højtærede  Minister.«  Gladstone  hævdede  i  sit 
Gjensvar,  at  da  Regeringens  Majoritet  var  aftagen,  havde 
han  fundet  det  rigtigst  at  adspørge  Landet,  før  Parlamentet 
atter  traadte  sammen.  Disraeli  dadlede  sin  alt  for  ivrige 
Tilhænger  og  benyttede  Lejligheden  til  at  sige  sin  udmær- 
kede Modstander  en  udsøgt  Kompliment,  i  det  han  blandt 
andet  ytrede:  »Hvis  jeg  havde  været  en  Tilhænger  af  en 
saa  udmærket  Chef  som  den  højtærede  tidligere  Minister, 
vilde  jeg,  selv  om  jeg  mente,  han  havde  taget  fejl,  snarere 
have  udtrykt  min  Sympathi  end  være  fremkommen  med  en 
Kritik.  Jeg  vilde  have  husket  paa  de  store  Sejre,  han 
havde  vundet,  vilde  have  erindret  hans  glimrende  Løbebane, 
hans  stadige  Lykke  og  Hæder,  ikke  hans  tilfældige  eller 
uheldige  Misgreb.« 

I  Begyndelsen  af  Sæsonen  udtalte  Gladstone,  at  han 
ønskede  i  den  nærmeste  Fremtid  at  fratræde  sin  Stilling 
som  det  liberale  Partis  Leder;  han  følte,  at  han  trængte 
til  Ro  og  kunde  herefter  kun  af  og  til  give  Møde  i  Huset. 
Gladstones  Venner  havde  imidlertid  ikke  Lyst  til  at  vælge 
en  ny  Leder,  og  han  udsatte  derfor  Udførelsen  af  sin  Be- 
slutning. Det  store  Overskud  i  Finanserne,  næsten  6  Mil- 
lioner, Gladstone  havde  efterladt,  gjorde  Ordningen  af  Bud- 
gettet til  en  let  Sag,  og  da  Sir  Stafford  Northcote  frem- 
lagde dette,  omtalte  han  med  Beundring  Gladstone  som 
»en  af  dette  Aarhundredes  største  financielle  Avtoriteter«. 

Inden  Sæsonen  1875  begyndte,  fratraadte  Gladstone 
sin  Post  som  Leder  for  de  liberales  Parti  i  Underhuset,  i 
det  han  udtalte,  at  han  ønskede  for  Fremtiden  at  ofre  mere 
Tid  og  Kraft  end  hidtil  paa  litterære  Arbejder  og  Studiet 
af  sociale  og  theologiske  Spørgsmaal.  Han  var  aabenbart 
tilfreds  med  den  politiske  Berømmelse,  han  havde  opnaaet, 

Og  ønskede  nu  at  benytte  Resten  af  sit  Liv  til  Arbejder, 
der  kunde  forskaffe  ham  et  anset  Navn  ogsaa  i  den  litte- 
rære Verden.  Saa  vel  Pressen  som  de  liberale  i  Under- 
huset syntes  dog  at  forudsætte,  at  Gladstones  tilbagetrukne 
Stilling  vilde  blive  mere  nominel  end  virkelig;  thi  saa 
længe  han  vedblev  at  være  Medlem  af  Underhuset,  vilde 
han  ogsaa  beholde  en  overvejende  Indflydelse  paa  sit  Parti, 
hvem  der  saa  end  overtog  Punktionen  som  Leder,  ligesom 
han  vilde  vedblive  at  være  Oppositionens  Talsmand  lige 
over  for  Ministrene.  Man  valgte  til  Gladstones  Efterfølger 
Lord  Hartingdon,  der  ved  sin  iine  Takt,  moderate  Fasthed 
og  noje  Kjendskab  til  alle  officielle  og  parlamentariske 
Forretninger  var  særdeles  vel  skikket  til  at  være  sit  Partis 
Leder.  Gladstone  bifaldt  fuldstændig  dette  Valg  og  trak 
sig  meget  tilbage  fra  parlamentariske  Arbejder;  men  hans 
fyrige  Temperament  og  den  dybe  Literesse,  han  nærede 
for  alle  kirkelige  og  financielle  Spørgsmaal,  tillod  ham  ikke 
at  forblive  uvirksom,  naar  saadanne  Spørgsmaal  vare  under 
Diskussion,  og  naav  han  tog  Ordet,  var  det  endnu  bestan- 
dig til  ham,  at  de  liberale  Medlemmer  saae  op  som  til 
deres  Fører.  Lord  Hartingdon  opfyldte  sin  Stillings 
Pligter  med  stor  Takt  og  Dygtighed,  og  Gladstone  trængte 
sig  aldrig  frem;  men  dog  var  det  umuligt  andet,  end  at 
hans  Indflydelse  maatte  foles.  En  af  den  Tids  Skribenter 
bemærkede  træffende:  »Det  var  meget  godt  af  de  liberale 
at  vælge  Lord  Hartingdon  til  Leder,  da  Gladstone  trak  sig 
tilbage;  det  gjorde  netop  lige  saa  stor  Virkning,  som  hvis 
Solsystemet  vilde  vælge  Maanen  til  at  beherske  Dagen, 
dersom  Solen  trak  sig  tilbage.  Gladstones  Tilsynekomst 
paa  det  politiske  Firmament  var  tilstrækkelig  til  at  affær- 
dige den  titulære  Leder  og  faa  hele  Systemet  til  igjen  at 
dreje  sig  om  ham.« 

Hine  Aars  periodiske  Litteratur  er  meget  righoldig,  og 
Mænd  som  Tennyson,  Lowe,  Harrison,  Tyndali  og  mange 
andre  af  hoj  Rang  i  Litteratur,  Videnskab,   Filosofi  og  Po- 

litik  ydede  deres  Bidrag  dertil.  Ogsaa  Gladstone  udfoldede 
stor  litterær  Virksomhed  og  offentliggjorde  i  forskjellige 
Tidsskrifter  en  Mængde  større  og  mindre  Afiiandlinger  om 
religiøse,  litterære  og  politiske  Spergsmaal;  han  røbede  i 
alle  disse  Arbejder  saa  grundige  Kundskaber  og  saa  stor 
Dygtighed,  at  enhver  maatte  føle  sig  overbevist  om,  at 
hvis  han  ikke  var  bleven  en  stor  Politiker  og  Finansmand, 
vilde  han  være  bleven  en  fremragende  Theolog  og  Viden- 
skabsmand. Naar  han  saa  lagde  Pennen,  greb  han  Skov- 
huggerens Øxe,  og  efter  at  have  nedlagt  en  Modstander, 
som  hyldede  kjætterske  Anskuelser  om  Iliadens  Helte  eller 
om  Ægtheden  af  de  homeriske  Digte,  gjorde  han,  trods  sine 
halvfjerdsindstyve  Aar,  kraftige  Angreb  paa  Træerne  i  Ha- 
warden  Park  og  følte  lige  saa  stor  Glæde,  naar  han  ned- 
lagde en  af  disse  mægtige  Kæmper,  som  naar  han  havde 
ødelagt  Rod  og  Grene  paa  et  konservativt  Budget.  En 
Gang  fik  han  paa  Hawarden  Besøg  af  et  stort  liberalt  Sel- 
skab, hvoriblandt  mange  Damer;  de  kom  for  at  overrække 
ham  en  Adresse  og  ventede  en  formel  Modtagelse  og  en 
politisk  Tale.  Gladstone  indbød  dem  imidlertid  til  at  more 
sig  i  Parken,  medens  han  og  hans  Søn  omhuggede  et  Træ. 
Af  og  til  hvilede  han  fra  Arbejdet  og  kom  saa  hen  og 
passiarede  med  de  besøgende  og  trykkede  deres  Hænder, 
men  nogen  Tale  fik  de  ikke.  Dog  gik  de  liberale  sand- 
synligvis der  fra  lige  saa  fornøjede  over,  at  de  havde  set 
den  store  Mand  i  sit  Hjem,  i  Skjorteærmer  og  med  Øxen 
i  Haanden  i  Færd  med  at  nyde  sin  sædvanlige  Adspredelse, 
som  hvis  de  havde  hørt  ham  slynge  Tordenkiler  mod  Rege- 
ringen og  alle  konservative. 

VII. 

Der  var  forløbet  over  fem  Aar,  siden  Gladstone  havde 
nedlagt  sin  Post  som  Premierminister,  de  konservatives  Po- 
pularitet var  efterhaanden  aftagen ;  man  var  misfornøjet  med 

Lord  Beaconsfields  Miuislerium,  baade  med  Hensyn  til  den 
slette  Finansstyrelse,  hvorved  det  store  Overskud,  Gladstone 
havde  efterladt,  var  blevet  afløst  af  et  Underskud,  der 
voxede  med  hvert  Aar,  og  med  Hensyn  til  de  udenrigske 
Forhold.  Det  var  at  forudse,  at  det  snart  maatte  komme 
til  en  Opløsning  af  Parlamentet,  og  de  liberale  besluttede 
ved  de  nye  Valg  at  opbyde  alle  deres  Kræfter  for  at  vinde 
Grevskaberne,  hvor  de  konservative  hidtil  havde  haft  Over- 
vægten. Et  af  de  dristigste  Angreb  i  denne  Retning  blev 
gjort  af  Gladstone,  der  under  disse  Forhold  naturligvis  ikke 
kunde  vedblive  at  forholde  sig  passiv.  Han  besluttede 
nemlig  at  forsøge  paa  at  blive  valgt  for  Grevskabet  Mid- 
lothian  i  Skotland  og  foretog  i  November  1879  en  Kejse 
her  op  for  at  lære  Stemningen  at  kjende.  Det  var  fra  først 
til  sidst  et  sandt  Triumftog,  overalt  blev  Gladstone,  der 
ledsagedes  af  sin  Hustru  og  Datter,  modtagen  med  Jubel- 
raab;  man  overrakte  ham  en  Mængde  Adresser,  og  der  blev 
holdt  en  Mængde  Moder,  hvor  han  med  sin  sædvanlige 
glimrende  Veltalenhed  henrev  alle  til  Begejstring.  Da 
han  vendte  hjem  efter  denne  anstrængende  Tur,  havde 
han  saaledes  al  Grund  til  at  formode,  at  hans  Valg  var 
sikret. 

Det  nye  Budget  viste  atter  en  stadig  tiltagende  Un- 
derbalance, og  Misfornøjelsen  med  Ministeriet  voxede.  Det 
var  øjensynligt,  at  en  Henvendelse  til  Landet  var  uuud- 
gaaelig;  det  blev  den  8de  Marts  forkyndt  for  begge  Huse, 
at  en  Opløsning  af  Parlamentet  var  forestaaende,  og  denne 
fandt  derpaa  Sted  den  24de  Marts  1880.  Gladstone  be- 
søgte atter  Midlothian  og  holdt  glimrende  Taler  til  sine 
Vælgere  i  Edinburgh  og  mange  andre  Steder.  Valgene 
fandt  Sted  den  5te  April,  og  Gladstone  blev  valgt  med  en 
Majoritet  af  211  Stemmer. 

Da  Efterretningen  om  Udfaldet  blev  bragt  Gladstone, 
henvendte  han  fra  Balkonen  paa  Lord  Roseberrys  Hus  i 
Edinburgh   en  Tak   til  sine  Vælgere.      For  at   være   sikret 

for  det,  i  ovrigt  temmelig  usandsynlige  Tilfælde,  at  hans 
Valg  ikke  skulde  gaa  igjennem,  var  Gladstone  bleven 
stillet  og  gjenvalgt  for  Leeds ;  men  da  han  foretrak  at  repræ- 
sentere Midlothian,  blev  hans  Son  Herbert  Gladstone,  som 
var  falden  ved  Valget  i  Middlesex,  stillet  i  Steden  for  Fa- 
deren og  ogsaa  valgt. 

Udfaldet  af  Valgene  viste  tydelig  nok,  hvorledes  Stem- 
ningen var  slaaet  om  siden  1874;  de  liberale  havde  vundet 
en  fuldstændig  Sejr  og  vilde  kunne  møde  i  det  ny  Par- 
lament med  en  stor  Majoritet.  Saa  snart  Resultatet  af 
Valgene  blev  bekjendt,  indgav  Lord  Beaconsfield  selvfølgelig 
sin  Dimission;  Dronningen  sendte  først  Bud  efter  Lord 
Hartingdon,  de  liberales  Leder  i  Underhuset,  og  derpaa  efter 
Jarl  Granville,  Partiets  Leder  i  Overhuset;  men  begge 
disse  Statsmænd  vidste,  at  Sejren  skyldtes  Gladstone  og 
afsloge  derfor  at  danne  et  Ministerium;  den  23de  April 
blev  Gladstone  kaldet  og  overtog  atter  Posten  som  Pre- 
mierminister i  Forbindelse  med  Finansministerposten.  Mi- 
nisteriet blev  snart  dannet  og  talte  imellem  sine  Med- 
lemmer baade  prøvede  Veteraner  og  nye  lovende  Rekrutter; 
blandt  de  mest  bekjendte  skulle  kun  nævnes  Jarl  Gran- 
ville, Lord  Hartingdon,  Forster  og  Bright. 

Det  ny  Parlament  aabnedes  den  29de  April,  og  efter 
at  de  indledende  Formaliteter,  som  Valget  af  Formanden 
og  Edsfæstelsen  af  de  nye  Medlemmer,  vare  fuldendte,  blev 
Trontalen  oplæst  den  20de  Maj.  Tilstandene  i  Afghani- 
stan og  Sydafrika  bleve  omtalte,  men  det  vigtigste  var  dog 
Underretningen  om,  at  Loven  om  den  midlertidige  Op- 
hævelse af  Habeascorpusakten  i  Irland,  der  udløb  den  1ste 
Juni,  ikke  vilde  blive  fornyet.  Ved  Debatten  om  Svaret 
paa  Trontalen  vakte  denne  Bestemmelse  i  begge  Huse  en 
kraftig  Modstand,  og  der  blev  indbragt  Ændringsforslag, 
som  dog  ikke  gik  igjennem;  ogsaa  uden  for  Parlamentet 
var  det  den  almindelige  Mening,  som  frit  udtaltes,  at  Re- 
geringen   havde    vfst    en    utilbørlig   høj    Grad    af   Tillids- 

fuldhed  ved,  paa  en  Tid,  da  der  var  saa  mange  urolige 
Elementer  i  Irland,  at  berøve  sig  selv  den  Magt,  Loven 
gav  dem. 

En  af  Gladstones  første  Pligter  var  at  fremlægge  et 
nyt  Budget.  Sir  Stafford  North cote  havde,  kort  før  Par- 
lamentets Opløsning,  ordnet  en  ret  tilfredsstillende  Op- 
gjørelse  over  Finanserne,  og  denne  havde  Gladstone  an- 
taget; men  ingen  af  dem  havde  vidst,  hvad  der  snart  viste 
sig,  at  Omkostningerne  ved  Krigen  i  Afghanistan  »ved  en 
Fejltagelse«  vare  blevne  anslaaede  ikke  mindre  end  9  Mil- 
lioner for  lavt.  Det  var  en  højst  ubehagelig  Omstændig- 
hed; thi  derved  forvandledes  det  lille  Overskud,  hvorpaa 
man  havde  gjort  Kegning,  til  et  betydeligt  Underskud,  og 
da  det  paa  den  Tid  ikke  vilde  være  heldigt  at  fremlægge 
et  Budget,  der  kunde  vække  Sensation,  maatte  Gladstone 
begrænse  sine  financielle  Arrangementer  saa  meget  som 
muligt.  Maltafgiften  blev  ophævet,  men  der  blev  paalagt 
en  Ølskat,  og  Indkomstskatten  blev  forhøjet  med  en  Penny; 
det  var  alt,  og  Budgettet  blev  vedtaget  uden  synderlig 
Opposition. 

Søndagen  den  1ste  Avgust  blev  Gladstone  heftig  syg, 
saa  at  man  endog  i  flere  Dage  frygtede  for  haus  Liv. 
Deltagelsen  var  stor,  og  alle  politiske  Uenigheder  glemtes 
over  Ængstelsen  for  Premierministerens  Liv,  men  hans 
udmærkede  Konstitution  og  Lægernes  Dygtighed  vandt 
endelig  Sejr  i  Kampen  mellem  Liv  og  Død,  og  da  han 
var  kommen  sig  saa  meget,  at  han  kunde  taale  at  flyttes, 
foretog  han  et  Krydstog  rundt  om  Storbritannien,  om  Bord 
paa  et  af  Mr.  Donald  Curries  prægtige  Lystfartøjer,  og 
gjenvandt  herved  fuldstændig  sin  Helbred  og  sine  Kræfter. 
Det  er  ikke  for  meget  at  sige,  at  hele  England  glædede 
sig,  da  Gladstone  den  28de  Avgust,  netop  fire  Uger  efter 
at  han  var  bleven  syg,  atter  indtog  sin  Plads  i  Under- 
huset. 

Kort  efter  sluttedes  denne  Parlaraentsæson,  i  hvilken 

der  var  blevet  udrettet  meget  lidt  i  Henseende  til  Lovgiv- 
ning og  slet  intet  i  Henseende  til  de  irske  Vanskeligheder, 
som  begyndte  at  antage  foruroligende  Dimensioner.  Glad- 
stone skulde  i  de  felgende  Aar  atter  optage  de  afbrudte 
Reformer  i  Irland  og  forsege  det  Sisyfus-Arbejde  at  til- 
vejebringe en  Forsoning  mellem  England  og  denne  under- 
kuede 0. 

(Sluttes). 

og  hans  Forhold  til  Reformationen. 


JUan  har  fældet  forskjellige  Domme  over  Frederik  den 
vises  Forhold  til  Luther  og  Reformationen;  nogle  have  prist 
ham  som  den,  der  har  beskyttet  den  evangeliske  Kirke, 
andre  have  haft  meget  at  udsætte  paa  hans  Forhold  til 
Reformatoren ;  de  have  ikke  villet  kalde  ham  den  vise,  men 
den  lethargiske,  den  træge,  døsige  og  have  ladet  ham  spille 
en  højst  elendig  Rolle.  Det  gaar  imidlertid  ikke  an  at 
skildre  Frederiks  Karakter  og  Handlemaade  med  ét  Ord; 
man  maa,  om  man  skal  lære  ham  at  kjende,  lægge  Mærke 
til  den  Udvikling,  han  har  gjennemgaaet. 

Da  Frederik,  i  en  Alder  af  23  Aar,  i  1486  som  ældste 
Søn  havde  arvet  Hertugdømmet  Sachsen  og  den  dertil 
hørende  Kurværdighed,  fik  han  et  Land  at  raade  over,  hvor 
tidligere  Regenter  havde  truflfet  Bestemmelser,  vedrørende 
de  kirkelige  Forhold,  som  ikke  vare  uden  stor  Betydning. 
Kirkeforsaralingen  i  Basel  havde  gjort  Forsøg  paa  at  refor- 
mere den  fordærvede  Kirke;  men  Paven  forstod  at  under- 
trykke den  ubehagelige  Forsamling.  De  tyske  Fyrster  vilde 
dog  søge   at  redde  saa    meget  som   muligt   af  de   Beslut- 


*)  Efter  I)r.   Theodor   Kolde:  Friedrich  der  Weise   und  die 
Anfånge  der  Reformation. 

ninger  til  Forbedring  af  de  kirkelige  Forhold,  som  Forsam- 
lingen havde  fattet,  og  at  bringe  dem  til  Anvendelse  i  deres 
Kiger.  Hvad  man  ikke  havde  opnaaet  at  faa  gjennemfort 
i  det  store,  søgte  enkelte  Fyrster  at  opnaa  i  det  sraaa,  i 
deres  egne  Lande.  Dette  havde  ogsaa  været  Tilfælde  i 
Sachsen. 

Allerede  i  Aaret  1446,  to  Aar  efter  at  Kirkeforsam- 
lingen i  Basel  var  bleven  opløst,  udstedte  Hertug  Vilhelm 
af  Sachsen  en  Landsordning,  i  hvilken  der  blev  truffet  ad- 
skillige Bestemmelser  vedrørende  kirkelige  Forhold.  Saa- 
ledes  forbydes  det  at  søge  Ret  hos  udenlandske  Domstole 
eller  at  føre  verdslige  Sager  frem  for  gejstlige  Retter. 
Ligesaa  paalægges  det  øvrigheden  ikke  blot  at  reformere 
Klostrene,  men  ogsaa  at  virke  til,  at  Præsterne  føre  et 
præsteligt  og  gudeligt  Liv,  og  hvis  disse  ikke  gjorde  det» 
da  at  drage  dem  til  Ansvar.  I  Henhold  hertil  lod  ogsaa 
Øvrigheden  det  være  sig  magtpaaliggende  at  reformere 
Klostrene,  især  Tiggermunkeklostrene.  Og  her  kunde  man 
være  vis  paa  at  finde  almindeligt  Medhold.  Det  var  vist- 
nok for  at  faa  deres  Magt  i  Landet  øget,  at  Hertugerne 
vare  saa  ivrige  for  disse  F'orbedringer;  men  de  kunde  dog 
ogsaa  med  rette  anføre,  at  det  var  Omsorgen  for  deres 
Undersaatters  religiøse  Vel,  8om  drev  dem  hertil;  thi 
Tiggerordenerne  havde  faaet  en  overordentlig  stor  Ind- 
flydelse og  efterhaanden  forstaaet  at  tilegne  sig  hele 
Sjælesorgen.  Allerede  det,  at  de  alle  Vegne  turde  høre 
Skrifte,  var  en  Forret,  som  gav  dem  en  Indflydelse, 
der  maatte  undergrave  Virksomheden  fra  de  stedlige  Præ- 
sters Side;  men  ulige  mere  betydningsfuld  var  en  anden 
Ret,  de  havde  faaet  af  Bonifacius  den  ottende;  de  kunde 
nemlig  anlægge  Begravelsespladser  ved  deres  Kirker  og 
her  begiave  enhver,  som  ikke  var  lyst  i  Band,  havde 
staaet  under  Interdikt  eller  vjpret  en  aabenbar  AagerkarL 
Hermed  var  det  nemlig  givet,  at  Tiggermunkene  maatte 
faa    Forrangen    for    det   almindelige    Præsteskab;    det   var 

nemlig  naturligt,  at  Familierne  kun  gik  til  Skrifte  og  hen- 
tede liaad  ved  de  Klostre,  hvor  de  lode  deres  døde  begrave. 

Naar  saaledes  den  hele  Sjælesorg  kom  i  Munkenes 
Hænder,  var  det  af  Vigtighed,  at  de  efterkom  de  religiøse 
og  kirkelige  Forpligtelser  med  Nøjagtighed;  at  de  bevarede 
det,  der  i  Mængdens  øjne  udmærkede  dem  fremfor  den 
øvrige  Gejstlighed,  nemlig  at  de  øvede  sig  i  Selvpinsler, 
at  de  ikke  havde  Samkvem  med  verdslige,  at  de  førte  et 
fromt  Liv;  men  i  denne  Henseende  var  det  værste  at 
frygte.  Ogsaa  Munkene  bleve  grebne  af  den  Forvildelse, 
som  var  almindelig  hos  Gejstligheden;  Kirkeforsamlin- 
gerne havde  søgt  at  sætte  Skranker  for  Munkenes  Om- 
strejfen, at  bringe  dem  til  atter  at  iagttage  de  gamle, 
strænge  Ordensregler;  men  Ordensgeneralerne,  der  boede  i 
Rom,  gjorde  Vanskeligheder,  saa  at  en  Forbedring  ikke 
blev  tilvejebragt  ovenfra.  Derimod  var  der  enkelte  Munke, 
hvem  Ordenernes  Forfald  smertede  ;  de  søgte  at  fremkalde 
Forandring,  og  det  lykkedes  ogsaa,  men  ikke  førend  den 
verdslige  Øvrighed  blev  dem  behjælpelig  og  tog  sig  af 
Sagen.  Jilandt  dem,  der  optraadte  kraftigst,  vare  Her- 
tugerne af  Sachsen. 

Landsordningen  af  1446  blev  ikke  staaende  paa  Papiret 
alene;  i  de  sachsiske  Lande  var  man  i  de  sidste  Aartier 
af  det  femtende  Aarhundrede  meget  virksom  for  at  faa 
Tilstanden  ved  Klostrene  forbedret.  Hertug  Vilhelm  skyede 
i  den  Henseende  hverken  Bekostning  eller  Umage,  og  hvor 
man  satte  sig  til  Modværge,  eller  hvor  man  igjen  faldt  fra 
de  Regler,  han  havde  tvunget  igjennem,  tog  han  ikke*  i 
Betænkning  med  Magt  at  gjenindfore  Forbedringen  ved 
sine  Embedsmænd,  hvor  stor  Modstand  han  end  fandt  hos 
Ordensgeneralerne.  Paa  samme  Maade  gik  ogsaa  Her- 
tugerne Ernst  og  Albrecht  frem. 

Saaledes  var  Forholdet  i  kirkepolitisk  Henseende,  da 
Frederik  den  vise  tog  Landet  i  Arv,  og  ogsaa  han  har  med 
megen  Iver  søgt  at   fremme  Klostrenes  Reformation;   men, 

medens  de  tidligere  Fyrster  væsentlig  handlede  af  politiske 
Bevæggrunde,  spillede  hos  Frederik  dog  ogsaa  den  religiøse 
Interesse  en  stor  Rolle;  thi  han  var  en  from  Fyrste,  om 
end  hans  Fromhed  var  af  middelalderlig  Form. 

Sin  første  Undervisning  erholdt  han  paa  Skolen  i 
Grimma,  og  det  er  maaske  her,  at  han  fattede  den  For- 
kjærlighed  for  Augustinerordenen,  man  saa  ofte  bemærker 
hos  ham.  I  Klostret  i  Grimma  plejede  han  gjærne  at  til- 
bringe Paaskedagene  blandt  Munkene,  saaledes  endnu  i 
1520.  Ingen  Dag  forsømte  han  Messen;  selv  paa  Rejse 
eller  paa  Jagt  vilde  han  ikke  undvære  den.  Det  var  ikke 
blot  for  at  følge  Skikken,  at  han  i  Aaret  1493  med  et 
stort  Følge  drog  til  det  forjættede  Land,  ikke  som  Fyrs  te 
men  som  simpel  Pilegrim.  Det  var  religiøs  Tilbøjelighed, 
der  drev  ham  til  at  besøge  de  hellige  Steder  for  liér  at 
faa  den  Aflad  fra  Skyld  og  Straf,  man  opnaaede  ved  blot 
at  betræde  det  hellige  Land.  Ogsaa  han  var  greben  af 
den  almindelige  religiøse  Tummel,  der  tog  sin  Begyndelse 
i  Midten  af  det  femtende  Aarhundrede  og  voxede  sig  større 
og  større;  det  var,  som  om  der  ikke  kunde  blive  nok  af 
Valfarter,  af  Relikvie-  og  Helgendyrkelse;  den  naaede  sit 
Toppunkt  i  Tilbedelsen  af  den  hellige  Anna,  der  en  Tid 
truede  med  at  fortrænge  den  hellige  Jomfru.  Det  er  be- 
kjendt,  hvorledes  denne  Fyrste,  hvis  Liv  var  saa  simpelt, 
og  som  uden  for  Jagten  kun  kjendte  den  ene  Fornøjelse  at 
sidde  ved  Drejerbænken,  anvendte  store  Summer  for  i  sin 
Residens  at  kunne  tilvejebringe  den  mest  udsøgte  Samling 
Relikvier.  Ved  Rhinen,  i  Nederlandene,  fremfor  alt  i  Ve- 
nedig havde  han  sine  Kommissionærer,  der  opkjøbte  ham 
de  kostbareste  Sager  af  den  Art.  Naar  man  ser  Listen 
paa  disse  hans  Skatte,  niaa  man  forbavses  over.  at  en  saa 
indsigtsfuld  Fyrste  kunde  lade  sig  binde  slige  utrolige  Ting 
paa  Ærmet,  hvis  man  ikke  vidste,  at  selv  de  mest  dannede 
i  Tiden  i  denne  Henseende  ikke  tænkte  det  ringeste  ander- 
ledes, end  han. 

En  af  de  vigtigste  og  folgerigeste  Regeringshandlinger, 
som  Frederik  foretog,  var  den,  at  han  i  Aaret  1502  stiftede 
Universitetet  i  Wittenberg,  for  hvilket  han  sørgede  med  en 
i  Sandhed  glødende  Interesse.  Han  kaldte  det  sin  Datter 
og  sparede  ingen  Møje  eller  Bekostning  for  at  vinde  ud- 
mærkede Lærere  til  det.  Uden  at  han  selv  anede  det,  blev 
han  Skaber  af  den  reformatoriske  Skole,  i  det  Luther  og 
Melanchton  kaldtes  til  Universitetslærere. 

Allerede  i  Aarene  1508  og  1509  stod  Luther  paa  For- 
anledning af  Staupitz  paa  Lærestolen  i  Wittenberg;  men 
det  er  ikke  umuligt,  at  Kurfyrsten  først  har  hørt  hans 
Navn  i  1512.  Da  var  der  en  fattig  Munk,  af  hvem  Uni- 
versitetet ventede  sig  meget,  som  skulde  tage  Doktorgraden. 
Omkostningerne  kunde  han  imidlertid  ikke  udrede,  men 
efter  Anmodning  af  Staupitz  tog  Kurfyrsten  dem  paa  sig; 
det  var  første  Gang,  at  Frederik  den  vise  havde  Anledning 
til  at  tage  sig  af  Luther. 

Da  Luther  Allehelgensaften,  den  31te  Oktbr.  1517,  of)- 
slog  sine  95  Sætninger  mod  Afladen,  var  han  visselig 
en  Personlighed,  der  var  vel  kjendt  af  Kurfyrsten.  Det 
vilde  ikke  have  været  underligt,  om  Frederik  havde  følt  sig 
personlig  fornærmet  ved,  at  Luther  just  paa  denne  Dag,  og 
det  paa  Slotskirken,  havde  offentliggjort  sine  Angreb  paa 
Kirkens  Vildfarelser.  Det  var  jo  nemlig  paa  denne  Dag, 
at  gejstlige  og  Lægfolk  langvejs  fra  plejede  at  strømme 
sammen  til  Wittenberg  og  at  besøge  de  i  Slotskirken  op- 
hobede Skatte  for  derved  at  tjene  rigelig  Aflad.  Den  dri- 
stige Munk,  der  søgte  at  vise  Værdiløsheden  af  hans 
Skatte,  kunde  have  ventet,  at  han  vilde  blive  dragen  til 
Ansvar;  men  allerede  et  halvt  Aar  efter,  da  Farer  truede, 
vidste  Luther,  at  Kurfyrsten  vilde  tage  sig  af  ham  og  f. 
Ex.  ikke  vilde  taale,  at  han  blev  ført  til  Kom.  Luther 
saae  heri  Bevis  paa,  at  Fyrsten  havde  »Tilbøjelighed  for 
hans  Theologi«.  Deri  tog  han  nok  fejl.  Kurfyrstens  Breve 
fra  denne  Tid  vise,  at  det,  der  bestemte  ham  til  at  handle. 

som  hau  fjorde,  ene  var  Interesse  for  Universitetet  i  For- 
bindelse med  hans  Retfærdighedsfølelse,  som  ikke  tillod, 
at  Luther  uden  Bevis  blev  overleveret  i  hans  Fjenders 
Hænder. 

Den  første  Gang,  Luther  kom  i  den  Stilling,  at  han 
maatte  anraabe  Kurfyrsten  om  Beskyttelse,  var,  da  han 
Sommeren  1518  blev  stævnet  til  Kom,  hvor  hans  Lære 
ubetinget  vilde  være  bleven  stemplet  som  kjættersk.  Luther 
skrev  da,  at  hele  Universitetets  Ære  krævede,  at  Kurfyrsten 
satte  igjennem  hos  Paven,  at  hans  Sag  blev  forhandlet  i 
tyske  Lande.  Det  var  ganske  vist  ogsaa  Kurfyrstens  An- 
skuelse; men  dermed  havde  han  ingenlunde,  hvad  de  ro- 
merske Underhandlere  beskyldte  ham  tor,  taget  Luthers 
Læresætninger  i  Forsvar.  Det  var,  fordi  Luther  var  en 
Tysker,  at  han  vilde  have  ham  dømt  i  tyske  Lande;  han 
vilde  derved  sikre  sin  Undersaat  som  hans  Ket,  at  han 
skulde  blive  forhørt  af  upartiske  Dommere,  og  for  saadanne 
havde  Luther  erklæret  sig  beredt  til  at  møde.  Paa  samme 
Tid  fulgte  han  dog  ivrig  Begivenhedernes  Gang;  ofte 
var  han  bange  og  ønskede,  at  Luther  skulde  bruge  et 
Sprog,  der  ikke  var  saa  udfordrende.  Af  højeste  Interesse 
var  ham  især  Forhandlingerne  ved  Disputatsen  i  Leipzig  i 
Midsommeren  1519;  han  kunde  blive  utaalmodig,  naar 
Efterretningerne  ikke  indløbe  i  rette  Tid.  Naar  ansete 
Mænd  som  Erasmus  roste  de  Bøger,  hans  Professor  udgav, 
glædede  han  sig  og  følte  sig  bestyrket  i  sit  Forhold.  At 
man  paa  den  anden  Side  alle  Vegne  talte  om,  at  Luther 
ikke  vilde  have  været  saa  frimodig,  dersom  han  ikke  havde 
haft  Kurfyrsten  til  Rygstød,  var  i  højeste  Grad  ubehageligt 
for  ham,  der  vilde  være  en  lydig  Søn  af  den  apostoliske 
Stol.  Et  Øjeblik  vilde  hau  endog  have  været  tilfreds  med, 
at  Luther  søgte  sig  en  anden  Bopæl;  men  det  var  ogsaa 
kim  et  Øjeblik.  Da  han  først  havde  afslaaet  at  sende 
Luther  til  Rom,  fordi  det  vilde  være  til  Skade  for  hans 
Universitet,  og  fordi  endnu  ingen  havde  paavist,  at  Luthers 

Lære  var  ukristelig,  havde  han  taget  siu  Stilling,  og  fra 
den  lod  han  sig  ikke  føre  bort.  I  tidligere  Aar  havde  det 
været  Gjenstand  for  hans  ærgjerrige  Ønsker  at  modtage 
den  pavelige  Æresgave,  den  gyldne  liose;  den  tik  han  nu; 
men  hverken  denne  Udmærkelse,  skriftlige  Formaninger 
eller  anden  Paavirkning  havde  nogen  Indflydelse  paa 
ham.  At  Luthers  Sag  etter  Disputatsen  i  Leipzig  stod 
paa  et  tavligt  Punkt,  forstod  man  ogsaa  ved  Hoflfet;  men 
Tallet  paa  Studenterne  tiltog  i  en  ganske  overordentlig 
Grad;  det  var  Kurfyrstens  Glæde,  at  Luther  var  en  Pryd 
for  hans  Universitet.  Han  satte  ogsaa  Pris  paa  dennes 
Skriftudlæggelse  og  læste  den  ikke  ugjærne,  men  i  kirkelig 
og  religiøs  Henseende  bar  han  sig  ad  som  for;  han  holdt 
fast  ved  sine  Helgener  og  sine  Relikvier  og  spurgte  endog 
Stjærnerne  til  Raads'. 

Kurfyrstens  tilbageholdende  og  afventende  Stilling  skulde 
dog  snart  sættes  paa  en  haard  Prøve.  Tiden  for  Luthers 
Domfældelse  rykkede  nærmere;  man  frygtede  for  fuldt  Al- 
vor, at  ikke  blot  Luther,  men  med  ham  Kurfyrsten  og 
Universitetet  skulde  blive  sat  i  Band  og  hele  Landet  be- 
lagt med  Interdikt.  Hvad  skulde  man  saa  gjøre?  Kort 
efter  Paaske  i  1520  indhentede  Frederik  sine  retslærdes  Ud- 
talelse i  den  Anledning;  ja,  saa  magtpaaliggende  var  dette 
Spørgsmaal  ham,  at  deres  p]rklæring  skulde  afgives  Dagen 
efter.  Angesten  lagde  sig  imidlertid  snart ;  man  forudsaa 
med  Ro,  hvad  der  vilde  komme. 

Sent  paa  Efteraaret  1520  kom  Eck  fra  Rom  med  Band- 
bullen mod  Luther  og  fordrede  af  Kurfyrsten,  at  han  skulde 
lade  Luthers  Skrifter  brænde  og  enten  selv  sætte  ham  fast 
eller  udlevere  ham  til  Rom.  Frederik  vægrede  sig;  han 
havde  altid  beflittet  sig  paa  at  være  en  from  og  lydig  Søn 
af  Kirken;  med  Dr.  Martins  Sager  havde  han  hverken  tid- 
ligere eller  nu  haft  noget  at  gjøre;  men  han  havde  hverken 
fra  Kejseren  eller  nogen  anden  faaet  den  Besked,  at  Mar- 
tins Skrifter  vare  saaledes  overvundne,  at  de  maatte  brændes. 

Han  maatte  derfor  gjeutage  siii  Ben,  at  Luthers  Sag  blev 
prøvet  af  lærde,  fromme,  upartiske  Doramere;  da  skulde 
Fyrsten  selv  nok  vide  at  handle  som  Kirkens  lydige  Son. 

I  Kejserens  Arvelande  vare  Luthers  Bøger  paa  mange 
Steder  blevne  brændte;  Kejseren  kunde  vel  ogsaa  for  sin 
Person  ønske,  at  det  samme  kunde  blive  gjort  i  det  tyske 
Rige;  men  han  kunde  ikke  saaledes  uden  videre,  som  de 
pavelige  Legater  især  nu  efter  Kurfyrstens  Udtalelse  øn- 
skede det,  udstede  Forordning  herom.  De  gamle  Konkor- 
dater gave  den  anklagede  Ret  til  at  beraabe  sig  paa  en 
almindelig  Kirkeforsamling.  Og  Kurfyrsten,  hvem  Kejseren 
havde  Aarsag  til  at  tage  Hensyn  til,  forlangte,  at  der  intet 
skulde  foretages  mod  Luther,  uden  at  han  var  bleven  for- 
hørt. Det  var  ikke  nødvendigvis,  fordi  han  tog  Parti  for 
Luther,  men  fordi  han  vilde  hævde  Rigets  Retsorden,  som 
han  paa  saa  mangen  Rigsdag  var  traadt  i  Skranken  for. 
Da  Luthers  Skrifter  alligevel  bleve  brændte  i  Køln,  uden  at 
Kejseren  hindrede  det,  ansaa  Kurfyrsten  dette  som  en  per- 
sonlig Fornærmelse,  og  han  afslog  at  bringe  Luther  med 
til  Rigsdagen  i  Worms,  hvad  Kejseren  havde  ønsket;  ikke 
heller  vilde  han  indestaa  for,  at  Luther  i  Mellemtiden  ikke 
skulde  skrive  noget  mod  Pavestolen. 

Naar  Luther  nu  mødte  paa  Rigsdagen  i  Worms,  var 
det  ikke  som  Kurfyrstens  Undersaat;  det  var  Kejseren,  som 
havde  kaldet  ham,  og  en  kejserlig  Herold  fulgte  ham ;  hans 
Sag  var  bleven  en  Rigssag.  Det  var  heller  ikke  som  Lu- 
thers Landsherre,  at  Kurfyrsten  deltog  i  Forhandlingerne 
om  hans  Sag;  det  var  som  Rigsfyrste.  Som  saadau  kræ- 
vede han,  at  Spørgsmaalet  skulde  behandles  overensstem- 
mende med  gammel  Retsbnig;  at  han  paa  nogen  Maade 
skulde  have  gjort  sin  Indflydelse  gjældende  til  Fordel  for 
Luther  selv,  høre  vi  ikke. 

Kurfyrsten  maatte  af  denne  Grund  høre  meget  ondt 
allerede  af  sine  samtidige.  Et  Flyveskrift  fia  hine  Da^e 
fremstiller  ham  som  en  Petrus,  der  har  fornægtet  sin  Herre. 

Denne  Dom  kunde  man  imidlertid  kun  fælde,  naar  man 
var  af  den  Mening,  at  han  allerede  var  inderlig  overbevist 
om  Sandheden  af  Luthers  Lære.  Det  er  imidlertid  en  fuld- 
stændig urigtig  Anskuelse.  Denne  Fyrste  var  en  mær- 
kelig Mand,  Han  var  en  stille,  indadvendt,  fredsommelig 
Sjæl,  en  af  de  frommeste,  som  Kristenheden  den  Gang 
havde  at  opvise.  Det  var  en  Alvorssag  for  ham  at  blive 
salig  og  at  fremme  Kirkens  Vel;  han  ønskede  inderlig,  at 
der  maatte  blive  bedre  Forhold  saa  vel  blandt  høje  som 
lave  indenfor  Kirken ;  men  han  mente  dog  ogsaa,  at  en  ud- 
vortes Forbedring  vilde  være  tilstrækkelig.  Han  læste 
gjærne  den  hellige  Skrift,  ligesaa  Luthers  Skrifter;  endnu 
paa  Rejsen  til  Worms  maatte  Spalatin  paa  Vognen  forelæse 
ham  af  dem;  men  nogen  dybere  Forstaaelse  af,  at  der  var 
en  nøje  Forbindelse  mellem  Luthers  religiøse  Sætninger  og 
hans  kirkelige  Fordringer,  kom  han  ikke  til.  Han  havde 
en  Anelse  om,  at  meget,  saare  meget  i  Luthers  Skrifter 
var  kristeligt,  derfor  maatte  man  ikke  fordærve  Manden; 
men  han  var  for  god  Katholik  til  at  finde  de  svære  An- 
klager mod  Kirken  for  dens  daværende  Tilstand  retfærdige. 
Det,  som  især  gjorde  Indtryk  paa  ham,  var  Luthers  væl- 
dige Personlighed,  og  at  han  kunde  vove  saa  stort;  men 
fornemmelig  tog  han  sig  af  Luther  af  den  Grund,  at  han 
var  hans  Professor;  Luthers  Virksomhed  spredte  Ære  og 
Anseelse  over  Universitetet,  hans  dyrebare  Skat ;  selv  efter  at 
Luther  var  bleven  sat  i  Band,  besøgte  henved  fire  Hundrede 
lærebegj ærlige  Studenter  hans  Forelæsninger;  ogsaa  deri 
kunde  Frederik  vel  se  et  Vidnesbyrd  om,  at  hans  Professor 
ikke  kunde  være  saa  sort,  som  hans  hidsigste  Modstandere 
malede  ham, 

Paa  Rigsdagen  blev  Luther  erklæret  i  Rigets  Akt;  da 
foretog  Kurfyrsten  det  vigtigste  Skridt,  han  nogen  Sinde 
gjorde  for  Luther;  da  denne  nemlig  rejste  hjem,  lod  Fre- 
derik ham  tage  til  Fange  og  bringe  i  Forvaring  paa  Wart- 
burg.     Han  havde  ikke  Mod   til  aabent  at  modsige  Akts- 

erklæringen  og  vise  sig  ulydig  mod  den;  men  han  gav  i 
Hemmelighed  sin  Slotsbefalingsmand  paa  Wartburg  og  en 
anden  Ridder  Vink  om,  at  de,  saa  snart  Luther  kom  til 
Landets  Grænse,  skulde  anholde  ham  og  bringe  ham  i 
Sikkerhed  paa  Slottet  for  paa  denne  Maade  at  unddrage 
ham  mulige  Forfølgelser. 

Hvad  der  har  bevæget  Kurfyrsten  til  paa  denne  Maade 
at  tage  Luther  i  sin  beskyttende  Varetægt,  er  omtvistet; 
uden  Tvivl  har  han  forst  efter  lang  Overvejelse  besluttet 
sig  hertil.  At  det  ikke  er  Luthers  Sag,  men  Luthers  Per- 
son, Beskyttelsen  gjaldt,  er  der  næppe  Grund  til  at  betvivle. 
Han  vilde  ikke  gjore  hans  Lære  til  sin;  men  han  følte 
dog,  at  han  som  Landsfader  havde  et  vist  moralsk  Ansvar 
for,  at  ikke  et  Haar  mod  Ret  og  Billighed  blev  krummet 
paa  haus  Undersaat,  og  den  offentlige  Mening  krævede 
dette  af  ham.  Selv  fældte  han  ingen  Dom  over  Sandheden 
eller  Usandheden  af  Luthers  Lære;  men  han  kunde  jo  og- 
saa  være  i  Tvivl,  om  Rigsdagen,  der  bestod  af  saa  mange 
forskjelligartede  Elementer,  kunde  udtale  en  afgjørende 
Dom  over  den.  Der  var  jo  mange  fortræ'ffelige  Mænd,  der 
billigede  Luthers  Reformtanker,  og  han  havde  desuden  be- 
raabt  sig  paa  en  almindelig  Kirkeforsamling.  Stormen 
kunde  maaske  lægge  sig  eller  Forstaaelse  opnaas,  naar 
det  lykkedes  en  Tid  at  holde  Luther  borte  og  paalægge 
ham  Tavshed. 

At  det  ikke  var  Luthers  Sag,  Kurfyrsten  vilde  an- 
tage sig,  kan  man  slutte  af  hans  religiøse  Handlemaade. 
Da  han  rejste  til  Karl  den  femtes  Kroning,  skrev  han  til 
sin  Broder:  »I  Morgen  vil  jeg,  om  Gud  vil,  drage  til 
Wittenberg  og  tage  Afsked  med  alle  mine  kjære  Helgener.« 
Og,  medens  de  rige  Relikviesamlinger  for  længe  siden 
havde  mistet  deres  Værd  for  Wittenbergerne,  lod  han  endnu 
ind  i  Aaret  1522  nye  Kostbarheder  opkjøbe  ved  sine  Kom- 
missionærer. 

Det  er  næppe  for  meget  sagt,   naar  man  hævder  den 

Mening,  at  Frederik  den  vise  hyldede  Religionsfriheden,  og 
at  han  i  den  Henseende  stod  højt  over  sin  Tid.  Han  er- 
kjendte,  at  Religionen  ikke  var  noget,  der  lod  sig  paabyde. 
men  at  den  var  en  Samvittighedssag.  Man  kunde  mene, 
at  dette  ikke  saa  meget  var  en  Grundsætning  hos  ham, 
men  snarere  en  Følge  af,  at  Luthers  og  hans  Venners 
Optræden  indgød  Agtelse,  og  en  Erkjendelse  af,  at  det  var 
umuligt  at  modsætte  sig  Bevægelsen,  der  voxede  sig  større 
og  større,  saa  at  han  tog  sine  Forholdsregler  derefter.  At 
dette  imidlertid  ikke  var  Tilfælde,  viser  hans  Forhold  til 
Zwickauer-Profeterne  og  Sværmerne;  ogsaa  mod  dem  var 
han  taalsom,  skjønt  han  vidste,  han  derfor  kunde  miste 
Land  og  Rige.  Paa  den  anden  Side  kunde  man  ogsaa 
mene,  at  hans  Forhold  skrev  sig  fra  Ligegyldighed,  at 
han  lod  Sagerne  gaa  sin  Gang,  hvordan  de  vilde.  Dog 
dette  var  heller  ikke  Tilfælde.  Han  skred  ind  dér,  hvor 
den  offentlige  Orden  jkom  i  Fare.  Det  er  saaledes  ogsaa 
betegnende,  at  han  ikke  vilde  lade  Gabriel  Zwilling,  der 
havde  bidraget  ikke  lidet  til  Urolighederne  i  Wittenberg 
1520  og  1521,  faa  nogen  Ansættelse,  skjønt  Luther  ind- 
trængende bad  for  ham. 

At  der  kun  var  taa,  som  forstode  dette  Kurfystens 
Standpunkt,  kan  man  ikke  undres  over,  og  Venner  og 
Fjender  overbøde  derfor  hverandre  i  at  gjøre  det  vanskeligt 
for  ham  ai  fastholde  den  Stilling,  han  havde  indtaget. 

Paa  den  ene  Side  maatte  han  høre  haarde  Anklager,  i 
det  man  gjorde  ham  ansvarlig  for  alt,  hvad  der  skete  i 
"Wittenberg  og  Omegn,  Det  hjalp  da  lidet,  hvad  Frederik 
anførte  til  sit  Forsvar.  Man  klagede  over,  at  Munkene 
løb  ud  af  Klostrene;  han  erklærede  dertil,  at  han  ikke 
havde  haft  noget  Opsyn  med  Munkene,  da  de  løb  ind  i 
Klostrene;  han  kunde  heller  ikke  have  noget  Opsyn  med 
dem,  naar  de  lob  ud  igjen.  Det  var  gejstlige  Sager,  der 
ikke  vedkom  ham,  lige  saa  lidt  som  det,  at  Præsterne  gif- 
tede sig,    eller  at  Messen   blev   forandret.      Det  var   ogsaa 

forgjæves,  at  han  leverede  Bevis  for,  at  det  var  mod  hans 
Vilje,  at  Luther  var  vendt  tilbage  til  Wittenberg  og  lod 
sine  Bøger  udgaa.  Ved  Rigsregimentet  tænkte  man  til 
sine  Tider  for  Alvor  paa  at  berøve  Frederik  hans  Værdig- 
hed som  Kurfyrste,  og  denne  vidste  det  vel;  men  havde 
han,  betænksom  som  han  var,  engang  indtaget  en  bestemt 
Stilling  og  erkjendt  noget  for  ret,  lod  han  sig  ikke  forstyrre 
af,  at  Farer  truede. 

Paa  den  anden  Side  blev  han  i  sit  eget  Land  drevet 
videre  og  videre,  i  det  man  afpressede  ham  den  ene  Ind- 
rømmelse efter  don  anden.  Luther  gik  i  Almindelighed 
meget  konservativt  frem  ved  at  indføre  de  Reformer,  han 
fandt  nødvendige ;  men  i  enkelte  Punkter  kjendte  han  ingen 
Barmhjærtighed,  intet  Hensyn,  end  ikke  mod  sin  Herre  og 
Kurfyrste.  At  denne  endnu  holdt  fast  ved  Kelikviedyr- 
kelsen,  var  ham  en  Torn  i  øjet.  Og  Wittenbergerne  for- 
langte allerede  i  Oktober  1520,  at  han  som  en  kristelig 
Kurfyrste  skulde  afskaffe  den  katholske  Gudstjenestes  For- 
argelser i  sine  Lande  og  bad  ham  vogte  sig  for,  at  han 
ikke  engang  skulde  rammes  af  den  Skæbne,  der  traf 
Kapernaum,  saaledes  at  Kristus  skulde  bebrejde  ham, 
at  den  store  Naade,  at  Evangeliet  igjen  var  bragt  for 
Lyset,  forgjæves  var  bleven  hans  Lande  til  Del,  Dog 
Frederik  vilde  ikke  personlig  skride  ind,  han  lod  Au- 
gustinerne og  Wittenbergerne  gjøre,  som  de  vilde,  i  deres 
Kirker;  men  i  Slotskirken  blev  alt  ved  det  gamle.  Her 
følte  Kurfyrsten  sig  som  Husherre;  men  netop  derfor  for- 
drede Luther  med  Heftighed,  at  han  skulde  afskaffe  Af- 
gudsdyrkelsen. Da  Kurfyrsten  imidlertid  ikke  vilde  gjøre 
nogen  Forandring,  henvendte  Luther  sig  til  selve  Slots- 
kirkens Gejstlighed  og  opfordrede  den  til  at  bortskaffe  den 
offentlige  Forargelse.  Da  denne  endnn  nølede  og  beraabte 
sig  paa  Kurfyrsten,  foreholdt  Luther  den,  at  man  burde 
adlyde  Gud    mere   end  Menneskene.     Det   var   først   efter 

aarelange  Kampe,  at  Messens  Afskaffelse  ved  Slutningen 
af  Aaret  1524  blev  sat  igjennem,  og  da  skete  det  mod 
Fyrstens  udtrykkelige  Vilje;  det  var  Luther  og* hans  Til- 
hængere, som  øvede  et  saa  stærkt  Tryk  paa  Slotskirkens 
Gejstlighed,  at  det  sidste  Bulværk  for  den  romerske  Guds- 
tjeneste i  Wittenberg  faldt. 

Lige  til  det  sidste  er  Frederik  den  vise  vedbleven  at 
være  en  god  Søn  af  den  katholske  Kirke.  Endnu  i  de 
sidste  Dage  af  hans  Liv  forlangte  man  intet  mindre  af 
ham  end  et  Dekret,  i  Følge  hvilket  Reformationen  fuld- 
stændig skulde  indføres  i  hans  Lande.  Det  var  fire  Dage 
før  hans  Død,  den  1ste  Maj  1525,  at  Spalatin  lagde  ham 
paa  Hjærte,  at  han  skulde  lade  udgaa  en  Skrivelse  til 
alle  Kirker,  Klostre  og  gejstlige  og  deri  paabyde,  at 
Gudstjenesten  skulde  indrettes  overensstemmende  med 
Evangeliet,  saa  vilde  han  undgaa  alle  timelige  og  evige 
Besværinger.     Hvad  han  hertil  har  svaret,  véd  man  ikke. 

Paa  sin  Dødsseng  har  Kurfyrsten,  efter  Spalatins  Be- 
retning, modtaget  Nadveren  under  begge  Skikkelser;  det 
var  det  eneste,  hvorved  han  i  Virkeligheden  bekjendte  sig 
til  den  evangeliske  Kirke.  Har  han  gjort  dette  Skridt  af 
egen  Drift,  eller  har  han  givet  efter  for  sine  gejstlige 
Raadgiveres  Forestillinger?  Derom  kan  der  herske  Tvivl; 
men  hvordan  det  end  hænger  sammen  hermed,  har  han 
været  den  første  Fyrste,  som  har  sagt  Pavedømmet  Farvel, 
om  det  ogsaa  først  skete  i  Døden. 

Den  evangeliske  Kirkes  Skytsherre  kan  m^  efter 
dette  næppe  kalde  Frederik  den  vise.  Den  hellige  Skrift 
har  været  ham  et  dyrebart  Ord;  han  har  engang  ladet  slaa 
en  Mynt  med  det  Bibelsprog:  Verbum  Domini  manet  in 
æternum  o :  Herrens  Ord  bliver  evindelig,  og  Forbogstaverne 
til  disse  Ord  lod  han  sy  paa  Ærmerne  af  sine  Tjeneres 
Klæder ;  men  det  er  ikke  faldet  ham  ind,  at  det  skulde 
være  hans  Pligt  at  gjore  noget   mere  end  at  beskytte  den 

uretmæssig  forfulgte  Luther  og  at  opretholde  Orden.  Re- 
formationens Gang  har  han  ikke  hindret;  men  han  har 
heller  ikke  foretaget  noget  Skridt  med  den  bevidste  Hen- 
sigt at  fremme  den;  han  gav  den  Rum  til  at  udfolde  de 
Spirer,  som  den  bar  i  sit  Skjød. 

G  erh.  Øverland. 


Len  første  Strid  mellem  Frederik  II.  og  Maria 
Theresia. 

(Efter  nye  Dokumenter.) 


Kejservalget  og  Toget  til  Måhren. 

Jut  Held  kommer  sjælden  alene.  I  samme  Øjeblik,  da 
Morits  af  Sachsens  kjække  Daad  i  Løbet  af  faa  Timer 
gjorde  Franskmændene  til  Herrev  i  Prag,  berøvede  et  Sol- 
dateroprør i  St.  Petersborg  Maria  Theresia  hendes  eneste 
Veninde.  Regentinde  Anna,  der  styrede  Rusland  i  sin 
lille  Søn  Ivans  Navn,  og  hvis  Sympathi  for  Østerrige  var 
vel  bekjendt,  blev  den  6te  December  1741  pludselig  afløst 
af  Prinsesse  Elisabeth,  Peter  den  stores  og  Katharinas 
yngste  Datter. 

Elisabeth  havde  faaet  Underretning  om,  at  der  i  den 
lavere  Del  af  Hæren  herskede  stor  Misfornøjelse  med  den 
Indflydelse,  Regentindens  Mand,  Hertugen  af  Brunsvig,  og 
især  hendes  Elsker,  den  sachsiske  Minister,  havde  over 
hende,  og  da  Prinsessen  ved  dygtige  Mellemmænd  havde 
sat  sig  i  Forbindelse  med  Underofficererne  ved  Garden,  der 
havde  Vagt  ved  Slottets  Porte,  behøvede  hun  kun  at  møde 
en  Morgen  før  Daggry  og  nævne  sin  Faders  Navn  for  at 
se  alle  Døre  aabne  sig  for  hende;  hun  trængte  selv  ind  til 

Regentinden,  som  endnu  sov,  og  trak  med  egne  Hænder 
den  lille  Kejser  ud  af  Vuggen.  I  Lobet  af  Dagen  bleve 
derpaa  Barn,  Moder,  Ministre,  Kammerherrer,  enhver,  hvis 
Navn  havde  en  tysk  Klang,  sendte  enten  til  Sibirien  eller  i 
Landflygtighed;  men  skjent  Opstanden  havde  en  patriotisk 
Karakter,  tvivlede  dog  ingen  om,  at  de,  der  havde  lagt 
Planen  hertil  og  ført  det  afgjørende  Slag,  vare  to  Fransk- 
mænd: Marquis  de  la  Chétardie,  Ludvig  XV.'s  Ambassadør, 
den  samme,  der  engang  i  Berlin  havde  forstaaet  at  vinde 
Frederiks  Gunst,  og  Lestocq,  en  temmelig  simpel  Læge, 
Søn  af  en  udvandret  Kalvinist,  der  havde  søgt  sin  Lykke 
ved  Nevas  Bredder.  Begge  havde  forstaaet  at  vinde  den 
tilkommende  Kejserindes  Tillid,  og  hvis  Rygtet  sagde  sandt, 
var  Ambassadøren  endog  bleven  mere  for  hende  end  en 
Ven.  I  l'Histoire  de  mon  temps  lader  Frederik  sig 
med  sin  sædvanlige  Kynisme  forstaa  med,  at  Prinsessen 
for  at  vinde  Hærens  Tilslutning  havde  været  endnu  mere 
gavmild  med  sine  Gunstbevisninger;  han  tilføjer,  at  der  i 
dette  Punkt  ikke  var  megen  Porskjel  paa  hende  og  den 
Kusine,  hvis  Plads  hun  havde  røvet;  kun  skjulte  den  ene 
sine  Synder  under  et  Slør  af  Snerperi,  medens  den  anden 
ikke  lagde  Dølgsmaal  paa  sine  Udsvævelser. 

Ruslands  nye  Herskerinde  satte  sig  strax  i  Forbindelse 
med  den  franske  Legation  og  indledede  fredelige  Under- 
handlinger med  Sverige,  saa  at  de  allierede  saae  sig  be- 
friede for  al  Ængstelse  for  Angreb  fra  den  Kant.  De 
sidste  fjorten  Dages  Begivenheder  havde  i  høj  Grad  for- 
øget Franskmændenes  Ry  for  Tapperhed.  Snildhed  og  ga- 
lante Æventyr,  og  Belle-Isle,  der  gjaldt  for  Ophavsmand 
til  alt,  boldt  omgiven  af  denne  Glorie  sit  Indtog  i  Prag, 
endnu  baaren  i  en  Bærestol. 

Der  var  nok  at  gjøre  for  et  sygt  Menneske;  thi  den 
heldige  natlige  Bedrift  den  26de  November  havde  snarere 
forøget  Forvirringen  i  de  forenede  Hære  end  hjulpet  der- 
paa;  uden  Leder,   uden   Enhed   vare   de  mere  end    nogen 

Siude  et  Spil  for  Tilfældet,  der  for  en  Gangs  Skyld  havde 
tjent  dem  godt,  men  som  det  nu  var  paa  Tiden  at  er- 
statte med  en  sikrere  Ledelse.  Til  Trods  for  sin  Svaghed 
mente  Belle-Isle  at  være  Arbejdet  voxen;  hans  ivrige  ener- 
giske Natur  øste  nye  Kræfter  ved  hans  Virksomhed,  og 
den  urokkelige  Tillid,  der  var  hans  største  Styrke,  og  som 
han  forstod  at  meddele  sine  Omgivelser,  opflammedes  ved 
den  mindste  Skygge  af  Held.  Han  var  overtydet  om,  at 
han  havde  udrettet  alt  og  endnu  kunde  udrette  alt  fra  sin 
Seng  eller  sit  Værelse  og  udstedte  Ordre  paa  Ordre  i  den 
faste  Tro,  at  Hæren  vilde  gjenvinde  sin  Disciplin  samtidig 
med,  at  hans  Lemmer  gjenvandt  deres  Førlighed.  »De  er 
nu,«  skrev  han  til  Amelot,  »underrettet  om  det  heldige 
Udfald  af  det  Foretagende,  mit  Ophold  i  Dresden  har  be- 
virket, og  siden  jeg  er  kommen  her  til,  er  her  foregaaet 
saa  store  Forandringer,    at    der  er    al   Grund    til   at  være 

rolig  og  haabe  alt  godt. Den  aandelige  Ro  og  Hvile, 

jeg  nyder  her,  har  haft  en  meget  heldig  Indflydelse  paa 
mit  Helbred.«  Belle-Isle  glemte  kun  én  Ting,  nemlig  at 
han  i  et  Anfald  af  Fortvivlelse  fra  Dresden  havde  skrevet 
til  den  samme  Minister,  at  den  dobbelte  Byrde,  han  havde 
paataget  sig,  oversteg  et  Menneskes  Kræfter,  og  at  han  er- 
kjendte  sin  Uret  og  bødede  for  den.  Brevet  var  kommet 
til  sin  Adresse,  og  som  Svar  derpaa  fik  Belle-Tsle  Bud  om, 
at  Marskalk  de  Broglie  var  bleven  udnævnt  til  i  Steden 
for  li  am  at  overtage  Kommandoen  over  Hæren. 

Det  var  en  lige  saa  naturlig  som  fornuftig  Bestem- 
melse. Broglie  var  en  af  de  mest  ansete  Officerer  i  den 
franske  Hær  og  havde  under  den  forrige  Krig  udmærket 
sig  i  Italien ;  ganske  vist  havde  han  engang  en  Nat  ladet 
sig  overrumple  af  en  Skare  Østerrigere  paa  en  Maade,  der 
havde  gjort  ham  til  Skive  for  Visemagernes  Spot  i  Ver- 
sailles; men  da  han  allerede  næste  Dag  havde  taget  Re- 
vanche ved  den  glimrende  Sejr  ved  Guastalla,  blev  dette 
Uheld  ikke  lagt  ham  til  Last  af  andre  end  af  Spottefugle. 

Som  Strassburgs  Guvernør  havde  han  forestaaet  den  vanske- 
lige Overgang  over  Rhinen,  og  alle  Tropperne  havde  de- 
fileret forbi  ham,  Mand  for  Mand.  Hans  tre  Sønner  vare 
med  i  Krigen,  og  den  ældste  havde  taget  en  ærefuld  Del 
i  Stormen  paa  Prag.  Endelig  var  han  Belle-Isle  overlegen 
i  Rang  og  Alder,  hvilket  forud  afgjorde  ethvert  Spørgs- 
maal  om  Forrung  mellem  de  to  Marskalker  —  uden  at 
krænke  nogen  af  dem. 

Til  Gjengjæld  var  der  ogsaa  adskillige  Mangler  ved 
den  nye  Overgeneral;  han  havde  nylig  fyldt  halvfjerdsinds- 
tyve Aar,  hvilket  endogsaa  i  vore  Dage  anses  for  at  være 
en  lovlig  hej  Alder  for  en  General,  men  endnu  langt  mere 
var  det  i  hin  Tid,  da  det  virksomme  Liv  begyndtes  tid- 
ligere, og  de  fysiske  Kræfter  hurtigere  opbrugtes.  I  Løbet 
af  den  foregaaende  Sommer  var  han  bleven  ramt  af  et 
Tilfælde,  hvis  Natur  hans  Venner  og  Familie  søgte  at 
skjule,  og  som  han  ikke  tilstod  for  sig  selv,  men  som 
syntes  at  være  et  Anfald  af  Apoplexi;  han  havde  aldrig 
været  let  at  omgaas,  men  siden  sin  Sygdom  var  han  bleven 
saa  stivsindet  og  pirrelig,  at  det  i  høj  Grad  vanskeliggjorde 
hans  Forhold  til  hans  undergivne.  Desuden  havde  han 
været  Ambassadør  i  England  paa  en  Tid,  da  Fleurys  frede- 
lige Politik  havde  Overvægten,  og  havde  staaet  i  et  for- 
troligt Forhold  til  Robert  Walpole.  Da  han  i  den  Anled- 
ning tillagde  sig  selv  diplomatisk  Erfaring,  skjulte  han  ikke 
sin  Misbilligelse  af  Krigens  Formaal  og  Førelse.  Var 
Rygtet  om  denne  Dadel  naaet  til  Berlin?  Jeg  véd  det 
ikke;  men  sikkert  er  det,  at  Frederik  plejede  at  udtale  sig 
med  megen  Strænghed  om  Strassburgs  Guvernør.  Især 
bevarede  han  et  ubehageligt  Minde  om  det  Besøg,  han 
havde  været  nødt  til  at  aflægge  hos  ham  efter  hint  ung- 
dommelige Æventyr,  som  tidligere  er  omtalt;  han  omtalte 
ofte  denne  Historie  med  en  Blanding  af  Spot  og  Harme  og 
beklagede  sig  over,  at  Marskalken  først  havde  villet  lade 
ham    arrestere    og    derpaa   ved    sin    overdrevne   Høflighed 

røbet  hans  Inkognito.  Det  er  imidlertid  muligt,  at  Pleury 
var  uvidende  om  denne  Omstændighed,  og  selv  om  han 
havde  kjendt  den,  vilde  han,  hvis  mindste  Fejl  det  var  at 
bære  Nag,  aldrig  have  troet,  at  en  saa  barnagtig  Ubetyde- 
lighed kunde  komme  til  at  spille  en  Rolle  i  alvorlige 
Sager. 

Belle-Isle  var  meget  ærgerlig  over  at  være  bleven 
taget  paa  Ordet;  men  da  han  var  alt  tor  klog  til  at  gjere 
Indvendinger  mod  en  Bestemmelse,  hvortil  han  selv  havde 
givet  Anledning,  og  alt  for  forsigtig  til  at  bringe  Uretten 
paa  sin  Side  ved  forud  at  klage  over  sin  Kollega,  nøjedes 
han  med  at  svare,  at  han  fandt  Valget  fortræffeligt,  men 
kun  frygtede  for,  at  heller  ikke  Broglies  Helbred  var  meget 
stærkt;  imidlertid  skulde  han  sørge  for,  at  Marskalken  ved 
sin  Ankomst  fandt  alt  i  Orden  og  alle  Fejl  og  Forsøm- 
melser rettede.  Dog  er  det  sandsynligt,  at  han  ikke  var 
ganske  uvidende  om  de  talrige  Ansøgninger  om  at  beholde 
ham,  der  af  Officerer  i  hans  Stab  sendtes  til  Versailles,  og 
hvori  det  sagdes,  at  alt  var  tabt,  hvis  Hæren  mistede  sin 
tilbedte  Chef.  Kurfyrsten  siirev  ligeledes  et  Brev  til  Lud- 
vig XV,  hvori  han  beklagede  sig  »som  en  Son  til  sin  Fader« 
over,  at  man  vilde  berøve  ham  den  Raadgiver,  til  hvem 
han  havde  Tillid,  og  det  er  troligt,  at  Belle-Isle  vidste 
Besked  med  dette  Skridt. 

Fleury,  der  altid  nødig  vilde  krænke  nogen,  og  som 
forstod  en  halvkvædet  Vise,  søgte  forgjæves  at  læge  Saaret 
med  smigrende  Ord.  »Husk  paa  Deres  Tilstand  i  Dresden,« 
skrev  han  til  Belle-Isle,  »husk  paa  Hærens  fortvivlede 
Stilling  i  Bøhmen.  Alle  vaie  bange  og  modløse,  alle  Breve 
uden  Undtagelse  handlede  om  Ulykker.  —  —  V^are  vi 
under  disse  Omstændigheder  ikke  nødte  til  at  gjøre  noget 
for  Tropperne?  —  —  Vi  ventede  store  Ulykker;  havde  vi 
vidst,  at  vi  skulde  slippe  for  dem,  vilde  vi  have  ladet  alt 
blive,  som  det  var.  Jeg  beder  Dem  være  overbevist  om, 
at  jeg   har  skrevet  til  Marskalk  de  Broglie,    som   det  var 

min  Pligt,  og  at  jeg  ikke  har  skjult  for  ham,  at  Kongen 
ønskede,  at  De  skulde  beholde  Styrelsen  af  de  almindelige 
Anliggender;  at  han  kun  maatte  blande  sig  i  de  militære 
Operationer,  og  at  han  endog  maatte  aftale  dem  forud  med 
Dem.  Enhver  Fordel,  vi  muligvis  kunne  vinde,  skyldes 
Dem,  og  det  er  ikke  mere  end  billigt  at  give  Dem  Æren 
derfor.  Tro  heller  ikke,  at  vi  ville  lade  Dem  være  ledig 
eller  underordnet,  naar  De  ikke  har  mere  at  gjøre  i  Frank- 
furt. Jeg  er  ikke  saa  uretfærdig,  at  sligt  kunde  falde  mig 
ind ,  og  jeg  beder  Dem  indstændig  om  at  være  uden 
Frygt.  Jeg  er  lige  saa  øm  over  Deres  Hæder  og  Ry  som 
De  selv.« 

Enten  Belle-Isle  nu  var  tilfreds  med  disse  Forsikringer 
eller  ikke,  sørgede  han  for  ikke  at  holde  dem  hemmelige, 
men  lod  sig  tydelig  mærke  med,  at  det  i  Grunden  endnu 
var  ham,  der  havde  Kommandoen,  og  at  han  snart  vilde 
komme  tilbage.  For  at  holde  sig  rede  dertil  tillod  han  de 
Officerer,  til  hvem  han  stod  i  Venskabsforhold,  i  private 
Breve  at  underrette  ham  om  alle  Hærens  Bevægelser. 
Under  den  allerede  herskende  ugunstige  Stemning  kunde 
intet  være  mere  skikket  til  at  undergrave  hans  Efterfølgers 
moralske  Myndighed.  Saa  snart  Broglie  var  kommen, 
rejste  Belle-Isle  derpaa  meget  mod  sin  Vilje  til  Frankfurt, 
hvor  der  dog  ventede  ham  en  diplomatisk  Lavrbærkrans, 
som  vel  maatte  kunne  trøste  ham  over,  at  hans  Ærgjer- 
righed  var  bleven  skuffet  i  en  anden  Retning. 

Ikke  blot  Byen  Prag  og  den  bøhmiske  Krone,  ujen 
tillige  Kejserværdigheden  var  bleven  erobret  ved  den  nat- 
lige Overrumpling.  Da  den  store  Nyhed  naaede  Rigsdagen 
i  Frankfurt,  havde  Kurfyrsterne  og  deres  Repræsentanter 
allerede  været  forsamlede  i  nogle  Dage  under  Ærkebispen 
af  Mainz's  Forsæde;  men  de  havde  endnu  kun  brugt  Tiden 
til  at  afhandle  Rangs-  og  Etikettespørgsmaal,  hvorpaa  der 
aldrig  var  Mangel  ved  de  tyske  Forsamlinger.  Alle  bøjede 
sig  nu  for  Skæbnens  Don),  og  Frankrigs  Protegé  var  sikker 

paa  at  blive  enstemmig  valgt.  Det  vanskelige  Spørgsmaal 
om,  hvor  vidt  Maria  Theresias  Repræsentant  for  Bøhmen 
skulde  udelukkes  fra  Valget  eller  ej,  var  med  det  samme 
afgjort;  thi  naar  Bøhmen  anerkjendte  en  ny  Konge,  var 
det  mindste,  man  kunde  gjøre,  at  lade  dets  Vælgerplads 
staa  ledig.  Af  de  otte  Stemmer,  der  vare  tilbage,  var 
Karl  Albert  sikker  paa  de  tre :  sin  egen,  Sachsens  og  Bran- 
denburgs ;  Hannovers  Stemme  var  Prisen  for  den  Nevtra- 
litet,  der  var  lovet  Kong  Georg.  De  tre  gejstlige  Kur- 
fyrster havde  kun  ventet  paa,  hvem  der  vilde  faa  Magten, 
for  at  bestemme  sig.  Kurfyrsten  af  Pfalz  endelig,  der  dog 
var  beslægtet  med  det  bayerske  Hus,  havde  længe  ladet 
sig  bede,  før  han  lovede  sin  Stemme;  men  han  havde  be- 
stemt sig  til  at  følge  Flertallet,  siden  hans  Neveu,  Mark- 
greven af  Sultzbach,  der  skulde  ægte  et  af  hans  Børnebørn, 
ved  Frederiks  Afkald  paa  Hertugdømmerne  Jiilich  og  Berg 
var  bleven  sikker  paa  at  arve  alle  hans  Lande. 

Medens  Beile-Isle  tog  til  Frankfurt  for  at  lægge  den 
sidste  Haand  paa  Værket,  forblev  Karl  Albert  i  Manheim  hos 
denne  Slægtning,  med  hvem  han  hidtil  havde  staaet  paa 
en  spændt  Fod,  for  her  at  afvente  det  ikke  mere  tvivl- 
^somme  Udfald  af  Valget.  Han  skulde  være  til  Stede  ved 
et  dobbelt  Bryllup,  da  nemlig  ikke  blot  Markgreven  af 
Sultzbach,  men  tillige  hans  egen  Broder,  Hertug  Clemens 
af  Bayern,  skulde  ægte  en  af  de  pfalziske  Prinsesser.  De 
Festligheder,  der  i  den  Anledning  holdtes,  vare  særdeles 
glimrende,  og  Frankrigs  Afsending,  Tilly,  og  den  til- 
kommende Kejser  selv  havde  nok  at  gjøre  med  at  hindre 
deres  Vært  i  at  sætte  ikke  alene  alle  sine  egne  Indtægter, 
men  tillige  sin  Efterfølgers  over  Styr.  Desuden  frygtede 
de,  at  den  udlevede  Olding  ved  selv  at  deltage  i  For- 
lystelserne skulde  faa  et  Tilbagefald  af  den  farlige  Syg- 
dom, hvoraf  han  led ;  hvis  han  døde,  før  Valget  var  sluttet, 
vilde  det  volde  en  meget  ubelejlig  Opsættelse,  som  endnu 
kunde  fordærve  alt. 

»Kurfyrsten,«  skrev  Tilly,  »har  givet  hver  af  de  to 
Brude  ni  Dragter,  som  ere  ganske  stive  af  Guld  og  Sølv; 
selv  har  han  i  det  mindste  lige  saa  mange,  den  ene  mere 
pragtfuld  end  den  anden,  og  han  skifter  hver  Dag.  Hans 
Udgift  til  iiys  er  umaadelig,  og  om  saa  Kongen  bød  ham 
Landau  for  at  slukke  et  af  dem,  vilde  han  ikke  gaa  ind 
derpaa.«  Paa  det  store  Bal,  som  holdtes  ved  Brylluppet, 
var  det  umuligt  at  afholde  ham  fra  siddende  i  en  Kulle- 
atol,  der  blev  skubbet  af  to  Kammerherrer,  at  deltage  i  en 
Polonaise,  som  blev  danset  med  Fakler.  Lykkeligvis  dør 
man  sjælden  af  Glæde,  og  den  gode  Kurfyrste  levede 
længe  nok  til,  at  hans  Afsending  nogle  Dage  senere  — 
den  27de  Januar  —  kunde  være  med  til  at  udraabe  Kur- 
fyrsten af  Bayern  til  Kejser  under  Navn  af  Karl  VII, 
Det  var  den  første  tyske  Kejser  i  flere  Aarhundreder,  som 
ikke  nedstammede  fra  Rudolf  af  Habsburg. 

Belle-Isle  kunde  i  dette  Øjeblik  have  nogen  Grund  til 
at  anse  sig  selv  for  et  stort  Geni  og  fremstille  sig  for 
Efterverdenens  Blik  som  den,  der  havde  sat  Kronen  paa 
Frankrigs  store  Værk.  Med  en  oprigtig  Begejstring  skrev 
han  til  Kongen  selv:  »Sire.  Lykken  kroner  Deres  Majestæts 
Foretagender.  Dette  store,  fuldkomne  Værk  dækker  Dere8 
Regering  med  Hæder  og  sikrer  Rigets  Fremtid  og  Fred.« 
Kardinalen  meddelte  han  nogle  Enkeltheder,  som  end  mere 
bidrog  til  hans  Triumf.  —  »Jeg  tør  ikke  undlade,«  skrev 
han,  »at  underrette  Deres  Eminenze  om,  at  i  det  Øjeblik, 
Kejseren  viste  sig  for  Folket  i  Kaadhusets  Vindue,  hævede 
der  sig  endeløse  Bifaldsraab.  Jeg  nød  den  Ære  at  staa 
ved  et  Vindue  sammen  med  Kejserinden,  som  var  inkognito 
til  Stede.  Rørt  over  disse  Bifaldsraab  og  Glædesskrig 
vendte  Kejseren  sig  mod  mig,  førte  Haanden  til  Karl  den 
stores  Krone,  som  han  havde  paa  Hovedet,  og  gjorde  Tegn 
til,  at  han  skyldte  Kongen  al  den  Ære,  han  nød.«  Selv 
i  dette  begejstrede  Øjeblik  glemte  Belle-Isle  dog  ikke, 
hvem    han  havde  at  gjøre  med,    og    skyndte  sig  at  vedføje 

Kegnskabet  over,  hvad  det  store  Værk  havde  kostet.  »Vi 
maa  betale,  hvad  vi  have  lovet,«  skrev  han,  »200,000  Frcs. 
til  Kurfyrsten  af  Mainz's  Neveu,  tillige  med  et  Abbedi  paa 
25,000;  20,000  Daler  til  Ministeren,  2000  til  Sekretæren, 
lige  saa  mange  til  Kammertjeneren  og  15  å  20,000  Francs 
til  Mainz's  Direktorium.  Aldrig  er  en  stor  Sag  bleven 
besørget  for  saa  godt  Kjeb.«  Han  tilfojede  imidlertid 
ikke^  at  han  i  Qorten  Dage  havde  holdt  aabent  Hus,  at 
alle  Kurfyrsterne  skiftedes  til  at  spise  til  Aften  hos  ham 
med  deres  Følge,  og  at  den  nye  Kejser  og  Kejserinde 
havde  lovet  ligeledes  at  være  til  Gjæst  hos  ham  Dagen 
efter  deres  Kroning.  Saaledes  som  Belle-Isle  plejede  at 
indrette  sig,  vilde  disse  Gjæstebud  forøge  Regningen  be- 
tydelig. 

Den  Gang  var  Telegrafen  ikke  endnu  opfunden,  og 
Nyheder  fra  alle  Steder  i  Verden  krydsede  ikke  idelig  hin- 
anden, gjentagne  i  tusende  Aviser,  saa  at  Politikere  og 
Diplomater,  naar  en  eller  anden  stor  Begivenhed  var  gaaet 
for  sig,  havde  nogle  Øjeblikkes  Ro  til  at  trække  Vejret,  til 
at  samle  sig  og  nyde  Glæden  over  deres  Held.  Uden 
denne  lykkelige  Uvidenhed  vilde  Belle-Isles  stolte  Triumf 
være  bleven  forstyrret  af  de  slette  Efterretninger,  der  i 
samme  Øjeblik  udgik  fra  Krigsskuepladsen,  og  den  nye 
Kejser  vilde  samme  Dag,  han  indtog  sin  temmelig  ind- 
bildte Værdighed,  have  haft  Grund  til  for  Alvor  at  frygte 
for  sine  egne  Staters  Sikkerhed.  Det  var  en  Side  af  Sagen, 
som  Belle-lsle  maaske  burde  have  forudset;  thi  denne 
uheldige  Forandring  skyldtes  til  Dels  den  usikre  og  opløste 
Tilstand  i  Hæren,  hvortil  han  ved  sin  uvenlige  Holdning 
mod  sin  Efterfølger  meget  havde  bidraget. 

Man  kunde  ganske  vist  have  ventet,  at  Prags  Erob- 
ring, netop  fordi  den  var  gaaet  saa  hurtig  og  let,  ikke 
vilde  gjøre  Ende  paa  noget.  Ikke  en  Draabe  fransk  Blod 
var  bleven  udgydt ;  men  der  var  heller  ikke  faldet  en 
eneste  Østerriger,  og  Maria  Theresias  Tropper  vare  lige  saa 

fuldtallige  som  før  og  snarere  forvirrede  end  overvundne; 
de  havde  i  nogle  Uger  trukket  sig  tilbage  syd  for  Prag 
til  Neuhaus,  Budweiss  og  Tabor;  men  det  varede  ikke 
længe,  fer  deres  øjeblikkelige  Modloshed  tabte  sig.  Før 
Nyaar  blev  der  lagt  Plan  til  et  nyt  og  dobbelt  Angreb; 
Marskalk  Neippergs  Armékorps,  hvorover  Storhertugen  havde 
taget  Kommandoen,  skulde  rykke  frem  mod  Prag  og  over- 
rumple den  franske  Hærs  Forposter  ved  Pisek  for  at  af- 
bryde Forbindelsen  mellem  dem  og  den  Afdeling,  der  var 
bleven  i  Linz  under  Marquis  de  Ségur.  Naar  da  Ségurs 
Afdeling  var  bleven  afskaaret  fra  den  øvrige  Hær,  skulde 
den  angribes  af  et  Arniékorps,  der  var  blevet  dannet  i 
Wien  under  Anførsel  af  Marskalk  Khevenhiiller. 

Den  26de  December,  kun  t'aa  Dage  efter  Belle-Isles 
Afrejse,  blev  Grev  d'Aubigné,  der  laa  paa  Forpost  i  Pisek, 
underrettet  om  Storhertugens  truende  Fremrykning  og  sendte 
i  stor  Skræk  Bud  derom  til  Marskalk  de  Broglie;  denne 
ankom  øjeblikkelig  og  fandt  dette  vigtige  Punkt  meget 
blottet  og  kun  slet  forberedt  paa  Forsvar.  Det  var  lige- 
ledes d'Aubignés  Mening,  der  skrev  til  Belle-Isle,  at  det 
vilde  være  et  Mirakel,  hvis  de  holdt  sig.  Storhertugen, 
der  stolede  paa  sine  Troppers  overlegne  Antal,  sendte  en 
Trompeter  forud,  der  skulde  opfordre  Byen  til  at  overgive 
sig;  men  Marskalken  havde  om  Natten  hurtig  samlet  alle 
de  Afdelinger,  der  vare  i  Nærheden,  og  mente  nu  at  kunne 
holde  Stand.  Omgivet  af  sin  Stab  ventede  han  den  øster- 
rigske  Trompeter,  der  blev  ført  gjenuem  Byen  med  til- 
bundne Øjne;  i  Følge  sin  Ordre  erklærede  Trompeteren, 
at  da  Storhertugen  ikke  ønskede  at  se  sine  Fjenders  Blod, 
langt  mindre  sine  Undersaatters.  underrettede  han  Byen 
om,  at  hvis  den  ikke  overgav  sig  paa  Timen,  vilde  han 
lade  alt  springe  over  Klingen.  Trompeteren  udtrykte  sig 
paa  Tysk,  og  Merits  af  Sachsen,  der  var  med  Marskalken, 
oversatte  efter  bedste  Evne  hans  truende  Ord.  »Svar  Her- 
tugen,« sagde  den  gamle  Kriger,  »at  jpg  troede,  han  havde 

eii  bedre  Mening  om  den  franske  Nation  og  om  de  Offi- 
cerer, der  have  den  Ære  at  tjene  Kongen.  Hvis  han  an- 
griber Byen,  haabe  de  her  tilstedeværende  Herrer  at  gjøre 
sig  fortjente  til  større  Agtelse.« 

Derpaa  begav  Marskalken  sig  selv  til  Byens  forskjel- 
lige  Porte  for  at  sætte  Vagt  ved  dem.  Forsvaret  blev  ført 
med  en  Energi,  som  bødede  paa  Troppernes  ringere  Antal, 
og  da  Storhertugen  forsøgte  et  Angreb,  blev  han  kastet  til- 
bage med  Tab,  og  forbavset  over  den  uventede  Modstand 
trak  han  sig  tilbage  uden  at  gjøre  noget  nyt  Forsøg. 
Faren  var  overstaaet;  men  det  var  saa  langt  fra,  at  Brog- 
lies  Stab  glædede  sig  med  ham  over  deres  fælles  Bedrift, 
at  alle  Officererne  tvært  imod  kun  syntes  at  have  én 
Tanke:  Frygt  for,  at  en  Anerkjendelse  af  den  nye  Chefs 
Dygtighed  skulde  se  ud  som  en  Dadel  mod  hans  For- 
gænger. Desuden  bebrejdede  de  Broglie,  at  han  ikke  be- 
nyttede sig  af  sin  Fordel  til  at  forfølge  Fjenden;  men  Mar- 
skalken, der  frygtede  for,  at  hans  allerede  udmattede  Sol- 
dater ikke  skulde  kunne  udholde  et  Vinterfelttogs  Besvær- 
ligheder, besluttede  at  blive  i  Pisek,  som  han  indrettede  til 
en  Slags  forskanset  Lejr,  og  som  han  foresatte  sig  ikke 
uden  absolut  Nødvendighed  at  forlade,  før  Foraaret  kom. 
Denne  Beslutning,  som  han  med  stivsindet  Hovmod  for- 
svarede mod  enhver  Indvending,  opfordrede  unægtelig  til 
Kritik;  men  han  vilde  rimeligvis  være  bleven  mindre  dad- 
let, hvis  han  havde  samtykket  i  at  vende  tilbage  til  Prag, 
hvor  de  unge  Officerer  kunde  have  nydt  en  stor  Bys  Be- 
kvemmeligheder og  Adspredelser.  Han  tilstod  dem  ikke 
denne  Trøst;  da  han  endnu  stadig  frygtede  for  Overrump- 
ling, blev  han  med  sine  Sønner  og  alle  sine  Folk  i  denne 
Flække,  hvor  de  havde  ondt  ved  at  finde  Logis;  i  den 
strænge  Vinterkulde  vare  Tropperne  udsatte  for  mange 
Savn;  men  Marskalken  gav  dem  et  godt  Exempel  ved  at 
bære  alt  med  stoisk  Ligegyldighed. 

Som  man  véd,  er  der  intet,  der  falder  en  Franskmand 

vanskeligere  end  taalmodig  at  bære  mere  besværlige  end 
ærefulde  Prøvelser;  der  hørtes  derfor  ogsaa  mange  Klager, 
ikke  blandt  Soldaterne,  som  satte  Pris  paa,  at  Generalen 
vilde  dele  deres  Savn,  men  blandt  de  fornemme  unge  Offi- 
cerer, der  kun  kjendte  to  Slags  Tidsfordriv:  Fornøjelser  og 
Kamp.  Den  foromtalte  d'Aubigné  skrev  til  Belle-Isle: 
»Lige  saa  meget  jeg  før  ønskede  at  komme  i  Aktivitet, 
medens  Tropperne  laa  i  Vinterkvarter,  lige  saa  meget  ønsker 
jeg  nu  at  vende  tilbage  til  Prag.  Det  behager  mig  aldeles 
ikke  at  blive  i  Pisek,  som  er  et  afsky  ligt  Kvarter  om 
Vinteren.  Under  Deres  Kommando  kunde  jeg  finde  nogen 
Trøst,  men  den  vil  jeg  ikke  søge  hos  denne  Mand.  —  — 
I  Prag  kan  jeg  leve,  som  mig  lyster,  og  hvis  De  kom  der 
til,  var  jeg  sikker  paa  at  se  Dem,  hvilket  ingenlunde  er 
mig  ligegyldigt.« 

Hvad  der  gav  Klagerne  over  Broglies  Sløvhed  og  Ube- 
vægelighed forøget  Vægt,  var  den  farlige  Stilling,  hvori 
den  Afdeling  af  den  franske  Hær,  der  var  efterladt  ved 
Linz,  snart  kom  til  at  befinde  sig.  Østerrigerne  havde  op- 
givet at  angribe  Marskalken  i  hans  Stilling  i  Bøhmen; 
men  da  de  heller  ikke  frygtede  for,  at  han  skulde  forlade 
den,  havde  de  frie  Hænder  til  at  rette  al  deres  Styrke 
mod  den  anden  Kant.  Medens  Storhertugens  Hær  forskan- 
sede sig  i  en  Række  Fæstninger  (Iglau,  Neuhaus,  Budweiss 
og  Taber)  og  dannede  ligesom  en  Barriere,  der  afbrød 
Forbindelsen  mellem  Bøhmen  og  Øvre-Østerrige,  begyndte 
Marskalk  Khevenhiiller  i  Ly  bag  dette  Skærmbræt  det 
Angreb,  der  var  ham  overdraget.  Det  Armékorps,  Maria 
Theresia  havde  betroet  at  gjenerobre  hendes  Families  ældste 
Arvegods,  var  dannet  i  Wien  med  særlig  Omhu  under 
hendes  eget  Opsyn;  det  bestod  oprindelig  af  12,00()  Mand; 
men  hun  havde  ved  Hjælp  af  Udskrivninger  fra  Ungarn  og 
Hjemkaldelse  af  Tropper  fra  Italien  bragt  det  op  til 
16,000,  hvorimod  Ségur  kun  befalede  over  otte  å  ti  fu- 
sende.    Khevenhiiller   var   en   gammel    Krigskammerat   af 

Frins  Eugeu;  den  Dag,  han  forlod  Wien,  sendte  hun  ham 
et  Portræt  af  sig  selv  med  sin  Sen  paa  Armen,  ledsaget 
af  et  egenhændigt  Brev,  der  blev  læst  op  for  Tropperne 
ligesom  en  Dagsbefaling. 

»Kjære,  tro  Khevenhiiller,«  skrev  hun.  »du  ser  her 
for  dine  Øjne  en  Dronning,  der  er  forladt  af  hele  Verden, 
og  hendes  Stammes  Arving.  Hvad  skal  der  blive  af  dette 
Barn?  Jeg  spørger  dig  derom?  Hans  Moder  betror  til 
dig  som  til  en  tro  Tjener  alt,  hvad  hun  ejer  af  Styrke  og 
Magt.  Kæmp  da,  o  Helt  og  tro  Vasal,  saa  at  du  kan 
gjøre  Gud  og  Mennesker  Kegnskab  derfor.  Tag  Retfærd 
til  Skjold;  gjør,  hvad  du  anser  for  Ret,  vær  uden  Barm- 
hjærtighed  mod  Menederen,  følg  din  berømmelige  Herres 
Exempel,  som  er  i  Guds  Favn,  og  erhverv  vor  kongelige 
Taknemmeligheds  Gunst  for  dig  og  din  Familie,  samtidig 
med  at  du  opnaar  et  udødeligt  R}^  for  Gud  og  Mennesker. 
Gud  give  dig  Liv  og  Styrke  i  Kampen.« 

Khevenhiiller  viste  sig  værdig  til  Maria  Theresias 
Tillid.  Strax  ved  de  første  Sammenstød  forbavsedes  Ségur 
over  hos  de  Tropper,  han  indbildte  sig  at  være  modløse,  at 
finde  en  Tapperhed  og  et  overlegent  Antal,  som  han  ikke 
havde  ventet;  han  opgav  noget  for  hastig  sin  Stilling  paa 
Bredden  af  Enns  og  trak  sig  tilbage  til  Linz,  hvor  han 
snart  blev  blokeret  af  Fjenden.  Han  sendte  Bud  til  Prag 
om  Hjælp  og  meldte  samtidig  sin  farlige  Stilling  i  Frank- 
furt. Til  Svar  paa  hans  Opfordring  samlede  Marskalk 
Torring  alle  de  bayerske  Tropper,  der  endnu  vare  i  Prag, 
og  begav  sig  paa  Vej  for  at  komme  ham  til  Hjælp;  men 
Vejen  var  lang  og  vanskelig,  enhver  direkte  Forbindelse 
var  afbrudt,  og  det  var  tvivlsomt,  om  denne  i  sig  selv 
utilstrækkelige  Hjælp  vilde  komme  tids  nok.  Det  eneste, 
der  virkelig  vilde  kunne  gjøre  Virkning,  vilde  være,  ved  et 
kraftigt  Angreb  at  bryde  Storhertugens  Slaglinje  og  falde 
Khevenhiiller  i  Ryggen,  i  samme  Øjeblik  han  begyndte  Be- 
lejringen af  Linz.     Til  Trods  for  sin  Uvilje  mod  et  Vinter- 

felttog  var  Broglie  rede  til  at  forsøge  det;  men  Fore- 
tagendet kunde  kun  have  sikker  Udsigt  til  at  lykkes,  hvis 
den  preussiske  Hær  vilde  slutte  sig  til  den  franske,  og  det 
var  et  stort  Spørgsmaal,  om  Frederik  var  i  Humør  til  at 
gaa  ind  derpaa.  I  alt  Fald  var  det  ikke  Broglies  Indfly- 
delse, som  skulde  formaa  ham  dertil ;  thi  han  kunde  ikke  hore 
den  nye,  franske  Overijenerals  Navn  nævne  uden  at  komme  i 
et  sandt  Raseri  og  ikke  udtale  det  uden  at  ledsage  det 
med  nogle  af  de  fornærmelige,  grove  Skjældsord,  hvoraf 
han,  som  man  véd,  besad  et  velforsynet  Repertoire. 

Et  saa  vedholdende  Nag  af  en  saa  ubetydelig  Grund 
maatte  forbavse  hos  den  ellers  saa  praktiske  Mand,  der  for- 
agtede alle  Mennesker  omtrent  lige  meget  og  derfor  ikke 
plejede  at  spilde  Tiden  med  at  elske  eller  hade  dem. 
Maaske  der  ogsaa  under  hans  Vrede  skjulte  sig  mere  Be- 
regning end  Hidsighed;  maaske  han  snarere  var  ærgerlig 
over  Belle-Isles  Afrejse  end  over  Broglies  Ankomst.  Belle- 
Isle,  der  var  Ophavsmand  til  den  preussiske  Alliance,  var 
nødt  til  at  finde  sig  i  alt  fra  sin  Forbundsfælle,  for  at  det 
ikke  skulde  se  ud,  som  om  han  ver  bleven  holdt  for  Nar; 
af  en  anden  General,  der  var  mindre  ivrig  for  et  Værk, 
som  han  ikke  selv  havde  begyndt,  kunde  Frederik  hverken 
vente  den  samme  Føjelighed  eller  den  samme  Lettroenhed; 
han  havde   et  Tag  i  Belle-lsle,   som  han   ikke  vilde  slippe. 

Vist  er  det,  at  den  Redebonhed  til  at  hjælpe,  Frederik 
efter  Prags  Erobring  havde  vist,  pludselig  igjen  var  bleven 
afkølet.  Ganske  vist  benyttede  han  sig  af  den  esterrigske 
Hærs  Forvirring  til  at  tage  Olmiitz  og  Glatz  næsten  uden 
at  løsne  et  Skud;  men  derpaa  begav  han  sig  til  Berlin, 
hvor  han  skulde  højtideligholde  en  af  sine  Brødres  Bryl- 
lup; her  gik  han  ganske  op  i  Rigets  indre  Styrelse  og 
syntes  ikke  at  bryde  sig  mere  om  Krigen,  end  om  den  slet 
ikke  kom  ham  ved;  dog  kritiserede  han  med  megen  Bit- 
terhed og  Foragt  enhver  Bestemmelse,  der  blev  tagen 
under  hans  Fraværelse.      »Jeg   rejser  i  Morgen  til  Rheins- 

berg,«  skrev  han  den  3dje  Januar  til  Voltaire,  »jeg  vil 
atter  gribe  Hyrdestaven  og  Lyren,  og  Gud  give,  jeg  aldrig 
mere  maa  slippe  dem.«  Paa  dette  landlige  Opholdssted 
modtog  han  et  meget  indtrængende  Brev  fra  Karl  Albert, 
som  bønfaldt  ham  om  at  gjere  alt  for  at  hjælpe  Ségur  og 
hindre  Linzs  Overgivelse,  da  det  derefter  vilde  gaa  ud  over 
Bayern.  Et  Brev  fra  Belle-Isle,  der  gik  i  samme  Retning, 
var  vedlagt-,  det  var  skrevet  efter  Opfordring  af  Broglie 
selv,  der  ikke  havde  betænkt  sig  paa  at  bede  Belle-Isle 
være  Mellemmand  mellem  ham  og  Kongen.  Belle-Isle 
havde  rettet  sig  efter  sin  Kollegas  Ønske,  men  havde  ad- 
varet ham  om,  at  man  ikke  kunde  stole  paa  Preussernes 
Føjelighed. 

Dog  med  Frederik  maatte  man  altid  være  forberedt 
paa  Overraskelser;  tvært  imod  alles  Forventning  lod  han 
sig  ikke  bede,  men  erklærede  sig  strax  villig  til  at  gjore 
endogsaa  mere,  end  han  blev  opfordret  til.  Man  havde 
kun  bedet  ham  om  at  sende  et  Troppekorps  under  en  af 
sine  højere  Officerer;  men  han  erklærede,  at  han  selv  vilde 
tage  Overanførselen  og  strax  tage  til  Dresden  for  at  bede 
Kongen  af  Polen  om  hans  Bistand;  han  opfordrede  endog- 
saa Valori  til  at  komme  nogle  Timer  før  ham  til  denne 
By  for  at  bane  Vej  for  de  Meddelelser,  han  havde  at  gjore. 

Da  denne  ædelmodige  Beslutning  blev  bekjendt,  blev 
der  en  almindelig  Begejstring;  alle  Breve  strømmede  over 
af  Lovtaler  over  den  ædle  Helt,  som  ofrede  sin  Ro  og 
vovede  sit  Liv  for  sine  Forbundsfæller.  Kun  Valori,  der 
ikke  var  ganske  klar  paa  sin  Mission  i  Dresden  og  fandt, 
at  man  gjorde  lovlig  kort  Proces  med  hans  tykke  Person, 
udtalte  nogle  Betænkeligheder.  Frederiks  meget  utilstræk- 
kelige Oplysninger  forøgede  hans  Forvirring.  »Jeg  ønsker 
Overanførselen,«  sagde  Kongen  til  ham,  »fordi  Deres  Mar- 
skalk de  Broglie  ikke  behager  mig.«  Nogle  Ord  om, 
hvilken  Retning  Toget  skulde  tage,  gjorde  Valori  end  mere 
forvirret.     »Der  er  meget  at  betænke  ved  alt  dette,«  skrev 

han  til  Belle-Isle,  lige  for  han  skulde  rejse;  »men  uaar 
man  skal  komme  med  Forestillinger  og  Indvendinger,  maa 
man  have  at  gjore  med  en  Fyrste,  som  vil  hore  paa,  hvad 
man  har  at  sige;  men  han  siger:  Maa  jeg  bede  Dem  huske 
dette,  og  saa  lader  han  én  staa.  Saaledes  bar  han  sig  ad 
i  Dag  med  mig  paa  Charlottenburg,  og  han  havde  saa  stort 
Hastværk  for  at  faa  mig  af  sted,  at  han  ikke  engang  gav 
mig  Middagsmad,  skjeiit  han  var  lige  ved  at  gaa  til  Bords. 
—  Det  er  altsaa  sandt,  Monseigneur,  at  jeg  skal  rejse  i 
Aften  til  denne  skjønne  Underhandling.  Jeg  har  kun  en 
fem,  sex  Timer  at  forberede  mig  i,  og  jeg  véd  ikke,  hvor 
hen  Kongen  vil  føre  mig.  —  Det  er  ugjørligt  at  følge 
med  en  Fyrste,  som  aldeles  ingen  Ekvipage  har  og  ikke 
tager  Hensyn  til,  hvad  der  bliver  af  en  Minister  i  hans 
Følge.« 

Valori  tog  ikke  fejl;  Medet  i  Dresden  blev  meget  ube- 
hageligt for  ham.  Den  første  Dag  efter  Kongen  af  Preus- 
sens Ankomst  gik  hen  med  Adspredelser  af  enhver  Art: 
Gjæstebud,  Bal  og  Skuespil,  som  den  letsindige  Avgust  III 
fandt  Fornøjelse  i  at  byde  sin  Gjæst,  lige  saa  meget  for 
at  vise  sin  Luxus  som  for  at  gjore  Ære  af  ham;  men  næste 
Dag  forlangte  Frederik  en  Samtale  med  Avgust,  som  skulde 
overværes  af  hans  Minister,  Grev  Briihl,  Troppernes  Kom- 
mandant, General  Rustowski,  Morits  af  Sachsen,  der  i  den 
Anledning  var  kommen  fra  den  franske  Lejr,  og  af  Frank- 
rigs to  Repræsentanter.  Valori  og  Desalleurs,  fransk  Afsen- 
ding i  Dresden;  desuden  skulde  Marskalk  Schmettau,  Fre- 
deriks fortrolige  Ven,  være  til  Stede. 

For  denne  Forsamling,  der  var  lutter  Øre.  udviklede 
Frederik  nu  en  Plan,  som  ikke  havde  det  mindste  til  fælles 
med,  hvad  man  ventede  af  ham.  Haus  Forslag  gik  ikke 
ud  paa  at  angribe  Storhertugens  Hær  i  Centrum  for  saa- 
ledes at  bane  sig  Vej  til  Linz,  men  tvært  imod  paa  at  an- 
falde den  fra  Siden  og  bemægtige  sig  Fæstningen  Iglau 
paa  Grænsen  af  Måhren;    naar  først  denne  By  var  tagen. 

skulde  man  lade  de  esterrigske  Tropper  skjøtte  sig  selv  og 
dristig  marchere  gjennem  Måhren  til  Nedre-Donau,  ja  lige 
til  Wien,  hvis  det  var  nødvendigt.  Der  kunde  ikke  være 
Tvivl  om,  sagde  Frederik,  at  naar  Dronningen  af  Ungarn 
saae  sin  Hovedstad  truet,  vilde  hun  kalde  enten  Kheven- 
hullers  eller  Storhertugens  Hær  til  Hjælp,  maaske  endog 
begge.  Naar  da  et  af  disse  Tilfælde  indtraf,  vilde  enten 
Linz  blive  befriet,  eller  ogsaa  kunde  Broglie  komme  Ségur 
til  Hjælp.  Efter  at  have  udviklet  denne  dristige  Plan  med 
stor  Veltalenhed  og  støttet  den  med  vægtige  strategiske 
Grunde,  tilføjede  Frederik  som  en  Ting,  der  fulgte  af  sig 
selv,  at  han  uheldigvis  kun  kunde  ofre  en  ringe  Del  af 
sine  egne  Tropper  paa  dette  Foretagende,  saa  at  man 
maatte  overlade  ham  alle  de  sachsiske  Tropper  og  den  Af- 
deling af  den  franske  Hær,  som  kommanderedes  af  Grev 
Polastron  og  var  nærmest  ved  Krigens  tilkommende  Skue- 
plads, det  vil  sige  ved  Fæstningen  Iglau.  Naturligvis 
skulde  han  have  uindskrænket  Myndighed  over  sine  For- 
bundsfællers Tropper  og  ikke  være  udsat  for  nogen  Kon- 
trol fra  de  sachsiske  eller  franske  Generalers  Side,  »thi  De 
indser  vel,«  tilføjede  han,  »at  Kongen  af  Preussen  ikke 
kan  nøjes  med  en  underordnet  Stilling.« 

Bestyrtelse  stod  at  læse  paa  alles  Ansigter,  og  deres 
Forvirring  var  saa  meget  større,  som  det  var  vanskeligt  at 
komme  frem  med  den  sande  Grund  dertil.  Ideen  var  i  sig 
selv  tillokkende  og  on  stor  Hærfører  værdig;  men  det  var 
Efterskriften,  som  fordærvede  det  hele:  denne  uindskræn- 
kede Fuldmagt  til  at  raade  over  andres  Soldater  og  Penge, 
som  forlangtes  paa  en  bydende  Maade,  og  af  hvem?  Af 
den  samme  mistænkelige  Forbundsfælle,  som  for  ikke  længe 
siden  efter  hemmelig  Overenskomst  havde  ladet  Fjendens 
Hær  slippe  bort  fri  og  frelst,  og  kun  ved  Prags  Erobring 
var  bleven  standset  paa  Vejen  til  ligefremt  Forræderi! 
Hvor  kunde  man  være  sikker  paa,  at  han  ikke  vilde  gjøre 
det  samme  i  Morgen,   som  han  havde  gjort  i  Gaar?     Ved 

den  blotte  Tanke  om  saaledes  blindt  at  give  sig  en  Nabo 
i  Vold,  som  han  altid  havde  hadet,  blev  Kong  Avgust 
siddende  med  aaben  Mund  og  kunde  næppe  faa  Vejret  af 
Befippelse.  Valori  og  Desalleurs  vexlede  urolige  Blikke  og 
undredes  over,  hvad  vel  Marskalk  de  Broglie  vilde  sige, 
naar  der  saaledes  uden  Omstændigheder  blev  berøvet  ham 
Halvdelen  af  hans  Hær. 

Man  kan  maaske  finde,  at  Frederiks  Forbundsfæller 
vare  alt  for  mistænksomme;  men  den  Maade,  hvorpaa  han 
selv  i  »rHistoire  de  mon  temps«  omtaler  denne  Sag, 
er  ikke  skikket  til  at  rense  ham  for  Mistanke.  »Toget  til 
Måhren,«  siger  han,  »var  det  eneste  Foretagende,  Om- 
stændighederne tillod,  fordi  det  gjorde  Kongen  af  Preussen 
mere  uundværlig  og  lod  ham  blive  sogt  af  begge 
Parter.  Kongen  besluttede  sig  dertil,  men  var  fast  be- 
stemt paa  kun  at  anvende  saa  faa  af  sine  egne  Trop- 
per som  muligt  og  saa  mange  af  sine  Forbundsfællers, 
som  de  vilde  give  ham.«  Det  er  ligeledes  Frederik  selv, 
som  fortæller, .  at  han  sørgede  for  at  staa  i  Forbindelse 
med  en  toskansk  Domherre  ved  Navn  Giannini,  der  var 
nøje  bekjendt  med  Storhertugen,  og  gjennem  hvem  han 
kunde  modtage  de  hemmelige  Meddelelser,  denne  Fyrste 
muligvis  kunde  ønske  at  gjøre  ham. 

Det  var  Merits  af  Sachsen,  som  brod  Tavsheden;  han 
bekæmpede  den  foreslaaede  Plan  med  Grunde,  han  søgte 
at  gjore  saa  gode  som  muligt,  men  som  ikke  vare  den 
eneste  sande  Grund;  han  udviklede  især  Faren  ved  i  Fjen- 
dens umiddelbare  Nærhed  at  indskrænke  Antallet  af  de 
franske  Tropper,  der  allerede  ved  Anstrængelser  og  Syg- 
domme var  blevet  en  Del  foimindsket;  han  gjorde  ogsaa 
opmærksom  paa  Vanskeligheden  ved  at  skaffe  sig  de  nød- 
vendige Opholdsmidler  paa  en  saa  fjærn  Expedition  gjennem 
Lande,  der  enten  vare  hærgede  af  Hærene  eller  saa  fjendt- 
lig stemte,  at  man  ikke  kunde  gjøre  Regning  paa  de  lo- 
kale  Hjælpekilder.     Hans   dobbelte   Egenskab   som   fransk 

General  og  sachsisk  Prins  og  den  Berømmelse,  han  havde 
opnaaet  ved  Prags  Erobring,  gav  hans  Ord  en  Avtoritet, 
der  kunde  maale  sig  med  Frederiks.  Denne  svarede  ham 
Punkt  for  Punkt,  og  i  Samtalens  Løb  undslap  der  ham 
nogle  Ord  om,  at  man  i  alle  disse  Vanskeligheder  kunde 
mærke  Marskalk  de  Broglies  Indflydelse,  da  han  jo  altid  var 
rede  til  at  tage  Parti  for  Uvirksomhed  og  Tilbagetog.  Mo- 
rits  gjendrev  med  Heftighed  denne  Beskyldning.  »Jeg  véd 
ikke,«  sagde  han,  »hvorledes  denne  Idé  er  opstaaet.  I 
Pisek  var  Marskalken  den  eneste,  der  holdt  Stand,  da  alle 
andre  vilde  give  efter;  han  er  en  dygtig  Kriger.«  —  Fre- 
derik vendte  sig  ærgerlig  til  de  franske  Afsendinger  og 
sagde:  »Og  De,  mine  Herrer,  hvad  mene  De  derom?  Ere 
De  ikke  af  min  Mening?«  —  Valori  sagde  ikke  et  Ord, 
men  Desalleurs,  som  var  mindre  frygtsom,  svarede:  »Jeg 
tænker.  Sire,  at  Marskalken  bedre  vil  vide  at  udføre  Ordrer 
fra  en  Konge,  hvis  Begavelse  han  anerkj ender,  end  han 
har  vidst  at  modtage  ham,  da  han  havde  den  Ulykke  at 
miskjende  ham.«  Debatten  truede  med  at  forlænge  sig  i 
det  uendelige,  da  det  blev  meldt  Kongen  af  Polen,  at  man 
ventede  paa  ham  for  at  begynde  en  Opera,  hvorved  en  be- 
rømt italiensk  Sangerinde,  la  Faustina,  hvem  han  havde 
forskrevet  i  den  Anledning,  skulde  optræde.  Mødet  blev 
hævet  af  denne  vigtige  Grund  og  opsat  til  næste  Morgen. 
Frederik  gik  smilende  ind  paa  denne  Opsættelse  og 
mødte  endogsaa  om  Aftenen  i  Forklædning  ved  det  Maske- 
bal, der  fulgte  efter  Forestillingen.  Udsættelsen  kom  ham 
netop  til  Pas,  thi  han  har  selv  fortalt,  at  han  næste 
Morgen  benyttede  sig  deraf  til  at  henvende  sig  til  Avgusts 
virkelige  Leder,  ikke  blot  i  Samvittighedssager,  men  ogsaa 
i  Politik,  Pater  Guarini,  og  erklærede,  at  han  ikke  vilde 
skylde  andre  end  ham  noget.  »Italieneren,«  siger  han, 
»følte  sin  Forfængelighed  smigret  og  overvandt  uden  Van- 
skelighed sit  Skriftebarns  Skrupler.«  —  Det  er  rimeligt 
nok,    at   Avgust    har   raadspurgt    Guarini;    men    hvad    der 

bragte  ham  til  at  give  efter,  var  dog  vistnok  Frederiks 
bestemte  Erklæring,  at  hvis  de  ikke  modtoge  hans  Tilbud, 
vilde  han  ganske  trække  sig  tilbage.  Alle  bøjede  sig  for 
Nødvendigheden  undtagen  Morits,  der  stadig  var  imod 
Foretagendet  og  erklærede,  at  det  vilde  være  umuligt  for 
den  franske  Hærs  Intendant,  Séchelles,  som  opholdt  sig  i 
Prag,  at  opfylde  de  Krav,  der  vilde  blive  stillede  til  ham. 
»Jeg  vil  selv  tale  med  ham,«  sagde  Frederik,  og  næste 
Dag  rejste  han  til  Prag  medførende  den  helt  bestyrtede 
Valori. 

Saa  snart  han  var  kommen  til  Prag,  sendte  han  Bud 
efter  Intendanten  og  udspurgte  ham  nuje  om,  hvor  vidt 
Morits's  Frygt  var  begrundet.  Da  Intendanten  forestillede 
ham,  at  man  ikke  maatte  udsuge  Befolkningen  alt  for 
stærkt,  svarede  han:  »Himmeriges  Rige  vindes  ved  Mild- 
hed, men  Jordens  Riger  tages  kun  med  Magt.«  Séchelles 
var  en  dygtig  Intendant,  som  satte  sin  Stolthed  i  at  over- 
vinde enhver  Vanskelighed.  »Jeg  vil  gjore  Umuligheder 
mulige,«  sagde  han.  Frederik  opnaaede  altsaa  Løfte  om 
alt,  hvad  han  ønskede,  og  da  saaledes  den  sidste  Hindring 
var  Qærnet,  gav  han  sig  øjeblikkelig  paa  Vej  til  det  Sted, 
hvor  han  havde  sat  de  allierede  Tropper  Stævne. 

Under  alle  disse  Rejser  frem  og  tilbage  var  der  kun 
én,  man  havde  glemt  at  tage  med  paa  Kaad,  og  det  var 
Chefen  for  den  franske  Hær.  Broglie  havde  ikke  undladt 
at  sende  en  Officer  til  Dresden  for  at  takke  Frederik  for 
hans  lovede  Bistand;  men  da  han  ved  dennes  Tilbagekomst 
fik  at  vide,  at  Frederiks  Plan  ikke  var  at  komme  ham  til 
Hjælp,  men  tvært  imod  at  sønderlemme  hans  Hær  og  bort- 
fore  en  Del  af  den.  kjendte  hans  Misfornøjelse  og  Forbav- 
selse ingen  Grænser,  og  han  tøvede  ikke  med  at  underrette 
Valori  om  sine  Følelser.  Intet  vilde  have  været  lettere  end 
at  bede  ham  møde  i  Prag,  da  Pisek  kun  laa  i  nogle  Mils 
Afstand  der  fra;  men  Frederik  vogtede  sig  vel  for  at  an- 
mode  ham  derom,    og   hvis  Valori  tænkte  derpaa,    vovede 


Den  første  Strid  mellem  Frederik  II.  og  Maria  Theresia.      1^3 

han  ikke  at  udsætte  sig  for  den  Konflikt,  der  let  kunde 
blive  en  Folge  af  Mødet.  Kort  sagt,  Resultatet  blev,  at 
Marskalken  samtidig  erfor,  at  Kongen  af  Preussen  havde 
været  tre  Timers  Vej  fra  hans  Lejr  uden  at  lade  ham  det 
vide,  at  han  havde  givet  den  franske  Intendantur  sine 
Ordrer,  og  at  han  derpaa  uden  at  give  andet  Livstegn  fra 
sig  var  rejst  bort  for  at  stille  sig  i  Spidsen  for  en  Afde- 
ling af  den  franske  Hær. 

Selv  en  mere  sagtmodig  Mand  end  Marskalken  kunde 
have  tabt  Taalniodigheden  over  slig  en  P'remfærd;  imid- 
lertid indskra^nkede  han  sig  til  i  et  ærbødigt  Brev  at  be- 
vidne Kongen  af  Preussen  sin  Sorg  over  ikke  at  have  faaet 
ham  at  se,  derpaa  gav  han  Séchelles  en  drej  Irettesættelse 
og  beklagede  sig  bittert  til  Valori  over,  at  han  ikke  havde 
underrettet  ham  om  noget.  For  ikke  at  volde  Forstyrrelse 
forbød  han  dog  ikke  Polastron  at  deltage  i  Angrebet  paa 
Iglau,  men  paalagde  ham  paa  det  strængeste,  at  han,  saa 
snart  Byen  havde  overgivet  sig,  ikke  maatte  foretage  et 
Skridt  paa  måhrisk  Grund,  der  kunde  fjærne  ham  mere  fra 
hans  Chef.  Samtidig  udtrykte  han  det  Haab,  at  Kongen 
til  den  Tid  maatte  være  kommen  paa  bedre  Tanker  og 
vilde  samtykke  i,  sammen  med  ham  at  gjere  Front  mod 
Storhertugens  Hær  i  Neuhaus.  For  at  være  sikker  paa 
denne  Gang  ikke  at  blive  overrumplet  sendte  han  desuden 
Greven  af  Sachsen  til  den  preussiske  Lejr  og  paalagde  ham 
at  vaage  over,  at  hans  Befalinger  bleve  overholdte.  I  en 
meget  ophidset  og  ængstelig  Tilstand  oppebiede  han  der- 
paa Begivenhedernes  Gang. 

Fra  Øvre-Østerrige  indløb  der  snart  sørgelige  Efter- 
retninger; Torring  var  stødt  sammen  med  de  østerrigske 
Tropper,  før  han  naaede  Linz,  og  var  bleven  slaaet  tilbage, 
og  Ségur,  der  havde  opgivet  Haabet  om  at  faa  Hjælp, 
havde  været  nødt  til  at  overgive  sig.  Hans  Tropper  for- 
lede Linz  med  militær  Honnør,  men  maatte  forpligte  sig 
til  ikke   mere  at  gjøre  Tjeneste   i  Tyskland.      Souj   en   fin 

Opmanksomhed  mod  Maria  Theresia  havde  Khevenhiiller  i 
sidste  Øjeblik  tilkaldt  Storiiertugen,  for  at  han  selv  kunde 
modtage  Ségurs  Overgivelse  og  holde  et  sejrrigt  Indtog  i 
JJyen.  Vejen  til  Bayern  var  altsaa  aaben,  og  Khevenhiiller 
kunde  enten  rykke  videre  frem  eller  ogsaa  trække  sig  til- 
bage mod  Wien  uden  at  miste  en  Fodsbred  af  det  gjen- 
vundne  Terræn,  hvilket  berøvede  Frederiks  Plan  en  Del  af 
dens  Fordele. 

Frederik  var  imidlertid  alt  for  indtagen  i  sin  Plan  til 
at  opgive  den;  saa  snart  Iglau  havde  overgivet  sig,  hvilket 
kun  var  nogle  faa  Dages  Sag,  forkyndte  han  atter  højt  og 
lydelig,  at  det  var  hans  Hensigt  at  rykke  frem  gjennem 
Måhren  i  Retning  af  Wien.  Polastron  maatte  altsaa,  skjønt 
meget  mod  sin  Vilje,  tilstaa,  at  han  havde  Ordre  til  at 
vende  tilbage.  Kongens  Vrede  kjendte  nu  ingen  Grænser, 
han  kaldte  Broglie  en  Forræder  og  Franskmændene  for 
Krystere,  der  svigtede  ham,  naar  Fjenden  var  nær.  I 
disse  heftige  Udfald  fandt  han  Medhold  hos  de  unge  franske 
Officerer,  hvis  Fantasi  var  bleven  opflammet  ved  Haabet 
om  at  deltage  i  et  glimrende  Krigstog,  og  hos  Valori,  der 
hemmelig  dadlede  ham,  men  dog  lod  sig  trække  med  over- 
:ilt.  Valori  forsøgte  endog  indirekte  at  formaa  Polastron 
til  i  det  mindste  at  opsætte  sit  Tilbagetog;  men  skjønt 
Polastron  ikke  skjulte  sin  Misfornøjelse,  turde  han  dog  ikke 
være  ulydig  mod  sin  Chef  og  tik  heller  ikke  Lov  dertil 
for  Greven  af  Sachsen,  der  holdt  skarpt  Øje  med  ham. 

Kongen  blev  nødt  til  at  lyde  ham  drage  bort,  og  da 
Foretagendet  derved  mistede  enhver  Udsigt  til  at  lykkes, 
tænkte  Sachserne,  som  hele  Tiden  havde  været  uvillige 
Deltagere,  kun  paa  at  gjøre  ligesaa.  Efter  Morits's  Op- 
fordring fik  de  snart  bestemt  Ordre  fra  Dresden  til  at  be- 
gynde deres  Tilbagetog,  Frederik  hengav  sig  til  et  nyt 
Udbrud  af  Raseri,  og  der  fandt  et  meget  heftigt  Sammen- 
stød Sted  mellem  ham  og  Morits,  hvem  Kongen  beskyldte 
for   at  -være   en    Forra^der,    der   solgte    sit    Fædreland   til 

Frankrig.  Da  Frederik  indsaa  Umuligheden  af  at  skræmme 
Morits,  forsøgte  han  at  indvirke  paa  de  sachsiske  Gene- 
raler, Rustowski  og  Chevalieren  af  Sachsen,  der  ligeledes 
vare  Avgust  III's  Brødre,  og  forestillede  dem,  at  der  ikke 
var  andet  for  Sachsen  at  gjøre  end  at  kaste  sig  i  Armene 
paa  Preussen.  Den  ulykkelige  Kong  Avgust  og  hans  Mi- 
nister, Grev  Briihl,  der  bleve  overvældede  med  modstridende 
Anmodninger,  vidste  ikke  mere,  hvorhen  de  skulde  vende 
sig.  Morits  og  Broglie  besvor  dem  »ikke  at  overgive 
Faarene  til  Ulven«,  medens  Belle-Isle  fra  Frankfurt  skrev, 
at  det  var  meget  uforsigtigt  at  ærgre  Frederik  ved  unyttig 
Chikane;  den  eneste  Maade,  hvorpaa  man  kunde  faa  ham 
til  at  opgive  sine  Planer,  var  ved  tilsyneladende  at  føje 
ham  og  først  senere  gjøre  ham  opmærksom  paa  Vanskelig- 
hederne ved  deres  Udførelse;  saaledes,  tilføjede  han,  havde 
han  altid  selv  baaret  sig  ad  med  at  styre  ham.  Det  var 
imidlertid  et  Spørgsmaal,  om  denne  Fremgangsmaade  var 
lykkedes  saa  godt,  som  han  indbildte  sig.  Efter  megen 
Vaklen  og  Uvished  gav  Kong  Avgust  til  sidst  efter  for 
den  nærmest  overhængende  Fare,  det  vil  sige  for  Frede- 
riks Trusler,  og  lod  sig  fravriste  en  Tilbagekaldelse  af  sin 
første  Ordre.  Da  Morits  af  sin  Broder  erfor  denne  Kou- 
traordre,  blev  han  som  lynslaaet  og  svarede  kun:  »Deres 
Hær  er  fortabt«.  Til  Broglie  skrev  han:  »Alt  er  forbi, 
Frankrig  staar  nu  uden  Forbundsfæller ;  Kongen  af  Preussen 
hader  Dem  og  vil  arbejde  paa  Deres  Nederlag.  Jeg  ad- 
varer Dem  derom,«  tilføjede  han,  »fordi  Deres  tykke  Va- 
lori  hverken  synes  at  høre  eller  se,  hvad  der  foregaar  om- 
kring ham,  hvilket  dog  ikke  forhindrer  ham  i  at  spise  og 
drikke  tæt.« 

Morits  forhastede  sig  alt  for  meget,  og  skjønt  hans 
Spaadomme  senere  skulde  gaa  i  Opfyldelse,  var  Tiden  der- 
til dog  endnu  ikke  kommen.  Frederik  blev  desuden  snart 
nødt  til  at  erkjende,  at  han  selv  med  de  sachsiske  Trop- 
pers Hjælp  ikke  kunde  gjennemføre  sin  Plan.     Den  Skræk, 

han  ved  sin  dristige  Marche  havde  smigret  sig  med  at 
vække  i  Wien,  slog  fejl;  Maria  Theresia  var  ikke  let  at 
skræmme,  især  ikke  naar  hun  fik  saa  gode  Efterretninger 
som  Linz's  Kapitulation  og  Khevenhtillers  sejrrige  Opera- 
tioner; han  kunde  med  Lethed  sende  hende  nogle  Tusende 
Mand  uden  derfor  at  standse  sin  Marche  mod  Miinchen, 
og  det  vilde  være  tilstrækkeligt  til  at  beskytte  Hoved- 
staden mod  Overrumpling.  Frederik  selv  truedes  snart  i 
Måhren  af  Overfald  af  vilde  Skarer  Ungarere,  som  man 
hidtil  havde  frygtet  for  at  indlemme  i  den  egentlige  Hær, 
og  for  at  forsvare  sig  maatte  han  dække  den  ungarske 
Grænse  med  en  Del  af  den  Styrke,  han  havde  bestemt  til 
Indfaldet  i  Østerrige;  fra  dette  Øjeblik  af  tænkte  han  kun 
paa  at  finde  et  Paaskud  til  at  trække  sig  tilbage;  kun  øn- 
skede han  som  sædvanlig  at  kunne  kaste  al  Skylden  over 
paa  sine  Forbundsfæller. 

Han  gav  de  sachsiske  Tropper  Ordre  til  at  belejre 
Briinn,  Mahrens  Hovedstad;  men  da  en  ordentlig  Belejring 
ikke  havde  udgjort  nogen  Del  af  den  oprindelige  Plan, 
havdes  der  naturligvis  intet  tilstrækkeligt  Artilleri  ved 
Haanden.  Frederik  fortæller,  at  han  forlangte  det  af  Av- 
gust,  og  at  denne  svarede,  at  han  ingen  Penge  havde  til 
at  skafte  det  for,  skjont  han  nylig  havde  kjøbt  en  stor  Dia- 
mant for  en  Sum  af  400,000  Francs.  Det  var  naturligvis 
meget  urigtigt  af  Avgust  at  anvende  sine  Penge  til  unyt- 
tige Ting;  men  selv  om  han  havde  haft  al  Verdens  Skatte, 
kunde  han  dog  ikke  have  stampet  et  svært  Artilleri  frem 
af  Jorden  og  ladet  det  komme  i  rette  Tid  til  Briinn.  Det 
er  derfor  meget  tvivlsomt,  om  det  virkelig  var  Frederiks 
Hensigt  at  bemægtige  sig  Briinn;  men  han  erklærede  na- 
turligvis, at  Avgust  var  Skyld  i.  at  han  var  nødt  til  at 
opgive  det.  »Til  at  vinde  Riger  hører  der  svært  Skyts, 
og  hvis  man  vil  have  Måhren,  maa  man  forstaa  at  tage 
det,«    sagde   Frederik   spottende.     Paa   samme  Tid    sendte 

Marskalk  de  Broglie  Bud  om,  at  den  øsierrigske  Hær 
havde  foretaget  en  truende  Bevægelse  mod  Prag,  og  at 
der  trængtes  til  Forstærkning  paa  denne  Kant.  Frederik 
troede  ikke  derpaa,  det  indremmer  han  selv;  »men,«  siger 
han,  »Kongen  af  Preussen  gav  sig  Skin  af  at  fæste  Lid  til 
denne  falske  Efterretning  for  at  kunne  afskedige  sine  mis- 
tænkelige Forbundsfæller.« 

Efter  at  have  gjort  saa  meget  for  at  holde  paa  dem 
afskedigede  han  Sachserne  uden  Omstændigheder  og  trak 
sig  tilbage  til  sit  Vinterkvarter  i  Bøhmen  med  mange 
Klager  over,  at  alle  havde  svigtet  ham.  Paa  sit  Tilbage- 
tog forfulgtes  han  af  Forbandelser  fra  Befolkningen,  som 
hans  Tropper  havde  udsuget  paa  det  skjændigste.  »Siden 
Oothernes  Tid,«  skriver  Valori,  »havde  man  aldrig  set 
nogen  fore  Krig  paa  den  Maado.«  Selv  var  han  mørk  og 
pirrelig  og  gav  sin  Harme  Luft  i  Skjældsord  mod  hele 
Menneskeslægten. 

Toget  til  Måhren,  der  i  militær  Henseende  havde 
været  uden  Kesultat,  havde  til  Gjengjæld  udvidet  og  for- 
øget den  Spaltning,  der  allerede  bestod  mellem  Frankrigs 
dg  Tysklands  forskjellige  Eepræsentanter.  Da  Belle-Isle 
havde  taget  Kongen  af  Preussens  Parti  i  samme  Øjeblik, 
Broglie  beklagede  sig  højt  og  lydelig  over  ham,  gav  dette 
Signalet  til  en  Splid,  som  delte  Diplomaterne  og  Office- 
rerne i  to  Lejre.  Striden  førtes  i  Soldaternes  Fællesstuer 
og  ved  Officerernes  Borde;  der  disputeredes  i  det  uende- 
lige om,  hvor  vidt  Linz's  ulykkelige  Kapitulation  maatte 
tilskrives  den  betænksomme  gamle  Marskalk,  der  ikke  i 
Tide  havde  undsat  Byen,  eller  den  ubesindige  unge  Konge, 
der  var  gaaet  paa  Æventyr  i  fjærne  Lande. 

I  Frankfurt  var  Debatten  ikke  mindre  levende  end  i 
Prag  eller  Dresden.  Den  nye  Kejser  holdt  aldeles  med  Belle- 
Isle  og  skjælvede  for  Frederik;  men  da  han  af  Naturen  var 
meget  fredelig,    var   han  fortvivlet  over   al  denne  Splid  og 

Søgte  forgjæves  at  bilægge  Strideu  med  gode  Ord.  »Jeg 
vilde  ønske,  jeg  kunde  dele  mig  i  to,«  sagde  han,  »for 
ikke  at  skilles  fra  nogen.«  Hans  Bedrøvelse  herover  i  For- 
bindelse med  hans  Fortvivlelse  over  Khevenhiillers  Indfald 
i  Bayern  fremkaldte  et  heftigt  Anfald  af  Sten,  som  for- 
hindrede ham  i  at  bivaane  alle  de  Festligheder,  der  holdtes 
i  Anledning  af  hans  Kroning,  blandt  andre  den  Fest,  Belle- 
Isle  gjorde  for  ham,  og  hvis  vanvittige  Pragt  formørkedes 
af  en  uhyggelig  Følelse  af  kommende  Ulykker.  Belle-Isle 
selv  kunde  til  Trods  for  sin  tillidsfulde  Natur  ikke  skjule 
den  Uro,  der  stod  at  læse  paa  hans  Ansigt. 

Bayerns  Besættelse  af  Østerrigerne  var  unægtelig  et 
talende  Bevis  paa,  hvor  hult  det  Foretagende  var,  hvori 
Belle-Isle  havde  indviklet  sit  Fædreland,  og  hvorpaa  han 
selv  tilsatte  Mod,  Kræfter  og  Liv.  Intet  kunde  bedre  vise, 
at  den  kejserlige  Værdighed  kun  var  et  rent  ydre  Skin,  en 
overfladisk  Glans,  naar  den  ikke  stettedes  af  tilstrækkelig 
Magt.  Denne  Kejser,  der  uden  Soldater,  Penge  eller  Be- 
gavelse flakkede  om  fjærnt  fra  sit  eget  Land,  var  ikke 
andet  end  en  Marionetdukke  med  en  Theaterkrone  paa 
Hovedet,  som  ikke  selv  kunde  holde  sig  oprejst,  men  faldt 
med  hele  sin  Vægt  i  Armene  paa  dem,  der  havde  stillet 
ham  op.  Franskmændene  ere  aldrig  i  Forlegenhed  for  en 
Vittighed,  der  passer  til  Situationen.  Øgenavnet:  Johan 
uden  Land,  som  en  Spøgefugl  havde  givet  Karl  VII,  gjorde 
Lykke  i  Paris.  I  Frankfurt  cirkulerede  en  Medaille,  der 
paa  den  ene  Side  bar  Storhertugens  Billede  med  følgende 
Indskrift:  Aut  Cæsar  aut  nihil,  og  paa  den  anden 
Side  Karl  VIPs  med  den  samme  Devise  forandret  til:  Et 
Cæsar  et  nihil.  I  sin  Egenskab  af  Fadder  og  For- 
mynder følte  Belle-Isle  sig  ramt  af  den  Spot,  der  ud- 
slyngedes mod  hans  Myndling. 

Ogsaa  i  Versailles  og  Paris  vare  Meningerne  i  høj 
Grad    delte;    Efterretningerne    fra    Krigen    vare    slette    og 

Brevene  fra  Lejren  fulde  af  Klager;  Krigen,  der  havde 
vakt  saa  mange  ærgjerrige  Drømme  i  de  unges  Hoveder, 
havde  aldeles  ikke  svaret  til  Forventningerne;  de  havde 
drømt  om  Soramerfelttog  paa  Rhinens  eller  Pos  Bredder 
med  stadig  Forbindelse  med  Frankrig  og  Kurerer  hver 
Dag  bringende  Aviser,  Nyheder  og  ømme  Erindringstegn. 
I  Sted  en  herfor  laa  de  i  Vinterkvarter  i  et  fjærnt  Land 
under  en  ublid  Himmel,  snart  druknede  i  Mudder,  snart 
indespærrede  af  Sne;  de  troede,  Krigen  var  forbi,  og  nu 
skulde  den  begynde  forfra;  alle  klagede,  og  man  stredes 
kun  om,  hvis  Skylden  var.  Belle-Isles  Besværinger  over 
Broglie  fandt  derfor  en  mindre  gunstig  Modtagelse,  end 
han  havde  ventet,  medens  paa  den  anden  Side  Broglie 
fandt  flere  paa  sit  Parti,  end  han  havde  turdet  haabe. 

Versailles  var  desuden  optaget  af  en  eneste  Tanke, 
der  fordunklede  alle  andre;  det  var  Spørgsmaalet  om,  hvad 
der  vilde  ske,  naar  Forsynet  endelig  engang  fandt  for 
godt  at  underkaste  Fleury  samme  Naturens  Lov  som  andre 
dødelige.  Naar  denne  stadig  ventede  og  stadig  udsatte 
Begivenhed  indtraf,  hvem  skulde  da  overtage  Rigets  Sty- 
relse? Saa  længe  Belle-Isle  havde  haft  Lykken  med  sig, 
ansaas  han  for  at  være  selvskreven  til  at  blive  Kardi- 
nalens Etterfølger,  men  nu,  da  hans  Stjærne  begyndte  at 
blegne,  dukkede  strax  andre  Navne  op,  og  lige  saa  mange 
Medbejlere  og  Fjender,  som  Belle-Isle  pludselig  viste  sig 
at  have,  lige  saa  mange  uventede  Forsvarere  fandt  Broglie. 

Den  gamle  Kardinal  vaklede  frem  og  tilbage  mellem 
de  stridende  Partier;  snart  bebrejdede  han  i  Hjærtet 
Belle-Isle,  at  han  havde  indviklet  ham  i  et  Foretagende, 
som  ingen  Ende  syntes  at  ville  tage;  snart  gos  han  for 
Tanken  om  at  skille  sig  af  med  den  eneste,  der  efter  at 
have  bragt  ham  i  Knibe  igjen  kunde  bringe  ham  ud 
deraf.  Han  stræbte,  som  han  plejede,  efter  at  gjøre  alle 
til  Pas  for  at  kunne  leve,  og  naar  han   endelig  blev  nødt 

dertil,  dø  i  Fred.  Uvisheden  om.  hvad  Fleury  agtede  at 
gjøre,  var  saa  stor,  at  Folk  henvendte  sig  til  hans 
Kammertjener  for  at  faa  hans  sande  Mening  at  vide,  og 
denne  blev  saaledes  en  mægtig  Person,  til  hvis  Gunst  man 
maatte  bejle. 

Endelig  bekjendtgjordes  en  Beslutning  fra  Ministrenes 
Raad,  som  de  imidlertid  snarere  havde  underkastet  sig  end 
selv  fattet.  Fleury  var  som  altid  gaaet  Middelvejen.  En 
ny  Hær  skulde  udsendes  for  at  bringe  Østerrigerne  til  at 
rømme  Bayern,  og  Kommandoen  over  den  skulde  over- 
drages Marskalk  de  Broglie,  der  skulde  forlade  Hæren  i 
Bøhmen  og  lade  Belle-Isle  atter  overtage  dens  Ledelse. 
De  to  Generaler  vilde  paa  den  Maade  blive  skilte  ad, 
uden  at  nogen  af  dem  kunde  beklage  sig  over  at  blive 
opofret  for  den  anden;  desuden  havde  denne  Bestemmelse 
den  Fordel  at  bringe  Kongen  af  Preussen  nærmere  til 
Belle-Isle,  hvem  han  savnede,  og  skaane  ham  for  Sammen- 
stød med  Broglie,  hvem  han  ikke  kunde  fordrage. 

Belle-Isle  havde  maaske  selv  foreslaaet  denne  Ordning 
af  Sagerne;  i  det  mindste  erklærede  han  sig  meget  til- 
freds dermed,  men  for  at  bevise,  at  han  var  den  sejrende, 
forlangte  og  opnaaede  han  Tilladelse  til  at  ophøje  sit 
Gods  Vernon  til  et  arveligt  Hertugdømme. 

Nogle  Dage  senere  naaede  en  glædelig  Efterretning 
Versailles;  Morits  af  Sachsen  havde  taget  Fæstningen 
Eger  i  Bøhmen  ved  Storm,  og  denne  Erobring  var  ikke 
uden  Betydning,  da  den  franske  Hær  derved  gjenvandt  en 
friere  Forbindelse  med  Rhinen.  Det  var  et  Foretagende, 
hvortil  Broglie  havde  givet  Ordre,  og  som  var  blevet 
stærkt  dadlet  af  Frederik  og  Belle-Isle.  Den  unge  Grev 
de  Broglie,  der  havde  deltaget  i  den  raske  Bedrift,  blev 
af  sin  Fader  udsendt  for  at  bringe  de  erobrede  fjendt- 
lige Faner  til  Versailles.  Fleury  viste  den  største  Glæde 
og  præsenterede   den   unge   Officer  for  Kongen,    som    om- 

favnede   ham    og    sagde:     »Jeg   gjør    Dem    til    General- 
major.« 

Hvis  Ønsket  om  at   behage  alle  var   Hemmeligheden 
ved  at  regere,   vilde  Fleury  intet  have  manglet  i  at  være 

en  stor  Minister. 

(Sluttes). 

S.  M. 


William  Ewart  G-ladstone. 

(Slutning). 


VIII. 

Vi  berørte  oven  for*),  at  Gladstone  ved  Parla- 
mentssæsonen  1881  atter  var  stillet  over  for  det  for- 
tvivlede, næsten  haabløse  irske  Spergsmaal,  Laudligaen 
var  dannet,  og  dens  Ferer  Parneil  havde  besøgt  Ame- 
rika i  den  Hensigt  her  at  organisere  et  irsk  Parti,  som 
skulde  understøtte  ham  og  hans  Partifæller,  og  for  at 
skaffe  Midler  til  at  lindre  de'  irske  Bønders  Nød;  thi  Nøden 
havde  været  stor,  men  mildnedes  noget,  da  Sommeren  kom. 
Landligaen  raadede  nu  Fæsterne  til  at  nægte  at  betale  deres 
Afgifter,  og  heraf  fulgte  Udsættelser  og  Voldsomheder;  det 
irske  Parti  forfulgte  sine  udkaarne  Ofre  ved  den  saakaldte 
Boycotting,  saaledes  kaldet  efter  en  Kaptain  Boycott,  der 
hørte  til  de  forfulgtes  Tal.  Ved  en  slig  Boycotting  blev 
den  paagjældende  isoleret  fra  alt  socialt  Samkvem ;  de  hand- 
lende vilde  ikke  sælge  ham  noget,  hans  Arbejdere  lode  Sæden 
raadne,  ingen  vilde  tale  til  ham  eller  nogen  af  hans  Familie, 
og  hvis  han  selv  drev  sit  Kvæg  til  Torvs,  vilde  ingen  kjøbe 
af  ham.    Hans  Liv  svævede  bestandig  i  Fare,  hvor  han  gik 

*)  Se  Pag.  148. 

Og  stod,  maatte  ban  stedse  være  ledsaget  af  Politi  med  la- 
dede Rifler,  hans  Hus  blev  forvandlet  til  en  lille  Fæstning. 
Voldshandlingerne  toge  stadig  til,  Udvisningerne  mødte  Mod- 
stand, eller  ogsaa  blev  den  udviste  Fæster  ført  tilbage  paa 
sin  Fæstegaard  af  en  Skare  determinerede  Mænd,  hvem 
Godsejeren  ikke  vovede  at  modsætte  sig.  Kvæg  og  Faar 
bleve  lemlæstede,  upopulære  Godsejere  snigmyrdede,  ja  selv 
Sheriffens  Embedsmænd  kunde  kun  udføre  deres  Pligter, 
naar  de  ledsagedes  af  en  stærk  Bedækning  af  væbnede 
Konstabler,  Landligaens  Agitatorer  rejste  rundt  i  Irland 
og  holdt  voldsomme  Taler,  hvori  de  ophidsede  Bonderne  til 
at  vedblive  med  deres  Opsætsighed  og  Voldshandlinger. 

Det  var  øjensynligt,  at  der  maatte  gribes  til  strænge 
Forholdsregler;  irske  Adelsmænd  og  Godsejere  forlangte, 
at  den  irske  Vicekonge  skulde  træffe  Foranstaltninger  til  at 
sikre  deres  Liv  og  Ejendom;  man  vidste  imidlertid,  at  flere 
af  Ministrene  vare  imod  Anvendelsen  af  Tvangsmidler,  to 
af  dem,  Bright  og  Chamberlain,  havde  endog  offentlig 
ytret,  at  »Tvang  ikke  var  noget  Hjælpemiddel«;  de  irske 
Medlemmer  og  Oppositionen  haabede  derfor,  at  der  var 
Uenighed  iblandt  Ministrene,  og  Agitatorerne  troede,  at  de 
ved  at  fremme  Terrorismen  kunde  tvinge  Eegeringen  til  at 
gjøre  store  Indrømmelser.  Dog  disse  Forvehtninger  bleve 
skuffede,  da  Gladstone  ved  Lord-Mayorens  Banket  holdt  en 
Tale,  hvori  han  med  hele  Førsteministerens  Avtoritet  yt- 
rede, at  Regeringen  betragtede  det  som  sin  forste  Pligt  at 
gjennemføre  den  irske  Landlov  og  at  skaffe  sig  en  forøget 
Magt,  som  den  i  fornødent  Tilfælde  ikke  vilde  sky  at  an- 
vende for  at  beskytte  de  fredelige  Borgeres  Liv  og  Ejen- 
dom mod  Voldsmændene. 

Lovløsheden  i  Irland  tog  stadig  til;  ikke  i  ét  Tilfælde 
af  ti  førte  Voldshandlingerne  til  Anklage,  ja  selv  i  Til- 
fælde, hvor  Forbrydelsen  blev  bevist,  var  det  meget  sjæl- 
dent, at  den  skyldige  blev  straffet.  Baade  Vidnerne  og 
Nævningerne  bleve  ved  Trusler  tvungne  til  at  glemme  eller 

omgaa  deres  Pligt,  og  selv  Dommerne  truedes  paa  Livet. 
Agitatorernes  Taler  ble  ve  bestandig  dristigere,  og  endelig 
besluttede  Kegeringen  sig  til  at  anklage  Parnell,  nogle 
andre  Parlamentsmedlemmer  samt  nogle  Medlemmer  af 
Landligaen  for  oprerske  Sammensværgelser.  Forhørerne  be- 
gyndte den  28de  Decbr.,  men  endte  med  de  anklagedes 
Frikjendelse. 

Ved  Aarets  Slutning  vare  Udsigterne  saaiedes  temmelig 
mørke,  og  Ministrene  tik  ikke  megen  Ro;  thi  det  var  ikke 
Irland  alene,  der  forvoldte  dem  Bryderier;  det  samme  var 
ogsaa  Tilfældet  med  Forholdene  i  Afghanistan  og  Sydafrika ; 
de  britiske  Tropper  bleve  trukne  bort  fra  Afghanistan,  og 
man  overlod  til  Emiren  og  hans  Rivaler  selv  at  udkæmpe 
deres  Strid.  Den  transvaalske  Republik  maatte  gives  til- 
bage til  Boererne,  og  at  være  nodt  til  at  tilbagelevere  et 
annekteret  Territorium  er  noget,  der  slet  ikke  smager  Eng- 
lænderne og  ikice  stemmer  med  de  britiske  Traditioner. 
Hertil  kom  endnu  ved  Begyndelsen  af  Aaret  Efterretningen 
om  de  engelske  Troppers  Nederlag  ved  Boererne  og  den 
britiske  Anfører,  Sir  George  Colleys  Dod,  hvilket  alt 
sammen  ikke  skulde  gjore  Stemningen  bedre. 

Trontalen  for  Aaret  1H81  omtalte  de  foruroligende 
Tilstande  i  Irland;  de  agrariske  Forbrydelser  vare  tiltagne, 
og  Rettens  Haandhævelse  tilintetgjordes  ved  Umuligheden 
af  at  skafife  Vidner,  et  udstrakt  Rædselsherredomme  her- 
skede i  en  stor  Del  af  Landet  og  lammede  i  lige  Grad 
Udførelsen  af  alle  borgerlige  Pligter  og  Udøvelsen  af  Ret- 
færdighed; Regeringen  bebudede  derfor  Forslag  om  at  give 
Regeringen  en  mere  udstrakt  Myndighed,  som  var  bleven 
nødvendig  for  at  kunne  hævde  Orden  og  Lovlighed  og  be- 
skytte Liv,  Eljendom  og  den  personlige  Handlefrihed.  Nu 
begyndte  en  af  de  mærkeligste  Sæsoner  i  Parlamentets  Hi- 
storie, i  det  de  irske  Medlemmer  sloge  ind  paa  en  Hin- 
drings- og  Forhalingspolitik ,  hvis  Lige  man  aldrig  før 
havde  kjendt.     Allerede  det  forrige  Parlament  havde  prøvet 

Behagelighederne  ved  Møder,  der  varede  hele  Natten,  og 
havde  erfaret  de  irske  Medlemmers  Dygtighed  til  at  hindre 
Forretningernes  Fremgang;  men  Sæsonen  1881  var  dog 
enestaaende  i  denne  Henseende.  Forslaget  om  Svaret  paa 
Trontalen  vakte  en  heftig  Debat  i  Overhuset,  hvori  Jarlen 
af  Beaconsfield  forsvarede  det  forrige  Ministeriums  Politik 
i  Afghanistan  og  med  Hensyn  til  Irland  ytrede,  at  den  exe- 
kutive  Magt  her  fuldstændig  havde  svigtet  sit  Hverv.  I 
Underhuset  varede  Debatten  i  elleve  Nætter;  Parneil,  Ju- 
stin M'Carthy,  O'Kelly  og  flere  andre  fremsatte  det  ene 
Ændringsforslag  efter  det  andet,  uden  at  bryde  sig  om,  at 
de  alle  forkastedes  med  stor  Majoritet ;  Tiden  blev  spildt, 
og  det  var  det,  de  vilde.  Endelig  gik  Adressen  igjennem 
med  435  Stemmer  mod  57.  Den  24de  Januar  bad  Forster 
om  Tilladelse  til  at  forelægge  en  Bill  om  Beskyttelse  for 
Liv  og  Ejendom  i  Irland;  den  skulde  give  Vicekongen 
Myndighed  til  at  arrestere  enhver,  der,  enten  før  eller 
efter  at  Akten  traadte  i  Kraft,  med  Grund  kunde  mis- 
tænkes for  som  Anfører  eller  underordnet  at  have  deltaget 
i  Forbrydelser  eller  at  have  ophidset  til  Voldshandlinger; 
denne  Bill  skulde  staa  ved  Kraft  indtil  September  1882. 
I  næste  Møde  foreslog  Gladstone,  at  baade  denne  Bill  og 
en  anden,  som  vilde  følge  efter,  skulde  have  Fortrinnet  for 
alle  andre.  Det  tog  Huset  22  Timers  uafbrudte  Forhand- 
linger at  gjennemføre  dette  Forslag,  uagtet  kun  8;-5  Med- 
lemmer stemte  derimod;  thi  naar  henved  30  Medlemmer, 
begavede  med  gode  Talegaver  og  stærke  Lunger,  skiftes  til 
at  holde  Taler  og  indbringe  Ændringsforslag,  kunne  de  jo 
let  more  sig  med  at  trække  et  Møde  ud  i  to  og  tyve  Timer. 
Debatten  —  hvis  den  Slags  Taler,  der  alene  gaa  ud  paa 
at  spilde  Tiden,  overhovedet  kan  kaldes  en  Debat  —  om 
Tilladelse  til  at  indbringe  Forsters  Bill  tog  fem  Nætter, 
deriblandt  et  Møde,  som  varede  uafbrudt  i  42  Timer;  til 
sidst  nægtede  Formanden  at  høre  flere  Taler  og  satte 
Spørgsmaalet  til  første  Behandling.     Den  følgende  Nat  op- 

fertes  en  mærkelig  Scene;  Ministrene  og  den  regulære 
Opposition  vare  lige  enige  om,  at  noget  maatte  der  gjøres 
for  at  hindre  de  irske  Medlemmer  i  at  benytte  sig  af 
Husets  Kegler  til  at  torhale  alle  Forretninger.  Gladstone 
fremlagde  en  Resolution,  der  gav  Formanden  Myndighed  til 
at  fastslaa  nye  Regler;  da  Mr.  Dillon  vedblev  at  afbryde 
Forhandlingerne  og  nægtede  at  adlyde  Formanden,  blev  det 
til  sidst  forbudt  ham  at  deltage  i  Forhandlingerne,  og  han 
fik  Befaling  til  at  forlade  Huset.  Nu  sprang  andre  af  de 
irske  Medlemmer  op,  trodsede  Formanden  og  bleve  førte 
ud,  indtil  man  til  sidst  var  bleven  af  med  35  Medlemmer, 
alle  dem,  der  havde  hørt  til  Forhalingspartiet.  Da  man 
var  bleven  disse  urolige  Hoveder  kvit,  vedtog  Huset  den 
Resolution,  at,  naar  en  Bill  paa  Forslag  af  en  Minister  og 
med  en  Majoritet  af  tre  mod  én  af  800  Medlemmer  blev 
erklæret  for  paatrængende  vigtig,  skulde  Formanden  have 
Myndighed  til  at  regulere  Forhandlingerne  derom.  Denne 
Resolution  gjorde  god  Nytte  i  Forbindelse  med  en  Samling 
Regler,  udtænkte  af  Formanden  og  vedtagne  af  Huset. 
Forsters  Lovforslag  gik  igjennem  i  Underhuset  med  stor 
Majoritet,  blev  ligeledes  vedtaget  af  Overhuset  og  fik 
kongelig  Stadfæstelse  den  2den  Marts. 

Den  4de  April  fremlagde  Gladstone  sit  Budget  — 
maaske  sit  sidste,  sagde  han ;  —  det  vakte  ikke  stor  In- 
teresse: den  Penny,  der  var  lagt  paa  Indkomstskatten  i 
1880,  blev  atter  borttagen,  ellers  var  der  kun  nogle  smaa 
Forandringer  i  forskjellige  Afgifter,  og  Resultatet  var  et 
Overskud  af  ca.  300,000  Lstr.  Gladstone  havde  med  Vilje 
undgaaet  alt,  hvad  der  kunde  give  Anledning  til  langvarige 
Debatter,  for  saa  snart  som  muligt  at  komme  til  at  fore- 
lægge Huset  den  lovede  irske  Landlov,  til  hvis  heldige 
Gjennemførelse  han  satte  hele  sin  Hu.  Den  7de  April 
forelagdes  Loven,  i  det  Gladstone  indrommede,  at  Loven  af 
1870  ikke  havde  ført  til  det  forventede  Resultat.  Et  Rygte 
om,   at  der  var  Uenighed  i  Kabinettet,  og  at  Hertugen   af 

Argyll  vilde  nedlægge  sin  Post  som  Lordseglbevarer,  be- 
kræftedes, før  Modet  sluttede.  Efter  den  første  Behandling 
tog  Parlamentet  Paaskeferie,  og  Gladstone  fik  herved  nogle 
Dages  Hvile,  som  han  haardt  trængte  til.  Den  anden  Be- 
handling af  Landloven  blev  fastsat  til  den  2ode  April;  Sir 
Stafford  Northcote,  Lederen  for  den  konservative  Opposi- 
tion, erklærede,  at  Loven  indeholdt  Principper,  der  vare  i 
saa  væsentlig  en  Grad  uretfærdige  og  saa  forkastelige  fra 
et  økonomisk  Synspunkt,  at  han  og  hans  Venner  ikke  kunde 
stemme  for  anden  Behandling.  Efter  en  Debat,  der  varede 
i  syv  Nætter,  indbragte  Lord  Elcho  et  Ændringsforslag, 
hvori  det  hed,  at  skjønt  Huset  var  villigt  til  at  overveje 
retfærdige  og  paa  sunde  Principper  grundede  Forholdsregler 
til  Gavn  for  Irlands  Fæstere,  var  det  dog  af  den  Mening, 
at  den  forelagte  Lov  i  det  væsentlige  var  økonomisk  usund, 
uretfærdig  og  upolitisk.  Dette  Ændringsforslag  blev  forkastet 
med  stor  Majoritet,  og  anden  Behandling  sluttedes.  Til 
tredje  Behandling  fremkom  en  Mængde  Ændringsforslag, 
og  der  førtes  heftige  Debatter,  som  optoge  32  Møder,  men 
endelig  gik  Loven  den  29de  Juli  igjennem  med  226  Stemmer 
mod  14.  I  Overhuset  blev  den  fremlagt  af  Lord  Carling- 
ford,.  der  havde  indtaget  Hertugen  af  Argylls  Plads  i  Ka- 
binettet. Ogsaa  her  blev  Loven  stærkt  angreben,  især  af 
Marquien  af  Salisbury  og  Hertugen  af  Argyll;  den  sidste 
holdt  en  karakteristisk  Tale,  hvori  han  sammenlignede  sine 
tidligere  Kollegaer  i  Ministeriet  med  Gopler,  glimrende  og 
interessante,  men  dog  kun  Bløddyr.  Der  blev  tilføjet  flere  vig- 
tige Ændringsforslag,  som  dog  næsten  alle  forkastedes,  da 
Loven  gik  tilbage  til  Underhuset;  den  gik  atter  til  Over- 
huset, som  gjenoptog  nogle  af  de  udstrøgne  Ændrings- 
forslag, og  endnu  en  Gang  gik  den  »ned  ad  Trapperne«. 
Underhuset  vilde  imidlertid  ikke  give  efter,  og  det  saae  ud 
til  en  Krisis;  man  ymtede  om  en  Efteraarssæson  og  om 
Fremlæggelsen  af  en  ny  Lov,  hvis  Lorderne  ikke  vilde  an- 
tage denne.      De  konservative  Peerer  vilde  dog  øjensynlig 

undgaa  en  Kollision,  og  der  blev  holdt  et  Mede,  hvis  Re- 
sultat var,  at  Marquien  af  Salisbury  den  16de  Avgust  for- 
kyndte i  Overhuset,  at  hans  Parti  ikke  længere  vilde  mod- 
sætte sig  Loven,  og  udtalte  det  Haab:  »at  Loven  inaatte 
blive  til  stor  Gavn  for  de  irske  Fæstere,  og  ikke  til  Skade 
for  Godsejerne«.  Uvejret  var  saaledes  drevet  over,  og  den 
vigtige  Lov  fik  kongelig  Stadfæstelse.  Et  Par  af  dens  vig- 
tigste Bestemmelser  ere:  En  Fæster  kan  sælge  sin  For- 
pagtning for  saa  hej  en  Pris,  han  kan  opnaa;  dog  har 
Godsejeren  Forkjøbsret  og,  under  særegne  Omstændigheder, 
Ret  til  at  gjøre  Indvendinger  mod  Salget.  Hvis  Gods- 
ejeren forlanger  en  højere  Afgift,  kan  Fæsteren  henvende 
sig  til  Grevskabets  Domstol,  og  denne  har  Magt  til,  efter 
at  have  hørt  begge  Parter,  at  fastsætte  en  retfærdig  Afgift. 
Den  samme  Domstol  har  ogsaa  Myndighed  til  at  skifte 
upartisk  Ret  mellem  Godsejeren  og  Fæsteren,  naar  nogen 
af  dem  gjor  ugrundede  Fordringer.  En  Landkommission, 
som  er  udnævnt  ved  Landloven,  har  Bemyndigelse  til,  mod 
Sikkerhed,  at  forstrække  Fæstere  med  Penge  for  at  sætte 
dem  i  Stand  til  at  kjebe  deres  Forpagtninger;  den  kan  frem- 
deles kjøbe  Godser  og  sælge  dem  i  Parceller  til  Fæstere, 
den  kan  forstrække  fattige  Familier  med  Penge  for  at  sætte 
dem  i  Stand  til  at  udvandre  eller  til  at  forbedre  deres 
Jord. 

Den  irske  Lov  havde  lagt  Beslag  paa  den  største  Del 
af  denne  Sæson,  og  meget  faa  andre  Love  vare  blevne 
gjenn  em  førte;  blandt  disse  var  en  af  de  vigtigste  en  Lov 
om  Hærens  Ordning,  der  indførte  store  Forandringer  i  dens 
hele  Organisation.  En  Debat  om  Afghanistan  og  Sydafrika 
var  naturligvis  uundgaaelig;  Gladstone  forsvarede  Tilbage- 
giveisen af  den  transvaalske  Republik  i  en  glimrende  Tale, 
hvori  han  ytrede :  »Vi  have  bestræbt  os  for  at  tilsidesætte  alle 
Hensyn  til  en  falsk  Skamfølelse.  Vi  have  bestræbt  os  for 
at  gjøre  Ret  og  sky  Uret,  og  vi  have  gjort  dette  i  en  Sag, 
der  i  lige   høj   Grad  angik  Tusenders  Liv  og  vort   Lands 

Ære  og  Karakter.  Og,  hvad  end  de  Horrer  af  Opposi- 
tionen mene,  tro  vi  dog,  at  vi  støttes  ikke  blot  af  en 
overvejende  Del  af  Parlamentet,  men  af  hele  Landet.  Vi 
føle  os  berettigede  til  at  erklære  dette;  thi  saa  vel  fra  de 
store  Midtpunkter  for  Evropas  offentlige  Mening  som  fra  de 
Qærneste  Dele  af  Amerika  lyder  der  til  os  et  Ekko  af  den 
Beslutning,  vi  have  taget,  et  bifaldende  Ekko,  der  betragter 
vor  Regerings  Politik  som  en  højere  Ærgjerrighed  end  den, 
der  kun  søger  militære  Triumfer  og  territoriale  Udvidelser, 
en  Ærgjerrighed,  der  søger  at  lægge  sig  for  Dagen  ved  at 
vandre  den  lige  og  simple  Vej  til  Ret  og  Retfærdighed,  og 
som  ikke  ønsker  at  opbygge  Riger  undtagen  i  de  beherskede 
Landes  Lykke.« 

Med  disse  veltalende  Ord  ville  vi  slutte  denne  Skil- 
dring, da  Tiden  endnu  ikke  er  kommen  til  at  fortælle  den 
politiske  Historie  for  Aaret  1882  med  de  frygtelige  Myrde- 
rier i  Irland  eller  den  ægyptiske  Krise.  For  nærvæ' rende 
Tid  er  »den  gamle  veltalende  Mand«,  der  saa  let  bærer  sine 
fire  og  halvfjerdsindstyve  Aar,  den  eneste  fremragende  Skik- 
kelse i  Englands  politiske  Liv ;  stor  som  Statsmand,  Taler  og 
Videnskabsmand  har  han  paa  sin  lange  Løbebane  været  et 
Exempel  paa  en  Forening  af  ædel  Moralitet  og  den  højeste 
intellektuelle  Begavelse. 

i  Tidsrummet  fra  Relormationeu  til  det  syttende 

Aarhundredes  Slutning. 

(Forts.) 


V. 

1  Almindelighed  kan  man  vistnok  sige,  at  Præsterne 
levede  i  en  ganske  god  Forstaaelse  med  deres  Menighed. 
I  Kjøbstæderne  have  Forholdene  maaske  nok  været  noget 
vanskeligere  end  paa  Landet;  naar  Borgerne  havde  faaet 
noget  imod  deres  Præst,  kunde  der  let  findes  en  eller  anden 
Krakiler,  som  gjorde  det  til  sit  Livs  Opgave,  hvis  han  ikke 
kunde  faa  Præsten  afsat,  saa  dog  at  ærgre  ham  paa  alle 
Maader.  I  1581  toge  Beboerne  i  Præstø  sig  egenmægtig 
for  at  afsætte  deres  Præst  Laurids  Rasmussen,  for  hvem 
de  lukkede  Kirkedøren;  da  han  naturligvis  klagede  derover, 
blev  Sagen  gjort  til  Gjenstand  for  Undersøgelse,  og  nu  fik 
de  en  Kvinde  til  at  angive,  at  Præsten  var  Fader  til  et 
Barn,  hun  li  Aar  i  Forvejen  havde  født;  da  det  snart  viste 
sig,  at  Anklagen  var  falsk,  og  da  Magistraten  var  delagtig 
med  de  anklagede  Borgere,  blev  der  nedsat  en  Extraret,  be- 
staaende  af  fem  Adelsmænd  og  Magistraten  fra  Næstved. 
Retten  dømte,  at  de  syv  Hovedmænd  skulde  henrettes  og 
de  andre   Deltagere  lide  ringere   Straf;   men  da   de  døds- 

dømte  Borgeres  Hustruer  gjorde  Forbøn  hos  Kongen  for 
deres  Mænd,  blev  endelig  Dommen  formildet  til  en  be- 
tydelig Pengebøde.  Da  Forholdet  mellem  Præst  og  Me- 
nighed efter  et  saadant  Sammenstød  næppe  nogen  Sinde 
kunde  blive  godt  igjen,  maa  det  undre  os,  at  der  ikke 
blev  draget  Omsorg  for,  at  han  fik  et  andet  Kald,  men  at 
han  blev  siddende  til  sin  Død  som  Præst  i  samme  Kald. 
I  Middelfart  synes  Borgerne  ikke  at  have  yndet  deres 
Præster  i  høj  Grad ;  det  var  her,  som  Læseren  vil  mindes 
fra  det  foregaaende,  at  de  først  klagede  over,  at  deres 
Præst  var  uforstaaelig*);  Eftermanden,  Hr.  Sone  Lauridsen, 
var  dem  heller  ikke  til  Pas ;  fem  Aar  efter  hans  Beskikkelse 
opsatte  de  en  Kækko  Klagepunkter  over  ham  til  Biskoppen, 
og  det  hedder  blandt  andet  i  Klagen,  at  han  ikke  søgte 
Bryllupper  og  Værtskab  med  dem;  han  havde  givet  til 
Undskyldning,  at  han  ikke  havde  Raad  dertil;  men  de 
mente,  at  det  var,  fordi  han  foragtede  dem;  Præsten  lovede 
da  Biskoppen,  at  han  vilde  »hædre  og  ære  dem  alle«.  I 
Æbeltoft  fik  Præsten  Niels  Pedersen  at  fornemme,  at  Utak 
er  Verdens  Løn;  han  havde  i  Krigens  Tid  1628  forstrakt 
Borgerne  med  Penge  til  dermed  at  betale  den  af  de  kej- 
serlige udskrevne  Brandskat;  men  da  han,  som  billigt  var, 
vilde  have  sine  udlagte  Penge  igjen,  holdt  Borgerne  ikke 
deraf,  og  i  deres  Vrede  over  Fordringen  anklagede  de  ham 
for,  at  han  ikke  havde  besørget  sit  Embede,  som  han  burde, 
i  det  han  nemlig,  i  alt  Fald  efter  deres  Fremstilling,  i  Pe- 
stens Tid  ikke  havde  villet  gaa  ind  i  Husene  til  de  syge, 
men  naar  de  skulde  berettes,  paa  en  Kjæp  havde  rakt  Brød 
og  Vin  ind  ad  Vinduet  til  dem;  nogen  Grund  maa  der 
selvfølgelig  have  været  til  Klagen,  da  det  til  Straf  blev  ham 
og  hans  Efterfølgere  paalagt  at  holde  en  Prædiken  hver 
Onsdag.  Dette  er  kun  nogle  Exempler  fra  Kjøbstadskald; 
ogsaa  paa  Landet  har  der  jo  selvfølgelig  vævet  mange  Til- 

fælde,  hvor  Bønderne  af  en  eller  anden  Grund  mente  at 
burde  være  dereé  Præst  paa  Nakken,  som  i  Grindsted  midt 
i  Jylland,  hvor  en  Præst  i  Midten  af  det  syttende  Aar- 
hundrede  havde  forsømt  at  komme  til  en  Sygeberettelse; 
Bønderne  mente  vel,  at  »saare  lang  er  Rettens  Vej«,  og 
konstituerede  sig  selv  som  Domstol,  der  fældede  den  for 
Tidsalderen  betegnende  Dom,  at  han  ikke  maatte  komme 
til  at  betjene  Embedet  igjen,  før  han  havde  givet  en  Bøde 
af  — ,  ja,  nu  mener  Læseren  vel,  at  der  vil  komme  til  at 
staa  »nogle  Penge  til  de  fattige« ;  nej,  Grindsted  boerne 
tænkte  anderledes,  de  forlangte  et  halvt  Anker  Brændevin 
Og  en  halv  Tønde  01  til  sig  selv;  de  have  formodentlig 
holdt  et  lystigt  Gravøl,  og  hvis  Præsten  har  været  med, 
hvad  han  sikkerlig  har  været  for  saaledes  at  drikke  et 
Fredsbæger  —  (ryge  en  Fredspibe  havde  de  den  Gang 
endnu  ikke  lært  i  Grindsted)  — ,  saa  har  der  vist  været 
blandet  Malurt  i  hans  Bæger;  Drikkevarer  lod  til  at  være 
det,  Beboerne  satte  Pris  paa  at  faa,  naar  de  skulde  gjøre 
noget  for  Præsten;  saaledes  klagede  c.  1600  Bønderne  i 
Vissenbjerg  Sogn  paa  Fyn  flere  Gange  over  deres  Præst, 
fordi  de  ikke  fik  01,  naar  de  kjørte  Tienden.  Der  er  jo 
naturligvis  adskillige  Exempler  paa.  at  Præsten  ellers  har 
ligget  i  Klammeri  med  sin  Menighed,  eller  vel  især  med 
enkelte  Medlemmer  deraf,  og  nogle  Tilfælde  af  Slagsmaal 
skulle  senere  fremdrages;  men  paa  Landet  vare  For- 
holdene jo  i  øvrigt  saaledes,  at  Bønderne  vare  ikke  alene 
trælbundne  de  fleste  Steder,  men  ogsaa  bundne  paa  Munden, 
saa  de  hverken  turde  eller  bred  sig  om  at  komme  med 
nogen  Klage  over  Præsten,  der  maaske  mangen  Gang  folte 
sig  som  Bondens  naturlige  Lidelsesfælle  under  Adelens 
Tryk,  og  vel  ogsaa  en  enkelt  Gang  er  optraadt  som  Bondens 
Talsmand  over  for  de  adelige. 

I  den  nærmeste  Tid  efter  Reformationen  var  der  jo 
nok  det  Tilfælde,  at  en  Præst  blev  ihjelslaaet  af  Bønderne 
for  sin  Iver  imod  de   katholske,  i  det  Bønderne  konserva- 

tivt  have  hængt  ved  det  gamle,  og  der  er  ogsaa  senere 
Exempel  paa,  at  en  Præst  ikke  kunde  faa  sit  Tilgode- 
havende af  Beboerne  og  ikke  turde  kræve  det  af  dem,  da 
han  var  bange  for,  at  de  saa  skulde  klage  over  ham,  saa 
hans  Samvittighed  maa  vel  ikke  have  været  saa  ganske 
ren.  En  Strid  mellem  Præsten  i  Medolden  i  Sønderjylland, 
men  under  Ribe  Stift,  og  et  Par  Bønder  fik  skæbnesvangre 
Følger,  i  det  Ribe  Biskop  Jersin,  der  1634  vilde  tale  dem 
til  Rette  ved  sin  Visitats,  blev  slaaet  paa  Øret  af  en 
Bonde;  da  Biskoppen  nu  ikke  vendte  den  anden  Kind  til, 
men  i  Steden  derfor  drog  til  Kjøbenhavn  for  at  indgive 
Klage  over  Vold sgj er n ingen,  blev  han  i  Nyborg  syg  og 
døde,  hvilket  formodentlig  er  blevet  i  alt  Fald  fremskyndet 
ved  den  ham  overgaaede  Tort.  En  ganske  ejendommelig 
Bemærkning  har  Præsten  Christen  Gertsen  Kobberup  i 
Hellevad  i  Vendsyssel  indført  i  sin  Kirkebog  under  4de 
Januar  1656:  »Blev  Satan  begravet«.  Hvem  kan  den  gode 
Mand  have  ment  dermed?  Hans  Kone  kan  det  ikke  have 
været,  thi  hans  første  Hustru  var  død  halvandet  Aar  i 
Forvejen,  og  sex  Aar  efter  gjorde  hans  anden  Hustrus 
Død  ham  igjen  til  Enkemand;  jeg  tænker,  at  den  »Satan« 
har  været  en  Bonde,  Præsten  har  levet  i  Strid  med;  men 
hvem  det  saa  end  har  været,  kan  man  nok  forstaa,  at  det 
ikke  har  været  med  overordentlig  bedrøvet  Sind,  at  Hr,  Christen, 
efter  at  have  kastet  Jord  paa  »Satan«,  indførte  den  Notits 
i  sin  Ministerialbog. 

Ganske  vist  have  Præsterne  oftere  haft  ikke  alene 
Stridigheder  med  deres  Sognefolk,  men  det  er  endog  ud- 
artet til  Slagsmaal  og  Haandgribeligheder.  Det  laa  nu 
engang  i  Tidsalderen,  og  ofte  var  det  ikke  indskrænket  til 
Slagsmaal  paa  Næverne;  men  da  et  Sværd  eller  Dolk  jo 
næsten  hørte  med  til  Klædedragten  —  da  først  var  man 
jo  vel  udrustet  baade  til  Rejse  og  i  det  daglige  Liv,  og 
det  Præster  saa  vel  som  Lægfolk  — ,  var  det  saa  grumme 
nær  ved  Haanden  at  trække  fra  Læderet,  naar  en  Menings- 

forskjel  skulde  udjævnes.  Os  forekommer  det  i  vor  Tid 
lidt  underligt,  naar  Apostelen  Paulus  indskærper,  at  en 
Præst  ikke  raaa  være  »hengiven  til  Slagsmaal« ;  men  se  vi 
hen  til  Datiden,  falder  det  forunderlige  bort,  thi  det  herte 
med  til  Dagens  Orden,  eller  rettere  Uorden,  at  en  Præst 
var  oppe  at  slaas;  og  det  syntes  slet  ikke  at  nedsætte  ham 
i  hans  Menigheds  Omdømme;  det  var  naturligvis  især  ved 
Gilderne,  og  da  gjælder  det  jo,  at  naar  Øllet  gaar  ind,  gaar 
Viddet  ud.  Vi  se  saaledes,  at  den  især  som  historisk  og 
topografisk  Forfatter  bekjendte  Præst  i  Undalen  i  Norge, 
Peder  Claussøn  Friis,  som  tillige  var  Provst,  og  som  vist- 
nok stod  saa  noget  nær  paa  Højdepunktet  af  den  Dannelse, 
der  i  den  Tid  (han  døde  1614)  fandtes  blandt  Landsby- 
præsterne i  Norge,  endog  et  Par  Gange  i  den  Grad  ragede 
i  Klammeri,  at  det  udartede  til  Haandgribeligheder,  ja  til 
Strid  med  blanke  Vaaben,  saa  at  Provsten  den  ene  Gang 
ved  et  Gilde  stak  Lensmanden  med  sin  Kniv  i  Armen  og 
en  anden  Gang  selv  blev  saaret;  men  da  de  stridende 
Parter  bag  efter  forligtes  igjen,  blev  det  betragtet  som  et 
fuldstændig  privat  Mellemværende,  der  slet  ikke  synes  at 
have  bevirket,  at  Hr.  Peder,  hverken  som  Præst  eller 
Menneske,  har  tabt  noget  af  den  almindelige  Agtelse,  han 
nød.  Tidernes  Raahed  medførte  sligt;  Slagsmaal,  ja  endog 
Drab  ligesom  laa  i  Luften,  og  det  selv  hos  den  Stand, 
hvor  det  dog  mindst  skulde  ventes. 

Man  skulde  jo  rigtignok  antage,  at  den  Mand,  der 
havde  begaaet  Drab,  hvad  enten  det  var  forsætlig  eller 
uforsætlig,  maatte  være  en  fuldstændig  Umulighed  som 
Præst,  og  at  han  ogsaa  selv  maatte  have  Fornemmelsen  af 
det  usømmelige  i  at  være  Forkynder  af  Fredens  Budskab, 
naar  han  selv  var  i  den  Grad  en  Stridens  Mand,  i  at  række 
Menigheden  det  hellige  med  Hænder,  hvorved  der  klæbede 
Blod;  men  Datidens  Kirkelove  vare  i  den  Henseende  saa 
mærkværdig  milde,  at  man  maa  undres  derover,  som  i  det 
hele     taget    over   Lovgivningen    og    Straffebestemmelser   i 

Drabssager  i  Modsætning  til  de  mange  haarde  Domme,  der 
fældedes  over  andre  Forbrydelser;  et  Tyveri,  som  i  vor  Tid 
maaske  vilde  skaffe  Gjerningsmanden  en  halv  Snes  Dages 
Vand  og  Brød,  kunde  i  den  Tid  bringe  ham  i  Galgen  eller 
under  Boddeloxen,  medens  derimod  Drab,  ja  endogsaa 
Mord,  naar  ikke  ganske  særegent  graverende  Omstændig- 
heder knyttede  sig  dertil,  mest  blev  betragtet  som  kun 
vedkommende  Drabsmanden  og  den  dræbte  eller  hans  Slægt. 
Hvor  besynderligt  det  end  falder  for  os,  blev  der  ved  Bispe- 
mødet i  Kjøbenhavn  1540  udgivet  den  Bestemmelse,  som 
tydelig  viser,  hvad  man  kunde  vente  sig  af  den  Tids 
Præster:  »En  Præst,  der  har  begaaet  et  Drab,  maa  efter 
at  have  forliget  sig  med  Øvrigheden  og  sine  Modstandere, 
stedes  til  offentligt  Skrifte  som  andre,  men  ikke  faa  sit 
Præsteembede  igjen,  uden  at  først  den  almindelige  Synode 
af  alle  Biskopper  derom  var  adspuigt« ;  i  et  fremmed  Stift 
fik  undertiden  en  Præst,  der  havde  mistet  sit  Embede  enten 
for  Drab  eller  andre  slemme  Ting,  Lov  til  at  søge  og  faa 
Ansættelse,  hvis  en  Menighed  vilde  vælge  ham;  Sjællands 
Stifts  Landemode  indskærpede  lr)64,  at  en  Præst,  der  var 
afsat  formedelst  Skjørlevned,  Manddrab  osv.,  ikke  maatte 
forrette  Tjeneste ;  man  skulde  ellers  tænke,  at  det  fulgte  af 
sig  selv,  saa  et  Landemodsdekret  maatte  være  ufornødent*). 
At  der  endogsaa  kunde  finde  blodigt  Slagsmaal  Sted  mellem 
Præsterne  indbyrdes,  se  vi  af,  at  det  1592  paa  Fyns  Lande- 
mode bestemtes,   at  hvis  en  Præst  saarede  den  anden  med 


*)  I  1563  møder  os  et  ret  betegnende  Exempel  paa,  hvor  lidet 
nøjeregnende  man  i  hine  Tider  var  med  Hensyn  til  Præ- 
sternes Liv.  En  Præst  i  Finmarken,  Hr.  Laurids  Vinter, 
havde  nemlig  begaaet  Manddrab  og  var  derfor  bleven  afsat 
fra  sit  Embede;  men  da  han  havde  forligt  sig  med  den 
dræbtes  Arvinger,  drog  han  nu  til  Biskopperne  i  Throndhjem, 
Bergen  og  Stavanger  og  lik  deres  Anbefaling  til  at  faa  Kald 
igjen.  Dette  blev  ogsaa  bifaldet  af  Kongen,  og  Manden  blev 
ikke  alene  atter  Præst,  men  det  endog  i  sit  forrige  Kald. 

Sværd,  skulde  han  for  Brødrenes  og  Bispens  Dom;  naar  en 
slog  en  Embedsbroder  med  Næven  eller  fornærmede  ham 
med  Ord,  skulde  han,  naar  det  var  i  privat  Selskab,  bode 
en  Daler;  men  var  det  i  offentlige  Forsamlinger,  eller  naar 
Præsterne  vare  samlede,  skulde  han  bøde  sex  Daler;  at  en 
saadan  Bestemmelse  er  bleven  truffen,  viser  os  jo,  at  slige 
Slagsmaal  mellem  Præsterne,  hvor  utroligt  det  end  maa  fore- 
komme os,  dog  have  fundet  Sted;  Toppunktet  i  saa  Hen- 
seende naaedes  dog  1627,  da  Præsten  Johannes  Andersen  i 
Skjærbæk  i  Sønderjylland  dræbte  sin  Embedsbroder  Christen 
Christensen  Billum  i  Brøns  med  sin  Pennekniv,  efter 
hvilken  Bedrift  han  fandt  det  raadeligst  at  flygte  ud  af 
Landet;  da  hans  Hustru  imidlertid  med  Vidner  godtgjorde, 
at  det  var  sket  ved  Nødværge,  fik  han  ved  Kongebrev 
Tilladelse  til  at  søge  Kald  uden  for  de  jyske  Stifter.  Læ- 
serne kjende  jo  formodentlig  St.  Blichers  Novelle  »Præsten 
i  Thorning«,  hvortil  der  ligger  en  virkelig  Begivenhed  til 
Grund,  i  det  Præsten  Erik  Sørensen  dræbte  Herremanden 
Otto  Skram  i  et  blodigt  Slagsmaal  eller,  om  man  maaske 
hellere  med  et  formildende  Udtryk  vil  kalde  det,  en  Duel; 
det  skete  1 606,  Præsten  maatte  flygte,  kom  i  fremmed  Krigs- 
tjeneste og  kom  senere  som  fremmed  Officer  tilbage  til  Thorning 
—  saa  underlige  ere  Livets  Omskiftelser;  jeg  kan  ikke  und- 
lade at  anføre  en  Ytring,  der  forekommer  mig  temmelig  naiv, 
af  Biskop  Niels  Lauridsen  Arktander,  som  holdt  Ligprædiken 
over  den  dræbte  Adelsmand ;  da  denne  nemlig  dødelig  saaret 
var  bragt  ind  i  et  Hus  i  Viborg,  fortæller  Biskoppen,  at 
han  gav  sig  haardt  og  raabte,  at  man  skulde  fly  ham 
Præsten,  og  saa  føjer  han  til,  at  det  uden  Tvivl  var  for 
at  begjære  aandelig  Trøst  af  ham  og  beredes  til  Døden; 
jeg  tænker  nu  rigtignok  snarere,  at  Otto  Skam  har  villet 
have  fat  paa  Præsten  for  at  bruge  sin  sidste  Kraft  til  at 
give  ham  et  Ulivssaar,  hvis  det  var  muligt  for  ham.  Den 
første  lutherske  Præst  i  Grindsted  skal  ligeledes  have 
dræbt  en  af  sine  Sognemænd,   med  hvem   han  var  kommen 

i  Strid  om  et  Par  Stude;  men  at  o^saa  det  svage  Kjøn 
kunde  blive  saa  hidsigt,  at  det  gik  paa  Livet  løs,  se  vi  af, 
at  en  Præstekone  i  Jelstrup  i  V^endsyssel  endog  skal  have 
ihjelslaaet  sin  Tjenestepige  med  et  Nøgleknippe,  I  Uggers- 
lev  paa  Fyn  var  der  en  Præst  ved  Navn  Just  Hansen,  som 
synes  at  have  været  rent  gal;  han  blev  da  ogsaa  afsat 
1562;  engang  sad  han  i  Vognen  med  en  Øxe,  som  han 
sagde,  han  ønskede  sad  til  Skaftet  i  Mads  Hansens  Liv  i 
Bederslev;  undervejs  mødte  han  et  Fruentimmer,  om  hvem 
han  raabte:  »Der  gaar  en  Hore«,  og  til  Kusken  sagde 
han:  »Kjor  paa  hende  i  tyve  Djævles  Navn«;  en  anden  af 
Sognefolkene  slog  han  med  Øxen,  og  han  truede  med  at 
svide  Byen  af.  Det  er  ogsaa  betegnende  for  Tidsalderen, 
hvad  der  skete  i  og  uden  for  Ribe  1583;  Morten  Poulsen 
Grum  (Fader  til  den  senere  lundensiske  Biskop  Poul  Mor- 
tensen Aastrup)  var  den  Gang  Præst  i  Aastrup  og  Starup; 
en  Broder  til  ham,  Niels  Poulsen,  var  Herskabsfoged  i 
Ribe,  hvor  han  senere  blev  Borgemester;  Præsten  Hr. 
Morten  bliver  i  en  Beretning  skildret  som  en  Mand  »af  et 
lystigt  Humør«;  hans  »Lystighed«  maa  nu  rigtignok  fore- 
komme os  noget  overstadig  og  besynderlig,  især  for  en 
Præst,  naar  den  en  Sommerdag  i  det  nævnte  Aar  viste  sig 
i,  at  han,  efter  allerede  tidlig  paa  Dagen  at  være  bleven 
dygtig  drukken  ude  i  Ribe,  opsøgte  sin  Broder  for  at  vælte 
sig  ind  paa  ham  i  Anledning  af  et  Mellemværende,  de 
havde  med  hinanden;  Broderen  søgte  meget  sagtmodig  at 
tale  Præsten  til  Rette;  men  henad  Aften,  da  denne  sidste 
vilde  hjem,  og  Broderen  vilde  folge  ham  lidt  paa  Vej.  kom 
de  først  i  Skjænderi,  og  da  det  ene  Ord  log  'let  andet,  løb 
Præsten  hen  til  sin  Vogn,  der  kjørte  foran  dem.  greb  et 
Spyd,  som  laa  deri,  og  med  de  ikke  videre  præstelige  Ord : 
»Nu  skal  du  faa  tusende  Djævle«,  svang  han  flere  Gange 
Spydet  imod  sin  Broder,  der  fremdeles  rolig  bad  ham  om 
at  maatte  være  i  Fred;  den  første  Gang  ramte  Præsten 
ham  ikke,   han   har  vel   heller  ikke   været   saa   sikker  paa 

Haanden  efter  den  megen  Drik  i  Ribe  i  Dagens  Lob,  men 
endelig  ramte  han  dog  Broderen,  saa  denne  styrtede  om; 
da  nogle  tilstedekoniue  vilde  søge  at  holde  den  rasende  Ber- 
særk, maatte  de  opgive  det,  da  han  trak  en  lille  Kniv  frem, 
som  han  havde  haft  under  sin  Præstekjole,  hvilken  han 
efter  Skik  og  Brug  ogsaa  da  var  iført;  han  slog  nu  atter 
løs  paa  Broderen,  der  var  kommen  op  igjen,  skjønt  han 
blødte  stærkt,  og  nu  slog  Præsten  saa  solidt,  at  Broderen 
blev  liggende,  men  dog  ikke  døde,  hvorimod  det  varede  et  Par 
Maaneder,  inden  han  kom  sig;  der  blev  rigtignok  anlagt 
Sag  imod  Hr.  Morten,  og  i  den  Sag  kom  det  da  op,  at  det 
var  ikke  første  Gang,  Præsten  havde  været  i  Slagsmaal 
med  blanke  Vaaben;  han  slap  mærkværdig  billig,  i  det 
han  kun  idømtes  en  Bøde,  der  maaske  endog  blev  ham 
eftergiven;  at  han  beholdt  sit  Embede  efter  den  iJedrift, 
der  blev  udført  med  en  mærkelig  Brutalitet  mod  hans  egen 
Broder,  og  det  saa  godt  som  lige  for  Øjnene  af  hans  fore- 
satte, viser  en  forunderlig  Lemfældighed  i  Bedømmelsen  af 
det  Slags  Sagtr.  Ribe  By  synes  at  have  den  sørgelige 
Ære  at  være  gaaet  i  Spidsen  baade  med  Hexeprocesser  og 
med  blodige  Slagsmaal  pelv  i  de  højere  Klasser  af  Sam- 
fundet; Sagen  er  maaske  den,  at  vi  kjende  mere  til 
indre  Forhold,  Liv  og  Sædvaner  i  Ribe  end  i  nogen  anden 
By  her  i  Landet  i  den  Tid;  men  naar  vi  tænke  os  til,  at 
i  selve  Ribe  Bispegaard  blev  1598  Biskoppen  Peder  Hege- 
lunds  Svigerfader,  den  bekjendte  Raadmaud  Anders  Sørensen 
Klyne,  dræbt  af  Herredsfogden  i  Gjørding  Herred,  Søren 
Jensen  Bramminge,  faa  vi  et  klart  Begreb  om,  hvad  der 
kunde  gaa  for  sig  i  simple  Præstegaarde  paa  Laudet.  De 
tvende  havde  den  første  Maj  siddet  og  sviret  med  hin- 
anden og  med  et  Par  andre  Mænd  fra  om  Eftermiddagen 
Klokken  tre;  da  de  omtrent  Kl.  9  skulde  skilles,  fik  llaad- 
manden  i  Sinde  at  gaa  ind  i  Bispegaarden  for  at  forhøre, 
hvorledes  hans  lille  dødssyge  Dattersøn  Samuel  havde  det, 
og  Herredsfogden  fulgte   med  ind;   skjønt  man   maatte  an- 

tage,  at  Biskoppen  kunde  se,  at  de  to  Mænd  allerede  havde 
faaet  saa  meget  at  drikke,  at  det  var  urimeligt  at  byde 
dem  mere,  lod  han  sin  Pige  gaa  hen  i  Kaadhuskjælderen 
for  at  hente  mere  01;  de  sad  da  og  talte  helt  venskabelig 
med  hinanden;  det  lyder  underligt,  naar  det  saa  fortælles, 
at  Anders  Sørensen,  denne  vel  sagtens  mere  end  halvt  fulde 
Mand,  gav  sig  til,  maaske  i  Anledning  af  den  lille  Datter- 
søns Sygdom,  først  at  synge  en  dansk,  derpaa  en  latinsk 
Salme,  og  Biskoppen  og  de  andre  tilstedeværende  stemmede 
i  med;  men  den  gode  Forstaaelse  varede  ikke  længe.  Her- 
redsfogden var  bleven  ondskabsfuld,  og  da  Eaadmanden  en- 
gang var  gaaet  ud  i  Gaarden,  overfaldt  han  ham  og  til- 
føjede ham  med  et  Sværd  et  saa  haardt  Saar,  at  han  dede 
tredje  Dagen  derefter.  Naar  sligt  kunde  finde  Sted  i  en 
Bispegaard,  taber  Forundringen  sig  noget,  naar  man  hører, 
at  en  Præst  (dog  vistnok  kun  Kapellan)  i  Rostrup  i  Vi- 
borg Stift,  som  1558  var  stævnet  for  Retten  af  en  fattig 
Mand,  hvis  Datter  han  havde  forført,  for  Retten  slog  An- 
klageren over  Haanden  med  sit  Sværd.  Da  det  saaledes 
oftere  viste  sig,  at  Præsterne  misbrugte  de  Vaaben,  hvor- 
med de  efter  Tidens  Skik  vare  udrustede,  er  det  ikke 
underligt,  at  det  blev  dem  forbudt  at  bære  Vaaben;  kun 
naar  de  vare  paa  Rejser,  maatte  de  for  Vejenes  Usikker- 
heds Skyld  have  et  lille  Sværd  med  sig  til  Forsvar;  men 
selv  om  de  ikke  havde  skarpe  Vaaben,  havde  de  dog  altid 
Næverne,  og  paa  dem  gik  det  da  løs;  1698  var  Præsten 
Jørgen  Thorup  i  Ring  bleven  »elendig,  ynkelig  og  fast 
uhørlig  mishandlet«  i  et  Selskab  af  en  Korporal;  men  man 
kan  jo  nok  spørge,  hvorfor  han  vilde  give  sig  i  Slagsmaal 
med  en,  som  han  dog  maatte  tænke  var  hans  Overmand; 
thi  efter  alt,  hvad  der  foreligger,  var  det  Præsten,  der  yp- 
pede Klammeriet  og  væltede  sig  ind  paa  Korporalen,  hvem 
han  vilde  kaste  om  i  Sengen,  medens  Korporalen  lader  til 
at  have  været  en  rolig  Mand,  der  bestandig  bad  om  Fred; 
men   da  det  ikke  hjalp,  og  Præsten,  efter  flere   Gange  at 

have  hvilet  og  samlet  Kræfter,  paa  ny  begyndte  Kiven,  kan 
man  ikke  andres  over,  at  Korporalen  til  sidst  har  tabt  Taal- 
modigheden  og  givet  Præsten  et  vel  fortjent  Livfuld  Hug. 
Det  fortælles,  at  der  var  en  0,  hvor  ingen  Præst  kunde 
nære  sig  for  Beboernes  Raahed,  og  hvor  alskens  Synder 
gik  i  Svang,  og  naar  Præsterne  vilde  formane  Benderne, 
sloge  de  dem  ihjel,  saa  det  til  sidst  ikke  var  muligt  at 
faa  nogen  til  at  overtage  det  Embede,  indtil  endelig  en  stor 
og  stærk  Nordmand  meldte  sig;  hans  Venner  toge  rørt  Af- 
sked med  ham,  da  de  mente,  det  var  sidste  Gang,  de  fik 
ham  at  se ;  men  Aarene  gik.  og  der  kom  ingen  Klage  over 
ham,  og  han  udtalte  altid  i  sine  Breve,  at  han  var  sær- 
deles tilfreds  blandt  sine  elskelige  Øboere.  Endelig  kom  da 
Biskoppen  der  over  til  Visitats;  han  spurgte  da,  som  Skik 
og  Brug  endnu  er,  i  Kirken,  om  nogen  havde  noget  at 
klage  eller  andrage;  længe  var  der  Tavshed,  indtil  en  til 
sidst  begyndte  at  mumle  lidt  om  »det  strænge  Skrifte- 
maal«,  men  ikke  vilde  sige  mere.  Da  de  vare  komne  hjem 
i  Præstegaarden,  spurgte  Biskoppen  forbavset  Præsten,  hvor- 
ledes han  dog  havde  baaret  sig  ad  med  at  faa  saa  god  Skik 
paa  de  halvvilde  Mennesker,  men  vilde  tillige  gjærne  vide, 
hvad  der  egentlig  mentes  med  de  Ytringer,  der  vare  faldne 
om  »det  strænge  Skriftemaal«.  Præsten  førte  da  igjen  Bi- 
skoppen over  i  Kirken  og  viste  ham  en  tyk  Stok,  han  havde 
staaeude  bag  Alteret,  i  det  han  fojede  til :  »Hver  Gang  jeg, 
siden  jeg  kom  her  til  Øen,  har  hørt  noget  uskikkeligt  om 
nogen  af  mine  Sognefolk,  har  jeg  altid  sendt  Bud  efter 
ham,  at  han  skulde  komme  her  ind  i  Kirken ;  her  har  jeg 
saa  holdt  et  Skriftemaal  paa  hans  Ryg  med  denne  Kjæp, 
og  det  har  altid  hjulpet«.  Da  Biskoppen  mente,  at  der  dog 
maaske  kunde  tænkes  mildere  Midler,  skal  Præsten  hav« 
sagt,  at  det  var  den  Maade,  hvorpaa  han  havde  faaet  Fol- 
kene til  at  være  skikkelige,  og  hvis  det  blev  ham  forbudt 
at  bruge  »det  strænge  Skriftemaal«,  kunde  han  lige  saa 
godt  pakke  sammen;   Biskoppen  lukkede  da  Øjnene  til  for 


Præstegaardsliv.  211 

det,  som  efter  Præstens  Mening  ikke  kunde  være  ander- 
ledes. Om  dette  er  mere  end  en  Fortælling,  véd  jeg  ikke, 
men  efter  hele  Tidsaanden  kunde  det  saa  godt  være  sandt: 
Stedet,  hvor  dette  strænge  Skriftemaal  skulde  være  blevet 
holdt,  mindes  jeg  ikke  at  have  set  angivet  med  historisk 
Nøjagtighed;  men  jeg  har  en  Mistanke  om,  at  det  var  paa 
Fæmø,  i  det  der  udtrykkelig  borettes  om  en  Præst,  som 
døde  dér  1577,  at  han  pryglede  Bønderne. 


VI. 

Der  var  to  Klasser  Mennesker,  som  man  næsten  kan 
sige  vare  svorne  Fjender  af  Præsterne,  det  var  Degnene  og 
Adelen.  Degnene  ude  paa  Landet,  længere  borte  fra  Byerne, 
skulde  efter  Bestemmelsen  være,  og  vare  vistnok  i  Regelen 
ogsaa  studerede  Personer,  der  mangen  Gang  ved  en  eller 
anden  Tidernes  Ugunst  havde  maattet  afbryde  deres  Stude- 
ringer før  Tiden  og,  da  de  ikke  kunde  blive  Præster, 
maattet  tage  til  Takke  med  et  Degnekald;  der  kunde  da 
meget  let  hos  Degnene  opstaa  Misundelse  mod  Præesterne, 
som  vare  blevne  bedre  stillede,  end  de  vare,  især  naar  det 
kunde  træffe  sig,  at  de  følte,  at  de  dog  baade  i  Begavelse 
og  i  Kundskaber  stode  over  den  dem  overordnede  Præst;  og 
det  kan  vel  være,  at  Præsterne  ofte  have  vist  utilbørlig 
Mangel  paa  Hensyn  til  Degnene,  der  næsten  bleve  betrag- 
tede som  nogle  lavere  Skabninger;  der  findes  i  Statuterne 
for  enkelte  Præstekalenter  Paabud  om,  at  Degnene  skulde 
indfinde  sig  derved,  men  de  maatte  ikke  faa  Lov  til  at 
spise  sammen  med  Præesterne;  de  skulde  spise  med  Ku- 
skene! En  Forpligtelse,  som  maaske  oftere  er  bleven  mis- 
brugt, paahvilede  Degnene,  nemlig  at  besørge  Præsternes 
Embedsbreve  sendte  til  Nabopræsten.  Selvfølgelig  have 
Degnene  mangen  Gang  drillet  og  ærgret  deres  Præst;  men 
Præsterne  fandt  sig  heller  ikke  deri,  saa  Skylden  maa  vel 

have  været  paa  begge  Sider,  iiaar  der  opstod  uheldige  For- 
hold; især  synes  de  lollandske  Præster  at  have  vævet  til- 
bøjelige til  Strid  med  deres  Degne;  eu  Præst  i  Arninge 
pryglede  sin  Degn,  men  en  Præst  i  Nabosognet  Skovlænge 
havde  i  Hidsighed  været  nær  ved  endog  at  myrde  sin  Degn ; 
i  Sønderso  paa  Fyn  klagedes  der  1595  af  Degnen  over 
Præsten,  der  i  Drukkenskab  havde  slaaet  ham  med  en  Tin- 
potte  og  havde  skudt  hans  Kone  om,  og  det  inden  hun 
endnu  havde  holdt  sin  Kirkegang.  En  hejst  sorgelig  Ud- 
gang fik  i  det  sextende  Aarhundrede  en  Uenighed  mellem 
Præst  og  Degn  i  Vesterbølle  ved  Viborg;  da  de  vare  sam- 
men ved  et  Bryllup,  havde  Præstens  Kusk,  sagtens  for  at 
indsmigre  sig  hos  sin  Husbond,  taget  nogle  Sølvskeer  fra 
Bryllupsbordet  og  lagt  dem  under  Degnens  Sæde  paa  Vog- 
nen; da  de  nu  skulde  til  at  kjore,  fandtes  Skeerne,  og  da 
Præsten  i  sin  Ivrighed  skjældte  Degnen  ud,  tav  denne  vel, 
saa  længe  de  vare  sammen  paa  Vognen;  men  da  han  var 
kommen  hjem,  lukkede  han  Døren  op  ind  til  sin  Kone  og 
sine  Børn  og  spurgte  dem,  om  han  nogen  Sinde  var 
kommen  hjem  med  stjaalet  Gods,  hvortil  de  svarede  Nej; 
han  lukkede  da  Døren  igjen  og  gik  i  sin  Sorg  over  den 
Beskyldning,  Præsten  havde  rettet  imod  ham,  ned  og  druk- 
nede sig  i  Aaen.  Omtrent  samtidig  var  der  en  Degn  paa 
Sjælland,  som  ved  Landemodet  1564  stod  anklaget  for  at 
have  givet  sin  Præst  to  Slag  med  Bagen  af  sin  Øxe:  han 
afbad  paa  sine  Knæ  sin  Brøde,  men  dømtes  til  at  afholde 
sig  fra  sit  Embede,  indtil  han  var  bleven  aabenbart  afløst 
af  Provsten,  og  som  Bnåe  skulde  han  give  Præsten  og 
Lensmanden  ti  Daler  hver. 

Var  det  end  saaledes  ofte  Præsterne,  der  optraadte 
anmassende  over  for  Degnene  og  derved  fremkaldte  disses 
Forbitrelse  imod  sig,  maatte  Præsterne  mange  Gange  faa 
Lejlighed  til  at  føle  sig  som  de  smaa  lige  over  for  Adels- 
mændene og  maaske  især  Adelsdamerne.  I  den  katholske 
Tid  havde  Adel  og  Gejstlighed  jo  i  særlig  Grad  været  pri- 

viligerede  Stænder;  men  ved  Reformationen  sank  Gejstlig- 
hedens Vælde  i  samme  Grad,  som  Adelens  Magt  steg;  og 
den  Iver,  som  af  mange  Adelsmænd  vistes  for  Keforma- 
tionens  Indforelse,  har  vel  i  mange  Tilfælde  hvilet  paa 
Ønsket  om,  dels  at  fritages  for  den  hidtil  sideordnede 
Gejstligheds  Indflydelse,  dels  at  blive  fri  for  Tiende  og 
tillige  Haabet  om  at  tilbageerhverve  det  Kirkegods,  deres 
Forfædre  i  tidligere  Tid  havde  skjænket  som  Gaver  i 
fromme  Øjemed  til  Kirker  og  Klostre;  fra  denne  Adelens 
Begjærlighed  stamme  mange  af  Stridighederne  mellem 
Stænderne  i  det  sextende  og  syttende  Aarhundrede.  Hans 
Tavsen  traadte  med  Kraft  og  Bestemthed  op  saa  vel  mod 
dette  som  mod  andre  af  Adelens  Overgreb,  hvorfor  ogsaa 
en  Adelsmand  med  draget  Sværd  gik  ham  paa  Livet  i 
Ribe  Domkirke.  Det  havde  i  den  katholske  Tid  været 
sædvanligt,  at  Adelsmændene  holdt  Huskapellaner  paa  deres 
Herregaarde,  og  det  var  en  Skik,  som  var  fulgt  med  over 
i  den  lutherske  Tid;  der  klagedes  oftere  derover,  i  den 
første  Tid  efter  Reformationen  især  fordi  man  nærede 
Fr3^gt  for,  at  det  var  katholsk  Messe,  der  mange  Steder  i 
Smug  holdtes  i  Borgkapellerne,  der  vare  saa  godt  som 
uden  Kontrol,  men  senere  var  det  paa  Grund  af  den  mere 
praktiske  Ængstelse  for,  at  Landet  skulde  blive  fyldt  med 
brødløse  Præster;  thi  disse  Kapelpræster  stode  selvfølgelig 
i  et  fuldstændigt  Afhængighedsforhold  over  for  deres  adelige 
Husbonder,  for  hvem  de  vel  egentlig  mest  vare  et  Slags 
Skrivere,  og  som  kunde  afskedige  dem,  naar  de  havde  Lyst 
til  det;  men  i  et  noget  lignende  Forhold  st  de  ogsaa  de 
Præster,  der  vare  ansatte  af  Adelen  omkring  i  Sognene, 
eller  som  i  alt  Fald  til  Dels  skyldte  Adelsmænd  deres 
Befordring.  Naar  Præsterne  vare  indbudue,  eller  vel  rettere 
tilsagte  til  Selskab  paa  Herregaarden,  maatte  de  ikke  komme 
kj øvende  lige  til  Hovedtrappen  og  staa  af  i  Borggaarden, 
men  skulde  pænt  staa  af  Vognen  i  Ladegaarden  og  der  fra 
ydmygt  vandre  op  til  Herskabet  og  da  mangen  Gang  finde 

sig  i  at  være  Skive  for  Adelsmændenes  raa  Vittigheder, 
der  ikke  bleve  mere  udsøgte,  naar  Øllet  og  Vinen  var  steget 
til  Hovedet.  Og  i  Regelen  fandt  Præsterne  sig  med  en,  om 
end  beundringsvæidig,  saa  dog  ikke  efterlignelsesværdig 
Rolighed  i,  hvad  der  kunde  bydes  dem  fra  Adelens  Side, 
selv  om  det  indvendig  i  dem  har  kogt  <if  Harme  derover. 
I  Regelen  S3'nes  de  over  for  de  højere  stillede  at  have 
hyldet  det  senere  saa  bekj endte  Ord:  »Min  Søn,  om  du  vil 
i  Verden  frem,  saa  buk«,  og  en  Præst  siges  at  have  udtalt 
som  sin  Livsanskuelse:  »Skal  man  her  i  Livet  have  gode 
Dage  og  godt  Udkomme,  maa  man  ikke  træde  for  stærkt 
op  imod  Lasten« ;  derfor  undrer  det  saa  meget  desto  mere, 
at  en  anden  Præst  alvorlig  turde  revse  en  fornem  Herres 
Maitresse,  i  det  han  sagde,  at  »hvis  hun  ikke  vilde  bedre 
sit  Levned,  kunde  hun  lige  saa  gjærne  gaa  til  Skrifte  hos 
en  Træklods« ;  han  blev  rigtignok  ogsaa  afsat  for  sin  Fri- 
modighed ;  nogle  andre  Træk  af  Frimodighed  hos  Præster 
over  for  de  højere  stillede,  se  vi  ikke  blot  af  Mester  Ole 
Vinds  Prædiken  »om  Syndevne  i  Kongens  Gaard« ;  men 
ogsaa  af  Anders  Sørensen  Vedels  Ligprædiken  over  Kong 
Frederik  den  anden,  om  hvem.  han  i  denne  siger:  »Dersom 
Hans  Naade  kunde  haft  A årsag  for  fremmede  Fyrsters  og 
andre  udlændiske  Legater  og  andre  sine  gode  Mænds  dag- 
lige Omgængelse  at  holde  sig  fra  den  almindelige  skadelige 
Drik,  som  nu  over  al  Verden  blandt  Fyrster  og  Adel  og 
Menigmand  alt  for  meget  gængs  er,  da  syntes  det  for 
menneskelige  Øjne  og  Tanker,  at  Hans  Naade  kunde  levet 
mangen  god  Dag  længer;  men  dette  er  nu  forgjæves  at 
disputere  om,  Døden  vil  have  en  Aarsag«,  Mon  ikke 
denne  Tale  kan  have  været  i  alt  Fald  en  medvirkende 
Grund  til,  at  hans  Lykkes  Stjærne  snart  dalede,  saa  han 
baade  1594  paa  en  hensynsløs  Maade  blev  afsat  fra  Be- 
stillingen som  kongelig  Historiograf,  omtrent  samtidig  mi- 
stede sit  Prælatur  ved  Ribe  Domkirke,  og  Aaret  efter, 
skjønt  Chancerne  i  høj  Grad  vare  for  ham,  dog  ikke  kunde 

naa  at  blive  Biskop  i  Ribe,  væsentlig  fordi  Kegeringsraadet 
i  Kjøbenhavii  var  ugunstig  stemt  imod  ham?  —  En  anden 
mærkelig  djan-v  Ligtale  holdt  Biskop  Niels  Lauridsen  Ark- 
tander 1609  i  Viborg  Domkirke,  i  en  stor  Forsamling  af 
adelige,  over  en  Adelsmand  Hans  Lange;  efter  at  have 
talet  om  de  rette  adelige  Gjerninger,  kommer  han  til  at 
nævne  Modsætningerne  dertil,  hvad  han  advarer  Adelen 
imod:  »ikke  at  drikke  mange  store  Bennike  Glas  ud,  hvert 
med  sin  Drik.  at  bankettere  og  sværme  Dag  og  Nat,  at 
sværge,  blotte  og  bande  og  at  misbruge  Guds  hellige  Navn, 
som  hine  Marterhanser  gjere,  og  ikke  at  drage  det  ene 
Hus  til  det  andet  og  lægge  den  ene  Ager  til  den  anden 
og  bruge  Vold  mod  hver  Mands  Hus  og  hver  Mands  Arv, 
indtil  der  er  ikke  mere  Rum,  at  de  kunne  ene  besidde 
Landet,  og  ikke  at  gjere  de  fattige  Skade  efter  deres 
egen  Vilje  og  vrie  Retten,  hvor  de  ville.«  Det  var 
jo  ganske  vist  den  højere  og  højeste  Gejstlighed,  som  til- 
lod sig  saadanne  dristige  Ytringer;  men  naar  vi  om  lidt 
skulle  se  Exempler  paa,  hvorledes  de  lavere  stillede  gejst- 
lige vare  udsatte  for  Adelens  Raahed  og  maatte  lide  under 
dens  Overmagt,  maa  man  dog  ikke  mene,  at  Biskoppernes 
Stilling  friede  dem  for  Ulemper  fra  samme  Side ;  tvært 
imod  kjende  vi  flere  Tilfælde,  hvor  det  modsatte  skete. 
Biskop  Morten  Madsen  i  Aarhus  maatte  erkjende  det,  da 
det,  som  maaske  egentlig  ligger  til  Grund  for  alle  de  For- 
følgelser, der  endte  med  at  lægge  ham  i  en  tidlig  Grav 
1643,  var  Adelsmanden  Erik  Grubbes  Forbitrelse  over,  at 
alle  de  Forførelsens  Kunstgreb,  han  havde  forsagt  mod  en 
af  Biskoppens  Døtre,  vare  forblevne  frugtesløse;  der  blev 
da  smeddet  et  fuldstændigt  Komplot  mod  Biskoppen  og 
hans  Familie,  og  Erik  Grubbe  til  Tjele  fandt  et  villigt 
Redskab  i  Klokkeren  ved  Domkirken,  Hans  Hansen  Skon- 
ning,  hvis  Had  til  Biskoppen  maaske  var  næret  af 
Brødnid,  fordi  de  begge  havde  anlagt  Papirfabrik  og  Bog- 
trykkeri;   en    af   Bispedøtrene   var   forlovet   med    en    ung 

15* 


216  Præstegaardsliv. 

Præst,  men  pludselig  fremkom  Skonning  med  den  Beskyld- 
ning, at  denne  Præst  havde  staaet  i  utilladelig  Forbindelse 
med  Bispinden,  altsaa  sin  Svigermoder;  han  paastod.  at 
han  havde  set  det  fra  et  af  Lydhullerne  i  Domkirketaarnet; 
der  blev  strax  anstillet  Undersøgelse  og  Forhør,  Sagen  va- 
rede i  flere  Aar  og  endte  med  de  anklagedes  fuldstændige 
Frifindelse ;  men  Græmmelse  over  Sagen  havde  allerede 
dræbt  Biskoppen.  Ikke  alene  bleve  de  begge  frifundne  af 
Ketten,  men  i  det  Endeligt,  som  Hans  Skonning  og  Erik 
Grubbe  samt  hans  Døtre  fandt,  saae  Folk  et  Tegn  paa 
Guds  retfærdige  Straf;  Hans  Skonning  styrtede  ud  af  det 
oven  omtalte  Hul  i  Domkirkens  Taarn,  fra  hvilket  han  paa- 
stod at  have  set  Forargelsen  i  Bispegaarden,  og  slog  sig 
ihjel;  Erik  Grubbe  døde  i  stor  Forap,t  og  meget  slette 
Omstændigheder,  en  Datter  af  ham  blev  halshugget  paa 
Grund  af  Mord,  en  anden  blev  skilt  fra  sine  to  første 
Mænd,  først  Kongesønnen  Gyldenløve,  saa  Adelsmanden 
Palle  Dyre,  og  til  sidst  blev  hun  gift  med  en  Færgemand. 
Det  er  hendes  Livsskæbne,  der  har  givet  Steen  Blicher 
Stof  til  sin  Novelle  »En  Landsbydegns  Dagbog«,  og  som 
ligeledes  er  det  historiske  Grundlag  for  J.  P.  Jacobsens 
Roman  »Marie  Grubbe«.  En  ubehagelig  Sag  var  det  ogsaa 
for  Biskop  Mads  Jensen  Middelfart  i  Lund,  der  blev  over- 
faldet i  sit  Hjem  af  Adelsmanden  Holger  Rosenkrands  til 
Glimminge,  som  en  Markedsdag  i  Lund  tillige  med  nogle 
Venner  trængte  ind  i  Lunds  Bispegaard,  lod  Musikanter 
hente  og  vilde  have  Bispinden  til  at  danse;  da  hun  ikke 
vilde  føje  dem  deri,  tog  han  fat  paa  Datteren,  hvem  han 
begyndte  at  behandle  paa  en  usømmelig  Maade.  Da  den 
fortørnede  Fader  talte  Rosenkrands  hanrdt  til,  blev  denne 
vred  og  slog  ham  med  knyttet  Næve  i  x\nsigtet,  saa  Blodet 
flød  ud  af  Næse  og  Mund;  Biskoppen  rejste  øjeblikkelig, 
blodig  som  han  var,  over  til  Kjøbenhavn  og  fremstillede 
sig  for  Kongen  (Kristian  den  Qerde),  der  da  lod  Sagen 
komme    for    Retten,    og   Herredagen    idømte    1635   Volds- 

manden  en  Mulkt  paa  1000  Dalpr*).  Da  Dommen  blev  ham 
forkyndt,  skal  han  have  sagt:  »Jeg  vilde  gjærne  give  lOCO 
Daler  til.  om  jeg  maatte  give  den  gamle  Skjælm  endnu 
engang  saa  meget« ;  da  Kongen  fik  denne  Ytring  at  høre, 
sagde  han:  »Ja,  havde  jeg  haft  saa  mange  Svogre  i  Retten 
som  Holger,  saa  havde  min  Præst  Doktor  Mads  nok  fa  aet 
en  anden  Dom«.  Ogsaa  Biskop  Hans  Gaas's  Frue  i  Trond- 
hjem  maatte  lide  mange  Fornærmelser  af  Lensmanden 
Evert  Bilde  og  især  af  hans  Frue;  baade  Biskoppen  og 
hans  Hustru  vare  af  adelig  Slægt,  men  muligvis  Lens- 
manden netop  har  villet  vise  sin  Indignation  over,  at  de 
vare  traadte  ind  i  den  Stand,  der  nu  regnedes  ringere ; 
lo59  skrev  Bispinden  til  sin  Slægtning  Birgitte  Gjøe,  Her- 
luf Trolles  Hustru,  et  ynkeligt  Brev,  hvori  hun  skildrer 
den  haanende  Medfart,  der  var  bleven  hende  til  Del  ved 
flere  Lejligheder,  især  da  hun  og  hendes  Stifdatter  en  Dag 
vare  komne  efter  særlig  Indbydelse  op  i  Lensmandens  Bo- 
lig; han  og  hans  Familie  samt  Gjæster  sade  ved  Bordet 
uden  at  byde  de  to  Damer  til  Bords  med  sig;  de  lode 
dem  tvært  imod  sidde  paa  en  af  Bænkene  langs  Væggen  i 
et  Par  Timers  Tid;  da  Bispinden  syntes,  det  var  længe 
nok,  og  rejste  sig  for  at  gaa,  foer  Lensmanden  les  paa 
hende  og  bandede  og  regerede  i  en  syndig  Tid,  i  det  han 
anbefalede  hende  til  mange  Tusende  Djævle;  da  hun  vel  har 
ment,  at  hun  bedro  kunde  faa  Lov  til  at  gaa,  naar  hun 
henvendte  sig  til  Lensmandens  Frue,  blev  hun  ikke  alene 
af  hende  overdænget  med  mange  Haansord,  men  Lens- 
manden benyttede  Lejligheden  til  at  slaa  alle  Slatterne  af 
Sølvkanderne,  de  havde  paa  Bordet,  hen  i  Hovedet  paa  den 
ulykkelige  Bispedatter.  Dette  er  kun  lidt  af  al  den 
Forsmædelse,  Bispinde  Gaas  klager  over,  at  hun  maatte 
lide  den  Dag  og  ved  andre  Lejligheder;  men  det  er  til- 
strækkeligt til  at  give  os  et  Begreb  om,  hvorledes  den 
lavere  Gejstlighed  var  stillet,    naar   det  faldt  i  dens   sørge- 

*)  Paa  Grundlag  at  denne  Mulkt  skal  Frederiksborg   Latinskole 
være  oprettet. 

lige  Lod  enten  i  Menigheden  at  have  en  brutal  Adelsmand,  eller 
i  andre  Henseender  at  staa  i  Forhold  til  en  saadan,  hvilket 
Forhold  i  Regelen  blev  et  ydmygende  Afhængighedsforhold. 
Det  Tryk,  Adelen  øvede  paa  Præstestanden,  viste  sig 
dog  især  dér.  hvor  de  med  mere  eller  mindre  moralsk  og 
juridisk  Ret  havde  noget  at  sige  ved  Besættelsen  af  Em- 
beder og  vare  Kirkers  Patroner;  de  brugte  da  ofte  deres 
Magt  til  at  tage  Jord  bort  fra  Præstegaarden  o^i;  lægge  til 
Herregaarden;  det  var  et  af  Kongens  Klagepunkter  1597 
mod  Tycho  Brahe,  at  han  havde  »taget  Jorden  fra  Præste- 
gaarden, Husene  en  Part  aftaget,  og  Præsten,  som  derudi 
bo  skulde  og  Jorden  bruge,  sig  og  sin  Hustru  til  Ophold, 
ham  har  du  givet  nogle  Skillinger  om  Ugen  og  spiset  ham 
hos  dine  Arbejdsfolk«,  Men  sligt  skete  upaatalt  mange 
Steder,  og  skete  der  en  sjælden  Gang  Klage  derover,  var 
Præsten  i  Regelen  den,  som  trak  det  korteste  Straa:  et 
Sted  paa  Fyn  omtales  det  som  en  særdeles  Gunst,  at  Præ- 
sten havde  Sognet  kvit  og  frit  samt  Præstegaarden  med 
hele  dens  Tilliggende  uden  at  give  Patronen  noget;  et 
andet  Sted  paa  Fyn  tog  Patronen  Halvdelen  af  Præstens 
Tiende  og  gav  ham  en  aarlig  Erstatning  af  20  Daler  i 
Steden  for;  en  tredje  fynsk  Præst  maatte  i  Midten  af  det 
sextende  Aarhundrede  afstaa  Halvdelen  af  Præstegaardens 
Avling  til  Bønderne  og  Herskabet  i  Forening;  og  atter  en 
blev  af  Herremanden  indstævnet  til  Kaldets  Fortabelse, 
fordi  han  skulde  have  taget  imod  ulovlige  Gaver;  men  den 
egentlige  Grund  var  nok  den,  at  Præsten  ikke  rolig  vilde 
finde  sig  i,  at  Herremanden  havde  taget  noget  af  Præste- 
gaardens Jord  i  Brug  og  oven  i  Kjøbet  havde  villet  til- 
egne sig  Boghvedetienden;  i  dette  Tilfælde  indtraf  det 
Særsyn,  at  Præsten  gik  sejrrig  ud  af  den  Sag,  der  var 
rejst  imod  ham  af  en  Adelsmand.  I  1669  blev  en  Mand 
ved  Navn  Niels  Andersen  kaldet  til  Pra'st  i  Gjerding  og 
Blenstrup  i  Viborg  Stift;  men  et  Par  Aar  efter  maatte 
han  for  en  Sum  Penges  Skyld,  som  det  paastodes,  at  han 

fra  tidligere  Tid  var  Kirkepatronen  skyldig,  afstaa  til  denne 
Gunderup  Kirketiende,  hvormed  de  Gjerding  Præster  vare 
beueficerede ,  og  skjønt  man  jo  skulde  mene,  at  det,  selv 
om  Gjældens  Rigtighed  anerkjendtes,  maatte  være  et  aldeles 
privat  Mellemværende  mellem  de  to,  kom  det  dog  til  at 
gaa  ud  ov?r  alle  de  senere  Efterfølgere,  i  det  den  omtalte 
Tiende  aldrig  senere  kom  tilbage  til  Kaldet,  men  efter  Pa- 
tronens Død  kom  i  hans  Kreditorers  Hænder.  Vi  faa  et 
ganske  godt  Indblik  i  Forholdene  mellem  Herremand  og 
Præst,  naar  vi  høre,  at  1630  prædikede  en  ung  Mand  et 
Steds  i  Skaane  paa  Prøve  og  indbodes  tillige  med  Provsten 
bag  efter  til  Middag  paa  Herregaarden,  hvis  Besidder  havde 
Kaldsretten;  i  den  Sag,  der  senere  kom  som  et  ubehageligt 
Slags  Dessert  efter  den  gode  Middag,  oplystes  det,  at  »den 
fattige,  bly  og  fremmede  Mand«  (saaledes  betegner  han  sig 
selv)  »vidste  ikke,  hvorledes  han  skulde  gratificere  de  vel- 
byrdige Folk,  saa  de  kunde  være  ham  bevaague«.  Da  han 
ikke  selv  turde  vove  at  tiltale  de  fornemme  Folk,  fik  han 
Provsten  til  at  spørge,  »om  de  ikke  ønskede  en  af  deres 
Piger  forsørget  ved  ham«.  Provsten  gjorde  Forslaget,  en 
Kammerpige  indkaldtes,  som  villig  modtog  den  unge  Præsts 
Haand-,  men  snart  maa  han  have  fortrudt  sit  Løfte,  der  jo 
ogsaa  var  temmelig  overilet;  han  forlovede  sig  med  en 
Præstedatter,  men  indstævnedes  i  den  Anledning  for  Dom- 
kapitlet af  Kammerpigen  og  hendes  Formynder;  hans  Yt- 
ringer for  Kapitlet  falde  ikke  saa  lidt  i  det  jesuitiske,  i 
'det  han  nemlig  forklarede,  at  da  ingen  af  de  sædvanlige 
Trolovelsesceremonier  vare  iagttagne,  ansaa  han  Sagen  kun 
som  et  Spørgsmaal  om,  hvor  vidt  han,  naar  han  havde  be- 
raadt  sig  med  Gud  og  sit  eget  Hjærte  samt  med  Slægt  og 
Venner,  da  kunde  vente  noget  Afslag.  Han  slap  nu  rig- 
tignok for  Kammerpigen,  hvilket  næppe  vilde  være  sket, 
hvis  ikke  den  senere  valgte  havde  været  en  Præstedatter. 

Naar  vi  have  set,  at  endog  Hans  Tavsen  blev  voldelig 
overfaldet  af  en  Adelsmand  i  Ribe  Domkirke,  kan  det  ikke 

undre  os  meget  at  hore  om  en  Præst  paa  Fyn,  der  1631 
nær  var  bleven  dræbt  af  en  Adelsmand,  som,  da  Præsten 
gik  fra  Prædikestolen  op  til  Alteret,  traadte  efter  ham  med 
draget  Sværd,  men  hindredes  i  sit  blodige  Forsæt  af  sin 
egen  Hustru;  eller  at  en  Præst  paa  Lolland  lidt  senere  var 
i  den  Grad  Gjenstand  for  Forfølgelse  fra  en  Adelsmand,  at 
denne  endog  skød  efter  ham,  da  han  stod  paa  Prædike- 
stolen. I  Hellevad  Sogn  i  Sønderjylland  havde  Præsterne 
været  af  samme  Familie  fra  1482  til  1609;  men  i  sidst- 
nævnte Aar  blev  Rækken  afbrudt,  i  det  Hertugen  Juledag 
jog  den  daværende  Sognepræst  Niels  Hellevad  bort  fra 
Præstegaarden,  især  tilskyndet  dertil  af  sin  højtbetroede 
Yndling  Wowern;  Hellevad  var  en  dygtig  Mand  især  som 
Mathematiker  og  Astronom;  som  Astronom  gav  han  sig 
tillige  af  med  Astrologi,  som  Tidsalderen  jo  krævede  det, 
og  paatog  sig  at  stille  Folks  Nativitet,  altsaa  forudsige  dem, 
hvad  der  om  deres  Liv  stod  skrevet  i  Stjærnerne;  han 
havde  saaledes  ogsaa  stillet  Wowerns  Nativitet,  men  Spaa- 
dommen  havde  ikke  været  efter  Ønske,  saa  Wowern  blev 
vred  og  udbred:  »Har  Hellevad  stillet  mig  min  Nativitet, 
skal  jeg  stille  ham  hans,  saa  Fanden  skal  hente  ham«. 
Hellevad  kom  senere  til  Kristian  den  fjerdes  Hof  som 
Kongens  Mathematiker  og  Almanakskriver,  og  under  sit 
latinske  Navn  Nicolaus  Helvaderus  staar  han  som  en  ly- 
sende Stjærne  blandt  det  syttende  Aarhundredes  lærde; 
hans  Eftermand  fungerede  kun  to  Aar  i  Hellevad  Sogn,  da 
Hertugen  lod  ham  henrette  for  Delagtighed  i  et  Mord,  der 
var  begaaet  paa  en  Borgermester  i  Aabenraa.  Ogsaa 
Præsten  Ole  Clausen  i  Bork  i  Ribe  Stift  (Fader  til  den 
beromte  lærde  Ole  Bork)  maatte  lide  Forfølgelse  af  Herre- 
manden Podebusk,  der  ogsaa  til  sidst  1647  fik  ham  afsat 
og  bag  efter  gik  saa  vidt  i  sin  Ondskab,  at  da  den  fattige 
afsatte  Præst  med  sin  Familie  paa  deres  Fod  forlod  Præste- 
gaarden, hidsede  han  sine  Hunde  paa  dem;  det  maa  frem- 
hæves,   at  da  det  senere  gik  tilbage  for  Herremanden,   var 

Ole  Bork  saa  langt  fra  at  glæde  sig  over  Ulykken,  der  som 
en  Hævn  ramte  hans  Faders  Avindsmand,  at  han  tvært 
imod  understøttede  Børnene.  En  langvarig  Trætte  fandt 
Sted  i  Uggerslev  paa  Fyn  mellem  Adelsmanden  Hans  Norby 
med  Frue  Anne  Oldeland  paa  den  ene  Side  og  Præsten 
Hans  Jensen,  der  -fandt  Understøttelse  af  Biskoppen  Niels 
Jespersen,  paa  den  anden  Side.  Adelsmanden  havde  længe 
været  misfornøjet  med  Præsten,  1560  lukkede  han  uden 
videre  Kirken  for  Præst  og  Menighed,  og  det  uagtet  han 
slet  ikke  havde  Patronatsret  til  Kaldet;  dette  gjentog  sig 
sex  Søndage  efter  hverandre,  saa  Biskoppen  til  sidst  maatte 
ud  for  at  faa  gjort  en  Ende  paa  Sagen;  Præsten  var  sagt- 
modig nok  til  frivillig  at  vige  for  en  Tid  hellere  end  at 
være  stadig  Gjenstand  for  Forfølgelser  fra  Norby,  som  da 
fik  valgt  en  Præst,  Hr.  Just,  efter  sit  Sind ;  men  denne  nye 
Præsts  Levned  var  saaledes,  at  han  ikke  to  Aar  efter  blev 
dømt  fra  Kaldet  ved  sex  Herredsprovsters  Kjendelse*).  Vred 
over  denne  Dom  rejste  Norby  ind  til  Odense  for  at  faa 
Biskoppen  til  at  forandre  Dommen,  hvilket  denne  dog  hverken 
vilde  eller  kunde;  Norby  overfaldt  da  Biskoppen  i  hans 
eget  Hus,  ja  undsagde  ham  endog  paa  Livet.  Ved  nogle 
ansete  fynske  Herremænds  Hjælp  blev  der  dog  mæglet 
Forlig  mellem  Biskoppen  og  Norby;  men  næppe  var  denne 
kommen  hjem,  før  han  paa  ny  udspredte  ærerørige  Beskyld- 
ninger mod  Biskoppen;  hele  Sagen  kom  nu  for  Kongens 
og  Rigsraadets  Afgjørelse,  og  Dommen  gik  Norby  fuld- 
stændig imod;  han  døde  kort  efter,  men  hans  Enke  tog 
fat,  hvor  han  slap,  i  det  hun  en  Dag  1564,  da  Biskoppen 
prædikede  i  St.  Knuds  Kirke,  flere  Gange  afbrød  ham  med 
lydelig  Røst  midt  under  Prædikenen;  da  han  bad  hende 
om  at  tie  stille,  saa  længe  Prædikenen  varede,  blev  hun 
endnu  mere  vred  og  højrøstet,  saa  Biskoppen  maatte  standse 
med  sin  Prædiken,  i  det  han  kaldte  Menigheden  til  Vidne 
paa,  hvad  der  var  sket.     Hvad  Enden   blev  paa  denne  Sag, 

*)  Det  er  ham,  der  blev  omtalt  S.  207. 

vides  ikke;  men  mildere  stemt  mod  Gejstligheden  er  Fru 
Anne  ikke  bleven;  vi  se  det  af,  at  hun  1566  nærede  Fjend- 
skab mod  den  daværende  Præst  i  Uggerslev,  Hr.  Baltzer; 
midt  under  Gudstjenesten  lod  hun  en  Dag  sin  Tjener  slukke 
Alterlysene  tre  Gange;  og  en  Søgnedag  i  samme  Aar 
lukkede  hun  Kirken  for  Præsten,  der  skulde  forrette  en 
Brudevielse,  fordi  hun  havde  sine  Fade  med  Mel  staaende 
i  Kirken  den  Dag,  —  Det  er  jo  en  bekjendt  Sag,  at  den 
ulykkelige  Kaj  Lykkes  Oldefader,  Jørgen  Lykke,  skal  have 
ladet  Præsten  Hr.  Mads  i  Ullits  henrette,  fordi  denne  ikke 
vilde  finde  sig  i,  at  Adelsmanden  lod  Svingelbjerg  Kirke 
nedbryde  og  Materialierne  bruge  til  sin  Gaard  Lærkenfeld, 
og  det  skildres  sædvanlig  som  et  talende  Bevis  paa  Adelens 
forfærdelige  Tyranni;  men  skjønt  Jørgen  Lykke  næppe 
horte  til  den  elskværdigste  Del  af  Menneskeslægten,  er  der 
dog  vistnok  i  denne  Sag  gjort  ham  en  hel  Del  Uret;  thi 
Nedbrydelsen  af  Svingelbjerg  Kirke  skete  efter  en  kongelig 
Befaling  ved  et  af  de  saakaldte  Klemmebreve,  der  især  ud- 
stedtes i  Mængde  1555,  og  hvorved  Nedbrydelsen  af  mange 
Kirker,  der  ansaas  for  overflødige,  og  som  i  hine  Dages 
Mangel  paa  Præster  næppe  kunde  blive  tilfredsstillende 
røgtede,  blev  befalet;  nogle  af  disse  Kirker  have  dog,  trods 
den  Dødsdom,  der  for  over  300  Aar  siden  fældedes  over 
dem,  ved  Præstens  og  Menighedens  fælles  Hjælp  holdt 
sig  til  vor  Tid;  og  Præsten  Hr.  Mads's  sørgelige  Endeligt 
hidrø-rte  ikke  saa  meget  fra,  at  han  havde  modsat  sig  Herre- 
manden, som  fra,  at  han  i  sine  Prædikener  havde  brugt  alt 
for  stærke  Udtryk  mod  den  kongelige  Befaling.  Og  det 
maa  i  det  hele  taget  indrømmes,  at  Præsterne  mangen 
Gang  ikke  have  vist  sig  i  Besiddelse  af  den  rette  Takt  og 
Sømmelighed  i  Ord  og  Gjerning  over  for  de  højere  stillede, 
med  hvem  de  nu  engang  skulde  leve  sammen,  saa  man 
ofte  ikke  kan  undre  sig  over,  at  de  tik  Ubehagelighederne 
af  Naboskabet  at  fole  temmelig  selvforskyldt,  som  naar  en 
Præst  i  Vesterborg  paa   Lolland   vilde   rapse  Fisk  i  Peder- 

strup  Sø,  men  blev  passet  op  af  Herremanden,  der  lod 
skyde  efter  ham  med  lost  Krudt,  saa  han  blev  sort  i  An- 
sigtet og  ikke  kunde  prædike  i  en  Maaned  og  saa  tilmed 
maatte  forpligte  sig  til  at  gjøre  et  Gilde  for  Mandskabet 
paa  Herregaarden  til  Tak  for  naadig  Straf.  Naar  en  Præst 
havde  maattet  lide  noget  fra  en  Adelsmands  Side,  søgte 
han  naturligvis  altid  at  fremstille  Sagen,  som  om  han  var 
den  forfulgte  Dyd  og  forurettede  Uskyldighed,  selv  om  det 
modsatte  var  Tilfældet;  saaledes  klagede  1558  Bertel  Pe- 
dersen, forhen  Præst  i  Agger,  over  Knud  Gyldenstjerne  til 
Vestervig,  hvem  han  beskyldte  for  at  have  ladet  ham 
»hugge,  slaa  og  lemlæste  uden  Aarsag  og  berøvet  ham 
Embedet,  saa  han  var  tiggefærdig« ;  det  viste  sig  imidlertid, 
at  Præsten  var  en  daarlig  Person,  især  en  stor  Slagsbroder, 
der  bl.  a.  havde  slaaet  med  en  Øxe  efter  en  Bonde  i  Druk- 
kenskab, været  oppe  at  disputere  og  derpaa  at  slaas  m?d 
en  anden  Præst  i  Vestervig  Borgestue,  saa  hans  Afske- 
digelse næppe  kan  siges  at  være  uforskyldt.  Nægtes  kan 
det  ikke,  at  der  har  været  Tilfælde  af  et  ikke  alene  godt 
Forhold  mellem  Adelsmænd  og  Præster,  naar  de  begge 
gjensidig  anerkjendte  hinanden ,  men  endog  et  ligefrem 
venskabeligt  Forhold,  ofte  stammende  fra  Ungdomsdagene, 
naar  den  unge  Student  var  den  unge  Adelsmands  Hov- 
mester, og  saa  rækkende  helt  op  til  de  graa  Haar.  Saa- 
ledes var  i  det  syttende  Aarhundrede  en  Præst  i  Hee  og 
No  ved  Ringkjøbing  meget  yndet  af  det  adelige  Herskab 
paa  Voldbjerg  som  en  behagelig  Selskabsmand  og  især  som 
en  dygtig  Violinspiller;  men  da  Embedet  med  de  to  Kirker 
var  noget  besværligt  og  Præsten  derfor  tænkte  paa  at  søge 
Forflyttelse,  fik  Herremanden  Tilladelse  til  at  nedbryde  No 
Kirke  og  henvise  Beboerne  af  No  Sogn  til  at  søge  Hee 
Kirke;  og  saaledes  har  det  været  indtil  vor  Tid,  da  først 
for  nogle  Aar  siden  det  moralske  Krav,  Beboerne  af  No 
Sogn  kunde  have  paa  at  faa  en  egen  Kirke,  er  sket  Fyl- 
dest.     Her    var  det  Bønderne,    der    gjenuem  Aarhundreder 

maatte  lide  for  en  Præsts  venskabelige  Omgang  med  Adels- 
folk;  ved  en  anden  Lejlighed  var  det  alle  de  senere  Præ- 
ster, det  kom  til  at  gaa  ud  over,  nemlig  i  Boeslunde  ved 
Skjelskor;  der  var  Hr.  Iver  Hansen  Mutik,  den  »lystige 
Præst«,  som  han  kaldtes,  bleven  Sognepræst  i  Midten  af 
det  syttende  Aarhundrede;  han  var  en  begavet  Msnd,  ivrig 
Samler  af  danske  Ordsprog  og  tillige  bekjendt  for  sin  op- 
ofrende Virksomhed  over  for  sine  Sognefolk  i  Svenskekrigen; 
men  han  var  tillige  en  lidenskabelig  Kortspiller  og  var 
som  saadan  kommet  svært  i  Lag  med  Herremanden  Jorgen 
Daa  til  Borreby;  her  spillede  han  en  Nat  saa  hojt  Spil, 
at  han  tabte  125  Daler,  som  han  selvfølgelig  ikke  havde; 
og  da  han  saa  tilmed  henad  Morgenstunden  kom  hjem, 
fandt  han  sin  Præstegaard  brændt;  Jørgen  Daa  eftergav 
ham  Gjælden  af  Hensyn  til  det  Tab,  han  havde  haft  ved 
Ildsvaaden,  imod  at  han  skulde  betale  Renterne  til  Sognets 
fattige;  denne  Afgift  gik  efter  Hr.  Ivers  Død  over  til  at 
blive  en  Gjæld  paa  Embedet,  og  saaledes  maatte  i  200 
Aar  Præsterne  i  Boeslunde  bøde  for  Hr.  Ivers  Spillelyst 
og  betale  hans  Spillegjæld.  Var  det  end  ofte  uhyggeligt, 
naar  Præsterne  vare  i  Strid  med  Adelsmændene  i  deres 
Pastorat,  var  det  til  visse  heller  ikke  heldigt,  naar  For- 
holdet mellem  dem  var  alt  for  venskabeligt,  eller  naar 
Præsten  søgte  at  hamle  op  med  Adelsmanden;  de  fik  da 
ofte  Stenene  i  Ansigtet,  naar  de  saaledes  vilde  spise  Kirse- 
bær med  de  store,  der  mangen  Gang  mente  at  kunne  til- 
lade sig  Friheder  over  for  Præsterne,  som  jo  maatte  finde 
sig  i  meget  fra  de  adelige  Herrers  Side,  og  saa  endda  sige 
Tak  til. 

VIL 

Det  er  oven  for  omtalt,  at  Præsterne  kom  ikke  alene  i 
Skjænderi,  men  endog  i  Slagsmaal  med  deres  Embeds- 
brødre:  dog  har  dette  vist  ikke   meget  forringet  det  ven- 

skabelis:e  Forhold,  der  i  Regelen  var  mellem  Præsterne 
indbyrdes,  naar  blot  ikke  Sogiiegrænserne  overskredes,  —  deri 
taaltes  ikke  Overgreb;  saa  det  er  en  hel  Sjældenhed,  naar 
det  anføres  15H5  om  Præsten  i  Asperup  ved  Middelfart,  at 
ban  laa  i  Strid  med  alle  Herredets  øvrige  Præster,  hvem 
han  havde  kaldet  vildfarende  Lærere.  Ogsaa  til  deres 
foresatte  plejede  de  at  staa  i  et  godt  Forhold,  kun  ikke 
naar  det  var  en  ung  Mand,  der  var  bleven  Provst;  det  an- 
saas  for  en  Forbigaaelse,  de  gamle  Præster  kun  nodig 
fandt  sig  i;  der  er  det  Tilfælde  af  et  Skjænderi  mellem 
saadanne  to,  i  hvilket  Præsten  forekastede  Provsten  hans 
Ungdom,  men  denne  sagde:  »Bedre  en  ung  vis  end  en 
gammel  Nar«.  Over  for  Kapellanerne,  som  Præsterne  mere 
eller  mindre  frivillig,  eller  maaske  rettere  mere  eller 
mindre  nødtvungent,  havde  antaget,  var  Forholdet  derimod 
ikke  altid  det  bedste,  selv  om  Præsten  var  Fader  eller 
Svigerfader  til  sin  Kapellan;  det  skulde  saaledes  just  ikke 
fremme  et  godt  Forhold,  naar  en  Præst,  der  havde  begaaet 
Daarligheder,  blev  sat  under  Formynderskab  af  Kapellanen, 
der  tillige  var  hans  Svigersøn.  Det  har  især  været  i 
Kirken,  naar  den  gamle  Præst  har  følt  sig  overfløjet  af 
den  unge,  at  de  ikke  have  kunnet  styre  sig,  saa  det. 
skjont  Agtelse  for  Stedet  jo  netop  burde  afholde  fra  sligt, 
er  gaaet  fra  Ord  til  Haandgribeligheder.  En  Præst  blev 
saaledes  dømt  til  at  gjøre  sin  Kapellan  Afbigt,  fordi  han  i 
Kirken  havde  skjældt  ham  for  en  Løgner,  kastet  Alter- 
bogen til  ham  i  Prædikestolen  og  revet  den  fra  ham  igjen. 
saa  Ijladene  fløj  omkring  i  Kirken;  et  andet  Sted  gik  paa 
Pinsedagen  Sognepræsten,  der  var  vred  paa  sin  Kapellan 
og  intet  Offer  undte  ham,  op  til  Alteret,  da  et  Par  Men- 
nesker havde  ofret,  og  viste  dem  alle  bort,  i  det  han  for- 
bød dem  at  ofre,  hverken  til  ham  eller  til  Kapellanen, 
men  sagde,  at  de  kunde  ofre  til  Kapellanen  i  Krohuset, 
og  til  ham  selv  hjemme.  Er  der  saaledes  ogsaa  flere  Ex- 
erapler  paa  et  mindre  godt  Forhold  mellem  Præst  og  Ka- 

pellan,  er  det  dog  vist  som  Regel  gaaet  ganske  godt,  i  det 
ba^de  den  affældige  Præst  har  følt,  at  det  virkelig  var  det 
heldigste,  at  han  havde  faaet  en  Medhjælper,  og  Kapel- 
lanen har  haft  saa  megen  Agtelse  for  de  graa  Haar,  at 
han  har  fundet  sig  i  meget  fra  den  gamles  Side.  Hvad 
der  meget  bidrog  til  det  gode  Forhold  mellem  Præsterne, 
var  dels  den  Omstændighed,  at  Præsterne  i  samme  Egn 
ofte  dannede  ligesom  én  stor  Familie,  i  det  de  vare  knyttede 
til  hverandre  enten  ved  Slægtskabs-  eller  ved  Svogerskabs- 
Baand,  dels  de  Forsamlinger,  »Kalenter«,  som  de  holdt,  og 
hvorved  ikke  alene  Selskabeligheden  fremmedes,  men  Stri- 
digheder udjævnedes  paa  en  venskabelig  Maade  og  For- 
handlinger førtes  om  forskjellige  kirkelige  Sager  og  om 
Præsternes  egne  Anliggender,  saa  de  skulde  hjælpe  til 
broderligt  Samkvem  mellem  Præsterne  indbyrdes  samt  til 
at  fremme  Enighed  i  Lære  og  Ceremonier;  det  var  altsaa 
noget  lignende,  som  hvad  vor  Tid  kalder  »Konventer«;  de 
stammede  egentlig  fra  den  katholske  Tid,  og  fra  den  Tid 
af  var  der  emlog  paa  enkelte  Steder  henlagt  Kalentegods, 
af  hvilket  Udgifterne  bleve  afholdte,  men  som  for  største 
Delen  inddroges  ved  Reformationen;  Navnet  stammede  fra 
det  latinske  »Calendæ«,  den  første  Dag  i  hverMaaned,  paa 
hvilken  Dag  disse  Moder  oprindelig  holdtes.  I  Erkjendelsen 
af,  hvor  meget  godt  der  kunde  virkes  ved  disse  Møder, 
søgte  Biskopperne  i  Begyndelsen  af  den  lutherske  Tid  at 
fremkalde  dem,  hvor  de  vare  gaaede  af  Brug  eller  aldrig 
havde  været  brugte;  og  der  haves  Bestemmelser  af  Peder 
Palladius,  den  første  sjællandske  Biskop,  om  hvorledes  det 
skulde  gaa  til  ved  Kalenterne,  der  i  Byerne  skulde  holdes 
én  Gang  maanedlig,  paa  Landet  noget  sjældnere,  men  dog, 
som  det  lidt  senere  bestemtes,  tre  Gange  aarlig;  der  findes 
ikke  saa  faa  Bestemmelser,  udgivne  af  Landemoderne,  om 
Kalenternes  Indretning,  ligesom  ogsaa  Love  og  Statuter, 
vedtagne  for  enkelte  Herreders  Kalenter;  og  disse  Bestem- 
melser gaa  undertiden   i   den  Grad  i  det  smaalige   —  som 


Præstegaardsliv.  227 

jo  Tidsalderen  krævede  det  —  at  de  falde  i  det  latterlige. 
Det  var  foreskrevet,  at  der  skulde  holdes  Prædiken;  at  alle 
Præster  skulde  mede,  naar  de  ikke  hindredes  af  gyldig 
Grund,  for  af  Provsten  at  modtage  alle  Haande  Meddelelser 
om  Landemodsforhandlinger  og  Embedsgjerningen;  at  Deg- 
nene ligeledes  skulde  møde,  men  de  skulde  spise  sammen 
med  Kuskene,  og  skulde  ikke  tage  Del  i  Omkostningerne, 
ligesom  det  ogsaa  kun  var  imellem  Præstegaardene,  at  det 
gik  paa  Omgang  at  give  Husly  til  Kalenterne,  hvorimod 
Degnene  skulde  gaa  Præsterne  til  Haande  efter  Evne;  et 
Landemode  forbød  15G7  at  indbyde  til  Kalentet  andre  end 
Præsterne  og  deres  Hustruer  og  nævner  udtrykkelig  »Herre- 
mænd, Bønder  eller  Fogder«  som  dem,  der  ikke  maatte 
indbydes;  ganske  naivt  anføres  som  Grund,  at  »disse  kunne 
udlægge  alt  til  det  værste«.  Det  ses  altsaa  heraf,  at  det 
ved  Kalenterne  ikke  altid  er  gaaet  saa  ordentlig  og  skik- 
kelig til,  som  ønskeligt  kunde  være;  den  gode  Mad  er  traadt 
for  meget  i  Forgrunden,  og  allerede  Palladius  maatte  ind- 
skærpe, at  Maaltiderne  kun  maatte  vare  fire  Timer  (!),  to 
til  Spisen  og  to  til  Drikken  (!!);  nogle  Aar  efter  forbødes 
det  at  holde  Kalente  i  to  eller  tre  Dage ;  kun  én  Dag 
maatte  det  vare,  og  det  befaledes,  at  Omkostningerne  skulde 
være  maadelige,  ligesom  Præsterne  skulde  være  hjemme  før 
Solnedgang,  hvilket  sidste  Bud  det  er  faldet  vanskeligt  at 
overholde,  saa  det  oftere  maatte  gjentages.  Landemoderne 
gjorde,  hvad  de  formaaede,  for  at  holde  Kalenterne  inden 
for  rimelige  Grænser  og  at  forhindre  Svireri  og  deraf  føl- 
gende Ulemper;  der  klagedes  saaledes  1606  paa  Sjællands 
Landemode  over,  at  en  fuld  Kalentedreng  (o:  Karl)  havde 
slaaet  Degnen  ihjel  paa  Hjemvejen  fra  Kalente,  hvorfor  de 
herefter  skulde  holdes  ædruelig  og  sømmelig;  Aaret  efter 
blev  det  under  en  Bøde  forbudt  at  sætte  flere  end  fire 
Retter  for  Præsterne,  og  der  maatte  ikke  kjøbes  Specerier; 
Kuskene  skulde  have  to  Retter  med  dansk  01  til,  »at  de 
ikke  skulle  være  mindre  skikkede  til  Hjemrejsen  og  brække 

Arme  og  Ben  paa  Vejen«,  som  det  hedder.  Betegnende  er 
det,  at  til  det  Kalente,  Præsten  i  Everdrup  i  Sydsjælland 
efter  sin  Tur  holdt  1598,  havde  han  ladet  slagte  1  Kvæg- 
høved, 2  Fedesvin,  6  Lam,  7  Gæs,  20  Høns  —  foruden  8 
Fade  Saltmad;  desuden  medgik  3  Td.  Rostockerøl  å  1 1  Mark, 
2  Tønder  Danske  1  å  o  Mark,  dansk  Hvedebrød  2V2  Mark, 
tysk  Stegebrød  IV2  Mark,  overskaaret  Brød  2*/2  Mark;  end 
videre  2  Pd.  Rosiner,  2  Pd.  Svesker,  Safran,  Nelliker, 
Mandler,  Peber  samt  for  en  Mark  hvidt  Sukker,  Hvedemel 
i  svære  Mængder  til  Sod  og  Klejner  og  Kager,  12  Snese 
Æg,  1  Ottirg  og  to  Bøtter  Smør,  tre  Potter  Brændevin 
osv.  i  det  uendelige.  Det  var  tredje  Gang  i  Hr.  Christen 
Nielsen  Rhuus's  Embedstid,  at  der  holdtes  Kalente  hos 
ham,  og  man  maa  til  visse  sige,  at  selv  om  de  gode  Præste- 
mænd og  Præstekoner  i  Baarse  Herred  med  deres  Degne 
og  Kuske  have  til  Kalentet  medbragt  en  god  Vilje  til  at 
trække  et  tungt  Læs,  maa  man  undres  over,  hvis  Evnen 
har  staaet  i  Forhold  til  Viljen;  da  noget  tilsvarende  til 
Kalenterne,  og  under  det  samme  Navn,  fandtes  i  vort  Nabo- 
land mod  Syd,  er  det  ikke  saa  besynderligt,  at  det  deraf 
afledede  Verbum  »kalenderen«  er  kommet  til  at  betyde 
ikke  at  »holde  Konvent«,  men  »at  leve  overdaadig«. 

(Sluttes). 

V.  Bang. 


Soliman  II.  og  FngariL 


1  vore  Dage,  da  Halvmaanen  er  stærkt  i  aftagende, 
og  del  uhyre  tyrkiske  Rige  hurtig  gaar  sin  Opløsning  i 
Møde,  har  det  sin  Interesse  at  skue  tilbage  paa  en  Tid, 
da  Forholdet  var  ganske  anderledes,  da  Halvmaanen  stod 
højt  paa  Himlen,  da  Fyrsterne  af  Huset  Osman  hørte  til 
Jordens  mægtigste  Herskere,  og  Tyrkernes  blotte  Navn  var 
en  Skræk  for  Veste vropa.  Et  i  London  for  nogle  Aar 
siden  udkommet  Værk*)  giver  et  livfuldt  Billede  fra  dette 
Tidsrum-,  det  indeholder  en  Beretning  om  en  Sendelse  til 
Porten  i  det  stormfulde  sextende  A århundrede  og  fremfører 
for  Læseren  Mænd  som  Karl  V,  Ferdinand  af  Østerrige  og 
Soliman  den  prægtige,  der  spillede  en  saa  stor  Rolle  i  hin 
bevægede  Tid;  i  det  følgende  give  vi  en  kort  Skildring  af 
Ogier  de  Busbecq,  hans  Sendelse  til  Porten  og  de  vigtige 
Begivenheder,  der  stode  i  Forbindelse  hermed. 


L 

Ogier  de  Busbecq  var  en  uægte  Søn  af  George  Ghise- 
lin.  Herre  af  Bousbecque,  en  Landsby  nær  Comines  i  Flan- 

*)  „Lite  and  Letters  of  Ogier  Gh  ise  lin  de  Busbecq".   Lon- 
don 1881. 

dem,  som  nu  er  en  fransk  Provins,  men  den  Gang  ud- 
gjorde en  Del  af  Karl  den  femtes  herlige  Arverige.  Ogier 
var  fedt  i  Comines  1522  og  blev  i  en  Alder  af  tretten 
Aar  sendt  til  en  Skole  i  LQwen,  som  han  gjennemgik  med 
Hæder.  Da  han  var  atten  Aar,  indgav  hans  Fader  en  An- 
søgning om  hans  Legitimation  til  Kejser  Karl,  som  netop 
foretog  en  Rejse  gjennem  Landet.  Seigneur  de  Bousbecques 
Onkel  og  Fader  havde  udmærket  sig  ved  deres  Loyalitet 
og  havde  ydet  Karl  den  dristige  og  Maximilian  personlige 
Tjenester;  følgelig  blev  hans  Andragende  uden  Vanske- 
lighed bevilget,  og  Ogier  indtraadte  herefter  i  alle  de 
Rettigheder,  der  tilkom  en  legitim  Sen  og  Arving,  Fra 
Lowen  drog  han  til  Universiteterne  i  Paris,  Bologna  og 
Padua  for  at  fuldende  sine  Studier,  hvorpaa  han  i  Aaret 
1554,  i  en  Alder  af  32  Aar,  udnævntes  til  at  deltage  i 
det  overordentlige  Gesandtskab,  der  sendtes  til  England  for 
at  repræsentere  Ferdinand  af  Østerrige  ved  Filip  II.'s  Bryl- 
lup med  Maria  af  England.  Gesandtskabet  vendte  tilbage 
om  Efteraaret,  og  de  Busbecq  rejste  til  Lille  for  at  besøge 
sine  Venner,  da  han  i  største  Hast  blev  kaldet  til  Wien. 
Nogen  Tid  før  var  nemlig  Malvezzi,  Ferdinands  Sendemand 
i  Konstantinopel,  kommen  til  Wien  med  Meldinger,  der  angik 
Forbindelsen  mellem  Østerrige  og  Porten.  I  Begyndelsen  af 
Sommeren  1554  begav  han  sig  paa  Tilbagerejsen  til  Konstan- 
tinopel, men  blev  undervejs  saa  syg,  at  han  ikke  kunde 
fortsætte  Rejsen,  og  laa  nu  paa  Dødslejet.  Flere  Maaneder 
vare  gaaede  tabt  ved  dette  Ophold,  og  Forholdet  mellem  Fer- 
dinand og  Porten  var  ingenlunde  saa  sikkert,  at  det  tiUod 
en  slig  Afbrydelse.  Da  det  nu  var  klart,  at  Malvezzi  ikke 
mere  vilde  kunne  vende  tilbage  til  Konstantinopel,  maatte 
man  saa  hurtig  som  muligt  vælge  en  anden  i  hans  Sted, 
og  Ferdinands  Valg  faldt  paa  de  Busbecq.  At  han  blev 
valgt,  uagtet  han  ikke  engang  var  østerrigsk  Undersaat, 
men  en  Undersaat  af  Karl  V,  skyldtes  rimeligvis  en  An- 


Soliman  II.  og  Ungarn.  231 

befaling  af  Johan  van  der  Aa,  en  Landsmand  og  Ven  af 
Familien  Ghiselin  og  Medlem  af  Ferdinands  Statsraad.  Der 
var  ingen  Tid  at  spilde,  den  :-3dje  November  fik  han  Op- 
fordringen om  at  komme  til  Wien,  og  før  Maaneden  var 
ude,  havde  han  allerede  indfundet  sig,  modtaget  sine  In- 
struxer  og  var  paa  Kejsen  til  Konstantinopel. 

Tilstanden  var  paa  den  Tid  usikker  og  farlig,  og  de 
Egne,  han  skulde  rejse  igjennem,  vare  ede  og  tyndt  befol- 
kede; der  var  ingen  Lejlighed  til  at  rejse  med  Pragt  og 
stort  Følge  som  en  Sendemand,  og  desuden  havde  Fer- 
dinand nødt  ham  til  at  gjøre  sig  færdig  i  en  saadan  Hast, 
at  han  næppe  kunde  faa  gjort  de  allernødvendigste  For- 
beredelser til  sin  Rejse.  De  Busbecq  og  hans  faa  Led- 
sagere forlede  Wien  en  Novemberaften  efter  at  have  til- 
bragt hele  Dagen  med  at  pakke  ind ;  Klokken  elleve  samme 
Nat  naaede  de  den  lille  By  Fiscagmund,  hvor  de  kom  ind 
paa  ungarsk  Territorium,  og  efter  en  kort  Hvile  her  naaede 
de  næste  Morgen  den  ungarske  Fæstning  Komorn.  Her 
havde  de  Basbecq  ventet  at  træife  en  Mand,  hos  hvem  han 
havde  faaet  Ordre  til  at  indhente  Beretning  om  nogle  rø- 
verske Indfald,  Tyrkerne  nylig  havde  foretaget  paa  øster- 
rigsk  Territorium;  Manden  var  imidlertid  ikke  kommen  til 
Stede,  og  efter  forgjæves  at  have  ventet  en  Dag  paa  ham, 
fortsattes  Rejsen.  Nogle  faa  Mil  her  fra  var  den  tyrkiske 
Grænse,  og  efter  et  Par  Timers  Ridt  over  en  flad  Slette 
mødte  de  en  Eskorte,  som  den  tyrkiske  Kommandant  havde 
sendt  for  at  møde  den  ny  Sendemand.  Han  tog  nu  Afsked 
med  de  ungarske  Husarer,  som  havde  fulgt  ham  fra  Ko- 
morn, og  omgiven  af  det  berømte  tyrkiske  lette  Rytteri 
med  dets  pragtfulde  spraglede  Klædninger  og  glimrende 
Skjolde  og  Spyd  drog  han  videre  til  Gran,  paa  den  Tid  en 
tyrkisk  Grænsepost,  og  tilbragte  her  sin  første  Nat  blandt 
Muselmændene. 

Det  er  ikke  saa  let  for  os,  der  leve  i  en  Tidsalder, 
som  kun  har  kjendt  det  tyrkiske  Rige  i  dets  Forfald,  at 

danne  os  en  rigtig  Forestilling  om,  hvad  Tyrkerne  vare 
paa  hin  Tid.  Det  var  paa  den  mægtige  Soliman  II.'s  Tid, 
og  Osmannernes  Rige  stod  paa  Toppunktet  af  sin  Glans 
og  Magt.  Den  lille  ukjendte  Stamme  af  tyrkisk  og  tata- 
risk tiace,  som  i  Slutningen  af  det  trettende  Aarhundrede 
under  Anførsel  af  Emiren  Osman  var  dukket  frem  af  sin 
Dunkelhed  i  et  Hjørne  af  Lilleasien,  havde  i  Løbet  af 
halvtredje  Aarhundrede  gjort  sig  til  Herrer  over  et  mæg- 
tigt og  vidtstrakt  Rige.  Den  havde  undertrykt  den  ene 
efter  den  anden  af  Lilleasiens  Provinser  og  Satrapier,  og 
Fyrstendømmer,  Kongeriger  og  Kejserdømmer  havde  maattet 
bukke  under  for  den.  Osmannernes  Magt  strakte  sig  fra 
det  asovske  Hav  til  den  persiske  Bugt  og  over  alle  de 
Egne,  som  vandes  af  Evfrat  og  Tigris;  de  havde  erobret 
Syrien  og  Palæstina  med  alle  den  kristne  Tros  hellige 
Steder,  Ægypten  og  den  største  Del  af  Arabien  med  alle 
Muhamedanernes  hellige  Steder,  og  Halvmaanen,  deres 
Stammes  Kjendetegu,  vajede  over  Rhodos  og  de  solrige 
Øer  i  Arkipelagus.  Deres  Galejer  vare  en  Rædsel  for 
alle  Middelhavets  Kystlande,  deres  Hære  vare  gaaede  over 
Hellespont  ind  i  Evropa  og  havde  undertvunget  det  øst- 
romerske  Kejserrige.  Thrakien,  Makedonien,  Bulgarien, 
Serbien,  Bosnien,  Albanien,  Grækenland,  nogle  af  Evropas 
skjønneste  Egne,  havde  de  gjort  til  Provinser,  Besarabien, 
Vallakiet  og  Moldau  betalte  dem  Tribut.  Den  altopslugende 
Flod  af  osmanniske  Krigere  havde  oversvømmet  Ungarns 
Sletter,  havde  opslugt  Belgrad,  Buda  og  Pest  og  vare 
trængte  ind  i  Østerrige  lige  til  Wiens  Mure.  Lykkeligvis 
for  Evropa  vare  de  her  blevne  trængte  tilbage,  dog  ikke  i 
ret  lang  Afstand,  og  fra  Tid  til  anden  hørte  man  endnu, 
ligesom  Brændingen  ved  Kysten,  den  hule  Lyd  af  dens 
Bølger,  der  brusede  imod  de  kristne  Landes  indsnævrede 
Grænser.  Og  endnu  var  det  ingenlunde  sikkert,  at  det 
tyrkiske  Rige  havde  naaet  sin  største  Udstrækning.  Os- 
mannernes Ærgjerrighed  var  endnu  lige  saa  stor  som  den 

Gang  Bajazet  pralende  erklærede,  at  hans  Hest  en  Gang 
skulde  æde  sit  Foder  paa  Højalteret  i  Set.  Pederskirken. 
Vel  fik  Bajazets  Ærgjerrighed  og  Praleri  en  brat  Ende,  da 
han  blev  overvunden  af  Stormogulen;  men  et  halvt  Aar- 
hundrede  efter  blev  hans  Plan  om  Italiens  Erobring  gjen- 
optagen  af  Konstantinopels  Erobrer.  En  tyrkisk  Hær  gik 
over  de  juliske  Alper,  banede  sig  Vej  om  den  øverste  Del 
af  Adriaterhavet  og  forfærdede  Venedigs  Indbyggere-,  en 
anden  tyrkisk  Hær  ødelagde  Apulien  og  tog  Otranto,  og 
kun  ved  Mahomed  II.'s  Død  undgik  det  skjønne  Italien  den 
sorgelige  Skæbne  at  komme  under  Tyrkernes  Herredømme. 
Hans  store  Sønnesønssøn  Soliman  havde  ogsaa  drømt  om  Ve- 
stens Erobring,  naar  han  fra  Avlonas  Havn  skuede  over 
den  snævre  Kanal,  som  skiller  Epirus  fra  Apulien.  I 
Spidsen  for  en  Hær  paa  tre  Hundrede  Tusende  Mand  havde 
han  staaet  for  Wiens  Porte  og  mente,  at  han  kunde  gjøre 
Fordring  paa  hele  det  romerske  Kejserdømme  som  Efter- 
følger paa  de  romerske  Cæsarers  Trone.  Karl  V.  var  for 
ham  Kongen  af  Spanien  og  intet  mere;  selv  kaldte  han 
sig:  »Soliman,  af  Guds  Naade  Kongernes  Konge,  Herrernes 
Herre,  den  største  Kejser  af  Konstantinopel  og  Trebizond; 
den  mægtigste  Konge  af  Persien,  Arabien,  Syrien  og 
Ægypten;  Fyrste  af  Mekka  og  Aleppo;  Hersker  over  Jeru- 
salem og  Herre  over  Verdenshavet  o.  s.  v.«  I  det  hele 
taget  gav  den  Tone,  Soliman  anslog  i  sine  Forbindelser 
med  de  fremmede  Regenter,  en  god  Forestilling  om  hans 
Prætensioner  og  om  den  uhyre  Magt,  Tyrkerne  paa  den 
Tid  sade  inde  med. 

En  af  Hovedaar sagerne  til  Osmannernes  sejrrige  Frem- 
gang i  Evropa  var,  at  de  kristne  Stater  forsømte  at  slutte 
sig  sammen  til  en  fælles  Modstand  mod  Mahomedanernes 
Indtrængen.  Lige  fra  den  Dag,  da  Tyrkerne  i  Aaret  1357 
første  Gang  gik  over  Dardanellerne  og  ned  til  Karl  V.'s 
Tid,  havde  ingen  enkelt  Magt  i  Evropa  kunnet  hamle  op 
med  dem,   og  dog  hindredes  en  Samvirken  mellem   de  for- 

skjellige  Stater,  dels  af  en  sorgløs  Ligegyldighed,  dels  af 
en  indbyrdes  Skinsyge  og  Hensyn  til  rivaliserende  Inter- 
esser. Den  eneste,  der  havde  kunnet  bringe  et  Forbund  i 
Stand,  var  Paven  i  Rom;  men  han  var  Overhovedet  for 
den  romerske  Kirke,  medens  Landene  i  det  sydøstlige  Ev- 
ropa  hørte  til  den  græske  Kirke,  og  de  romersk-katholske 
kristue  betragtede,  næsten  uden  at  røres,  Konstantinopels 
Fald  og  Mahomedanernes  Undertrykkelse  af  disse  Egne, 
fordi  Befolkningen  dér,  skjønt  Kristne,  dog  herte  til  et 
andet  Kirkesamfund, 

Ungarn  dannede  dog  en  ædel  Undtagelse  fra  det  øv- 
rige Evropa,  selv  om  det  maa  indrømmes,  at  dets  Belig- 
genhed ikke  tillod  det  at  være  en  ligegyldig  Tilskuer  ved 
de  Farer,  der  truede  dets  Nabolande.  Ungarns  Histori^  i 
dets  Sammenstød  og  dets  Forbindelse  med  det  tyrkiske 
Rige  i  Evropa  er  højst  ma^rkelig,  og  dets  Skæbne  var  i 
flere  Slægtled  maaske  endnu  haardere  end  de  Landes,  som 
kom  mere  fuldstændig  under  Tyrkernes  Aag.  Allerede 
i  en  tidlig  Periode  havde  Ungarn  betragtet  Mahomedanerne 
i  Evropa  som  alle  Kristnes  fælles  Fjender  og  havde  med 
ædel  Iver  kastet  sig  ind  i  Kampen  imod  dem.  Dets 
Sønner  havde  kæmpet  tappert  ved  Kossova  paa  den  skæbne- 
svangre Dag,  da  Serbiens  Skæbne  blev  afgjort  og  baade 
Kong  Lazar  og  Sultan  Amurat  fandt  Døden;  da  —  som 
den  mærkelige  gamle  Historieskriver  Knolles  fortæller  — 
»Pilene  faldt  saa  tæt,  at  de  skyggede  for  Solens  Lys,  og 
Slagtummelen  var  saa  stærk,  at  de  vilde  Dyr  paa  Bjærgene 
forfærdede  stode  stille  derved«.  De  havde  deltaget  i  det 
frygtelige  Nederlag  ved  Nikopolis,  der  afgjorde  Bulgariens 
Skæbne,  da  det  franske  Ridderskabs  Ubesindighed  frem- 
kaldte Forstyrrelse,  og  da  Bajazet  med  koldt  Blod  lod 
10,000  kristne  Fanger  hugge  ned.  Den  Gang  undgik  Un- 
garn dog  Følgerne  af  dette  Nederlag,  da  Bajazet  maatte 
vende  sig  mod  Tamerlan,  og  i  mere  end  hundrede  Aar 
derefter  blev  dets  nationale  Aand  vedligeholdt  af  Helte  som 

Hunyades  og  Kong  Mathias,  saa  Tyrkernes  Stolthed  i  denne 
Periode  led  mangt  et  haardt  Stod.  Undertiden  var  det 
næppe  nok,  at  Tyrkerne  kunde  holde  deres  Besiddelser  i 
Evropa,  og  det  var  først  under  Solimans  Regering,  at  de 
som  Erobrere  satte  deres  Fod  paa  Ungarns  Jord. 

Soliman  II.  havde  næppe  besteget  Tronen,  fer  han 
henvendte  sin  Opmærksomhed  paa  Ungarn,  der  i  saa  lang 
Tid  heldig  havde  modstaaet  Tyrkerne.  I  Aaret  1521  gik 
han  imod  Belgrad,  hvor  hans  Oldefader,  den  berømte 
Mahomed  IL,  fem  og  tresindstyve  Aar  tidligere  havde  lidt 
et  ydmygende  Nederlag;  men  i  Ungarn  var  Tilstanden  nu 
ganske  anderledes  end  den  Gang,  og  Belgrad  faldt  næsten 
uden  Kamp  i  Tyrkernes  Hænder.  Ved  dens  Fald  laa  Landet 
aabent  for  Fjenden,  og  fem  Aar  senere  gjorde  Slaget  ved 
Mohacz  Ungarn  afhængigt  af  Solimans  Naade.  Blandt  dem, 
som  paa  hin  skæbnesvangre  Dag  fandt  Døden,  var  Ludvig 
IL,  den  unge  Konge  af  Ungarn  og  Bøhmen;  med  ham  faldt 
20,000  Mand,  Blomsten  af  Magyarernes  Ridderskab.  Lud- 
vigs Gemalinde  Marie  var  en  Søster  til  Karl  V.  og  Fer- 
dinand; han  efterlod  sig  ingen  Børn,  og  Ferdinand  gjorde 
Fordring  paa  de  to  ledige  Troner,  dels  fordi  han  var  gift 
med  Ludvigs  Søster,  og  endnu  mere  fordi  Albrekt  af  Øster- 
riges Rettigheder  vare  gaaede  i  Arv  til  ham.  I  Bøhmen 
fandt  hans  Fordringer  ingen  Modstand;  i  Ungarn  derimod 
fik  han  en  Medbejler  til  Tronen. 

Medens  Slaget  ved  Mohacz  stod  paa,  ilede  Vojvoden 
af  Transsylvanien,  Johan  Sepusius,  eller,  som  han  sædvanlig 
kaldes,  .  Johan  Zapolya,  Ludvig  til  Undsætning;  han  kom 
imidlertid  for  sent  og  fandt  Kongeriget  uden  Konge  og  alt 
i  Forvirring;  thi  Tyrkerne  havde  hærget  Landet  med  Ild 
og  Sværd  og  trak  sig  nu  tilbage,  belæssede  med  Bytte,  i 
det  de  slæbte  en  Mængde  Fanger,  baade  Mænd,  Kvinder  og 
Børn,  med  sig.  Zapolya  var  en  af  Ungarns  mest  indfly- 
delsesrige Magnater  og  besad  megen  Ærgjerrighed;  han 
besluttede  nu  at  benytte  sig  af  Forvirringen  i  Landet  til 

at  hæve  sig  selv  paa  Tronen;  han  skildrede  i  mørke  Farver 
de  Farer  og  Ulykker,  der  truede  Ungarn,  hvis  det  valgte 
en  fremmed  Fyrste  som  Ferdinand  af  Østerrige  til  sin 
Hersker;  desuden  forstod  han  med  Klogskab  og  Snildhed 
at  vinde  en  stor  Del  af  Adelen  for  sig,  saa  at  det  virkelig 
lykkedes  ham  at  blive  valgt  til  Konge  af  Ungarn  og  kronet 
med  Stefanskronen,  før  Ferdinand  havde  faaet  Nys  om, 
hvad  der  gik  for  sig.  En  Del  af  Adelen,  deriblandt  en  af 
de  mægtigste  ved  Navn  Stefan  Batory, ,  stod  dog  paa  Fer- 
dinands Parti,  og  disse  raadede  ham  til  at  gaa  mod  Buda, 
som  ogsaa  uden  Modstand  blev  tagen.  Johan  Zapolya  — 
Kong  Johan,  som  han  kaldtes  —  turde  ikke  afvente  hans 
Komme,  men  trak  sig  tilbage  hen  imod  Transsylvanien; 
Ferdinands  Hær  fulgte  efter,  Kong  Johan  blev  fuldstændig 
slaaet  ved  Tokai  og  maatte  flygte  til  Polen,  medens  baade 
Ungarn  og  Transsylvanien  faldt  i  Ferdinands  Hænder.  I 
Polen  stiftede  Zapolya  imidlertid  Bekjendtskab  med  en  for- 
nem Polak  ved  Navn  Lasko,  der  raadede  ham  til  at  frem- 
lægge sin  Sag  for  Soliman  II.  og  bede  ham  om  Under- 
støttelse til  at  gjøre  sin  Fordring  paa  Ungarns  Trone 
gjældende.  Lasko  paatog  sig  selv  denne  Sendelse  og  fuld- 
førte sit  Hverv  saa  hurtig  og  dygtig,  at  han  havde  opnaaet 
Solimans  Løfte  om  Understøttelse,  før  den  Sendemand  ind- 
traf, hvem  Ferdinand,  der  vidste,  hvor  vigtigt  det  var  at 
faa  Porten  til  at  forholde  sig  rolig,  havde  sendt  med  hof- 
ligt og  venligt  Budskab  til  Sultanen.  Det  stemmede  bedst 
med  Solimans  Politik  at  tage  Kong  Johans  Parti;  thi,  som 
Lasko  klogt  havde  ladet  ham  forstaa,  det  var  selvfølgelig 
bedre  at  have  en  svag  og  skatskyldig  Fyrste  til  Nabo  i 
Ungarn,  end  en  Broder  til  Karl  V.  med  hele  det  tyske 
Kejserrige  i  Kyggen.  I  Steden  for  at  modtage  Ferdinands 
Forslag  om  Venskab  bebrejdede  Sultanen  ham  hans  Indfald 
i  Ungarn  og  truede  med  Krig;  han  svarede  den  osterrigske 
Sendemand  hovmodig,  at  Ferdinand  havde  ingon  som  helst 
Ket  til  Ungarns  Trone;   hvis  han   nogen  Sinde  havde   haft 

nogen  Reti  havde  han  tabt  den  paa  den  Dag,  Ungarn  blev 
erobret  af  Tyrkerne. 

Sommeren  derpaa  stod  Soliman  atter  i  Ungarn  med  en 
stor  Hær;  Buda  overgav  sig  uden  Modstand,  og  i  Sep- 
tember 1529  stod  han  for  Wiens  Mure;  Byen  var  slet  be- 
fæstet og  kun  forsvaret  af  16,000  Mand;  men  blandt  For- 
svarerne vare  nogle  af  de  tapveste  Mænd  i  hele  Tyskland, 
og  efter  at  Tyrkerne  havde  gjort  flere  Angreb  og  mistet 
80,000  Mand,  ble  ve  de  nødte  til  at  opgive  Belejringen,  So- 
liman trak  sig  tilbage  til  Buda,  hvor  han  indsatte  Johan 
Zapolya  som  sin  Vasal,  og  vendte  saa  tilbage  til  Konstan- 
tinopel. Dog  Tanken  om  Nederlaget  ved  Wien  tillod  ikke 
Sultanen  at  forholde  sig  rolig;  han  begyndte  snart  igjen 
at  gjøre  Forberedelser  til  et  nyt  Angreb  paa  Østerrige,  og  i 
Foraaret  1532  begav  han  sig  atter  paa  Marchen  imod 
Vesten,  denne  Gang  med  en  Hær  paa  en  halv  Million 
Mand. 

Selve  Karl  V.  satte  sig  nu  i  Virksomhed ;  da  Østerrige 
tre  Aar  tidligere  blev  hjemsøgt  af  Tyrkerne,  havde  Kej- 
seren været  alt  for  optagen  af  Kampene  i  Italien  til  at 
give  megen  Agt  paa  den  Fare,  der  truede  Tyskland  fra 
Sultanens  Side;  men  nu  fik  han  endelig  Øjet  op  derfor  og 
begyndte  uden  Tøven  at  træffe  Forberedelser  til  at  møde 
Fjenden,  og  snart  var  der  i  Omegnen  af  Wien  samlet  en 
Hær  paa  300,000  Mand,  deriblandt  mange  prøvede  Vete- 
raner fra  Italien  og  Spanien.  Der  var  saaledes  al  Udsigt 
til  et  heftigst  Sammenstød  mellem  de  to  største  Herskere 
paa  den  Tid  og  mellem  to  vældige  Hære,  af  hvilke  den 
ene  repræsenterede  Kristendommens  Magt,  den  anden  Is- 
lam. Hele  Evropa  stod  i  spændt  Forventnmg,  og  en  Komet, 
der  viste  sig  paa  Himlen,  blev  betragtet  som  et  Tegn  paa, 
at  selv  Himlens  Magter  følte  Interesse  for  Striden.  So- 
liman havde  imidlertid  lært  Forsigtighed  af  sit  tidligere 
Nederlag;  da  han  var  kommen  til  Graz,  hørte  han  om  de 
storartede  Forberedelser,    der   vare    trufne   til   at   modtage 

ham,  og,  mistvivlende  om  et  heldigt  Udfald,  trak  han  sig 
langsomt  tilbage,  i  det  han  lod  sin  Harme  gaa  ud  over  de 
ulykkelige  Egne,  hvorigjeimem  han  drog. 

Den  truende  Fare  var  saaledes  afværget,  og  i  de 
følgende  Aar  optoges  Solimans  Opmærksomhed  af  haus 
Krige  med  Persien.  Først  sluttedes  der  imidlertid  en 
Vaabenstilstand  mellem  Ferdinand  og  Sultanen,  og  skjønt 
den  ikke  altid  blev  overholdt,  blev  Ungarns  Tilstand  dog 
nu  i  nogle  Aar  roligere,  end  den  længe  havde  været.  Des- 
uden sluttede  Ferdinand  og  Johan  en  Overenskomst,  der 
sjmtes  at  aabne  Udsigt  til,  at  Ungarn  atter  kunde  blive 
samlet  til  ét  Kige;  det  blev  nemlig  med  mange  Adels- 
mænds Samtykke  bestemt,  at  begge  Fyrsterne  skulde  be- 
holde de  Dele  af  Landet,  de  havde  i  Besiddelse;  Ferdinand 
skulde  anerkjende  Johan  som  Konge,  og  da  denne  var 
ugift,  skulde  efter  hans  Død  hele  Riget  tilfalde  Ferdinand 
og  hans  Efterkommere.  For  at  denne  Overenskomst  imid- 
lertid skulde  gjøre  nogen  Nytte,  maatte  den  for  det  første 
holdes  hemmelig  for  Sultanen,  for  det  andet  overholdes  med 
Troskab;  men  ingen  af  Delene  skele.  Lasko,  som  var 
bleven  uenig  med  Johan,  underrettede  Sultanen  om  den 
tnifne  Aftale,  og  Johan  viste  sig  troløs;  thi  for  at  und- 
skylde sig  hos  Soliman  kastede  han  hele  Skylden  paa  Fer- 
dinand; desuden  ægtede  han  Kongen  af  Polens  Datter 
Elisabet,  og  da  hun  skjænkede  ham  en  Son,  udnævnte  han 
ham  til  sin  Efterfølger  og  paalagde  sine  Omgivelser  at  søge 
at  opnaa  Sultanens  Beskyttelse  for  Drengen. 

Ved  Kong  Johans  Dod  1540  var  saaledes  Ungarns  kort- 
varige Ro  forbi;  hans  Tilhængere  sendte  strax  Bud  til  So- 
liman, og  Barnet  blev  uden  Tøven  kronet  til  Konge  af 
Ungarn  og  Enkedronningen  udnævnt  til  Regentinde,  men  i 
Virkeligheden  var  al  Myndighed  i  Hænderne  paa  Biskoppen 
af  Varasdin.  Ogsaa  Ferdinand  skyndte  sig  at  gjore  Krav 
paa  sine  Rettigheder;  Lasko,  der  nu  var  traadt  i  hans  Tje- 
neste,  blev  strax  sendt  til  Sultanen,   og  Greven  af  Salma 

sendtes  til  Enkedronningen  for  at  minde  hende  om  den 
Overenskomst,  der  var  sluttet  mellem  Kong  Johan  og  Fer- 
dinand. Kun  med  Ned  og  næppe  kunde  Salma  opnaa  en 
Sammenkomst  med  Dronningen,  og  da  han  endelig  fik  den, 
undskyldte  hun  sig  med,  at  hendes  hjælpeløse  Stilling  ikke 
tillod  hende  at  gaa  ind  paa  Underhandlinger  om  denne 
Sag,  men  ethvert  Spørgsmaal  angaaende  Kongeriget  var 
hun  villig  til  at  lade  komme  til  Paakjendelse  hos  sin 
Fader,  Kongen  af  Polen.  Salma  saae  imidlertid  nok  til  at 
blive  overtydet  om,  at  hele  Magten  laa  i  Biskoppen  af  Va- 
rasdins  Hænder,  at  denne  var  bestemt  paa  at  overholde 
Barnets  Ret  til  Tronen,  og  at  Henvisningen  til  Sigismunds 
Voldgift  kun  var  et  Faaskud  for  at  vinde  Tid.  Lasko  gik 
det  endnu  værre;  først  blev  han  syg  paa  Vejen,  og  da  han 
endelig  kom  til  Konstantinopel,  vare  Enkedronningens  Ud- 
sendinge komne  ham  i  Forkjøbet.  Imidlertid  undlod  han 
ikke  at  tale  sin  nye  Herres  Sag,  og  han  talte  den  med  saa 
stor  Varme,  at  det  bragte  ham  i  en  alvorlig  Forlegenhed; 
thi  da  han  en  Gang  temmelig  dristig  hentydede  til  Karl 
V.'s  Magt,  blev  Soliman  saa  forbitret,  at  han  befalede  at 
kaste  Lasko  i  Fængsel,  og  Pashaerne  erklærede,  at  han 
maatte  være  glad  til,  at  han  slap  med  Livet.  Saaledes 
vovede  Sultanen  paa  den  Tid  at  behandle  selv  en  evropæisk 
Sendemand,  naar  han  sagde  Ting,  der  ikke  behagede  de 
troendes  Behersker. 

Da  Ferdinand  saaledes  ikke  med  det  gode  kunde  faa 
anerkjendt  den  Ret,  han  havde  erhvervet  ved  Overens- 
komsten, søgte  han  at  sætte  den  igjennem  ved  Vaaben- 
magt;  han  satte  sig  i  Besiddelse  af  Byerne  Vice-Grad, 
Alba  Regalis  og  Pest  og  belejrede  Buda;  men  da  Tyrkerne 
rykkede  i  Marken,  var  det  snart  forbi  med  hans  Held; 
Buda  blev  befriet,  Pest  tagen  tilbage,  og  Ferdinands  Tropper 
bleve  overalt  drevne  tilbage.  Soliman  kom  selv  til  Buda  i 
Avgust  1541  for  at  afgjøre  Ungarns  Skæbne;  den  Dom, 
der  nu  kom  over  det  ulykkelige  Land,   var  visselig  haard; 

men  Uugarerne  havde  selv  nedkaldt  den  ved  at  søge  Hjælp 
hos  IVrkerne  og  maatte  nu  føle  den  Herres  Jærnhaand, 
hvis  Bistand  de  havde  paakaldt.  Soliman  holdt  sit  Indtog 
i  Buda  som  Landets  Herre  og  viste  strax  sin  Foragt  for 
dets  Religion  ved  at  befale,  at  der  skulde  holdes  Bøn  efter 
mahomedansk  Ritus  i  Domkirken.  Ungarn,  som  hidindtil 
havde  været  et  skatskyldigt  Kongerige,  blev  gjort  til  en 
Provins  af  Osmannernes  Rige;  der  blev  lagt  en  tyrkisk 
Besætning  i  Buda,  og  Enkedronningen  med  sin  lille  Sen 
bleve  fjærnede;  kort  efter  blev  dog  Transsylvanien  over- 
draget Barnekongen. 

Ferdinand  blev  med  god  Grund  forskrækket  over  den 
Vending,  hans  Sag  havde  taget;  Tyrkerne  vare  i  Besiddelse 
af  Buda;  de  kunde  i  faa  Dage  atter  staa  for  Wiens  Porte, 
og  han  havde  ingen  Hær  at  stille  imod  dem.  Han  kjendte 
endnu  ikke  Solimans  Hensigter  med  Ungarn,  men  skyndte 
sig  at  skikke  Udsendinge  til  Osmannernes  Lejr  for  at  und- 
skylde hans  Fremfærd  mod  Enkedronning  Elisabet  og,  om 
muligt,  stemme  Sultanen  til  Gunst  for  hans  Fordringer  og 
faa  ham  til  at  anerkjende  Ferdinand  som  retmæssig  Konge 
af  Ungarn.  Han  tilbod  at  betale  Tribut  til  Sultanen,  lige 
som  Kong  Johan  havde  gjort;  han  vilde  betale  den  samme 
Sum  og  paa  samme  Maade.  Han  vilde  desuden  slutte 
Forbund  med  Soliman,  og  hans  Broder,  Kejser  Karl,  vilde 
tiltræde  Forbundet;  paa  denne  Maade  vilde  Sultanen  intet 
hive  at  frygte  af  Evropa  og  kunde  vende  hele  sin  Magt 
mod  Persien. 

Solimans  hovmodige  Svar  overtydede  imidlertid  Fer- 
dinand om,  at  han  ikke  kunde  vente  nogen  Imødekommenhed 
fra  dennes  Side.  »Hvis  Kong  Ferdinand,«  svarede  Sul- 
tanen, »ønsker  Fred  og  mit  Venskab,  saa  lad  ham  trække 
sig  helt  ud  af  Ungarn  og  desuden  betale  Tribut  af  Øster- 
rige. Kun  paa  disse  Betingelser  kan  der  blive  nogen  god 
Forstaaelse  mellem  os.«  Dog,  Vinteren  nærmede  sig,  og 
Soliman   blev  nødt  til    at  vende  hjem.     Ferdinand  var  saa- 

ledes  for  Øjeblikket  undsluppen  Faren,  og  før  det  atter 
blev  Sommer,  var  det  lykkedes  ham  at  gjøre  Tyskland 
uroligt  for  'iyrkernes  Fremgang  og  at  overbevise  de  tyske 
Fyrster  om,  hvor  vigtigt  det  var,  at  Ungarn  vedblev  at 
høre  til  Østerrige.  En  tysk  Hær  blev  samlet  og  sendt  ind 
i  Ungarn  for  at  sætte  sig  i  Besiddelse  af  Buda  og  andre 
faste  Steder;  blandt  dem,  der  havde  sluttet  sig  til  Hæren 
i  Haab  om  at  vinde  Hæder  i  Kampen  mod  Tyrkerne,  var 
ogsaa  Hertug  Morits  af  Saxen,  den  Gang  en  Yngling  paa 
tyve  Aar.  Hele  Toget  blev  imidlertid  slet  ledet ;  vel  naaede 
Hæren  til  Pest,  men  her  blev  den  dreven  tilbage  og  fuld- 
stændig adsplittet,  og  næste  Aar  stod  Soliman  atter  i  Un- 
garn; Aarsagen  til  haus  Komme  var  dels  Ønsket  om 
at  sikre  sin  nye  Provins  mod  Ferdinands  Angreb,  dels  en 
Opfordring  fra  Frans  I,  af  Frankrig,  som  den  Gang  laa  i 
Strid  med  Karl  V.;  Fiinfkirchen,  Gran  og  Alba  Eegalis  — 
alle  tre  vigtige  Stæder,  den  sidste  de  ungarske  Kongers 
Kronings-  og  Begravelsesplads  —  faldt  i  hans  Hænder; 
Ferdinand  var  ikke  i  Stand  til  at  gjøre  Modstand,  næsten 
hele  Ungarn  var  nu  i  Tyrkernes  Vold,  og  Faren  truede 
atter  Østerrige. 

Under  alt  dette  havde  Karl  V.  vist  sig  temmelig  lige- 
gyldig for  sine  Pligter  som  Kejser.  Medens  Ferdinand 
kæmpede  med  Tyrkerne,  var  han  beskæftiget  med  at  gjen- 
indsætte  Huset  Medici  i  Florents;  medens  Soliman  gjorde 
Ungarn  til  en  tyrkisk  Provins  og  Buda  til  en  tyrkisk  Fæst- 
ning, havde  han  travlt  med  at  ruste  sig  mod  Algier.  Flere 
af  hans  Mænd  udtalte  med  Dristighed,  at  han  forraadte 
Kejserdømmets  Interesser;  men  Karl  brød  sig  hverken  om 
Pavens  Forestillinger  eller  om  sine  militære  Befalings- 
mænds Raad.  Sagen  var,  at  Karl  V.  havde  tre  Fjender  — 
Kongen  af  Frankrig,  sine  egne  protestantiske  Undorsaatter 
og  Tyrkerne  — ,  og  han  kimde  ikke  hamle  op  med  dem 
alle  tre  paa  én  Gang.  Det  er  vanskeligt  nok  at  afgjøre, 
hvilken   af   disse  tre  Karl  hadede   stærkest;   men  det  var 

næppe  Tyrkerne.  Han  plejede  at  sige,  at  en  Krig  mod 
Kongen  af  Frankrig  tillige  var  en  Krig  mod  Sultanen, 
fordi  disse  to  vare  allierede,  og  kunde  han  blot  ydmyge 
Frankrig,  vilde  han  derved  ogsaa  svække  Sultanen.  Da 
han  endelig  sluttede  Fred  med  Frankrig,  fik  han  i  Freds- 
traktaten indført  den  Paragraf,  at  Kongen  af  Frankrig,  hvis 
det  blev  forlangt,  var  forpligtet  til  at  medvirke  mod  Tyr- 
kerne. Nu  maatte  han  imidlertid  enten  tilfredsstille  Paven 
og  paa  samme  Tid  sit  Had  til  sine  protestantiske  Under- 
saatter,  eller  ogsaa  maatte  han  tilfredsstille  Protestanterne 
for  at  faa  frie  Hænder  mod  Tyrkerne.  Da  Tyrkerne  i  det 
hele  vare  ham  mindre  forhadte  end  de  kristne  Kjættere, 
besluttede  han  at  komme  til  en  Overenskomst  med  Soliman. 
Det  lykkedes  ham  ogsaa  at  slutte  en  Vaabenstilstand  paa 
fem  Aar  med  Sultanen,  og  denne  gjaldt  tillige  for  Ferdi- 
nand. Det  blev  heri  bestemt,  at  hver  af  Parterne  skulde 
beholde  den  Del  af  Ungarn,  han  havde  i  sin  Besiddelse,  og 
Soliraan  havde  den  største  Del;  desuden  skulde  Ferdinand 
betale  Sultanen  30,000  Dukater  om  Aaret,  og  skjent  det 
ikke  udtrykkelig  nævnedes,  var  denne  Sum  egentlig  en 
Tribut  for  den  lille  Del  af  Landet,  han  fik  Lov  at  be- 
holde. 

Endnu  medens  denne  Overenskomst  stod  ved  Magt, 
overgav  Enkedronning  Elisabet,  tilskyndet  dertil  af  Marti- 
nuzzi,  Biskoppen  af  Varasdin,  Kong  Ferdinand  Transsylva- 
nien og  de  Dele  af  Ungarn,  hun  endnu  besad,  samt  over- 
drog ham  sin  Søns  Fordringer  paa  Kongeriget  og  fik  til 
Gjengjæld  et  Fyrstendømme  i  Schlesien.  Martinuzzi  af- 
lagde Troskabsed  til  Ferdinand  og  udnævntes  til  Guvernør 
over  Transsylvanien,  men  blev  endnu  samme  Aar  snig- 
myrdet, maaske  paa  Tilskyndelse  af  Ferdinand,  der  mis- 
tvivlede om  hans  Troskab. 

Soliman,  der  var  gaaet  ind  paa  Vaabenstilstanden  for 
at  kunne  bruge  hele  sin  Styrke  imod  Persien,  blev  meget 
forbitret,    da   han   hørte,   hvad  der   var   foregaaet   mellem 

Ferdinand  og  Enkedronningen.  Han  betragtede  deres 
Overenskomst  som  et  lavt  Forræderi  og  en  Krænkelse  af 
Vaabenstilstanden.  Han  kastede  Malvezzi,  Ferdinands  Sende- 
mand ved  sit  Hof,  i  Fængsel  og  sendte  hundred  Tusende 
Mand  ind  i  Ungarn.  Temesvar  og  hele  Banatet  faldt  i 
deres  Hænder,  de  østerrigske  Tropper  maatte  overalt  vige, 
og  Ferdinand  var  kommen  i  en  slem  Forlegenhed.  Han 
sendte  Antony  Vrancz}^,  Biskoppen  af  Fiinfkirchen,  og  Fran- 
cis Zay  til  Konstantinopel  for  at  udvirke  Malvezzis  Løs- 
ladelse og,  om  muligt,  komme  til  en  Overenskomst  med 
Hensyn  til  Ungarn  og  Transsylvanien.  Ferdinand  tilbød 
Sultanen  en  Tribut  af  henved  200,000  Dukater  for  de  to 
Lande ;  men  Soliman  vilde  intet  høre  herom ;  han  forlangte, 
at  Ferdinand  skulde  opgive  alle  Fordringer  paa  Transsyl- 
vanien, og  vilde  ikke  give  Slip  paa  noget  af  Ungarn,  ikke 
engang  den  Del,  han  nylig  havde  erobret.  Det  eneste,  han 
vilde  gjøre,  var  at  nedsætte  den  Tribut,  Ferdinand  hidtil 
havde  betalt,  fra  30,000  til  15,000  Dukater  om  Aaret,  i 
Betragtning  af  at  Ferdinands  Besiddelser  i  Ungarn  vare 
blevne  formindskede,  Paa  disse  Betingelser  var  Soliman 
villig  til  atter  at  slutte  Fred  med  Ferdinand  i  fem  Aar,  og 
Malvezzi  blev  løsladt  for  at  bringe  Budskab  herom  til 
Wien.  Som  vi  have  hørt,  blev  Malvezzi  ved  Sygdom  hin- 
dret i  at  overbringe  Sultanen  Ferdinands  Svar,  og  de  Busbecq 
traadte  i  hans  Sted, 


IL 

Vi  forlode  de  Busbecq  i  Gran  paa  Vejen  til  Konstan- 
tinopel. Dagen  efter  kom  han  til  Buda,  hvor  han  maatte 
opholde  sig  nogen  Tid,  da  en  Pasha,  med  hvem  han  havde 
Forretninger  at  afgjøre,  var  bleven  syg.  Endelig  fik  han 
en  Sammenkomst  med  den  store  Mand  og  fremførte  den 
østerrigske  Regerings   Besværinger   over  nogle  Strejftog  og 

Røverier,  som  nylig  vare  blevne  forøvede  af  tyrkisiie  Sol- 
dater paa  østerrigsk  Territorium.  Han  fremsatte  tillige  et 
formelt  Forlangende  om  Tilbagegivelsen  af  visse  Punkter, 
som  Tyrkerne  med  Krspnkelse  af  Vaabenstilstanden  havde 
taget  i  Besiddelse,  og  som  det  synes,  Pashaen  havde  lovet 
Ferdinand  at  tilbagegive,  naar  hans  Sendemand  ankom. 
Pashaens  Svar  paa  disse  Forlangender  var  karakteristisk 
nok:  Beskyldningerne  for  Grænserøverier  mødte  han  med 
Modbeskyldninger,  og  hans  Liste  over  den  Skade,  der  var 
foraarsaget,  var  fuldt  saa  lang  som  den  esterrigske  Rege- 
rings. Med  Hensyn  til  Tilbagegivelsen  af  de  tagne  Punkter 
sagde  han,  at  enten  havde  han  ikke  lovet  at  give  dem  til- 
bage, eller  ogsaa  havde  han  lovet  det;  i  første  Tilfælde 
havde  han  intet  Løfte  at  holde,  og  i  sidste  Tilfælde, havde 
han  givet  et  Løfte,  han  hverken  havde  Ret  eller  Magt  til 
at  holde;  thi  det  angik  ikke  hans  egne,  men  hans  Herres 
Interesser.  Efter  en  saa  logisk  Slutning  havde  de  Busbecq 
intet  andet  at  gjøre  end  at  drage  videre  med  uforrettet 
Sag;  han  gik  med  sine  Ledsagere  om  Bord  i  nogle  Far- 
tøjer, der  ventede  paa  dem,  og  sejlede  ned  ad  Donau  til 
Belgrad;  der  fra  droge  de  til  Lands  gjennem  Serbien  og 
Bulgarien,  gik  over  Balkan  til  Adrianopel  og  kom  endelig 
til  Konstantinopel  den  20de  Januar  1.555.  Her  fandt  de 
Busbecq  Zay  og  Vranczy  ventende  paa  sig ;  de  vare  nemlig 
blevne  tilbage,  da  Malvezzi  drog  til  Wien.  Soliman  var  i 
Amasia,  i  Vinterkvarter  med  den  Hær,  han  Aaret  forud 
havde  ført  mod  Persien,  og  her  hen  begave  ogsaa  de  Bus- 
becq og  hans  Kollegaer  sig,  saa  snart  Sultanen  havde  sam- 
tykket i  at  modtage  den  ny  Sendemand  og  de  Breve,  han 
bragte  fra  Ferdinand.  De  kom  til  Amasia  den  7de  April, 
og  et  Par  Dage  efter  stededes  de  tilAvdiens  hos  Sultanen. 
De  Busbecq  beskriver  denne  Avdiens  saaledes:  »Sultanen 
sad  paa  en  meget  lav  Ottoman,  som  kun  hævede  sig  en 
Fod  fra  Gulvet  og  var  dækket  med  en  Mængde  kostbare, 
smukt  forarbejdede  Tæpper  og   Hynder;  ved  Siden  af  ham 

laa  hans  Bue  og  Pile.  Hans  Mine  var  alt  andet  end 
naadig,  og  hans  Ansigt  havde  et  alvorsfuldt,  men  værdigt 
Udtryk.  Vi  bleve  hver  især  førte  frem  for  Sultanen  af  en 
Kammertjener,  som  fratog  os  vore  Vaaben;  det  har  været 
den  tyrkiske  Maade  at  stede  Folk  til  Avdiens  hos  Sultanen, 
lige  siden  Kroaten  Markus,  for  at  hævne  sin  Herre,  Kongen 
af  Serbiens  Død,  forlangte  Avdiens  hos  Amurat  og  be- 
nyttede Lejligheden  til  at  dræbe  ham.  Efter  at  vi  havde 
udført  den  Ceremoni  at  kysse  Sultanens  Haand,  bleve  vi 
førte  baglængs  hen  til  Væggen  lige  over  for  hans  Sæde,  i 
det  der  blev  draget  omhyggelig  Omsorg  for,  at  vi  ikke  kom 
til  at  vende  ham  Ryggen.  Sultanen  herte  nu  paa,  hvad 
jeg  havde  at  sige;  men  det  Sprog,  jeg  førte,  faldt  aldeles 
ikke  i  hans  Smag;  thi  Hs.  Majestæt  Kong  Ferdinands 
Fordringer  tilkjendegave  en  Uafhængighedsaand  og  Vær- 
dighed, som  ingenlunde  var  behagelig  for  Sultanen,  der 
mente,  at  hans  Ønske  var  en  Lov.  Han  gav  derfor  intet 
andet  Svar,  end  at  han  paa  en  vranten  Maade  ytrede: 
»Giusel,  giusel«,  y:  »vel,  vel«;  derpaa  bleve  vi  sendte  bort 
til  vort  Kvarter.« 

Om  det  Indtryk,  Soliman  gjorde  paa  de  Busbecq,  skriver 
denne:  »Han  begynder  at  blive  til  Aars,  men  ikke  desto 
mindre  er  hans  majestætiske  Holdning  og  hans  hele  Frem- 
træden just  en  saadan,  som  sømmer  sig  for  Herskeren  over 
et  saa  vidtstrakt  Rige.  I  Betragtning  af  hans  Alder  (han 
er  nu  henved  60  Aar)  er  han  ved  god  Helbred,  skjønt 
det  kan  være,  at  hans  daarlige  Ansigtsfarve  stammer  fra 
en  skjult  Sygdom;  Rygtet  siger,  at  han  lider  af  et  uhel- 
bredeligt Saar  eller  en  Kræftskade  paa  Laaret.  Naar  en 
Sendemand  forlader  hans  Hof,  og  det  er  Sultanen  om  at 
gjøre  at  indgyde  denne  en  gunstig  Mening  om  hans  Hel- 
bredstilstand, skjuler  han  sin  daarlige  Hudfarve  med  rød 
Sminke;  thi  det  er  hans  Mening,  at  de  fremmede  Magter 
ville  frygte  ham  mere,  naar  de  tro,  at  han  er  stærk  og 
rask.    Jeg  opdagede  umiskj  endelige  Tegn  paa  denne  hans 

Fremfærd;  thi  jeg  lagde  Mærke  til  hans  Ansigt,  da  han 
gav  mig  Afskedsavdiens,  ^og  fandt  dets  Udseende  ganske 
anderledes,  end  da  han  modtog  mig  ved  min  Ankomst.« 

.  n^Det  Budskab,  de  Busbecq  bragte  fra  P'erdinand,  skulde 
just  ikke  skaffe  Overbringeren  heraf  nogen  gunstig  Mod- 
tagelse. Malvezzi  havde  jo,  som  vi  vide,  bragt  det  Bud 
fra  Solimau,  at  Ferdinand  først  og  fremmest  skulde  over- 
give Transsylvanien;  desuden  havde  Soliman  afvist  Tilbudet 
om  en  stor  Tribut  for  Ungarn;  ikke  desto  mindre  fastholdt 
Ferdinand  dette  sit  Forslag  og  vilde  ikke  gaa  ind  paa  at 
opgive  Transsylvanien;  Sagen  var  saaledes  ikke  koaimen  et 
Skridt  videre,  og  der  var  ingen  Udsigt  til  en  Overenskomst. 
Skjønt  Sultanen  paa  denne  Tid  stod  i  Begreb  med  at  slutte 
Fred  med  Persien,  vilde  han  dog  ikke  strax  afbryde  enhver 
Forbindelse  med  Ferdinand,  og  en  Vaabenhvile  paa  sex 
Maaneder  blev  indgaaet,  medens  de  Busbecq  blev  sendt  til- 
bage til  Ferdinand  med  Sultanens  Svar  paa  hans  Budskab. 
Han  vendte  atter  tilbage  til  Konstantinopel  i  Begyndelsen 
af  1556;  men  det  Svar,  han  medbragte,  var  lige  utilfreds- 
stillende; thi  Ferdinand  hævdede  stadig,  at  hans  Overens- 
komst med  Enkedronningen  var  fuldkommen  gyldig,  og 
nægtede  at  rømme  Transsylvanien.  Portens  Vrede  over 
dette  Svar  kjendte  ingen  Grænser,  og  de  Busbecq  skriver 
herom :  »Deres  vedvarende  Held  har  gjort  Tyrkerne  saa 
overmodige,  at  de  betragte  deres  Vilje  som  den  eneste 
Regel  for,  hvad  der  er  Ret,  og  hvad  der  er  Uret.« 

Man  maa  imidlertid  indiømme,  at  Portens  Vrede  ikke 
var  luden  Grund;  den  Maade,  hvorpaa  Ferdinand  var  kommen 
i  Besiddelse  af  Transsylvanien,  var  utvivlsomt  fra  hans  Side 
en  Krænkelse  af  Traktaten  med  Sultanen,  og  dennes  Harme 
over,  at  Ferdinand  ikke  vilde  give  Slip  derpaa,  var  saa- 
ledes let  forstaaelig.  Den  Modtagelse,  de  Busbecq  fik,  da 
han  vendte  tilbage  fra  Wien,  var  derfor  alt  andet  end 
venlig;  han  fik  ikke  engang  Avdiens  hos  Sultanen,  og  Pa- 
shaerne advarede  ham  og   hans  Kollegaer  mod  at  udsætte 

sig  for  den  Fare  at  fremstille  sig  for  Soliman  med  det 
Svar,  Ferdinand  havde  sendt.  De  nægtede  ligefrem  at  ud- 
sætte sig  selv  ved  at  indføre  dem  hos  den  forbitrede  Sul- 
tan og  tilføjede  med  en  Slags  barsk  Humor,  at  ingen  af 
dem  havde  et  Hoved  at  undvære.  Andre  lode  de  Busbecq 
forstaa,  at  det  slet  ikke  var  umuligt,  at  han  vilde  blive 
sendt  tilbage  til  sin  Herre  uden  Næse  og  Øren.  De  Bus- 
becq skriver,  at  hans  og  hans  Kollegaers  Stilling  var  saa 
ubehagelig  som  vel  muligt;  alle  saae  skjævt  til  dem,  de 
maatte  ikke  modtage  Besøg  og  bleve  næsten  holdte  i  Ar- 
rest; kort  sagt,  skjønt  de  vare  Sendemænd,  var  deres  Lod 
ikke  stort  bedre,  end  om  de  havde  været  Fanger. 

Saaledes  gik  dette  Aar  og  en  Del  af  det  følgende,  da 
forlode  de  Busbecqs  Kollegaer  ham  og  vendte  tilbage  til 
Wien,  i  det  de  opgave  Haabet  om  at  naa  en  Overenskomst. 
De  Busbecq  selv  besluttede  at  blive  i  Konstantinopel  og 
omtaler  i  et  af  sine  Breve  Grundene  dertil.  Det  var  nem- 
lig paa  dette  Tidspunkt  ikke  Portens  Hensigt  at  afbryde 
al  Forbindelse  med  Ferdinand  og  derved  blive  indviklet  i 
en  aaben  Krig  i  Ungarn.  Soliman  havde  netop  nu  mange 
huslige  Bekymringer,  der  stammede  fra  den  Indflydelse, 
hans  rænkefulde  og  samvittighedsløse  Hustru  Koxalana  ud- 
øvede over  ham;  hendes  Bestræbelser,  der  støttedes  af 
Storveziren  Kustem,  gik  ud  paa  at  sikre  Tronfølgen  for 
en  af  hendes  egne  Sønner;  dette  havde  ført  til  Mordet  paa 
Solimans  ældre  Søn  Mustafa  og  hans  lille  Barn,  og  nu  var 
.der  udbrudt  en  Strid  om  Tronfølgen  mellem  Solimans 
tvende  Sønner,  Selira  og  Bajazet.  De  vare  begge  Sønner 
af  Roxalana,  men  medens  Soliman  efter  Mustafas  Død 
havde  udnævnt  Selim,  der  var  den  ældste,  til  sin  Efter- 
følger, støttede  Roxalana  og  Storveziren  Bajazets  For- 
dringer. Denne  havde  hemmelig  søgt  at  bringe  en  revolu- 
tionær Bevægelse  i  Stand;  men  Planen  var  i  Tide  bleven 
opdaget  og  forhindret;  Bajazets  Deltagelse  deri  var  bleven 
bekjendt,   og  med  Nød  og  næppe  havde  Roxalana  kunnet 

formaa  Soliman  til  at  spare  Sønnens  Liv.  Storvezireo 
ønskede  derfor  paa  dette  Tidspunkt  ivrig  at  undgaa  en 
Krig  med  Ungarn;  thi  han  følte  sig  forvisset  om,  at  denne 
vilde  give  Anledning  til  endnu  flere  huslige  Sorger;  han 
forudsaa,  at  Bajazet  vilde  benytte  sig  af  Sultanens  Fra- 
værelse til  at  angribe  Selim,  og  at  denne  Dumdristighed 
vilde  blive  skæbnesvanger  for  ham.  Rustems  egen  Vel- 
færd var  desuden  knyttet  til  Hajazets,  han  anvendte  derfor 
hele  sin  Indflydelse  paa  at  hindre  Krigens  Udbrud,  og 
skjønt  han  ikke  vilde  være  det  bekjendt,  var  han  dog 
meget  ængstelig  for,  at  de  Busbecq  skulde  forlade  Kon- 
stantinopel. Denne  var  paa  sin  Side  ogsaa  villig  til  at 
blive,  fordi  han  mente  derved  bedst  at  tjene  Ferdinands 
Interesser;  thi  hvis  ogsaa  han  forlod  Konstantinopel,  vilde 
Forbindelsen  være  helt  afbrudt,  og  da  vilde  Krigen  rime- 
ligvis snart  bryde  ud ;  men  hvis  han  forblev  paa  sin  Post, 
var  Vejen  holdt  aaben  for  Underhandlinger,  og  da  kunde 
maaske  et  eller  andet  heldigt  Tilfælde  snart  forandre  Si- 
tuationen. 

Imidlertid  bragte  Begivenhederne  i  Transsylvanien  en 
praktisk  Afgj  øreise  af  det  Sporgsmaal,  som  var  Hoved- 
aarsagen  til  den  nuværende  Uenighed  mellem  Ferdinand  og 
Porten.  De  Tropper,  Ferdinand  havde  sendt  ind  i  Trans- 
sylvanien under  Castaldo,  vare  daarlig  lønnede  og  slet  dis- 
ciplinerede, og  de  havde  taget  sig  saa  mange  Friheder  lige 
over  for  Befolkningen,  at  der  begyndte  at  ytre  sig  en  stærk 
Misfornojelse  med  det  nye  Regimente.  Martinuzzis  Venner, 
som  hverken  havde  glemt  eller  tilgivet  hans  Mord,  pustede 
til  Ilden,  og  Enkedronning  Elisabet,  som  snart  var  bleven 
kjed  af  sit  Fyrstendømme  i  Schlesien,  og  som  ikke  var 
mere  samvittighedsfuld  med  Hensyn  til  sine  egne  For- 
pligtelser, end  hun  havde  været  med  sin  Mands,  ventede 
kun  paa  en  gunstig  Lejlighed  til  atter  at  skaflFe  sin  Søn 
den  Arv  tilbage,  huu  i  et  svagt  Øjeblik  havde  givet  Af- 
kald paa.     Hun  satte  sig  let  i  Forbindelse  med  de  mis- 

fornøjede  og  vidste,  at  naar  Tiden  kom,  kunde  hun  gjfire 
Regning  paa  Tyrkernes  Understøttelse  til  at  blive  Fer- 
dinand kvit.  Til  sidst  bleve  Castaldos  Tropper  saa  urolige 
og  oprørske,  at  ban  blev  nødt  til  at  føre  dena  ud  af 
Landet;  i  Efteraaret  1556  vendte  Elisabet  og  hendes  Søn 
tilbage  til  Transsylvanien,  og  Ferdinands  Herredømme  her 
var  forbi. 

I  Ungarn  kom  det  ofte  til  Sammenstød  mellem  Tyr- 
kerne og  Østerrigerne;  Tyrkerne  toge  Babocsa  og  Tata; 
Ferdinands  Tropper  toge  Gran  tilbage,  og  en  af  Ærke- 
hertugerne slog  fuldstændig  Pashaen  af  Buda  ved  Sziget. 
Det  var  en  besynderlig  Tilstand,  midt  imellem  Krig  og 
Fred,  og  under  alt  dette  var  de  Busbecq,  stadig  paa  sin 
Post  i  en  alt  andet  end  behagelig  Situation.  Han  var 
Sendemand  og  blev  dog  ikke  behandlet  som  saadan;  han 
blev  sat  under  strængt  Opsyn  og  fik  til  Bolig  et  Hus,  der 
vel  var  stort  og  rummeligt,  men  ellers  lod  meget  tilbage 
at  onske.  Her  forblev  han  i  henved  sex  Aar,  med  Und- 
tagelse af  at  han  en  sjælden  Gang  ledsagede  Sultanen  til 
Adrianopel  eller  aflagde  et  Besøg  i  den  tyrkiske  Lejr  ved 
Skutari  eller  fik  Tilladelse  til,  medens  Pesten  var  i  hans 
Hus,  en  kort  Tid  at  rejse  til  Prinkipo.  Imidlertid  bleve 
dog  Forhandlingerne  ikke  helt  afbrudte;  thi  nu  og  da  kom 
Sultanen  med  en  eller  anden  Fordring,  eller  ogsaa  gjorde 
Ferdinand  et  eller  andet  Forslag.  Sagen  var,  at  ingen  af 
dem  ønskede  Krig,  men  heller  ingen  af  dem  havde  Lyst  til 
at  gjøre  Indrømmelser  for  at  faa  Fred.  Da  endelig  Rustem 
døde,  og  Ali  Pasha  Jblev  Storvezir,  blev  Udsigten  til  en 
Overenskomst  efterhaanden  lysere.  Den  nye  Storvezir  stod 
langt  over  den  forrige  og  var  en  af  disse  sjældne  og  be- 
gavede Karakterer,  som  af  og  til  glimre  i  Tyrkiets  Historie 
baade  ved  Dyder  og  Talenter.  Ali  var  af  Fødsel  en  Dal- 
matier,  men  havde  lang  Erfaring  i  Sultanens  Tjeneste  og 
var  som  Statsmand  udmærket  baade  ved  Dygtighed  og 
Klogskab,   lige  som   han   besad   ikke   blot  megen  ydre  Be- 


250  Soliman  II.  og  Ungarn. 

levenhed,  men  ogsaa  stor  Hjærtensgodhed.  Han  plejede  at 
sige  til  de  Busbecq,  at  Rigdom,  Ære  og  Værdighed  vare  i 
Overflødighed  faldne  i  hans  Lod,  derfor  var  nu  hans  eneste 
Livsmaal  at  vise  Godhed  mod  alle,  for  at  Efterverdenen 
kunde  mindes  hans  Navn  med  Taknemmelighed.  Mellem 
ham  og  de  Busbecq  kom  det  snart  til  en  hjærtelig  For- 
staaelse;  Ali  ønskede  alvorlig  Fred,  thi  han  saae,  at  So- 
liman, hvem  han  var  varmt  hengiven,  blev  gammel  og 
trængte  til  Ro;  derfor  benyttede  Ali  sin  Indflydelse  paa 
begge  Parter  til  at  stemme  dem  forsonlig  mod  hinanden. 
Det  kom  derfor  snart  til  en  Overenskomst,  medens  der, 
hvis  Ali  ikke  havde  været,  sikkert  havde  rejst  sig  nye 
Vanskeligheder,  da  Bajazet  døde  i  Persien,  og  Sultanen 
saaledes  blev  fri  for  sine  Bekymringer  i  denne  Retning. 
Ali  Pasha  beviste  nu  i  al  Venskabelighed  de  Busbecq  det 
unyttige  i  at  haabe  paa,  at  de  huslige  Rænker  skulde 
gavne  hans  Sag,  og  sagde:  »Stol  paa  mit  Ord;  det  er  ikke 
raadeligt  for  Dem  at  søge  Udflugter  eller  gjøre  unyttige 
Vanskeligheder«.  De  Busbecq  indsaa,  at  han  havde  Ret, 
og  at  det  klogeste  vilde  være  at  opgive  nogle  af  de  For- 
dringer, han  i  Ferdinands  Interesse  havde  fastholdt;  det 
kom  endelig  til  en  Overenskomst,  og  der  blev  sluttet  en 
Vaabenstilstand  eller  Fred  paa  otte  Aar.  Ferdinand  skulde 
betale  en  Tribut  paa  30,000  Dukater  om  Aaret  og  Sul- 
tanen va^re  ansvarlig  for,  at  Freden  blev  overholdt  af  Johan 
Sigismund,  Elisabets  Sen.  Begge  Parter  skulde  beholde  de 
Landsdele,  de  paa  den  Tid  havde  i  Besiddelse,  og  hvis  der 
opkom  Stridigheder  mellem  deres  respektive  Undersaatter 
med  Hensyn  til  det  nojagtige  Grænseskjel,  skulde  disse  af- 
gjøres  ved  Voldgift. 

Saaledes  lede  Hovedbestemmelserne  i  den  Fredstraktat, 
hvormed  de  Busbecq  i  Aaret  1562  vendte  tilbage  til  Wien. 
Herved  var  da  Freden  sikret,  for  saa  vidt  den  kunde  sikres, 
for  et  vist  Antal  Aar;  men  i  Virkeligheden  var  det  ikke 
stort  mere  end  en  Vaabenstilstand,  thi  der  var  intet  blevet 


Soliman  II.  og  Ungarn.  251 

bestemt,  og  intet  Spørgsmaal  var  blevet  afgjort.  Imidlertid 
var  en  aaben  Krig  undgaaet,  som  paa  den  Tid  vilde  have 
været  begge  Parter  højst  ubelejlig;  for  ?øvrigt  var  den 
største  Fordel  paa  Sultanens  Side,  medens  Ferdinand  ikke 
var  kommen  sit  Maal,  Ungarns  og  Transsylvaniens  Besid- 
delse, et  Skridt  nærmere.  I  Virkeligheden  varede  Freden 
ikke  mere  end  to  Aar,  i  det  den  ved  Ferdinands  Død  blev 
brudt  af  hans  Søn  og  Efterfølger  Maximilian  IL 

Det  var  saaledes  vel  ikke  lykkedes  de  Busbecq  at 
gjennemføre  sin  Herres  Ønsker;  men  Skylden  derfor  var 
ikke  hans;  thi  hvad  Ferdinand  vilde,  var  paa  dette  Tids- 
punkt uopnaaeligt;  de  Busbecq  havde  dog  under  hele 
sin  vanskelige  og  ubehagelige  Sendelse  udvist  stor  diplo- 
matisk Dygtighed  i  Forbindelse  med  et  Maadehold  og  en 
Takt,  hvorved  han  ikke  blot  vandt  Kustems  Agtelse  og 
Ali  Pashas  Venskab,  men  tillige  i  høj  Grad  formindskede 
den  Spænding,  der  hidtil  havde  hersket  mellem  de  to 
Regeringer,  og  saaledes  i  det  mindste  for  Øjeblikket  tilveje- 
bragte en  nogenlunde  taalelig  Løsning  jaf  den  langvarige 
Strid. 


De  Busbecqs  langvarige  Ophold  i  Orienten  var  i  øvrigt|ikke 
uden  Betydning  for  Videnskaberne;  han  samlede  saaledes 
over  hundrede  græske  Haandskrifter,  som  han  senere  for- 
ærede Bibliotheket  i  Wien,  og  opdagede  i  Angora  det  be- 
rømte »Monumentum  Ancyranum«,  ]en  Indskrift  ii  sexgKo- 
lonner,  der  er  forfattet  af  Kejser  Augustus-' selvjjog  fortæller 
hans  forskjellige  Bedrifter.  Om  de  Busbecqs  øvrige  Liv  skulle 
vi  endnu  kun  tilføje,  at  han  beholdt  sin  Yndest  ved  Kejser- 
hoffet ;  1 562  blev  han  Opdrager  for  Kejser  Maximilians  tvende 
Sønner,  ledsagede  dem  1564  til  det  spanske  Hof  og  fulgte 
senere  med  Ærkehertuginde  Elisabet,  da  hun  blev  formælet 
med  Karl  IX.  af  Frankrig.  Senere  blev  han  østerrigsk 
Sendemand  i  Paris,  men  flygtede  paa  Grund  af  Borger-  og 

Religionskrigene  til  Flandern.  Undervejs  blev  han  over- 
folden af  en  Flok  ivrige  Katholiker,  som  ganske  vist  satte 
hana  i  Frihed  igjen,  da  hans  Papirer  indeholdt  de  nødven- 
dige Oplysninger  om  hans  Rang;  men  den  indjagne  Skræk 
foranledigede  en  hidsig  Feber,  hvoraf  han  kort  derpaa  døde 
(1592)  paa  Slottet  Maillot  ved  Rouen.  De  Busbecq  var  og- 
saa  en  betydelig  Forfatter;  hans  to  vigtigste  Værker  ere: 
»Itineraria,  Constantinopolitauum  et  Amasianum,  et  de  re 
militari  contra  Turcas  institnenda  consiliura«,  hvori  han 
grundig  og  klart  udvikler  Portens  Politik,  Magt  og  Svaghed 
(Antw.  1582)  og  »Epistolae  ad  Rudolphum  II.  iraperatorem 
e  Galliae  scriptae«,  som  ere  overordentlig  vigtige  for  Da- 
tidens Historie. 


Den  første  Strid  mellem  Frederik  II.  og  Maria 
Theresia. 

(Efter  nye  Dokumenter.) 
(Slutning). 

Freden  i  Breslau.    Frederik  svigter  Frankrig. 

jJa  Bellc-Isle,  før  han  begav  sig  til  sin  nye  Post, 
rejste  tilbage  til  Frankfurt,  glemte  han  ikke  at  meddele 
Frederik  de  Bestemmelser,  han  mente  at  have  foranlediget, 
og  som  han  indbildte  sig  maatte  være  ham  behagelige. 
Det  er  imidlertid  tvivlsomt,  om  Kongen  i  denne  Med- 
delelse fandt  tilstrækkelig  Trøst  for  sine  fejlslagne  Planer, 
eller  om  han  modtog  den  med  ublandet  Tilfredshed. 

Aldrig  havde  hans  Humør  været  saa  sort  som  i  de 
Dage,  der  fulgte  efter  hans  Tilbagekomst  fra  Mahren; 
skjønt  Valori  var  vant  til  hans  Luner,  forfærdedes  han  dog 
over  hans  Sindstilstand;  men  det  er  ikke  noget  egentligt 
Bevis  paa  hans  Skarpsindighed,  at  han  tilskrev  Kongens 
onde  Lune  de  Samvittighedsnag,  han  mente,  at  han  maatte 
føle  over  til  ingen  Nytte  at  have  paaført  sin  Hær  og  den 
uskyldige  Befolkning  Lidelserne  ved  et  Felttog,  der  var 
blevet  ledet  med  ubønhørlig  Strænghed.  »Kongen  ser  ud 
som  en  fordømt,«  skrev  Ambassadøren  til  Belle-Isle,  og 
længe  efter  skrev  han  endnu  i  sine  Memoirer:    »Jeg  havde 

her  Anledning  til  at  se,  hvilken  Magt  den  ængstede  Sam- 
vittighed kan  have  over  et  Menneskes  Sjæl.  Kongens  Til- 
stand var  skrækkelig;  alle  hans  Ord  vare  fulde  af  Haardhed, 
hans  Latter  tvungen  og  ondskabsfuld,  hans  Spøg  bitter;  alt 
plagede  ham,  alt  vakte  Mistanke  i  hans  martrede  Sjæl. 
Hvad  maatte  jeg  ikke  lide  derunder!«  Valori  gjorde  Fre- 
deriks Samvittighed  alt  for  megen  Ære,  thi  den  plejede 
ikke  at  plage  ham.  Bevis  for,  at  Skrupler  ikke  havde  noget 
med  hans  Uro  at  gjore,  kan  man  i  Mangel  af  andet  finde 
i  følgende  lille  Anekdote,  som  Valori  selv  meddeler.  Der 
blev  en  Dag  i  Kongens  Telt  talt  om  nogle  Plyndringer, 
den  sachsiske  Hær  havde  foretaget  i  Bøhmen,  og  som  vakte 
megen  Harme.  »Har  De  nogen  Sinde  kjendt  Mage  til 
Folk,«  udbrød  Frederik,  »jeg  har  aldrig  kunnet  faa  dem 
til  at  plyndre  i  Måhren,  hvor  meget  jeg  end  opfordrede 
dem  dertil,  og  nu  plyndre  de  her  i  et  Land,  som  de  burde 
skaane!« 

Den  sande  Grund  til  hans  onde  Lune  var  for  det  første 
Ærgrelse  over,  at  det  Foretagende,  hvoraf  han  havde  pralet 
saa  meget,  var  glippet,  og  for  det  andet  Udsigten  til  et 
nyt  Felttog,  som  den  kommende  Sommer  vilde  gjore  nød- 
vendigt, og  som  tegnede  til  at  blive  meget  besværligere 
for  de  allierede  og  meget  mindre  indbringende  for  ham 
selv,  end  de  tidligere.  De  østerrigske  Tropper  havde  vundet 
i  Mod  og  Holdning  ved  deres  hjembragte  Sejre ;  deres  Selv- 
tillid var  voxet  ved,  at  de  i  Løbet  af  to  Maaneder  havde 
faaet  en  fransk  Hær  til  at  kapitulere  og  tvunget  Frederik 
til  Tilbagetog.  Storhertugen,  der  var  tilfreds  med  tilsyne- 
ladende at  have  haft  Del  i  Sojren,  overgav  Kommandoen 
til  Prins  Karl  af  Lothriagøu,  da  Maria  Theresia,  skjont 
hun  ikke  vilde  indrømme  det,  dog  begyndte  at  frygte  for, 
at  han  ikke  var  denne  Post  voxen.  I  Wien  ventede  |mau 
sig  meget,  maaske  alt  for  meget,  af  den  nye  General,  hvis 
behagelige  Ydre,  elegante  Holdning  og  slebne  Væsen  dan- 
nede en   stærk  Modsætning  til  Storhertugens  tvungne,   for- 


Den  første  Strid  mellem  Frederik  II.  og  Maria  Theresia.      255 

legae  Optræden.  Den  østerrigske  Hærs  Stilling  var  for- 
træffelig; Hovedmassen  stod  paa  Grænsen  af  Måhren  og 
Bøhmen  lige  over  for  Preusserne,  der  laa  i  Lejr  ved  Chru- 
dim,  og  en  betydelig  Afdeling  under  Fyrst  Lobkowitz  ved- 
blev at  spærre  Vejen  fra  Prag  til  Øvre-Østerrige  for  den 
franske  Hær.  Østerrigerne  havde  derimod  fri  Forbindelse 
til  alle  Sider  baade  med  Wien,  med  Nedre-Donau  og  med 
Khevenhiiller,  der  stadig  var  Herre  i  Bayern. 

Denne  militære  Fordel,  som  Frederiks  Geni  muligvis 
nok  kunde  faa  Bugt  med,  var  imidlertid  intet  mod  den, 
Maria  Theresia  havde  vundet  ved  to  længe  ventede  og 
endelig  indtrufne  Omvæltninger  i  Evropa.  I  London  havde 
nye  Parlamentsvalg  medført  en  Forandring  af  Kabinettet; 
Walpoie  var  bleven  nødt  til  at  gaa  af,  og  det  vigtigste 
Klagepunkt  imod  ham  var,  at  han  ikke  havde  hjulpet 
Østerrige,  da  det  var  i  Fare,  at  han  var  mistænkt  for  at 
have  haft  Del  i  den  Nevtralitet,  der  var  bleven  iagttaget, 
og  i  at  Kongen  af  Hannover  havde  stemt  for  Kurfyrsten 
af  Bayern  i  Frankfurt.  Hans  Efterfølger,  Carteret,  kom  til 
Magten  med  det  bestemte  Mandat  at  lade  England  tage 
mere  virksom  Del  i  Krigen  paa  Kontinentet.  Efter  at  have 
fornyet  og  forøget  det  Subsidium,  der  af  Parlamentet  var  blevet 
tilstaaet  Maria  Theresia,  skyndte  han  sig  at  stille  de  tolv 
Tusende  Mand  til  hendes  Disposition,  som  vare  hende  lovede, 
men  som  hun  endnu  ikke  havde  faaet.  Desuden  sendte  han 
en  extraordinær  Ambassadør  til  Haag  for  at  opfordre  Stæn- 
derne i  Holland  til  at  yde  en  lignende  Hjælp. 

Samtidig  besluttede  Hoffet  i  Turin  efter  et  Aars  Vaklen 
og  Tøven  sig  endelig  til  at  opgive  sin  gaadefulde  Holdning. 
Karl  Emmanuel  tog  Parti,  om  ikke  for  Maria  Theresia,  saa 
i  det  mindste  mod  Elisabeth  Farnese,  og  Spaniens  Bistand, 
der  saa  ivrig  var  bleven  tilbudt  Bayern,  blev  saaledes  til 
Skade  for  dem,  der  havde  modtaget  den  uden  at  overveje 
Følgerne.  Næppe  havde  et  spansk  Armékorps  betraadt 
Toskanas  Kyst,   før  Karl  Emmanuel  erklærede,   at   da  hans 

Rettigheder  i  det  mindste  vare  ligestillede  med  Infanternes, 
kunde  han  ikke  taale  endnu  et  Medlem  af  Huset  Bourbon 
i  Italien.  Ved  en  med  megen  Kunst  affattet  Traktat  lovede 
han  Østerrige  at  forsvare  Milano  mod  SpR niernes  Angreb 
imod  at  forbeholde  sig  en  nøjere  Undersøgelse  af  sine  Ret- 
tigheder og  af  de  omstridte  Spørgsmaal  til  senere.  Maria 
Theresia,  der  saaledes  var  sikker  paa  Beskyttelse  i  Italien, 
kunde  hjemkalde  alle  de  Tropper,  som  hun  ellers  havde 
maattet  anvende  til  at  vogte  sine  italienske  Grænselande. 
Denne  uventede  Bistand  fra  Vest  og  Syd  erstattede  fuld- 
komment den,  hun  havde  mistet  i  St.  Petersborg. 

Det  var  altsaa  ikke  saa  underligt,  om  Frederik  med 
Uro  imødesaa  det  kommende  Felttog,  især  da  han  ikke 
kunde  haabe  at  gjere  noget  Bytte  for  sig  selv.  Schlesien 
var  fuldstændig  underkastet,  og  det  var  altsaa  kun  for  at 
sikre  Erobringen  af  Måhven  og  Bohmen,  der  vare  lovede 
Sachsen  og  Bayern,  at  Preusserne  for  Fremtiden  skulde 
udgyde  deres  Blod.  Selv  en  mindre  egenkjærlig  Politik 
end  den,  hvis  Grundsætninger  Frederik  hyldede,  kunde 
have  følt  sig  ubehagelig  til  Mode  ved  slige  Udsigter. 

Og  dog  var  han,  saaledes  som  vi  kjende  ham,  mindre 
optagen  af  denne  Tanke  end  af  Frygt  for,  at  Frankrig,  hvis 
Krigen  fik  en  større  almindelig  evropæisk  Udstrækning, 
skulde  komme  til  at  spille  den  første  Rolle  og  han  selv 
synke  ned  til  at  indtage  en  simpel  Forbundsfælles  ringe 
Plads.  Hans  Skinsyge  og  Had  til  Frankrig  voxede  Dag 
for  Dag;  hvis  han  havde  været  ene  om  disse  Følelser,  vilde 
det  maaske  være  lykkedes  ham  at  berolige  sig  og  give  Tid; 
men  hele  hans  Hof,  alle  hans  Omgivelser  vare  engelsk- 
sindede, russisksindede,  endogsaa  esterrigsksindede  sna- 
rere end  fransksindede.  Det  var  meget  for  at  behage 
sine  Officerer,  at  Frederik  omtalte  de  franske  Marskalker 
og  Officerer  paa  en  Maade,  som  han  næppe  selv  kunde 
finde  berettiget;  men  siden  Franskmændenes  Nederlag  ved 
Lin/  tilfredsstillede  denne  Trøst  i  Skjældsord  dem  ikke  mere. 

Den  nationale  Stolthed,  den  tyske  Patriotisme,  disse  endnu 
halv  ubevidste  P'olelser  bleve  smigrede  ved  at  se  Lilje- 
banneret flygte  for  tysktalende  Soldater.  Preusserne  ærg- 
rede sig  over  ikke  at  kunne  udtale  deres  Glæde  højt;  de 
vare  misundelige  paa  Khevenhiiller,  og  hvis  en  saadan 
Bedrift  gjentog  sig,  vilde  Maria  Theresia  blive  alles  Helt- 
inde, selv  deres,  der  skulde  kæmpe  imod  hende.  Paa 
samme  Tid  gjenløde  de  protestantiske  Kirker  i  Holland  og 
i  mange  af  de  smaa  tyske  Stater  af  Forbandelser,  der  af 
Prædikanter,  som  vare  Sønner  af  landflygtige  franske  Re- 
formerte, udslyngedes  mod  Ludvig  XIV.'s  Efterfølger,  Anti- 
kristen og  Satans  Støtte,  Kristendommens  og  Frihedens 
Fjende.  Den  alt  andet  end  katholske  Frederik  ramtes  selv 
af  nogle  Stænk  af  disse  Forbandelser  og  følte  med  stigende 
Uro,  at  han  havde  indviklet  sig  i  en  Kamp  mod  Meninger, 
han  maaske  delte,  og  hvis  Betydning  han  i  alt  Fald  til- 
strækkelig indsaa  til  at  ønske  deres  Støtte.  Alle  disse 
Grunde  til  Utaalmodighed  og  Modløshed  forøgedes  endnu 
af  en,  som  ikke  havde  mindre  Magt  over  ham.  Han  be- 
gyndte at  komme  i  Pengetrang;  hans  Faders  opsparede 
Rigdomme  vare  næsten  forbrugte,  og  netop  nu  bad  den 
nye  Kejser,  der  havde  udtømt  alle  sine  Hjælpekilder,  ham 
om  en  betydelig  Pengehjælp  i  Form  af  Understøttelse  eller 
Laan. 

Omtrent  paa  denne  Tid  indlededes  der  atter  Under- 
handlinger fra  London,  og  Følgen  blev,  at  Podewils  fik 
Befaling  til  at  opfordre  Lord  Hyndfort  til  atter  at  begive 
sig  enten  til  Olmfitz  eller  Breslau  for  at  underhandle, 
denne  Gang  ikke  om  en  Vaabenstilstand ,  men  om  en 
endelig  Fred  paa  Grundlag  af  følgende  Betingelser:  Nedre- 
Schlesien  skulde  afstaas  med  omtrent  de  samme  Grænser, 
der  vare  angivne  i  Protokollen  fra  Klein-Schnellendorf,  men 
med  Tilføjelse  af  en  Kreds  og  et  Gods  i  Bøhmen,  Konigs- 
gratz    og    Pardubitz*).       Til    Gjengjæld    skulde   unægtelig 

*)  Det  er  værd  at  lægge  Mærke  til,  at  disse  Besiddelser  i  selve 

Dronningen  af  Ungarn  forpligte  sig  til  at  give  Kongens 
allierede  en  »rimelig  Erstatning«  og  modtage  Sømagternes 
Mægling  for  at  faa  sluttet  en  Fred,  hvori  alle  Magter 
skulde  være  indbefattede. 

Til  Kongens  store  Misfornøjelse  viste  Hyndfort  ingen 
Iver  for  at  efterkomme  Opfordringen;  det  var  alt  for  kort 
siden,  han  var  bleven  holdt  for  Nar,  til  at  han  skulde 
være  begjærlig  efter  endnu  engang  at  spille  samme  Rolle. 
Han  vidste  desuden,  at  Maria  Theresia  maatte  have  samme 
Følelse  og  i  endnu  højere  Grad,  og  Kongens  Forslag  vare 
ikke  af  den  Natur,  at  de  kunde  berolige  hende.  Han  op- 
satte derfor  under  forskjellige  Paaskud  sin  Rejse,  og  Fre- 
deriks Utaalmodighed  tiltog  Dag  for  Dag;  Sommeren 
var  nær,  Belle-Isle  havde  meldt  sin  Ankomst  og  kunde, 
hvad  Dag  det  skulde  være,  falde  ned  som  en  Bombe  i 
Preussernes  Lejr;  man  maatte  vide,  hvorledes  man  skulde 
modtage  ham.  Den  ulykkelige  Podewils  fik  det  ene  Brev 
efter  det  andet  fra  Kongen,  som  skyndte  paa  ham.  »Jo 
mere  jeg  tænker  derpaa,«  skrev  Kongen  til  ham  den  81te 
Marts,  »jo  mere  indser  jeg,  at  jeg  for  enhver  Pris  maa 
have  Fred  i  en  Fart.« 

Endelig  den  1 7de  April  kom  Hyndfort  til  Breslau,  og 
Podewils  skyndte  sig  at  indlede  Samtalen;  men  Sagen  vilde 
ikke  rigtig  komme  paa  Gled,  Englænderen  var  kold,  util- 
gængelig, ironisk  og  syntes  at  være  fast  bestemt  paa  denne 
Gang  ikke  at  ville  lade  sig  tage  ved  Næsen.  Efter  megen 
Debatteren  frem  og  tilbage  opnaaede  Podev^ils  dog  ikke 
andet  af  Hyndfort,  end  at  han  sendte  Kongens  Forslag  til 
Wien  uden  Kommentar  og  udbad  sig  ti  Dage  til  at  af- 
vente Svaret. 

Det    kunde   næppe   være   tvivlsomt;    Dronningen,    som 


dette  Øjeblik  vare  okkuperede  af  de  allierede,  og  at  Fre- 
derik tre  Maaneder  tidligere  havde  undertegnet  en  Traktat, 
hvori  de  bleve  afstaaede  til  Bayern. 

var  opflammet  af  sit  Held,  var  mindre  tilbøjelig  end  nogen 
Sinde  til  at  overskride  Grænsen  af  de  Indrømmelser,  hvor- 
paa  hun  egentlig  aldrig  for  Alvor  var  gaaet  ind.  Da  det 
blev  foreslaaet  hende  atter  at  træde  i  Underhandling  med 
Frederik,  sagde  hun:  »Kan  virkelig  nogen  endnu  for  Alvor 
vente  andet  af  Kongen  af  Preussen  end  Bedragerier?«  Og 
da  Storhertugen  selv  vilde  gribe  Pennen  for  at  undersøge 
Kongens  virkelige  Sindelag,  sagde  hun:  »Min  Hjærte,  du 
kan  skrive,  hvis  du  vil;  men  det  er  ikke  værdigt,  og  han 
vil  gjøre  en  slet  Brug  deraf.« 

Dronningen  fandt  selv  en  fortræffelig  Udvej  til  at  give 
et  Svar,  hvorved  hun  ikke  kompromitterede  sig;  hun  ind- 
saa,  at  hvis  hun  bestemt  fordrede  en  øjeblikkelig  og  kraftig 
Hjælp  (som  Kongen  sikkert  ikke  vilde  yde  hende),  kunde 
hun  vise  sig  føjelig  i  andre  Retninger  uden  at  udsætte  sig 
for  at  blive  taget  paa  Ordet.  Hun  nægtede  at  afstaa  noget 
af  Bøhmen,  men  lod  sig  forstaa  med,  at  hun  kunde  være 
tilbøjelig  til  at  afstaa  en  større  Del  af  Schlesien,  dog  kun 
paa  den  Bestemmelse,  at  Kongen  vilde  garantere  Østerrige 
Herredømmet  over  dets  øvrige  Stater,  i  det  mindste  de 
tyske,  og  at  han  vilde  forene  sig  med  Dronningen  og  Sø- 
magterne  om  snarest  mulig  at  jage  de  franske  Tropper  ud 
af  Riget,  hvis  Frihed  de  undertrykkede.  Denne  Betingelse, 
tilføjede  hun  med  et  Skær  af  Ironi,  kunde  ikke  være  van- 
ærende for  Kongen,  men  vilde  tvært  imod  skaffe  ham  den 
Ære  at  blive  sit  Fædrelands  Befrier  og  den,  som  gjen- 
oprettede  den  offentlige  Frihed.  Da  Hyndfort  overbragte 
Podewils  dette  Svar,  spurgte  denne :  »Er  der  ikke  mere 
paa  Bunden  af  Sækken?«  »Nej,  paa  Ære  ikke,«  svarede 
Englænderen.  »Da  ere  vi  begge  at  beklage;  thi  vi  have 
arbejdet  forgjæves.« 

Kongen  skrev  virkelig  til  Podewils,  at  han  var  »nær 
ved  at  falde  i  Afmagt«  over  en  saadan  Frækhed;  men  i 
Grunden  overdrev  han  sin  Forbavselse.  Hyndforts  stive, 
utilgængelige  Holdning  havde  forberedt  ham  paa  Udfaldet, 

Og  efter  i  nogen  Tid  at  have  raset  mod  Ambassadøren  og 
truet  med  at  skrive  til  London  for  at  faa  ham  afsat  ind- 
saa  han  til  sidst,  at  naar  Fredsmægleren  viste  sig  umed- 
gjørlig,  saa  laa  det  i,  at  der  ikke  var  bedre  Betingelser  at 
vente  fra  den  Part,  som  det  mest  angik.  Med  sin  sædvan- 
lige Bevægelighed  slog  han  pludselig  om  og  tog  sit  Parti; 
siden  Sejren  gjorde  Maria  Theresia  saa  umedgjørlig,  var 
der  kun  én  Maade,  hvorpaa  man  kunde  bibringe  hende  et 
mere  føjeligt  Sindelag,  nemlig  ved  at  tildele  hende  en  al- 
vorlig Kevselse,  som  kunde  kue  hendes  Stolthed  og  nedslaa 
hendes  Haab.  Han  besluttede  at  slaa  et  energisk,  grundigt 
Slag  og  derefter  forsøge  at  gjenoptage  Underhandlingen  paa 
andre  og  bedre  Betingelser.  De  ti  Dage,  inden  Svaret  fra 
Wien  kom,  benyttede  han  til  at  samle  sin  Hær  og  lade 
den  indtage  den  bedste  Stilling  og  til  at  levere  et  Slag 
mod  Prins  Karl  allerede  Dagen  efter  Svarets  Ankomst. 

For  Frederik  indtog  sin  slagfærdige  Stilling,  gav  han 
sig  endnu  Tid  til  at  sende  Bud  efter  Valori,  hvem  han  i 
den  senere  Tid  havde  undgaaet.  og  meddelte  ham  i  en 
særdeles  venskabelig  Tone,  at  Hoffet  i  Wien  atter  havde 
gjort  ham  Fredsforslag,  men  at  han  havde  givet  et  meget 
bestemt  Afslag.  Samtidig  skrev  han  et  Brev  til  Fleury, 
hvori  han  mere  end  nogen  Sinde  udbredte  sig  om  deres 
gjensidige  ubrødelige  Hengivenhed  og  mageløse  Enighed. 
»Man  siger,  at  P'jendeu  rykker  frem  imod  mig,«  tilføjede 
han,  »og  jeg  beder  Dem  om  at  lade  læse  nogle  Messer 
for,  at  det  maa  ske.  Hr.  de  Belle-Isle  vil  naa  her  til  den 
22de,  formoder  jeg,  og  jeg  tvivler  ikke  om,  at  vi  ville 
blive  meget  tilfredse  med  hinanden.«  Valori  oversendte 
baade  Kongens  Brev  og  hans  Forsikringer,  men  udtalte  sig 
derom  i  en  noget  vantro,  melankolsk  Tone,  der  er  let  at 
forklare  ved  Mindet  om  saa  mange  skuffede  Illusioner. 

Slaget  mellem  Preusserne  og  Østerrigerne  stod  den 
17de  Maj  og  havde  den  forønskede  Virkning.  Frederik 
havde  af  forskjellige  Kjendetegn  mærket,   at  det  var  Prins 

Karls  Hensigt  at  stile  lige  mod  Prag  og  bane  sig  Vej 
mellem  den  preussiske  og  den  franske  Hær  ojg  skille  dem 
fra  hinanden.  For  at  hindre  Udførelsen  af  denne  Plan  op- 
stillede Frederik  sine  Tropper  lige  over  for  Prinsens  Hær 
i  en  Slags  Halvkreds,  hvoraf  den  venstre  Fløj  blev  staaende 
i  Chrudim,  medens  Centrum  indtog  en  sumpig  Slette  om- 
kring Ciatkau  og  Chotusitz,  og  den  højre  Fløj  strakte  sig 
lige  til  Landsbyen  Kuttenberg.  Han  spærrede  saaledes 
fuldstændig  Vejen  til  Prag  for  Prinsen,  og  denne,  som  ikke 
saaledes  kunde  lade  sig  lamme  i  alle  sine  Bevægelser,  var 
nødt  til  at  gjøre  et  Forsøg  paa  at  sprænge  den  Barriere, 
der  var  opstillet  foran  ham.  Han  angreb  selv  Preussernes 
Linje  og  var  i  Begyndelsen  heldig,  i  det  det  lykkedes  ham 
at  kaste  Fjendens  venstre  Fløj  tilbage,.  Frederik  kom  imid- 
lertid til  Undsætning  og  tvang  Prinsen  til  at  trække  sig 
tilbage  med  Tab.  Træfningen  var  meget  morderisk;  skjønt 
den  kun  varede  tre  Timer,  maatte  Østerrigerne-  efterlade 
syv  Tusende  og  Preusserne  fire  Tusende  paa  Valpladsen. 
Den  sejrrige  Hærs  Tab  var  saaledes  ikke  meget  ringere 
end  den  overvundnes,  og  denne  Grund  tog  Frederik  til 
Paaskud  for,  at  han  ikke  forfulgte  sin  Fordel  videre  og 
ganske  slog  Fjenden  paa  Flugt;  men  Følgen  var,  at  Prinsen 
af  Lothringen  ikke  blev  foruroliget  paa  sit  Tilbagetog  og 
kunde  indtage  næsten  samme  Stilling  som  før  sit  Nederlag. 
Han  maatte  ganske  vist  opgive  at  gaa  lige  løs  paa  Prag, 
men  blev  ikke  afskaaren  fra  Fyrst  Lobkowitz,  hvilket  var  af 
megen  Vi^rtighed  for  ham.  Naar  han  rykkede  til  venstre 
Og  sluttede  sig  til  denne  Division,  kunde  han  endnu  naa 
Prag;  han  behøvede  blot  at  følge  de  to  Sider  af  den  Rekt- 
angel, hvis  Diagonallinje  var  ham  spærret. 

Denne  Uvirksomhed  efter  en  saa  rask  og  heldig  ind- 
ledet Affære  lignede  Frederik  saa  lidt,  at  alle  lagde  Mærke 
dertil,  og  alle  Historikere  bekræfte  den.  »Preusserne,«  siger 
Arneth,  »forfulgte  ikke  Prins  Karl  længere,  end  det  var 
nødvendigt  for  at  vise,  at  de  vare  Herrer  over  Valpladsen.« 

Historisk  Arkiv.  1883.    II.  18 

Droysen  siger  det  samme  og  tilfejer:  »Det  stod  i  Kongens 
Magt  at  tilintetgjøre  den  slagne  Hær;  men  det  var  ikke 
hans  Hensigt.« 

Hvis  det  ikke  passede  med  Frederiks  Planer  at  høste 
Frugten  af  sin  Sejr,  undlod  han  i  det  mindste  ikke  at 
gjøre  megen  Støj  derover.  Saa  snart  Slaget  var  endt,  skrev 
han  selv  til  Kongen  af  Frankrig,  til  Kejseren,  til  Kongen 
af  Polen,  til  Belle-Isle,  Broglie,  Valori  og  Podewils ;  i  hvert 
Brev  udtrykte  han  sig  forskjellig,  men  stadig  med  Begej- 
string og  Glæde.  »Sire,«  skrev  han  til  Ludvig  XV,,  »Prins 
Karl  har  angrebet  mig,  og  jeg  har  slaaet  ham  tilbage.« 
Og  til  Karl  VIL:  »Min  Glæde  er  saa  meget  større,  som 
jeg  haaber  derved  at  have  gjort  Deres  kejserlige  Majestæt 
til  Herre  i  Bøhmen.«  Til  Broglie  endelig  skrev  han  med 
et  temmelig  krænkende  Stænk  af  L'oni:  »Jeg  er  overbevist 
om,  at  De  ikke  vil  undlade  at  benytte  Dem  af  den  Be- 
styrtelse, denne  Efterretning  vil  foraarsage  i  Fyrst  Lobko- 
witz's  Hær.  Det  er  meget  vigtigt  for  vor  fælles  Sag,  at 
De  ikke  giver  Fjenden  Tid  til  at  besinde  sig,  og  da  jeg 
paa  min  Side  tilføjer  Fjenden  saa  vægtige  Slag,  kan  det 
ikke  tillades  Deres  Hær  intet  at  gjøre;  det  vilde  være  en 
evig  Skjændsel  for  den  franske  Nation.  Jeg  har  alt  for 
høje  Tanker  om  den  franske  Tapperhed  til  ikke  at  haabe, 
at  De  vil  gribe  Lejligheden  til  at  vinde  Hæder.«  Til  Va- 
lori skrev  han:  »Nu  vel,  Ven  Valori,  har  jeg  ikke  holdt 
Ord;  have  vi  ikke  slaaet  Østerrigerne?  Jeg  haaber,  de 
Herrer  Franskmænd  ville  være  tilfredse  med  mig.«  Ganske 
vist  var  Valori  tilfreds,  det  var  umuligt  at  være  andet; 
men  det  er  et  Spørgsmaal,  om  han  blev  lige  saa  glad  ved 
en  anden  Billet,  han  modtog  to  Dage  senere,  og  hvori 
Kongen  udtrykte  sig  lidt  anderledes,  »Jeg  har  holdt  Ord,« 
skrev  Kongen  deri;  »nu  er  jeg  kvit  med  mine  allierede, 
og  de  Slyngler  af  Sachsere  have  ikke  været  med.« 

Den  glædelige  Efterretning,  der  saaledes  blev  sendt 
nd  i  Verden,  naaede  Belle-Isle  paa  Vejen  til  Prag.     Han 

havde  forsinket  sig  temmelig  længe  i  Frankfurt  for  at 
hjælpe  den  nye  Kejser,  der  syg,  ængstelig  og  pengeløs, 
som  han  var,  ikke  kunde  undvære  hans  Kaad.  Heller  ikke 
havde  han  noget  imod  at  lade  den  nye  franske  Hær,  der 
skulde  operere  i  Bayern,  naa  Tyskland,  fer  han  kom  til 
Prag,  for  at  hans  Samliv  med  Broglie  kunde  blive  af  saa 
kort  Varighed  som  muligt.  Frederiks  indirekte  Bebrej- 
delser havde  saaret  den  gamle  Soldat  dybt,  og  han  havde 
strax  taget  Handsken  op  og  svaret,  at,  saa  vidt  han  vidste, 
trængte  Franskmændene  i  Almindelighed  mere  til  Tømme 
end  til  Spore.  »Kongen  kunde  gjærne  have  sagt  mig  det 
samme  i  mere  høflige  Udtryk,«  skrev  han  til  Krigs- 
ministeren; »men  da  han  maaske  ikke  kan  Fransk,  maa 
man  haabe,  at  hans  Brev  er  mere  passende  paa  hans 
Sprog  end  paa  vort.«  Imidlertid  følte  han,  at  det  tilkom 
ham  at  fuldføre  det  Værk,  Preusserne  havde  begyndt,  men 
opgivet  paa  Halvvejen;  dog  var  han  samtidig  meget  urolig 
over  den  bekvemme  Stilling,  Frederik  havde  tilladt  Prins 
Karl  at  indtage,  og  som  gjorde,  at  han,  hvad  Øjeblik  det 
skulde  være,  kunde  komme  Lobkowitz  til  Hjælp.  »Hvis 
Prinsen  kommer  til,  bliver  jeg  overvældet,«  sagde  han. 
Desuden  havde  saa  vel  han  som  Belle-Isle  i  den  senere 
Tid  faaet  Brev  paa  Brev  fra  Versailles,  baade  fra  Mini- 
steren og  Kardinalen,  med  Paabud  om  aldrig  at  bringe  sig 
i  en  saadan  Stilling,  at  de  ikke  kunde  undvære  Kongen  af 
Preussens  Hjælp,  eftersom  man  aldrig  kunde  være  sikker 
paa  ham  og  bestandig  maatte  mistænke  ham  for  at  ville 
slutte  Fred.  Det  var  Virkningen  af  Valoris  triste  og  kun 
alt  for  begrundede  Spaadomme;  men  i  Handlingens  Øjeblik 
var  denne  Advarsel  ikke  meget  opmuntrende. 

Broglie  meddelte  Belle-Isle  sine  Betænkeligheder,  og 
de  to  JVlarskalker  lode  for  en  Tid  deres  Fædrelandskj ær- 
lighed og  Pligtfølelse  besejre  deres  gjensidige  Antipathi. 
Belle-Isle  især  var  i  den  elskværdige  Sindsstemning,  som 
følger  med  Triumf  og  Ære.    De  bleve  enige   om,   at   de 

for  at  tilfredsstille  Frederik  og  opretholde  Frankrigs  Ære 
vilde  gjøre  et  Angreb  paa  Fyrst  Lobkowitz,  som  havde 
nærmet  sig  den  franske  Hær  for  at  belejre  den  lille  By 
Frauenberg,  der  havde  bayersk  Besætning.  Naar  Fjenden 
da  ved  et  kraftigt  Choc  var  dreven  tilbage  og  gjort  bange, 
vilde  Belle-Isle  personlig  begive  sig  til  den  preussiske 
Lejr  for  i  Forening  med  Frederik  at  lægge  Planer  for 
Sommerens  Felttog  og  undersøge,  hvor  vidt  man  kunde 
stole  paa  hans  Hjælp.  Angrebet  blev  foretaget  den  26de 
Maj  og  lob  meget  heldig  af;  de  franske  Tropper  kom 
uformodet  bag  paa  Lobkowitz's  Hær,  hvis  Arrieregarde  de 
mødte  ved  Indgangen  til  et  meget  snævert  Pas  i  Omegnen 
af  Landsbyen  Sahay;  der  opstod  en  meget  heftig  Kamp, 
som  kun  varede  nogle  Timer,  og  hvor  Franskmændene  gik 
af  med  Sejren.  Lobkowitz  trak  sig  skyndsomt  tilbage  og 
opgav  Belejringen  af  Frauenberg. 

Hele  Dagen  igjennem  havde  de  to  Marskalker  bro- 
derlig staaet  Side  om  Side,  og  om  Aftenen  saae  de  begge 
lige  straalende  ud;  de  lykønskede  gjensidig  hinanden  til 
Sejren,  og  Belle-Isle  viste  endogsaa  sin  Kollega  den  Høf- 
lighed at  udvælge  hans  yngste  Son,  Grev  de  Revel,  til  at 
bringe  den  gode  Nyhed  til  Versailles.  Allerede  næste  Dag 
blev  imidlertid  des  værre  den  skjønne  Enighed  forstyrret; 
Belle-lsle  var  ivrig  efter  at  benytte  den  vundne  Fordel  til 
at  forsøge  paa  at  trænge  Lobkowitz  ud  af  Bøhmen;  men 
Broglie,  der  stadig  frygtede  for,  at  Prins  Karls  Hær  skulde 
komme  ham  til  Hjælp,  turde  ikke  rykke  videre  frem. 
Belle-Isle  indvendte,  at,  naar  han  ikke  vilde  rykke  frem, 
burde  han  trække  sig  tilbage  til  den  tidligere  sikre  Stil- 
ling og  opgive  Valpladsen,  som  de,  i  Fald  det  af  Broglie 
frygtede  Tilfælde  indtraf,  ikke  vilde  kunne  holde.  Broglie 
derimod  mente  at  kunne  holde  sig  der,  saa  længe,  til  han 
fik  at  vide,  hvor  vidt  han  kunde  gjøre  Regning  paa  Bi- 
stand fra  den  preussiske  Hær.  At  han  i  dette  Punkt 
havde  Uret,  viste  sig  imidlertid  senere. 

Belle-Isle  gav  sig  paa  Vejen  til  den  preussiske  Lejr 
lige  saa  utilfreds  med  det,  han  forlod,  som  urolig  for,  hvad 
han  gik  i  Møde.  Han  fik  undervejs  at  vide,  at  Frederik 
i  Steden  for  at  forfølge  Prins  Karl  under  Paaskud  af,  at 
hans  Tropper  trængte  til  Hvile  og  manglede  Fødemidler, 
havde  ladet  dem  sprede  sig  langs  med  den  lille  Flod  Sa- 
sawa.  Det  var  umuligt  at  vise  Prinsen  tydeligere,  at  han 
kunde  handle  efter  Godtbefindende,  og  at  Preusserne  ikke 
skulde  genere  ham,  naar  han  blot  lod  dem  i  Ro.  Belle- 
Isle  kom  altsaa  til  Lejren  med  Sindet  fuldt  af  Mis- 
tanke. 

Vi  behøve  næppe  at  sige,  at  hans  Mistanke  var  sær- 
deles begrundet;  thi  allerede  fire  Dage  efter  Slaget  lod 
Frederik  Hyndfort  vide,  at  han  ikke  var  saa  beruset  af  sit 
Held,  at  han  derfor  havde  tabt  al  Følelse  for  Maadehold, 
det  vil  sige,  at  han  var  rede  til  at  gjenoptage  Underhand- 
lingerne uden  at  forandre  noget  ved  sit  Ultimatum.  Hynd- 
fort anerkjendte  denne  Gang  Skæbnens  Dom  og  raadede 
Maria  Theresia  til  at  vise  Resignation.  Den  Maade,  hvor- 
paa  han  bar  sig  ad  med  at  opnaa  Dronningens  Samtykke, 
viser  tydelig  nok,  at  han  kjendte  hendes  ubøjelige  Sind; 
thi  hans  eneste  Argument  var,  at  intet  Nederlag  var  uop- 
retteligt, og  hvad  Lykken  tog  i  Dag,  kunde  den  give  til- 
bage i  Morgen.  »Dronningen,«  skrev  han,  »her  saa  meget 
mindre  betænke  ^ig  paa  at  gaa  ind  paa,  hvad  der  forlanges 
af  hende,  som  hendes  Samtykke  bliver  hende  fravristet 
ved  Vold  og  Troløshed.  Ingen  Magt  i  Himlen  eller  paa 
Jorden  vil  i  Fremtiden  kunne  dadle  det  østerrigske  Hus, 
hvis  det  senere  øver  Gjengj ældeisens  Ret  og  benytter  deu 
første  Lejlighed  til  at  gjenerobre,  hvad  der  nu  fra- 
tages det.« 

Da  dette  Brev  naaede  Wien  næsten  samtidig  med  den 
sørgelige  Efterretning  om  Nederlaget  ved  Chotusitz,  havde 
Maria  Theresia  lige  bragt  en  lille  Prinsesse  til  Verden^ 
der  fik  Navn  af  Maria  Christine   og  senere  kom  til  at  ind- 

tage  en  vigtig  Plads  i  den  kejserlige  Familie.  Skjent 
ingen  Lidelser  formaaede  at  kue  hendes  modige  Sjæl,  var 
hun  dog  mindre  skikket  end  ellers  til  at  holde  Stand  mod 
de  indtrængende  Opfordringer,  der  fra  alle  Sider  rettedes 
til  hende.  Dog  varede  det  flere  Dage,  før  hun  gav 
efter,  og  da  var  det  endda  kun  til  Dels;  hun  opgav  ganske 
vist  at  fordre  Kongen  af  Preussens  Bistand  og  gik  ind 
paa  at  nejes  med  hans  Nevtralitet;  men  hun  var  urokkelig 
med  Hensyn  til  Bøhmen.  »Jeg  vil  ikke  lade  nogen  røre 
derved,«  sagde  hun,  »selv  om  Kongen  af  England  kom  og 
bad  mig  derom  i  Spidsen  for  sit  Parlament.  Hellere  vil 
jeg  begraves  under  Wiens  Ruiner!«  Det  højeste,  der  kunde 
opnaas  af  hende,  var,  at  hun  holdt  fast  ved  det  Forslag, 
hun  tidligere  havde  gjort,  om  at  afstaa  et  større  Stykke  af 
Schlesien.  Det  kom  altsaa  nu  blot  an  paa,  om  Frederik 
vilde  nøjes  med  denne  Indrømmelse,  og  Sagens  Afgjørelse 
laa  i  hans  egen  Haand. 

Ikke  desto  mindre  modtog  han  Belle-Isle  med  smilende 
Ansigt  og  aabne  Arme  som  en  gammel  Ven;  han  havde 
modtaget  ham  ved  Indgangen  til  Lejren,  og  da  de  spase- 
rede tilbage  sammen,  nødte  han  ham  med  den  ømmeste 
Deltagelse  til  at  tage  hans  Kappe  paa,  da  det  truede  med 
Uvejr,  og  han  frygtede,  han  skulde  komme  til  at  fryse. 
Samtalen  begyndte  med  varme  Lykønskninger  fra  Belle- 
Isle  i  Anledning  af  Sejren  den  17de  Maj.  Kongen  nød 
med  Tilfredshed  den  Virak,  hvorpaa  Belle-Isle  ikke  sparede; 
men  han  syntes  ikke  at  ville  gjengjælde  Komplimenterne 
og  omtalte  Træfningen  ved  Sahay  paa  en  temmelig  kold 
og  spottende  Maade  som  en  Skjærmydsel  uden  Betydning. 
Belle-Isle  modsagde  ham  ikke;  paa  Valpladsen  havde  han 
været  fuld  af  Stolthed  over  Sejren;  men  siden  havde  han 
hørt,  at  Marskalk  de  Broglies  Venner  i  den  Anledning 
ønskede  at  skaffe  ham  Titel  af  Hertug,  og  han  skjøttede 
ikke  om  at  hjælpe  til  at  forherlige  sin  Rival.  Frederik 
spurgte  derpaa  temmelig  skarpt,  hvorfor  de  ikke  havde  for- 

fulgt  Fyrst  Lobkowitz  paa  hans  Tilbagetog;  men  Belle- 
Isle  gjengjældte  Sporgsraaalet  med  paa  sin  Side  at  forhøre 
sig  om,  hvorfor  Frederik  ikke  havde  benyttet  sig  af  Sejren 
ved  Chotusitz.  »De  har  herved,«  sagde  han,  »gjentaget 
den  Fejl,  De  begik  efter  Indtagelsen  af  Neisse,  og  som  let 
kunde  være  kommen  Dem  dyrt  til  at  staa.« 

Frederik  forsøgte  ikke  at  forsvare  sig;  han  vedblev  at 
være  rolig  og  elskværdig,  men  tillige  urokkelig  i  sin  Be- 
slutning om  ikke  at  forfølge  Prinsen  af  Loth ringen.  »Før 
den  15de  Juli,«  sagde  han,  »maatte  ingen  gjøre  Regning 
paa  ham;  han  behøvede  den  Tid  til  at  gjenoprette  sit 
Tab  og  sætte  Hæren  i  Stand;  hvis  da  de  franske  Tropper 
til  den  Tid  vare  disponible,  kunde  de  i  Forening  marchere 
mod  Wien  paa  begge  Sider  af  Donau.  »Men,«  sagde 
Belle-Isle,  »hvis  nu  Marskalk  de  Broglie  blev  angreben  af 
hele  den  østerrigske  Hær?«  —  »I  saa  Tilfælde,«  svarede 
Frederik,  »kunde  han  trække  sig  tilbage  til  Pisek,  hvor 
han  havde  tilbragt  Vinteren;  og  desuden,  hvorfor  skulde 
han  ikke  kalde  de  sachsiske  Tropper  til  Hjælp,  som  endnu 
ikke  have  været  i  Hden?  Nu  er  det  deres  Tur.«  Alt, 
hvad  Belle-Isle  ved  sine  indstændige  Opfordringer  opnaaede, 
var,  at  et  preussisk  Detachement  skulde  rykke  frem  til 
det  Sted,  hvor  Sasawa  falder  i  Moldau,  for  at  være  i 
Stand  til  at  komme  Prag  til  Hjælp  i  Tilfælde  af,  at  det 
blev  angrebet. 

For  at  udslette  det  ubehagelige  Indtryk  af  dette  tarve- 
lige og  med  Nød  og  næppe  fravristede  Løfte  om  Hjælp 
gav  Frederik  sig  derpaa  til  at  rase  mod  Østerrigernes 
utaalelige  Hovmod  og  Indbildskhed.  »Der  existerer  ikke 
noget  mere  hævngjerrigt,«  sagde  han,  »end  Storhertugen 
og  især  Dronningen,  og  hvis  hun  ikke  bliver  ydmyget,  vil 
hun  bringe  hele  Evropa  i  Oprør,  selv  om  hun  slutter  Fred; 
thi  hun  gjør  det  kun  for  at  vinde  tilbage,  hvad  hun  har 
tabt.  Ingen  kan  være  mere  interesseret  end  jeg  i,  at  hun 
ikke   bliver  for  mægtig;    thi  efter   hvad  der  er   foregaaet, 

vil  der  altid  vedblive  at  bestaa  et  uforsonligt  Had  mellem 
Østerrige  og  os.  Jeg  har  maaske  alt  for  letsindig  indladt 
mig  paa  denne  Krig,  og  jeg  har  gjennemgaaet  Timer 
fulde  af  Tvivl  og  Uro.  Jeg  skal  aldrig  glemme,  hvorledes 
De  har  opført  Dem  imod  mig.  Nu  ønsker  jeg  kun  en 
god  og  solid  Fred.« 

Dette  Ønske  om  Fred,  som  Frederik  saaledes  for 
første  Gang  udtalte,  pirrede  uden  Tvivl  Belle-Isles  Nys- 
gjerrighed;  thi  han  spurgte  ham,  hvorledes  han  tænkte 
sig,  at  en  almindelig  Fred  bedst  kunde  sluttes.  Frederik 
svarede  med  det  Udtryk,  der  nylig  er  blevet  berømt  ved  at 
benyttes  ved  en  anden  Lejlighed:  Beati  possidentes  og 
forklarede,  at  han  dermed  mente,  at  Bøhmen  skulde  tilhore 
Kejseren,  fordi  han  allerede  havde  det  i  Besiddelse;  men 
at  Sachsen  (da  Måhren  rimeligvis  ikke  vilde  være  erobret) 
maatte  nøjes  med  en  Del  af  Øvre-Schlesien.  »Jeg  tror 
ikke,«  tilføjede  han,  »at  man  kan  opnaa  mere  af  Dron- 
ningen i  Aar.«  »Derpaa,«  siger  Belle-Isle  i  sin  Beretning, 
som  man  gjør  bedst  i  her  at  meddele  ordret,  »sagde  han, 
at  han  ønskede  at  tale  aabent  og  fortrolig  med  mig,  men 
at  jeg  maatte  love  ikke  at  røbe  vor  Samtale  for  nogen, 
hvorpaa  han  spurgte,  om  vi  virkelig  ikke  agtede  at  for- 
lange noget  som  helst  til  Erstatning  for  de  uhyre  Summer, 
vi  havde  kostet  paa  Krigen.  Jeg  sagde  det  samme  til 
ham,  som  De  véd,  jeg  sagde  og  skrev  i  Fjor  i  Anledning 
af  et  lignende  Spørgsmaal,  og  som  jeg  ikke  vil  gjentage. 
Han  sagde,  at  det  var  meget  ædelmodigt  af  Kongen,  og  at 
det  jo  i  Grunden  var  det  vigtigste  for  Frankrig  at  faa 
Østerrige  ydmyget  og  sætte  en  Fyrste  paa  T^;onen,  som 
var  den  hæderligste  Mand  i  Tyskland,  og  paa  hvis  Ven- 
skab Kongen  og  hans  allierede  trygt  kunde  stole;  men  han 
tilføjede,  at  vi  burde  dog  alligevel  have  Luxemburg.  Jeg 
gjentog  min  bestemte  Nægtelse  og  sagde,  at  det  var  os 
nok  at  lade  Fæstningen  rasere  og  derpaa  bestemme  en  passende 
Grænse   paa   denne  Kant.     Kongen  af  Preussen    fandt,    at 

det  var  meget  lidt  at  forlange,  at  intet  kunde  være  mere 
rimeligt  og  tillige  mere  rosværdigt,  og  at  Freden  i  den 
Retning  vilde  være  let  at  slutte.« 

Samtalen  havde  mod  Slutningen  været  ret  hj ærtelig, 
Kongen  havde  udtalt  sig  saa  tydelig,  og  hans  Ønske  om 
en  fælles  og  for  alle  fordelagtig  Fred  syntes  at  være  saa 
oprigtig  ment,  at  Belle-Isle  forlod  Lejren  med  bedre  Haab, 
end  han  var  kommen.  »Lad  os  blot  holde  ud  en  Maaned 
endnu,«  sagde  han  til  Valori,  »da  vil  alt  være  frelst.«  I 
det  Øjeblik  han  skulde  rejse,  underrettede  Kongen  ham 
imidlertid  om,  at  haus  Spejdere  havde  bragt  ham  Bud  om, 
at  Prins  Karl  med  et  Korps  paa  20,000  Mand  rykkede 
frem  i  Retning  af  Lobkowitz's  Hær.  Meddelelsen  kunde 
være  til  Nytte,  men  denne  Begivenhed  havde  været  saa 
let  at  forudse  og  saa  let  at  hindre,  at  det  var  vanskeligt 
at  være  taknemmelig  for  Underretningen.  Belle-Isle  skyndte 
sig  imidlertid  at  lade  Efterretningen  gaa  videre  til  Broglie, 
medens  han  selv  efter  Frederiks  Raad  begav  sig  til  Dresden 
for  at  forsoge  af  den  sachsiske  Hær  at  opnaa  den  Hjælp, 
Preusserne  ikke  vilde  yde  ham. 

Hvor  meget  han  end  hastede,  kom  han  imidlertid  dog 
for  sent;  allerede  inden  han  havde  forladt  den  preussiske 
Lejr,  vare  de  to  østerrigske  Hære  stedte  sammen.  Naar 
man  sammenholder  de  forskjellige  Data,  kan  man  ikke 
tvivle  om,  at  Prins  Karl  kun  havde  oppebiet  Maria  There- 
sias  Svar  paa  Frederiks  Forslag  for  at  sætte  sig  i  Be- 
vægelse. Overbringeren  af  dette  Svar  har  næppe,  da  han 
passerede  Hæren,  undladt  at  meddele  Resultatet,  og  da 
Prinsen  nu  altsaa  var  sikker  paa  hverken  at  blive  forfulgt 
eller  angreben,  rykkede  han  frem  med  en  uventet  Dri- 
stighed og  Hurtighed.  I  Forening  med  Lobkowitz's  Af- 
deling beløb  Østerrigernes  Hær  sig  nu  til  60,000,  og  da 
Broglies  Hær  ikke  engang  talte  halvt  saa  mange,  var  han 
nødt  til  strax  at  trække  sig  tilbage.  Marskalken  maatte 
først  rømme  det  Terræn,  han  indtog  uden  for  Pisek,  der- 

paa  Pisek  selv,  og  til  sidst  ty  ind  uader  Prags  Mure. 
Hærens  uforsagte  Holdniug  hindrede  ganske  vist  Fjenden 
fra  at  komme  den  alt  for  nær ;  men  Tilbagetoget  maatte 
alligevel  foregaa  med  saa  megen  Hast,  at  en  Del  Bagage 
og  Munition  gik  tabt,  og  Hæren  naaede  Prag  i  Uorden. 
Byen  kunde  tro  sig  stedt  i  Fare;  det  var,  som  vi  have  set, 
det  eneste  Tilfælde,  hvori  Frederik  havde  lovet  Belle-Isle 
sin  Hjælp.  Den  trofaste  Forbundsfælle  fandt  imidlertid 
tværtimod,  at  det  var  det  rette  Øjeblik  til  at  bekjendtgjere 
det  Frafald,  som  han  længe  havde  været  bestemt  paa  at 
foretage. 

Det  hele  var  gaaet  hurtigere,  end  Frederik  havde  be- 
regnet; han  havde  ventet  mere  Langsomhed  af  Prins  Karl 
og  bedre  Modstand  af  den  franske  Hær.  Da  Efterretningen 
naaede  ham,  havde  han  derfor  ikke  endnu  givet  Podewils 
formel  Bemyndigelse  til  at  indvilge  i  Maria  Theresias 
Svar,  og  Østerrigernes  hurtige  og  heldige  Fremmarche 
gjorde  ham  bange  for,  at  hvis  den  kjække  Dronning  fik 
Underretning  derom,  fer  Freden  mellem  ham  og  hende  var 
sluttet,  skulde  hun,  fuld  af  nyt  Haab,  tage  det  Samtykke 
tilbage,  der  mod  hendes  Vilje  var  fravristet  hende.  Han 
skrev  derfor  ufortøvet  til  sin  Minister,  at  han  øjeblikkelig 
skulde  afgjøre  Betingelserne  med  Lord  Hyndfort  og  under- 
tegne Fredspræliminarierne. 

Dette  Brev  blev  skrevet  den  9de  Juni,  og  den  Ilte 
kom  Valori  til  ham  for  at  bede  om  den  Hjælp,  der  var 
dem  lovet.  Kongen  nægtede  i  første  Øjeblik  ikke  sin  For- 
pligtelse, skjønt  han  rasede  stærkt  over  de  franske  Gene- 
ralers Udygtighed;  men  han  ønskede  at  vente  to  Dage  for 
at  faa  nøjere  Oplysninger.  Da  Valori  forestillede  ham,  at 
Hastværk  var  nødvendigt,  og  at  han  dog  i  det  mindste 
kunde  give  de  Detachementer,  der  laa  nærmest  ved  Prag, 
Ordre  til  at  rykke  frem,  svarede  han:  »Træng  ikke  ind 
paa  mig;  I  kunne  selv  tjene  til  Exempel  paa,  hvad  der 
kommer  ud  af  at  dele   sine  Tropper.     Deres  Veltalenhed, 

min  Ven,  kan  maaske  bringe  mig  til  at  slutte  en  eller 
anden  Traktat,  men  De  vil  ikke  opnaa,  hvad  De  ønsker.« 

Nogle  Timer  senere  forlangte  Valori  atter  Avdiens. 
Denne  Gang  var  det  Belle-Isle,  som  fra  Dresden,  hvor  hen 
den  sørgelige  Efterretning  var  naaet,  sendte  en  indtræn- 
gende og  fortvivlet  Opfordring.  Frederik  indsaa,  at  det 
vilde  være  umuligt  at  vedblive  at  hykle  og  sagde  derfor: 
»Hr.  Marquis  de  Valori;  jeg  vil  ikke  narre  Kongen,  jeg 
vil  tale  aldeles  aabent  med  Dem.     Tilstanden  er  fortvivlet 

Deres  Hr.  de  Broglie  fortjener  megen  Dadel  —  der 

er  ikke  mere  nogen  fransk  Hær.  De  er  afskaaren  fra 
Deres  Magasiner  og  Hjælpetropper  —  alt  er  tabt.  Jeg 
siger  Dem,  at  vi  maa  slutte  Fred.«  Derpaa  kom  han  til- 
bage til  sin  tidligere  Paastand  om,  at  han  vidste  fra  sikker 
Haand,  at  der  blev  ført  hemmelige  Underhandlinger  mellem 
Wien  og  Paris.  »Jeg  vil  ikke  holdes  for  Nar,«  sagde  han, 
»jeg  arbejder  paa  at  faa  Fred;  Deres  Affærer  ere  i  en  saa- 
dan  Tilstand,  at  de  umulig  nogen  Sinde  kunne  bringes  paa 
Fode  igjen.  —  Jeg  ser  nok,  at  De  er  meget  vred;  men 
De  maa  sige  dette  til  Marskalk  de  Belle-Isle.«  Valori 
svarede,  at  han  unægtelig  var  meget  overrasket,  især  da 
Sagernes  Tilstand  ikke  kunde  være  fortvivlet,  undtagen 
hvis  han  ikke  vilde  staa  dem  bi;  der  var  mere  end  én 
Udvej  til  at  gjenoprette  alt.  —  »Ja,«  svarede  Kongen, 
»hvis  jeg  atter  vil  vove  et  Slag;  men  det  vil  jeg  ikke. 
Jeg  har  udgydt  Menneskeblod  nok,  og  jeg  spiller  alt  for 
højt  Spil  ved  at  indlade  mig  i  et  nyt  Slag,  til  at  jeg  atter 
vil  udsætte  mig  derfor.  Jeg  gaar  til  Grunde  med  Dem, 
hvis  jeg  ikke  tænker  paa  mig  selv.«  »Men,  Sire,  hvad 
skal  der  blive  af  Kejseren ,  naar  Deres  Majestæt,  hvis 
Værk  han  er,  svigter  ham?  Og  hvilken  Sikkerhed  vil  De 
selv  finde  i  Fremtiden?  Indser  De  ogsaa,  i  hvilken  Stil- 
ling denne  Fred  vil  bringe  Dem?«  »Det  er  min  Sag,  og 
jeg  vil  rede  mig  ud  deraf,  som  jeg  bedst  kan.  Hvad 
Kejseren   angaar,   kommer   man  vel    til  at  gjøre  noget  for 

ham.  Nu  vel,  min  kjære  Valori!  De  maa  altsaa  tage  hen 
til  Marskalk  de  Belle-lsle.«  Dermed  vendte  Kongen  ham 
Ryggen,  i  det  han  tilføjede:  »Paa  behageligt  Gjensyn.« 

Da  Valori  uaaede  Prag  med  sin  ubehagelige  Kommis- 
sion, mødte  der  ham  et  næsten  endnu  sørgeligere  Syn. 
Midt  under  den  almindelige  Forvirring  fandt  de  to  Mar- 
skalker  for  godt  mere  end  nogen  Sinde  at  give  efter  for 
deres  gjensidige  Fjendskab;  begge  vilde  kommandere,  og 
de  vare  ikke  enige  om  noget  som  helst.  Belle-lsle,  der 
var  kommen  fra  Dresden  strax  efter  Tilbagetoget,  dadlede 
skarpt  den  Stilling,  hans  Kollega  havde  ladet  Hæren  ind- 
tage under  Prags  Mure,  og  Broglie  afslog  haardnakket  at 
forandre  den.  Deres  store  Forskjellighed  viste  sig  ligeledes 
i  den  Maade,  hvorpaa  de  modtoge  Valoris  Efterretning. 
»Det  har  jeg  altid  ventet,  sagde  Broglie,  »jeg  har  aldrig 
delt  de  Forhaabninger.  man  har  forsøgt  at  bibringe  Kongen.« 
Belle-lsle  derimod  var  endnu  vantro;  han  bemærkede,  at 
der  i  det  Brev,  Valori  medbragte  fra  Kongen,  kun  taltes 
om  at  slutte  Fred  i  al  Almindelighed,  og  ikke  om,  at  Fre- 
derik vilde  slutte  Fred  for  egen  Regning.  Valori  havde 
saaledes  det  Uheld  at  blive  lige  ilde  modtagen  af  begge; 
den  ene  bebrejdede  ham,  at  han  troede  alt  tabt  og  »havde 
Frygten  malet  paa  sit  Ansigt«,  den  anden  derimod,  at  han 
var  rejst  uden  ordentlig  Forklaring,  uden  at  give  Frederik 
Tid  til  at  betænke  sig,  og  at  han  havde  paataget  sig  et 
Hværv,  han  burde  have  afslaaet;  thi  Kongen  af  Frankrigs 
Ambassadør  burrle  ikke  gjøre  sig  til  Kommissionær  for 
Kongen  af  Preussen. 

Da  Valori  saaledes  blev  afvist,  rejste  han  igjen  saa 
hurtig  som  muligt,  forsynet  med  et  Svar  fra  Belle-lsle, 
der  gjorde  en  sidste  Anstrængelse  for  at  afværge  det 
Brud,  hvorom  han  endnu  tvivlede.  Dersom  noget  kunde 
forøge  en  Franskmands  Sorg,  var  det  Synet  af  den  al- 
mindelige Glæde,  der  herskede  i  den  preussiske  Lejr. 
Fredslutningen   var  bleven  bekjendt,   og    skjønt  man  endnu 

ikke  vidste  Betingelserne,  blev  dog  Efterretningen  derom 
modtagen  af  Hæren  og  Befolkningen  med  ublandet  Til- 
fredshed. Valori  havde  meget  vanskeligt  ved  at  opnaa 
Avdiens  hos  Kongen,  der  modtog  ham  koldt  og  tvungent 
og  sagde,  at  han  var  ham  meget  forbunden  for  hans  Ulej- 
lighed. Efter  nogle  almindelige  Floskler  om,  at  han  dybt 
beklagede  den  Yderlighed,  hvortil  han  havde  været  nedt 
til  at  gribe,  trak  han  sig  tilbage;  »han  lod  til  at  længes 
meget  efter  at  blive  af  med  mig,«  siger  Valori,  »da  min 
alvorlige  Mine  forekom  ham  som  en  Bebrejdelse.« 

I  de  sidste  Dage  af  Juni  bleve  Fredsbetingelserne 
offentliggjorte;  Østerrige  afstod  til  Preusserne  hele  Øvre- 
og  Nedre-Schlesien  med  Undtagelse  af  Hertugdommet  Te- 
schen.  Byen  Troppau  og  nogle  Fodsbred  Land  af  liden 
Betydning.  Til  Gjengjæld  indgik  Kongen  af  Preussen  ikke 
anden  Forpligtelse  end  at  udbetale  den  engelske  Regering 
et  Laan,  den  forhen  havde  gjort  Østerrige,  og  hvorfor  de 
havde  faaet  Sikkerhed  i  Schlesiens  Indtægter.  Frankrig 
blev  ikke  engang  nævnt  i  Traktaten,  og  der  blev  ikke 
gjort  det  mindste  for  at  sikre  den  franske  Hær  fri  Bort- 
gang eller  for  at  give  Regeringen  Lejlighed  til  at  blive 
indlemmet  i  Freden.  Samme  Tavshed  med  Hensyn  til 
Kejseren.  Sachsen  blev  ganske  vist  omtalt;  men  det  var 
kun  for  at  opfordre  Kong  Avgust  til  at  indtræde  i  det  nye 
Forbund  tillige  med  England,  Rusland,  Holland  og  Dan- 
mark, dog  paa  den  udtrykkelige  Betingelse,  at  -han  senest 
inden  fjorten  Dage  skulde  trække  sine  Tropper  ud  af 
Bøhmen.  Saaledes  som  Avgusts  Karakter  var,  kunde 
ingen  tvivle  paa,  at  han  vilde  modtage  Tilbudet. 

Det  var  det  sidste  Slag;  da  Belle-Isle  herte  det,  blev 
han  aldeles  tilintetgjort.  Af  det  uhyre  Maskineri,  hans 
Diplomati  havde  sat  i  Bevægelse,  var  der  ikke  andet  til- 
bage end  en  Hær  paa  25,000  Franskmænd,  som  manglede 
alt  og  laa  blokerede  bag  sløjfede  Volde.  Frederik  skrev 
ikke  desto  mindre  jfil  ham  for  at  trøste  ham:  »Dette  Fore- 

tagende  er  ligesom  en  Sejltur,  hvorpaa  flere  have  ind- 
ladt sig  i  Forening;  men  da  de  blive  splittede  ad  ved 
et  Skibbrud,  nødes  enhver  af  de  Befarende  til  at  frelse  sig 
ved  Svømning  og  lande,  hvor  han  kan.  Fra  denne  Kyst 
udstrækker  jeg  imidlertid  Haanden  mod  mine  Forbunds- 
fæller og  ønsker  kun  min  Frelse  for  at  redde  dem.«  Til 
Kejseren  skrev  han :  »Da  jeg  nu  ser  mig  i  en  Stilling, 
hvor  mit  Sværd  ikke  mere  kan  være  til  Nytte  for  Deres 
Majestæt,  forsikrer  jeg  Dem,  at  min  Pen  altid  skal  staa 
til  Deres  Tjeneste,  og  at  mit  Hjærte  altid  skal  tilhøre 
Deres  Majestæt.«  Til  Fleury  endelig  henvendte  Kongen 
en  lang,  forvirret  og  indviklet  Skrivelse,  hvori  han  atter 
gjennemgik  alle  sine  sande  eller  foregivne  Grunde  til 
Klage  og  sluttede  med  følgende  dristige  Paastand:  »Denne 
Krig  er  et  Væv  af  Beviser  paa  god  Vilje  fra  mig  mod 
mine  Forbundsfæller.« 

Naar  Belle-Isle  var  sønderknust  over  at  se  sin  lyse 
Bygning  af  Forhaabninger  styrte  sammen,  kan  man  gætte 
sig  til  Fleurys  Følelser.  »Man  siger,«  skriver  den  engelske 
Ambassadør,  »at  Kardinalen  brast  i  Graad.«  Ludvig  XV. 
holdt  bedre  Anstanden  vedlige,  og  efter  nogle  Dages  For- 
virring blev  der  givet  Ordre  ved  Bofifet  til  kun  at  omtale 
denne  Begivenhed  med  Ro,  næsten  med  Ligegyldighed,  som 
en  Sag,  der  længe  havde  været  forudset,  og  endogsaa  at 
afholde  sig  fra  enhver  bitter  Bebrejdelse  mod  Kongen  af 
Preussen.  Dette  Paabud  skyldtes  lige  saa  meget  Stolthed 
som  Forsigtighed.  I  den  vanskelige  Stilling,  hvori  Frankrig 
befandt  sig,  syntes  det  at  være  nødvendigt  at  slutte  Fred, 
og  det  vilde  være  urimeligt  at  forøge  Vanskeligheden  der- 
ved ved  at  krænke  Kongen  af  Preussens  Hovmod  og  afslaa 
den  Haand.  han  kunde  række  de  skibbrudne. 

Hvem  skulde  tro  det?  Foruden  Versailles  var  der  et 
Hof  endnu,  hvor  der  blev  udgydt  Taarer  over  Freden;  det 
var  i  Wien,  —  ogsaa  Maria  Theresia  græd.  Skjønt  hun  ved 
Freden  havde  gjenvundet  et  Kongerige,  hævnet  sig  paa  den 

ene  af  sine  Fjender  og  var  bleven  befriet  for  den  anden, 
var  hun  dog  utrøstelig.  »Hun  bliver  ved  at  sige,«  skrev 
Robinson,  »at  hun  har  mistet  den  skjønneste  Juvel  i  sin 
Krone;  hun  glemmer,  at  hun  er  Dronning,  og  naar  hun 
ser  en  Schlesier,  brister  hun  i  Taarer  som  en  almindelig 
Kvinde.« 

I  England,  i  Holland,  i  alle  de  protestantiske  Lande 
var  Glæden  stor;  man  frydede  sig  over  Frankrigs  Yd- 
mygelse, og  den  unge  Helt,  der  saaledes  forstod  at  be- 
handle den  store  katholske  Magt,  blev  hilset  som  en  ny 
Gustav  Adolf,  en  tilkommende  Vilhelm  af  Oranien.  I  Haags 
Gader,  lige  under  den  franske  Ambassadørs  Vinduer,  blev 
der  antændt  Glædesblus  og  raabt:  »Leve  Preussen  og  ned 
med  Frankrig!«  I  Paris  derimod  herskede  den  største 
Harme  og  Bestyrtelse,  og  Fleury  havde  Ret,  naar  han 
skrev  til  Frederik,  at  det  var  umuligt  at  forhindre  Folke- 
stemningen fra  at  udtale  sig  med  retfærdig  Strænghed. 

Hvem  der  har  Taalmodighed  til  omhyggelig  at  sætte 
sig  ind  i  Følgerne  af  de  Begivenheder,  vi  have  skildret, 
vil  se,  at  Frankrig  ved  at  gjøre  sig  til  Frederiks  medskyl- 
dige og  svigte  sine  højtidelige  Forpligtelser  mod  Østerrige, 
havde  bibragt  sin  egen  Fordel  og  Storhed  et  Sted,  hvis 
Virkninger  strakte  sig  langt  ud  i  Fremtiden.  Selv  havde 
Frankrig  aabnet  en  ny  Æra  for  Plyndrings-  og  Erobrings- 
tog, som  begyndte  med  Schlesien,  fortsattes  med  Polen, 
vedblev  lige  til  vore  Dage,  og  hvorunder  det  til  sidst  selv 
har  lidt  mere  end  noget  andet  Land.  Saaledes  have  Føl- 
gerne været  af  en  Handling,  der  paa  én  Gang  var  uklog 
og  troløs.  Straffen  kan  forekomme  vel  fortjent;  men  naar 
det  er  let  at  se,  for  hvilke  Fejl  Frankrig  har  maattet  lide, 
er  det  mindre  let  at  begribe,  for  hvilke  Dyder  Preussen  er 
bleven  belønnet.  Da  Fleury  og  Frederik  begge,  skjønt  i 
forskjellig  Grad,  vare  skyldige  i  samme  Misgjerning,  undres 
man  over  at  se  den  ene  høste  Frugten  af  sin  Dristighed, 
medens  den  anden  maa  bøde  haardt  for  sin  Svaghed;  men 

selv  om  vor  Tro  paa  Forsynets  Retfærdighed  saaledes  under- 
tiden sættes  paa  Prøve,  bestyrkes  den  dog  samtidig  ved 
slaaende,  iøjnefaldende  Træk.  Saaledes  have  vi  i  denne 
Fortælling  et  ædelt  Exempel  paa,  hvorledes  Maria  Theresia 
ved  sit  ubetvingelige  Mod  bringer  Lykken  tilbage  til  den 
uskyldig  forurettede  og  hævner  Historiens  Moral. 

S.  M. 

Af  Rists  Livserindringer.*) 


I. 

Ophold  i  Kjøbenhavn  1797-1801. 

Johan  Georg  Rist,  en  holstensk  Præstesøn,  født  den 
23de  November  1775,  modtog  som  Student  i  Kiel  i  Aaret 
1797  et  Brev  fra  en  Ven  ved  Navn  Wolff,  der  Aaret  før 
havde  forladt  Kiel  for  at  indtræde  som  Volontør  i  det  tyske 
Kancelli  i  Kjøbenhavn.  Wolff  skrev  til  ham,  at  han  havde 
foreslaaet  ham  til  Privatsekretær  hos  Finansministeren  Grev 
Schimmelmann,  og  at  der  var  Udsigt  til,  at  han  kunde  faa 
denne  Plads,  naar  han  vilde  gjøre  en  Rejse  til  Kjøbenhavn. 
Grev  Schimmelmann  var  nemlig  vant  til  at  have  en  ung 
Mand  i  sit  Hus,  der  dels  kunde  hjælpe  ham  med  hans 
Arbejder,  dels  tjene  som  Forelæser  og  daglig  Husfælle. 
Den  sidste,  der  havde  haft  Pladsen,  var  den  allerede  som 
Yng  ling  ved  sjælden  Lærdom  og  Skarpsindighed  udmærkede, 
siden  som  Historiker  berømte  Barthold  Georg  Niebuhr,  der 
var  et  Aar  yngre  end  Rist.  Han  var  nu  rejst  til  England, 
og  Grev  Scliimmelmann  opfordrede  sin  tidligere  Sekretær, 
Kancelliraad  Grønland,  til  at  se  sig  om  efter  en  anden  ung 
Mand,   der  kunde  passe   for  ham.      Denne   Grønland    (født 


*  )    Eltev  „Johann  Georg  Rists  Lebenserinnerungen.    Heraus- 
gegeben  von  G.  Poel.     Th.  1-2.     Gotha  1880." 

Hi  storjsk  Arkiv.    1883.     II.  19 

1761  i  Wilster,  død  1825  i  Kjøbenhavn),  en  original  og 
aandrig,  men  sær  Mand,  var  Arkivar  i  det  tyske  Kancelli; 
Wolff  arbejdede  under  ham  og  havde  vundet  hans  Velvilje 
ved  Kundskaber,  Flid  og  Opførsel.  En  Dag  spurgte  Grøn- 
land ham,  om  han  ikke  skulde  kjende  en  ung  Mand  i 
Kiel,  der  besa^i  videnskabelig,  navnlig  filosofisk  Dannelse 
og  Kundskab  i  de  nyere  Sprog,  hvem  man  kunde  foreslaa. 
Wolff  tænkte  strax  paa  Rist  og  fik  det  Hverv  at  skrive 
til  ham. 

Otte  Dage  efter  kom  der  et  andet  Brev  fra  Wolff,  der 
igjen  nedslog  den  stillede  Udsigt.  Under  Grønlands  For- 
handling var  en  af  de  litterære  Fribyttere,  af  hvilke  Berlin 
har  opdraget,  om  ikke  frembragt  saa  mange,  Livlænderen 
og  Lettervennen  Merkel,  kommen  til  Kjøbenhavn.  Han 
havde  vundet  et  vist  Ry  som  Talsmand  for  krænkede 
Menneskerettigheder,  og  det  var  tilstrækkeligt  for  Grevinde 
Schimmelmann,  der  sværmede  for  det  aparte,  til  <it  an- 
befale ham  til  sin  Mand.  Han  blev  strax  antagen,  skjønt 
Husets  Venner  rystede  paa  Hovedet  over,  at  man  vilde 
indvie  en  tysk  Journalist  i  de  fortroligste  Stats-  og  Fa- 
milieforhold. Dette  maatte  Wolff  til  sin  store  Sorg  med- 
dele Rist;  men  denne  havde  nu  engang  faaet  Lyst  til  at 
se  Kjøbenhavn  og  rejste  i  Mikkelsdagsferien  der  hen  sammen 
med  flere  Venner.  Allerede  Dagen  efter  hans  Ankomst 
meddelte  Wolff  ham,  at  Merkel  ikke  længe  vilde  blive  i 
sin  Stilling,  og  at  den  gamle  Plan  vel  endnu  kunde  blive 
til  Virkelighed.  Da  han  syntes  godt  om  Kjøbenhavn  og 
hørte  alle  omtale  Grev  Schimmelmann  med  Højagtelse, 
var  han  snart  bestemt  paa  at  modtage  et  nyt  Tilbud. 
Først  gjorde  han  Grønlands  Bekjendtskab;  denne  syntes 
godt  om  ham,  især  da  han  hørte,  at  han  var  en  Discipel 
af  Fichte  —  Rist  havde  studeret  i  Jena  — ,  og  indførte 
ham  som  rejsende  i  det  Scliimmelmannske  Hus.  Vi  ville 
nu  lade  ham  selv  tale: 

»Det  var  efter  Bordet,  at  jeg  første  Gang  saae  disse  to 

mærkelige  Mennesker.  Gjennem  Grevens  forlegne,  ængste- 
lige Anstand,  skelende  Øjne  og  svage  Stemme  lyste  der 
strax  en  høj,  ædel  Sjæl;  hans  Spergsraaal  gik  lige  les  paa 
Sagen,  og  hans  republikanske  Sind  førte  ham  snart  dybt 
ind  i  en  Samtale  med  Kieler-Studenten,  saa  at  Porskjellen 
i  Alder  og  Stand  udslettedes.  Grevindens  bevægelige  An- 
sigtstræk, skjønne,  kloge  Øjne  og  hele  fornemme  Holdning 
indgede  mere  Interesse  end  Tillid.  To  Dage  efter  blev 
jeg  bedt  til  Middag.  Jeg  erfarede  af  Grønland  og  Wolff, 
at  jeg  havde  gjort  et  ret  godt  Indtryk,  kun  havde  mit 
Hoved  voldt  noget  Anstød.  Det  var  den  Gang  endnu  ikke 
almindelig  Skik  at  bære  brunt  og  klippet  Haar:  det  var  i 
det  hele  kun  Brug  ved  Universiteterne  og  hos  de  Folk  her 
i  Landet,  som  ved  et  ydre  Tegn  vilde  bekjende  sig  til  Re- 
volutionens frie  Grundsætninger.  Nu  havde  jeg  uheldigvis 
før  min  Afrejse  fra  Kiel  ladet  mit  Haar  klippe  kortere  end 
sædvanlig;  dette  havde,  i  det  mindste  hos  Grevinden,  vakt 
nogen  Bekymring,  og  man  syntes  at  nære  Frygt  for  en 
jakobinsk  Husfælle;  et  saadant  Hoved  havde  endnu  ikke 
vist  sig  i  Hovedstaden.  I  øvrigt  blev  det  nu  formelig  til- 
budt mig  at  træde,  i  Grevens  Tjeneste ;  men  man  ventede, 
at  jeg  vilde  bære  Pudder.  Hertil  erklærede  jeg  mig  rede, 
men  svarede,  at  jeg  endnu  ikke  havde  fuldendt  mit  Trien- 
nium  (den  lovbestemte  Studietid  i  Hertugdømmerne)  og^ 
frygtede  for,  at  dette  kunde  blive  skadeligt  for  min  Frem- 
tid. Det  blev  da  aftalt,  at  jeg  strax  skulde  rejse  tilbage 
til  Kiel  og  for  et  Syns  Skyld  begynde  at  høre  Forelæs- 
ninger, men  efter  14  Dages  Forløb,  som  om  jeg  var  af- 
brudt ved   en  pludselig  Kaldelse,  afrejse  til  Kjøbenhavn  o^ 

tiltræde  min  Plads.« 

»Den  18de  December  1797  kom  jeg  tilbage  til  Kjø- 
benhavn og  fik  Bolig  i  det  Schimmelmannske  Palais.  Det 
var  en  sælsom  Forandring:  fra  min  beskedne  Stue  flyttet 
til  et  prægtigt  Hotel,  opvartet  af  mange  Tjenere,  ved  et 
Bord,    hvor  der  herskede  en  for  mig  ukjendt  Luxus,    med 

19* 


280  Af  Rists  Livserindringer. 

Pakker  af  Forretningspapirer  for  mig,  som  netop  havde 
forladt  Høresalenes  haarde  Bænke,  uden  mæglende  Over- 
gang daglig  i  Forhold  til  mange,  til  Dels  betydelige  For- 
retningsmænd, indført  i  det  diplomatiske  Selskab;  omkring 
mig  hos  Folket  det  fremmede,  danske  Sprog,  Fransk  Selskabets 
Sprog,  jeg  selv  uden  Støttepunkt,  uden  Raadgiver  i  den 
fremmede  Verden.  Det  forekommer  mig  dog,  at  jeg  tem- 
melig hurtig  orienterede  mig  i  de  nye  Forhold;  dertil 
hjalp  et  muntert  Sind  og  en  hurtig  Opfattelse,  men  frem- 
for alt  Grevens  ubegrænsede  Godhed  og  Grevindens  For- 
kjærlighed  for  det  nye  og  aparte.  I  Samtalen  overtraf  jeg 
maaske  deres  Forventninger:  besad  jeg  end  ikke  Niebuhrs 
dybe  og  omfattende  Lærdom,  havde  jeg  dog  mange  gode 
Kundskaber,  især  i  Historie  og  Filosofi,  og  Evne  til  let 
Meddelelse.  Dernæst  havde  jeg  en  god  Støtte  i  Grønland, 
der  rigtignok  ikke  gjaldt  meget  nede  i  Salonen,  da  han 
levede  i  næsten  aabenbar  Krig  med  Grevinden,  og  snart  en 
tro  Raadgiver  og  Ven  i  Kirstein*),  Administratoren  for  det 
Schimmelmannske  Fideikommis,    som   boede  i  Palaiet   med 

sin  vakre  Familie. Det  Schimmelmannske  Hus  saae 

uden  Undtagelse  ikke  blot  det  fornemste,  men  ogsaa  det 
bedste  Selskab.  Daglig  vare  Kunstnere,  lærde.  Forret- 
ningsmænd, rejsende,  og  i  det  hele  enhver,  som  udmærkede 
sig,  budne  til  Middag.  —  —  Om  Morgenen  Kl.  7  eller  8, 
naar  jeg  havde  spist  Frokost,  gik  jeg  til  Greven,  refererede 
over  Sager  fra  den  foregaaende  Dag  eller  forelæste  ham 
Udarbejdelser,  Indberetninger  og  Breve  indtil  Statsraadets 
Time,  Kl.  10,  eller  til  han  gik  i  Kollegiet.  Derefter  havde 
jeg  Tid  til  at  arbejde  og  derpaa  til  at  foretage  mig,  hvad 
jeg  vilde.  Kl.  8  blev  der  spist  til  Middag,  Kl.  5  eller  6 
gik  hver  til  sit.     Eftermiddagstimerne,  i  hvilke  Greven  an- 


*)  Ernst  Fhilip  Kirstein,  født  1759  i  Stettiu,  Deputeret  i  Ge- 
neraltoldkainret  og  KommercekoUegiet,  Konferensraad,  f 
1834  i  Kjøbenhavn. 

bejdede  for  sig  selv  eller  modtog  Forretningsbesøg,  medens 
den  elegante  Vt^rden  indfandt  sig  til  Besøg  nede  hos  Grev- 
inden, vare  igjen  mine  egne.  Kl.  9  kom  Greven  ned,  jeg 
indfandt  mig  ogsaa;  ofte  var  man  alene,  da  blev  der  fore- 
læst noget  nyt.  Da  jeg  kom,  vare  Schellings  Værker  paa 
Dagsordenen.  Grev  Schimmelmann  optog  de  store  Ideer 
med  Begj ærlighed  og  Bf'gej string  og  forarbejdede  dem  paa 
sin  Vis.  Grevinden  herte  eller  hørte  ikke  efter,  men  for- 
stod altid  at  opsnappe  en  Tanke,  som  hun  siden  gjorde 
gjældende.  Han,  som  egentlig  aldrig  blev  træt  og  sov 
meget  lidt,  mærkede  ikke  Nattens  Magt  og  Timernes  Løb  paa 
min  Stemme  og  mine  Øjne.  Ofte  blev  Klokken  I ;  han 
hørte  ufravendt  paa  de  mest  abstrakte  Forelæsninger, 
medens  jeg  læste  sovende  med  aabne  Øjne.  De  bedste 
Timer  vare  de,  i  hvilke  han,  efter  fuldendt  Dagsarbejde,  i 
det  han  spaserede  op  og  ned,  udtalte  sig  om  alle  de  højeste 
Interesser,  om  enhver  stor  Idé,  som  kunde  tjene  til  Men- 
neskenes Vel  og  faa  Indflydelse  paa  Staternes  Skæbne,  og 
tillod  mig  at  udtale  mig.  Jeg  har  aldrig  kjendt  et  renere, 
ædlere  Sind,  en  barnligere  Sjæl,  en  Aand,  der  var  mere 
skikket  til  at  hæve  sig  til  det  højeste.  I  saadanne  Timer 
elskede  og  ærede  jeg  ham  som  min  Fader,  hvis  klare  Blik 
og  faste  Skridt  i  Livet  kun  fattedes  ham.  Heller  ikke  har 
jeg  kjendt  et  bevægeligere  aandeligt  Liv  end  hos  ham, 
hvis  Tanker  i  ét  Træk  fra  den  dybeste,  tragiske  og  reli- 
giøse Inderlighed  kunde  strejfe  over  til  den  frieste  Ironi. 
Bevægeligt  i  højeste  Grad,  men  sygelig  pirreligt  og  ikke 
uden  en  stærk  Dosis  af  kvindelig  og  grevelig  Personlighed 

var  ogsaa  Grevindens  hele  indre  Liv.«  — 

»Mit  Haar  var  voxet  og  pudret;  men  der  hørte  vel  en 
endnu  større  Kredit  til  for  at  forsone  Grevinden  med  min 
Tobaksrøgen,  som  jeg  den  Gang  var  i  høj  Grad  forfalden 
til.  Det  manglede  ikke  paa  Bemærkninger  om  den  Lugt, 
jeg  med  mine  Klæder  udbredte  i  hendes  Værelse;  men  det 
hjalp   ikke   noget,    og    snart   blev    jeg   retfærdiggjort   ved 

Grevindens  Broder,  Baron  Schuberts  Ankomst,  ja  blev  endog 
opstillet  som  Mønster  for  ham,  der  indtil  Overmaal  og 
Væmmelse  fyldte  Huset  med  en  parfumeret  Tobaks- 
lugt.«   

»Midt  i  Maj  flyttede  vi  til  Sølyst,  hvor  jeg  tilbragte 
det  første  Foraar  i  en  sand  Fortryllelse.  Greven  kjørte 
næsten  hver  Morgen  til  Staden,  hvor  hen  jeg  kun  sjælden 
ledsagede  ham;  men  et  Par  Rideheste  stode  til  min  Tje- 
neste, og  mange  Timer  tilbragte  jeg  under  de  prægtige 
Bøge.  En  stor  Tilvæxt  i  Behagelighed  vandt  vor  lille 
Kredses  Selskab  med  Familien  Rantzau,  som  Grev  Schim- 
melmann  havde  overladt  det  nærliggende  Christiansholm  til 
Sommerbolig.  Den  unge  Grev  Christian  Detlev  Carl  Rant- 
zau-Ascheberg  havde  i  Holsten  udmærket  sig  ved  usæd- 
vanlig Dannelse,  tidlig  Alvor  og  indsigtsfuld  Virksomhed  i 
sine  Godsers  Forvaltning;  han  var  en  af  de  første,  som 
havde  indført  det  for  Bønderne  saa  velgjørendn  Arvefæst« 
paa  sit  Gods.  Hans  virksomme  og  ærgjerrige  Aand  lod 
ham  ikke  længe  blive  paa  Ascheberg,  og  i  en  Alder  af  25 
Aar  blev  han  udnævnt  til  Deputeret  i  Kommercekollegiet. 
som  Grev  Schimmelmann  brugte  som  et  Slags  Forraads- 
kammer  for  talentfulde  Mænd,  til  hvilke  der  ikke  strax  var 
nogen  anden  Plads  at  finde.  Senere  gik  Rantzau,  der 
havde  gjort  grundige  juridiske  Studier,  over  til  det  tyske 
Kancelli  og  modnedes  snart  til  en  virkelig  Statsmand;  han 
vilde  vistnok  til  Held  for  Danmark  have  naaet  de  højeste 
Stillinger,  hvis  man  for  hans  Skyld  havde  gjort  en  Und- 
tagelse eller  givet  hans  Ærgjerrighed  nogen  Næring,  eller 
hvis  han  selv  havde  kunnet  tæmme  sin  Utaalmodighed  over 
alt  for  langsom  Fremgang.  Saaledes  troede  han  sig  til- 
sidesat, han  forlod  Statstj enesten  og  døde  1812  endnu  ung, 
men  allerede  livstræt,  som  Overpræsident  og  Universitets- 
Kurator  i  Kiel.  —  Til  denne  Mand  og  hans  aandrige  og 
indtagende    Hustru,    Charlotte    Diede    v,     Fiirstenstein    fra 

Regensburg,   hvor  hendes  Fader  var  dansk  Comitialgesandt, 
kom  jeg  i  et  nøje  venskabeligt  Forhold.«   —  — 

»Et  andet  dyrebart  Navn  slutter  sig  til  det  sidst 
nævnte:  Grev  Christian  Bernstorff.  Jeg  var  ikke  saa 
lykkelig  at  kjende  hans  store  Fader,  Andreas  Peter  Bern- 
storff", efter  hvis  Død  i  Sommeren  1797  Grev  Christian  i 
sit  27de  Aar  havde  overtaget  Styrelsen  af  de  udenlandske 
Anliggender.  Sønnen  var  i  Aand  og  Talent  Faderen  over- 
legen, men  stod  tilbage  for  ham  i  mangesidig  Uddannelse 
til  Forretningerne,  Arbejdsdygtighed  og  omfattende  Kund- 
skaber. Grev  Christian  Bernstorff  er  den  betydeligste  og 
elskværdigste  Personlighed,  jeg  i  hele  mit  Liv  har  lært  at 
kjende.  Herlig  begavet  af  Naturen  havde  han  ved  den 
tidlige  Udmærkelse,  han  nød,  og  flere  Gesandtskabsposter, 
han  beklædte  i  de  Aar,  hvor  andre  endnu  ere  Lærlinge, 
naaet  en  Sikkerhed  og  Verdenserfaring,  som  kun  savnede 
en  videnskabelig  Dannelses  Stotte  for  allerede  den  Gang 
at  gjøre  ham  til  den  første  Mand  i  Staten.  Et  sjælden 
skarpt  Blik  og  Dømmekraft  erstattede  ofte  hin  og  gav 
endog  hans  Anskuelser  en  Originalitet,  som  aldrig  forstyr- 
redes ved  noget  tillært;  hans  Stils  uovertræffelige  Ele- 
gance, Koncision  og  Værdighed  i  skriftlige  Arbejder  vidnede 
om  en  fortræffelig  ordnet  Aand;  den  over  alle  Begivenheder 
svævende  og  enhver  Personlighed  glemmende  Ro,  som 
boede  paa  hans  Pande,  stemplede  ham  fortrinsvis  til  Stats- 
mand; der  var  noget  i  Sandbed  stort  i  hans  Anskuelsers 
og  Ytringers  lysende  Klarhed,  og  en  uforstyrrelig  Munter- 
hed vidnede  om,  at  denne  Ro  var  en  Naturgave,  ikke  et 
paataget  Skin.  Til  at  blive  en  fuldkommen  Statsmand  var 
han  kun  alt  for  rigt  udstyret  med  Aand  og  Hjærte  og 
manglede  den  Kulde,  som  er  rede  til  at  opofre  enhver 
højere  Trang  for  ydre  Formaal.  Han  var  ikke  ærgjerrig 
og  havde  desuden  tidlig  naaet  de  højeste  Trin  i  sit  Fædre- 
lands smaa  politiske  Forhold.  Naar  han  var  færdig  med 
Forretningerne,  som  han  egentlig  ikke  holdt  af,  levede  han 

ganske  for  selskabelig  Nydelse  og  ofte  for  et  dolce  far 
niente  i  sin  Families  og  faa  Venners  snævre  Kreds.  Det 
større  Selskab  undgik  han  helst,  naar  ikke  et  kvindeligt 
Væsen  særlig  tiltrak  ham,  og  saaledes  tildrog  han  sig  ved 
sin  Tilbageholdenhed  det  Ry  for  Stolthed  og  Kulde,  han 
maatte  dele  med  sine  Brødre,  hvilke  man  vistnok  kunde 
lægge  en  stiv  Holdning  og  mindre  Elskværdighed  til  Last. 
Christian  Bernstorif  var  først  i  sit  rette  Element  ved  sin 
Svigerinde  Sophies  eller  Grevinde  Rantzau's  Tebord.  Al- 
drig har  jeg  fundet  en  rigere  Aare  af  den  fineste  og  skar- 
peste Vittighed,  ethvert  Ord  et  Udtryk  for  den  fineste 
Dannelse  og  en  Sjælsadel,  som  var  utilgængelig  for  alt 
lavt;  men  en  Statsmand  kan  ikke  undgaa  undertiden  at 
finde  sig  i  noget  saadant.  Den  stadige  Stræben  efter  visse 
Forraaal  i  det  ydre  Liv  lader  sig  ikke  godt  forlige  med  en 
Finhed  og  Renhed,  som  hellere  vilde  opgive  Formaalet  end 
krænke  en  højere  Følelse  for  at  opnaa  det,  eller  med  en 
moralsk  Væmmelse  for  den  Klasse  Mennesker,  som  netop 
derfor  ere   de  brugbareste  Redskaber,   fordi  de  have  mindre 

indre  Værdighed.« 

»Hos  Kronprinsen,  hvis  Selvregering  paa  den  Tid, 
navnlig  efter  Andreas  Peter  Bernstorffs  Død,  begyndte  at 
antage  en  bestemt  Karakter,  gjaldt  Grev  Christian  over- 
maade  meget;  han  holdt  virkelig  af  ham,  og  den  trofasteste 
Hengivenhed  knyttede  ligeledes  den  unge  Statssekretær  til 
ham.  Grev  Joachim,  den  anden  Broder,  dengang  Deputeret 
i  det  tyske  Kancelli,  havde  ganske  Bernstoffernes  ejen- 
dommelige Præg;  hvad  han  savnede  i  Genialitet  og  Be- 
vægelighed, erstattede  han  ved  stor  Dygtighed  og  Arbejd- 
somhed og  udmærkede  Kundskaber.  Han  og  hans  Broder 
syntes  af  Naturen  bestemte  til  at  staa  ved  Siden  af  hin- 
anden og  udfylde  hinandens  Mangler,  og  næppe  kunde  et 
Ministerium  være  bedre  besat,  end  da  nogle  Aar  efter  Grev 
Joachim  blev  stillet  ved  sin  Broders  Side  som  Departe- 
mentsdirektør. « 

»Jeg  maa  endnu  omtale  en  af  de  udmærkede  Mænd, 
som  Danmark  den  Gang  var  saa  rigt  paa:  den  gamle  Grev 
Ludvig  Reventlow  paa  Brahetrolleborg,  som  paa  denne  Tid 
opholdt  sig  længere  Tid  med  sin  Familie  paa  Sølyst  hos 
sin  Svigerinde,  Grevinden.  Det  var  i  Sandhed  en  from  og 
dygtig  Mand;  alvorlig  og  jævn,  forsmaaede  han  Hoffets 
Gunst  og  tænkte  blot  paa  at  skabe  et  Mønster  af  god 
Husholdning  og  Skoleindretning  paa  sit  skjenne  Baroni. 
Han  gik  i  Spidsen  ved  Udførelsen  af  alle  forbedrede  Ind- 
retninger og  skyede  intet  Offer  for  at  bringe  dem  i  Stand. 
Undertiden  anvendte  han  store  Kapitaler  paa  mislykkede 
Forsøg  og  forringede  Godsets  Udbytte  ved  Nedsættelse  af 
sine  Bønders  Afgifter,  men  forhøjede  det  endnu  mere  ved 
vis  Benyttelse  og  store  Træplantninger,  og  af  Skolevæsenets 
Forbedring  i  hele  Danmark  har  han  store  Fortjenester. 
Regeringens  Aand  gik  heldigvis  i  samme  Retning:  A.  P. 
Bernstorff  gik  Haand  i  Haand  med  begge  Reventlow'er, 
Statsministeren  og  Ludvig.  Den  sidste  skilte  sig  ugjærue 
fra  sit  gamle  Slot  og  alt,  hvad  han  der  havde  skabt;  men 
naar  han  blev  kaldet,  indfandt  han  sig  dog  i  Hovedstaden. 
Der  saae  man  da  den  gamle,  kraftige  Mand  med  rundt  af- 
skaaret,  graat  Haar,  i  en  graa  Kjole  og  sorte  Underklæder, 
med  det  alvorlige,  dybt  furede  Ansigt,  ofte  med  uraget 
Skjæg;  under  de  lange  øjenbryn  smilede  to  venlige  Øjne; 
en  rask  Gang  og  livlige  Bevægelser  vidnede  om  hans  Indres 
rastløse  Virksomhed.  Alle  viste  ham  Ærefrygt,  og  man 
kaldte  ham  ikke  med  urette  Danmarks  Franklin.  Har  han 
end  undertiden  i  urolig  Forbedringsiver  gjort  frugtesløse 
Forsøg,  —  han  var  en  Mand.  af  den  Slags,  som  bringe 
Liv  og  Varme  ind  i  den  kolde,  egoistiske  Masse.  Næppe 
har  vel  noget  Land  haft  et  saadant  Ministerium,  som  Dan- 
mark den  Gang  besad:  slet  ingen  Selvsyge,  ren  Iver  for 
det  gode,  ingen  Intriger,  lutter  Mænd,  paa  hvis  Ord  man 
kunde  bygge  som  paa  Klipper,  og  som  ikke  hyklede,  naar 
de  førte  Statens  Vel,  deres  eneste  Tanke,  i  Munden:  Bern- 

storff,  Schimraelmann,  Christian  og  Kay  Reventlow.  De 
vare  Tyskere  af  Herkomst,  Dannelse  og  Sprog,  og  da  Na- 
tionerne under  de  sidste  Tiders  Bevægelser  skilte  sig  skar- 
pere og  bleve  sig  deres  Ejendommelighed  bevidste,  maatte 
disse  Mænd  træde  af;  nogle  bleve  ogsaa  bortrevne  af 
Døden.«  —  — 

»En  af  de  betydeligste  Personligheder  blandt  de  danske 
jeg  gjorde  Bekjendtskab  med,  var  Bentzon;  han  var  Son  af 
en  norsk  Embedsmand  og  var,  da  jeg  lærte  ham  at  kjende, 
Notarius  og  Adjunkt  ved  det  juridiske  P'akultet  og  levede 
af  at  manuducere.  Bentzon  ragede  ved  Aand,  Bestemthed, 
alsidig  Viden  og  dyb  Humor  lige  saa  meget  frem,  som  hans 
Legemshøjde  var  under  den  sædvanlige.  Et  Ulykkestilfælde 
i  hans  Barndom  havde  gjort  ham  til  Krøbling:  han  slæbte 
i  mørk  Harme  et  stift,  kortere  Ben  efter  sig,  og  dette  Til- 
fælde havde  givet  hans  hele,  sanselig  som  aandelig  kraftige 
Væsen  en  mørk  indadvendt  Retning,  som  truede  med  at 
udarte  til  afgjort  Bitterhed,  da  der  ikke  syntes  at  vise  sig 
nogen  ærefuld  Virkekreds  for  hans  selvbevidste  Kraft.  Det 
er  hyppigt  i  Danmark  at  finde  meget  dannede  og  belæste 
Mænd,  og  et  afgjort  Hang  til  Ironi  er  ejendommeligt  for 
Kjøbenhavns  lærde  Verden;  men  med  en  saadan  Dybde  og 
Livlighed,  uden  national  Farve,  at  trænge  ind  i  alle  frem- 
mede Sprogs  store  Aandsværker,  at  kjende  alt  og  kunne 
alt  godt  udenad,  uden  nogen  Sinde  at  være  kommen  over 
Bæltet,  det  var  alene  egent  for  Bentzon.  Han  talte  Tysk 
uden  Accent,  Engelsk  som  sit  Modersmaal,  var  hurtig  og 
kort  i  Ord,  stolt  i  Væsen,  skarp  i  sin  Dom:  men  hans 
Hjærte  slog  trofast  og  varmt  for  hvad  der  syntes  ham 
Umagen  værd  at  elske.  En  dybt  grundet  Agtelse,  en  af- 
gjort Overlegenhed  i  mange  Ting  paa  hans  Side,  men  og- 
saa en  usigelig  Medlidenhed  med  den  af  Skæbnen  ulægelig 
krænkede  ædle  Natur  drog  mig  daglig  fastere  til  ham. 
Jeg  havde  den  Glæde  at  kunne  fremme  hans  Vel:  jeg 
hvilede  ikke,  førend  jeg  havde  gjort  ham  bekjendt  i  det 

Schimmelmannske  Hus,  allerede  tidligere  med  Rantzau, 
som  ønskede  Undervisning  i  dansk  Ret.  I  begge  Huse 
vakte  Bentzon  den  højeste  Interesse,  blev  ad  denne  Vej 
bekjendt  med  Toldkammerets  Præsident  Moltke  og  fik  saa- 
ledes  i  Aaret  1799  Ansættelse  som  Major  og  Regerings- 
raad  paa  St.  Croix;  senere  blev  han  til  Koloniens  Held 
Generalguvernør,  men  maatte  fole,  at  han  med  al  sin 
Møje  dog  kun  kunde  stifte  tvivlsom  Nytte  i  det  unaturlige 
Samfund,  som  vi  kalde  Koloni.«  —  — 

»Paa  en  Rejse  til  Hobten  i  Sommeren  1799  kom  jeg 
til  Bordesholm,  hvor  jeg  gjorde  min  Opvartning  hos  Amt- 
manden, Grev  Holck,  hvis  Søn  Conrad  var  min  Ven.  Han 
hørte  til  den  nu  forsvundne  Slægt  af  Hofmænd,  som  de  i 
Danmark  endnu  fandtes  under  Frederik  den  ^te  og  i  den 
første  Tid  af  Christian  den  7des  Regering.  Han  havde  en 
Tid  lang  behersket  den  unge  Konge  og  af  Riget  saa  meget, 
som  han  havde  Lyst  til;  om  hans  Udsvævelser  og  lystige 
Streger  fortalte  ældre  Folk  en  Mængde  Historier.  I  faa 
Aar  havde  han  sat  to  store  Formuer  over  Styr;  nu  var 
han  henimod  60  Aar  gammel,  men  en  uforstyrrelig  Mun- 
terhed og  Livslyst  tronede  i  hans  straalende  Ansigt,  en 
stadig  Bevægelighed  vidnede  om  usvækket  Lune,  og  hver- 
ken de  bitre  Minder  om  Fortiden  eller  de  daglige  Kræn- 
kelser, han  maatte  udstaa  af  utilfredsstillede  Kreditorer, 
kunde  mere  end  et  Øjeblik  forstyrre  den  ubeskrivelige  Ge- 
mytlighed, der  sjntes  at  have  sit  Sæde  paa  hans  fyldige 
Hage.  Han  var  en  Mand  af  Aand,  indtil  sit  Endeligt  let- 
sindig, men  dog  en  god  og  ædel  Mand,  tilbedt  af  sine 
mange  fortræffelige  Burn,  sit  Tyende  og  de  fattige,  hvilke 
han  skjænkede  sin  og  andres  Ejendom.  Bordesholm  var  et 
Sæde  for  Fornøjelser,  landlige  Fester  afløste  hinanden  under 
hans  Ledelse,  og  der  gaves  ingen  saa  elskværdig  Vært  i 
hele  Landet.  Han  havde  nylig  giftet  sig  igjen,  og  vi 
fandt  et  spædt  Barn  ved  hans  unge  Hustrus  Bryst;  men 
Husets  Prydelse  var  hans  yndige   Datter   Anna,  som  Bag- 

gesen  har  besunget  under  Billedet  af  en  hvid  Rose,  og 
som  nogle  Aar  efter  ægtede  min  kjære  Ven  Erik  Berger 
(født    1772   i  Faaborg,   senere   Professor  i   Kiel,    dod   der 

1833).« 

»Paa  Hjemvejen  traf  jeg  paa  Trolleborg  igjen  sammen 
med  Grev  Schimmelmann,  og  nu  begyndte  igjen  Forret- 
ningerne. Brevskrivningen  o.  s.  v. ;  alle  Bekymringer,  som 
forvoldtes  af  Danmarks  Pengevæsen,  der  allerede  den  Gang 
blev  truet  med  Rystelser  af  den  sig  nærmende  Handels- 
krisis  og  kun  blev  opretholdt  ved  kunstige  Midler,  droge 
med  ham  ind  paa  det  fredelige  Slot.  I  Kjøbenhavn  for- 
bitredes derefter  vort  Liv  ikke  lidet  ved  den  trøstesløse 
Virksomhed  i  Finansministerens  Kabinet;  udenfor  Middags- 
og  de  seneste  Aftentimer  var  Banco  det  stadige  Omkvæd. 
Grev  Schimmelmann,  en  Finanskunstner  af  Økonomisternes 
Skole,  viste  sig  uudtømmelig  i  Hjælpekilder,  som  imidlertid 
i  Længden  kun  forværrede  Ondet.  Jeg  følte  vel,  at  man 
med  denne  Komplikation  af  forskjellige  Banker,  Kasser, 
Vexelrytterier,  Coursoperationer  og  fingerede  Udbetalinger 
ikke  kunde  forvalte  et  Lands  Finanser,  og  at  Kredit- 
systemet ikke  hvilede  paa  nogen  sikker  Grundvold;  men 
jeg  forstod  for  lidt  deraf  til  at  sige  det.  Danmark  var 
slappet  efter  lang  Fred :  en  ved  Papirspengene  tilsyne- 
ladende forhøjet  Velstand,  den  lette  Fortjeneste  under  en 
heldig  bevaret  Nevtralitet,  en  egenmægtig  velvillig  Rege- 
ring, som  styrede  mere  efter  Billighed  end  efter  Lov  og 
Ret,  havde  efterhaanden  slappet  Folkets  Sener.  Der  ud- 
dannedes kun  faa  dygtige  Folk  paa  Grund  af  den  alminde- 
lige Slendrian,  og  jo  mere  afgjort  Lysten  til  Eneherre- 
dømme traadte  frem  hos  Kronprinsen,  desto  mere  tabte 
sig  Enheden  i  Statsstyreisen;  thi  Statsraadet  begyndte  at 
betyde  mindre,  siden  hver  enkelt  Minister  først  bragte  sine 
Sager  paa  det  rene  med  Kronprinsen.«   —  — 

II. 

Ophold  i  Rusland  1801-1802. 

»Den  8de  Maj  1801  blev  jeg  opfoidret  til  at  komme 
til  Grev  Bernstorff.  Da  jeg  traadte  ind  til  ham,  sagde 
han:  »Den  længe  ønskede  Lejlighed  til  at  ansætte  Dem  i 
mit  Departement  er  nu  kommen.  Rigtignok  kan  jeg  ikke 
byde  Dem  nogen  Plads  i  Syden,  men  foreslaar  Dem  at  gaa 
som  Legationssekretær  til  Petersborg;  jeg  kan  tillige  love 
Dem,  at  De  ikke  skal  blive  der  længe,  og  saaledes  tænker 
jeg,  at  denne  Ansættelse,  som  bringer  Dem  paa  en  vigtig 
og  interessant  Post  og  tillige  lover  Dem  en  Rejse  til  Mo- 
skov  og  en  Kejserkroning,  ikke  vil  være  Dom  uvelkommen. 
Vi  ønske  at  stille  en  paalidelig  Mand  ved  Grev  Løvendals 
Side;  men  en  Betingelse  er,  at  De  kan  rejse  om  tre  Dage. 
kan  De  det  efter  Deres  Forhold  til  Grev  Schimmelmann  ?« 
Jeg  maatte  lade  alt  bero  paa  dennes  Afgjørelse ;  men  som 
altid  mild  og  venlig,  glemmende  sig  selv  for  andre,  be- 
tænkte han  sig  ikke  et  øjeblik  paa  at  raade  mig  til  at 
modtage  Forslaget;  han  skulde  nok  se  at  hjælpe  sig,  et 
saadant  Vink  af  Forsynet  maatte  man  ikke  vise  tilbage. 
Om  Aftenen  var  Beslutningen  fattet.  Der  var  meget  at 
gjøre.  For  det  første  skulde  jeg  tilendebringe  alle  endnu 
uafgjorte  Forretninger  med  Grev  Schimmelmann,  ordne  og 
aflevere  alle  Papirer.  Ved  en  lykkelig  Styrelse  fandtes  der 
i  den  unge  Grev  Herman  Wedel-Jarlsberg,  en  Yngling  af 
de  ypperligste  Anlæg,  udmærkede  Kundskaber,  en  fyrig,  ja 
voldsom  Karakter,  men  ædelt  Sindelag,  en  Efterfølger,  der 
kunde  yde,  hvad  jeg  maatte  fordre  af  ham.  Han  var  alle- 
rede for  længe  siden  optagen  som  en  Son  i  Huset  og  fuld 
af  Hengivenhed  og  Ærefrygt  for  Greven,  saa  at  jeg  kunde 
stole  paa,  at  denne  vilde  faa  Erstatning  for  Tabet  af  mig. 
Dernæst  havde  jeg  utallige  private  Baand  at  løse  og  af- 
bryde, mange  nødvendige  Breve   at  skrive.  Vogn  og  Tjener 

at  anskaife  o.  s.  v.  Jeg  havde  opnaaet  en  lille  Opsættelse ; 
men  den  15de  Maj  henimod  Aften  rullede  jeg  ud  af 
Gaarden,  efier  at  have  taget  en  rørende  Afsked  fra  Greven. 
Et  Kurérpas  og  min  Instruktion,  medtagne  Depecher,  som 
jeg  bar  paa  Kroppen,  forpligtede  mig  til  at  ile  afsted  Dag 
og  Nat.  Kun  i  Stockholm  var  det  mig  tilladt  at  hvileten 
eller  to  Dage  ud.«   —  — 

»Paa  den  femte  Dag  ankom  jeg  til  Stockholm,  hvor 
jeg  blev  venlig  modtagen  af  den  danske  Gesandt,  Kammer- 
herre V.  Bourke,  en  vakker  og  klog  Mand.  Bourke  var 
født  paa  St.  Croix,  hvor  hans  Fader  ejede  en  Plantage,  af 
irske  Forældre,  opdragen  i  Englaud,  i  dansk  Tjeneste  forst 
ansat  som  Chargé  d'affaires  i  Polen,  hvor  han  ved  sit  be- 
hagelige Ydre,  gode  Forstand  og  anselige  Formue  kom  til 
at  spille  en  ikke  ubetydelig  Rolle  ved  Kong  Stanislaus's 
Hof.  Sin  senere  Kone,  en  Sieneserinde,  havde  han  allerede 
der  lært  at  kjende  og  siden  i  Neapel  knyttet  et  Forhold  til 
hende,  som  endte  med  et  Ægteskab,  kort  forend  han  blev 
kaldet  der  fra  til  Stockholm.  Hun  var  en  Italienerinde  med 
alle  gode  og  slette  Egenskaber,  som  fremkaldte  mange 
haarde  Domme  om  hende,  og  de  ubehagelige  Sammenstød 
med  Selskabet,  som  opstode  deraf  paa  hans  Gjennemrejse 
igjennem  Kjebenhavn,  havde  gjort  ham  endnu  mere  frem- 
med for  sit  Fædreland,  end  han  allerede  var  det  ved  Her- 
komst og  Opdragelse.« 

»Fra  Stockholm  ilede  jeg  videre  over  Ålands-Øerne  og 
gjennem  Finland  og  ankom  den  31de  Maj  til  Petersborg. 
Det  første,  jeg  der  havde  at  gjore,  var  at  skille  mig  af 
me(i  de  med  meget  Besvær  paa  det  blotte  Legeme  for- 
varede Depecher,  som  bl.  a.  indeholdt  et  egenha^ndigt  Brev 
til  Kejseren.  Ved  særskilte  Breve  var  jeg  paa  det  bedste 
anbefalet  til  Gesandten  af  Schimmelmann  og  Bernstorif,  og 
han  modtog  mig  med  veltalende  Venlighed.  Grev  Løven- 
dal var  en  Son  af  den  berømte  Marechal  og  lignode  selv  en 
Marechal.      Han  maa  i  sin  Ungdom   have  været  udmærket 

smuk.   var  over  tre  Alen   høj   og   forenede  med   et  impone- 
rende Ydre  en  fransk  Bidderaand,  ikke  just  af  Bayards,  men 
mere  Hertugen  af  Kichelieus  Skole.  Han  havde  i  fransk  Tje- 
neste deltaget  i  Syvaarskrigen  og  senere  i  Vestindien  i  den 
amerikanske  Krig.     Fordreven  ved  Revolutionen,  kunde  han 
takke    sit  Navn    og   sin  Herkomst  for  en   Ansættelse  som 
General  i  Danmark,  sit  Ydre  for  Sendelsen  til   St.  Peters- 
borg, efter  at  Kejser  Paul  egenmægtig  og  i  stor  Hast  havde 
forjaget  Gesandten  Rosenkrantz  paa  Grund  af  en  dechifreret 
Depeche.     Paul  kunde  i  sin  Lidenhed  godt  lide  store  Folk, 
som  ikke  just  vare  store  Mænd.    Løvendal  gjorde  Lykke  hos 
ham,  og  saaledes  gik  det  ogsaa  ret  godt  med  Forretningerne, 
indtil  efter  (i  Ugers  Forlob  Døden  berøvede  ham  hans  Vel- 
ynder.    Man  troede  dog  at  burde  lade  ham  blive  der,  men 
stille  en  paalidelig  Mand  ved  Siden  af  ham.      Med  Hensyn 
til  Indvielsen  i  min  nye  Løbebanes  Hemmeligheder  og  Fær- 
digheder   havde    man    henvist    mig    til   hans    hidtilværende 
Sekretær  Sick,  som  endnu  skulde  blive  14  Dage,  og  i  hvem 
jeg  fandt  den  redeligste  Ven  og  dygtigste  Forgænger.    Det 
var  en  jævn,   from  Sjæl   og  en  ædruelig  og   sikker  Forret- 
ningsmand,  medens  Løvendal   i   enhver  Henseende   var  lige 
dit    modsatte.       Hans    Forfængelighed    var    grænseløs,    og 
medens  en  fortræffelig  Hukommelse  og  en  vis  militær  Fri- 
modighed gjorde  hans  Konversation  glimrende,   berøvede  en 
fuldstændig  Mangel   paa   sund   og   sikker  Dømmekraft  hans 
Talent  dets  Brugbarhed.«  —  — 

»Jeg  mærkede  snart,  at  Løvendal  betragtede  sin  Lega- 
tionssekretær som  et  Redskab,  Regeringen  havde  givet  ham 
til  hans  Bekvemmelighed.  Han  gjorde  Fordring  paa  selv 
at  gjøre  alt,  hvad  der  blev  udfærdiget,  og  hans  med  alle 
Slags  komiske  Indhold  fyldte  Depecher  kunde  ikke  tilstede 
nogen  Tvivl  derom.  Han  holdt  ikke  af  selv  at  skrive,  men 
kaldte  med  militær  Fortrolighed  den  gode  Sick  til  Arbejde 
for  at  diktere  ham  Depecherne.  Midt  under  Arbejdet 
traadte    i  Regelen  Hushovmesteren    eller    Kokken    ind,    og 

strax  blev  alt  lagt  til  Side  for  at  forhandle  med  dem. 
Sekretæren  sad  imidlertid  og  ventede  med  Pennen  i  Haanden. 
Det  havde  jeg  set  paa  i  nogle  Dage  og  ventede  en  haard 
Kamp  for  at  faa  gjort  Ende  paa  et  saa  uværdigt  Forhold, 
Imidlertid  —  efter  nogle  meget  komiske  Afhandlinger  om 
Legationssekretærens  Pligter  og  Rettigheder  og  nogle  noget 
alvorligere  Scener,  naar  den  gode  Løvendal  vilde  imponere 
mig  eller  gjøre  mig  bange,  lykkedes  det  mig  efterhaanden 
at  stille  mig  paa  den  rette  Fod  med  ham.  I  Virkelig- 
heden var  han  saa  godmodig  og  trængte  saa  meget  til  at 
meddele  sig,  at  vi  snart  bleve  gode  Venner,  og  han  fore- 
stillede mig  for  hele  sin  Kreds  med  store  Lovpris- 
ninger.«   

»For  Kejseren  blev  for  det  første  ingen  forestillet. 
Hoffet  var  i  dyb  Sorg,  ligeledes  hele  det  gode  Selskab, 
alle  Hatte  og  Kaarder  omvundne  med  Flor,  alt  Tjenerskab 
sort;  men  under  Floret  følte  man  sig  let  og  fri  og  gav  sit 
Hjærte  Luft  ved  at  fortælle  om,  hvad  man  havde  udstaaet 
under  Paul.  Om  denne  mærkelige  og  i  sin  Naragtighed 
og  Grusomhed  beklagelsesværdige  Mand  har  jeg  den  Gang 
samlet  mange  Træk.  Han  var  tint  organiseret,  hans  For- 
stand skarp,  hans  Hjærte  følsomt;  men  langvarigt  Tryk 
og  mangfoldige  Krænkelser  under  hans  Moders  Regering 
havde  forbitret  ham;  Mistro  havde  sat  sig  fast  i  hans  Sjæl, 
og  en  i  sig  selv  frygtsom  Natur  var  benyttet  af  slette 
Yndlinger  og  haus  Angest  tor  Forræderi  og  Ringeagt  drevet 
op  til  Grusomhed  og  Naragtighed.  Jeg  har  kjendt  tiere, 
som  roste  hans  Godhed  og  mindedes  ham  med  Taarer, 
men  de  maatte  klogelig  tie;  Strommen  var  imod  dem, 
og  en  sagte  Meddelelse  til  en  Ven  var  alt,  hvad  man  turde 
vove.« 

»Det  diplomatiske  Selskab,  som  under  Paul  var  smeltet 
sammen  til  nogle  Medlemmer,  begyndte  igjen  at  blive  tal- 
rigt. Foruden  de  ordentlige  Gesandtskaber  viste  der  sig 
daglig   nye  Udsendinge   fra  hele  Evropa,   som  bragte  Lyk- 

enskniugskomplimenter  til  Tronbestigelsen.  Blandt  dem 
drog  Duroc,  den  første  Konsuls  betroede  Adjutant,  alles 
Øjne  paa  sig;  den  nye  Uniform,  den  himmelhøje  Fjeder, 
hans  forstandige  og  behændige  Optræden,  hans  jævne  Op- 
førsel vandt  meget  Bifald.  Blandt  de  mærkværdige  Mænd, 
som  jeg  traf  i  Petersborg,  maa  jeg  nævne  den  berømte 
Prins  af  Nassau,  der  som  uforfærdet  Æventyrer  en  Tid  lang 
havde  fyldt  Evropa  med  sit  Ry  og  havde  nydt  stor  Gunst 
hos  Katharina.  Han  havde  gjort  Rejsen  omkring  Verden, 
for  Gibraltar  kommanderet  et  svømmende  Batteri,  som 
sprang  i  Luften,  i  den  svenske  Krig  flere  Galejer  uden  at 
være  Sømand;  paa  den  afrikanske  Kyst  skulde  han  have 
dræbt  en  Løve  i  Bnekarap.  Kort  sagt,  han  søgte  Faren, 
og  den  skyede  ham.  Han  var  nu  henved  60  Aar.  Hans 
Dannelse  var  ganske  fransk,  hans  Tone  den  fine  Verdens, 
hans  Forretning  Spil  og  Intriguer,  hans  Kasse  tom.  Blandt 
de  fast  ansatte  Gesandter  udmærkede  sig  den  svenske  Ge- 
neral V.  Stedingk,  efter  sit  Haar  en  Olding,  efter  sin 
Munterhed  og  Virksomhed  en  Yngling,  klog,  retskaffen, 
fast  og  mild ;  han  førte  et  fyrsteligt  Hus  og  holdt  næsten 
hver  Dag  aabent  Taffel.  Endnu  ældre  i  Petersborg  og  ved 
sit  Ægteskab  med  en  Prinsesse  Viazemsky  og  utallige 
Forbindelser  selv  næsten  at  betragte  som  en  Russer,  gjaldt 
den  neapolitanske  Sendemand  Duca  di  Serra  Capriola  for 
den  fineste,  bedst  underrettede  og  virksomste  blandt  alle 
Gesandter.  Hau  var  sine  Kollegers  Orakel:  Ingen  be- 
høvede at  frygte  hans  Hof,  og  saaledes  kunde  alle  uden 
Fare  gjøre  ham  til  deres  fortrolige.  Som  Svoger  af  Ro- 
senkrantz  var  han  ikke  synderlig  vel  stemt  mod  det  da- 
værende danske  Gesandtskab;  først  senere  har  jeg  nærmet 
mig  til  ham  og  fundet  gunstig  Modtagelse  i  hans  hver 
Aften  stærkt  besøgte  Hus. 

Nogle  Dage  før  mig  var  den  engelske  Sendemand  Lord 
St.  Helens  ankommen,  som  var  bestemt  til  igjen  at  knytte 
den   længe   afbrudte   Forbindelse   og   ved    en    Fredstraktat 

med  de  tre  nordiske  Magter  at  gjere  en  Ende  paa  den 
provisoriske  Tilstand,  hvori  deres  Forhold  til  England 
endnu  befandt  sig.  Et  stort  Ry  for  fuldendt  diplomatisk 
Kunst  og  Erfaring  gik  forud  for  denne  Mand,  der  tidligere 
som  Mr.  Fitzherbert  havde  nydt  Katharinas  Fortrolighed, 
og  man  kunde  heller  ikke  have  valgt  nogen  dygtigere 
Underhandler.  En  værdig,  ligefrem,  rolig  Holdning,  et 
Udtryk  af  Skarpsindighed,  der  blev  oplivet  ved  et  Anstrøg 
af  fin  Satire,  en  Konversation  fuld  af  Aand  og  muntert 
Lune,  intet  Spor  af  Lidenskab  eller  Forfængelighed,  men 
vel  den  Selvfølelse,  som  sømmede  sig  for  hans  Stilling  og 
hans  Nation:  saadan  var  den  Mand  udrustet,  der  altid  er 
forekommet  mig  som  Idealet  af  en  Diplomat.  For  hans 
klare  Blik  syntes  alle  Forholds  Væv  at  ligge  aabent,  Over- 
talelse boede  paa  hans  Læber ;  han  optraadte  paa  den  gamle 
Skueplads  for  sine  diplomatiske  Sejre,  og  alle  søgte  ham; 
thi  det  var  ikke  mere  nogen  Hemmelighed,  at  Hofluften 
blæste  fra  Vesten,  og  at  Alexander  længtes  efter  igjen  at 
komme  i  god  Forstaaelse  med  den  Nation,  som  han  satte 
højest  Pris  paa. 

Af  Landets  Ministre  maa  man  som  den  indflydelses- 
rigeste nævne  Grev  v.  Pahlen.  Denne  kæmpestore,  kloge 
og  bestemte  Mand,  der  havde  nydt  den  højoste  Gunst 
under  Paul,  og  da  han  begyndte  at  nære  Frygt  for  at 
blive  styrtet,  havde  spillet  Hovedrollen  ved  hans  Mord,  var 
og  blev  en  Torn  i  Øjet  paa  Enkekejserinden.  Hendes  og 
St.  Helens's  Indflydelse  styrtede  ham  pludselig  den  28de 
Juni ;  Letsind  og  Overmod  bidrog  til  hans  Fald.  I  Spidsen 
for  de  udenrigske  Anliggender  stod  efter  Navnet  Vice- 
kansleren  Fyrst  Kurakin;  men  egentlig  havde  han  kun  den 
ydre  Repræsentation,  hvortil  en  umaadelig  Formue,  et  ven- 
ligt og  ædelmodigt  Sind  og  en  af  Glans  og  Fedme  straa- 
lende  Personlighed  gjorde  ham  særlig  skikket.  Som  egentlig 
Minister  stod  ved  hans  Side  hans  Modsætning,  Grev  Nikita 
Panin,  mager,  høj,  bleg,  stolt,  en  Mand  af  faa  Ord,  men 

lige  saa  megen  Karakter  som  Indsigt ;  han  havde  en  mærkelig 
Lighed  med  den  store  Pitt.  Den  Prøve,  som  han  skulde 
aflægge  paa  sit  diplomatiske  Talent,  faldt  imidlertid  ikke 
heldig  ud;  thi  han  lod  sig  snart  fuldkommen  beherske  af 
Lord  St.  Helens.  Af  de  fortrolige  og  hemmelige  Konfe- 
rencer, som  nu  begyndte,  uden  at  tilkalde  Sveriges  og 
Danmarks  Sendemænd,  fik  man  snart  Grund  til  at  frygte 
for,  at  Alexander  i  Freden  ligesom  Paul  i  Krigen  kun 
vilde  være  alt  for  tilbøjelig  til  at  opofre  sine  Forbunds- 
fæller for  egennyttige  Hensyn.  Det  blev,  ikke  uden  Sand- 
synlighed, paastaaet,  at  betydelige  Summer,  som  den  en- 
gelske Sendemand  fordelte  til  de  indflydelsesrigeste  Personer 
ved    Hoff"et,    fik   en    ikke    ringe    Indflydelse    paa    Sagernes 

Gang.« 

»Den  14de  Juni  modtoge  vi  pludselig  en  tyk  Pakke  fra 
Grev  Panin,  som  indeholdt  et  imellem  ham  og  Lord  St. 
Helens  aftalt  Udkast  til  en  Konvention,  som  Ministeren  an- 
modede om  at  meddele  det  danske  Hof  til  øjeblikkelig  An- 
tagelse. Heri  vare  alle  Nevtralitetens  væsentlige  Grund- 
sætninger opofrede,  og  der  var  kun  tilstaaet  Danmark  og 
Sverige  en  fortsat  Vaabenstilstand  paa  nogle  Maaneder,  for 
at  de  kunde  tiltræde  Konventionen.  Man  havde  lovet  at 
afvente  Tiltrædelsen,  inden  man  underskrev;  men  den  17de 
Juni  blev  Dokumentet  formelig  undertegnet,  og  medens  saa- 
ledes  Kusland,  som  havde  foranlediget  Krigen,  var  i  fuld- 
stændig Fredstilstand,  forbleve  vi,  som  alene  havde  bragt 
Ofrene,  og  som  alene  havde  noget  at  tabe,  i  en  kun  ved 
en  Vaabenhvile  suspenderet  Krigstilstand.  Det  var  min 
Indtrædelse  i  den  diplomatiske  Løbebane;  med  saadanne 
Erfaringer  aabnede  jeg  den  utaknemlige  og  troløse  Skole, 
hvis  Ejendommelighed  det  længe  har  været  at  smykke  sig 
med  skjønne  og  højtklingende  Ord;  mine  senere  Erfaringer 
have  kun  stadfæstet  de  første  og  lært  mig,  at  Uret,  Vold 
og  Retløshed  ikke  først,  som  man  undertiden  maa  høre, 
ere  komne  ind  i  Verden   ved  Revolutionen   og  Bonaparte. 

20* 

Nej!  Uretfærdighed  og  Forræderi  have  til  alle  Tider  haft 
hjemme  i  Kabinetterne,  kun  at  de  onde  Gjerninger,  som 
før  traadte  op  i  hyklerske  Former,  nu  ere  blevne  aabenbare 
efter  deres  sande  Natur.«  —  — 

»Elementerne  vare  gunstige  mod  Uretfærdigheden.    Det 
engelske  Fartøj,   som   bragte   den   undertegnede  Traktat  til 
London,   hvor  man   næppe  havde  drømt  om  et  saadant  Re- 
sultat,  naaede  sit  Maal   i   den  exempelløs   korte  Tid  af  ni 
Dage;    Bernstorff,    der    efter  St.  Helens's  Raad    havde    be- 
sluttet sig   til  at  rejse   til  England   og  der  allerede  havde  ° 
aabuet  Underhandlingerne  med  gunstige  Udsigter,  saae  alle 
sine  Forhaabninger  strande  paa  det  russiske  Kabinets  uvær- 
dige Føjelighed;  nu  tog  man  sig  vel  i  Agt  for  at  forhandle 
enkeltvis  med  ham;  han  vendte  tilbage  med  uforrettet  Sag, 
og  den  eneste  Frugt  af  hans  Rejse  var  en  ufordulgt  Mis- 
stemning hos   det   russiske  Hof,    fordi   man   havde   forsegt 
paa  egen  Haand  at  iagttage  sine  af  Rusland  forraadte  Interesser. 
Danmark  havde    ikke    længer  noget  Valg:    vi   fik  Instruk- 
tioner og  Fuldmagter  i   Slutningen   af  Avgust.     De  første 
gjorde   i   et  værdigt  Sprog  Nevtralitetens  helligste   Rettig- 
heder gjældende;   men  de  vare  betingede  og  maatte  lægges 
til  Side;   de   sidste   bleve  i  en  Konference   af  2den  Septbr. 
forkastede    som    formelle    utilstrækkelige.       De   nye    Fuld- 
magter kom  os  først  i  Hænde  i  Moskov,  hvor  Hoffet  og  alle 
Diplomaterne   den   Gang   opholdt   sig   ved   Kejserkroningen. 
Efter   mange   Forhandlinger   og  Skriverier   blev   den   23de 
Oktober  fastsat  til  Underskrift:  allerede  skulde  Paniu  til  at 
triumfere  over   det  uhæderlig  tilendebragte  Værk,   da   Ne- 
mesis ramte   ham.      Hemmelige  Intriguer  og  aaben  Kamp 
mellem  Enkekejserinden  og  hendes  Yndling  Kurakin  —  som 
til  sidst  var  bleven  kjed  af  sin  intetsigende  Stilling,  og  som 
Panin  rent  ud  havde  erklæret  for  en  Dumrian   —  paa  den 
ene   Side,    Panin    paa   den   anden,    endte   med    den    sidstes 
Nederlag,   lige  saa  uventet  som   krænkende   lige  i  Under- 
skriftens Øjeblik.     Grev   Kotshubey   traadte   i   hans  Sted, 

men  Forhandlingerne  med  Gesandterne  forbeholdt  Fyrst  Ku-^ 
rakiu  sig;  han  vilde  Alverden  og  navnlig  Danmark  vel  og 
viste  os  i  det  smaa  de  Tjenester,  han  kunde,  men  har  i  det 
store  aldrig  kunnet  udrette  noget.  Et  glimrende  Bal  i  hans 
Palads  den  22de  Oktober  var  Forbudet  for  hans  opgaaende 
Lykkestjærne;  Panin  viste  sig  blandt  Gjæsterne,  hans  Stil- 
ling var  ikke  mere  en  Hemmelighed  for  nogen;  men  først 
næste  Morgen  iudtraadte  Afgjerelsen.     Samme  Aften  Kl.  7 

blev  Traktaten  underskreven.« 

»I  Vinteren  1801 — 1802  vrimlede  der  i  St.  Petersborg 
af  fremmede  fra  alle  Evropas  Lande,  og  Franskmændene 
spillede  en  ikke  ringe  Rolle  blandt  dem.  Den  jævne  Duroc 
blev  afløst  af  en  ikke  mindre  udmærket,  vel  endnu  mere 
behændig  Adjutant  hos  Napoleon,  Caulaincourt.  Han  var 
af  gammel  Familie,  hans  Konversation  aandrig,  hans  Per- 
sonlighed anselig.  Han  havde  deltaget  med  Udmærkelse  i 
mange  Felttog;  men  det  pudrede  Hoved  og  hans  pvntelige 
Holdning  betegnede  Overgangen  til  den  nye,  monarkiske 
Tid.  Da  han  og  hans  Ledsager  vare  smukke  unge  Mænd 
og  flittig  gjorde  Kur  til  Damerne,  tilgav  man  dem  den 
forandrede  Skikkelse;  men  da  General  Hedonville  i  Spidsen 
for  en  stor  Ambassade  viste  sig  med  et  spidsborgerligt 
Udseende  og  et  kunstig  opsat  Haar,  kunde  man  ikke  længer 
skjule  sin  Skuffelse  over,  at  de  republikanske  Sejrherrer 
ikke  traadte  op  med  store  Sværd  og  Knevelsbarter.  For 
mig  var  dette  Gesandtskab  en  sand  Velsignelse;  thi  som 
anden  Legationssekretær  kom  fra  Stockholm  den  dygtigste, 
forstandigste  og  bedste  Franskmand,  jeg  har  lært  at  kjende, 
Rayneval.  Saa  vel  han  som  den  fyrste  Sekretær,  Hippolyte 
de  Chateaugiron,  bleve  mine  Venner,  og  jeg  saae  nu  i  det 
franske  Gesandtskabskancelli  de  Traade  blive  spundne,  ved 
hvilke  Napoleon  senere  ledede  den  russiske  Politik;  der  var 
næppe  en  Hovmester,  en  Guvernante,  en  Kok,  en  Kammer- 
tjener, en  Musikus  i  Hovedstaden,  som  ikke  mod  nogle  For- 
dele tilbød  sin  Tjeneste   til   at  spionere   og  bearbejde  sine 

Omgivelser;  ja  blandt  de  Franskmænd,  som  bleve  opfordrede 
til  at  indsende  deres  Erklæring  og  Underkastelse  som  franske 
Borgere,   fandtes   der  mange,   som    fra   de    fjærneste   Egne 

skriftlig  tilbede   deres  Tjeneste  til  ethvert  Øjemed.« 

»I  Marts  1802  modtog  Grev  Levendal  pludselig  sin 
Tilbagekaldelse.  Jeg  havde  ikke  kunnet  hindre  ham  i  at 
fylde  sine  Depecher  med  taabelige  Smaating,  som  han  fandt 
stort  Behag  i  at  fremstille  i  en  blomstrende  Stil,  og  til 
sidst  havde  han  imod  min  Advarsel  bortsendt  den  hidtil 
brugte  Chiffre,  inden  han  havde  modtaget  den  nye,  saa  at 
vi  i  tre  Uger  ikke  kunde  læse  de  Depecher,  vi  modtoge. 
Hans  Efterfølger  var  den  tidligere  Gesandt,  Rosenkrantz, 
som  jeg  kun  af  Rygtet  kjendte  som  en  Hædersmand  og 
dygtig  Diplomat.  Hans  Giftermaal  med  en  russisk  Prin- 
sesse Viazemsky  havde  skaffet  ham  mange  Forbindelser  i 
dette  Land,  Hertugen  af  Serra  Capriola  var  hans  Svoger  og 
fortrolige,  og  i  hans  Svigermoder,  den  gamle  Fyrstindes 
Hus,  samlede  sig  hver  Aften  en  Kreds  af  de  mest  ansete 
og  indflydelsesrige  Mænd  og  Kvinder,  som  hun  regerede 
fra  sin  Sofa. Rosenkrantz  kom  til  Petersborg  i  Be- 
gyndelsen af  Avgust,  og  hurtig  blev  vor  hele  Stilling  for- 
andret. Overalt  optraadte  han  med  Sikkerhed,  aabnede  et 
glimrende  Hus  og  behandlede  sin  Sekretær  som  en  ud- 
mærket Gjæst  paa  en  Maade,  der  var  lige  langt  fra  plat 
Fortrolighed  og  fornem  Anmasselse.  I  Begyndelsen  kunde 
der  maaske  mærkes  en  lille  Skygge  af  Kulde  og  Forsig- 
tighed, der  vel  nærmest  fremgik  af  Modsætningen  mellem 
det  tyske  Bernstorffske  Ministerialparti,  til  hvilket  jeg  hørte, 
og  den  danske  Rosenkrantziske  Opposition;  men  snart  fandt 
vi  hos  hinanden  alt,  hvad  man  i  saadanne  Forhold  kan 
ønske,  og  der  blev  lagt  Grunden  til  et  Venskab,  hvorpaa 
jeg  siden  har  modtaget  mange  Beviser  af  denne  sande  Hæ- 
dersmand. Rosenkrantz.  der  skrev  meget  og  gjærne,  brugte 
mine  og  den  unge  af  ham  medbragte  Attaché,  Grev  Luck- 
ners  Fingre  lige  saa  hensynsløst  som  sine  egne:  de  vigtige 

Forandringer,  som  i  dette  Efteraar  foregik  i  Rusland  ved 
Senatets  nye  Forfatning,  næsten  alle  Ministeriers  Omdan- 
nelse, Vicekansleren  Fyrst  Kurakins  Fald  og  den  gamle 
Alexander  Voronzovs  Udnævnelse  til  Kansler,  ydede  rigeligt 
Stof  til  lange  Indberetninger.  Jeg  havde  imidlertid  opnaaet 
en  Forflyttelse  til  Berlin   og   torlod  Petersborg  den  21de 

November.« 

»Efter  en  meget  besværlig  Rejse  gjennem  Finland  og 
Sverige  kom  jeg  Nyaarsaften  til  Kjøbenhavn,  som  var 
blevet  mig  et  andet  Hjem,  og  hvor  jeg  blev  modtagen  med 
stor  Hjærtelighed.  Statskalenderen  for  1803  opførte  mig 
som  Legationssekretær  i  Berlin;  men  jeg  kom  ikke  til  at 
tiltræde  denne  Post.  Legationssekretæren  i  Madrid  havde 
paa  Grund  af  Brystsvaghed  maattet  forlade  denne  Plads, 
og  Hr.  V.  Bourke,  der  imidlertid  var  forflyttet  der  hen,  bad 
om  en  Efterfølger  for  ham.  Grev  Bernstorft  tilbød  mig  nu 
Valget  mellem  de  to  Poster,  og  jeg  betænkte  mig  ikke 
længe  paa  at  drage  til  Sydevropa.« 

(Forts.) 

S.  B.  Thrige. 


Sir  Walter  Raleigk*) 


Jjlandt  alle  de  Fanger,  Londons  Tower  har  indesluttet 
bag  sine  Mure,  er  Raleigh  paa  Grund  af  sin  personlige  Be- 
gavelse utvivlsomt  den  betydeligste  og  tillige  den,  hvis  po- 
litiske Skæbne  afvinder  os  sterst  Interesse,  fordi  han  var 
ikke  sit  Lands,  men  Spaniens  Fange. 

Sit  andet  meget  lange  Fangenskab  tilbragte  Virginiens 
Grundlægger  i  det  blodige  Taarn  og  det  dertil  hørende 
Havehus;  her  skrev  han  sine  politiske  og  videnskabelige 
Afhandlinger,  og  her  modtog  han  ogsaa  Besøg  af  den  Tids 
aandrige  Mænd,  Opfindere,  Digtere  og  Filosofer.  Om 
ingen  Mand  af  engelsk  Herkomst,  med  Undtagelse  maaske 
af  Shakespeare  og  Bacon,  er  der  blevet  skrevet  saa  mange 
Boger  som  om  Raleigh.  Den  Interesse,  han  vækker,  synes 
os  ved  første  Øjekast  noget  uforklarlig,  han  var  ikke  elsk- 
værdig og  havde  adskillige  mindre  gode  Egenskaber;  hertil 
kommer,  at  hans  Liv  tilsyneladende  var  forfejlet.  Des- 
uagtet er  Raleigh  ubestridelig  en  af  Englands  Heroer,  en 
Mand,  der  altid  vil  interessere  saa  vel  Forfattere  som 
Læsere.  Grunden  til  denne  tilsyneladende  Modsigelse 
ligger  nær. 


•)  Efter  W.  H.  Dixon:  Her  Majesty's  Tower.  I— IV.  1869-71. 

For  det  første  var  Raleigh,  derom  ere  alle  overbeviste, 
trods  alt,  hvad  der  er  blevet  anført  imod  ham,  en  Mand, 
en  stolt  Mand,  maaske  endog  en  grusom  og  egenkjærlig 
Mand,  men  dog  en  Livskraft  blandt  Borgerne,  ved  Hoffet 
og  i  Lejren,  og  ikke  blot  et  tomt  Navn.  En  slig  kraftig 
Personlighed  fremkalder  enten  Beundring  eller  Mishag 
blandt  sine  Omgivelser;  mange  se  med  Mistillid  paa  en 
Begavelse,  der  foruroliger  dem  ved  det  nye  og  ubekjendte, 
medens  andre  uvilkaarlig  drages  til  den  af  Kjærlighed  og 
Beundring.  Raleigh  var  en  saadan  Personlighed.  Andre 
have  udmærket  sig  i  enkelte  Retninger  af  Kunst  og  Viden- 
skab, Raleigh  udmærkede  sig  i  alle  og  stod  paa  Højde 
med  hver  enkelt  i  sit  P'ag;  ja  endog  i  det  lidet  væsentlige, 
personlig  Skjenhed,  vare  faa  hans  Ligemænd. 

Dernæst  spofe  vi  endnu  den  Dag  i  Dag  Raleighs  Ind- 
flydelse saa  vel  i  den  gamle  som  i  den  nye  Verden,  i  det 
Maalet  for  hans  Bestræbelser  var  at  hæve  England  til  en 
Magt  af  første  Rang  ved  at  gjøre  det  til  Moderland  for  en 
Række  Kolonier.  • 

Paa  Raleighs  Tid  laa  den  ledende  Indflydelse  i  Ev- 
ropas  Statsanliggender  hos  Spanien,  som  derfor  i  enhver 
Henseende,  navnlig  dog  i  Religion  og  Handel,  var  Qendtlig 
stillet  mod  England.  Spanierne  paastode,  at  Englænderne 
vare  et  af  Gud  forladt  Folk,  og  at  det  var  deres  hellige 
Pligt  at  straffe  og  frelse  dem.  Spanien  sendte  sine  Spioner 
og  lønnede  Mordere  til  London;  det  landsatte  sine  Tropper 
i  Connaught.  Ved  Guld  og  List  skaffede  det  England 
Fjender  i  de  skotske  Grænselande  og  i  de  engelske  Lejre  i 
Nederlandene;  selv  i  Fredstid  bemægtigede  det  sig  engelske 
Skibe  og  kastede  deres  Besætninger  i  Fængsel.  Det  lukkede 
Levantens  Havne  for  de  engelske  Kjøbmænd  og  forbød  alt 
Samkvem  mellem  England  og  Amerika.  Enhver  Fjende  af 
England  fandt  i  Spanien  en  Ven;  det  ophidsede  Rom, 
understøttede  de  oprørske  Bønder  i  Irland  og  ophørte  al- 
drig, selv  i  Fredstid,  at  konspirere  mod  England,  der  over- 

alt  Og  til  enhver  Tid  maatte  anse  Spanien  som  sin  dede- 
ligste  Fjende. 

Det  var  denne  Fjende,  Raleigh  vilde  bekæmpe.  Det 
var  Spanien,  han  trodsede  i  Guayana,  ydmygede  i  Cadix 
og  ved  sin  Klogskab  fortrængte  fra  Virginien.  Han  hadede 
Spanien  som  Hannibal  Rom;  et  stort  Land  opslider  til 
sidst  en  stor  Mand,  og  efter  i  40  Aar  at  have  bekæmpet 
Spanien  med  Sværd  og  Pen,  blev  Raleigh  myrdet  i  Fængslet 
paa  Filip  den  3djes  Forlangende. 

Raleighs  Liv  falder  i  tre  Hovedafsnit.  Den  første  Pe- 
riode afsluttes  ved  hans  Ægteskab  med  Bessie  Thrag- 
morton,  Dronning  Elisabets  Hofdame,  den  anden  med 
hans  Fængsling  som  Deltager  i  den  Sammensværgelse,  der 
havde  til  Formaal  at  sætte  Arabella  Stuart  paa  Tronen. 
Den  tredje  Periode  sluttes  med  hans  Henrettelse  i  Palace 
Yard  paa  hans  mægtige  Fjende  Filip  den  3djes  Forlan- 
gende. Over  den  første  straaler  Lykkens  Sol;  den  anden 
er  urolig  og  stormfuld,  og  et  uhyggeligt  Mørke  hviler  over 
den  tredje.  • 

Raleighs  første  Ophold  i  Tower  kan  næppe  betragtes 
som  et  Fangenskab;  han  blev  ogsaa  snart  sat  i  Frihed  paa 
den  Betingelse,  at  han  skulde  ægte  Bessie  Thragmorton, 
en  smuk,  livlig  og  begavet,  men  noget  letsindig  ung  Pige, 
der  havde  ladet  sig  bedaare  af  Raleighs  Skj enhed  og  ind- 
smigrende Ord.  Bessie  var  forældreløs,  og  Dronning  Elisa- 
bet, der  næsten  stod  hende  i  Moders  Sted,  tvang  Raleigh, 
som  ved  Flugt  vilde  undgaa  Ægteskab,  til  at  opfylde  sine 
Forpligtelser  mod  denne  hendes  Yndlingshofdame ;  men 
hun  tilgav  ham  dog  aldrig  fuldstændig,  at  han  ved  dette 
letsindige  Forhold  havde  kastet  en  Skygge  paa  hendes  Hof. 
Ogsaa  hans  eget  Livs  Lykke  synes  fra  den  Tid  af  for- 
morket, han  angrede  sin  Letsindighed  —  men  for 
silde. 

Efter  at  Jakob  den  iste  havde  besteget  Englands 
Trone,   blev    Raleigh   atter  fængslet;    denne  Gang   for   en 

Sag,  der  var  hans  Geni  og  Berømmelse  værdig;  han  led 
for  sit  Land.  I  den  nye  Konges  Politik  var  Venskab  med 
Spanien  Hjørnestenen,  men  derfor  maatte  ogsaa  Raleigh, 
der  havde  svoret  dette  Land  et  dødeligt  Had,  vandre  i 
Fængsel.  Denne  Gang  fik  han  Ophold  i  det  blodige  Taarn, 
blev  strængt  bevogtet  og  slet  forplejet.  Som  Paaskud  for 
hans  Fængsling  brugte  man  en  Samtale  mellem  ham  og 
Lord  Cobhara.  Denne,  der  følte  sig  tilsidesat,  faldt  paa 
at  ville  gjøre  sig  bemærket  ved  at  antage  sig  Arabella 
Stuart,  hvis  Fordring  paa  Tronen  han  var  overbevist  om, 
Spanien  vilde  støtte.  Han  meddelte  sin  Plan  til  Raleigh, 
der  lo  ham  ud  og  kaldte  ham  en  Drømmer.  Paa  anden 
Maade  har  Raleigh  aldrig  deltaget  i  Arabella-Sammen- 
sværgelsen. 

Cobharas  Plan  mislykkedes;  han  blev  kastet  i  Tower, 
og  det  blev  ham  betydet,  at  det  eneste  Middel  til  Frelse 
var  at  kaste  Skylden  over  paa  Raleigh.  Efter  lang  Vaklen 
og  mange  Selvmodsigelser,  i  hvilke  han  snart  anklagede, 
snart  frikjendte  Raleigh,  endte  Cobham  med  at  udtale  for 
Sir  George  Harvey,  der  var  Befalingsmand  i  Tower,  at 
Raleigh  aldeles  ingen  Del  havde  i  Sammensværgelsen; 
men  denne  Erklæring  blev  holdt  tilbage,  indtil  Forhøret 
var  forbi  og  Dommen  falden.  Allerede  under  Processen 
havde  Lord  Cecil,  der  var  Raleighs  bitreste  Fjende,  ladet 
udsprede  det  Rygte,  at  Raleigh  havde  forsøgt  at  dræbe 
sig  selv  i  Fængslet,  og  dette  Rygte  kom  Hoffet  meget  be- 
lejligt. Et  Forsøg  paa  Selvmord  syntes  at  være  et  Bevis 
paa  Raleighs  Brøde;  men  Raleigh  havde  aldrig  tænkt 
paa  at  lægge  Haand  paa  sig  selv;  Rygtet,  der  var  lutter 
Opspind  og  maaske  nærmest  udspredt  for  at  prøve  den 
offentlige  Mening,  døde  hen,  saa  snart  det  havde  gjort  den 
Nytte,  Lord  Cecil  ønskede. 

Processen  førtes  i  Winchester.  Da  den  var  til  Ende, 
blev  Raleigh  atter  bragt  til  sit  Værelse  i  det  blodige 
Taarn,  hvor  fra  en  Dør  førte  ud  til  den  Vold,  der  i  mange 

Aar  var  hans  Yndliiigs-Spaseregang  og  endnu  benævnes 
»Raleighs  Terrasse«.  Ingen  tænkte  den  Gang,  at  han 
skulde  tilbringe  endnu  Qorten  Aar  paa  dette  Sted. 

Processen  havde  kun  tjent  til  at  forøge  hans  Berøm- 
melse for  Veltalenhed  og  Fædrelandskjærlighed;  han  blev 
betragtet  som  en  Helt,  ja  næsten  som  en  Afgud  af  unge 
og  gamle;  ingen  troede  paa  Arabella-Sammensværgelsen, 
Prinsessen  selv  havde  aldrig  hert  Tale  derom,  og  Hentyd- 
ninger til,  at  Raleigh,  Helten  fra  Cadiz,  Grundlæggeren  af 
den  amerikanske  Koloni,  skulde  have  indgaaet  et  Forbund 
med  Filip  den  3dje  mod  sit  eget  Land.  fremkaldte  over- 
alt Harme.  De  bedste  Mænd  og  ædleste  Kvinder  stode 
paa  Raleighs  Side;  han  selv  anede  ikke,  at  han  var  Fange 
paa  Livstid,  og  at  Cecil  og  Howard  vare  faldne  saa  dybt, 
at  de  havde  solgt  ham  til  Spanien.  Dertil  kom  deres 
Frygt  for,  at  Raleigh,  der  var  rig  paa  Penge  og  Venner, 
vilde  hævne  sig  paa  dem  for  den  ham  tilføjede  Uret,  saa 
snart  han  kom  paa  fri  Fod.  De  havde  derfor  ingen  anden 
Udvej  end  at  holde  ham  indespærret  i  Tower  og  plyndre 
hans  Godser.  Trods  alt  dette  voxede  Raleighs  Berømmelse,  og 
Mænd  og  Kvinder  strommede  til  Tower  for  at  se  og  be- 
undre ham.  Kongens  Raadgivere  blove  urolige;  man  ind- 
satte en  ny  Befalingsmand,  Sir  William  Waad  i  Tower, 
og  indskrænkede  betydelig  de  Friheder,  Raleigh  nød.  Waad 
var  det  Redskab,  hvorved  man  haabede  at  give  Raleigh 
Skin  af  at  have  været  indviklet  i  Krudtsammensværgelsen; 
men  Planen  mislykkedes,  skjønt  man  ved  haarde  Midler 
søgte  at  aftvinge  Raleigh  en  Tilstaaelse.  Hans  Hustru  og 
to  Sønner,  der  delte  hans  Fængsel,  bleve  sendte  bort  fra 
Tower,  og  han  selv  indespærret  i  en  kold  og  ussel  Celle. 
Alt  dette  nedbrød  Raleighs  Helbred.  Vinteren  var  stræng, 
han  led  Kulde  og  Sult,  hans  ene  Arm  blev  lam;  der  var 
kun  et  Vrag  tilbage  af  den  tidligere  saa  skjønne  og  stolte 
Skikkelse.  »Dog  jeg  klager  ikke,«  sagde  han  og  tilføjede 
lidt  bittert:  »Jeg  véd,  det  vilde  være  til  ingen  Nytte.« 

Paa  Lægens  Indstilling,  maaske  ogsaa,  fordi  de  ansaa 
det  fordelagtigst  for  dem  selv  at  vise  Medlidenhed  med  den 
døende  Helt,  gave  Kongens  Raadgivere  Tilladelse  til  at 
flytte  Raleigh  fra  det  blodige  Taarn  til  det  tæt  dér  ved 
beliggende  lille  Havehus,  hvor  han  havde  sine  Bøger  og 
kemiske  Apparater.  Huset  var  varmt  og  tort,  venlig  be- 
liggende mellem  Blomster  og  Træer.  Her  tilbragte  Ra- 
leigh de  ædleste  Aar  af  sit  Liv,  udelukkende  beskæftiget 
med  videnskabelige  Arbejder,  Medens  han  sad  foran  sin 
Ovn  og  sine  Retorter,  iagttagende  Naturens  Hemmeligheder 
i  det  Haab  at  finde  et  Middel,  der  kunde  helbrede  al  le- 
gemlig Sygdom,  opfandt  han  det  virksomme  Lægemiddel, 
der  blev  almindelig  beundret  og  benyttet  under  Navn  af 
Raleighs  Livselixir,  og  som  endnu  den  Dag  i  Dag  an- 
vendes af  Englauds  Læger.  Hans  lille  Hus  blev  snart 
Midtpunktet  for  en  Kreds  af  udmærkede  Personligheder  i 
Videnskabens  og  den  fornemme  Verden;  høje  og  lave  søgte 
Raad  og  Oplysning  hos  ham.  Her  forfattede  han  ogsaa 
adskillige  større  og  mindre  Skrifter,  deriblandt  første  Del 
af  sin  berømte  Verdenshistorie,  et  Slags  Epos  i  Prosa,  et 
af  de  mest  storslaaede  Værker  i  den  engelske  Litteratur, 

Dog  Lady  Raleigh  lod  sig  ikke  stille  tilfreds  med 
Bøger  og  Elixirer.  Med  Ord  og  Handling  arbejdede  hun 
paa  at  skaffe  Raleigh  fri,  og  i  denne  Kamp  mod  den  haarde 
Skæbne  gik  hun  i  sin  Iver  endog  saa  vidt,  at  hun  bebrej- 
dede sin  Mand,  at  han  intet  gjorde  for  at  blive  fri,  og  at 
hans  Studier  lod  ham  glemme  Kone  og  Børn.  Stakkels 
Fange!  Det  var  den  tungeste  Prøvelse  for  ham  at  bære, 
og  han  kunde  hverken  dadle  eller  hjælpe  hende. 

Han  fandt  sin  bedste  Trøst  i  det  heltemodige  Værk, 
han  lige  fra  sin  Ungdom  af  havde  ofret  Ære,  Liv  og  Lykke, 
nemlig  Grundlæggelsen  af  de  nordamerikanske  Kolonier. 
Fra  det  blodige  Taarn  ledede  han  Foretagenderne  i  Gua- 
yana  og  Virgiuien  og  ophørte  aldrig  at  lægge  sin  Pung  i 
den  Vægtskaal,   paa  hvilken   han  ikke  længer  kunde  kaste 

sit  Sværd.  Vi  ville  ikke  dvæle  ved  den  Periode,  der  om- 
fatter hans  Løsladelse  af  Fængslet,  Rejse  til  Amerika, 
ulykkelige  Hjemkomst  og  fon\vede  Fængsling:  den  er  en 
Skamplet  i  Englands  Historie.*) 

Da  Raleigh  efter  sin  ulykkelige  Rejse  atter  førtes  til- 
bage til  Tower,  vare  hans  tidligere  Værelser  i  det  blodige 
Taarn  besatte,  og  han  blev  derfor  hensat  i  Wardrobe  (Klæde- 
kammer)  Tower,  i  hvis  venlige,  rummelige  Værelser  han 
befandt  sig  vel  og  hvor  han  atter  optog  sine  kemiske  Stu- 
dier. 

Kong  Jakob  var  i  stor  Forlegenhed.  Spaniens  Sende- 
bud, der  lovede  ham  en  Infantinde  til  hans  Søn,  forlangte 
til  Gjengjæld  Raleighs  Blod.  Kongen  var  villig  nok  til  at 
give  efter,  men  havde  ikke  Mod  til  at  bære  Følgerne,  hvis 
Raleigh  blev  myrdet  ad  Lovens  Vej.  Vilde  Mot  Fangen 
lægge  Haand  paa  sig  selv,  var  alt  godt ;  eller  kunde  han 
ryddes  af  Vejen  hemmelig,  saa  at  man  var  i  Tvivl  om 
Maaden,  hvorpaa  det  var  sket.  det  var  dog  bedre  end  et 
aabenlyst  Mord.  Sekretær  Naunton,  der  kjendte  Kongens 
hemmelige  Ønske,  førte  en  Usling,  Sir  T.  Wilson,  til  ham, 
og  efter  dette  Møde  drog  Wilson  ind  i  Tower  for  at  af- 
vente det  belejlige  Øjeblik.  Saa  snart  han  viste  sig  her, 
anede  alle,  at  han  var  kommen  for  at  myrde  Raleigh,  og 
Towers  Befalingsmand,  Sir  Allan  Aspley,  der  var  Raleigh 
hengiven,  var  paa  sin  Post. 

Wilson   medbragte  fra   Statsraadet   en  højst  mærkelig 


*)  Raleigh  var  bleven  dømt  til  Døden  som  medskyldig  i  den 
formentlige  Sammensværgelse,  der  gik  ud  paa  at  sætte  Ara- 
bella Stuart  paa  Tronen  i  Steden  for  Jakob  VI.  af  Skot- 
land; ban  blev  vel  benaadet,  men  sad  nu  i  Tower  til  1616. 
Efter  at  være  benaadet  tiltraadte  han  det  følgende  Aar  i 
Spidsen  for  syv  Skibe  et  nyt  Togt  til  Guayana.  Skjønt 
han  imidlertid  af  Kongen  havde  faaet  Befaling  til  ikke  at 
aabne  Fjendtligheder  mod  Spanien,  kom  Expeditionen  dog 
ved  St.  Thomas  i  Kamp  med  Spanierne  og  opbrændte  Sta- 
den, ved  hvilken  Lejlighed  Raleighs  Søn  fandt  Døden. 

Fuldmagt,  i  Følge  hvilken  han  var  bemyndiget  til  altid  at 
være  om  Raleigh,  bevogte  ham  nøje  og  forhindre,  at  nogen 
uden  den  yderste  Nødvendighed  nærmede  sig  Fangen  eller 
talte  med  ham,  med  mindre  Wilson  overværede  Samtalen. 
Aspley  blev  vel  forundret,  men  lod  sig  ikke  forknytte.  Som 
Befalingsmand  i  Tower  stod  han  Loven  til  Ansvar,  for  hvad 
der  foregik  inden  for  Borgens  Mure,  og  skjønt  han  indlod 
Wilson  i  Tower  om  Dagen,  lukkede  han  ham  dog  ude  om 
Natten  og  nægtede  bestemt  at  afgive  Nøglerne.  Wilson 
klagede  til  Naunton,  at  der  ingen  Lejlighed  gaves  til  at 
udrette  noget.  Wardrobe  Tower  (Klædekammer-Taarnet) 
havde  for  mange  Vinduer,  man  kunde  ude  fra  se  alt,  hvad 
der  foregik  i  Raleighs  Værelse.  Han  ønskede  Fangen  bragt 
til  et  Sted,  der  laa  mindre  aabent  for  Iagttagelser,  hvor 
Raleigh  kunde  sove  enten  oven  over  eller  i  samme  Værelse, 
som  han  selv.  Efter  at  have  gjennemsøgt  hele  Tower  fandt 
han  endelig,  hvad  han  ønskede  i  Brick  Tower  (Murstens- 
Taarnet);  men  Værelserne  vare  lejede  ud,  og  Sir  Allan 
Aspley  vilde  ikke  udlevere  Nøglerne.  Wilson  klagede,  og 
fra  Hoffet  indløb  snart  en  bestemt  Befaling,  der  viste  Sir 
Allan,  hvem  der  herefter  skulde  være  Herre  i  Tower.  Asp- 
ley maatte  overgive  Raleigh  til  Wilsons  Varetægt,  indrømme 
ham  Bolig  i  Murstens-Taarnet,  udlevere  Nøglerne,  sende 
Raleighs  Tjener  bort  og  i  hans  Sted  antage  en  af  Wilsons 
Folk.  Det  blev  desuden  Sir  Allan  forbudt  at  lade  nogen 
Læge  se  Fangen,  med  mindre  Wilson  selv  var  til  Stede  og 
gav  sit  Samtykke  hertil.  Naunton  tilskrev  Wilson,  at  Kongen 
var  tilfreds  med,  hvad  der  var  sket,  at  han  ventede  snarlig 
Udførelse  af  sin  Befaling,  haabede,  at  Wilson  vilde  faa  Bugt 
med  Hykleren,  og  at  han  følte  sig  beroliget  ved  Tanken 
om,  at  Raleigh  ikke  ret  længe  vilde  være  ham  til  Besvær. 
Disse  hemmelighedsfulde  Vink,  der  havde  beroliget  Kongen 
saa  meget,  bleve  dog  uden  Følger.  Wilson  fandt  ingen  Lej- 
lighed til  at  myrde  Raleigh,  der  var  en  Mester  i  Fægte- 
kunsten og  let  vilde  have  kunnet  overmande  den  jammer- 


308  Sir  Walter  Raleigh. 

lige  og  fejge  Skurk;  Raleigh  kunde  heller  ikke  bringes  til 
at  begaa  Selvmord. 

Kongen  af  Spanien  blev  utaalmodig  og  forlangte 
højt  og  lydelig  Raleighs  Død.  Det  engelske  Hof  var  tvivl- 
raadigt;  Dronningen  vilde  redde  Raleigh  og  støttedes  af 
alle  dem,  der  vare  stemte  for  et  Ægteskab  mellem  Prinsen 
af  Wales  og  en  fransk  Prinsesse,  men  Kongen  og  hans 
ødsle  Yndlinger  lode  sig  friste  af  den  spanske  Infantindes 
større  Medgift,  og  —  Raleigh  dømtes  til  at  henrettes. 

En  mørk  Oktoberdag  naaede  hans  Dødsdom  Tower. 
Klokken  var  otte  om  Morgenen,  og  Raleigh  var  endnu  ikke 
staaet  op;  men  da  han  hørte  Befalingsmandens  Stemme, 
sprang  han  op,  klædte  sig  paa  og  forlod  Værelset.  I  Døren 
mødte  han  sin  Barber,  der  sagde:  »Sir,  Deres  Haar  er 
ikke  blevet  krøllet  i  Dag.«  Raleigh  svarede  smilende:  »Lad 
dem  krølle  Haaret,  der  skulle  have  Hovedet.«  Bar- 
beren fulgte  ham  til  Porten,  og  Raleigh  spøgte  hele  Vejen 
paa  sin  sædvanlige  Maade.  »Peter,«  sagde  han  til  Bar- 
beren, »kan  du  skaffe  mig  et  Plaster,  der  kan  sætte  et 
afhugget  Hoved  fast  igjen?«  Næste  Dag  afhuggede  man 
i  Palace  Yard  dette  Hoved,  det  stolteste,  der  nogen  Sinde 
er  faldet  for  en  engelsk  Bøddeløxe. 

Spaniens  Tilhængere  jublede;  men  Sejren  var  dog  ikke 
deres.  En  Helts  Død  er  ikke  altid  ensbetydende  med  en 
tabt  Sag,  og  en  Martyrs  Blod  er  stærkere  end  tusende 
Sværd.  Mange,  der  hidtil  havde  forholdt  sig  ligegyldige, 
bleve  fra  det  Øjeblik  Spaniens  dødelige  Fjender,  og  Ra- 
leighs Planer  gjennemførtes  ganske  i  hans  Aand.  England 
berøvede  Spanien  Overherredømmet  til  Søs  og  udelukkede 
det  fra  den  nye  Verden. 

J.  Gøtzsche. 


Napoleon  IL  og  Ifapoleon  lY.*) 


Historien  kjender  ikke  til  Gjentagelser,  men  den  be- 
væger sig  mangen  Gang  i  Paralleler,  som  med  umiskjen- 
delig  Tydelighed  fremstille  sig  for  vort  Blik  og  fængsle 
vor  Opmærksomhed,  og  som  vel  hist  og  her  gjere  afvigende 
Bøjninger,  men  dog  i  de  store  Vendinger  følge  samme  Ret- 
ning. Af  saadanne  Paralleler  findes  der  adskillige  i  de 
Herskerslægter,  som  i  vor  Tid  have  regeret  over  Folkenes 
Ve  og  Vel,  og  mærkeligst  er  vistnok  den  Skæbne,  som 
ramte  de  tvende  unge  Tronfølgere  af  det  Dynasti,  der,  som 
intet  andet,  kan  rose  sig  af  at  have  behersket  vort  Aar- 
hundrede.  Napoleon  II.  og  Napoleon  IV.,  to  Kejsere  uden  Land! 
Hvem  kan  betvivle  Ligheden  i  deres  Kaar,  og  hvem  maa 
ikke  undres  over  de  indviklede  og  bugtede  Veje,  hvorpaa 
begge  disse  Ynglinge  vandrede  fra  Vuggen  til  deres  tidlige 
Grav.  Kun  fattige  paa  Virkelighed,  men  rige  paa  Tradi- 
tioner, Minder  og  Haab  bleve  de  begge  brudte  som  næppe 
udsprungne  Roser;  Skæbnen  sparede  dem  vel  for  at  henvisne 
men  allerede  under  Blomstringen  var  dræbende  Meldug 
falden  paa  dem. 

I. 

Napoleon  I.  behøvede  en  Arving  til  sit  Verdensherre- 
dømme;  han    forstødte   Josefine   Beauharnais    og   forbandt 


*)  Efter  Arthur  Kle  ins  chmid  t,  Unzere  Zeit  1882  II. 

Frankrigs  Qerde  Dynasti  med  Verdens  fornemste.  Kejser- 
huset i  Wien.  Han  valgte  til  sin  Gemalinde  Ærkehertug- 
inde  Marie  Louise,  en  Datter  af  den  egenkjærlige  Kejser 
Frans  I.  af  Østerrige,  der  hurtig  havde  forvundet  sit  Fald 
fra  den  tyske  Kejse vtrone,  og  aldrig  syntes  Lykken  saa 
underdanig  mod  den  nybagte  Magthaver,  som  paa  hin  præg- 
tige, solklare  Morgen  den  20de  Marts  1811,  da  hele  Paris 
flokkedes  om  Tuilerierne  for  at  tælle  de  101  Kanonskud, 
der  forkyndte  Fødselen  af  en  Prins.  Kejserens  Stjærne 
straalede  i  sin  fulde  Glans  nu,  da  han  havde  en  Søn  og 
saaledes  kunde  betragte  den  kejserlige  Trone  som  sikret 
for  Fremtiden,  og  han  maatte  vel  betænke  sin  Lykkes  Be- 
standighed. Fødselen  var  meget  besværlig,  og  baade  Mo- 
derens og  Barnets  Liv  svævede  i  største  Fare;  den  be- 
styrtede Kejser  befalede  fremfor  alt  at  redde  Moderen ;  han 
troede  ferst,  at  Barnet  var  dødfødt,  men  da  det  slog  Øjnene 
op,  var  den  ellers  saa  rolige  Mand  dybt  rørt  og  omfavnede 
hjærtelig  Hustru  og  Barn;  han  var  dog  hele  Dagen  meget 
tankefuld,  det  var,  som  om  han  anede,  at  hans  Lykkes  Sol 
nu  stod  i  Zenit  og  maatte  begynde  at  dale.  Han  sendte 
Ilbud  og  Telegrafdepecher  ud  i  alle  Retninger  og  skrev 
selv  til  Josefine:  »Dette  Barn  i  Forening  med  vor  Eugen 
vil  blive  min  og  Frankrigs  Lykke.«  For  første  Gang  siden 
Skilsmissen  viste  den  medfølende  Josefine  sig  i  fuld  Galla 
ved  et  storartet  Bal.  Den  bekjendte  Luftskipperske  Blan- 
chard  gik  op  med  sin  Ballon  og  strøede  trykte  Sedler  med 
Beretning  om  Prinsens  Fødsel  ud  over  Landet;  paa  Paris' 
Gader  standsede  Vognene,  medens  de  kj ørende  spurgte  og 
svarede  Mængden,  bekjendte  omfavnede  hverandre,  ja,  selv 
fremmede  vexlede  Haandtryk,  og  de  ondskabsfulde  Tunger, 
der  —  lige  som  det  senere  skete  1856  —  hviskede  om, 
at  Drengen  var  underskudt,  maatte  forstumme  ved  hele 
Nationens  begejstrede  Jubelraab.  Dette  Barns  Fødsel  gjaldt 
som  en  Borgen  for  Verdenslykken  og  Verdensfreden,  som 
en  Ende  paa  alle  Gjenvordigheder,  som  en  Forsoning  mellem 

Krigsguden  og  Fredens  Genius.  Med  overvættes  Henryk- 
kelse besang  alle  Frankrigs  Digtere  og  Kimsmedde  Fødselen 
af  denne  »ny  Messias«,  der,  —  lige  som  den  senere  i  Tui- 
lerierne  fødte  Kronprins  — ,  blev  fordømt  til  at  leve  og  dø 
i  Landflygtighed.  I  otte  Dage  indløb  der  200()  Digte  om 
den  glædelige  Begivenhed,  og  den  lykkelige  Fader  sparede 
ikke  paa  rige  Naadegaver  til  Musernes  nødlidende  Sønner. 
Igjennem  den  almindelige  Glædesjubel,  der  klang  over  hele 
Frankrig,  Schweiz,  Italien  og  en  stor  Del  af  Tyskland,  lød 
ganske  ene  de  skarpe,  profetiske  Ord  af  en  dristig  Wiener: 
»Om  et  Par  Aar  kunne  vi  have  denne  Konge  af  Rom  her 
i  Wien  som  en  Stodderprins.« 

Aftenen  den  20de  Marts  fandt  den  foreløbige  Daab 
Sted  i  Tuileriernes  Kapel;  Barnet  hk  Navnene  Napoleon 
Frans  Josef  Karl  samt  den  højtklingende  Titel:  »Konge  af 
Rom«,  der  mere  end  nogen  anden  mindede  om,  at  han  var 
Arving  til  Verdensherredømmet,  og  allerede  i  Vuggen  — 
en  kostbar  Gave  fra  Staden  Paris  —  blev  han  kaldt  »Sire« 
og  »Majestæt«.  Til  Gouvernante  for  »Frankrigs  Barn«  — 
denne  gamle  Benævnelse  opfriskede  Napoleon,  der  holdt 
meget  af  at  fremstille  sit  Dynasti  som  en  Fortsættelse  af 
Frankrigs  tidligere  —  udnævntes  en  højt  æret  og  dannet 
Dame  af  det  fornemste  Aristokrati  fra  »l'ancien  regime«, 
Grevinde  Montesquiou-Fézensac,  Overkammerherrens  Gemal- 
inde. Paa  Vuggen  modtog  den  lille  Konge  Æreslegionen 
og  Jærnkroneordenen,  lige  som  han  blev  hyldet  af  Deputa- 
tioner fra  alle  Øvrigheder  og  Korporationer,  der  som  Napo- 
leons kronede  Satraper  overbød  hverandre  i  servile  Fraser, 
for  hvilke  Grevinden  udtalte  Barnets  naadige  Tak.  Drengen 
havde  sin  Moders  smukke  Øjne,  medens  Mundens  og  Hagens 
Form  meget  lignede  Faderens;  ban  udviklede  sig  kraftig 
og  blev  næsten  hele  Dagen  baaren  om  i  Tuileriehaven. 
Napoleon  vilde  næsten  ikke  slippe  ham  af  sine  Arme,  Marie 
Louise  var  ogsaa  en  em  Moder,  men  saa  ængstelig,  at  hun 

sjælden   tog  sig   af  Drengen,   og  denne  hoidt  derfor  meget 
mere  af  Grevinden  end  af  sin  Moder. 

Med  stor  Pragt  gik  den  egentlige  Daab  for  sig  i  Notre 
Dame  Kirken  den  9de  Juni ;  Storhertug  P'erdinand  af  Wiirz- 
burg  repræsenterede  sin  kejserlige  Broder,  og  den  27de 
Juni  fæstede  den  østerrigske  Sendemand  i  Saint-Cloud  Set. 
Stefans  Ordenens  Storkors  paa  det  sovende  Barns  Vugge. 
Forældrene  vare  længe  bekymrede  for,  at  han  ikke  skulde 
lære  at  tale;  men  da  han  i  Juli  1813  fik  en  Legekam- 
merat, kom  han  hurtig  efter  det.  I  legemlig  Henseende 
udviklede  den  lille  Konge  sig  paafaldende  rask,  og  Marie 
Louise  skrev  til  sin  Fader,  at  han  var  Napoleons  udtrykte 
Billede.  Naar  han  talte  om  sig  selv,  sagde  han  altid:  »le 
petit  roi«,  og  sin  kjære  Gouvernante  kaldte  han:  »Maman 
Qiou«.  Kejseren  legede  og  spøgede  ofte  med  Sønnen  for 
at  more  ham,  og  mange  Ansøgere  henvendte  sig  til  den 
lille  Majestæt  og  overrakte  ham  deres  Bønskrifter,  i  det  de 
—  som  oftest  med  Held  —  spekulerede  i  Kejserens  Svag- 
hed for  sin  Søn.  Den  berømte  Gérard  malede  ham,  legende 
i  Vuggen  med  Scepter  og  Krone;  dette  Billede  tog  Napo- 
leon med  sig  til  Rusland,  betragtede  det  stedse  med  Hen- 
rykkelse og  ytrede  en  Gang  i  Moskva  til  sine  Officerer: 
»Mine  Herrer,  var  min  Søn  blot  først  15  Aar,  saa  vilde 
han  ikke  kun  med  sit  Portræt  være  midt  iblandt  saa  mange 
tapre.«  Man  véd  ikke,  hvad  der  er  bleven  af  dette  Bil- 
lede. Drengen  var  meget  elskværdig,  men  tillige  meget 
livlig  og  utaalmodig  samt  tilbøjlig  til  Egensind  og  Hid- 
sighed. Den  aandrige  Grevinde  Montesquieu  forstod  imid- 
lertid at  lede  ham  uden  legemlig  Tugt,  blot  ved  at  vække 
hans  Stolthed  og  Æresfølelse.  Da  man  saaledes  en  Gang 
nægtede  ham  noget,  og  han  opirret  kastede  sig  paa  Gulvet, 
stampede  med  Fødderne  og  skreg  overlydt,  skyndte  hun  sig 
med  synlig  Hast  at  lukke  Vinduer  og  Døre,  og  paa  hans 
forundrede  Spørgsmaal  svarede  hun:  »Det  gjør  jeg  af  For- 
sigtighed, for  at  man  ikke  skal  høre  Dem;   eller  tror  De, 

at  Franskmændene  vilde  synes  godt  om  en  Fyrste,  om 
hvem  de  here,  at  han  er  saa  hidsig?«  Drengen  var  som 
forvandlet,  sneg  sig  hen  til  Gouvernanten  og  spurgte  æng- 
stelig: »Tror  Du,  at  man  allerede  har  hørt  mig?  Hvor 
det  vilde  gjøre  mig  ondt!  Om  Forladelse,  Maman  Quiou, 
jeg  skal  aldrig  gjere  det  mere.« 

I  Anledning  af  den  halv  forrykte  General  Målets 
Sammensværgelse,  ved  hvilken  det  syntes,  som  om  Paris 
havde  glemt,  at  Napoleon  havde  en  Arving  til  sit  Verdens- 
herredømme, tænkte  Kejseren  siden  December  1812  paa  at 
lade  Kejserinden  og  Sønnen  krone,  men  opgav  dog  senere 
denne  Tanke.  Da  han  i  1814  drog  i  Felten,  betroede  han 
i  Marskal ksalen  i  Tuilerierne  højtidelig  Hustru  og  Barn 
til  Officererne  af  den  parisiske  Nationalgarde,  men  da  han 
den  25de  Januar  skiltes  fra  dem  begge,  anede  han  ikke,  at 
det  var  en  Afsked  for  stedse.  Den  8de  Februar  gav  han 
sin  Broder,  Kong  Josef,  hvem  han  som  Generallieutenant 
havde  stillet  ved  den  til  Kegentinde  udjiævnte  Kejserindes 
Side,  bestemt  Befaling  til  i  Nødstilfælde  at  skaffe  Kejser- 
inden og  Kongen  af  Rom  bort  fra  Paris  til  Kambouillet 
og  til  for  enhver  Pris  at  forebygge,  at  de  faldt  i  Fjende- 
vold, eller  at  Østerrig  skulde  spille  den  uegennytttige  og 
lade  dem  føre  til  Wien.  Hvis  Kejseren  skulde  falde,  maatte 
hans  Søn  og  Regentinden  ikke  overgive  sig,  men  skulde 
med  deres  sidste  Soldater  trække  sig  tilbage  i  den  sidste 
Landsby ;  thi,  hvis  de  vare  i  Fjendens  Hænder  eller  i  Wien, 
vilde  man  kalde  alle,  som  vilde  forsvare  dem,  for  Oprørere. 
»Hvad  mig  angaar,«  vedblev  Napoleon,  »vilde  jeg  hellere 
have,  at  man  skulde  dræbe  min  Søn,  end  jeg  en  Gang  skulde 
se  ham  opdragen  som  østerrigsk  Prins  i  Wien,  og  jeg 
tænker  for  godt  om  Kejserinden  til  at  tro,  at  hun  er  ander- 
ledes til  Sinds.  Jeg  har  aldrig  kunnet  se  »Andromaque« 
opføre  uden  at  beklage  Astyanax's  Skæbne,  at  han  maatte 
overleve  sit  Huses  Fald,  og  uden  at  tænke,  at  det  vilde 
have  været  en  Lykke   for  ham,    om    han    ikke    havde  over- 

levet  sin  Fader.«  Det  sørgelige  Billede  af  Hektors  lille 
Søn  fremsteg  stedse  paany  for  hans  Sjæls  Øje,  og  den  16de 
Marts  skrev  han  fra  Rheims  til  sine  Brødre,  Josef  og  Lud- 
vig, i  Paris:  »Forlad  ikke  min  Søn;  betænk,  at  jeg  hellere 
vilde  vide  ham  i  Sejnen  end  i  Frankrigs  Fjenders  Magt. 
Den  af  Grækerne  fangne  Astyanax's  Skæbne  har  altid 
syntes  mig  den  sørgeligste  i  Historien.«  Marie  Louise  og 
hendes  Søn  kjørte  daglig  en  Tur  i  Boulogneskoven,  og  Be- 
folkningen frygtede  for,  at  hun  ved  en  saadan  Lejlighed 
skulde  forlade  den  truede  Stad.  Paris  kunde  imidlertid 
ikke  holdes  længere,  og  Kong  Josef  gjorde  Brug  af  sin 
Fuldmagt  og  bestemte  Regentindens  og  hendes  Søns  Af- 
rejse til  den  29de  Marts. 

Den  lille  Konge  var  vant  til  at  gjøre  Udflugter,  snart 
til  dette,  snart  til  hint  Slot;  men,  da  han  denne  Gang 
skulde  forlade  Tuilerierne,  syntes  der  at  overfalde  ham  en 
Frygt  for,  at  han  ikke  mere  skulde  gjense  det;  han  græd, 
skreg,  kastede  sig  til  Jorden,  erklærede,  han  tog  ikke  til 
Rambouillet,  der  var  et  elendigt  Slot,  og  bestormede  sin 
Moder  med  Bønner  om  at  blive.  Forgjæves  søgte  Fru  de 
Montesquieu  at  lokke  ham  med  Haabet  om  noget  nyt 
Legetøj,  han  stødte  hende  bort  og  skreg:  »Jeg  vil  ikke 
forlade  mit  Hus,  jeg  vil  ikke  bort;  da  Papa  ikke  er  her, 
har  jeg  at  befale.«  Til  sidst  maatte  den  tjenestgjørende 
Staldmester  de  Canisy,  bære  ham  bort  med  Magt,  medens 
han  overalt  klamrede  sig  til  Forhæng,  Døre  og  Trapperæk- 
værk og  jamrede:  »Jeg  vil  ikke  bort,  jeg  vil  blive  i  Pa- 
ris.« »Det  var,«  siger  hans  Biograf  von  Montbel,  »som 
om  der  i  det  treaarige  Barn  rørte  sig  en  instinktmæssig 
Modvilje  mod  en  Rejse,  der  skulde  have  hans  politiske 
Død  til  Følge.«  Over  Rambouillet  naaede  Regentinden  og 
hendes  Søn  til  Blois  den  2den  April.  Paris  var  falden,  og 
Talleyrand  haabede,  at  Napoleons  Søn  skulde  blive  Kejser, 
og  at  han  kunde  regere  i  hans  Sted;  men  han  blev  skuifet. 
Af  det   hidtil    saa    slaviske  Senat  blev  Kejseren   afsat  den 

2den  April,  og  for  at  bevare  Tronen  for  sit  Dynasti  be- 
sluttede han  (den  4de  April  i  Fontainebleau)  at  abdicere 
til  Fordel  for  sin  Søn  under  Kejserindens  Regentskab.  Dog, 
de  allierede  vilde  ikke  mere  vide  noget  af  et  Kejserdømme 
Bonaparte;  de  gjenindsatte  Bourbonerne,  og  den  6te  April 
maatte  Napoleon  nedlægge  Kronen  uden  Betingelser.  Nogle 
Dage  før  havde  han  endnu  en  Gang  varmt  anbefalet  sin 
Søn  til  sine  Brodre,  og  Josef  og  Jerome  tænkte  paa  at 
føre  Kejserinden  og  den  lille  Konge  til  Auvergne  eller  Li- 
mousin  og  opstille  dem  som  Gisler  lige  over  for  de  allie- 
rede, især  over  for  Frans  I.;  den  8de  April  søgte  de  at 
nøde  Marie  Louise  til  at  forlade  Blois;  men  hun  vilde 
blive  der.  Allerede  den  4de  havde  hun  sendt  Hertugen  af 
Cadore  med  et  Brev  til  sin  Fader,  hvori  hun  overgav  ham 
sin  og  sin  Søns  Velfærd,  og  den  8de  kastede  hun  sig 
ganske  i  hans  Arme,  i  det  hun  paa  en  Maade  alt  den 
Gang  skilte  sig  fra  Napoleon  I.,  da  hun  skrev  de  lidet 
fyrstelige  Ord:  »Alt,  hvad  jeg  ønsker,  er  at  kunne  leve 
rolig  et  eller  andet  Sted  i  Deres  Stater  for  der  at  opdrage 
min  Søn.  Gud  véd,  at  jeg  vil  raade  ham  til  aldrig  at 
nære  Ærgjerrighed  .  .  .  Alt,  hvad  jeg  ønsker,  er,  at  De 
kunde  se  ham;  dette  ulykkelige  Barn,  som  er  uskyldig  i 
alle  sin  Faders  Fejl,  fortjener  ikke  at  dele  en  saa  sørgelig 
Lod  med  ham.«  Ledsaget  af  Grev  P.  A.  Schuvalov,  der 
havde  opløst  Regentskabet,  forlod  Marie  Louise  med  sin 
Søn  Blois  den  9de  April  og  tog  over  Orleans  til  Ram- 
bouillet.  Paa  ny  besvor  hun  sin  Fader  ikke  at  glemme 
hendes  Søn  og  fordrede  for  sig  selv  et  roligt  Liv.  Da 
Frans  og  Metternich  besøgte  hende  i  Rambouillet  den  16de 
April,  lagde  hun  sin  Søn  i  Kejserens  Arme;  han  kyssede 
Barnet  hjærtelig  og  kunde  ikke  se  sig  mæt  paa  ham, 
Drengen  syntes  derimod  ikke  om  ham  og  ytrede  siden  i 
Barnekammeret:  »Jeg  har  nylig  set  Kejseren  af  Østerrige, 
han  er  ikke  kjøn.«  Ogsaa  Alexander  I.  af  Rusland  og 
Frederik  Vilhelm  III.   af  Preussen  besøgte  Kejserinden  og 

den  lille  Konge  i  Rambouillet  og  omfavnede  Barnet  hjær- 
telig.  Marie  Louise  aftalte  med  sin  Fader  sin  Afrejse  til 
Wien,  og  den  tro  Montesquieu  erklærede »  at  hun  ikke 
kunde  skilles  fra  Drengen.  Napoleon  havde,  inden  han 
rejste  til  Elba,  i  et  Brev  til  sin  Gemalinde  sendt  sin  Sen 
et  sidste  Kys. 

Ved  Forliget  i  Fontainebleau  den  Ilte  April  fik  Marie 
Louise  Hertugdømmerne  Parma,  Piacenza  og  Guastalla  med 
fuld  Souverainitet  for  sig  og  sin  Søn,  eventuelt  for  dennes 
direkte  Efterkommere.  Han  kaldtes  nu  »Prinsen  af  Parma« 
og  mærkede  strax  Forandringen;  thi  kort  efter  ytrede  han: 
»Jeg  ser  nok,  at  jeg  ikke  længere  er  Konge,  thi  jeg  har 
ingen  Pager  mere.«  Senere,  da  han  var  otte,  ti  Aar  gammel, 
spurgte  han  sin  Bedstefader:  »Jeg  kan  huske,  at  jeg  i  min 
tidligste  Barndom  havde  Pager;  man  kaldte  mig  Konge  af 
Rom,  hvorfor  gjorde  man  det.  Bedstefader?«  Frans  L 
svarede:  »Det  er  en  Titel,  mit  Barn;  det  hænder  under- 
tiden, at  man  faar  tildelt  en  saadan.  Du  vil  ogsaa  hore 
om  mine  Titler;  du  er  Konge  af  Rom,  ligesom  jeg  er 
Konge  af  Jerusalem,  det  ene  er  lige  saa  lidt  sandt  som 
det  andet.« 

Den  overfladiske  Kejserinde  var  ikke  i  Stand  til  noget 
Offer,  og,  da  Lykken  veg  fra  Napoleon  L,  var  det  ogsaa 
forbi  med  hendes  Kjærlighed  til  ham.  I  Steden  for  at 
følge  sin  Husbond  i  Landflygtighed,  forlod  hun  den  25de 
April  Rambouillet  med  sin  Søn  og  passerede  den  2den  Maj 
Rhinen;  Frankrig  laa  for  evig  bag  dem  begge,  Østerrige 
blev  nu  deres  Hjem.  Den  21de  Maj  flyttede  de  ind  i  det 
kejserlige  Slot  Schonbrunn  i  Wien;  da  man  her  en  Dag 
meldte  Arveprinsen  af  Parma  et  Besøg  af  den  bekjendte 
Feltmarskalk  Fyrst  Ligne,  spurgte  han  de  betuttede  til- 
stedeværende: »Er  det  en  af  de  Marskalker,  der  have  for- 
ladt min  Fader?«  Moder  og  Son  levede  lykkelig  og  rolig 
under  Kejser  Frans's  Forsorg;  denne  elskede  sit  Barnebarn 
hjærtelig,   fandt  ham   stedse   morsom  og  glædede   sig  over 

hans  kvikke  Indftild;  men  Drengens  franske  Erindringer  skulde 
dog  alt  i  hans  tidlige  Barndom  saa  meget  som  muligt  ud- 
viskes ;  herpaa  tyde  ogsaa  nogle  Ord,  som  Talleyrand,  der  var 
til  Stede  ved  Wienerkongressen,  den  13de  Oktbr.  1814  skrev  til 
Ludvig  XVIII.:  »Bonapartes  Søn  bliver  nu  ikke  mere  be- 
handlet som  i  den  første  Tid  efter  hans  Ankomst  til  Wien; 
man  gjør  færre  Omstændigheder  og  viser  mere  Ligefrem- 
hed; man  har  taget  Æreslegionens  Storkors  fra  ham  og 
givet  ham  Set.  Stefans-Ordenens  i  Steden.« 

Napoleon  forlod  Elba,  hans  Ørn  fløj  fra  Stad  til  Stad, 
indtil  den  satte  sig  til  Hvile  paa  Notre-Dame,  og  paa  sin 
Søns  fjerde  Fødselsdag,  den  20de  Marts  1815,  drog  han 
atter  ind  i  Tuilerierne.  I  Wien  frygtede  man,  at  Prinsen 
skulde  blive  bortført,  og  da  Anatole  de  Montesquiou  vilde 
besøge  sin  Moder,  blev  han  holdt  tilbage,  fordi  man  i  ham 
formodede  den  beskikkede  Bortfører.  Talleyrand  skrev  den 
17de  Marts  1815  herom  til  Ludvig  XVIII.:  »Jeg  har  Aar- 
sag  til  at  tro,  at  Kejseren  af  Østerrig  om  nogle  Dage  vil 
tage  Bonapartes  Søn  til  sig  og  lade  ham  bo  i  sit  Palads, 
for  at  man  ikke  skal  bortføre  ham;  man  er  gaaet  saa  vidt 
at  formode,  at  denne  Bortførelse  er  Øjemedet  for  Anatoles 
Rejse.  Nogle  Ytringer  af  hans  Moder,  der  ere  blevne  op- 
snappede af  hendes  østerrigske  Oppasser,  berettige  til  denne 
Formodning.«  Talleyrand  fik  Anatole  til  ufortøvet  at  vende 
hjem  og  meldte  den  20de  Marts  Kongen,  at  Kejser  Frans 
havde  befalet  Grevinde  Montesquiou  at  overgive  Prinsen  til 
ham;  hendes  Ytringer  ved  den  omhandlede  Lejlighed  havde 
været  saa  stridende  mod  Østerrigs  og  de  andre  Magters 
Beslutninger,  at  Frans  ikke  mere  vilde  lade  hende  beholde 
Barnet.  Dagen  efter  skulde  hun  vende  hjem  til  Frankrig, 
og  Prinsen  skulde  bo  i  Paladset,  saa  kunde  han  »ikke  blive 
bortført,  hvad  man  af  flere  Omstændigheder  formodede  var 
paatænkt.«  Om  Marie  Louise  mente  Talleyrand,  der 
gjennemskuede  hende,   at  hun  for  ingen  Pris  vilde  tilbage 

til  Frankrig;  hendes  Ønsker  gik  ikke  højere  end  at  se  sin 
Sen  forserget  i  Østerrig. 

Saa  snart  Napoleon  atter  var  i  Paris,  kaldte  han  sin 
Gemalinde  og  sin  Søn  til  sig;  men  Wienerhoffet  vilde  ikke 
lade  dem  rejse,  og  Marie  Louise  manglede  den  faste  Vilje 
til  at  opfylde  sin  Pligt.  Napoleon,  som  havde  til  Hensigt 
at  lade  Sønnen  krone,  maatte  saaledes  opgive  sin  skjønne 
Drøm.  I  de  hundrede  Dage  intriguerede  Hertugen  af 
Otranto  (Fouché)  uophørlig  mod  Napoleon;  han  vilde  vel 
ikke  have  Bourbonerne  i  Kejserens  Sted,  men  han  vilde 
have  Marie  Louise  "og  hendes  Søn  paa  Tronen,  for  at  fere 
dem  i  Ledebaand.  Ved  Waterloo  sønderbrødes  Napoleons 
Scepter,  og  i  Ministerraadet  bad  Regnauld  de  Saint- Jean 
d'Angély  ham  indtrængende  kun  at  abdicere  til  Gunst  for 
sin  Søn.  I  samme  Retning  bestormedes  han  af  sine  Brødre 
Lucien  og  Josef,  og,  skjønt  han  betragtede  Bourbonernes 
Gjenindsættelse  som  afgjort,  gav  han  den  22de  Juni  Af- 
kald paa  Tronen  til  Fordel  for  Prinsen  som  Kejser  Na- 
poleon II.  Der  skulde  indsættes  en  provisorisk  Regering 
under  Hertugen  af  Otranto,  til  Napoleon  IL  kunde  komme 
fra  Wien.  I  Pairskammeret  opfordrede  Lucien  til  ufortøvet 
at  proklamere  hans  Neveu  som  Frankrigs  Kejser  og  tilsvor 
ham  først  Troskabseden,  for  at  hindre  en  Borgerkrig  og 
naturligvis  ogsaa  for  at  komme  til  at  spille  en  Rolle  i 
Regentskabsraadet.  Hans  Forslag  blev  imidlertid  afslaaet; 
den  3dje  Juli  kapitulerede  Paris,  og  den  8de  holdt  Ludvig 
XVIII,  for  anden  Gang  sit  Indtog  som  Konge.  Drengens 
Kejserdømme  var  til  Ende,  før  det  var  begyndt.  Napoleon 
I.  landede  den  l7de  Oktober  paa  St.  Helenas  øde  Klippe, 
hvor  den  britiske  Troløshed  bragte  ham  hen  for  at  lade 
ham  forsmægte  under  Afrikas  glødende  Sol.  I  haus  Væ- 
relse i  Briars,  siden  i  Longwood  hang  Billedet  af  hans 
Astyanax,  hans  sidste  Tanke  var  delt  mellem  ham  og 
Frankrig. 

Den   lille    Napoleon    havde    med   Bedrøvelse    set   den 

ædle  Grevinde  Montesquieu  vende  hjem  til  Frankrig  og 
havde  gjærne  fulgt  hende  der  hen.  Kejseren  af  Østerrig 
lod  ham  nu  atter  bo  hos  sin  Moder  paa  Schonbrunn,  og 
da  han  indsaa,  at  Drengens  livlige  Aand  behøvede  en  fast, 
metodisk  Opdragelse,  udnævnte  han,  den  30te  Juni  1815, 
den  højsindede  og  dannede  Grev  Moritz  Dietrichstein,  den 
sidste  af  sit  Hus,  til  hans  Overhofmester.  Denne  Mand 
ledede  Opdragelsen  samvittighedsfuldt,  forstandig  og  takt- 
fuldt, han  vandt  Prinsens  Agtelse  og  Kjærlighed  og  blev 
oprigtig  savnet  af  ham,  da  han  1831  fratraadte  sin  Plads. 
De  vigtigste  af  Prinsens  Lærere  vare  den  yndede  Digter 
Matthæus  von  Collin  og  Kaptejn  Foresti;  Collin  var  hans 
egentlige  Opdrager  fra  1815  til  sin  Død  1824;  han  under- 
viste ham  i  de  gamle  Sprog  og  ledede  hans  klassiske  Stu- 
dier, som  han  imidlertid  ikke  yndede  saa  meget  som  Krigs- 
videnskaben. I  Collins  Sted  traadte  1824  Regeringsraad 
Obenaus,  som  1868  skjænkede  Napoleon  111.  120  Gjen- 
stande  af  Prinsens  Efterladenskaber.  Forliget  1817,  der 
gav  Hertug  Karl  af  Lucca  Løfte  om  Arvefølgen  i  Hertug- 
dømmerne Parma,  Piacenza  og  Guastalla  for  ham  og  hans 
mandlige  Efterkommere,  berøvede  Napoleons  Søn  hans  til- 
kommende Succession  og  hans  Titel  som  Arveprins,  og 
atter  stod  han  detroniseret  før  sin  Tronbestigelse  og  uden 
Titel  og  Arv.  Kejser  Frans  tænkte  paa  at  udnævne  ham 
til  Hertug  af  Modling,  men  opgav  det  og  gav  ham  den 
22de  Juli  1818  Hertugdømmet  Reichstadt  med  Rang  umid- 
delbart efter  Ærkehertugerne;  den  kejserlige  Højhed  var 
bleven  en  simpel  Durchlautighed.  Hertugdømmets  Ind- 
komster ansloges  til  en  halv  Million  Francs,  men  skulde 
hæves  af  hans  Moder  til  hendes  Død,  mod  at  hun  sørgede 
for  hans  Underhold.  Navnet  Napoleon,  der  var  Hoftet 
modbydeligt,  blev  frataget  Drengen,  og  han  kaldtes  nu  kun 
Frans  Josef  Karl;  det  var  atter  et  Rov  fra  hans  mægtige 
Faders  Minde.  Hans  Moder  rejste  til  Parma,  men  han 
blev  i  Schonbrunn  under  Bedstefaderens  Øjne;   han  fik  den 

elskværdige  Dreng  mere  og  mere  kjær  og  vilde  gjærne 
have  ham  i  sin  Nærhed;  i  hans  Gemakker  havde  den  lille 
Hertug  sit  Legetøj,  og  hele  Familien  elskede  ham,  selv 
foretrak  han  Ærkehertug  Frans  Kari,  der  senere  blev  Fader 
til  Frans  Josef  1.  Paa  Grund  af  sin  Skjønhed  og  sørge- 
lige Skæbne  blev  han  flere  Gange  malet  af  betydelige 
Kunstnere,  det  bedste  af  disse  Billeder  er  det,  som  i  1831 
blev  malet  af  Daftinger. 

Den  lille  Hertug  gav  tidlig  Beviser  paa  en  hurtig 
Opfattelsesevne,  en  klar  Forstand  og  logisk  Tænkning,  lige- 
som han  ogsaa  tidlig  viste  Fasthed,  Mod  og  Stolthed.  Den 
fine  Iagttager,  Baron  Prokesch-Osten,  siger  om  ham :  »Jeg 
ser  ham  for  mig,  med  sin  ungdommelige  Skikkelse,  høj  og 
slank,  i  Holdning  og  Bevægelse  fuld  af  Værdighed,  paa  en 
Gang  utvungen  og  maadeholden ;  smidig  og  vant  til  alle 
Slags  ridderlige  Øvelser,  hvori  han  var  en  Mester,  og  dog 
med  en  Ro,  der  var  en  Folge  af  hans  alvorlige  Sindelag. 
Jeg  ser  dette  skjønne  Aasyn,  ombølget  af  blonde  Lokker; 
disse  blaa  Øjne,  fulde  af  Ild  og  Vemod,  den  fine  Næse, 
denne  Mund,  hvorom  der  spillede  et  blidt  Smil,  disse 
Kinder  med  deres  ungdommelige  Fylde,  hele  dette  Aasyn, 
hvori  baade  Faderens  og  Moderens  Træk  afspejledes.  Jeg 
hører  denne  Stemme,  som  ofte  lød  med  strænge  Ord,  men 
ogsaa  ofte  i  bløde  Toner  tolkede  Sjælens  Følelser.« 

Allerede  i  sin  tidlige  Ungdom  besad  Hertugen  en 
mærkelig  Selvbeherskelse,  en  stor  Fasthed,  naar  han  havde 
fattet  en  Beslutning,  og  en  paafaldende  Tilbageholdenhed, 
der  med  Urette  er  bleven  udtydet  som  Underfuodighed. 
Han  mindedes  med  temmelig  stor  Klarhed  sit  franske  Livs- 
afsnit, endskjønt  det  havde  været  saa  kort.  Paa  Kejser 
Frans's  Befaling  blev  Faderens  Historie  fortalt  ham,  natur- 
ligvis bearbejdet  in  usum  Delphini,  og  han  hang  ved  sin 
Fader  med  tilbedende  Beundring.  Hans  Liv  blev  Gjen- 
stand  for  hans  Studium,  om  ham  drejede  hans  Tanker  sig, 
Off  i  timevis  kunde   han  staa  hensunken  i  Beskuelsen  af  et 

Billede  —  malet  af  Gérard  — ,  der  hang  over  hans  Seng. 
Den  5te  Maj  1821  døde  hans  Fader,  og  da  Foresti  den 
22de  Juli  meddelte  ham  dette,  brast  han  i  en  hæftig 
Graad  og  var  i  flere  Dage  meget  bedrøvet.  Han  bar  ogsaa 
længe  Sorg  for  Napoleon,  medens  hans  Moder  allerede 
samme  Aar  lod  sig  vie  til  venstre  Haand  til  den  øster- 
rigske  Feltmarskal klieutenant  Gre*v  Neipperg,  i  hvis  Arme 
hun  forlængst  havde  glemt  Verdenserobreren.  Dette  blev 
den  fintfølende  Søn  mere  og  mere  pinligt,  men  han  blev 
end  ikke  forskaanet  for  endnu  en  Stiffader,  thi  ved  Neip- 
pergs  Død  1829  valgte  Marie  Louise  den  østerrrigske  Ge- 
hejmeraad  Grev  Bombelles,  der  overlevede  hende. 

Hertugen  studerede  ivrig  den  tyske  Litteratur,  især 
Goethe  og  Schiller,  af  hvis  Tragedier  han  lærte  mange 
Stykker  udenad;  i  sine  senere  Aar  fandt  han  mest  Smag  i 
Byrons  Værker.  Prokesch-Osten  erklærer  derimod,  at  Poesi 
og  de  skjønne  Kunster  ikke  tiltalte  ham;  han  syntes  bedre 
om  Virkelighed  end  om  Fantasi,  og  i  Wallenstein  elskede 
han  kun  Soldateraanden.  Han  læste  flittig  historiske 
Værker,  især  af  Michael  Ignaz  Schmidt  og  Johannes  von 
Muller;  ogsaa  Studiet  af  det  italienske  Sprog  interesserede 
ham,  og  han  oversatte  meget  fra  Tysk  og  Fransk  paa  Ita- 
liensk. Fra  1824  fik  han  tillige  Undervisning  i  filosofiske, 
politiske  og  juridiske  Videnskaber,  men  fremfor  alt  interes- 
serede han  sig  for  Krigsvidenskab  og  Krigsvæsen.  Hos 
Hertugen  var  Soldateraanden  saa  udpræget  som  hos  faa; 
han  var  tidlig  udrustet  med  et  strategisk  Blik,  studerede 
med  sand  Umættelighed  baade  den  gamle  og  den  nye  Tids 
betydeligste  Militærskribenter,  kjendte  nøje  alle  store  Felt- 
herrers Liv  og  Levned  og  syntes  stedse  at  pleje  Omgang 
med  Cæsar,  hvis  Kommentarer  vare  hans  Yndlingsbog,  med 
Hannibal,  hvem  han  især  beundrede  for  hans  Dristighed, 
med  Xenophon,  Tilly,  Wallenstein,  Turenne,  Montecuculi, 
Eugen  af  Savoyen,  Frederik  den  store  og  Napoleon,  hvem 
han  stadig  længtes    efter  at  voxe  op  til  at  ligne.      Kom 

Talen  paa  disse  Heroer,  blev  han  veltalende,  Tankelyn 
glimtede  frem,  og  hans  Øjne  flammede,  det  var  de  lykke- 
ligste Timer  i  hans  Liv.  Da  en  af  hans  Faders  ældste 
Vaabenfæller,  Marskalk  Marmont,  blev  forestillet  for  ham  i 
Wien,  udspurgte  Hertugen  ham  med  største  Videbegjær- 
lighed  om  Napoleons  Felttog  og  lod  ham  siden  ofte  paa 
ny  fortælle  sig  derom  for  at  erfare  alt  nøje.  Han  haabede, 
at  den  Tid  skulde  komme,  da  Frankrig  og  Østerrige  skulde 
kæmpe  ved  hinandens  Side  som  allierede,  og  han  fortjene 
sine  Sporer  under  Marmont;  men  han  viste  den  Tanke  fra 
sig  som  noget  aldeles  umuligt,  at  han  nogen  Sinde  skulde 
kæmpe  mod  Frankrig,  hvad  jo  desuden  Napoleon  havde 
forbudt  ham.  Hertugen  sendte  Marmont  sit  Portræt  som 
Gave  og  bevarede  ham  stedse  i  venligt  Minde,  medens 
denne  gav  ham  kloge  politiske  Kaad  imod  de  franske 
Kænkesmedde,  der  vilde  bruge  ham  som  Skilt.  Den  dybe 
Ærefrygt,  Hertugen  nærede  for  sin  Fader,  viser  sig  ogsaa 
i  de  Ord,  hvormed  han  en  Gang  svarede  en  Officer,  der 
spurgte,  om  Hertugen  havde  noget  Hverv  at  medgive  ham 
til  Paris:  »Naar  De  ser  Vendomesøjlen,  da  formeld  den 
min  Respekt;  ellers  kjender  jeg  ingen  i  Paris.« 

Napoleon  havde  i  sit  Testamente  efterladt  sin  Søn 
sine  Ordner,  Vaaben  og  Sporer,  sine  Bøger,  sin  Feltseng, 
Sølvtøj  m.  m.,  og  forlangt,  at  disse  Relikvier  skulde  over- 
gives Hertugen,  naar  han  fyldte  15  Aar;  han  havde  til- 
føjet disse  Ord:  »Jeg  ønsker,  at  dette  lille  Legat  maa 
være  ham  dyrebart,  fordi  det  minder  ham  om  hans  Fader, 
om  hvem  Verden  vil  tale  til  ham.«  Hans  Kammertjener, 
Grev  Marchand,  bad  Metternich  om  Tilladelse  til  at  bringe 
dette  Legat  til  Wien,  men  her  udsatte  man  bestandig  Til- 
ladelsen, og  Hertugen  af  Reichstadt  døde  uden  at  have 
faaet  sine  Ejendele;  disse  tilfaldt  derpaa  Marie  Louise, 
tilligemed  Hertugens  Vaaben  og  Bøger,  der  var  alt,  hvad 
han  ejede.  Skjønt  Hertugen  af  Reichstadt  i  Napoleon  saae 
det   store   militære   Geni   og   den   store  Helt,    hvem   hans 

grænseløse  Ærgjerrighed  stedse  sporede  ham  til  at  stræbe 
at  ligne,  og  skjønt  han  stadig  med  Stolthed  omtalte,  hvilke 
Pligter  hans  Herkomst  paalagde  ham,  var  han  dog  ingen- 
lunde blind  for  de  Skjær,  hans  Fader  selv  havde  skabt  sig 
paa  sin  Livsbane,  og  stræbte  at  undgaa  dem;  Døden  tog 
ham  imidlertid  medlidende  ved  Haanden  og  førte  ham  hen 
til  Paderen.  Baade  som  Dreng  og  som  Yngling  elskede 
og  ærede  Hertugen  sin  Bedstefader  og  sin  Slægt,  talte 
aabent  og  frit  med  dem,  og  havde  ingen  som  helst  Hemme- 
ligheder, ligesom  han  i  det  hele  var  saa  fuldt  ud  sandheds- 
kjærlig  som  kun  faa.  Med  fin  Takt  holdt  han  alle  Per- 
soner, der  forekom  ham  mistænkelige,  eller  hvis  Hensigter 
truede  med  at  kompromittere  ham,  fjærnt  fra  sig;  aldrig 
vilde  han  være  »en  Boldt  for  Partierne«  eller  et  Værktøj 
for  Kænkesmedde.  »Aldrig,«  raabte  han  en  Gang  i  ædel 
Harme,  »skal  Napoleons  Søn  synke  ned  til  en  Æventyrers 
Rolle.«  Derfor  vilde  Hertugen  heller  ikke  (1829)  mod- 
tage et  Digt  af  Barthélemy :  »Napoleon  en  Égypte« ;  dette 
frembød  imidlertid  den  ønskede  Anledning  til  at  deklamere 
om  den  store  Indskrænkning  i  hans  Frihed,  og  dette  Rygte 
fandt  megen  Tiltro  i  Frankrig.  Barthélemy  hævnede  sig 
uværdig  paa  »den  blege  Yngling«  i  sit  Smædedigt  »Le 
fils  de  l'homme«  og  beskyldte  Wienerhoffet  for,  at  det  ved 
Hertugens  Opdragelse  havde  til  Hensigt  at  gjøre  ham  sløv 
og  uduelig  og  at  lægge  Spiren  til  en  tidlig  Død  i  hans 
Bryst.  Hertugens  Hang  til  Melankoli  og  Foragt  for  sin 
Samtids  -  Domme  voxede ,  naar  han  i  Aviser  og  Flyve- 
skrifter læste,  hvorledes  man  vanærede  og  fornedrede  ham. 
Hans  største  Ulykke  var  hans  falske  Stilling  i  Samfundet 
og  den  stadige  Splid  i  hans  Følelser,  Ønsker  og  Forhaab- 
ninger;  et  betydningsløst  Liv  syntes  ham  et  Helvede;  thi 
han  slægtede  langt  mere  sin  Fader  paa  end  sin  Moder.  1 
Almindelighed  var  han  sky,  tilbageholden  og  lidet  med- 
delsom, dog  var  der  nogle  udvalgte,  til  hvem  han  sluttede 
sig   med   Inderlighed    og    med    en    rørende   Hengivenhed, 

blandt  disse  var  en  af  de  mest  fremragende  Grev  Anton 
von  Prokesch-Osten ;  han  vandt  i  1830  Hertugens  fulde 
Fortrolighed,  denne  betroede  ham  sine  inderste  Tanker  og 
drøftede  alt  med  ham,  ligesom  Greven  øvede  en  fordel- 
agtig Indflydelse  paa  hans  Karakters  Udvikling. 

Allerede  i  1818  var  Hertugen  bleven  menig  Soldat, 
og,  efter  at  han  havde  gjort  dygtige  Fremskridt  i  Exercis 
og  militære  Øvelser,  blev  han  Underofficer;  1823  blev  han 
Fændrik,  1828  Kaptejn  i  Jægerregimentet  »der  Kaiser«  og 
kommanderede  1829  en  Division  Grenaderer  i  Landsbyen 
Mauer  ved  Wien.  Her  skal  han  have  haft  en  Kjærligheds- 
historie  med  en  ung  Pige,  der  ikke  havde  nogen  Anelse 
om,  at  den  unge  Officer,  med  hvem  hun  ved  Nattetid 
havde  Stævnemøder  i  Haven,  var  af  saa  fornem  Slægt. 

I  Juli  18o0  blev  Hertugen  Major  i  Infanteriregimentet 
Salins,  i  November  Oberstlieutenant  i  Infanteri  regimentet 
Nassau,  kom  i  sidste  Egenskab  den  15de  Juni  1831  til 
det  ungarske  Infanteriregiment  Gyulay,  senere  Prins  Vasa, 
i  Wien,  og  blev  i  Foraaret  1832  anden  Oberst  i  dette 
Regiment.  Den  Alvor  og  Pligttroskab,  hvormed  den  unge 
Hertug  udførte  sin  Tjeneste,  borgede  for  haus  Dygtighed 
til  en  Gang  at  føre  en  Hær,  og  samtidig  med  at  han  flit- 
tig fortsatte  sine  militære  Studier,  indøvede  han  sig  i  den 
aktive  Tjeneste  med  største  Interesse  for  alle  Enkeltheder. 
Hans  hidtilværende  Opdrager  trak  sig  tilbage,  og  den  14de 
Juni  1831  skulde  Generalen  Grev  Hartmann,  Ritmesteren 
Friherre  von  Moll  og  Kaptejn  Standeisky  tiltræde  deres 
Tjeneste  hos  ham,  da  hans  Sundhedstilstand  betænkelig 
forværredes. 

Da  Julirevolutionen  i  Frankrig  nærmede  sig,  rettede 
mange  deres  Blik  mod  Wien  og  tænkte  paa  at  gjøre  et 
politisk  Forsøg  med  Napoleons  Sen.  Der  sendtes  hemme- 
lige Sendebud  til  ham,  men  Kejser  Frans  var  uvillig  til  at 
udsætte  sin  Dattersøn  for  et  saadant  Experiment,  og  Her- 
tugen,  der  ikke  tvivlede  om,  at  han  en  Gang  vilde  vende 

tilbage  til  Frankrig  og  utrættelig  forberedte  sig  dertil, 
troede  selv,  at  hans  Time  endnu  ikke  var  kommen  og  til- 
bageviste Agenterne.  Han  gjorde  nogen  Regning  paa  sin 
Faders  gamle  Generaler,  men  havde  aldeles  ingen  Tiltro 
til  det  bonapartistiske  Parti  og  de  larmende  Hobe  i  Paris, 
der  vilde  gjøre  haus  Navn  til  et  Feltraab;  han  stolede  paa 
den  efter  hans  Mening  uundgaaelige  Nødvendighed,  som  i 
Evropas  Interesse  og  efter  Frankrigs  Ønske  vilde  gjenind- 
sætte  ham  paa  Faderens  Trone.  Ethvert  Forsøg  paa  at 
udvirke  i  Wien,  at  man  skulde  lade  Hertugen  optræde  i 
Frankrig  eller  i  Italien,  strandede;  Metternich  havde  ingen 
Lyst  til  et  voveligt  Forsøg,  der  skulde  prøve,  hvilken  ma- 
gisk Virkning  Napoleons  Navn  endnu  kunde  udøve.  Her- 
tugen af  Reichstadt  viste  en  virkelig  Hengivenhed  for  den 
ældre  bourbonske  Linje,  hvis  Ret  til  Tronen  forekom  ham 
ubestridelig.  Da  man  i  Wien  hørte  om  Julirevolutionen  og 
endnu  ikke  kjendte  dens  Udfald,  ønskede  han  blot,  —  saa 
mærkeligt  det  end  kan  synes  for  en  Søn  af  Napoleon  — 
at  han  maatte  faa  Lov  at  hjælpe  Karl  X.  med  østerrigske 
Tropper.  En  fortærende  Uro  bemægtigede  sig  den  unge 
Hertugs  Sind;  i  hans  Sjæl  faldt  der  en  Brand,  som  tændte 
al  den  undertrykte  Længsel  o^  bidrog  til  at  modne  Døds- 
spiren  i  ham.  Da  Grev  Belliard  kom  til  Wien  for  at  ud- 
virke Ludvig  Philips  Anerkjendelse  som  Konge,  vilde  Her- 
tugen ikke  modtage  ham ;  thi  han  mente,  at  han  selv  var 
langt  mere  berettiget  til  Tronen  end  Hertugen  af  Or- 
leans. Da  Marskalk  Marquis  de  Maison  i  18.30  kom  til 
Wien  som  Sendemand ,  og  man  forlangte ,  at  Hertugen 
skulde  besøge  ham,  erklærede  han  stolt  og  bestemt  til  sin 
Bedstefader,  at  han  havde  besøgt  alle  Kongen  af  Frankrigs 
Sendemænd;  thi  han  var  stedse  villig  til  at  bringe  den 
legitime  Suveræn  sin  Hylding;  men  hvad  Ludvig  Philips 
Sendemand  angik,  gik  han  ikke  til  ham;  thi  denne  havde 
mindre  Ret  til  den  franske  Trone  end  han,  og  han  kunde 
ikke  indse,    hvorfor   han    skulde    bevidne   en  Usurpator   sin 

Historisk  Arkiv.    1883.    IL  22 


326  Napoleon  II.  og  Napoleon  IV. 

Ærbødighed.  Hertugens  Kusine,  den  bestemte,  men  noget 
ukvindelige,  Grevinde  Napoleone  Camerata,  Elisa  Baccioc- 
chi's  Datter,  bestormede  ham  med  Breve,  hvori  hun  op- 
muntrede ham  til  at  svinge  sig  op  paa  Frankrigs  Trone; 
der  bestod  et  bonapartistisk  Forbund,  som  vilde  fere  Her- 
tugen i  Triumf  til  Paris,  naar  Metternich  blot  vilde  lade 
ham  komme  bort  fra  Wien.  Josef  Bonaparte  sendte  Met- 
ternich Oplysninger  herom  gjennera  Grev  Athanase,  en  Søn 
af  den  afdøde  Hertug  af  Otranto.  Fra  sit  Exil  i  Point 
Breeze  i  Unionen  skrev  han  den  7de  Septbr.  til  Lafayette 
for  at  indgyde  ham  Begejstring  for  Napoleon  II.;  paa 
samme  Maade  henvendte  han  sig  til  Marskalk  Jourdan,  til 
Røderer,  Bernard,  Marskalk  Arrighi,  Miot,  Bignon,  Baron 
Menneval,  General  Merlin,  Lamarque,  Matthieu  Dumas  og 
Belliard.  Ogsaa  for  Marie  Louise  udtalte  Josef  det  Haab, 
at  hendes  Fader  vilde  understøtte  sin  Dattersøn,  og  at  det 
vilde  blive  ham  selv  forundt  at  fremstille  ham  for  Fransk- 
mændene. Josef  sendte  en  lang  Protest  til  det  franske 
Deputeretkammer,  hvori  han  mindede  det  om  dets  For- 
pligtelser mod  Napoleon  IL;  men  Protesten  blev  ikke  op- 
læst. Den  18de  Septbr.  bestormede  han  Metternich  og 
Kejser  Frans  med  veltalende  Ord;  til  Metternich  skrev 
han,  at  han  holdt  det  for  sin  Pligt  at  forsøge  alt,  hvad 
der  kunde  være  til  Gavn  for  hans  Neveu;  han  troede,  at 
Napoleon  II.  alene  kunde  bringe  Frankrig  Lykke  og  Ev- 
ropa  Ro,  og  tilbød  sig  som  hans  Fører.  Under  de  natio- 
nale Farver  og  med  en  som  Patriot  prøvet  Mand  til  Fører 
vilde  Napoleon  IL  alene  kunne  forebygge  Orleans's  Usurpa- 
tion og  holde  de  glødende  Republikanere  i  Frankrig,  Ita- 
lien, Spanien  og  Tyskland  i  Tømme.  Som  Kejser  vilde 
Napoleon  IL  baade  af  Taknemmelighed,  af  Tilbøjelighed  og 
af  politisk  Interesse  slutte  sig  til  Østerrige  som  sin  eneste 
allierede  paa  Fastlandet.  Til  Kejser  Frans  skrev  Josef: 
>Sire,  betro  mig  Sønnen  af  min  Broder,  som  paa  sin  Døds- 
seng erklærede,    at   denne   skulde  ved  sin  Tilbagekomst  til 

Frankrig  følge  mine  Raad,  og  jeg  svarer  for  Udfaldet  af 
dette  Foretagende;  men  kun  med  et  trefarvet  Skjærf  vil 
Napoleon  IL  blive  proklameret.«  Alle  Josefs  Anstrængelser 
vare  imidlertid  frugtesløse;  det  franske  Kammer  vedtog 
1831  et  nyt  Forvisningsdekret  mod  F'amilien  Bonaparte,  og 
da  Josef  den  15de  Februar  LS32  tilbød  sin  Neveu  at  frem- 
stille ham  for  Franskmændene,  smykket  med  et  trefarvet 
Skjærf,  var  Napoleon  allerede  uhelbredelig  syg,  og  da  Jo- 
sef indskibede  sig  i  Liverpool  for  at  skaffe  sig  Pas  til 
Wien,  laa  Hertugen  paa  Baaren.  Ogsaa  Lucian  Bonaparte, 
Fyrste  af  Canino,  havde  i  Begyndelsen  af  1831  til  Hensigt 
at  komme  til  Wien  for  at  understøtte  sin  Neveus  Ophøjelse 
paa  den  franske  Trone;  men  Metternich  lod  ham  nægte 
Pas. 

I  Februar  og  Marts  1831  kom  der  Underretning  til 
Wien  om,  at  der  var  udbrudt  Uroligheder  i  Parma;  Her- 
tuginde Marie  Louise  havde  taget  Ophold  i  Piacenza,  og  en 
revolutionær  Regering  var  oprettet.  Hertugen  af  Reich- 
stadt  ilede,  bekymret  for  sin  Moder,  til  Kejser  Frans  for 
at  bede  ham  om  at  lade  ham  bringe  hende  Hjælp,  men  fik 
til  sin  store  Sorg  et  Afslag,  Han  skrev  herom  til  sin 
Moder:  »Det  er  første  Gang,  det  vil  falde  mig  svært  at 
vise  Lydighed  mod  Kejserens  Befalinger.«  De  kejserlige 
Tropper  gjenoprettede  hurtig  Roligheden  i  Parma;  men 
Hertugen  følte  sig  grænseløs  ulykkelig  over  ikke  at  maatte 
drage  sin  Kaarde. 

Marskalk  Marmont,  der  saae  Hertugen  af  Reichstadt 
første  Gang  i  Januar  1831  paa  et  Bal  hos  den  britiske 
Sendemand,  beskriver  ham  saaledes:  »Jeg  fandt  hos  ham 
hans  Faders  Blik,  og  heri  lignede  han  ham  især.  Hans 
Øjne  vare  ikke  saa  store  som  Napoleons  og  mere  dybt- 
liggende; men  de  havde  samme  Udtryk,  samme  Farve, 
samme  Energi.  Ogsaa  Panden  mindede  om  Faderens, 
medens  der  i  Underansigtet  og  Hagen  jvar  mindre  Lighed; 
han  havde  den  Csamme  blege  Hudfarve  som  Napoleon,    men 

hans  hele  Ansigt  mindede  dog  om  Moderen  og  om  det 
esterrigske  Hus.  Han  var  omtrent  fem  Tommer  højere 
end  Napoleon,  men  havde,  skjent  han  ikke  saae  ud  dertil, 
af  Naturen  et  svagt  Legeme.  En  usædvanlig  stærk  Væxt 
i  Forbindelse  med  en  Slags  engelsk  Syge  har  tidlig  svækket 
ham.  Flere  af  de  vigtigste  Organer  udviklede  sig  ikke 
tilstrækkelig,  medens  andre  syntes  at  udtømme  al  hans 
Livskraft;  hans  Mave  var  meget  lille,  hans  Hjærne  enorm. 
Hans  Ansigt  havde  noget  blidt,  alvorligt,  melankolsk,  under- 
tiden et  gjennemtrængende  og  haardt  Blik,  der  mindede  om 
Faderen,  naar  han  var  opbragt.« 

Hertugen  spiste  meget  lidt  og  uden  Appetit,  led  meget 
af  Hoste  og  Slimdannelse  og  var  ved  sin  raske  Væxt  meget 
afkræftet.  Hans  Livlæge  Malfatti  gjorde  alt  for  at  styrke 
hans  Sundhed,  men  han  blev  stedse  mere  mager,  og  hans 
Teint  blev  mere  mat  bleg;  han  led  ofte  af  Hæshed  og 
blev  let  udmattet.  For  imidlertid  ikke  at  blive  afbrudt  i 
sine  praktiske  militære  Øvelser  og  desuden  af  en  sygelig 
Angst  for,  at  Klager  hos  en  Soldat  vilde  blive  betragtede 
som  Fejghed,  undertrykte  han  med  Jærnvilje  enhver  Svag- 
hed og  Lidelse  og  skjulte,  saa  længe  det  paa  nogen  Maade 
var  ham  muligt,  alle  Symptomer  paa  en  Brystsygdom. 
Sin  Svagelighed  tilskrev  han  alene  Mangelen  paa  Vane  til 
at  anstrænge  sig  legemlig,  og  for  at  hærde  sig  red  han 
ofte  flere  Timer  efter  Anstrængelserne  paa  Exercerpladsen, 
lige  som  han  paa  Jagt  og  i  Selskaber  udmattede  sig  til 
det  yderste.  Han  sov  kun  fire  Timer  og  ofte  ikke  engang 
det;  Montbel  siger  med  rette,  at  det  var  en  Slags  For- 
brændingsproces, saaledes  arbejdede  hans  Jærnvilje  Haand  i 
Haand  med  det  tiltagende  Onde.  Hertil  kom  endnu,  at 
onde  Tunger,  saaledes  G  eneral  ad  j  utanten,  Friherre  von 
Kutschera,  der  havde  meget  at  sige  hos  Frans  I.,  beskyldte 
ham  for  at  være  kvindagtig  og  uden  Energi  og  derved 
bragte  ham  til  at  gjore  bestandig  taabeligere  Vovestykker, 
som  til  sidst  maatte  dræbe  ham.    Den  26de  Septbr.    1831 

var  Kejseren  nødt  til  for  hans  Svageligheds  Skyld  at  af- 
skedige ham  lige  førend  en  Manøvre;  men  Hertugen  blev 
højlig  forbitret  paa  Lægen,  som  havde  raadet  Kejseren  her- 
til. Saa  snart  han  var  kommen  sig  lidt,  foranstaltede  han 
en  vild  Jagt  og  fik  et  Tilbagefald ;  da  dette  syntes  over- 
vundet, traadte  han  igjen  i  Tjenesten;  men  ved  en  militær 
Ligbegængelse  den  16de  Januar  1832  mistede  han  sin 
Stemme  ved  at  kommandere  i  den  bidende  Kulde.  Fra 
den  Tid  tiltog  hans  Sygdom  hurtig,  og  Lægerne  opgave 
alt  Haab,  tilmed  da  hans  Svaghed  ikke  tillod  at  prøve  en 
Rejse  til  Italien,  og  han  trods  alle  Forestillinger  ikke  var 
at  formaa  til  at  skaane  sig  selv;  »det  er,«  siger  Malfatti, 
»som  laa  der  i  den  ulykkelige  unge  Mand  en  Drift  til  at 
tage  sig  selv  af  Dage.«  Hertugens  Moder  ilede  til  ham 
fra  Parma,  og  fra  den  14de  Juni  veg  hun  ikke  fra  hana 
Side.  Den  sidste  hellige  Nadvere  skulde  han  efter  det 
habsburgske  Hus's  Skik  modtage  i  hele  Hoffets  Paasyn,  og 
af  Medfølelse  ned  Ærkehertuginde  Sophie,  Frans  Karls 
Gemalinde,  den  sammen  med  ham;  han  bleg,  udmattet, 
døende,  hun  i  sin  Skjønheds  Fylde,  i  Forudfølelsen  af  en 
ny  Moderglæde.  Hele  Wien  havde  Medfølelse  med  den 
unge  Hertugs  Lidelser;  thi  han  var  almindelig  elsket  for 
sin  Godhed  og  Venlighed.  Det  var  et  langt  Dødsleje;  thi 
allerede  i  April  1832  sagde  Kejseren  til  Mettevnich,  at 
Prinsen  spyttede  Lunge  og  kunde  ikke  leve  ret  længe. 
Medens  han  var  rask,  var  han  undertiden  utaalmodig;  men 
som  syg  kunde  ingen  være  mere  blid  og  elskværdig;  med 
Fromhed  beredte  han  sig  til  Døden  og  ytrede:  »Min  Vugge 
og  min  Kiste  ville  komme  til  at  staa  nær  ved  hinanden.« 
Snart  maatte  man  ogsaa  holde  op  med  at  bære  Hertugen 
ud  i  Haven  eller  paa  en  Balkon,  hans  Bryst  kunde  ikke 
mere  taale  den  vederkvægende  Luft.  Den  12te  Juli  skrev 
hans  Fætter  Ludvig  Napoleon,  den  senere  Kejser,  til  ham 
fra  Arenenberg,  for  at  bevidne  ham  sin  inderlige  Deltagelse 
og   sin  Beklagelse  over  ikke  at   turde  ile  til  ham   for   at 

mildne  hans  Lidelser;  Metternichs  skarpe  Sanser  sporede 
alt  den  Gang  i  denne  Fætter  Arvingen  til  den  bonapar- 
tistiske  Idé,  der  efter  Hertugen  af  Reichstadts  Død  »troede 
sig  kaldet  til  at  træde  i  Spidsen  for  den  franske  Republik.« 
Metternich  besøgte  kort  fer  Hertugens  Ded  denne,  der 
skattede  hana  hejt,  og  skrev  derom  til  Frans  L:  »Det  var 
et  sønderrivende  Skue;  jeg  mindes  ikke  nogen  Sinde  at 
have  set  et  sørgeligere  Billede  paa  Ødelæggelsen.«  Den 
21de  Juli  bleve  Smerterne  saa  hæftige,  at  han  for  første 
Gang  tilstod  for  Lægen,  at  han  led,  og  kjed  af  Livet 
raabte  han:  »Naar  vil  dog  min  kvalfulde  Tilværelse  faa  en 
Ende?«  Med  brudt  Stemme  tog  han  Afsked  fra  sin  for- 
tvivlede Moder,  hans  sidste  Ord  gjaldt  hende;  Kl.  4V2  om 
Morgenen  den  22de  Juli  1832  drog  han  sit  sidste  Suk, 
Lungesvindsotten  havde  fuldendt  sit  Værk,  Han  døde  i  sit 
2Ide  Aar,  paa  den  samme  Dag,  som  han  1821  havde  er- 
faret sin  Faders  Død,  og  i  den  samme  Seng,  i  hvilken  hans 
Fader  1809  som  Østerrigs  Overvinder  havde  drømt  om 
Verdensherredømmet.  Frans  L  blev  dybt  greben,  da  Baron 
Moll  i  Linz  bragte  ham  Budskabet  om  Hertugens  Død; 
han  skrev  til  Metternich:  »Jeg  betragter  Hertugens  Død 
som  en  Lykke  for  ham  selv.  Jeg  véd  ikke,  om  denne  Be- 
givenhed er  heldig  eller  uheldig  for  de  offentlige  Anlig- 
gender; hvad  mig  angaar,  vil  jeg  stedse  beklage  min  Datter- 
søns Død.«  Metternich  overdrog  Montbel,  forhenværende 
Minister  hos  Karl  X..  at  forfatte  Hertugens  Biografi,  der 
under  hans  Ledelse  blev  offentliggjort.  Natten  mellem  den 
24de  og  25de  Juli  sov  Sønnen  af  den  Napoleon,  for  hvem 
Habsburgerne  havde  ligget  i  Støvet,  og  hvem  de,  for  at 
undgaa  Tilintetgj øreise,  havde  givet  en  Datter  til  Ægte, 
fredelig  midt  iblandt  alle  Habsburgerne  i  Kapuciner-Kejser- 
graven; hans  Hjærte  ligger  i  Augustinerkirken.  Med  Na- 
poleon IL's  Død  syntes  Bonapartismen  udslukket,  men 
Metternichs  Anelse  var  rigtig,  Napoleon  HI.  levede. 

II. 


Den  26cle  Marts  1856  forkyndte  Præsidenten  for  den 
lovgivende  Forsamling,  Kejser  Napoleon  III.'s  Halvbroder, 
Hertugen  af  Morny,  det  Glædesbudskab,  at  der  samme 
Morgen  i  Tuilerierne  var  født  en  kejserlig  Prins,  en  Arving 
til  det  andet  Kejserdømme.  Ogsaa  denne  Gang  havde 
Forløsningen  været  meget  svær,  og  ogsaa  denne  Gang 
hviskede  man  om  en  Underskydelse  af  den  længselsfuldt 
ventede  Arving.  Kejserens  egen  Fætter,  Prins  Jerome 
Napoleon,  har  stedse  støttet  dette  Rygte,  fordi  Fødselen  af 
dette  »Frankrigs  Barn  og  kejserlige  Prins«,  som  Napoleon 
III.  kaldte  sit  eneste  Barn  med  den  skjønne  Eugenie  de 
Montijo,  berøvede  ham  Udsigten  til  Tronen.  Atter  her- 
skede en  grænseløs  Jubel  i  hele  Frankrig,  atter  strømmede 
Lykønskninger  ind  fra  nær  og  fjærn,  og  Kejseren  takkede 
ved  at  uddele  henved  en  Million  Pres.  Den  lille  Prins 
fik  strax  28  Ordener,  og  blandt  hans  Faddere  vare  Pius 
IX.,  som  stedse  bevarede  en  stor  Interesse  for  Sønnen  af 
den  bigotte  Kejserinde,  og  Dronning  Josefine  af  Sverrig. 
Han  fik  Navnene  Napoleon  Eugen  Ludvig  Johan  Josef, 
men  blev  bekjendt  under  Navnet  Ludvig  Napoleon,  Folke- 
vittigheden kaldte  ham  »Lulu«.  Da  han  kom  til  Verden, 
holdtes  den  Kongres,  der  skulde  ende  Krimkrigen  og  op- 
rette Verdensfreden;  hans  Fader  var  Evropas  Voldgiftsmand 
og  stod  paa  Højdepunktet  af  sin  Avtoritet;  han  havde  kun 
en  Arving  nødig  for,  som  han  troede,  for  stedse  at  befæste 
sit  Dynasti,  og  han  kunde  med  temmelig  Sikkerhed  ud- 
tale den  Forventning,  at  dette  Barn  vilde  blive  lykkeligere 
end  sin  Forgænger  i  Tuileriernes  Vugge.  Den  ene  Pest 
fulgte  paa  den  anden,  og  for  at  smigre  Hæren  blev  Barnet, 
som  Arving  til  den  napoleonske  Krigshæder,  indført  paa 
Listen  over  Kejsergardens  første  Grenaderregiment  og  fik 
Storkorset  af  Æreslegionen.  Til  Gouvernante  for  Frankrigs 
Barn    valgtes    Admiralinde  Bruat.     Den    14de   Junr  fandt 


332  Napoleon  II.  og  Napoleon  IV. 

den  egentlige  Daab  Sted  med  stor  Pragt  i  Notre-Dame; 
Paven  sendte  den  lykkelige  Moder  en  indviet  gylden  Rose, 
og  som  Bevis  paa  Folkets  Kjærlighed  indsamledes  ved 
Subskription  600,000  Frcs.  til  Moder  og  Barn,  hertil  føjede 
Faderen  en  Rente  paa  30,000  Frcs.,  og  herfor  oprettedes 
et  Vaisenhus.  I  Modsætning  til  den  kloge  Grevinde  Mon- 
tesquiou  forkjælede  og  forvænte  denne  Gouvernante  den  lille 
Prins,  hun  føjede  ham  i  alle  hans  Luner  og  skadede  der- 
ved hans  skrøbelige  Sundhed.  Den  lille  Prins  voxede  op  i 
Saiut-Cloud  og  i  Paris  under  Forældrenes  ømmeste  Om- 
sorg; men  lige  til  1866  holdt  hans  Svagelighed  dem  i  en 
bestandig  Frygt  for  at  miste  ham.  Da  han  var  sex  Aar,^ 
blev  han  udnævnt  til  Korporal  i  Garden,  og  i  1867  af- 
sluttedes hans  kvindelige  Opdragelse,  i  det  General  Fros- 
sard  blev  udnævnt  til  hans  Gouverneur.  Denne  maatte  med 
stor  Strænghed  undertrykke  Drengens  Uartighed,  men  gjorde 
sin  Pligt  i  fuldeste  Maal  og  lod  end  ikke  Forældrene 
blande  sig  i  Opdragelsen.  Og  Prinsen  trivedes  nu  øjen- 
synlig vel;  de  Legemsøvelser,  han  maatte  foretage,  styr- 
kede hans  Kræfter,  han  erhvervede  sig  stor  Færdighed  i 
Ridning  og  Fægten  og  ledsagede  ofte  sin  Fader  paa  Jagten. 
En  jævnaldrende  Kammerat  og  Deltager  i  sine  Studeringer 
fik  han  i  en  Søn  af  hans  Faders  prøvede  Ven,  Livlægen 
Dr.  Conneau,  og  da  han  blev  ældre,  foretog  han  med  sin 
intime  Ven  større  Udflugter  i  Provinserne;  i  1869  besøgte 
han,  sammen  med  sin  Moder  og  ham,  Øen  Korsika,  sit 
Dynastis  Vugge.  I  videnskabelig  Henseende  blev  Prinsen 
ikke  anstrængt  ud  over  det  sædvanlige;  han  viste  især 
Forkjærlighed  for  Mathematik  og  Geografi,  gjorde  gode 
Fremskridt  i  Sprog  og  Historie,  kæmpede  standhaftig  med 
Brevstil  og  Orthografi  og  havde  ligesom  Hertugen  af 
Reichstadt,  hvem  han  i  aandelig  Henseende  stod  meget 
nær,  kun  ringe  Interesse  for  Litteratur  og  Musik. 

Da  oprandt  Aaret  1870.      Dynastiet  var  truet,  kun  en 
Krig  med  Udlandet  syntes  at  kunne  holde  det  paa  Tronen, 

Og  i  denne  Krig  maatte  den  fjortenaarige  Dreng  for  enhver 
Pris  gjøres  til  en  Helt.  Skjønt  han  næppe  havde  traadt 
sine  Børnesko,  blev  Kejserpriusen  udnævnt  til  Underlieute- 
nant  i  Garden  og  ledsagede  Napoleon  III.  til  Hæren.  Med 
stor  Pomp  fremstillede  Faderen  ham  for  det  forbavsede 
Frankrig  med  de  Ord:  »Jeg  fører  min  Søn  med  mig  trods 
hans  Ungdom;  han  kjender  nøje  de  Pligter,  hans  Navn 
paalægger  ham,  og  deltager  med  Stolthed  i  deres  Farer, 
der  kæmpe  for  Fædrelandet.« 

Slaget  ved  Saarbriicken  den  2den  Avgust  blev  egentlig 
sat  i  Scene  af  General  Frossard,  der  kommanderede  det 
2det  Armékorps,  for  at  tjene  til  Forherligelse  for  hans 
Elev;  efter  dets  Slutning  sendte  Napoleon  III.  Kejserinden, 
der  herskede  som  Regentinde  i  Paris,  et  Telegram,  der 
selv  i  Frankrig  blev  modtaget  med  Spot;  han  skrev  deri: 
»Louis  modtog  Ilddaaben;  han  viste  en  beundringsværdig 
Koldblodighed  og  lod  sig  aldeles  ikke  bringe  ud  af  Fat- 
ning. Vi  stode  i  ferste  Række,  og  Gevær-  og  Kanon- 
kugler faldt  ned  for  vore  Fødder;  Louis  har  opbevaret  en 
Kugle,  der  slog  ned  lige  ved  ham.  Mange  Soldater  græd, 
da  de  saae  ham  saa  rolig.«  Paa  Indenrigsministerens  Be- 
faling blev  der  udstedt  en  Sejrsbulletin,  hvori  man  lovpriste 
den  Aandsnærværelse  og  Koldblodighed,  Kejserprinsen  havde 
udvist  midt  i  Faren,  og  som  var  hans  Navn  værdig. 
Prinsen  fulgte  med  sin  Fader  til  Metz  og  Verdun,  men  da 
det  ene  Nederlag  efter  det  andet  traf  den  franske  Hær, 
blev  han  sendt  tilbage  til  Paris.  Hans  Helterolle  var  til 
Ende,  og  han  var  uden  egen  Skyld  bleven  latterliggjort. 
Ledsaget  af  en  vis  Duperré  nærmede  Kejserprinsen  sig  den 
belgiske  Grænse,  da  indtraf  det  afgjørende  Nederlag  ved 
Sedan,  og  om  Eftermiddagen  hin  skæbnesvangre  4de  Sep- 
tember, der  berøvede  ham  Tronfølgen  til  den  franske 
Kejsertrone,  telegraferede  hans  Lærer  Filons  til  Maubeuge: 
»Filons  sur  Belgique.  Filons.«  Alt  var  tabt;  Napoleon 
III.  kom  som  Fange  til  WilhelmshOhe;  Kejserinden  flygtede 

fra  Frankrig,  og  Prinsen  indskibede  sig  den  6te  September 
i  Ostende  og  landede  den  7de  i  Hastings.  Her  traf  han 
sanamen  med  sin  Moder,  som  nu  maatte  bøde  tungt  for 
sin  »lille  Krig« ,  og  begge  toge  Bolig  paa  Herresædet 
Camden-Place  ved  Chiselhurst.  I  Marts  1871  kom  ogsaa 
Exkejseren  her  til,  hvor  han  efter  en  smertefuld  Sygdom 
afgik  ved  Døden  den  Øde  Januar  1873.  Da  han  overgav 
sin  Kaarde  til  Kong  Wilhelm  af  Preussen,  vare  baade  hans 
og  Sønnens  Roller  udspillede,  thi  vistnok  fandtes  der  endnu 
et  stort  bonapartistisk  Parti  i  Frankrig,  men  Republikanerne 
beholdt  dog  Magten.  Napoleon  III.'s  Søn  blev  imidlertid 
af  Bonapartisterne  anerkjendt  som  Hovedet  for  det  napo- 
leonske Hus  og  Pai'ti,  hvor  meget  end  Prins  JerSme  Na- 
poleon, der  var  en  personlig  Fjende  af  Kejserinde  Bugeuie, 
søgte  at  modvirke  dette. 

Den  18de  November  1872  indtraadte  Kejserprinsen, 
som  man  vedblev  al  kalde  ham,  som  Artillerikadet  i  det 
kongelige  Militærakademi  i  Woolwich.  Her  lagde  han  sig 
med  den  største  Flid  efter  Studeringerne  og  gjorde  betyde- 
lige Fremskridt;  hans  elskværdige  Karakter  vandt  ham 
mange  Venner,  og  hans  Lærere  elskede  og  agtede  ham. 
Han  underkastede  sig  alle  Prøverne  som  enhver  anden,  og 
i  Februar  1875  forlod  han,  som  den  syvende  af  fireogtre- 
dive, Akademiet  med  et  Officerspatent.  Den  kongelige  Fa- 
milie viste  ham  megen  Deltagelse,  og  Dronning  Viktoria 
blev  ham  og  hans  Moder  en  tro  Veninde.  Flere  Gange 
troede  man  ved  Hoffet,  at  Dronningens  yngste  Datter  Bea- 
trice (født  1857),  skulde  blive  Prinsens  Gemalinde;  senere 
hen  tænkte  Prinsen  paa  en  Formæling  med  en  Søster  til 
Prinsessen  af  Wales,  den  danske  Prinsesse  Thyra  (født 
1853);  han  rejste  ogsaa  til  Kjebenhavn,  men  hans  liejlen 
blev  afvist. 

Prinsen  havde  foruden  sin  Moder,  der  hverken  sparede 
Penge  eller  noget  andet  Middel,  for  at  gjenindsætte  Sønnen 
paa  Faderens  Trone,   i  dennes  forhenværende  Minister,   Eu- 

gene  Rouher,  en  trofast  og  prøvet  Raadgiver,  og  sammen 
med  ham  holdt  han  alle  Prins  Jerorae  Napoleons  Rænker 
Stangen.  Paa  Napoleonsdagen  den  15de  Avgust  1873  fore- 
tog Bonapartisterne  en  stor  Demonstration  for  Prinsen  i 
Chiselhurst,  og  han  udtalte  i  varme  Ord  sin  Hengivenhed 
for  Tricoloren  og  for  Polkesuverænitetens  Princip.  Den 
16de  Marts  1874  blev  Kejserprinsen  erklæret  myndig  lige 
over  for  en  Forsamling  af  henved  6000  Franskmænd,  som 
den  republikanske  Regering  trods  alle  Anstrængelser  ikke 
havde  kunnet  hindre  i  at  valfarte  til  Chiselhurst.  Hans 
Faders  Tilhængere,  der  viste  sig  mere  trofaste  end  en 
Gang  Napoleon  I.'s  Tilhængere,  flokkedes  i  tætte  Skarer 
om  den  unge  Prætendent,  der  fra  denne  Dag  gjærne  lod 
sig  kalde  Napoleon  IV.  og  ikke  forsmaaede  Majestætstitlen; 
Hertugen  af  Padua  holdt  en  Tale  til  ham,  og  herpaa  sva- 
rede Napoleon  IV.,  at  han  ventede  alt  af  en  Henvendelse 
til  Folket,  hans  Valgsprog  var:  »Alt  for  Folket,  alt  ved 
Folket«.  Han  tilføjede,  at,  hvis  Folket  valgte  en  anden 
Regeringsform,  vilde  han  med  Agtelse  bøje  sig  for  dets 
Vilje,  men  hvis  Navnet  Napoleon  for  ottende  Gang  frem- 
gik af  Valgurnen,  var  han  beredt  til  at  paatage  sig  det 
Ansvar,  Nationens  Valg  vilde  paalægge  ham,  skjønt  Tanken 
om  dette  Ansvar  hos  ham  ikke  vakte  Stolthed,  men  snarere 
Mistillid  til  egen  Kraft. 

Napoleon  IV.  var  sin  Fader  ulig  deri,  at  han,  ligesom 
Hertugen  af  Reichstadt,  afskyede  at  gjøre  sin  Ret  til 
Tronen  gjældende  ved  et  Statskup;  han  afventede  rolig, 
hvorledes  Tilstanden  vilde  udvikle  sig,  og  hvilken  Nytte 
hans  Tilhængeres  Virksomhed  vilde  gjøre;  skjent  fuldt  ud 
modig,  havde  han  dog  ingen  æventyrlig  Ærgjerrighed  og 
ingen  Lyst  til  Intriger.  Prinsens  Parti  fandt  imidlertid, 
at  Sønnen  af  den  Mand,  der  havde  kapituleret  ved  Sedan, 
nødvendigvis  maatte  vinde  sig  et  Navn  som  Kriger  for  at 
kunne  blive  en  »Mulighed«  blandt  Franskmændene;  enhver 
Skramme,    han   hentede   sig  paa  Kamppladsen,    vilde   gjøre 

ham  mere  dyrebar  for  disse.  Dog  Udfaldet  af  Krigen 
1870 — 71  gjorde  det  ikke  ønskeligt  for  nogen  Stat  at  lade 
Prætendenten  kæmpe  i  deres  Hære  i  Evropa,  og  da  ogsaa 
hans  Plan  om  at  rykke  med  Østerrigerne  ind  i  Bosnien 
var  strandet,  bestemte  hans  Tilhængere,  skjont  den  ømme 
Moder  søgte  at  afholde  ham  derfra,  ham  til  at  drage  som 
frivillig  med  de  engelske  Tropper  til  Afrika,  for  sammen 
med  dem  at  hævne  Nederlaget  ved  Isandula  paa  Sulu- 
kafferne.  En  Gang  var  det  britiske  Gjæstevenskab  blevet 
fordærveligt  for  Napoleon  1.,  nu  skulde  det  blive  dræbende 
for  Napoleon  IV.  Hertugen  af  Cambridge,  den  øverste  Be- 
falingsmand over  de  britiske  Hære,  forsynede  Prinsen  med 
en  varm  Anbefalingsskrivelse  til  den  i  Sydafrika  komman- 
derende Generallieutenant,  Lord  Chelmsford,  ved  hvis  Stab 
han  blev  ansat  som  frivillig,  uden  Rang  i  Hæren.  Her- 
tugen skrev  om  ham:  »Han  er  en  elskværdig  ung  Mand, 
fuld  af  Aand  og  Energi;  min  eneste  Bekymring  er,  at  han 
skal  være  alt  for  kjæk  og  rask.«  Eftfer  en  Afskedshilsen 
til  Rouher  og  Partiet,  hvem  han  tillige  med  Frankrig  an- 
befalede i  Guds  Varetægt,  indskibede  Prinsen  sig  den  27de 
Febr.  1879  og  indtraf  den  9de  April  til  Lord  Chelmsfords 
Hovedkvarter  i  d'Urban.  I  nogen  Tid  holdt  Feberen  ham 
borte  fra  Krigsskuepladsen;  først  i  den  sidste  Halvdel  af 
Maj  deltog  han  i  Kampen  mod  Suluerne,  og  ved  ethvert 
Sammenstød  viste  han  Mod  og  Bestemthed.  Den  1ste  Juni 
foretog  han,  med  Lieutenant  J.  B.  Carey  af  det  98de  Re- 
giment og  nogle  Soldater,  en  Rekognoscering  i  Nærheden  af 
Itelezi,  da  der  pludselig  fra  en  Majsmark  ved  Kraalen  Edutu, 
hvor  de  vare  stegne  af  Hestene,  brød  en  Trop  Suluer  frem 
og  faldt  over  dem.  Carey  og  de  fleste  af  Soldaterne  flyg- 
tede, men  Prinsen,  der  blev  ladt  i  Stikken  af  næsten  alle, 
gjorde  forgjæves  Forsøg  paa  at  komme  i  Sadlen,  han  faldt 
til  Jorden,  løb  derpaa  et  Stykke  efter  sin  flygtende  Hest 
og  styrtede  endelig,  gjennemboret  af  17  Assagajaer.  Su- 
luerne udplyndrede    ham    og   lode    ham    ligge   nøgen,    kun 

nogle  smaa  Billeder,  som  han  bar  i  en  Snor  om  Halsen, 
vovede  de  af  Overtro  ikke  at  røre. 

I  Lejren  vakte  Kejserprinsens  Død  den  største  Bestyr- 
telse. Hans  Lig  blev  ført  til  England,  hvor  hans  Moder, 
næsten  afsindig  af  Smerte,  berøvet  sit  sidste  Livshaab,  ste- 
dede ham  til  Hvile  den  12te  Juli  1879  ved  Siden  af  Na- 
poleon III.  i  den  lille  Set.  Mariakirke  i  Chiselhurst  Hele 
den  dannede  Verden  havde  Medfølelse  med  den  ulykkelige 
Moder;  Bonapartismen,  der  havde  drevet  Prinsen  til  Afrika 
til  en  Kamp  uden  Hæder,  havde  lidt  et  haardt  Nederlag, 
thi  Napoleon  IV.  er  vanskeligere  at  erstatte  end  Napoleon 
II.  Maaske  har  ogsaa  den  Tanke :  »Hvem  skal  være  min 
Arving?«,  gjort  Døden  tungere  for  dette  »Frankrigs  Kejser- 
barn«, medens  hans  unge  Blod  randt  bort  under  Kaste- 
spydene, skjønt  den  raske  Krigerdød  forskaanede  ham  for 
det  kvalfulde  Sygeleje,  der  faldt  i  Hertugen  af  Reichstadts 
Lod.  Begge  disse  unge  Fyrster  vare  Smertensbørn,  fødte  i 
Purpur  til  Lidelser ;  for  begge  blev  det  store  Navn,  de  bare, 
ikke  til  Velsignelse,  men  til  Ulykke;  deres  Fædres  Kejser- 
diadem blev  deres  Tornekrone.  Deres  Vugger  og  deres 
Grave  berørte  hinanden,  trods  den  store  Afstand  mellem 
Wien,  Paris  og  Kraalen  ved  Edutu. 

i  Tidsrummet  fra  Reformationen  til  det  syttende 

Aarhundredes  Slutning. 

(Slutning). 


VIII. 

Ua  den  oven  for  omtalte*)  Overdaadighed  trods  alle 
Forbud  stadig  i  høj  Grad  tiltog  ved  Kalentegilderne,  blev 
det  1618  anset  for  nødvendigt  at  forbyde  disse,  i  det 
Præsterne  samtidig  ble  ve  henviste  til  de  Landemoder,  der 
regelmæssig  to  Gange  aarlig  skulde  holdes  i  hvert  Stift. 
Forhandlingerne  ved  Kalenterne  have  selvfølgelig  først  og 
fremmest  drejet  sig  om  kirkelige  Anliggender,  og  Sam- 
talerne ved  Bordet  have  vel  ligeledes  mest  bevæget  sig  om 
andre  kirkelige  Æmner  samt  om  Landvæsenet,  hvori  Præ- 
sterne jo  maatte  være  hjemme,  og  mellem  de  kvindelige 
Medlemmer  af  Præstegaardene  om  Husvæsen  og  Madlav- 
ning; Politik  og  Æsthetik,  der  nu  til  Dags  afgive  et  saa 
rigt  Stof  for  Samtalen,  var  omtrent  et  ukjendt  Land  for 
Datidens  Præstefolk.  En  ubehagelig  Episode  indtraf  1605 
ved  et  Kalente  i  Ørslev  Præstegaard  i  Holbæk  Amt;  en 
Student  Laurids  Mogensen,  der  havde  sluttet  sig  nær  til 
Jesuiterne,   kom  ind  i  Præstegaarden  midt   under  Kalentet 


*)  Se  Hist.  Arkiv  Pag.  227—28. 

i  et  besynderligt  Optog  tillige  med  to  andre  Personer;  den 
ene  af  dem  sad  i  en  Vogn  og  kjørte,  de  to  andre  red  paa 
begge  Hestene.  Laurids  Mogensen  var  iført  et  Par  smalle 
polske  Benklæder  af  grønt  Sparlagen  og  havde  over  sig  en 
Kappe,  gjennem  hvilken  Hovedet  var  stukket,  samt  en 
lille  fyldt  Pude  paa  Hovedet;  i  Haanden  havde  han  en  Tromme, 
som  han  hamrede  paa,  og  i  dette  Optog  trængte  de  tre 
Personer  ind  i  Præsternes  Forsamling  og  »forstyrrede  dem 
i  deres  Lektioner,  Sang  og  anden  Bestilling,  for  hvilken  de 
dér  efter  gammel  kristelig  Sædvane  vare  forsamlede«,  ja 
Laurids  »sprang  endog  med  Støvler  paa  op  i  en  Seng,  som 
stod  opredt  i  Stuen,  og  besudlede  den  med  hel  Uskikke- 
lighed« ;  vel  undskyldte  han  sig  bagefter  for  Retten  med, 
at  det  var  sket  i  Lystighed  og  Drukkenskab;  men  da 
Retten  mente,  at  det  var  sket  i  alt  Fald  til  Dels  for  at 
vise  Foragt  mod  det  evangeliske  Præsteembede  og  dettes 
Tjenere,  slap  han  ikke  naadig  fra  den  Spøg,  i  det  han 
dømtes  til  Relegation  fra  Universitetet,  endvidere  til,  efter 
i  det  Kostume,  hvori  han  havde  indfundet  sig  i  Præste- 
gaarden,  at  være  ført  i  Optog  gjennem  nogle  af  Kjøben- 
havns Gader,  da  at  holdes  i  Fængsel  og  Lænker  i  nogen 
Tid. 

Til  daglig  Brug  levede  Præsterne  meget  tarvelig;  men 
saa  meget  desto  rigeligere  gik  det  til  ved  højtidelige  Lej- 
ligheder, og  især  ved  Juletiden,  hvor  intet  blev  sparet  af, 
hvad  Huset  formaaede;  men  ikke  meget  vides  om  disse 
Festligheder,  og  noget  overordentlig  aandeligt  Udbytte  ville 
vi  næppe  kunne  vente  os  af  Selskabeligheden  i  hin  Tid, 
naar  vi  kjende  de  Lever-Rim,  som  N.  M.  Petersen  omtaler 
i  sin  Litteraturhistorie,  og  som  bleve  fremsagte  ved  Bor- 
det, naar  der  bødes  Lever  om  for  at  faa  Aandrigheden  til 
at  blusse  op,  i  det  hver  af  de  tilstedeværende  maatte  frem- 
sige et  Par  rimede  Linjer  om  dette  eller  hint  Dyr  med 
Udgangspunkt  fra  dets  Lever;  at  disse  Lever-Rim  have 
fundet  Indgang  ogsaa  i  Præstegaardene  ved  selskabelige  Lej- 

ligheder,  kan  der  næppe  næres  Tvivl  om.  En  ganske  sær- 
deles fin  Bryllupsfest  har  det  vistnok  været,  som  blev  holdt 
den  21de  Juli  1697  i  Thyrsted  Præstegaard  ved  Horsens, 
hvor  ikke  mindre  end  tre  Biskopper  vare  til  Stede,  —  en 
Fest,  af  hvilken  der  sikkerlig  i  lange  Tider  har  gaaet  Ry; 
Brudgommen  var  Hr.  Anders  Hutfeld,  Sognepræst  til  Bra- 
brand og  Kasted  ved  Aarhus,  og  Bruden  Karen  Bentzon, 
Datter  af  den  afdøde  og  Stifdatter  af  den  daværende  Sogne- 
præst i  Thyrsted,  hvis  Broder,  Biskoppen  i  Ribe  Anker  An- 
kersen, forrettede  Vielsen,  medens  Brudgommen  fulgtes  til 
Kirken  af  den  Aarhus  Biskop  Johan  Braem  og  den  Aal- 
borg Biskop  Jens  Birkerod;  der  i  sin  Dagbog  skriver  om, 
at  da  de  havde  ofret  med  Brudefolkene,  og  Tjenesten  i 
Kirken  var  forrettet,  fortsatte  de  i  Præstegaard  en,  i  en 
meget  stor  og  hæderlig  Forsamling,  Bryllupsfesten  til 
noget  ud  paa  Natten.  Lignende  store  Hojtideliglieder  fandt 
selvfølgelig  Sted,  naar  Biskoppen  havde  meldt  sig  til  Visi- 
tats  og  hele  Egnens  Gejstlighed  var  indbuden ;  da  var  intet 
for  godt,  især  maaske  naar  vedkommende  ikke  følte  sig 
aldeles  tryg  med  Hensyn  til  Liv  eller  Lære.  Det  for- 
tælles om  en  Præst,  at  da  Biskoppen  meldte  sit  Komme 
til  Visitats  og  havde  skrevet,  at  han  ønskede  »modicum 
bonum«  (o:  godt,  men  tarveligt),  var  Præsten  i  en  slem 
Forlegenhed,  da  han  havde  glemt  sit  Latin  saa  grundig,  at 
han  ikke  kunde  huske,  hvad  »modicum  bonum«  betød; 
han  henvendte  sig  da  til  Degnen,  der,  hvad  enten  hans 
Latin  har  været  af  samme  Kaliber  som  hans  berømte  Kol- 
legas hos  Holberg,  eller  han  har  villet  spille  Præsten  et 
Puds,  sagde,  at  det  betød  en  Følhale,  og  hvor  ondt  det 
end  gjorde  Præsten  at  skille  sit  Føl  af  med  den  Prydelse, 
gjorde  han  det  dog  for  ret  at  delikatere  Biskoppen,  trø- 
stende sig  med,  at  det  hos  de  fornemme  Englændere  var 
Skik  at  have  saadanne  stumphalede  Heste.  I  1601  havde 
Præstefamilien  i  Aaby  paa  Fyn  ved  Bispevisitatsen  op- 
vartet med  15  Retter,  men  fik  Skam  til  Tak;   Biskop  Ja- 


Præstegaardsliv.  341 

kob  Madsen  blev  vred  over  den  Overdaadighed  og  skjændte 
baade  paa  sin  Vært  og  de  andre  tilstedeværende  Præster  og 
Præstekoner,  som  lovede,  at  sligt  ikke  skulde  ske  oftere. 


IX. 

I  det   hele    taget    synes    der  i   Præstegaardene    her   i 
Landet  at  have  været  forholdsvis  Velstand  især   i   det  syt- 
tende Aarh undrede;  men  al  Velstand  kunde  snart  omstyrtes, 
og  det  skete  jo  især  ofte  i  hine  Dage,  at  Krigens  Rædsler 
forvandlede  en  Præsts  taalelige  økonomiske  Forhold  til  den 
bitreste  Armod  og  Elendighed.     Og  Krige  var  der  nok  af 
i  hin  Tid,  i  det  Danmark  jo  ofte  blev  hjemsøgt  deraf  i  det 
syttende  Aarhundrede,  og  det  Krige,  der  førtes  med  en  saa 
barbarisk  Grusomhed  ikke  blot  over  for  de  væbnede  Mod- 
standere, men  over  for  det  ulykkelige  Lands  værgeløse  Be- 
boere,   Adel  og  Gejstlighed,   Borgere  og  Bønder,   Kvinder, 
Oldinge    og   Børn;    der    er   Beretninger    i    hundredvis    om, 
hvad    Præsterne    maatte    lide    i   hine    Krigstider;    men    de 
ligne  alle  hverandre,   saa  at  naar  man  læser  nogle  enkelte, 
kjender  man  ogsaa  de  øvrige,   kun  at  nogle  ere  prægede  af 
en  Opfindsomhed   med  Hensyn   til   Pinsler,   der  vilde  være 
beundringsværdig,    hvis    den    ikke    var    saa   forfærdelig   og 
ligefrem  djævelsk.      Da   de  kejserlige  i    1629  vare  trængte 
ind  i  Jylland,  fandt  de  saaledes  paa  at  tvinge  en  Præst  til 
at  drikke    sig   død  i   Brændevin;    skjønt   der   er  adskillige 
Exempler    fra   den  Krig   paa  Grusomhed,    der   øvedes  mod 
Præster,   lige   som  fra  Torstensons  Indfald  i  Jylland   1644, 
overgaaes    de   dog  i  høj   Grad   af  Beretningerne  om,   hvad 
Præsterne  maatte  lide  i  Svenskekrigen  1657 — 60;  man  maa 
næsten   spørge:   Hvor  skal  jeg  begynde,   og  hvor  skal  jeg 
ende?     Derfor   kun    nogle    enkelte    talende    Træk   fra   den 
Tid,  da  Carl  Gustav   mente  i  den  Grad  at  være  sikker  paa 
Danmarks  Trone,   at  han  endog  udnævnte  sin  Konfessiona- 

rius  Zacharias  Kling  til  Biskop  over  Sjælland,  saa  denne 
endog  beskikkede  Præster  til  de  i  Krigens  Tid  ledigblevne 
Præstekald  i  Sjællands  Stift.  Mest  bekjendt  er  vel  det 
som  Præsten  i  Birkerød  Henrik  Gerner  (død  1700  som 
Biskop  i  Viborg)  maatte  lide,  fordi  han  havde  været  en  af 
Hovedmændene  for  det  mislykkede  Forsøg  paa  at  faa  Kron- 
borg tilbageerobret  til  de  danske:  han  var  flere  Gange 
bleven  udplyndret  saa  grundig,  at  det  eneste,  han  ejede, 
var  hans  Præstekjole,  og  om  den  kastede  de  svenske  Sol- 
dater Lod;  men  efter  at  være  bleven  fængslet  og  lagt  i 
Lænker,  der  vejede  36  Pund,  blev  han  lagt  paa  Pine- 
bænken og  pint  i  den  Grad,  at  hans  Pingre  deraf  vare 
krogede  indtil  hans  Død,  samt  dømt  til  Døden,  og  Henret- 
telsen var  bestemt  til  den  19de  Avgust  1659;  alle  For- 
beredelser vare  trufne,  han  havde  taget  Afsked  med  sin 
Familie  og  skrevet  en  Tale,  han  vilde  have  holdt  paa 
Ketterstedet;  men  otte  Timer  før  Exekutionen  skulde  have 
fundet  Sted,  blev  han  benaadet,  i  det  Kong  Frederik  sendte 
Bud  til  den  svenske  Konge,  at  hvis  han  henrettede  Gerner, 
vilde  han  bære  sig  ad  paa  samme  Maade  mod  en  fornem 
Svensker,  som  paa  samme  Tid  sad  fængslet  i  Kjøbenhavn. 
Over  Gerners  patriotiske  Handling  og  over  hans  Lidelser  maa 
vi  dog  ikke  glemme  andre  gode  danske  Præstemænd,  der 
gjorde  Fjenden  saa  megen  Skade  som  muligt,  og  som 
maatte  lide  derfor;  saaledes  Niels  Hansen  Bryde  i  Koldby 
paa  Samsø,  der  mod  Svenskerne  rejste  en  Landstorm  paa 
Samsø,  da  de  polske  og  tyske  Hjælpetropper  kom  over  til 
Øen,  saa  Svenskerne  bleve  slaaede  ihjel  for  Fode;  eller 
Præsten  i  Følleslev  paa  Sjælland  Ludvig  Hansen  Herfort, 
der  som  et  Slags  Fribytter  gik  paa  egen  Haand  og  ufor- 
mærket skød  Svenskere,  hvis  Lig  han  da  bagefter  ned- 
sænkede i  en  Park  ved  Præstegaarden.  I  det  hele  taget 
synes  Præsternes  Fædrelandskjærlighed  i  de  Prøvens  Aar, 
da  Danmarks  Tilværelse  ligesom  hang  ji  et  Haar,  at  have 
givet   sig   til  Kjende   paa   en  Maade,   der    taler   til  deres 

Fordel;  er  der  end  en  enkelt,  der  saaledes  som  Lunds  Bi- 
skop Peder  Vinstrup,  en  Søn  af  den  sjællandske  Biskop  af 
samme  Navn,  fandt  sig  saa  vel  til  Pas  under  det  svenske 
Kegimente  i  Skaane,  at  han,  den  forhenværende  danske 
Hofprædikant,  blev  optagen  i  svensk  Adel  under  Navnet 
»Himmelstjerna« ;  eller  har  der  været  en  enkelt  Præst, 
der,  som  Christen  Jensen  Jersin  i  Aastrup  paa  Falster 
blev  afsat  1660,  fordi  han  under  Krigen  havde  gaaet 
Fjenden  mere  til  Haande,  end  det  sømmede  sig  for  en 
kristelig  Undersaat,  endsige  for  en  Præst,  —  sligt  har  dog 
hørt  til  Undtagelserne;  langt  fiere  Præster  have  været  af 
den  Retskaffenhed,  som  Peder  Dorschæus  i  Fredericia,  hvis 
Præstegaard  i  Krigens  Tid  blev  brændt,  fordi  han  ikke 
vilde  opfylde  Fjendens  Forlangende  at  bede  for  den  svenske 
Konge,  i  det  han  sagde,  at  han  havde  kun  én  Gud  at  bede 
til  og  én  Konge  at  bede  for. 

Det  var  jo  en  fuldkommen  Opløsningstilstand,  hvori 
Riget  befandt  sig  i  den  forfærdelige  Svenskekrig,  og  det 
virkede  paa  alle  Livets  Forhold,  saa  vel  paa  de  borgerlige 
Forhold  som  paa  Forholdene  i  Kirken  og  i  Menighederne, 
i  det  mange  Præster  ansaa  Tilstanden  i  Kjøbstæderne,  hvor 
daarlig  den  end  var,  for  dog  at  være  forholdsvis  Tryghed 
imod  den  Ødelæggelsens  Vederstyggelighed,  de  daglig  saae 
ude  paa  Landet,  og  derfor  droge  til  Byerne,  og  en  hel  Del 
af  deres  Sognefolk  fulgte  efter  dem ;  især  blev  Elendigheden 
stor,  da  det  skete,  som  i  Regelen  plejer  at  indtræffe  i 
Krigstid,  at  Krigen  førte  pestagtige  Sygdomme  med  sig  i 
sit  sørgelige  Følge,  saa  at  der  i  de  tre  Krigsaar  alene  i 
Haderslev  Amt  døde  28  Præster. 

I  Juli  1659  havde  Biskoppen  i  Ribe  sammenkaldt  de 
Præster  fra  Omegnen,  14  i  Tallet,  som  havde  søgt  Tilflugt 
i  Ribe,  for  at  paalægge  dem  at  besørge  kirkelige  Forret- 
ninger, hver  for  dem  af  sit  Pastorat,  der  ligeledes  vare 
tyede  ind  i  Ribe;  og  det  har  vel  været  største  Delen  af 
den  Befolkning,  der  endnu  var  i  Live,   da   det  ellers  vilde 

have  forekommet  rimeligst,  om  Biskop  Peder  Kraglund 
havde  givet  Hyrderne  Ordre  til  hver  at  begive  sig  til  sin 
Hjord;  en  Præst  dér  fra  Egnen,  nemlig  Hr.  Christen  Jærne 
i  Brørup,  naaede  paa  sin  Flugt  ikke  at  komme  til  Kibe, 
men  skjulte  sig  for  Fjenden  mellem  Gjerklints  høje  Banker 
i  Nabosognet  Holsted,  og  her  døde  han  i  Elendighed.  Paa 
Fyn  blev  Odense  anset  for  at  være  et  nogenledes  godt  Sted 
for  de  ulykkelige  Præster  athenfly  til;  den  senere  Aalborg- 
Biskop  Jens  Birkerod,  hvis  Dagbøger  give  et  godt  Stof  til 
Kjendskab  af  Datidens  Sæder  og  Forhold,  og  som  var  barne- 
født i  Odense  1658,  skriver,  efter  andres  Meddelelser,  om 
hvorledes  man  i  Odense  1659  kunde  se  mange,  baade  gejst- 
lige og  verdslige,  komme  ind  i  Byen  med  nogle  ringe 
Pjalter  paa  Kroppen,  som  vare  dem  levnede,  men  ellers  be- 
røvede al  Velfærd;  mange  vare  lemlæstede  og  saare  ilde 
medhandlede  paa  Legemet,  saa  de  maatte  indlægges  til 
Kur  hos  Badskærerne  i  Byen ;  hans  Moders  Morbroder 
Præsten  Jørgen  Ottosen  Seblad  i  Stenløse  blev  i  en  Vogn 
ført  til  Odense,  liggende  i  en  Dyne,  fordi  Polakkerne  havde 
givet  ham  mange  Slag  under  Fødderne  for  at  afpresse  ham 
Penge,  hvorved  hans  Ben  vare  blevne  sorte  og  opsvulmede; 
han  levede  kun  lidt  over  et  halvt  Aar  derefter.  Fordi  det  var 
det  almindelige,  at  Præsterne  i  Krigens  Tid  flygtede  til 
Byerne,  nævnes  ogsaa  med  særlig  Hæder  og  Tak  de  en- 
kelte, der  bleve  hos  Menighederne  og  delte  de  onde  Dage 
med  dem,  med  hvem  de  havde  delt  d'e  gode;  saaledes 
Præsten  i  Smidstrup  ved  Fredericia  Niels  Lauridsen  Riber, 
i>om  sørgede  med  sjælden  Iver  og  Uforsagthed  for  sine 
Sognefolk,  der  søgte  til  ham  i  Præstegaarden  som  et  Slags 
Tilflugtssted,  hvorhen  de  ogsaa  i  Pestens  Tid  bragte  deres 
syge,  hvilke  han  betjente;  han  stedede  de  døde  i  Hobetal 
til  Jorden  og  fik  det  Skudsmaal,  at  han  viste  sig  i  alle 
Maader  som  en  hæderlig  Præstemand  og  tro  Sjælesørger, 
der  led  megen  Nød  og  Elendighed,  ofte  blev  udplyndret, 
slaaet  og  ynkelig  mishandlet.     En  anden  Præst  tog  sig  paa 

anden  Maade  af  sine  Soguefolk;  det  var  den  oven  omtalte*) 
»lystige«  Hr.  Iver  Munk  i  Boslunde  ved  Skj elsker;  han 
blev  i  Præstegaarden,  hvor  de  svenske  Officerer  stadig  holdt 
til,  fordi  det  selv  i  Krigens  Tid  var  et  godt  Madsted;  men 
til  Tak  for  Mad  havde  de  for  Skik  at  tage  Skeer  og  Bæ- 
gere med  sig;  engang  var  Præsten  buden  til  Maaltid  hos 
en  af  de  fornemme  Officerer,  og  da  det  var  forbi,  puttede 
han  ganske  rolig  Ske,  Kniv  og  Gaffel  til  sig;  da  de  til- 
stedeværende gjorde  Ophævelser  derover,  sagde  han:  »Hvad, 
er  det  ikke  Skik  i  Sverig!  saaledes  have  Svenskerne  altid 
gjort  hos  mig«.  Der  blev  da  strax  serget  for,  at  han  fik 
sit  Sølvtej  tilbage.  Ved  den  tilsyneladende  venskabelige 
Omgang  med  Fjenden  kunde  han  i  mange  Maader  væ-re  til 
Hjælp  for  sine  Sognefolk,  saa  de  ikke  kom  til  at  lide  alt 
for  meget  i  Krigen;  ogsaa  efter  Krigen  hjalp  han  dem;  thi 
Svenskerne  plejede  at  komme  op  til  ham  i  Præstegaarden 
med  Udbyttet  af  deres  Plyndringer  i  Egnen,  hvilket  han  da 
kjøbte  for  billig  Pris  og  gjemte  samvittighedsfuldt,  til 
Krigen  var  endt;  da  lod  han  de  rette  Ejermænd  hente,  for 
at  enhver  kunde  faa  sit  igjen. 

Endnu  kun  nogle  enkelte  Exempler  paa,  hvad  Præsterne 
og  deres  Familier  maatte  lide,  dels  af  Svenskerne,  dels  af 
de  polske  Hjælpetroppe!',  Exempler,  grebne  omtrent  i  Flæng 
iblandt  de  Hundreder,  der  kunde  anføres.  Ind  i  Sønderby 
Kirke  paa  Fyn  trængte  nogle  Fjender,  netop  som  Præsten 
holdt  Altergang,  og  vilde  med  Magt  tage  Alterkalken  fra 
ham;  men  da  han  ikke  vilde  slippe  den,  men  bad  om  Op- 
sættelse, til  Forretningen  var  forbi,  stak  en  af  Soldaterne 
ham  et  stort  Hul  i  Siden.  Præsten  i  Søllinge,  ligeledes 
paa  Fyn,  blev  overfalden  paa  Landevejen,  udplyndret  og  af- 
klædt, saa  han  maatte,  med  bart  Hoved  og  bare  Fødder  og 
kun  iført  nogle  Pjalter,  gaa  til  sit  Hjem,  hvor  Fjenderne 
bagefter  pinte  ham  for  at  faa  at  vide,  hvor  han  havde  gjemt 

sine  Penge;  de   knebe  hans  Fingre  med  Bøsseskruer,   sloge 
hans  Hoved  med  Pistoler   og   satte   et  draget  Sværd   paa 
hans  Bryst.     I  Skeby  ved  Odense  var  der  en  gammel  Sogne- 
præst,  der  havde  sin  Søn   til  Kapellan;    den  gamle   blev  i 
Krigen  to  Gange  plyndret,   én  Gang  ynkelig  pint,  og  flere 
Gange    blev    der    skudt   efter   ham   ind   igjennem  Vinduet; 
begge   Sønnens  Tommelfingre  skar  Svenskerne  af,   saa  han 
hele  sit  senere  Liv  gik  med  sorte  udstoppede  Taftes  Fingre. 
Den  26de  Januar  1658   døde  Præsten  Hans  Arnou  i  Sand- 
ager ved  Assens;   fire   Dage   efter   blev  Præstegaarden  ud- 
plyndret,   »saa    der   ikke    fandtes    det    ringeste    Klædebon, 
hvormed  Enken   og  fem   faderløse  Børn   kunde  hylle   deres 
Legemer   uden    Skam«,    og    en    Søn   af   den   afdøde    vilde 
Voldsmændene    tvinge  til   at  vise  sig,  hvor  Faderen   havde 
gjemt  sine  Penge ;   han   viste   dem  da   op  i  Klokketaarnet, 
og  da  de  vare  vel   komne  der  ind,   slog  han  Døren  i   Laas 
for  dem  og  løb  saa  alt,  hvad  han  kunde,  til  Assens,  hvor  han  gav 
sig  i  Latinskole  og  atten  Aar  efter  blev  sin  Faders  Eftermands 
Eftermand    i  Sandager.      Præsten  Povl  Eosenvinge  i   Føns 
ved  Middelfart  blev   pint  med  Skruer  paa  Fingrene,  havde 
faaet  Strikken  om   Halsen  og  skulde   have  været   hængt  i 
sit    eget   Hus,    hvis    ikke    en    af  hans  Tjenestepiger,    som 
endnu    havde    syv   Mark  i  Behold,   havde    reddet   ham    fra 
Døden  med  disse  Penge;   hans  Hustru  maatte  gaa  paa  sin 
Fod    de    to  Mil   til  Middelfart   og    selv   hjembære  Mel    og 
Brød  til  Livets  Ophold.     En  anden  Præst,  nemlig  i  Darum 
ved  Ribe,  blev  reddet  af  sin  Kone;   der  fortælles,   at  Fjen- 
derne vilde   have  hugget  Hovedet  af  ham,   men   at  hun  in- 
sinuerede sig  hos  dem,    saa    de  lod   Manden    leve  og  tog 
hende  til  sig,   men  at  hun  dog  vidste  at  liste  sig  fra  dem. 
Der  var  jo  ellers   ogsaa  Præstekoner,    det  i   højeste   Grad 
gik  ud  over,    som   en  i  Tommerup   paa   Fyn,    hvem  Sven- 
skerne myrdede  derved,   at  de   stak  Svovl  i   hendes    Næse 
og   saa   satte   Ild   deri;    og    Provsten    i  Odense    Sperlings 
Enke,    hvem   en  Underofficer   gav    et  Knivstik   i    den    ene 

Arm;  der  gik  Koldbrand  i  Armen,  som  raaatte  sættes  af; 
men  da  hun  i  Søvne  rykkede  Bindet  af,  forblødte  hun  sig. 
I  Nykirke  ved  Vejle  var  der  en  Præsteenke,  som  havde 
Ophold  hos  sin  Svigersøn,  den  afdøde  Mands  Efterfølger; 
hun  blev  jagen  ud  af  Huset  og  dede  i  sin  Lund  den  10de 
Juli  1659;  hendes  Datter  Præstekonen  flygtede  til  Vejle, 
hvor  hun  døde  den  27de  samme  Maaned,  og  Manden  drog  efter 
hendes  Død  længere  bort,  i  det  han  søgte  Tilflugt  hos  sin 
Svoger,  der  var  Præst  i  Hundslund  ved  Horsens,  men  der 
blev  han  dræbt  af  Polakkerne  i  Avgust  samme  Aar.  Præ- 
sten Søren  Christensen  Borris  i  Bork  i  Kibe  Stift  blev  af 
Svenskerne  saa  ilde  medhandlet,  fordi  han  ikke  kunde  op- 
fylde alle  deres  Begjæringer,  at  han  med  sin  frugtsomme- 
lige Hustru  og  to  smaa  Børn  maatte  om  Natten  flygte  fra 
sit  Hjem;  i  Mørket,  til  Fods,  ja  undertiden  krybende  paa 
Hænder  og  Fødder,  maatte  de  tilbagelægge  den  tre  Mil 
lange  Vej  til  Varde,  hvor  Præsten  døde  strax  efter  sin  An- 
komst, Naar  Præsterne  paa  Landet  saae  og  hørte  sligt 
og  vidste,  at  Turen  næste  Dag  kunde  komme  til  dem;  — 
naar  Rygtet  kom  til  dem  om,  at  f.  Ex.  Præsten  i  Hvirring 
ved  Horsens  var  bleven  slæbt  ud  af  Kirken,  bunden  mellem 
to  Heste  og  saaledes  slæbt  ihjel  under  store  Pinsler,  hvor- 
efter hans  Lig  blev  henslængt  ubegravet  paa  Marken  —  da 
maa  man  ikke  dømme  for  haardt  om  de  Præster,  der  for- 
lod deres  Præstegaard  og  Menighed,  som,  i  al  Fald  paa 
enkelte  Steder,  næsten  uddøde  i  Krigens  Tid,  og  om,  at  de 
søgte  til  Byerne;  ikke  heller  om  den  Præst  Laurids  Eriksen 
fra  Magleby  ved  Skjelskoi,  som  i  Fortvivlelse  over  alt,  hvad 
han  havde  maattet  lide  af  Svenskerne,  gjorde  et  Forsøg  paa 
at  aflive  sig  selv  ved  at  styrte  sig  i  Vandet  fra  Skjelskør 
Bro;  det  blev  forelagt  til  de  højlærdes  Kjendelse,  om  det 
kunde  tilstedes  ham  at  vedblive  at  fungere  som  Præst,  og 
Universitetet  dømte  i  dette  Tilfælde  mildt,  i  det  han  saa- 
vel  paa  Grund  af  sit  tidligere  gudfrygtige  Liv  og  sin  dyg- 
tige Embedsførelse  som  for  sit  melankolske  Temperament 

Og   de  øvrige  formildende   Omstændigheder  fik  Lov  til   at 
blive  i  Embedet. 


X. 

Der  forekommer  desværre  ikke  faa  Tilfælde  af,  at  Præster 
ere  blevne  afsatte,  ja  nogle  ere  endog  efter  Dom  blevne  hen- 
rettede; nogle  Exempler  ere  oven  for  lejlighedsvis  nævnte, 
saaledes  som  de  Præster,  der  bleve  brændte  for  Trolddom; 
mest  bekjendt  er  vtd  St.  Blichers  Novelle  »Præsten  i 
Vejlby«  den  Henrettelse  bleven,  hvorved  Præsten  Søren 
Jensen  Qvist  i  Vejlby  ved  Grenaa  uskyldig  mistede  Livet 
1618;  og  vel  er  Beretningen  noget  digterisk  udsmykket, 
men  efter  alle  de  forskjellige  foreliggende  Meddelelser  om 
dette  Justitsmord  synes  dog  det  historiske  Grundlag  hos 
Blicher  at  være  saa  temmelig  nøjagtigt.  Bekjendt  er  det 
ogsaa,  hvorledes  en  ulykkelig  skaansk  Præst  Magister  Ja- 
kob Nielsen  mistede  Livet;  han  havde  faaet  den  for  ham 
skæbnesvangre  Gave  at  kunne  skrive  satiriske  Vers,  var 
Præst  i  Skaane,  hvor  Niels  Hvid  var  Biskop,  og  imod  ham 
rettede  han  i  en  Vise,  der  blev  sungen  vidt  omkring,  den 
Beskyldning,  at  Biskoppen  skulde  have  stjaalet  en  Ligsten 
fra  Lunds  Domkirke,  da  Præsten  tillige  med  nogle  andre 
af  Biskoppens  Fjender  endog  gjorde  Forsøg  paa  en  Aften  i 
Drukkenskab  at  trænge  ind  i  Bispegaarden  for  at  synge 
Smædevisen  og,  da  det  ikke  lykkedes  dem,  sloge  med  Sten 
gjennem  Vinduerne,  og  en  Sten  var  saa  uheldig  at  ramme 
Bispinden,  blev  han  stævnet  for  Retten  i  Kjøbenhavn  og 
dømt  til  Døden,  der  blev  udført  Dagen  efter,  at  Dommen 
var  fældet;  det  skete  1586;  Magister  Jakob  Nielsen  synes 
indtil  det  sidste  at  have  beholdt  sin  Humor,  thi  da  han  om 
Morgenen  kjørte  ud  til  Retterstedet,  improviserede  han 
følgende  Slutningsvers  til  Visen: 

„Skal  nu  Mester  Jakob  lade  sit  Liv,  før  Hanen  gal, 
Saa  er  dog  Biskoppen  en  Tyv,  for  Stenen  han  stjal." 

En  anden  Smædedigter  gik  det  dog  noget  bedre;  det 
var  Biskop  Thomas  Kingos  Stifsøn  Jakob  Worm,  Sogne- 
præst til  Graabrødre-Kirke  i  Viborg,  hvis  hensynsløse  Sa- 
tirer endog  vendte  sig  mod  selve  Kongen,  Kristian  den 
femte,  og  som,  da  han  ved  et  stort  Gjæstebud  hos  Bi- 
skoppen, Søren  Glud,  dristede  sig  til  at  kalde  Kongens 
uægte  Børn  med  Sofie  Amalie  Moth  for  Horeunger,  blev 
dømt  fra  Ære,  Liv  og  Gods,  men  slap  med  Forvisning  til 
Tranquebar, 

Saaledes  traadte  Forvisning  til  de  nyserhvervede  danske 
Kolonier  undertiden  i  Steden  for  haardere  Straffe,  naar  enten 
Familieforhold  eller  andre  Omstændigheder  talte  til  Gunst 
for  en  Formildelse  i  Straffen,  saaledes  som  Tilfældet  var 
med  den  berygtede  Magister,  Provst  og  Sognepræst  i  Søn- 
derup ved  Slagelse,  Ulrik  Schnell,  der  var  gift  med  en 
Søster  til  Biskop  Hans  Bagger,  men  tillige  beskyldtes  for 
at  staa  i  utilladelig  Forbindelse  med  en  Søster  til  sin  Hu- 
stru, hvilket  ikke  er  saa  usandsynligt,  da  han  overbevistes 
om  at  have  tre  Børn  med  sin  Tjenestepige;  —  han  blev 
forvist  til  St.  Thomas  og  fik  Ophold  blandt  Negerne  som 
Skolemester  for  dem.  Det  er  forhen  omtalt*),  at  Gulland 
betragtedes  som  et  brugbart  Forvisningssted  for  urolige 
Hoveder  og  vilde  Krabater  blandt  Gejstligheden;  her  hav- 
nede da  ogsaa  til  sidst  den  Mogens  Hansen  i  Errindlev 
paa  Lolland,  som  1589  var  saa  forsigtig  at  tage  for  ikke 
at  faa  sin  Afsked,  og  som  havde  til  sit  Valgsprog:  »Min 
Bordende,  Bog  og  Kande«,  hvortil  en  af  de  senere  Præster 
i  Kaldet  føjede  følgende  Bemærkninger:  »For  sin  Bordende 
en  Daare,  vederstyggelig  blandt  de  vise;  i  sin  Bog  et  Svin, 
rodende  blandt  Perler ;  i  sin  Kande  en  Kæmpe,  stærk  blandt 
de    ædruelige«;    i    den    rimede    Præstekrønike     for   Sognet 


*)  Se  oven  for  S. 

findes   han   indfert  som   omtalende   sig   selv   paa  følgende 
Maade : 

„Jeg  „Magnus",  det  er  „Stor",  til  Embedet  var  ringe; 

Men  til  et  lystigt  Lag  jeg  havde  Sind  og  Mod. 

Jeg  fra  Forargelser  mig  ikke  vilde  tvinge; 

Min  Hustru  var  jeg  ond,  og  hun  var  mig  ej  god. 

P^r  Sligt  jeg  blev  betænkt,  som  Øvrigheden  raadte, 

Fra  disse  Kirker  to  slet  at  afsige  mig; 

Til  Rostok  drog  jeg  først,  jeg  Gulland  siden  naaede. 

Der  fik  jeg  Lejlighed  og  døde  kristelig." 

I  det  hele  taget  synes  »et  lystigt  Lag«  ikke  alene  at 
have  lagt  Snarer  for  den  Errindlev  Præst,  men  for  adskil- 
lige andre  Præster  i  hine  Dage,  som  vi  kunne  se  af,  at 
der  1566  klagedes  paa  et  Landemode  over  Præsternes  nat- 
lige Drikkelag  med  Bønder,  horgerlige,  adelige  og  andre, 
samt  over  den  slemme  Banden,  ligesom  der  1582  rettedes 
Advarsel  til  Præsterne,  fordi  nogle  havde  forsømt  Aften- 
sangsprædiken  endog  paa  Kirkens  store  Pestdage  for  Drikke- 
lags og  andre  Gjæstebuds  Skyld.  Naar  vi  se,  at  Sjællands 
Biskop  Hans  Poulsen  Resen  paa  Landemodet  1624  navngav 
21  Præster  i  Sjællands  Stift  som  vitterlig  fordrukne  og 
føjede  til,  at  der  vav  endnu  flere,  som  han  kunde  nævne, 
men  dog  for  det  Aar  vilde  skaane  for  den  Ydmygelse  i 
Haab  om  deres  Forbedring;  og  vi  af  Biskop  Jakob  Madsens 
Visitatsbog  erfare,  at  Præsterne  ikke  engang  ved  Bispevisi- 
tatser  kunde  tage  sig  i  Agt,  men  at  f.  Ex.  ved  Visitatsen 
i  Føns  1604  baade  Provsten  fra  Middelfart  og  Præsten  fra 
Asperup  vare  fulde  ved  Frokosten ;  eller  naar  vi  høre,  at 
en  Præst  i  Hjermind  ved  Viborg  havde  drukket  saa  godt 
Gravøl,  at  han  paa  Hjemvejen  fra  en  Begravelse  faldt  ned 
af  Vognen  og  brækkede  sin  Hals,  —  falder  det  ikke  saa 
helt  besynderligt,  at  en  ung  Mand,  der  skulde  være  Ka- 
pellan et  Steds  i  Sjælland,  før  han  fik  sin  Udnævnelse, 
maatte  afgive  en  Forpligtelse  til  »at  leve  saa  ædruelig  og 
skikkelig,   at  ingen  skal  befinde  mig  i   nogen  Drukkenskab 

eller  anden  utidig  Sædvane  med  Sværmen,  Sus,  Snus  (mon 
det  skal  være  det  samme  som  »Tobak«?)  eller  andet  saa- 
dant,  som  det  mig  allerede  forelagt  er  af  mine  gode  Vel- 
yndere, meget  mindre  lade  mig  af  nogen  bedrage  til  at 
være  Kompagnon  ved  saadant,  som  Drikkelag  kunde  op- 
ægge«.  Det  skulde  være  meget  slemt,  naar  Præster  fik 
mere  end  en  Irettesættelse  og  Advarsel  for  Drukkenskab, 
og  de  lærte  endda  at  omgaa  en  slig  Formaning,  som  Præsten 
i  Spandet  i  Nordslesvig,  der  havde  raaattet  give  Løfte  om 
ikke  mere  at  gaa  til  Kroen,  som  han  tilforn  ofte  havde 
søgt;  da  hans  Venner  blandt  Sognefolkene,  der  savnede 
ham  ved  deres  Gihle,  gik  til  Præstegaarden  for  at  faa  ham 
med,  og  han  mindede  dem  om  sit  Løfte,  toge  de  ham  og 
bar  ham  derhen,  saa  han  ikke  havde  brudt  det  Løfte,  han 
havde  givet  om  ikke  at  gaa  til  Kroen,  men  sagde:  »Det 
gik  an !«  —  hvilket  netop,  i  al  Fald  i  visse  Egne,  er  blevet 
til  et  Ordsprog  med  Tilføj ningen :  »Sagde  Spandet  Præst, 
de  bar  ham  til  Kroen«.  —  Dersom  nu  Præstekonerne  vilde 
tænke,  at  Drikfældighed  var  en  Lyde,  som  den  mandlige 
Del  af  Befolkningen  i  Præstegaardene  var  ene  om,  og  at 
deres  Forgængerinder  aldrig  kunde  forfalde  dertil,  saa  maa 
det  dog  tilstaaes,  at  slige  Tilfælde  ere  indtrufne,  som  blot 
for  at  nævne  et  Exempel:  Søreu  Lauridsen  Hutter  i  Bran- 
derup  i  Nordslesvig  var  fire  Gange  gift,  4de  Gang  1671 
med  Mette  Less  fra  Aabenraa;  hun  drak  sig  ihjel  ved  et 
Barselgilde. 

Den  gejstlige  Straffelovgivning  sætter  os  for  Resten  mange 
Gange  i  Forundring  ved  sin  mærkelige  Sammenblanding  af 
Mildhed  og  Strænghed;  som  tidligere  anført*)  maa  vi  jo 
forbavses  over,  at  Mænd,  der  ligefrem  vare  berygtede  Slags- 
brødre, kunde  blive  i  deres  Embeder  aldeles  uanfægtede; 
men  især  da  over,  at  Mænd,  der  havde  begaaet  Drab,  ikke 
vare   fuldstændige  Umuligheder  som  Præster;   og   ligeledes 


*)  Se  oven  for  S.  204. 

er  det  besynderligt,  hvor  hurtig  maugen  Gang  Præster,  der 
vare  afsatte  selv  for  meget  slemme  Ting,  bleve  tagne  til 
Naade  igjen  og  fik  Lov  til  at  søge  nyt  Kald,  i  Regelen 
dog  med  den  Indskrænkning,  at  det  skulde  være  i  et 
fremmed  Stift.  Ved  Sjællands  Stifts  Landemode  1570 
dømtes  tre  Præster  fra  deres  Embede  for  Overtrædelse  af 
det  sjette  Bud;  den  ene  af  dem  fik  dog  paa  Grund  af 
tidligere  ustraffeligt  Liv  Tilladelse  til  at  faa  et  andet  Em- 
bede; det  er  ogsaa  mærkværdigt,  at  en  Præst  i  Tryggelev 
paa  Langeland,  hvis  Rygte  fra  tidligere  Tid  i  hans  Præste- 
dage havde  ladet  meget  tilbage  at  ønske,  og  som  1641  var 
bleven  overbevist  om  Mened,  dog  x4.aret  efter  fik  Løfte  om 
det  første  Kald,  der  blev  ledigt;  en  anden  Præst,  Jens 
Pedersen  Bering  i  Udby  ved  Middelfart*)  blev  1689  afsat 
og  skulde  endda  enten  rømme  Landet  eller  i  Jærn  paa 
Bremerholm;  han  havde  gjort  sig  skyldig  i  falsk  Angivelse, 
Usædelighed,  Drukkenskab  og  Forsømmelse  af  sit  Embede; 
at  en  Mand  med  hans  Fortid  alligevel  bagefter  kunde  blive 
Præst,  ganske  vist  kun  residerende  Kapellan,  taler  ikke  til 
Gunst  for  den  sædelige  Alvor,  man  skulde  kunne  vente  hos 
den  øverste  Kirkebestyrelse.  Hvad  man  derimod  ikke  saae 
gjennem  Fingre  med,  var,  naar  en  Præst  kom  til  at  begaa 
en  eller  anden,  om  end  nok  saa  ringe  Forseelse  ved  Ud- 
delingen af  Nadverens  Sakrament;  den  Stakkel  var  aldeles 
sikker  paa  Afsættelse  uden  Naade  og  Barmhjærtighed,  og 
det  ikke  for  en  kortere  Tidsfrist,  men  for  hele  Livet;  og 
det  var  noget,  som  ikke  sjældent  skete,  saa  at  det  tillige 
med  den  Omstændighed,  at  en  Præstekone  nedkom  for 
tidlig  efter  Brylluppet,  vare  de  sædvanligste  Grunde  til 
Præsternes  Afsættelse;  men  i  sidstnævnte  Tilfælde  fik 
Præsten  i  Regelen  Tilladelse   til   igjen  at  tiltræde  sit  Em- 


*)  Det  var  en  af  det  vakre  Broderpar,  der,  som  forhen  anført 
I,  S.  243,  kom  til  Præsten  i  Verst  med  en  Flaske  Brændevin 
og  en  Pose  Penge. 


Præstegaardsliv.  353 

bede  efter  nogle  Maaneders  Forløb.  En  af  de  Afsættelser, 
der  have  vakt  mest  Opmærksomhed  her  i  Landet  i  det 
sextende  Aarhundrede,  har  vistnok  været  Præsten,  Mag. 
Hans  Jørgensen  Sadolins  i  Thoreby  paa  Lolland;  han  var 
en  Søn  af  Reformatoren,  den  første  fynske  Biskop  Jørgen 
Sadolin,  var  gift  og  havde  allerede  en  voxen  Son;  han  var 
en  lærd  Mand  og  anset  for  en  af  Tidsalderens  ypperste 
Digtere,  der  endog  1570  af  Kongen  havde  faaet  Diplom 
som  lavrbærkronet  Digter;  han  blev  1576  af  Landemodet 
afsat  fra  sit  Embede,  fordi  han  havde  indladt  sig  i  løs- 
agtig Forbindelse  med  en  adelig  Klosterjomfru  Anna  Baad 
i  Maribo  Kloster;  utilfreds  med  Dommen  drog  han  ud  af 
Landet  og  begyndte  en  Pennefejde  mod  den  Mand,  som 
han  ansaa  for  sin  Avindsmand,  nemlig  sin  Faders  Efter- 
følger, Biskop  Niels  Jespersen;  lian  fik  da  Lov  til  at  faa 
sin  Sag  undersøgt  af  andre  Dommere,  nemlig  Professorerne 
og  et  Par  Rigsraader;  men  Dommen  faldt  saa  ugunstig  ud 
or  ham,  at  han  foruden  at  faa  den  tidligere  Dom  stad- 
fæstet endvidere  fik  det  Tillæg  til  sin  Straf,  at  han  blev 
hensat  i  Sorø  Klosters  Fængsel,  Jomfruerne  i  Maribo 
Kloster  synes  i  den  Tid  ikke  at  have  haft  det  mest  pletfri 
Rygte;  de  stode  ogsaa  i  Forbindelse  med  den  berygtede 
Præst  Jens  Nielsen  i  Hunseby,  som  synes  at  have  været 
en  saa  stor  Skurk,  at  det  maa  undre  os,  at  han  ikke  blev 
hængt;  han  tiltog  sig  aldeles  egenmægtig  Bestillingen  som 
Axel  Urnes  Foged  paa  Aarsmark  (o:  Knuthenborg),  og  i 
den  Egenskab  skaltede  og  valtede  han  med  alt,  hvad  der 
hørte  Gaarden  til,  delte  ud  deraf  efter  sin  Lyst  til  sine 
gode  Venner  og  Veninder,  solgte  baade  Heste,  Svin,  Korn 
osv.  og  beholdt  selv  Pengene,  i  det  han,  da  Sagen  rejstes 
imod  ham,  sagde,  at  Regnskabet  var  bortkommet;  det  gik 
saa  vidt,  at  Biskoppen  til  sidst  raaatte  skrive  til  Axel 
Urne,  som  opholdt  sig  hos  Kongen,  der  var  i  Hertug- 
dømmerne, at  han  maatte  skynde  sig  at  komme  tilbage; 
thi  »dersom   han  ikke  var   snar,   vilde  han   finde  en   tom 

Rede,  da  Fuglen  var  flyvefærdig«;  under  Sagen  imod  ham 
kom  der  da  mange  andre  graverende  Ting  frem,  saaledes 
foruden  Tyveri  og  Bedrageri  tillige  Løsagtighed,  ja  endog 
Voldtægt;  paa  Professorernes  Forbøn  tilgav  Axel  Urne 
Præsten  alt,  hvad  han  havde  forbrudt,  —  »unægtelig  en 
høj  Grad  af  Lemfældighed,  hvis  blot  en  Fjerdepart  af  Be- 
skyldningerne have  været  sande.  Det  har  vel  været  saa- 
ledes, at  Axel  Urne  har  opgivet  sit  private  Søgsmaal  mod 
Præsten  for  hans  Bedragerier«;  thi  skjont  intet  sikkert 
forlyder  derom,  maa  det  dog  antages,  at  han  er  bleven  af- 
sat fra  sit  Embede  1566.  Skjønt  der  var  mange  daarlige 
Personer  blandt  Præsterne,  som  ogsaa  bleve  afsatte,  har 
Jens  Nielsen  i  Hunseby  dog  vistnok  været  et  enestaaende 
Tilfælde  af  Ryggesløshed  i  sin  »ukristelige  Handel«,  som 
det  med  et  betegnende,  men  dog  mildt  Udtryk  hedder  i 
Klagen  over  ham.  Har  der  saaledes  ofte  været  god  Grund 
til  Afsættelse,  synes  dog  det  Tilfælde  at  være  indtruffet 
1670,  at  Præsten  Ludvig  Herfort  i  Følleslev  blev  uskyldig 
dømt  fra  sit  Kald  formedelst  Forløbelse  og  Hidsighed  mod 
Tolderen  i  Kallundborg;  det  hele  skrev  sig  fra  forst  af  fra 
en  Ubetydelighed,  nogle  faa  Mark,  Præsten  havde  betalt, 
men  blev  krævet  for  anden  Gang,  da  han  ikke  havde  været 
saa  forsigtig  at  tage  Kvittering,  Det  berettes,  at  der  da 
viste  sig  som  en  Gudsdom;  thi  da  Dommen  var  falden, 
skal  han  have  bedet  Gud  ved  et  Tegn  give  til  Kjende,  enten 
paa  ham  selv  eller  paa  Modparten,  om  han  var  skyldig 
eller  uskyldig;  og  da  Tolderen  ved  Nedgangen  fra  Retten 
faldt  paa  Trappen  og  brækkede  sit  Ben,  vakte  denne  Sag 
megen  Opmærksomhed,  og  Kongen,  der  fik  at  høre  derom, 
gav  Præsten  Tilsagn  om  sin  Naade  og  lovede  ham  snart 
et  nyt  Kald;  men  det  vilde  han  ikke  modtage,  han  vilde 
kun  være  Præst  i  det  Kald,  som  han  uretfærdig  var  dømt 
fra;  i  Steden  for  at  modtage  et  nyt  godt  Embede  foretrak 
han  at  blive  boende  i  sit  tidligere  Sogn  og  havde  til  sit 
Livs  Ophold  en  Understøttelse  af  40  Daler  af  Præsteenke- 

kassen.  Det  var  jo  unægtelig  kun  lidt,  han  havde  at  leve 
af  i  sit  Martyrium,  og  en  afsat  Præsts  Stilling  var  i  Re- 
gelen den  sørgeligste  Tilværelse,  der  kunde  tænkes;  under- 
tiden kunde  det  lykkes  en  enkelt  at  komme  ind  i  en  prak- 
tisk Levevej,  som  den  Præst  i  Uldum,  Jens  Christensen 
Vandel,  der  blev  afsat  1687,  men  hvem  vi  senere  træffe 
sora  Kromand  samme  Sted,  hvor  han  tidligere  havde  været 
Præst;  i  Regelen  maatte  de  leve  af  gode  Menneskers  Al- 
misse, og  vi  finde  nogle,  som  i  deres  Alderdom  vare  Hos- 
pitalslemmer eller  endog  ligefrem  Fattiglemmer.  Det  har 
saaledes  været  fire  trange  Pønitenses-Aar,  som  Anders 
Arrebo  gjennemgik,  efter  at  han  1622  var  bleven  afsat  fra 
sit  Embede  som  Biskop  i  Trondhjem,  og  inden  han  1626 
fik  Lov  af  Kongen  til  at  blive  Sognepræst  i  Vordingborg. 
I  en  meget  ung  Alder  var  han  bleven  Slotspræst,  derpaa 
Sognepræst  i  Kjøbenhavn  og  havde  gjort  sig  saa  bekjendt 
som  Taler  og  Digter  og  saa  yndet  ved  Hove,  at  han  kun 
tredive  Aar  gammel  blev  udnævnt  til  Biskop  i  Trondhjem; 
her  kom  han  op  under  fremmede  Forhold  og  blandt  frem- 
mede Omgivelser,  der  vogtede  med  alt  andet  end  milde 
Øjne  paa  den  unge  Biskops  mærkelige  Færden;  sligt  havde 
de  aldrig  tænkt,  end  sige  set;  men  han  kom  dertil,  baaren 
hurtig  frem  af  Lykkens  Medbør  og  endnu  med  frisk  Vind 
i  Sejlene,  i  en  ung,  alt  for  ung,  Alder  hævet  til  en  af 
Kirkens  højeste  Poster;  og  saa  tilmed  livsglad  og  letsindig, 
og  med  det  poetiske  Sind,  der  ikke  tager  det  saa  nøje  med 
Formerne,  tog  han  sig  ikke  i  Agt,  og  det  kan  ikke  nægtes, 
at  han  mange  Gange  stødte  an,  især  naar  man  tager  Hen- 
syn til  den  Stilling,  han  indtog,  om  det  end  viste  sig,  at 
de  værste  af  de  Beskyldninger,  der  rettedes  imod  ham,  vare 
usande;  hvad  der  blev  godtgjort  dels  ved  Vidner,  dels  ved 
hans  egen  Tilstaaelse,  var  allerede  galt  nok,  som  at  han 
ved  et  Bryllup  kastede  sin  Præstekjole,  tog  Trommen  fra 
Trommeslageren  og  slog  til  Dans,  drak  St.  Bentes  (o: 
Benedicti)  Minde,  dansede  og  sang  Viser  dertil,  ja  kyssede 

et  Par  af  Kvinderne;  da  han  tilmed  ved  sin  skarpe  Tunge 
og  sine  bidende  satiriske  Vers,  hvori  han  hverken  skaanede 
»de  ædelige  Fogeder  og  de  rige«,  eller  »de  ædelige  Præster 
og  de  rige«,  eller  »de  ædelige  Drankere  og  de  rige«,  havde 
skaffet  sig  mange  Fjender,  og  han  havde  været  uforsigtig 
nok  til  at  lægge  sig  ud  med  Lensmanden  Tage  Thott, 
maatte  hans  Fald  anses  for  afgjort;  paa  Herredagen  i 
Bergen  1622  blev  han  da  dømt  fra  sit  Embede  for  sine 
»Letfærdigheds  Bedrifter« ;  men  hans  ufrivillige  Otium  har 
i  al  Fald  været  en  medvirkende  Grund  til,  at  han  stemte 
sin  Harpe  mere  fuldttonende,  saa  han  har  faaet  Tilnavnet 
»den  danske  Digtekunsts  Fader«,  og  Harpen,  han  slog,  var 
Davidsharpen!  Den,  som  dog  synes  at  have  haft  størst 
Del  i,  at  Arrebo  blev  afsat,  var  vistnok  Kongen  selv,  Kong 
Kristian  den  fjerde,  der  havde  hævet  ham  og  nu  hjalp  til 
at  styrte  ham,  især  ved  sin  personlige  Nærværelse  paa 
Herredagen  i  Bergen,  hvor  Arrebo  blev  domfældt.  Det  var 
ikke  godt  for  nogen  at  sætte  sig  op  imod  Kristian  den 
jQerdes  Ønsker,  og  han,  hvis  Levned  i  Kenhed  lod  meget 
tilbage  at  ønske,  var  ikke  at  spøge  med,  naar  en  eller 
anden,  —  her  maa  vi  jo  især  tænke  paa  gejstlige  —  havde 
været  saa  uheldig  af.  vække  hans  Mishag,  og  det,  hvad 
enten  det  var  med  Hensyn  til  Liv  eller  Lære.  Det  var 
den  Tid,  da  den  mindste  Afvigelse  fra  den  stive  lutherske 
Orthodoxi  straffedes  med  Embedsforta helse,  og  vedkommende 
Præst  kunde  endda  være  glad,  naar  han  slap  dermed,  og 
han  ikke  som  yderligere  Tillæg  til  Straffen  dømtes  til 
Landflygtighed  eller  livsvarigt  Fængsel.  Det  var  den  Tid, 
da  man  var  langt  mere  bange  for  Kalvinister  end  for  Ka- 
tholiker,  den  Tid,  da  Sjællands  Biskop  (161.^^ — 38)  Hans 
Poulsen  Resen,  der  i  saa  Henseende  ret  var  en  Mand  efter 
Kong  Kristian  den  fjerdes  paa  en  Gang  storslaaede  og  dog 
saa  smaalige  Hjærte,  rasede  imod  enhver,  i  hvem  han  endog 
blot  anede  en  Kryptokalvinist;  mest  bekjendto  ore  de  Domme, 
ved  hvilke  Fyns  Biskop  Hans  Knudsen  Vejle  1616  og  Præsten 

ved  Nikolai-Kirke  i  Kjebenhavn  Ole  Kok  1614  dømtes  fra 
deres  Embeder;  det  sidste  skete  paa  en  Forsamling  i  Kol- 
ding, hvor  Resen,  som  den  Gang  endnu  kun  var  Professor, 
var  Angriberen  imod  den  for  Vranglære  mistænkte  Ole  Kok; 
dennes  Sag  stod  paa  Porhaand  daarlig,  han  selv  gjorde  den 
ikke  bedre  ved  sit  Forsvar,  men  det  værste  var  dog,  at 
Kongen,  der  var  til  Stede,  stadig  blandede  sig  i  Disputatsen, 
og  det  bestandig  til  Fordel  for  Resen,  saa  hvad  Kok  ikke 
var  forvirret  i  Forvejen,  det  blev  han,  naar  Kongen  gav  sig 
til  at  raabe  til  ham:  »Mester  Ole,  I  er  galen,  I  svarer  intet 
ret«;  og  det  skulde  just  heller  ikke  bringe  hans  Mod  til  at 
voxe,  da  han  havde  beraabt  sig  paa  Kjøbenhavns  Borgere  som 
værende  af  samme  Mening  som  han,  og  Kongen  dertil 
svarede:  »Ja,  Søfren  Tolder  haver  bedre  Forstand  paa  at 
smage  en  Pot  tysk  01  end  at  judicere  udi  saadanne  Sager.« 
Ole  Kok  blev  afsat  og  døde  nogle  Aar  efter  i  Stockholm, 
hvor  han  havde  søgt  Tilflugt,  lige  som  vi  finde,  at  nogle 
andre  afsatte  Præster  fra  Danmark  droge  til  Tyskland,  hvor 
de  undertiden  fandt  en  særdeles  god  Modtagelse. 

Til  de  sjældne  Undtagelser  hørte  det,  naar  en  gejstlig 
Mand  frivillig  takkede  af  fra  sit  Kald;  dog  træffe  vi  det 
Tilfælde  1577  med  Biskop  Tyge  Asmundsen  i  Lund,  som 
var  ærgerlig  over,  at  en  løsagtig  Præstekone  i  Landskrona 
havde  beskyldt  Biskoppen  for  at  have  staaet  i  utugtig  For- 
bindelse med  sig;  skjønt  han  blev  aldeles  frikjendt  for  den 
Sigtelse,  kunde  han  ikke  stoppe  Munden  paa  Rygtet,  fore- 
trak derfor  at  nedlægge  sit  Embede,  og  Juledag  1577  holdt 
han  i  Lunds  Domkirke  sin  Afsked sprædiken  for  en  talrig 
Forsamling;  men  han  kunde  ogsaa  gjøre  det,  da  han,  skjønt 
hans  vigtigste  Indtægtskilde,  den  af  Bispeembedet,  standsede, 
dog  ikke  behøvede  at  gribe  Tiggerstaven,  i  det  han  endnu 
havde  i  det  mindste  Indtægterne  af  et  Kanonikat  i  Lund. 
Ellers  var  det  jo  selvfølgelig  den  Gang  det  sædvanlige,  at 
Præsterne  forbleve  i  deres  Embede  til  deres  Død,  og  at  de 
bleve  begravne  i  en  god  Alderdom. 

Hvad  der  i  Datiden  traadte  i  Steden  for  det,  at  gamle 
svage  Præster  nu  til  Dags  tage  deres  Afsked  i  Naade  og 
med  Pension,  var,  at  de  oplode  deres  Kald  til  en  yngre 
Mand,  med  hvem  de  havde  akkorderet  om,  at  han  skulde 
forsørge  dem  for  Livstid;  den  gamle  blev  da  Præst  af  Navn, 
men  den  unge  var  det  af  Gavn. 


Saaledes  rækker  den  ene  Slægt  Haanden  til  den  efter- 
følgende ,  og  skjønt  adskillige  Menneskealdere  ere  henrundne 
siden  den  Tid,  disse  Blade  søge  at  skildre,  skjønt  adskil- 
lige Præsteslægter  ere  gaaede  i  deres  Grave  i  Kirkernes 
Kor  eller  i  Læ  af  Kirkerne  under  de  skyggende  Linde,  staa 
Slægterne  jo  dog  ikke  isolerede;  vi  ere  et  nyt  Led  i  den 
gamle  Kjæde.  Som  Bølgerne  følge  ustandselig  efter  hver- 
andre og  glide  over  i  hverandre,  saaledes  gaar  jo  alt  her  i 
Livet  i  en  Bølgegang;  det  er  ikke  i  det  enkelte  Menneskes 
Liv  alene,  at  det  gaar  opad  og  nedad,  men  det  samme  er 
Tilfældet  i  Slægternes  Liv,  op  og  ned,  og  saa  op  igjen. 
Netop  fordi  den  ene  Tid  glider  over  i  den  anden,  Fortiden 
har  baaret  Nutiden  i  sit  Skjød,  som  Nutiden  bærer  Frem- 
tiden, netop  derfor  er  det  saa  vanskeligt  at  finde  det  Tids- 
punkt, der  passende  kan  sættes  som  Grænsen  for  en  Skil- 
dring som  den  nærværende;  maaske  man  vil  finde,  atAaret 
1700  er  noget  vilkaarlig  valgt;  men  lige  som  altid  Aar- 
hundredstallene  staa  for  Tanken  som  de  store  Milepæle  paa 
Menneskeslægtens  Vandring,  saaledes  var  det  ogsaa  omtrent 
ved  det  Tidspunkt,  at  den  aandelige  Søvnighed,  hvori  den 
lutherske  Kirke  til  Dels  var  hensunken  i  det  syttende  Aar- 
hundrede  efter  Opvækkelsen  ved  Reformationen,  begyndte  at 
afløses  af  det  fra  den  pietistiske  Retning  i  Tyskland  ud- 
gaaende  Liv,  der  atter  henimod  det  attende  Aarhundredes 
Slutning  slog  over  i  Rationalismen.  Hvis  nu  nogen  vil 
synes,  at  man  af  det  oven  for  anførte  maa  faa  et  daarligt 

Indtryk  af  Forholdene  i  Præsternes  Hjem  og  i  deres  Virk- 
somhed for  to-tre  Aarhundreder  siden,  maa  det  endnu  til 
Slutning  gjentages,  at  det  er  Skyggesiderne,  som  falde  os 
mest  i  Øjnene,  at  mangen  Præst,  der  nu  er  gjemt  og 
glemt,  har  virket  i  den  Tid  til  Velsignelse  for  sin  Menig- 
hed, og  i  mange  Menigheder  omtales  endnu  med  Tak  Præster, 
der  have  levet  og  virket  i  det  sextende  og  syttende  Aar- 
hundrede;  Virkningen  af  deres  Gjerning  har  overlevet  dem, 
har  mangen  Gang  endog  overlevet  deres  Navn. 

Vilh.  Bang. 


24" 

(Forts.) 


III. 

Ophold  i  Paris  1803. 

»JJen  ISde  Marts  1803  forlod  jeg  Kjebenhavn,  be- 
søgte min  gamle  Fader  i  Niendorf  ved  Hamburg  og  til- 
bragte uogle  Dage  i  denne  Stad,  hvor  jeg  vandt  en  ny 
Ven  i  Dr.  Kerner,  som  engang  skulde  redde  mit  Liv  (da 
jeg  i  November  1809  blev  angreben  af  en  voldsom  Lunge- 
betændelse). Kerner  var  den  vildeste,  men  braveste  Schwaber, 
jeg  har  kjendt.  Tidlig  af  sin  livlige  Natur  dreven  til  Paris, 
i  Revolutionens  første  Aar,  var  han  ganske  et  Barn  af  denne 
Tid.  I  Forbindelse  med  alle  Frankrigs  betydelige  Mænd, 
indviklet  i  alle  Sammensværgelser,  Taler  i  Jakobinerklubben, 
derpaa  kæmpende  blandt  Schweizerne  i  Tuilerierne,  forfulgt, 
erklæret  fredløs,  havde  han  gjennemlevet  hele  Rædsels- 
perioden  og  dog  ikke  kunnet  lade  fra  det  Folk,  til  hvilket 
hans  Frihedstørst  havde  drevet  ham.  Som  Sekretær  hos 
sin  Ven  Reinhardt,  fransk  Sendemand  i  Schvvreiz  og  Italien, 
havde  han  plantet  Frihedshuen  i  disse  Lande,  deltaget 
hæderlig  i  Fægtninger,  var  ilet  som  Kurér  fra  Hovedkvarter 
til  Hovedkvarter,  havde  som  Brunes  Ledsager  i  Holland 
ved  sin  Aandsnærværelse  bragt  den  berømte  Helder-Expedi- 
tion  til  at  strande   og  var  endelig  med  Reinhardt  kommen 

til  Hamburg,  hvor  han  ved  idelige  Kurérrejser  til  og  fra 
Paris  søgte  at  skaffe  sin  glødende  Iver  Luft,  Allerede  den 
Gang  tænkte  han  paa  at  forlade  den  politiske  Løbebane, 
paa  hvilken  der  siden  Bonapartes  Optræden  ikke  ret  var 
Plads  for  Folk  af  hans  Slags,   og  da  jeg  senere  traf  ham 

igjen,  var  han  Læge  i  Hamburg.« 

>Den  1 7de  Maj  kom  jeg  til  Paris,  hvor  jeg  Dagen 
efter  gjorde  min  Opvartning  hos  den  danske  Sendemand, 
Gehejmekonferensraad  Baron  Dreyer,  der  beboede  et  smukt 
Hotel  i  Faubourg  St.  Germain.  Jeg  fandt  i  ham  en 
gammel,  endnu  kraftig  og  behændig  Mand,  der  modtog  mig 
hjærtelig  og  priste  mig  lykkelig,  fordi  jeg  gik  til  Spanien, 
hvor  han  havde  tilbragt  sit  Livs  behageligste  Tid.  Han 
var  1796  kaldet  derfra  til  Paris,  hvor  hen  han  havde  med- 
bragt en  spansk  Veninde,  spanske  Børn,  spanske  Vine  og 
spanske  Pølser;  Legationssekretæren  Guillaume,  som  egentlig 
var  hans  Søn,  sørgede  i  alle  Henseender  for  mig  under  mit 
Ophold  i  Paris.  P'oruden  mange  Landsmænd,  hvem  jeg  her 
med  Fornøjelse  traf  sammen  med,  som  H.  C.  Ørsted,  havde 
jeg  især  megen  Omgang  med  den  tidligere  omtalte  Cha- 
teaugiron,  der  havde  trukket  sig  tilbage  fra  den  diploma- 
tiske Løbebane.  Tingenes  nye  Orden  behagede  ham  ikke: 
i  Hæren  og  Fimbedsstanden  var  Republikken  allerede  glemt; 
dér  kjendte  man  kun  én  Herre,  efter  hvis  Blik  alt  be- 
vægede sig.  Lige  over  for  ham  stod  en  forhærdet  Slægt 
af  mistænksomme  Republikanere;  til  at  kue  dem  gaves  der 
endnu  ingen  Former.  Sammensværgelser  bleve  udtænkte  i 
den  første  Konsuls  Kabinet,  andre  benyttede  til  at  tilintet- 
gjøre  deres  Overhoveder;  et  samvittighedsløst  Politi  over- 
holdt den  offentlige  Ko,  og  den  største  Forsigtighed  i  Ord 
og  Gjerning  blev  paalagt  enhver  fremmed  af  hans  Venner  og 
især  af  Sendemændene.  Den  første  Konsul  vilde  have,  at  Revo- 
lutionstiden skulde  være  glemt,  og  en  ny  Tid  opstaa  under  hans 
Fodtrin;  men  naar  Freden  i  det  Indre  skulde  opretholdes  og  en 
ny  Trone  grundes,  maatte  Folkets  hele  Energi  ledes  udad  til  og 

dets  Blik  ved  krigersk  Glans  vendes  bort  fra  de  indre  An- 
liggender. '  Dertil  bød  den  usikre  Fredstilstand  efter  Freden 
i  Amiens  (1802)  en  velkommen  Anledning.  Jeg  havde 
næppe  betraadt  Frankrigs  Grund,  før  end  en  fransk  Hær 
trængte  over  Khinen  til  Nordtyskland  og  besatte  Han- 
nover. 

Et  saa  indholdsrigt  Øjebliks  Spænding  forhøjede  Inter- 
essen ved  mit  Ophold  i  Paris,  og  Bekjendtskabet  med  en 
højst  mærkværdig  Mand,  Grev  Schlaberndorf,  holdt  mig 
ikke  blot  i  stadig  levende  Forhold  til  Dagens  Begivenheder, 
men  gav  mig  ogsaa  Nøglen  til  mange  af  Revolutionsdagenes 
Gaader.  Kerner  havde  givet  mig  et  Brev  med  til  denne 
politiske  Særling  og  henvist  mig  til  ham  som  et  Middel- 
punkt for  mange  ligesindede  Frihedsvenner,  hvis  det  var 
mig  om  at  gjøre  at  lære  Frankrigs  indre  hemmelige  Hi- 
storie at  kjende.  Grev  Schlaberndorf,  af  en  gammel  rig 
schlesisk  Familie,  havde  tilbragt  den  største  Del  af  sin 
Ungdom  paa  Rejser  og  uddannet  en  livlig  original  Aand 
ved  alle  Slags  Kundskaiser.  Ved  Revolutionens  Udbrud  op- 
holdt han  sig  i  England,  hvor  han  tænkte  paa  at  bosætte 
sig.  Begivenhederne  i  Paris  fængslede  hans  Opmærksom- 
hed, og  han  besluttede  at  gjøre  en  lille  Rejse  der  hen.  Han 
rejser  der  hen,  tager  ind  i  Hotel  des  deux  Siciles  i  Rue 
Richelieu,  kun  forsynet  med  en  lille  Vadsæk  og  uden 
Tjenerskab;  Begivenhederne,  som  udvikle  sig  med  rivende 
Hurtighed  og  stigende  Interesse,  fængsle  ham  fra  den  ene 
Dag  til  den  anden,  og  i  dette  Værtshus,  i  en  Stue  i  tredje 
Etage,  boer  han  endnu  efter  12  Aars  Forløb  som  en  rej- 
sende, der  lige  er  ankommen.  1  en  vid  graa  Slobrok,  sæd- 
vanlig uden  Benklæder,  tilbringer  han  ofte  hele  Maaneder 
ved  sin  Pult  eller  sin  Kamin,  og  dog  er  han  Middelpunktet 
for  alle  politiske  Nyheder,  og  hans  Værelse  er  den  daglige 
Samlingsplads  for  et  stort  Antal  politiske  Mænd  af  enhver 
Art,  men  synes  at  være  en  Helligdora  for  Politiet.  Da  jeg 
havde  talt  med  ham  i  ti  Minuter,  udviklede  han  mig  i  faa 

Træk  det  Væv  af  den  groveste  Despotisme  og  den  samvit- 
tighedsløseste Macchiavelisme,  som  fra  Tuilerierne  havde 
udspændt  sine  Traade  over  Frankrig  og  Evropa  og  stedse 
spændt  nye  Garn  for  en  halvt  bedaaret,  halvt  forskrækket 
Slægt. 

Var  jeg  saaledes  kommen  i  en  frugtbar  Berøring  med 
den  egentlige  radikale  Opposition,  blev  jeg  ogsaa  indført  i 
den  militær-politiske.  Til  dennes  Overhoveder  herte  Mo- 
reau  og  hans  Ven  og  Vaabenbroder,  den  senere  Marskalk 
Macdonald,  til  hvem  jeg  havde  faaet  et  Anbefalingsbrev  af 
en  Dame  i  Kjobenhavn.  Generalen  boede  efter  et  kort  Op- 
hold som  Sendemand  i  Kjøbenhavn,  tilbagetrukken  i  Chail- 
lot,  en  saakaldet  Landsby  ved  Paris,  i  et  spændt  Forhold 
til  Hoffet  i  Tuilerierne,  hvor  man  ikke  ret  kunde  finde  sig 
i  den  forrige  Vaabenfælles  stolte  Selvfølelse  og  frie  Sprog. 
Macdonald  var  en  anselig,  livlig  Mand,  hvis  Ydre  forraadte 
hans  Herkomsts  finere  Dannelse;  flere  Officerer  samledes 
om  ham,  og  ved  Bordet  herskede  Hovedkvarterets  frimodige 
Tone  lige  over  for  den  Mand,  der  ud  af  deres  Kækker 
havde  hævet  sig  over  dem.  Inden  jeg  nærmede  mig  til 
selve  denne  overordentlige  Mand,  blev  jeg  forestillet  for 
Ministeren  Talleyrand.  Denne,  et  af  de  ryggesløseste 
Mennesker,  som  Frankrig  har  frembragt,  hovmodig,  umæt- 
telig, troløs,  afstumpet  ved  Overmaalet  af  enhver  Nydelse, 
gjorde  med  sit  intetsigende,  opdunsede  Ansigt,  sine  halvt- 
lukkede  Øjne  og  sin  Klumpfod  et  modbydeligt  Indtryk  paa 
mig.  Man  fortæller  meget  om  hans  sjældne  Forstand  og 
Skarpsindighed,  og  den  fuldendte  Slethed  og  Selvsyge  kan 
vel  ogsaa  gjøre  rigtige  Beregninger  paa  andres  Svagheder 
og  bedrage  de  lettroende  ved  glatte  Ord;  men  man  maa 
ikke  glemme,  at  denne  beundrede  Diplomats  Underhand- 
linger altid  bleve  understøttede  af  overlegen  Magt,  og  at 
vi  have   set  ham  forsvinde,  uden  at   blive  savnet  af  nogen. 

For  selve  Napoleon  blev  jeg  forestillet  ved  en  stor  di- 
plomatisk Cour  den  5te  Juni  eller  16de  Floreal  1803.   Jeg 

beskrev  ham  paa  følgende  Maade  i  min  Dagbog:  »Han  er 
lille,  men  synes  det  mindre,  end  man  tænker  sig  ham,  bred 
og  rund  af  Skuldre,  temmelig  fyldig,  bleg;  fri  og  tvangløs 
i  sine  Manerer,  ingen  Strænghed,  men  vel  noget  stivt  i  de 
livlige  Øjne;  i  hele  Udtrykkei.  noget,  som  kunde  gjælde  for 
Velvilje.  Meget  Minespil  og  en  hyppig  Smilen  i  Under- 
ansigtet, hvorimod  de  faststaaende ,  ubevægelige  Træk  i 
Overansigtet  stikke  uhyggelig  af;  en  behagelig,  ikke  stærk 
Stemme,  i  det  hele  ikke  meget  Imponerende.«  Han  talte 
faa  Ord  med  mig  lige  som  med  enhver;  en  længere  Sam- 
tale havde  han  kun  med  den  russiske  Ambassadør  Markov, 
forhen  Katharina  den  2deDS  Sekretær,  en  Mand,  der  baade 
ved  sit  Ydre  og  sit  Indre  var  endnu  modbydeligere  end 
Talleyrand.« 


IV. 

Ophold  i  Spanien  1803—1806. 

»Den  24de  Juni  forlod  jeg  Paris  og  ankom  den  21de 
Juli  til  Madlid,  hvor  jeg  fandt  en  venlig  Modtagelse  hos 
Gesandten.  Bourke  var  den  betydeligste,  i  alle  Tilfælde 
den  elskværdigste  blandt  Sendemændene  i  Madrid,  hans  Hus 
det  behageligste  og  mest  besøgte.  Blandt  de  andre  Diplo- 
mater maa  nævnes  den  franske  Ambassadør,  General  Bour- 
nonville, der  under  Revolutionen  havde  været  Krigsminister 
og  Chef  for  Rhinarmeen,  hvorfra  han  havde  bevaret  den 
pralende  Tone,  som  ellers  i  den  nye  Hær  begyndte  at  tabe 
sig,  og  en  militær  Ligefremhed,  som  passede  godt  til  hans 
Kæmpevæxt.  Det  var  ham,  som  Dumouriez  havde  taget 
til  Fange,  og  som  havde  vansmægtet  4  Aar  i  et  østerrigsk 
Fængsel;  han  var  ikke  nogen  Ven  af  den  første  Konsul. 
Forretningerne  besørgede  Ambassade-Sekretæren  Vandeul, 
en  veltalende  Dattersøn  af  Diderot  og  en  god  Kollega; 
endnu  mere  Behag  fandt  jeg  dog  i  den  hollandske  Lega- 

tionssekretær  Falk,  en  særdeles  dygtig  Mand,  der  1814 
blev  Sjælen  i  det  nj^e  Kongerige  Nederlandenes  Ministe- 
rium. Da  Hoffet  drog  til  Escorial,  tog  Bourke  ogsaa 
Bolig  der;  men  vi  maatte  nejes  med  nogle  usle  Huller, 
hvor  vi  bleve  plagede  af  Kulde,  medens  vi  havde  forladt 
det  skjønneste  varme  Efteraar  i  Madrid.  Paa  de  store 
Gaiadage  mødte  vi  ved  Hoffet  og  defilerede  forbi  Kongen 
og  Dronningen.  Kongen  saa'  ud  som  en  skikkelig  gammel 
Mand  med  en  stor  Næse,  hvidt  Haar  og  en  lang,  tynd 
Pisk;  til  daglig  Brug  lignede  han  en  gammel  Skovfoged 
eller  Forpagter.  Han  var  en  Bold  for  sin  i  alle  slette 
Kunstgreb  og  al  Smuds  dybt  indviede  Dronning  og  sin 
Yndling,  Don  Manuel  de  Godoy,  Principe  de  la  Paz^  tid- 
ligere Dronningens  Elsker,  den  Gang  en  kraftig,  vel  næret 
Mand  med  et  ubetydeligt,  men  snu  Udtryk.  Al  den  For- 
dærvelse, som  har  gjort  italienske  Hofi'er  berygtede,  havde 
han  indført  i  sit  Fædreland,  og  den  største  Ryggesløshed 
greb  daglig  mere  om  sig  i  alle  Klasser,  som  stode  i  nogen, 
om  end  nok  saa  Qærn,  Forbindelse  med  Regeringen.  I 
Opposition  til  Godoy  stod  Prinsen  af  Asturien,  den  senere 
Kong  Ferdinand  den  7de,  en  temmelig  anselig,  men  plump 
og  mukken  Mand;  hans  Gemalinde,  en  blond  og  tynd  ung 
Dame,  med  Præget  af  sin  østerrigske  Herkomst,  var  dette 
Hof  overlegen  i  Hjærte,  Hoved  og  Dannelse,  men  havde 
ingen  Gavn  deraf,  fordi  hun  ikke  var  i  Stand  til  at  med- 
dele sin  svage  Ægtefælle  noget  af  det.  *)  En  gammelagtig 
Broder  af  Kongen  og  hans  to  yngre  Sønner,  af  hvilke  den 
mindste  var   det  udtrykte  Billede   af  Fredsfyrsten,  udgjorde 

den  øvrige  kongelige  Familie.« 

»Kongen  begav  sig  hver  Morgen   til   en  Pavillon  eller 


*)  Den  stakkels  Prinsesse  døde  i  Foraaret  1806  efter  et  langt 
haabløst  Sygeleje;  mange  betragtede  Dronningen  og  Freds- 
fyrsten som  hendes  Mordere,  enten  ved  Gift  eller  Mishand- 
ling. 

et  Laudsted,  hvor  han  nod  sin  Frokost,  Chokolade  og 
Æggekage,  som  han  selv  tilberedte  i  sine  ærbødige  Led- 
sageres Nærværelse.  Derpaa  Messe,  saa  Jagt  —  flere  Mile 
paa  en  med  Muldyr  forspændt  Vogn,  gjennem  tykt  og 
tyndt,  i  en  saadan  Fart,  at  Ledsagerne  havde  Møje  med  at 
følge  med  til  Hest;  mange  Heste  bleve  sprængte.  Kl.  12 
Middagsmaaltid :  Kongen  alene  offentlig;  hans  Drik,  der  be- 
stod i  rent  Vand,  rakte  man  ham  knælende.  Efter  en  kort 
Middagshvile  sædvanlig  atter  en  nærmere  Jagt,  Spaseretur 
i  Prado,  senere  en  halv  Times  Tid  Arbejde  med  Ministrene, 
d.  V.  s.  Underskrift,  derpaa  Concert,  akkurat  20  Minuter, 
saa  at  man  brød  af  midt  i  en  Takt,  Aftenbøn,  Aftens- 
maaltid.     Saaledes  gik  Dagen  i  Madrid  og  til  Dels  ogsaa  i 

Escorial.« 

»Vinteren  tilbragte  vi  igjen  i  Madrid;  men  den  15de 
April  1804  droge  vi  til  det  skjønne  Aranjuez,  hvor  vi  bleve 
til  den  15de  Juni.  Efter  et  Ophold  i  Madrid  rejste  vi 
derpaa  midt  i  Avgust  til  San  Ildefonso,  hvor  Bourke  havde 
lejet  et  Hus  paa  6  Uger.  Det  laa  et  Par  Bøsseskud  fra 
den  lille  By;  rundt  omkring  var  der  fri  Udsigt  til  Bjærge 
og  Skov,  fra  Klipperne  styrtede  Vandfald  ned,  dyb  Stilhed 
og  en  kraftig  frisk  Efteraarsluft  virkede  uendelig  velgjørende 
paa  mig.  Efter  at  vi  vare  vendte  tilbage  til  Madrid,  rejste 
Bourke,  der  havde  faaet  Orlov  paa  et  Aar,  til  Paris,  og  jeg 
blev  tilbage  som  Chargé  d'affaires.  Den  10de  Oktober 
skrev  jeg  min  første  Depeche  i  Escorial;  jeg  begyndte  min 
officielle  Korrespondence  med  to  større  Skildringer:  en  af 
Landets  Tilstand  og  dets  Styrelse,  den  anden  af  Hoffet  og 
dets  betydeligere  Omgivelser.  Savnet  af  det  gode  Bour- 
keske  Taffel  udfyldtes  til  Dels  ved  stadige  Indbydelser  fra 
de  andre  Sendemænd,  navnlig  den  franske,  hvor  man  daglig 
saae  nye  Ansigter  af  gjennemrejsende  og  i  Spanien  boende 
Franskmænd.  Blandt  andre  kom  General  Junot  med  et 
stort  Følge  paa  Vejen  til  Portugal.  Det  var  en  raa  og 
kraftig  Søn  af  denne  krigerske  Tid;   hans  Hustru  var  højst 

elskværdig,  og  min  kjære  Ray ne val  fulgte  ham  som  Lega- 
tionssekretær. Hos  General  Beurnonville  havde  man  den 
fuldstændigste  Frihed;  kun  i  Politiken  forstod  han  ingen 
Spøg;  skjønt  han  var  inderlig  misfornøjet  med  den  nye 
Kejser,  som  ikke  havde  givet  ham  Marskalkstaven,  vaagede 
han  dog  med  mistænksom  Iver  over  enhver  nogenlunde 
gunstig  Stemning  mod  England.  »Votre  politique  me  pue 
au  nez,«  sagde  han  til  mig,  »Vous  étes  Anglais  dans 
l'åme!«  Jeg  skjænkede  ham  ikke  noget,  og  naar  han 
havde  udstødt  nogle  Hundrede  Forbandelser,   var  alt   igjen 

godt.« 

»I  Løbet  af  Vinteren  kom  den  senere  nordamerikanske 
Præsident  Monroe  til  Madrid  i  en  overordentlig  Sendelse; 
det  var  en  jævn,  venlig  Mand,  et  sandt  Mønster  paa  en 
Republikaner,  stolt  af  sit  Fædreland  og  dets  Frihed,  medens 
han  gjærne  veg  tilbage,  naar  det  kun  gjaldt  udvortes  Ting 
og  ikke  hans  Fædrelands  Interesse,  Som  Diplomat  var  han 
en  Mand  af  faa  Ord  og  nøjedes  med  klart  og  rolig  at  ud- 
vikle Sagens  Væsen.  Ved  Siden  af  hans  Anskuelsers  og 
hans  Sprogs  storartede  Ligefremhed  forekom  den  sædvan- 
lige evropæiske  Diplomatiks  Floskler  og  Krumveje  og  dens 
ved  Overenskomst  til  Sandheder  stemplede  Løgne  mig 
uendelig  smaalige.  En  anden  udmærket  Mand,  som  jeg 
lærte  at  kjende  i  denne  Vinter,  var  Marquis  de  la  Romana. 
Han  var  et  sjældent  Menneske  og  en  endnu  sjældnere  Spa- 
nier: strængt  opdraget  i  Videnskaben,  en  lærd  Filolog,  en 
grundig  Mathematiker,  en  Kjender  af  hele  den  evropæiske 
Litteratur.  Under  en  humoristisk  Særlings  Maske  dulgte 
han  en  dyb  Harme  mod  Hoffets  og  Yndlingens  Skjæn- 
dighed  og  sit  Fædrelands  Forfald.  Et  kjærnesundt  straa- 
lende  Legeme,  en  Alder  af  40  Aar  og  en  uplettet  Kriger- 
ære syntes  mig  at  betegne  ham  som  den  Mand,  der  engang 
vilde  komme  til  at  spille  en  stor  Rolle  i  sit  Fædreland. 
Indtil   videre    besøgte    han    Fredsfyrstens    Forværelse    som 

andre  og  trak  paa  Skuldrene.  Vi  saaes  senere  igjen  under 
de  mærkeligste  Omstændigheder.     Derom  til  sin  Tid!«  —  — 

»Rejsen  til  Aranjuez  i  Poraaret  1805  gjorde  jeg  i  Sel- 
skab med  den  i  Løbet  af  Vinteren  ankomne  nye  preussiske 
Minister,  Major  Gualtieri.  Denne  stakkels  Mand,  der  hid- 
til havde  tumlet  sig  i  Berlins  elegante  Verden  og  var  halvt 
Soldat,  halvt  bel  esprit,  følte  sig  som  en  Fisk  paa  ter 
Grund,  da  han  nu  paa  én  Gang  skulde  skrive  Depecher  og 
udføre  diplomatiske  Forretninger,  som  han  intet  Begreb 
havde  om.  Jeg  hjalp  ham  lidt  til  Rette  med  Begyndelses- 
grundene; men  da  han  bragte  den  preussiske  Bornerthed 
med  i  Selskabslivet  og  ved  enhver  Lejlighed  paastod,  at  en 
preussisk  Major  var  mere  end  en  spansk  General,  blev  det 
vanskeligt  at  støtte  ham.  Dog  hans  Nød  skulde  snart  være 
forbi :  en  Uforsigtighed  med  Drik  og  let  Klædning  bragte  han 
4  Dage  efter  vor  Ankomst  til  Aranjuez  paa  Sygelejet,  og 
en  Gigtfeber  blev  snart  dødelig.  Han  boede  i  Præstens 
Hus,  og  denne  søgte  at  omvende  ham  paa  Dødslejet;  da  vi 
harmfuldt  fjærnede  ham,  udstødte  han  Trusler,  og  da  Gual- 
tieri havde  lukket  sine  Øjne,  udbredte  det  Rygte  sig  blandt 
Folket,  at  der  var  død  en  Kjætter  og  Hedning.  Begravelsen 
skulde  foregaa  Dagen  efter  hans  Død  —  om  Aftenen  den 
28de  Maj  — ,  og  alle  Gesandtskaber  fulgte  ham;  men  Pak 
af  enhver  Alder  og  begge  Kjøn  omringede  os  under  Piben, 
Hylen,  Forbandelser,  til  sidst  endog  Stenkast.  Den  første 
Sten  knuste  et  Vindue  i  den  pavelige  Nuntius's  Vogn; 
min  og  Falks  Vogn  blev  væltet,  og  vi  havde  om  Aftenen 
et  Par  Buler  at  fremvise  som  Tegn  paa  den  Gjæstfrihed, 
der  her  vises  fremmede  Sendemænd.«  —  — 

»Spanien  havde  siden  Traktaten  i  St.  Ildefonso  1796 
føjelig  sluttet  sig  til  alle  Regeringer  i  Frankrig  og  var 
som  Drabant  traadt  i  Tjenesteforhold  til  den  nye  Stjærne, 
hvis  fortærende  Glans  indtil  videre  havde  vendt  sig  til 
andre  Sider.  England  havde  set  igjennem  Fingre  med 
denne  falske  Nevtralitet,  indtil  Søkrigen  1804  ganske  havde 

kastet    Spanien    i    Frankrigs  Arme,    og    enhver    Skygge    af 
Selvstændighed  var   opgivet.      Da   indtraf  i  Begyndelsen  af 
Aaret  1806   en  Begivenhed,  som   stillede  det  spanske  Hofs 
Svaghed  og  Selvfornægtelse  paa   den  hejeste  Prøve   og  kan 
betragtes   som  Vendepunktet  i  dets  Politik:   fra  nu  af  blev 
denne  vaklende  og  usikker,  og  det  Tidspunkt  nærmede  sig, 
hvor    Napoleon    kunde    træde    frem    med   sine    Planer   paa 
den    sydlige   Halvø.       Det   var   Erobringen    af   Kongeriget 
Neapel,  det  spanske  Dynastis,  Kongens  Broders  Fordrivelse 
fra  denne  Familietrone   og   Oprettelsen  af  en  ny    bonapar- 
tisk  Trone.      General  Beurnonville  havde  det  kildne    Hverv 
at    melde   denne  Begivenhed    officielt   til   det  spanske  Hof; 
han    gjorde    det    efter  lang  Tøven    og    med    al   optænkelig 
Skaansel  og   blev  ikke  lidet  forbavset,   da  han  i  Steden  for 
Protester  og  Trusler  modtog   en   simpel  Modtagelsesanmel- 
delse  om   en  Meddelelse,   som   satte  hele   Spanien  i  Oprør. 
Udvortes  havde  man   saaledes   opgivet   al  Værdighed;   men 
indvortes  havde  Begivenheden  virket  desto  føleligere.     Man 
begyndte    at    frygte     for    den    sidste    bourbonske    Regent- 
families Bevarelse,   og  Dronningens  og  Fredsfyrstens  hidtil 
uforstyrrede    Sindsro    formørkedes.       Paa    Yndlingens    Av- 
diensdage    kunde   man    høre  Klager    over   den  franske  Am- 
bassadør og  hans  Herre.     Disse  Avdiensdage  vare   mærke- 
lige nok:   i   hans  Forværelse    —   tre  med   barbarisk  Pragt 
udstyrede  Sale  —  fandt  man  Intriganter  og  indflydelsesrige 
Folk  af  alle  Slags   uden  Navn    og    af  en  mistænkelig  Ka- 
rakter blandede  med  Landets  første  Mænd  og  Kvinder  ved 
Siden  af  løsagtige   Fruentimmer   og  smukke   Ansøgerinder, 
som    alene    foruden   Gesandtskabs-Cheferne  fik    private   Av- 
dienser.     Naar  man   ofte  havde   staaet  eller  siddet  timevis 
mellem  disse  Grupper,   traadte  den    fede,   med  Ordener  be- 
dækkede Yndling  ud  af  sit  Værelse    og    tilkastede  som  en 
Konge    snart    denne,    snart   hin    et    naadigt  Ord.       Blandt 
Folket  var  Forbitrelsen  stor,   og    da  Kongen  og  Dronningen 
i  Sommeren  1806  holdt  deres  Indtog  i   Madrid  fra  Aran- 

juez,  bleve  de  for  første  Gang  modtagne  med  lydelige  For- 
bandelser. 

Saaledes  stode  Sagerne,  da  der  viste  sig  flere  betænke- 
lige Tegn  paa  den  politiske  Horizont.  Det  hed  sig,  at  Frank- 
rig begj ærede  Aftrædelsen  af  det  først  nylig  til  Fordel  for 
en  spansk  Infantinde  oprettede  Kongerige  Etrurien.  Man 
fik  at  vide,  at  franske  Ingeniører  vare  ivrig  sysselsatte  med 
at  foretage  Opmaalinger  imellem  Ebro  og  Pyrenæerne,  og 
Fredsfyrstens  hemmelige  Agent  i  Paris,  Yzquierdo,  ind- 
berettede, at  der  var  Tale  om  at  indlemme  dette  Distrikt  i 
Frankrig  mod  at  forene  Portugal  med  Spanien.  En  fransk 
Hær  samlede  sig  i  Egnen  ved  Bordeaux,  og  Bfteraaret  blev 
betegnet  som  Tidspunktet  til  Planens  Udførelse.  Disse 
Efterretninger  gjorde  et  stærkt  Indtryk,  og  Muligheden  af 
at  bryde  med  Frankrig  og  slutte  sig  til  dets  Modstandere 
blev  overvejet  og  ivrig  understøttet  af  Rusland  og  Preussen. 
Den  sidste  Magt  stod  i  Begreb  med  at  give  efler  for  Na- 
tionens lydelige  Uvilje  i  Haab  om  ved  en  Krig  at  afvælte 
den  Skjændsels  Byrde,  som  den  havde  paaført  sig;  Rus- 
land gav  Haab  om  Hjælp,  og  et  urimeligt  Hovmod  bragte 
enhver  Preusser  til  at  tro,  at  Evropas  Vægtskaal  hvilede  i 
deres  Hærs  Hænder.  Disse  Udsigter  bidroge  vist  nok  til, 
at  man  i  Madrid  ved  Enden  af  Juli  besluttede  at  opbyde  alle 
Militstropper  og  drage  dem  sammen  med  den  staaende 
Hær.  Hvem  véd,  hvad  Resultatet  var  blevet,  hvis  ikke  Na- 
poleon, der  saae  sig  truet  med  den  preussiske  Krig,  havde 
fundet  for  godt  at  fornægte  Planen  til  en  Aftrædelse  af 
spanske  Provinser  og  give  beroligende  Forsikringer,  og  hvis 
ikke  den  fuldstændige  Mangel  paa  Pengekræfter  havde  gjort 
enhver  overordentlig  Anstrængelse  umulig.  Havde  der  alle- 
rede i  Forvejen  hersket  Nød,  saa  steg  den  nu  daglig  højere, 
siden  Udrustningerne  havde  udtømt  alle  Kasser,  og  England 
havde  hindret  Tilførselen  af  Selv  fra  Amerika.  Alle  Ud- 
betalinger og  Lønninger  vare  i  Restance,  og  medens  Freds- 

fyrsten  ophobede  Guld  i  sin  Pengekasse,  nægtede  Kræm- 
merne Hoifet  de  daglige  Leveringer. 

Saadanne  vare  Forholdene  i  Spanien,  da  jeg  i  Juli  1806 
modtog  Breve  fra  Brødrene  Bernstorff,  som  mældte  mig  min 
Udnævnelse  til  Chargé  d'affaires  i  London,  hvor  hen  jeg  havde 
at  forføje  mig  over  Lissabon,   saa   snart  Hr.  v.  Bourke  var 

kommen  tilbage  til  Spanien.« »Han   afløste   mig   i 

Avgust,  og  jeg  rejste  med  Kurérheste  sammen  med  min 
vakre  Ven,  den  portugisiske  Legationssekretær  Maxime 
d'Estragnolles,  til  Lissabon,  hvor  vi  ankom  den  23de  Avgust 
efter  en  meget  besværlig  Rejse.«  —  —  »I  et  engelsk  Værts- 
hus fandt  jeg  et  udmærket  Logis,  fortræffelig  Kost  og  den 
herligste  Udsigt,  som  jeg  nogen  Sinde  har  set  Under  mine 
Vinduer  laa  ned  ad  Floden  den  i  de  sidste  Dage  indtrufne 
engelske  Flaade  paa  6  Linjeskibe  under  Admiral  Lord  St. 
Vincent;  ingen  vidste,  i  hvad  Hensigt  de  vare  komne,  flere 
Generaler  og  Diplomater  vare  om  Bord,  og  saaledes  forenede 
en  livlig  politisk  Interesse  sig  for  mig  med  det  herværende 
Opholds  naturlige  Tillokkelser.  Min  gode  Rayneval  var  fransk 
Chargé  d'affaires,  et  tungt  Ansvar  hvilede  paa  ham,  og  Flaa- 
dens  Ankomst  gav  ham  og  Diplomaterne  af  hans  Parti  meget 
at  frygte  og  tage  Vare;  men  det  hindrede  ham  ikke  i  strax 
at  komme  til  mig  og  tage  sig  af  mig.  Et  dansk  Gesandt- 
skab fandtes  ikke;  dets  eneste  Levning  var  en  holstensk 
Landsmand,  Pastor  Dose,  der  holdt  protestantisk  Gudstjeneste 
i  et  lille  Gesand tskabskapel.« 

»Det  engelske  Ministerium  havde  sendt  Flaaden  i  den 
dobbelte  Hensigt  at  fordre  en  bestemt  Erklæring  af  det 
portugisiske  Hof  om  dets  Sindelag  og  i  værste  Tilfælde  at 
tilbyde  det  Flugt  og  Overfart  til  Brasilien,  et  Forslag,  som 
senere  virkelig  blev  antaget,  da  en  fransk  Hær  rykkede  ind 
i  Landet.  Ministeriet  befandt  sig  mellem  to  mistænksomme 
og  bydende  Magter  i  en  svær  Forlegenhed,  som  det  den 
Gang  endnu  lykkedes  den  dygtige  Statsmand  Aranjo  at 
slippe  ud  af.     En  sælsom  Omstændighed  begunstigede  Op- 

sætteisen  af  en  kategorisk  Erklæring.  Den  fromme  Regent, 
som  ikke  kjendte  nogen  anden  Fornøjelse  end  at  gjere  Tje- 
neste ved  Messen,  ringe  med  Klokkerne  og  følge  Kirkens 
Skikke  i  alle  deres  mindste  Haandgreb  og  Forskrifter,  plejede 
om  Sommeren  at  tage  sit  Ophold  i  det  prægtige  Kloster 
Mafra,  hvor  han  levede  som  en  Lægbroder;  derfra  besøgte 
han  til  Afvexling  ti  til  tolv  andre  Klostre,  i  hvilke  han 
hengav  sig  til  sin  Yndlingsbeskæftigelse  med  Tilsidesæt- 
telse af  alle  Kegeringssorger.  Var  det  et  Tilfælde  eller  en 
Foranstaltning,  at  han  netop  i  denne  Tid  var  i  Begreb  med 
at  rejse  saaledes  rundt,  og  at  man  i  14  Dage  ikke  kunde 
faa  fat  paa  ham?  Imidlertid  var  der  for  Skibsfarten,  ind- 
til Svaret  var  afgjort,  indtraadt  fuldkommen  Standsning,  og 
navnlig  holdt  Lord  St.  Vincent  Paketbaadene  fra  Falmouth 

tilbage.« »Først   efter   næsten   4  Ugers  Ophold,   da 

der  var  givet  det  engelske  Hof  beroligende  Forsikringer, 
kunde  jeg  gaa  om  Bord  paa  Paketbaaden  Princess  Elisabeth, 
og  den  4de  Oktober  landede  jeg  i  Falmouth.« 

(Forts.) 
S.  B.  Thrige. 

o  ødernes  Konge  Herodes  Agrippa,  Herodes  den  stores 
Sønnesøn,  lykkedes  det  ved  Caligulas  og  Claudius's  Gunst 
for  sidste  Gang  at  samle  de  Lande,  som  havde  hørt  til  He- 
rodes's Rige;  ved  sin  Død  (44)  i  Cæsarea  efterlod  han  fire 
Børn  med  sin  Dronning  Cypros,  nemlig  en  Søn  Agrippa  og 
tre  Døtre,  Berenike,  Mariamne  og  Drusilla.  Agrippa,  der 
ved  Faderens  Død  kun  var  1 7  Aar  gammel,  opholdt  sig  paa 
den  Tid  i  Rom  hos  Kejser  Claudius.  Berenike  var  et  Aar 
yngre  end  Broderen,  medens  Mariamne  og  Drusilla  vare 
Børn  paa  ti  og  sex  Aar.  Da  Agrippa  var  alt  for  ung  til 
at  overtage  Regeringen  af  Landet,  lod  Claudius  det  bestyre 
ved  en  romersk  Statholder  Cuspius  Fadus  og  efter  ham  af 
Tiberius  Alexander,  en  frafalden  Jøde.  Som  Barn  var  Be- 
renike bleven  forlovet  med  Marcus,  en  Søn  af  Alexander 
Lysimachus,  en  forhenværende  kejserlig  Embedsmand;  men 
da  han  dode  i  en  ung  Alder,  blev  hun,  endnu  ikke  sexten 
Aar  gammel,  gift  med  sin  Farbroder  Herodes,  Konge  i  Chal- 
cis,  hvem  hun  fodte  to  Sønner  Bernicianus  og  Hyrcanus. 

Da  Herodes  døde  efter  fire  Aars  Forløb,  fik  hendes 
Broder  Agrippa  hans  Herredømme,  hvorfor  Berenike  ved- 
blev at  opholde  sig  hos  ham.     Dette  Samliv  var  ikke  hel- 


*)  Efter  Tacitus,  Svetonius,  Josephus,  Beulé  og  Duruy. 

Historisk  Arkiv.  1883.    IL  25 


374  Berenike. 

digt  for  hendes  Rygte;  man  beskyldte  begge  Seskende  efter 
Caligulas  Exempel  for  at  leve  i  Blodskam.  Foranlediget 
herved  besluttede  Berenike  at  indgaa  et  nyt  Ægteskab; 
blandt  hendes  Bejlere  var  Polemon,  Konge  i  Kilikien,  der 
var  en  saa  gjerrig  Sjæl,  siger  Josephus,  at  han  tog  mere 
Hensyn  til  de  Rigdomme,  Berenike  var  i  Besiddelse  af,  end 
til  Enkens  store  Skj enhed.  Da  han  var  villig  til  ethvert 
Offer  for  hendes  Skattes  Skyld,  gik  han  ogsaa  ind  paa  Be- 
renikes  Forlangende,  at  han  skulde  antage  den  jødiske  Re- 
ligion og  lade  sig  omskære.  Da  dette  var  sket,  fandt 
Giftermaalet  Sted,  og  Berenike  drog  med  ham  til  Kilikien. 
Deres  Enighed  varede  ikke  længe,  Berenike  kunde  ikke 
finde  sig  i  Landets  kolde  Klima  eller  i  Omgangen  med  et 
Folk,  der  i  Kultur  og  Dannelse  stod  saa  langt  tilbage  for 
det,  hun  havde  forladt.  Da  hendes  Ægtefælle  desuden  var 
hende  aldeles  ligegyldig,  førte  hun,  der  higede  efter  den 
civiliserede  Verdens  Glæder  og  Adspredelser,  et  udskejende 
Liv,  og  Forholdet  blev  snart  saaledes,  at  hun  foretrak  at  løs- 
kjøbe  sig  med  Tabet  af  sine  Rigdomme  og  vende  tilbage 
til  Agrippa.  Denne  havde  imidlertid  af  Kejser  Claudius 
faaet  det  Fjerdings -Fyrstendømme,  Philippus  havde  haft, 
mod  Afstaaelsen  af  Chalcis,  hvorimod  Samaria  og  Judæa 
fremdeles  bleve  bestyrede  af  romerske  Statholdere.  De 
første  af  disse,  under  Tiberius  og  Caligula,  havde  styret 
Landet  med  Maadehold  og  taget  Hensyn  til  Jødernes  Tro 
og  Skikke.  Under  Claudius  og  Nero  tog  dette  derimod  en 
modsat  Vending;  de  begyndte  at  mishandle  Folket,  at 
plyndre  Landet  og  at  saare  Nationen  i  dens  Tro  og  Re- 
ligion. Ingen  af  Statholderne  begik  dog  større  Grusom- 
heder end  Gessius  Florus ;  der  var  intet,  siger  Josephus, 
saa  skammeligt,  at  han  jo  var  Mand  for  at  gjøre  det. 
Troløs  og  umættelig  efter  Guld  organiserede  han  selv 
Røverbander  for  at  dele  med  dem  og  var  uimodtagelig  for 
de  Klager,  de  mishandlede  og  udpinte  Jøder  henvendte  til 
ham.    En  frygtelig  Gjæring  opstod  i  hele  Landet,  som  han 

forgjæves  søgte  at  dæmpe  ved  uhørt  Grusomhed.  Oprøret, 
der  længe  havde  ulmet  under  Asken,  udbrød  endelig  i 
Cæsarea,  som  længe  havde  været  et  Tvistens  Æble  mellem 
Græker  og  Jøder. 

En  Græker  havde  under  en  Forsamling  af  Jøder  i 
deres  Synagoge  forhaanet  deres  Ritus,  og  da  disse  klagede 
herover  til  Florus,  havde  han  givet  Grækeren  Ret,  end- 
skjønt  Jøderne  havde  givet  ham  otte  Talenter  for  at  be- 
skytte dem.  Da  Rygtet  herom  kom  til  Jerusalem,  satte 
det  Folket  i  Bevægelse,  og  da  Florus  paa  samme  Tid  lod 
borttage  den  hellige  Skat  fra  Templet,  brød  Oprøret  ogsaa 
ud  her,  saa  meget  mere  som  Florus  besvarede  Folkets 
Klager  med  at  lade  sine  Ryttere  nedsable  Indbyggerne  og 
plyndre  Byen.  Det  var  forgjæves,  at  Berenike,  som  for  et 
Løftes  Skyld  var  kommen  til  Jerusalem,  bønfaldt  Florus 
om  Skaansel  for  sine  Landsmænd;  hun  blev  haanlig  afvist, 
og  hendes  Liv  kom  endog  i  Fare,  da  hendes  Bolig  blev 
afbrændt.  Det  gik  heller  ikke  Agrippa  bedre,  alle  Mæg- 
lingsforslag og  Advarsler  mod  Romernes  Overmagt  stran- 
dede paa  Jødernes  Forbitrelse  over  Florus's  Tyranni;  deres 
Raseri  gik  saa  vidt,  at  de  kastede  med  Sten  efter  ham,  da 
han  med  Berenike  maatte  forlade  Byen. 

Florus,  der  havde  trukket  sig  tilbage  til  Cæsarea,  fik 
nu  Syriens  Statholder  Cestius  Gallus  til  at  rykke  ind  i 
Landet,  hvor  han  trængte  frem  til  Jerusalem;  men  her 
blev  han  slaaet  og  led  et  stort  Tab.  Dette  Held  opflam- 
mede end  mere  Jøderne,  som  nu  alle  væbnede  sig  til  den 
sidste  Kamp  for  deres  Uafhængighed. 

Kejser  Nero,  som  indsaa,  at  Krigen  kunde  blive  al- 
vorlig, og  frygtede  for,  at  Roms  Anseelse  vilde  blive  svækket 
hos  alle  Asiens  Konger  og  Fyrster,  dersom  Oprøret  ikke 
blev  hurtig  dæmpet,  valgte  til  Anfører  i  Krigen  Flavius 
Vespasian,  der  i  Krigene  i  Gallien  og  Britannien  havde 
erhvervet  sig  Navn  af  en  dygtig  Feltherre.  I  Spidsen  for 
60,000  Mand  rykkede   denne  Feltherre  ind  i  Gallilæa,  er- 

obrede  efterhaanden  de  faste  Stæder  og  trængte  Jøderne 
tilbage  til  Jerusalem,  hvis  Belejring  han  paabegyndte. 
Agrippa  og  Berenike,  der  saae,  at  Jødernes  Stilling  var 
haabløs,  opgave  aldeles  deres  Landsmænds  Sag  og  søgte 
Beskyttelse  hos  Vespasian,  som  den  Gang  opholdt  sig  i 
Antiochia,  medbringende  store  og  rige  Gaver  til  den  fat- 
tige General.  Paa  Grund  af  Krigen  rejste  de  her  fra  til 
Alexandria  til  Tiberius  Alexander,  Ægyptens  Præfekt,  hos 
hvem  de  traf  Titus,  Vespasians  ældste  Søn,  der  var  kommen 
til  Ægypten  for  at  hente  to  Legioner,  som  skulde  støde  til 
Hæren  i  Judæa. 

Dette  Møde  blev  et  Vendepunkt  i  Berenikes  Liv,  der 
uden  dette  vilde  være  hengaaet  som  saa  mange  andre 
orientalske  Dronningers  inden  Haremmets  Vægge,  uden 
Navn,  uden  Eftermæle,  medens  det  nu  er  knyttet  til  Fla- 
viemes,  i  hvis  Ophøjelse  hun  havde  en  saa  væsentlig 
Andel. 

Endskjønt  Berenike  alt  den  Gang  var  40  Aar  gammel, 
var  hun  endnu  i  Besiddelse  af  en  blændende  Skjønhed,  som 
hun  forstod  at  vedligeholde  ved  alle  en  forfinet  Kunsts 
Hjælpemidler.  En  frisk  Ungdomsfarve,  en  yppig  Haarvæxt, 
den  jødiske  Races  Ejendommelighed,  skjøn  Legemsfylde  og 
fuld  Modenhed  gave  hendes  Fremtræden  en  uforlignelig 
Ynde.  Hertil  kom  en  uddannet  Forstand  og  et  Koketteri, 
der  udøvede  sit  Trylleri  over  alle  Mænd.  Prøvet  i  Livets 
Skole,  to  Gange  gift,  tvende  Gange  Moder,  uden  faste 
Grundsætninger,  opdragen  og  vant  til  alle  Rænker  og  In- 
triger ved  de  smaa  orientalske  Hoffer,  i  hvis  Pragt  og  over- 
vættes Luxus  hun  bevægede  sig,  gjorde  hun  strax  et  stærkt 
Indtryk  paa  Titus,  der,  skjønt  en  i  alle  Slags  Elskovs- 
handler  forsøgt  Mand,  snart  blev  dødelig  forelsket  i  hende, 
der  var  tretten  Aar  ældre  end  han. 

Vespasian  havde  brugt  et  Aar  til  at  underkaste  sig 
Landet  og  laa  endnu  for  Jerusalem.  I  dette  Tidsrum  vare 
store  Begivenheder  foregaaede  i  Rom.    Nero  og  hans  Efter- 

følgere,  Galba  og  Otho,  vare  dræbte,  og  Vitellius  sad  paa 
Kejsertronen.  Vespasians  Tropper,  der  vare  misfornøjede 
med  at  modtage  Kejsere  af  Eigets  andre  Armeer,  opstillede 
deres  Anfører  som  et  nyt  Kejseræmne.  Vespasian  mod- 
satte sig  længe  trods  sin  Søns  Titus's  ivrige  Bestræbelser 
for  at  overtale  ham;  men  Sagen  vandt  dog  mere  og  mere 
Indgang,  da  Førerne  for  de  orientalske  Provinser  efter- 
haanden  sluttede  sig  til  Sagen,  og  Legionerne  i  Møsien  og 
lUyricum  ogsaa  erklærede  sig  for  ham,  der  tidligere  havde 
været  deres  Anfører. 

Under  deres  Elskovsrus  i  Alexandria  opgave  dog  Titus 
og  Berenike  ikke  deres  ærgjerrige  Planer  eller  tabte  det 
Maal  af  Øje,  de  begge  med  lige  Iver  stræbte  efter,  nemlig 
Vespasians  Ophøjelse  paa  Kejsertronen,  Titus  maatte  først 
og  fremmest  søge  at  vinde  Mucianus,  Syriens  mægtige 
Prokonsul,  der  selv  kunde  optræde  som  Aspirant  for  sine 
Hensigter,  medens  Berenike  fra  Alexandria  skulde  styre  de 
Traade,  som  skulde  lede  Asiens  Konger  og  Fyrster.  Titus 
kunde  ikke  ønske  sig  nogen  dueligere  eller  mere  ihærdig 
Medhjælp,  end  han  fandt  i  Berenike,  der  dreves  hertil  baade 
af  sin  Kjærlighed  til  ham  og  af  den  politiske  Forbindelse, 
hvori  hendes  og  Broderen  Agrippas  Stilling  stod  til  Fla- 
viernes  Held.  Besiddelsen  af  Verdensherredømmet  i  disses 
Hænder  var  en  Betingelse  og  en  Garanti  for  dem  til  atter 
at  komme  tilbage  til  deres  Rige.  Hendes  Pengepung  stod 
altid  aaben  for  dem,  og  hendes  Indflydelse  bragte  Tiberius 
Alexander,  Ægyptens  Præfekt,  til  at  slutte  sig  til  Vespa- 
sians Parti.  Det  var  hendes  Rænker  og  Løfter,  der  for- 
maaede  Soemus,  Konge  i  Edessa,  Sohem  af  Ituræa,  Mal- 
chus  i  Arabien  og  Antiochus  af  Commagene  til  at  svigte 
Vitellius  og  gjøre  fælles  Sag  med  Piavierne. 

Hun  var  den,  som  i  al  Hemmelighed  advarede  Agrippa, 
der  den  Gang  var  i  Rom,  og  fik  ham  til  at  flygte  fra  Byen. 
Ogsaa  Vologesus,  Parthernes  Konge,  lyttede  til  hendes  Fore- 
stillinger og  lovede  at  stille  40,000  Ryttere,  naar  Toget  gik 

imod  Rom.  Selv  hos  Hofferne  i  Pontus  og  Armenien  vidste 
hun  at  skaffe  sine  Rænker  og  Løfter  Indpas,  saa  at  de  lo- 
vede Proviant  og  Transportmidler  for  den  fremrykkende 
Armé. 

Titus  havde  imidlertid  haft  et  lige  saa  paatrængende 
Hverv,  at  underhandle  med  Mucianus.  Han  blev  modtagen 
med  Velvilje,  endskjønt  Mucianus  nærede  et  personligt  Nag 
til  Vespasian,  fordi  denne  var  bleven  foretrukken  til  Kom- 
mandoen i  Judæa.  Ved  en  ærbødig  Opførsel  og  vel  an- 
bragt Smiger  lykkedes  det  Titus  at  bringe  de  modsatte 
Interesser  til  Forstaaelse  og  skaffe  sine  Forslag  Indgang. 
Mucianus  var  en  i  Livets  Skole  forsøgt  Mand,  der  havde 
prøvet  Hoflivets  Gunst  og  Ugunst,  og  var  bleven  sendt 
næsten  som  i  et  Exil  til  Syrien  som  Prokonsul.  Her 
havde  han  ved  sin  store  Erfaring,  Klogskab  og  Veltalenhed 
skaffet  sig  et  stort  Navn  og  en  stor  Indflydelse  hos  de 
asiatiske  Konger  og  smaa  Fyrster.  Mucian  indsaa  strax, 
at  dersom  han  erklærede  sig  imod  Vespasian,  vilde  de 
begge  blive  styrtede;  han  vidste  ogsaa,  at  Soldaterne  alle- 
rede vare  vundne  for  Vespasian  og  troede  det  derfor  sikrere 
heller  at  skabe  en  Kejser,  som  han  kunde  paalægge  For- 
pligtelser, end  selv  at  eftertragte  Tronen.  Desuden  havde 
han  ingen  Børn,  for  hvis  Skyld  han  skulde  gjøre  det, 
medens  derimod  Vespasians  ældste  Søn  var  en  Mand  i  sin 
bedste  Alder  og  i  Stand  til  at  regere.  Fra  nu  af  blev  han 
Vespasians  mægtigste  og  bedste  Forbundsfælle  og  var  og- 
saa den,  der  ved  sin  indtrængende  Veltalenhed  efterhaanden 
bragte  Vespasian  til  at  opgive  sin  Modstand. 

Da  alt  var  forberedt  til  Vespasians  Ophøjelse  til  Kejser, 
og  denne  endnu  dvælede  og  opsatte  Afgjørelsen,  skrev  Ti- 
tus, der  var  Sjælen  i  Sammensværgelsen,  fra  Antiochia  til 
Berenike  og  gav  hende  Signal  til  dens  Udbrud  i  Alexan- 
dria. Præfekten  Tiberius  Alexander  adlød  strax  og  blev 
den  første,  der  proklamerede  Vespasian  som  Kejser  (Juli 
69).      Da    Legionerne,    der   belejrede    Jerusalem,    fik    Nys 

herom,  modtoge  de  Efterretningen  med  Jubel,  og  under  den 
almindelige  Sammenstimlen  af  Soldaterne,  som  endog  truede 
Vespasian,  dersom  han  modsatte  sig,  modtog  denne  endelig 
Titlen  af  Cæsar  og  Augustus.  Mucian  lod  strax  sine  Le- 
gioner sværge  til  den  nye  Kejser,  hele  Orienten  fulgte 
hans  Exempel  saa  vel  som  de  Tropper,  der  havde  deres 
Kvarterer  i  Møsien,  Dacien  og  lllyricum.  Disse  Legioner 
styrtede  sig  strax  over  Italien  under  Antonius  Primus  og 
Mucian  og  gjorde  Ende  paa  Vitellius's  Herredømme  og  Liv. 
Vespasian,  der  imidlertid  havde  opholdt  sig  i  Ægypten  for 
her  fra  at  tvinge  og  udhungre  Italien,  fandt  ved  sin  An- 
komst til  Rom  alt  afgjort  og  Regeringen  ledet  af  Mucian. 
Krigen  i  Judæa  blev  nu  overtagen  af  Ti  tus,  der  an- 
spændte alle  Kræfter  for  at  indtage  Jerusalem,  som  for- 
svaredes af  sine  Indbyggere  med  den  yderste  Anstrængelse 
og  med  fortvivlet  Mod.  Efter  fem  Maaneders  Belejring 
sank  den  ulykkelige  Stad  i  Grus,  og  med  den  den  jødiske 
Nation  som  politisk  Statslegeme.  Under  den  indtraadte 
Vinter  opholdt  Titus  sig  i  Asiens  Byer,  hvis  Indbyggere 
han  gav  blodige  Skuespil,  som  de  ulykkelige  fangne  Jøder 
maatte  betale  med  deres  Liv.  Belønninger  og  Gaver  bleve 
uddelte  til  alle,  som  havde  hjulpet  hans  Fader  og  ham,  og 
i  første  Række  stode  Berenike  og  Agrippa,  hvilken  sidste 
fik  Kongenavn  i  Forening  med  store  Privilegier.  Disse 
overordentlige  Gunstbevisninger  begyndte  at  vække  Opsigt 
og  Uro  i  Rom;  man  frygtede  for,  at  Berenike  havde  til 
Hensigt,  lig  en  anden  Kleopatra,  at  slæbe  Titus  med  sig 
til  Cæsarea  og  her  begrunde  et  Dynasti  i  Orienten,  der 
atter  vilde  vække  den  saa  nylig  endte  Borgerkrig  og  stille 
Fader  og  Søn  fjendtlige  mod  hinanden.  Alt  dette  laa  dog 
hverken  i  hendes  eller  Titus's  Planer,  dels  af  Hensyn  til 
hans  Fader,  dels  fordi  Herredømmet  over  det  hele  Rige 
efter  dennes  Død  ikke  kunde  undgaa  ham.  Ved  næste 
Foraar  drog  Titus  til  Rom,  hvor  han  som  udvalgt  Tron- 
følger deltog  i  Regeringen  som  Faderens  Medhjælper. 

Titus  havde  tidlig  mistet  sin  første  Kone,  Avrecina 
Tertulla,  Datter  af  en  romersk  Ridder,  og  havde  atter 
giftet  sig  med  Marca  Fulvia  af  en  berømt  Familie.  Med 
hende  havde  han  en  Datter,  men  efter  sin  Tilbagekomst 
til  Rom  forskød  han  Marca  for  Berenikes  Skyld. 

Ledsaget  af  Agrippa  kom  Berenike  til  Rom,  og  Ves- 
pasian,  der  mindedes  de  store  Tjenester,  de  havde  ydet 
ham,  modtog  dem  med  de  største  Æresbevisninger  og  an- 
viste dem  de  forrige  Kejseres  Palads  paa  Palatinerbjærget 
til  Bolig.  Titus  tog  imod  sin  elskede  Berenike  med  aabne 
Arme  og  lagde  intet  Skjul  paa  sin  Forbindelse  med  hende. 
Hun,  der  var  vant  til  Asiens  Hofskik,  etablerede  sig  med 
udsøgt  Pragt  og  Luxus  og  fik  snart  dannet  et  talrigt  Hof 
af  Titus's  Venner  og  den  Flok,  der  altid  samler  sig  om  de 
ved  Hoffet  opgaaende  nye  Stjærner. 

Vespasian,  der  var  Enkemand  og  levede  sammen  med 
en  af  sine  gamle  Veninder  Cænis,  bar  over  med  sin  Søns 
Kjærlighedsforstaaelse ;  men  da  man  saae,  at  Titus  i  sin 
blinde  Lidenskab  gjorde  alt  for  at  fremhæve  Berenike  og 
satte  en  Forfængelighed  i  at  have  en  Dronning  til  Elsker- 
inde, og  desuden  Berenike  selv  maaske  var  uforsigtig  i  sin 
Optræden  og  lod  fremskimte  uhjemlede  Forhaabninger,  be- 
gyndte Forholdet  mellem  dem  at  vække  Uro  for,  at  han 
skulde  gjøre  Alvor  af  at  gjøre  hende  til  sin  Gemalinde. 
Fra  Palatinerbjærget,  der  under  de  foregaaende  Kejsere 
havde  været  Vidne  til  saa  mange  Udskejelser  og  uventede 
Forbindelser,  begyndte  man  at  ymte  om,  at  Berenike  haa- 
bede  paa  et  Giftermaal;  at  hun  i  Forventning  herom  ikke 
alene  forud  lagde  Beslag  paa  en  Kejserindes  Prærogativer, 
men  endog  tog  imod  Titlen  »Augusta«.  Det  i  Førstningen 
dunkle  Rygte  begyndte  at  tage  større  Dimensioner  og  at 
sætte  den  offentlige  Mening  i  Bevægelse.  De,  som  havde 
været  Vidner  til  Caligulas  fæiske  Vellyster,  til  Neros  af- 
sindige Giftermaal  med  en  Gilding,  til  Messalinas  og  Agrip- 
pinas  Elskovshandler   med  frigivne,  kunde  ikke  forsone  sig 

med  Titus's  Forbindelse  med  Jødinden,  fordi  hun  var  en 
udenlandsk  Dronning,  en  fremmed.  Man  begyndte  atter  at 
tale  om  den  jødiske  Kleopatra,  der  vilde  slæbe  ham  med 
sig  til  Orienten,  og  den  gamle  Fordom  mod  Kongedømmet 
rejste  atter  sit  Hoved  hos  dem,  der  endnu  havde  bevaret 
noget  af  Republikkens  Erindringer.  Titus  og  Berenike  ag- 
tede ikke  paa  disse  Taler,  saa  længe  de  holdt  sig  inden  for 
de  private  Huses  fire  Yægge  og  Sladderkoterier;  men  det 
stod  ikke  i  deres  Magt  at  forhindre  dem  her  fra  at  trænge 
sig  ud  i  Befolkningen  og  at  blive  det  daglige  Thema  i  Byens 
Porticus'er  og  Fjælleboder.  Det  var  forgjæves,  at  Titus 
modsagde  alle  disse  Rygter;  de  kom  fra  alle  Sider,  endog 
fra  Dagspressen.  Det  gik  saa  vidt,  at  en  cynisk  Sophist 
Diogenes,  selvgjort  Censor  over  Hoffets  Sæder,  vovede  i  det 
fyldte  Theater  at  bebrejde  Titus  hans  Forbindelse  med 
Jødinden.  Titus  blev  saa  rasende,  at  han  befalede  Sol- 
daterne at  slæbe  Diogenes  op  paa  Forum  og  piske  ham; 
men  denne  Handling  var  saa  langt  fra  at  skrække  hans 
Ledsager  Helas,  at  denne  fortsatte  hans  Invektiver  og  over- 
dængede Titus  med  nye  Fornærmelser.  Helas  blev  greben 
og  halshugget.  Disse  Afstraffelser  gjorde  Berenike  end- 
mere  forhadt,  da  hun  var  Skyld  i  dem.  En  anden  Be- 
givenhed, der  ogsaa  endte  med  Døden,  gav  et  Sted  mere 
til  den  oprørske  Stemning.  Aulus  Cæcina,  en  af  Vitellius's 
Generaler,  der  var  bleven  benaadet  af  Vespasiau,  havde 
sammensvoret  sig  mod  Flavierne,  og  Udbruddet  var  fore- 
staaende,  da  en  Proklamation,  skreven  af  Cæcina  til  Præ- 
torianerne,  faldt  i  Titus's  Hænder.  Indseende,  at  den  over- 
hængende Fare  maatte  afværges  hurtig  og  bestemt,  begik 
Titus  den  lidet  hæderlige  Gjerning  at  indbyde  Cæcina  til 
sit  Taffel,  og,  da  han  indfandt  sig,  at  lade  ham  myrde. 
Denne  Handling  blev  strax  bearbejdet  af  Berenikes  Fjen- 
der; man  fortalte,  at  Cæcina  havde  været  hendes  hemme- 
lige Elsker,  at  det  var  Skinsyge  herover,  der  havde  bragt 
Titus  til  at  lade  ham  dræbe. 

Den  ophidsede  Stemniug  blev  nu  saa  stor  og  Demon- 
strationerne mod  Berenike  saa  alvorlige,  at  Vespasian  blev 
urolig  herover,  og  Titus  selv  maatte  indrømme,  at  der  var 
Fare  paa  Færde,  at  Fordommen  mod  hende  ikke  lod  sig 
skræmme  eller  nedslaa  ved  nogen  Straf.  For  ikke  at  for- 
spilde sin  Fremtid  og  sætte  alt  paa  Spil  var  der  ingen 
anden  Udvej  end  at  lade  Berenike  rejse.  For  en  Kejser- 
trones  Glans  maatte  selv  en  Berenikes  Kjærlighed  og  Skjøn- 
hed  synke  i  Vægtskaalen.  De  skiltes  ad,  Berenike  med 
det  lønlige  Haab,  at  hun  atter  skulde  gjense  ham  og  igjen 
knytte  det  bristede  Baand;  hun  rejste  tilbage  til  Cæsarea, 
men  da  Efterretningen  om  Vespasians  Død  og  Titus's  Tron- 
bestigelse naaede  hende,  ilede  hun  atter  til  Rom.  Fem 
Aars  Adskillelse  havde  imidlertid  dræbt  Titus's  Lidenskab; 
den  to  og  halvtredsindstyveaarige  Berenike  var  ikke  i  Stand 
til  atter  at  bringe  den  til  Live. 

Fr.  Bagge. 


De  vigtigste  Begivenheder  i  Åaret  1882. 


De  tre  nordiske  Riger. 

I. 

Aaret  1882  bragte  ikke  nogen  væsentlig  Forandring  i 
Danmarks  indre  politiske  Stilling,  og  var  dette  Aar  end 
mindre  bevæget  end  det  foregaaende,  var  det  dog  lige  saa 
ufrugtbart.  Da  Rigsdagen  atter  traadte  sammen  efter 
Juleferien,  vare  ingen  af  Stridsspørgsmaalene  fra  1881  af- 
gjorte, og  man  levede  under  den  mærkelige  Situation,  at 
der  ikke  var  nogen  egentlig  Finanslov.  Den  midlertidige 
Finanslov  af  1ste  April  1881  var  den  30te  Juni  s.  A. 
bleven  forlænget,  indtil  en  endelig  Finanslov  maatte  blive 
vedtagen;  men  der  blev  ikke  gjort  noget  Forsøg  paa  at  til- 
vejebringe en  saadan.  Denne  konstitutionelle  Uregelmæs- 
sighed blev  udførlig  belyst  under  Aarets  første  større  po- 
litiske Forhandling,  hvortil  der  blev  givet  Anledning  ved 
første  Behandling  af  Tillægsbevillingsloven  for  Finansaaret 
1881 — 82  i  Folkethinget  den  30te  Januar.  Ministeriet 
blev  ved  denne  Lejlighed  ikke  blot  angrebet  af  Medlemmer 
af  den  sædvanlige  Opposition,  men  ogsaa  af  den  tidligere 
Justitsminister  Klein,  og  imellem  ham  og  Konseilspræsi- 
denten, Finansminister  Estrup,  førtes  den  varmeste  Kamp 
den  30te  og  31te  Januar.     Denne  Kamp  gav  Gjenlyd  og- 

saa|  uden  for  Rigsdagen,  bl.  a,  i  politiske  Flyveskrifter,  af 
hvilke  et,  som  havde  til  Titel :  »Hvor  glide  vi  hen?«  gjorde 
mest  Opsigt. 

Finanslovforslaget  for  1882 — 83  var  af  Regeringen 
fremlagt  i  Folkethinget  den  29de  November  1881  med  »de 
tre  Punkter« :  Tilskuddet  til  Universitetet,  Bygningen  af  et 
nyt  Panserskib  af  Helgolands-Typen  og  Dyrtidstillæg  for 
Embedsmænd  paa  indtil  4400  Kroners  Lønninger,  de  samme 
Punkter,  hvoraf  de  gjentagne  Opløsninger  og  Valgkampe  i 
Sommeren  1881  havde  været  en  Følge.  Folkethinget  holdt 
fast  ved  sin  tidligere  Modstand  mod  disse  Punkter  og  ved- 
tog i  Overensstemmelse  dermed  Finansloven  ved  tredje  Be- 
handling den  16de  Marts.  Landsthinget  nedsatte  et  Udvalg 
og  vedtog  i  Overensstemmelse  med  dettes  Flertals  Indstil- 
ling den  4de  April  Loven  i  en  saaledes  ændret  Skikkelse, 
at  det  havde  gjenoptaget  de  tre  Punkter.  Da  dernæst 
Folkethinget  ved  eneste  (4de)  Behandling  den  18de  April 
fastholdt  sin  Stilling,  og  Loven  derfor  atter  vendte  tilbage 
til  Landsthinget,  som  den  22de  April  paa  ny  indsatte  de 
tre  Punkter,  blev  et  Fællesudvalg  nedsat.  Dettes  Med- 
lemmer stode  i  stadig  Vexelvirkning  med  deres  Menings- 
fæller i  Rigsdagens  forskjellige  Partier,  og  Udvalgsmøder 
vexlede  Dag  for  Dag,  ja  ofte  Time  for  Time  med  Parti- 
møder. Udsigt  til  Overenskomst  var  næsten  slukt  det  ene 
Øjeblik  for  at  glimte  frem  igjen  i  det  næste:  de  fleste 
ønskede  den,  men  havde  vanskeligt  ved  at  finde  et  Grund- 
lag for  den,  fordi  den  ikke  maatte  se  ud  som  en  Ydmygelse 
for  noget  af  Thingene.  Ministeriet  havde  stillet  sig  uden 
for  Forhandlingen,  og  paa  en  JForespørgsel  til  Konsejls- 
præsidenten  fra  Fællesudvalgets  Formand  den  6te  Maj,  om 
han  ønskede  skriftlig  eller  mundtlig  at  udtale  sig  om  de 
fremkomne  Forslag,  svarede  han  den  8de  Maj,  at  han  »paa 
dette  Sagens  Trin«  ikke  fandt  Anledning  dertil.  Samme 
Dag  afgav  derfor  Udvalget  sin  Betænkning:  kun  ét  Med- 
lem af  Landsthinget  (Fallesen)  fastholdt   endnu  Hejres  op- 

rindelige  Stilling  uforandret,  medens  Udvalgets  29  øvrige 
Medlemmer  enedes  om  en  Fællesindstilling,  9  Højremed- 
lemmer dog  med  en  særlig  Motivering,  der  viste,  at  de 
kun  med  stor  Overvindelse  vare  gaaede  med  dertil.  Den 
10de  Maj  vedtoges  Fællesindstillingen  i  Landsthinget  med 
42  Stemmer  mod  12,  i  Folkethinget  med  84  mod  3,  hvor- 
efter Finansloven  modtog  kongelig  Stadfæstelse  den  12te 
Maj. 

Stridspunkterne  vare  blevne  afgjorte  paa  følgende 
Maade.  Den  af  Folkethinget  vedtagne  Anmærkning,  at 
Universitetets  Underskud  skulde  »afholdes  af  Uni- 
versitetets Kapitalformue«,  blev  staaende,  men  der  til- 
føjedes: »eventuelt  ved  et  rentebærende  opsigeligt  Laan«. 
Med  Hensyn  til  Panserskibet  forhøjedes  Folkethingets 
Bevilling  fra  2V2  til  3  Mill.  Kr.,  medens  Landsthinget  op- 
gav Typen  »Helgoland«  til  Fordel  for  Typen  »Torden- 
skjold«. Dyrtidstillægget  blev  givet  i  den  hidtil  af 
Folkethinget  vedtagne  Form  med  2500  Kr.  som  højeste 
Lønningsgrænse.  Da  der  nu  endelig  i  Rigsdagen  var  op- 
naaet  Enighed  om  det  længe  af  alle  lavere  Embeds-  og 
Bestillingsmænd  ventede  Tillæg,  fandt  man,  at  disse  ikke 
mere  end  nødvendigt  burde  lide  under  den  hidtilværende 
Uenighed.  Det  paa  Finansloven  for  1882 — 83  bevilgede 
Dyrtidstillæg  kom  derfor  ogsaa  til  at  staa  paa  den  derefter 
videre  fremmede  Tillægsbevillingslov  for  1881 — 82,  og  et 
lignende  for  1880 — 81  blev  givet  paa  en  særlig  Tillægs- 
bevillingslov. Begge  disse  Love  stadfæstedes  den  20de 
Maj,  samme  Dag,  som  Rigsdagssamlingen  sluttedes. 

I  øvrigt  vare  Lovgivningsarbejdets  Frugter  ikke  store. 
Den^>20de  Januar  var  der  udkommet  en  Lov,  hvorved  Fi- 
nansministeren bemyndigedes  til  at  indrøram'e  Fritagelse 
for  Bestemmelserne  i  Lov  af  3dje  Maj  1873  om  Beskat- 
ningen af  indenlandsk  Roesukker,  nemlig  til  paa  saa- 
danne  Vilkaar,  som  for  Kontrollens  Skyld  maatte  findes 
formaalstjenlige  at  tillade  Udvinding  af  Roesaft  til  Sukker- 
da*) 

fabrikation  paa  andre  Steder  end  i  selve  Roesukkerfabrikken, 
—  en  Lov,  hvoraf  man   lovede  sig  meget  med  Hensyn  til 
denne  Industris   videre   Udvikling.     Ved  en   anden  Skatte- 
væsenet  vedkommende    Lov   af  31te   Marts   bemyndigedes 
Toldbestyrelsen  til,  ved   Udførselen  af  renset  Spiritus 
til  Udlandet,  at  udbetale   Spiritusrensnings-Anstalterne   som 
Udførselsgodtgj øreise   den   Told,    de   havde   maattet  udrede 
ved  Indførselen   af  raa  Spiritus  til  Rensning  fra  Udlandet, 
dog  inden  for  visse  Grænser.      Den  17de  Marts  udkom  tre 
Love:    den   ene    om    Eftergivelse    af  Ribe    Kjøbstads    og 
Havnekasses   Gjæld,    den    anden    om   Ændringer   i  Lovgiv- 
ningen   om    Redningsvæsenet    (Oprettelsen    af    6   nye 
Stationer,  udvidet  Statsunderstøttelse  til  Mandskab  og  til- 
skadekomnes Enker  og  Børn  m.  m.),  den  tredje  om  Opret- 
telse af  en  Kreditforening  for  Grundejere  i  Kjøbenhavn 
og  Omegn.     Den  sidste  sluttede  sig  til  Loven  af  28de  Maj 
1880,    hvorved    der    var   oprettet    to    Kreditforeninger   for 
Ejere  af  mindre  Landejendomme,  og  i  hvilken   der  ved  en 
ny    Lov    af    12te    Maj    1882    foretoges    nogle    Ændringer. 
Samme    Dag    udkom    foruden   Finansloven    endnu   6    andre 
Love.     Ved  en  af  disse   blev  den  midlertidige  Jagtlov  af 
24de  Maj  1879  forlænget  indtil  den  12te  September  1885, 
og  ved  Forhandlingen  herom   kom  et  almindeligt  Gjennem- 
syn  af  den  gj ældende  Jagtlovgivning  stærkt  paa  Tale,    Ved 
to   andre   af  disse    Love   bemyndigedes  Regeringen  til   at 
meddele  Eneret    paa  Anlæg    og    Benyttelse   af  Jærnveje 
dels  fra  Horsens  til  Juelsminde   og  dels  fra  Hov  Havn  til 
et  Punkt  paa  Statsbanen   mellem   Skanderborg  og   Aarhus. 
(Koncessionerne  meddeltes  henholdsvis  den  10de  Avgust  og 
den  7de  September  1882). 

Derimod  glippede  i  Samlingens  sidste  Dage  Haabet  om 
at  faa  gjennemført  et  Lovforslag  om  Ændringer  i  Loven  af 
1ste  April  1871  om  de  lærde  Skoler.  For  til  Dels  at 
bøde  herpaa  udgik  den  1 6de  Juni  fra  Undervisningsministe- 
riet en   kongelig  Anordning   om  Forandringer  i  den  under 

5te  Avgust  1871  udstedte  Anordning  om  Undervisningen  i 
de  lærde  Skoler.  Denne  Anordning  var  en  Følge  af  for- 
udgaaende  Forhandlinger  i  Rigsdagen  og  delvis  i  Overens- 
stemmelse med  Udtalelser  under  Ministerens  Samraad  med 
det  om  den  lærde  Skoles  Omordning  nedsatte  Udvalg.  — 
Den  12te  Maj  var  der  udkommet  eu  Anordning,  hvorved 
Kvinder  fik  Adgang  til  at  underkaste  sig  den  ved  Anord- 
ning af  30te  Avgust  1881  indrettede  almindelige  Forbere- 
delsesexaraen. 

Af  større^  Lovforslag,  som  Regeringen  havde  fremsat, 
bleve  de  om  Retsplejens  Omordning  og  om  Fiskeriet  lig- 
gende i  Folkethinget,  medens  Toldloven  og  Forsvars- 
loven  kun  naaede  til  anden  Behandling  i  Landsthinget, 
til  Dels  paa  Grund  af  Meningsforskjel  blandt  Regeringens 
Tilhængere.  Et  til  Toldloven  knyttet  Forslag  om  en  Øl- 
skat  standsedes  ved  en  motiveret  Dagsorden,  og  det  samme 
fandt  Sted  den  25de  April  med  Lovforslaget  om  overordent- 
lige Foranstaltninger  til  Forsvarsvæsenets  Fremme.  Det 
sidste  blev  sat  paa  Dagsordenen  efter  indtrængende  An- 
modning til  Formanden  fra  Regeringens  Side,  hvorefter  en 
motiveret  Dagsorden  blev  vedtagen  med  37  Stemmer  mod 
21.  Landsthinget  erklærede  sig  i  denne  for  »i  alt  væsent- 
ligt enigt  i  den  af  Regeringen  forelagte  Forsvarsplan, 
særlig  i  Kjøbenhavns  permanente  Befæstning,  saa  vel  mod 
Landsiden  som  mod  Søsiden,  samt  i  en  passende  Udvikling 
af  Flaaden,  i  det  det  henstillede  til  Regeringens  nærmere 
Overvejelse,  om  der  ikke  maatte  findes  et  andet  og  mere 
tjenligt  F*unkt  end  Helgenæs  til  Anlægget  af  en  Befæstning 
i  Nørrejylland«.  Til  de  37,  som  stemte  ja,  herte  især  de 
Landsthingsmænd,  der  pleje  at  betegnes  som  »Godsejer- 
siden«;  blandt  de  21,  som  stemte  nej,  vare  —  foruden  det 
lille  Venstre  og  den  det  i  Forsvarsspørgsmaalet  nær  staa- 
ende  Andræ  —  3  af  de  betydeligste  »national-liberale« 
kjøbenhavnske  Landsthingsmænd:  Krieger,  Ploug  og 
U  SS  in  g  (3  af  Hejre  »stemte  ikke«). 

En  Eftervirkning  af,  at  Porsvarssagen  ikke  blev  fremmet 
videre  paa  den  Rigsdag,  som  sluttedes  den  20de  Maj 
1882,  synes  de  |3783  fynske  Kvinders  Adresse  til 
Kongen  at  have  været.  Den  overraktes  :den  26de  Juli  af 
en  Deputation  med  en  Gaardejers  Hustru  som  Ordførerske. 
I  Adressen  bade  de  Kongen  om  at  lægge  sit  »kongelige 
Ord  i  Vægtskaalen  og  lade  et  Opraab  ludgaa,  som  kunde 
samle  Folket  og  dets  Tillidsmænd  til  Arbejde  for,  at  denne 
store  Folkesag  snarest  kunde  blive  fort  til  en  lykkelig  Af- 
slutning«. Disse  Ord  bleve  af  Ordførersken  nærmere  tol- 
kede for  Kongen  saaledes,  at  man  ønskede,  han  vilde 
sammenkalde  en  Rigsdag  udelukkende  til  Forsvarssagens 
Behandling. 

Et  Stød  fremad  har  denne  Adressebevægelse  uden 
Tvivl  ogsaa  faaet  ved  de  gjentagne  Kongerejser  i  Ind- 
landet, af  hvilke  den  sidste  (i  Begyndelsen  af  Juli)  især 
omfattede  Fyn.  Den  første  (i  Slutningen  af  Maj)  gjaldt 
Jylland  og  havde  til  sit  særlige  Pormaal  Indvielsen  af 
Jærnvejen  fra  Struer  over  Oddesund  til  Thisted,  der  fore- 
gik den  23de  Maj,  medens  Banen  ^dog  allerede  den  20de 
April  var  aabnet  for  Samfærselen.  Foruden  denne  Jærnvej 
aabnedes  i  Aarets  Løb  to  andre,  nemlig  Ringe- Faaborg- 
Banen  den  1ste  April  jog  Odense-Bogense-Banen  den  1ste 
Juli.  Til  Udlandet  rejste  Kongen  |og  Dronningen  den  9de 
Avgust:  først  sammen  med  Kongen  af  Grækenland,  der 
havde  været  i  Besøg  i  Kjøbenhavn,  til  Wiesbaden,  derpaa 
til  Gmunden.  Kronprinsen  og  Kronprinsessen,  der  i  Juni 
havde  været  til  Stede  ved  den  svenske  Konges  Sølvbryllup 
i  Stockholm,  tiltraadte  den  14de  November  en  længere 
Udenlandsrejse,  hvis  endelige  Maal  var  Grækenland. 

Af  de  i  Danmark  afholdte  Møder  nævne  vi  det  Aars- 
møde,  som  Fællesrepræsentationen  for  Haandværk  og  Indu- 
stri holdt  i  Silkeborg  den  23de — 25de  Juli,  Justitsembeds- 
mændenes Møde  i  Horsens  den  18de  og  19de  Avgust  og 
Brandembedsmændenes  'i  Aarhus  den  Ilte  September.     Af 

mere  almindelig  Interesse  var  den  internationale  meteoro- 
logiske Kongres  i  Kjebenhavn  den  Iste— 5te  Avgust.  Den 
danske  meteorologiske  Expedition,  der  under  Adjunkt  A. 
Paulsens  Ledelse  skal  udføre  sin  Del  af  det  internatio- 
nale Arbejde,  der  har  til  Formaal  at  klare  de  meteorolo- 
giske Forhold  i  Polaregnene,  afgik  fra  Kjebenhavn  til 
Grønlaud  den  17de  Maj.  Ogsaa  en  egentlig  Nordpolsexpe- 
dition,  for  en  stor  Del  bekostet  af  en  enkelt  Privatmand, 
Grosserer  Augustin  Gamél,  om  endogsaa  understøttet  af 
Staten,  afgik  under  Premierløjtnant  Hovgaards  Ledelse 
om  Bord  paa  Dijmphna  den  18de  Juli,  men  naaede  ind- 
til videre  kun  til  Novaja-Semlja,  hvor  Skibet  frøs  inde. 

De  sædvanlige  politiske  Møder  imellem  Rigsdagssam- 
lingerne  kunde  1882  ikke  have  den  Interesse  som  det 
foregaaende  Aar,  da  Folkethinget  to  Gange  opløstes,  saa 
meget  mere  som  den  sidst  sluttede  Rigsdagssamling  var 
endt  med  en  Overenskomst,  der  bragte  de  tre  Stridspunkter 
ud  af  Verden.  Interessen  rettedes  nu  især  mod  de  i  Sep- 
tember Maaned  forestaaende  Valg  i  1ste,  2den,  4de,  7de 
og  9de  Landsthingskreds,  som  vare  udskrevne  den  8de  Juli 
til  den  30te  September  med  forudgaaende  Valgmandsvalg 
af  den  almindelige  Vælgerklasse  den  6te  og  af  den  højst- 
beskattede  den  13de  September.  Særlig  ytrede  den  poli- 
tiske Bevægelse  sig  i  mange  Flyveskrifter  om  »Nej-Theo- 
rien«,  om  de  allerede  tidligere  paa  Aaret  drøftede  Sporgs- 
maal  om,  hvor  vi  »glide  hen«,  hvorfor  vi  ere  »kjørte  fast« 
o.  lign.,  der  nu  bleve  udtrykte  i  Titler  som:  »Hvad  saa?« 
og  »Hvad  nu?« 

Mest  Interesse  frembøde  Landsthingsvalgene  i 
Kjøbenhavn.  I  Hovedstadens  meget  store  5te  Kreds, 
hvor  de  fleste  Socialdemokrater  tindes,  havde  dette  Parti 
opstillet  en  Kandidatliste  til  Valgmandsvalget  den  6te  Sep- 
tember, hvilken  ogsaa  Venstrevælgerne  fulgte,  medens  til 
Gjengjæld  Socialdemokraterne  i  Stadens  8  andre  Kredse 
stemte  paa  de  af  Venstre  opstillede  Lister.     Hejre  sejrede 

imidlertid  i  alle  9  Kredse;  dog  var  Stemmeflerheden  ikke 
stor  i  9de  Kreds  (Kristianshavn)  og  i  5te  Kreds,  hvor  der 
skulde  vælges  114  Valgmænd;  den  Maade,  hvorpaa  Valget 
i  denne  Kreds  blev  ledet  og  afsluttet,  gav  Anledning  til  en 
Klage,  som  dog  Landsthinget  ikke  gav  Medhold.  I  de 
højestbeskattedes  Valgmandsvalg  deltog  Oppositionen  ikke, 
og  hele  Højre  stemte  efter  de  samme  Lister;  men  inden 
selve  Landsthingsvalget  viste  der  sig  nogen  Splid  i  dets 
Rækker.  Af  de  7  tidligere  Landsthingsmænd  havde  Han- 
delsstandens Repræsentant  frabedt  sig  Gjenvalg;  i  hans 
Sted  ønskede  Handelsstanden  at  sætte  Grosserer  Broberg, 
og  paa  et  Bersmede  vedtoges  en  Liste,  som  optog  ham 
ved  Siden  af  de  6  øvrige  gamle  Landsthingsmænd.  Der- 
imod blev  der  nu  fra  den  ene  Side  virket  for  Valget  af 
(^et  tidligere  bornholmske  Medlem,  Fa  Ile  sen,  der  paa 
Grund  af  sin  Forflyttelse  til  Kjøbenhavn  som  Theaterchet 
ikke  kunde  gjenvælges  paa  Bornholm;  som  det  eneste  af 
Fællesudvalgets  30  Medlemmer,  der  havde  modsat  sig  den 
sluttede  Overenskomst,  repræsenterede  han  yderste  Hejre; 
for  ham  skulde  enten  Broberg  eller  Krieger  opofres.  Fra 
den  modsatte  delvis  oppositionelle  Side  af  Hejre  arbejdedes 
der  derimod  for  at  udskyde  det  ivrig  ministerielle  Medlem, 
den  oprindelige  Forsvarer  af  »provisoriske  Finanslove«, 
Matzen,  og  besætte  hans  Plads  med  Folkethingsraand 
Klein,  hvis  Tillid  til  Ministeriet  i  den  forrige  Rigsdag 
havde  vist  sig  mindre  grundfæstet.  Disse  i  modsat  Ret- 
ning gaaende  Bestræbelser  mislykkedes  dog  fuldstændig: 
ved  Indtegningen  af  Vælgere  paa  et  dertil  dannet  Bureau 
viste  der  sig  saa  stærk  en  Stemning  for  Børslisten,  at  til 
sidst  begge  de  to  afvigende  Kandidater  trak  sig  tilbage, 
og  de  6  gamle  Landsthingsmænd  samt  Brobei-g  valgtes, 
alle  med  fuld  Kvotient. 

Uden  for  Kjøbenhavn,  hvor  Højre  og  Venstre  stode 
imod  hinanden,  mærkedes  der  mindre  til  Spaltning  i  Højres 
Rækker,   medens   den   gamle   Splid   delvis    blussede   op   i 

Venstres  Grupper.  Saaledes  blev  i  7de  Kreds  (Aalborg)  en 
»moderat«  og  i  9de  (Randers)  endog  to  »moderate«  erstat- 
tede med  »radikale«.  At  de  mere  yderliggaaende  sejrede 
over  de  mere  maadeholdne,  varslede  ikke  godt  for  Sam- 
arbejde imellem  de  to  Hovedpartier  paa  den  kommende 
Rigsdag.     I  øvrigt  forblev  Partistillingen  uforandret. 

Da  Rigsdagen  var  aabnet  den  2den  Oktober,  lededes 
Formandsvalget  i  Folkethinget  ikke  længer  af  dets  mange- 
aarige  Aldersformand,  Balthasar  Christensen.  Denne 
Veteran  fra  vor  friere  politiske  Udviklings  første  Dage,  som 
havde  været  indflydelsesrig  i  Roskilde  Provinsialstænders 
og  den  grundlovgivende  Rigsdags  Tid,  var  den  20de  April 
død  i  sit  80de  Aar.  Hans  Eftermand  som  Repræsentant 
for  Middelfart-Kredsen  blev  tillige  hans  Efterfølger  som 
Folkethingets  Aldersformand.  Det  var  den  eneste  efter- 
levende af Martsministrene  fra  1848,  Biskop  Monrad,  som 
—  støttet  af  et  Par  af  Folkethingets  Venstres  indflydelses- 
rigeste Medlemmer  —  var  bleven  valgt  den  16de  Maj 
1882,  men  ikke  gav  Møde  i  Thinget,  fer  Rigsdagen  blev 
gjenaabnet  »den  første  Mandag  i  Oktober«.  Imod  Sædvane 
holdt  Aldersformanden  en  Tale  til  Thinget;  han  ønskede, 
at  denne  anden  Samling  i  det  treaarige  Valgtidsrum  maatte 
blive  en  »Fædrelandets  Vaabenhvile«,  under  hvilken  der  ar* 
bejdedes  paa  Fædrelandets  Vel.  Som  et  Slags  Svar  paa 
denne  Tale  kan  betragtes,  hvad  Landsthingets  Formand, 
Liebe,  ytrede,  da  han  næste  Dag  indtog  Formandspladsen ; 
han  saae  i  Folkethingets  Aldersformands  Ytringer  et  Varsel 
om  et  frugtbarere  Samarbejde  og  forsikrede,  at  ingen  frem- 
rakt, oprigtig  velvillig  Haand  var  udsat  for  i  Landsthinget 
at  mødes  med  Afvisning,  —  en  Udtalelse,  som  hilstes  med 
gjentagne  »hør!« 

Medens  Regeringens  vigtigste  Reformforslag,  Forsvars- 
loven  og  Toldloven  med  dertil  knyttede  mindre  Love,  bl, 
a.  om  Ølskatten,  behandledes  i  Landsthinget,  syntes  Folke- 
thinget i  denne  Samling  endnu  mere  end  i  den  foregaaende 

at  ville  slutte  sig  til  dea  af  Berg  anbefalede  »Vi sne- 
politik«.  Denne  Taktik  mod  Ministeriet  Estrup  havde 
han  begyndt  at  tilraade  allerede  efter  den  anden  Folke- 
thingsopløsning  i  Sommeren  1881;  i  Samlingen  1881—82 
havde  han  virket  for  dens  Anvendelse,  og  nu  syntes  den  at 
kunne  gjennemferes,  i  det  hans  egen  Gruppe,  den  radikale, 
dels  fik  Forstærkning  fra  den  saakaldte  »udtraadte«,  dels 
traadte  i  nærmere  Forbindelse  end  nogen  Sinde  siden  Ven- 
stres Splittelse  1878  med  den  »moderate«  Gruppe.  Om 
nogen  stræng  Gjennemferelse  af  Visnepolitikken  var  der 
dog  ikke  Tale.  Dette  viste  sig  allerede  i  Formen,  i  det 
Regeringens  Forslag  ikke  bleve  afviste  eller  forkastede,  men 
henviste  til  Udvalg,  hvor  de  imidlertid  for  største  Delen 
bleve  »begravede«.  Undtagen  fra  Visnepolitikken  var  den 
aarlige  Finanslov,  over  jhvilken  Udvalget  afgav  Betænkning 
lige  før  Jul,  og  dernæst  flere  Lejlighedslove.  Private  Lov- 
forslag indbragtes  kun  af  Monrad,  der  fremsatte  en  hel 
Række  og  som  Medforslagsstillere  havde  sikret  sig  dels 
enkelte  Mænd  af  Højres  venstre  Fløj,  dels  »delegerede« 
fra  Venstregrupperne.  Monrads  Lovforslag  havde  til  Gjen- 
stand:  Indførelsen  af  en  personlig  Kommuneskat  paa  For- 
mue og  Indtægt,  Valg  af  Borgmestere  i  Kjøbstæderne  og 
Omordning  af  flere  Land  boforhold ,  til  Dels  gjenoptagne 
Spørgsmaal  fra  Forslagsstillerens  tidligere  politiske  Virk- 
somhed for  henved  tyve  Aar  siden;  men  hans  Hovedfor- 
maal  var  at  bringe  Forhandlingen  om  Reformer  i  Gang 
paa  ny  og  at  faa  Visnepolitikken  til  at  forsvinde.  Dette 
lykkedes  dog  ikke;  thi  Ministrene  nægtede  deres  Medvirk- 
ning til  private  Lovforslags  Fremme,  saa  længe  Udvalgene 
ikke  arbejdede  paa  Regeringsforslagene ,  der  for  største 
Delen  vare  Gjentagelser  fra  de  foregaaende  Aar,  og  det 
egentlige  Højre  sluttede  sig,  til  Dels  noget  modstræbende, 
til  Regeringen. 

En    Sag,    som   i   denne    Rigsdagssamlings    Begyndelse 
lagde  meget  Beslag  paa  Opmærksomheden,  var  den  fra  det 

foregaaende  Aar  bekjendte  saakaldte  »Kvægsag«.  Uagtet 
det  ikke  havde  været  muligt  at  paavise  Tilstedeværelsen  af 
ondartet  Lung(  syge  hos  Kvæget  i  Sverige,  og  uagtet  Loven 
af  29de  December  1857  om  smitsomme  Sygdomme  hos 
Husdyrene  kun  tillod  Udstedelsen  af  Indførselsforbud,  naar 
saadan  Sygdom  var  »udbrudt«,  opretholdt  Indenrigsminister 
Skeel  dog  fremdeles  sit  den  16de  Marts  1881  udstedte 
Forbud  mod  al  Indførsel  af  levende  Hornkvæg  fra  Sverige, 
i  det  hans  sagkyndige  Raadgivere  paastode,  at  det  svenske 
Kvæg,  om  det  end  ikke  havde  ^den  ondartede  Lungesyge, 
syntes  at  være  tilbøjeligt  til  at  faa  den,  naar  det  kom  til 
Danmark.  Den  26de  September  1882  modificerede  Mini- 
steren, vigende  for  den  offentlige  Menings  Tryk,  sit  Forbud 
saaledes,  at  svensk  Kvæg  maatte  indføres  til  umiddelbar 
Slagtning  under  Veterinærpolitiets  Tilsyn,  naar  det  land- 
sattes paa  et  bestemt  Punkt,  Ny- Kalkbrænderi  ved  Kjoben- 
havn;  men  denne  Indrømmelse  viste  sig  aldeles  betydnings- 
løs, da  Tilladelsen  ikke  blev  benyttet.  Under  disse  Om- 
stændigheder indbragte  9  Folkethingsmænd  af  alle  Grupper 
undtagen  yderste  Højre  den  1 3de  Oktober  et  Forslag  til 
Beslutning,  hvorved  skulde  udtales,  at  Regeringen  savnede 
Beføjelse  til  at  opretholde  Indførselsforbudet.  Med  Chri- 
stopher Hage  som  Ordfører  forhandledes  Forslaget  den 
17de  Oktober;  et  Ændringsforslag,  som  gik  ud  paa,  at  Mi- 
nisteren kun  skulde  opfordres  til  at  hæve  Forbudet  snarest 
muligt,  blev  forkastet  med  76  Stemmer  mod  17  (af  Højre), 
hvorefter  Hovedforslaget  vedtoges  med  74  mod  10  (9  stemte 
ikke).  Alligevel  blev  Indførselsforbudet  forst  hævet  den 
Ilte  December. 

Efterhaanden  som  Rigsdagssamlingen  skred  frem,  for- 
mindskedes Udsigterne  til  Samarbejde,  i  det  saa  vel  i 
Venstre  som  i  Højre  Tyngdepunkterne  fjærnede  sig  mer  og 
mer  fra  hinanden.  I  Venstre  forberedtes  Sagerne  af  »de- 
legerede« Mænd  fra  de  forskjellige  Grupper,  blandt  hvilke 
den  radikale  fik  størst   Indflydelse.     I  Højre  sammenslut- 


12  De  vigtigste  Begivenheder  i  Aaret  1882. 

tedes  de  to  Grupper,  hvori  Landsthingets  Højre  hidtil  havde 
været  delt,  til  et  eneste  Parti,  i  hvilket  yderste  Hejre  fik 
Overvægten.  Anledniugen  hertil  maa  føres  tilbage  til  den 
politiske  Bevægelse  i  Kjøbenhavn  under  Landsthingsvalgene 
i  September  eller  vel  endnu  længer,  nemlig  til  den  6te 
Oktober  1881,  da  der  stiftedes  en  saakaldet  »Hejres 
Arbejder-  og  Vælgerforening«,  hvilken  dog  først 
under  de  nævnte  Valg  kom  til  at  spille  en  mere  frem- 
trædende Rolle.  Den  havde  sat  sig  tilPormaal:  »lige  over 
for  Fordringen  om  Folkethingsparlamentarismen«  at  hævde 
»Kongens  ved  Grundloven  hjemlede  Retsstilling  og  begge 
Things  forfatningsmæssige  Ligeberettigelse«.  Da  denne 
Forening  i  Slutningen  af  November  1882  gjennem  Opraab 
i  Bladene  søgte  at  naa  større  Udbredelse  i  Hovedstaden, 
støttedes  den  af  de  ledende  Politikere  i  det  kjøbenhavnske 
Højre  i  og  uden  for  Rigsdagen,  og  dens  Organisation  blev 
anbefalet  som  Forbillede,  da  der  fra  Rigsdagens  forenede 
Højre  den  28de  December  udgik  en  Fællesudtalelse 
»til  Meningsfæller«  i  hele  Danmark  med  Opfordring  til  at 
slutte  sig  sammen  og  organisere  sig  i  lignende  Foreninger. 
Denne  Fællesudtalelse  var  undertegnet  af  alle  Landsthingets 
Højremedlemmer  undtagen  Ministrene,  Formanden,  Andræ, 
Broberg,  Fischer,  Krieger  og  Ussing,  og  af  alle  Folke- 
thingets  Højremedlemmer  (ogsaa  af  Klein),  kun  ikke  af 
C.  Hage,  Palbe-Hansen  og  Monrad,  der  vel  næppe  heller 
fuldstændig  kunde  medregnes  til  Højre.  Om  de  nævnte 
Højremedlemmer  af  Landsthinget  maa  man  derimod  antage, 
at  de  kun  af  personlige  Grunde  ikke  vilde  underskrive, 
medens  de  om  Hovedgrundsætningerne  vare  enige  med  de 
øvrige. 

Denne  Uddybning  af  Kløften  mellem  Venstre  og  Højre 
blandt  de  egentlige  Politikere  gav  sig  ogsaa  til  Kjende  paa 
andre  Omraader.  Saaledes  udskilte  sig  i  Foraaret  fra  den 
ældre  »Studenterforening«  de  i  politisk  eller  litterær  Hen- 
seende til  venstre  Side  hældende  Elementer  i  en  egen  For- 

ening  »Studentersamfundet«.  Fra  dette  udgik  i  Aarets 
Slutning  en  Bevægelse,  hvorved  Studenterne  kom  i  nærmere 
Forbindelse  med  Arbejderne,  i  det  der  den  21de  December 
stiftedes  en  særlig  Forening  for  »Studentersamfundets  Af- 
tenundervisning for  Arbejdere«,  Ogsaa  blandt  K un stuerne 
skilte  Tilhængerne  af  en  nyere  Retning  sig  skarpere  end 
før  fra  de  hidtil  ledende  ældre,  og  den  kongelige  Resolution 
af  81te  December  om  Kunstakademiets  indre  Ordning  til- 
fredsstillede dem  ikke. 

Af  danske,  døde  i  Aaret  1882  kunne  nævnes:  Ge- 
neral Paul  Ulrich  Scharffenberg,  t  28de  Januar;  Malerne 
Kaptejn  Haus  Jørgen  Hammer,  f  samme  Dag,  Christian 
Andreas  Schleisner,  f  13de  Juli,  og  Knud  Frederik  Vilhelm 
Hannibal  Melbye,  f  6te  Oktober;  Professorerne  Caspar 
Peter  F^aludan-Miiller,  f  1ste  Juni,  Christian  Hermansen, 
t  19de  Oktober,  Johannes  Theodor  Reinhardt,  f  22de  No- 
vember, og  Frederik  Eginhard  Amadeus  Schiern,  f  16de 
December;  Pastor  Frederik  Engelhardt  Boisen,  f  17de  Sep- 
tember, og  Skuespiller  Adolf  Marius  Rosenkilde,  f  Ude 
Oktober. 

Island  har  været  haardt  hjemsøgt  i  Aaret  1882. 
Uheldige  Vejrforhold  om  Vinteren  og  Foraaret,  heftige 
Storme  og  store  Ismasser  langs  Nord-  og  Østkysten  vir- 
kede saa  ødelæggende,  at  Høhøsten  i  de  fleste  Dele  af 
Landet  aldeles  mislykkedes,  og  Faarene  i  Tusendvis  om- 
kom af  Sult  og  Kulde,  saa  at  Befolkningen  truedes  med 
den  største  Ned.  For  at  raade  Bod  herpaa,  foretoges  der 
store  Pengeindsamlinger  i  Danmark,  hvor  Høstudsigterne 
vare  meget  lovende,  og  fra  England  og  Norge  indkom  der 
ogsaa  betydelige  Gaver.  Althinget  var  ikke  samlet 
1882;  men  af  den  forrige  Samlings  rige  Udbytte  vare  en 
Del  vedtagne  Love  endnu  ikke  stadfæstede  ved  Aarets  Be- 
gyndelse. Den  13de  Januar  stadfæstedes  Vexellovene, 
saa  at  den  samme  Lovgivning  1  denne  Henseende  kom  til 
at  gjælde  for  Island  som  for  det  øvrige  Norden.    Den  17de 

Marts  udkom  tre  Love:  om  Markeskjel,  hvilke  det  paa- 
lagdes  enhver  Jordejer  at  vedligeholde,  om  Fredning  af 
Fugle  og  Rensdyr,  samt  om  Forbud  mod  Indførsel 
af  Kreaturer  fra  Udlandet,  fra  hvilket  Forbud  dog  Lands- 
høvdingen  efter  Samraad  med  en  Dyrlæge  kan  bevilge 
Undtagelse.  Ved  Lov  af  12te  Maj  blev  Sognebaands- 
løsning  indført  paa  Island,  og  samme  Dag  udkom  en  Lov 
om  Tilsyn  med  Kirker  og  Bestyrelsen  af  deres  Formue, 
samt  en  Tillægslov  til  Loven  af  27de  Februar  1880  om 
Bestyrelsen  af  Menighedsanliggender  og  Oprettelsen 
af  Menighedsudvalg.  Af  flere  mindre  Love,  som  stad- 
fæstedes i  Aarets  Løb,  er  der  dog  ingen,  som  paa  Grund 
af  sin  principielle  Betydning  har  vakt  større  Opsigt,  ogsaa 
langt  uden  for  Island,  end  Loven  af  12te  Maj  om  Kvin- 
ders Valgret,  i  Følge  hvilken  »Enker  og  andre  ugifte 
Kvinder,  som  forestaa  en  Husstand  eller  paa  en  eller  anden 
Maade  indtage  en  selvstændig  Stilling,  ere  valgberettigede 
ved  Valgene  til  Repsforstan d erskab ,  Sysselforstanderskab, 
Byraad  og  paa  Menighedsmøder,  saafremt  de  have  fyldt  25 
Aar  og  for  øvrigt  fyldestgjøre  alle  lovbestemte  Betingelser 
for  Udøvelsen  af  de  omhandlede  Rettigheder«.  Forslaget 
var  stillet  af  en  enkelt  Althingsmand,  og  Thingets  nederste 
Afdeling  vedtog  med  stor  Stemmeflerhed,  at  Kvinden  ogsaa 
skulde  være  valgbar;  men  dette  blev  forkastet  af  øverste 
Afdeling.  Ved  denne  Lov  er  den  islandske  Kvinde  kommen 
forud  for  sine  Søstre  i  det  øvrige  Norden;  kun  i  England 
og  Skotland  er  man  kommen  lige  saa  vidt,  ja  paa  Øen 
Man  har  Kvinden   1881  endog  faaet  politisk  Stemmeret. 

Af  de  vestindiske  Øer  kunde  St.  Croix  glæde  sig 
ved  en  usædvanlig  god  Sukkerhøst  og  fik  derved  Udsigt  til 
at  forvinde  sine  tidligere  Uheld,  medens  der  fra  St.  Tho- 
mas klages  over  vedvarende  Tilbagegang. 

2. 

Norges  Storthing  var  sammenkaldt  til  en  over- 
ordeatlig  Samling  til  den  Ifide  Januar  1882.  Anled- 
ningen dertil  var,  at  Handels-  og  Søfartstraktaterne  af  14de 
Februar  1865  mellem  Sverige-Norge  og  Frankrig  vare  op- 
sagte fra  fransk  Side  og  kun  forlængede  til  den  8de  Fe- 
bruar 1882,  hvorfor  den  norske  Regering  ikke  mente  at 
kunne  afvente  Storthingets  ordentlige  Samlingstid  i  Fe- 
bruar, inden  den  gav  Thinget  Lejlighed  til  at  udtale  sig 
om  Afsluttelsen  af  en  ny  Handels-  og  Sefartstrak- 
tat  med  Frankrig.  Godkjendelsen  af  en  saadan  opsatte 
Storthinget  dog  til  den  ordentlige  Samling,  og  den  12te 
Maj  blev  der  i  Paris  udvexlet  Ratifikationer  af  denne,  der 
skal  gjælde  til  den  1ste  Februar  1892. 

Medens  det  overordentlige  Storthing  var  samlet,  fore- 
gik et  enkelt  Ministerskifte,  i  det  Chefen  for  Kirke- 
og  Undervisningsdepartementet,  Statsraad  Dr.  theol.  R.  T. 
Nissen,  døde  den  19de  Januar,  og  Expeditionschef  N.  C. 
E.  Hertzberg  traadte  i  hans  Sted. 

Den  31te  Januar  sluttedes  det  overordentlige,  og  Dagen 
efter,  den  1ste  Februar,  aabnedes  det  ordentlige  Stor- 
thing. I  Trontalen  omtaltes,  at  Kronprinsen  i  afvigte 
Hest  havde  hjemført  til  de  forenede  Riger  den  af  ham  ud- 
kaarede  Brud.  Saa  vel  det  nygifte  Par  som  Kongen  og 
Dronningen  kom  fra  Stockholm  til  Kristiania  en  halv  Snes 
Dage  efter,  at  det  ordentlige  Storthing  aabnedes.  Efter  to 
bevægede  Møder  for  lukkede  Døre,  under  hvilke  ingenlunde 
de  velvilligste  Stemninger  mod  Kongemagten  kom  til  Orde, 
vedtoges  den  Ilte  Februar  med  8.^  Stemmer  mod  2.5  et  af 
Johan  Sverdrup  stillet  Forslag,  hvorved  Storthinget  beslut- 
tede ved  en  Deputation  at  indgaa  til  Kongen  med  en 
Adresse,  hvori  det  bl.  a.  frembar  sine  og  Folkets  Lykønsk- 
ninger i  Anlednång  af  Kronprinsens  Formæling.  Selve 
Adressen,   hvortil  Præsidenten,  Rektor  Steen,    havde  gjort 

Udkastet,  vedtoges  derefter  med  87  mod  21  Stemmer. 
Storthingsdeputationen  havde  Foretræde  for  Kongen  den 
13de  Febr.  og  modtog  et  Svar,  hvori  det  bl.  a.  hed:  »Den  Kjær- 
lighed  til  Konge  og  Kongehus,  som  Storthinget  i  Folkets 
Navn  bevidner  mig  og  mine,  finder  hos  os  det  oprigtigste 
Gjensvar.«  Officielt  fremkom  saaledes  intet  af  den  Mis- 
stemning, den  politiske  Strid  havde  affødt;  men  Storthings- 
forhandlingerne  for  lukkede  Døre  bleve  senere  trykte,  steno- 
grafisk gjengivne,  i  det  kun  3  Medlemmer  af  yderste  Højre 
stemte  mod  deres  Offentliggj øreise.  Ogsaa  i  Anledning  af 
Kongeparrets  Sølvbryllup  den  6te  Juni  sendte  Stor- 
thinget en  Adresse  og  modtog  et  Svar,  der  kun  vidnede 
om  det  bedste  Forhold;  men  i  samme  Møde,  hvori  Kon- 
gens Svar  modtoges  (den  12te  Juni),  forkastede  Thinget 
dog  Forslaget  om  at  forhøje  Kronprinsens  Apanage 
fra  30,000  til  80,000  Kroner  aarlig  og  fastholdt  saaledes 
sin  Stilling  fra  det  foregaaende  Aar. 

Uagtet  den  langvarige  Kamp  imellem  Storthiug  og 
Regering  i  Anledning  af  Spørgsmaalet  om  Statsraadernes 
Adgang  til  Thinget  og  den  kongelige  Vetoret,  en  Kamp, 
der  efterhaanden  var  bleven  til  en  Styrkeprøve  mellem 
Polkemagt  og  Kongemagt,  fortsattes  med  forøget  Heftig- 
hed i  denne  Samling,  fik  Storthinget  dog  udøvet  en  lov- 
givende Virksomhed  af  indgribende  Betydning.  Den  første 
større  Frugt  af  dette  Arbejde  var  Loven  af  13de  Marts 
1882  om  Udskiftning  ra.  m.,  ved  hvis  Ikrafttræden  den 
1ste  Januar  1883  den  tidligere  Lovgivning  om  Jords  og 
Skovs  Udskiftning  af  Fællesskab  er  ophævet.  Den  13de 
April  og  15de  s.  M.  udkom  to  vigtige  Love,  den  ene  om 
Landkommunernes,  den  anden  om  Bykommunernes 
Skattevæsen,  inden  hvis  Ramme  alle  tidligere  Bestem- 
melser, som  ikke  hævedes,  have  faaet  Plads.  El  væsent- 
ligt Forarbejde  var  ydet  af  den  parlamentariske  Skattekom- 
mission, som  Storthinget  havde  nedsat  den  6te  Juni  1877. 
Ved  disse  Love  blev  et  gammelt  Stridsspørgsmaal  mellem 

By  og  Land  bragt  ud  af  Verden,  og  et  nyt  retfærdigere 
Grundlag  for  Kommunernes  Økonomi  lovfæstet.  Et  længe 
følt  Savn  blev  afhjulpet  ved  Lov  af  20de  Maj  om  Foran- 
staltninger i  Anledning  af  ondartede  og  smitsomme  Syg- 
domme blandt  Husdyrene,  og  samme  Dag  udkom  den 
saakaldte  »Rævelov«,  et  Tillæg  til  Lov  af  29de  Maj  1879 
om  Udryddelse  af  Rovdyr,  desuden  Lov  om  Fred- 
ning af  Hjorte,  som  herefter  kun  maa  fældes  fra  den 
15de  September  til  den  31te  Oktober  og  alene  af  Grundens 
Ejer,  og  endelig  Lov  om  Ansvar  for  Skade  paa  Bofæ 
ved  Hund,  hvilken  Skade  skal  erstattes  af  Ejeren,  der  i 
Gjentagelsestilfælde  desuden  kan  idemnies  Beder. 

Paa  det  kirkelige  Omraade  blev  Gejstlighedens  Med- 
virken ved  Bispeembeders  Besættelse  ordnet  ved  Lov 
af  15de  Juni  saaledes,  at  Regeringen  faar  at  vælge  mellem 
3  Mænd,  som  indstilles  gjennem  Stemmegivning  af  Stiftets 
samtlige  i  selvstændigt  Embede  værende  gejstlige.  Prov- 
sterne i  de  øvrige  Stifter  og  Universitetets  theologiske 
Professorer,  Den  saakaldte  »Præstegaardslov«  af  19de 
Juni  har  til  Titel:  Lov  om  Salg  af  det  overflødige 
afEmbedsgaarde,  da  den  ogsaa  handler  om  civile  og 
militære.  Præst egaardene  spille  dog  Hovedrollen;  disses 
Størrelse  indskrænkes,  saa  at  der  kan  fødes  3  til  5  Heste 
m.  m.,  samt  avles  det  fornødne  til  Brug  i  Husholdningen. 
Sidstnævnte  Lov  blev  sat  igjennem  ved  Hjælp  af  Grund- 
lovens §  79 :  Kongen  stadfæstede  den  først,  da  den  var 
bleven  uforandret  vedtagen  af  tre  ordentlige  Storthing, 
sammensatte  efter  tre  forskjellige  Valg. 

Paa  Undervisningsvæsenets  Omraade  kan  nævnes  Lov 
af  15de  Juni  om  Kvinders  Adgang  til  at  underkaste 
sig  Examen  artium  og  philosophicum.  Lov  af  20de  Juni 
»om  Forlagsregister  og  om  Afgivelse  af  Tryksager  til  Uni- 
versitetsbibliotheket«  bestemte  bl.  a.,  at  der  fra  1ste  Ja- 
nuar 1883  skal  afgives  et  Exemplar  af  alt  paa  norsk  Forlag 
udkommende   til  Universitetsbibliotheket,   dog   med 

■Ret  til  Godtgjørelse,  naar  Bogladeprisen  overstiger  10  Kr. 
En  Lov  af  19de  Juni  bestemmer,  at  der  fra  1ste  Januar 
1883  skal  udgives  en  offentlig  Ku  ndgj  øreise  s  tid  ende 
som  gratis  Følgeblad  til  Lovtidenden. 

Ved  Lov  af  15de  Juni  om  Udskibningsret  for- 
beholdes denne  Ret  Norges  Indbyggere,  og  ved  Lov  af 
samme  Dag  om  Bankvæsenet  vedtoges  det  bL  a.,  at 
den  ved  Lov  af  18de  September  1H51  oprettede  Hypothek- 
banks  Laanekontorer  skulle  forestaas  af  en  Bestyrelse,  hvis 
to  Medlemmer  vælges  af  Storthinget,  medens  det  tredje 
beskikkes  af  Kongen.  Desuden  udkom  adskillige  mindre 
betydelige  Love  til  bedre  Kontrol  med  Salget  af  berusende 
Drikke,  Lettelse  af  Fiskeriet  o.  s.  v. 

Derimod  strandede  for  syvende  Gang  det  store  Rege- 
ringsforslag  om  Formueforholdet  mellem  Ægte- 
fæller; men  Sagen  fik  en  saa  indgaaende  Behandling,  at 
derved  egentlig  et  nyt  Grundlag  blev  sat  i  Steden  for 
Regeringens,  hvorefter  Storthinget  den  19de  Juni  med  71 
mod  22  Stemmer  besluttede  at  henvise  denne  vigtige  Sag 
til  Kommunebestyrelsernes  Erklæringer.  I  det  hele  havde 
Regeringens  Forslag  vanskeligere  ved  at  vinde  Tilslutning 
i  Storthinget  end  dettes  egne  eller  ved  det  private  Ini- 
tiativ tilvejebragte.  For  saa  vidt  Regeringsforslagene  gik 
igjennem,  var  det  ofte  i  en  omarbejdet  Skikkelse,  elier  de 
vare  saaledes  ændrede,  at  de  bare  Storthingets  Præg.  Saa- 
ledes  blev  det  den  17de  Juni  med  59  mod  51  Stemmer 
vedtaget  at  give  Regeringsforslaget  om  en  Central- 
styrelse for  Jærn banerne  den  Tilføjelse,  at  Styrelsen 
skulde  tiltrædes  af  to  af  Storthinget  valgte  Medlemmer,  — 
en  Beslutning,  hvoraf  senere  nyt  Tvistefrø  mellem  Rege- 
ring og  Storthing  fremspirede,  i  det  nemlig  denne  Be- 
stemmelse undtoges  fra  den  kongelige  Stadfæstelse,  uagtet 
Grundloven  ikke  kjender  en  delvis  Stadfæstelse.  I  øvrigt 
var  den  nye  Organisation   af  Norges  Jærnbanevæsen  et  be- 

tydeligt  Fremskridt,  af  hvis  Gjennemførelse  Johan  Sverdrup 
især  havde  Fortjeneste. 

En  anden  Anledning  til  Klage  over  Regeringen  iik 
man,  da  der  ved  kongelig  Resolution  af  21de  Juni  blev 
nægtet  Sanktion  paa  Storthingets  Beslutning  af  Ude  s. 
M.  om  Bevilling  til  Folkevæbuingssamlagene  og  Central- 
foreningen for  Udbredelsen  af  Legemsøvelser  og  Vaaben- 
brug.  Et  nyt  Tvistefrø  opstod  endelig  af  Storthingets 
Beslutning  af  15de  Maj  om  at  nedsætte  en  Jury  kom- 
mission. I  1881  havde  Johan  Sverdrup  i  Forening  med 
45  andre  Storthingsmænd  fremsat  et  Lovforslag  om  Retter- 
gangsmaaden  i  Straffesager;  det  var  dette  Forslag,  som  nu 
henvistes  til  Drøftelse  af  en  Jurykommission  paa  7  Med- 
lemmer, som  skulde  arbejde  imellem  Samlingerne  og  af- 
give Indstilling  til  et  følgende  Thing.  Ved  kongelig  Reso- 
lution af  16de  September  bestemtes,  at  Storthingets  Be- 
slutning om  denne  parlamentariske  Kommissions  Nedsæt- 
telse ikke  bifaldes;  men  den  traadte  desuagtet  sammen  i 
Kristiania  den  23de  Oktober  og  holdt  uafbrudt  Møder  ind- 
til den  12te  December. 

Baggrunden  for  Kampen  imellem  Storthing  og  Rege- 
ring dannede  ogsaa  i  Samlingen  1882  Vetosporgsmaalet, 
hvorom  Storthinget  havde  tilkjendegivet  sin  Mening  ved 
Beslutningen  af  9de  Juni  1880.  Dette  maa  man  fastholde 
for  at  forstaa,  hvorledes  dette  Storthing,  det  sidste  inden 
nye  almindelige  Valg,  blev  afsluttet  meget  brat.  den  21de 
Juni.  Tiden  for  Samlingens  Slutning  plejer  at  aftales 
mellem  Regeringen  og  Thinget,  uagtet  Kongen  har  den 
formelle  Ret  til  at  slutte  det  efter  to  Maaneders  Sam- 
væren. Den  19de  Juni  ved  Middagstid  kom  Kongen  til 
Kristiania.  Vedkommende  Minister  havde  om  Formiddagen 
skriftlig  forespurgt,  hvilken  Tid  der  var  Storthinget  be- 
lejlig til  at  afslutte  sit  Arbejde.  Præsidentan  svarede,  at 
flere  vigtige  vSager  kun  ventede  paa  den  sidste  Behandling, 
men  at  han  i  Øjeblikket  ikke  kunde  angive  Tiden  bestemt. 

(2a*) 

Da  Vicepræsidenten,  Rektor  Steen,  senere  mødte  paa  Slottet 
for  at  hilse  paa  Kongen,  sagde  Statsminister  Selmer  lejlig- 
hedsvis til  ham,  at  det  ogsaa  var  tids  nok,  naar  Regeringen 
inden  Kl.  12  næste  Dag  fik  Storthingets  endelige  Svar. 
Imidlertid  besluttedes  i  et  umiddelbart  derefter  afholdt 
Statsraad,  at  Storthinget  skulde  »opløses«  (d,  e.  sluttes) 
den  21de  Juni  Kl.  3,  hvilket  strax  blev  det  meddelt.  Paa 
Grund  af  denne  usædvanlige  Adfærd  fra  Regeringens  Side 
besluttede  Storthinget  den  20de  Juni  i  et  Møde  for  lukkede 
Døre  med  60  imod  48  Stemmer  ikke,  som  sædvanlig,  at 
hilse  paa  Kongen  ved  en  Deputation,  naar  Storthinget  var 
opløst. 

Den  21de  Juni  Kl.  3  mødte  Kongen  med  stort  Følge 
—  Hofkavallerer,  den  norske  Regerings  Medlemmer,  Høje- 
steret og  flere  Myndigheder  —  i  Storthinget,  hvor  han 
satte  sig  paa  Tronen,  Uden  at  rejse  sig  oplæste  han  den 
Tale,  som  senere  blev  spredt  over  hele  Norge  i  mange 
Tusende  Exemplarer  og  blev  et  Slags  Valgprogram  for 
Regeringens  Tilhængere.  Som  Følge  deraf  blev  denne  af 
Statsminister  Selmer  medunderskrevne  Trontale  angreben 
af  Oppositionen.  De  Udtryk,  som  særlig  havde  ægget 
denne,  vare  følgende:  »Med  alvorlig  Bekymring  har  jeg 
maattet  erfare,  at  Storthinget  vil  gjøre  gj  æld  ende,  at  det 
uden  Kongens  Samtykke  kan  forandre  Grundloven.  Min 
Overbevisning  om  det  uberettigede  i  denne  Paastand  er 
urokkelig.  Kun  Konge  og  Storthing  i  Forening  have  Magt 
til  at  forandre  Grundloven«.  Saaledes  tog  Kongen  bestemt 
Stilling  i  Vetospørgsmaalet,  Spørgsmaalet  om,  hvor  vidt 
Storthingsbeslutninger  om  Grundlovsændring  ere  under- 
kastede Regelen  i  §  79  eller  ikke,  at  Kongen  kun  har  et 
udsættende  Veto.  »Kongemagten  har  brændt  sine  Skibe«, 
skrev  Regeringspartiets  Hovedorgan,  »Morgenbladet«,  og  da 
Kongen  Natten  efter  den  21de  Juni  var  rejst  tilbage  fra 
Norges  til  Sveriges  Hovedstad,  begyndte  i  Grunden  allerede 
Valgkampen. 

Selve  Storthingsvalgene  foretoges  imidlertid  først 
i  Tidsrummet  fra  Begyndelsen  af  September  og  vare  slut- 
tede efter  omtrent  fire  Maaneders  Forløb.  Intet  tidligere 
Valg  har  været  fulgt  med  saa  stor  Interesse  og  spændt 
Opmærksomhed  som  det,  hvorved  Storthinget  for  Treaaret 
1883—85  skulde  træde  sammen.  Venstre  haabede  at  blive 
i  større  Flertal  end  tidligere,  Højre  i  talrigere  Mindretal 
end  ved  Valget  af  1879.  Ved  Opgjerelsen  af  Valgets  Ud- 
fald er  det  imidlertid  nødvendigt  at  drage  Skjellet  mellem 
Højre  og  Venstre  rigtig.  Da  »Niendejuni beslutningen«  var 
det  bestemmende  ved  Valget,  maa  til  Venstre  regnes  de 
valgte  Storthingsmænd,  som  ere  for  at  opretholde  Stor- 
thingsbeslutningen  af  9de  Juni  1880,  og  til  Højre  de, 
som  ere  imod  den.  Udfaldet  kan  da  i  Korthed  sammen- 
fattes saaledes  :  Af  Storthingets  114  Medlemmer  paa  det 
forrige  Thing  hørte  73  til  Venstre,  41  til  Højre;  men  efter 
Valget  høre  83  til  Venstre,  31*)  til  Højre;  altsaa  havde 
Venstre  vundet  10  Stemmer.  Deltagelsen  i  Valget  var 
usædvanlig  stor.  Medens  forrige  Gang  kun  48  pCt.  af 
Vælgerne  stemte,  afgaves  der  1882  Stemmer  af  72  pCt. 
»Myrmandsvæsenet«  blev  brugt  i  større  Omfang  end  tid- 
ligere til  at  lave  Vælgere,  og  det  af  begge  Partier.  For- 
uden det  fordærvelige  i  Myrmandsvæsenet  følte  man  under 
dette  Valg  ogsaa  Ulemperne  ved  det  middelbare  Valg,  i 
det  Urvælgerne  vælge  Valgmænd,  som  atter  vælge  Stor- 
thingsmændene;  som  en  Følge  heraf  kom  i  et  enkelt  Amt 
Repræsentanterne  til  at  tilhøre  det  Parti,  som  var  i  Mindre- 
tal blandt  Urvælgerne.  Endelig  føltes  det  af  mange  som 
en  Uretfærdighed,  at  Mindretallet  i  en  Valgkreds,  hvor 
stort  det  end  er,   ingen  Repræsentanter   faar,   —   en  Uret- 


*)  Over  Halvdelen  af  disse  31  repræsentere  Hovedstaden,  de 
andre  rundt  omkring  Kristianialjorden  liggende  Byer  og 
deres  Omegn. 

færdighed,  hvorpaa  der  kunde  raades  Bod  ved  Indførelse 
af  Forholdstalsvalg. 

Af  andre  Begivenheder  af  Betydning  skal  kun  nævnes, 
at  den  22de  Juli  aabnedes  Jæmtlaudsbanen,  hvorved 
en  sammenhængende  Jærnvejsforbindelse  mellem  Trondhjem 
ved  Vesterhavet  og  Sundsvall  ved  den  bottniske  Bugt  var 
tilvejebragt,  og  saaledes  et  nyt  Led  knyttet  imellem  Broder- 
rigerne. I  selve  Norge  bleve  den  24de  November  to  nye 
Banestrækninger  aabnede:  den  80  Kilometer  lange  Jærnvej 
gjennem  Smaalenenes  indre  Bygder  og  den  46  Kilometer 
lange  Strækning  mellem  Laurvig  og  Skien.  Det  me- 
triske Systems  fuldstændige  Indførelse  i  Norge  fandt 
Sted  den  1ste  Juli. 

Af  Nordmænd,  d  e  d  e  i  1 882,  kunne  nævnes :  Forfatteren, 
Biskop  Jørgen  Moe,  f  den  27de  Marts,  forhenværende 
Professor  i  Sanskrit,  Christopher  Andreas  Holmboe,  f  den 
2den  April,  og  Højesteretsassessor  Otto  Løvenskjold,  f  den 
4de  Avgust. 


3. 

Sveriges  Rigsdag  var  samlet  fra  den  16de  Januar 
til  den  22de  Maj.  1882.  Det  var  nærmest  en  »Organisa- 
tionsrigsdag«  med  'et  nyvalgt  andet  Kammer  og  et  ved 
Udfyldingsvalg  delvis  fornyet  første  Kammer.  Ministeriet 
Posse  var  snarere  svækket  end  styrket  ved  Valgene;  thi 
vel  var  »Landmandspartiet«,  som  stod  det  nærmest,  blevet 
noget  forøget;  men  paa  den  anden  Side  vare  mange  af 
Ministeriets  varmeste  Tilhængere,  de  større  Landejendoms- 
besiddere, afløste  af  mindre,  der  havde  mere  demokratiske 
Meninger.  Paa  nogen  Prøve  blev  Ministeriet  dog  ikke  sat 
i  denne  Samling,  da  de  store  Reformspørgsmaal  (Forsvars- 
og  Grundskattereformen)  endnu  ikke  vare  tilstrækkelig  for- 
beredte. Dette  beklagedes  i  Trontalen  ved  Rigsdagens 
Aabning  den  19de  Januar ;  men  tillige  udtaltes  Haabet  om, 

at  de  til  Forberedelsen  nedsatte  Komitéer  maatte  gjøre  den 
tidligere  udførlige  Behandling  af  Sporgsmaalene  frugt- 
bringende for  deres  endelige  Løsning.  Først  og  fremmest 
henledede  Trontalen  dog  Opmærksomheden  paa,  at  Sverige 
og  Norge  havde  faaet  en  Kronprinsesse,  dernæst  paa  det 
venskabelige  Forhold  til  andre  Magter,  paa  Underhand- 
lingerne om  en  ny  Handels-  og  Søfartstraktat  med  Frankrig 
(et  Spurgsmaal,  der  for  Sverige  førte  til  samme  Løsning 
som  for  Norge,  hvorom  oven  for),  og  endelig  paa  de  vig- 
tigste Reformforslag,  som  agtedes  fremsatte  for  Rigsdagen: 
Om  en  Overflyttelse  af  Statsjærnvejs-Bygningsvæsenet  til 
»Vej-  og  Vandbygningsstyrelsen« ,  om  Ordningen  af  en 
Domænestyrelse,  om  en  Forbedring  af  Lærerlønningerne  ved 
de  lærde  Skoler  og  om  en  Forstærkning  af  Statskassens 
Grundfond.  Der  var  saaledes  ikke  Tale  om  store  Spørgs- 
maal,  som  kunde  sætte  Sindene  i  Bevægelse. 

Af  tre  hvilende  Forslag  til  Grundlovsændringer, 
som  bleve  godkj endte  af  Rigsdagen  og  senere  stadfæstede 
af  Kongen,  har  kun  det  ene  nogen  Interesse,  i  det  det 
tilsigter  at  formindske  det  Lotteriuvæsen,  som  Sveriges 
Rigsdag  længe  har  søgt  at  bekæmpe  Trykkefrihedsforord- 
ningen,  som  i  Sverige  er  Grundlov,  har  nemlig  faaet  den 
Tilføjelse,  at  Kundgjørelser  om  Indbydelse  til  at  deltage 
saa  vel  i  et  ikke  tilladt  indenlandsk  Lotteri  som  i  ethvert 
udenlandsk  medfører  Straf  af  Bøder  til  samme  Beløb  som 
for  at  vildlede  Almenheden  ved  løgnagtige  Meddelelser  og 
forvanskede  Fremstillinger.  Som  Frugter  af  Rigsdagens 
egentlige  Lovgivning  kunne  følgende  nævnes:  En  Lev- 
ning af  Adelens  lidet  tidssvarende  Privilegier  af  Ibde  Ok- 
tober 1723  tilintetgjordes  ved  Forordning  af  17de  Marts 
1882,  hvorved  adelig  Mø  ligestilles  med  uadelig  med  Hen- 
syn til  den  saakaldte  »giftsmannarått«,  saa  at  herefter 
heller  ingen  adelig  Mø  behøver  Slægtninges  Samtykke  til 
at  gifte  sig,  naar  hun  er  myndig.  I  Rettergangslov- 
givn ingen   skete  Forbedringer  ved    Forordningen    af  6te 

Oktober  om  Beder  for  indstævntes  Udeblivelse  fra  Under- 
ret, hvorved  Langsomheden  i  Kettergangen  søges  mod- 
arbejdet, og  ved  Forordning  af  17de  Marts,  hvorved  den, 
som  vil  paaanke  en  Hofretsdom,  herefter  skal  fritages  for 
at  holdes  i  Fængsel,  hvilket  han  hidtil  skulde  i  visse  Til- 
fælde, —  en  Bestemmelse,  der  hæver  en  barbarisk  Levning 
fra  ældre  Retspleje.  Ved  Forordningerne  af  23de  Juni 
blev  der  truffet  Foranstaltninger  til  at  forebygge  over- 
dreven Skovhugst  i  Nord-  og  Vesterbotn  Lens  Ungskove 
og  til  at  bringe  dem  ind  under  en  ordnet  Skovdrift,  — 
Lovbestemmelser  af  stor  økonomisk  Vigtighed. 

I  Forbindelse  med  Afslutningen  af  den  franske  Han- 
delstraktat  foretog  Rigsdagen  et  Gjennemsyn  af  Told- 
loven; den  saakaldte  »ny  tulltaxa«  udkom  den  12te  Maj 
og  traadte  i  Kraft  samtidig  med  den  ny  Handelstraktat, 
nemlig  den  16de  Maj.*)  Foruden  Toldfrihed  for  Livs- 
fornødenheder,  Raastoffer  og  Arbejdsredskaber  er  et  blandet 
System  af  Finans-  og  moderate  Beskyttelses-Toldsatser  det 
mest  karakteristiske  ved  den  ny  Toldlov,  som  derfor  heller 
ikke  betegner  noget  Systemskifte.  Under  Behandlingen  i 
Rigsdagen  høstedes  der  ikke  Lavrbær  af  Beskyttelses- 
mændene,  uagtet  de  støttedes  bl.  a.  af  det  store  stock- 
holmske Dagblad  »Nya  Dagl.  Allehanda« :  lige  saa  lidt  som 
det  havde  lykkedes  dem  at  faa  den  franske  Traktat  for- 
kastet, lige  saa  lidt  mægtede  de  at  hindre  Ophævelsen  af 
de  1880  indførte  saakaldte  »Registreringsafgifter«  paa 
nogle    af    Landbrugets    Frembringelser:    Bønner,    Gryn    og 


*)  Det  fortjener  at  bemærkes,  at  Traktaterne  baade  for  Sveriges 
og  Norges  Vedkommende  indeholde  en  Tillægsartikel  om,  at 
indtil  særlig  Konventions  Afslutning  mellem  Frankrig  og 
Sverige-Norge  de  respektive  Rigers  Undersaatter  skulle  nyde 
gjensidig  samme  Behandling  som  hvert  Riges  egne  med 
Hensyn  til  den  litterære,  artistiske  og  industrielle  Ejen- 
domsret. 

Hvedemel,  der  saaledes  atter  bleve  toldfri.  Majstolden,  der 
1880  var  bleven  det  samme  som  et  Indførselsforbud,  blev 
ligeledes  hævet,  hvorved  der  tilvejebragtes  en  vigtig  Be- 
tingelse for  Frembringelse  af  Kreaturgedning  i  større  Om- 
fang. Tolden  paa  Oljer  blev  nedsat,  for  saa  vidt  som  de 
ej  vare  eller  bleve  toldfri.  Beskyttelsesmændene  sejrede 
kun  paa  et  Par  ubetydelige  Punkter:  malet  Kridt  og  visse 
Slags  Papir.  Paa  Grund  af  dette  grundige  Gjennemsyn  af 
Toldlovgivningen  antages  det,  at  Sveriges  Næringsgrene 
have  faaet  Udsigt  til  en  rolig  Udvikling  i  en  længere 
Fremtid. 

Den  1 6de  Juni  udkom  en  ny  Lov  om  Beskatning  af 
Roesukker,  og  den  2den  Juni  ordnedes  Brændevins- 
næringen  ved  en  udførlig  Lov,  der  til  Dels  var  udarbejdet 
paa  Grundlag  af  en  1877  nedsat  Kommission.  Afgiften 
blev  derved  bestemt  til  40  Øre  pr.  Liter,  hvilket  er  en 
Forhøjelse  af  omtrent  5  pCt  Til  Forvaltning  af  Sta- 
tens Jorder  og  Skove  blev  der  ved  Rigsdagens  Beslut- 
ning indrettet  en  Domænestyrelse  i  Hovedstaden  og  en 
dertil  knyttet  Lokalforvaltning,  hvorved  disse  Administra- 
tionsgrene  bleve  sammendragne.  End  videre  blev  det  ved 
Rigsdagens  Saratykke  til  et  Regeringsforslag  muligt  den 
17de  November  at  udfærdige  en  ny  Instrux  for  »Vej-  og 
Vandbygningsstyrelsen«,  paa  hvis  siden  1841  mid- 
lertidige Tilstand  der  saaledes  blev  gjort  en  Ende;  derhos 
forordnedes,  at  denne  Styrelse  indtil  videre  skal  overtage 
Tilsynet  med  Jærnvejsbygning.  Endelig  gjennemfertes  den 
længe  ventede  Forhøjelse  af  Lærerlønningerne  ved  de 
lærde  Skoler  (»elementarlåroverken«)  ved  en  Fællesafstem- 
ning  af  begge  Kamre  med  170  Stemmer  mod  151. 

Forsvarsvæsenet  blev  styrket  ved  en  Bevilling  af 
600,000  Kroner  til  Artillerimateriellets  Forøgelse  samt  ved 
Bevilling  af  første  Bidrag  til  et  nyt  Øvelsesfartøj  til 
Flaaden,  medens  Marineministerens  Forslag  om  et  nyt 
Panserskib,    som   forkastedes    1881,    ikke    blev   gjentaget. 

En  Kække  niiudre  Frugter  af  Rigsdagens  Virksorahed  vilde 
det  blive  for  vidtløftigt  at  opregne.  Den  havde  udført  et 
ikke  ringe  Arbejde,  da  den  sluttedes  den  22de  Maj. 

Ikke  længe  efter,  den  16de  Juni,  afgik  Krigsministeren 
(siden  1880),  Oberst  Taube,  og  efterfulgtes  af  Generalmajor 
Ryding,  som  var  Medlem  af  Landf orsvarskomitéen. 
Denne  Komité,  som  Ministeriet  Posse  havde  nedsat  den 
l9de  Juni  1880,  for  at  den  skulde  udarbejde  et  fuldstæn- 
digt Forslag  til  Landforsvarets  Ordning,  afgav  strax  efter 
sin  Betænkning,  netop  Toaarsdagen  efter  sin  Nedsættelse. 
En  tilsvarende  Betænkning  med  Forslag  til  Søforsvarets 
Ordning  blev  den  10de  Avgust  afgiven  af  den  samtidig 
med  hin  nedsatte  Soforsvarskomité.  Af  andre  Komitéer 
maa  nævnes  den  under  20de  Juni  1879  nedsatte  »Skatte- 
regleringskomité«,  som  afgav  Betænkning  med  Forslag  om 
Skatteforholdene,  og  Postsparekassekomiiéen ,  nedsat  den 
16de  December  1881,  hvis  grundige  Betænkning  har  til 
Forfatter  nærmest   en   enkelt  Mand,   Hjalmar    af  Peterséns. 

Foruden  Stambanen  gjennem  Jæmtland,  der  allerede  er 
omtalt  under  Norge,  aabnedes  i  Aarets  Lob  kun  det  lille 
3  Kilometer  lange  Stykke  Statsjærnvej  fra  Stockholm  til 
Vårtan.  Af  private  Jærnveje  aabnedes  en  fra  H5r  til 
Horby,  en  fra  Cimbrishamn  til  Tomelilla  og  den  tilbage- 
staaende  Del,  Lindefors-Nåssjo,  af  Halmstad-Jonkopings- 
Jærnvejen. 

I  Løbet  af  September  foretoges  en  Del  Omvalg  til 
Rigsdagens  første  Kammer,  i  det  16  af  de  9aarige 
Mandater  vare  udløbne  eller  frasagte,  hvortil  kom  en  ny- 
oprettet Plads  for  Gefleborgs  Len.  Kun  4  af  de  gamle 
Medlemmer  gjenvalgtes,  men  derimod  flere,  som  tidligere 
havde  været  Rigsdagsmænd,  som  den  tidligere  Repræsen- 
tant for  Stockholm  i  andet  Kammer,  Militærhiatorikeren, 
Kaptejn  Julius  Mankell  (i  Kronobergs  Len)  og  Rektor 
F.  W.  Dahl  (i  f]lfsborgs  Len),  en  selvstændig  Karakter, 
som  er  reformvenlig  i  Skolesager,  men  Protektionist  i  Told- 


De  vigtigste  Begivenheder  i  Aaret  1882.  27 

sager.  I  det  hele  mente  man,  at  disse  Omvalg  til  første 
Kammer  maatte  siges  at  være  faldne  ud  i  en  mod  andet 
Kammers  Flertal  forsonlig  Retning. 

Af  større  Meder  afholdtes  i  Sommeren  et  Industri- 
og  Landbrugsmøde  i  Sundsvall,  Endepunktet  for  den  ny 
svensk-norske  Jærnvejsforbindelse,  og  (den  10de — 13de 
Juli)  det  andet  svenske  Arbejdermede  i  Norrkoping,  hvortil 
64  Foreninger  havde  sendt  Repræsentanter.  I  Slutningen 
af  September  indviedes  de  nye  Universitetsbygninger  i 
Lund  med  stor  Højtidelighed.  I  øvrigt  har  Aaret  1882 
udmærket  sig  ved  talrige  Jubelfester.  Blandt  disse 
mærkes  250-Aarsdagen  efter  Gustav  Adolfs  Heltedød  ved 
Liitzen  den  6te  November  1632,  som  højtideligholdtes  over 
næsten  hele  Sverige.  Hundredeaarsjubilæer  fandt  Sted  i 
Anledning  af  Stockholms  »Stora  Teaterns«  Aabning  den 
30te  Oktober  1782  og  Esaias  Tegners  Fødsel  den  13de 
November  s.  A.  Det  svensk-norske  Kongepars  Sølvbryl- 
lupsfest (den  6te  Juni)  er  allerede  omtalt  under  Norge. 

Af  svenske  Mænd,  døde  i  1882,  kunne  nævnes:  Oberst 
Berndt  v.  Schinckel,  Udgiver  af  »Minnen  ur  Sveriges  nyare 
historia«,  t  den  14de  Februar,  Arvid  Gustaf  Faxe,  forhen- 
værende Statsraad,  t  den  2ode  April,  og  Frederik  Otto 
Silverstolpe,  forhenværende  Ekklesiastikminister,  t  den  24de 
November. 


En  for  hele  Norden  fælles  Sølovgivning  er  et  For- 
maal,  som  de  tre  Rigers  Regeringer  søge  at  forberede  i 
Lighed  med,  hvad  der  1873  er  opnaaet  paa  Ment-  og  1880 
paa  Vexel-Lovgivningens  Omraade.  Dertil  nedsatte  Komi- 
téer have  derfor  faaet  det  Hverv  at  træde  sammen  for  at 
udarbejde  saa  vidt  muligt  overensstemmende  Forslag  paa 
Grundlag  af  de  hidtil  gjældende  Sølove,  som  desuden  mere 
eller  mindre   trænge  til   et  grundigt   Gjennemsyn.    —    Af 

fællesnordiske  Møder  holdtes  1882  kun  ét  af  større 
Betydning,  nemlig  den  nordiske  Penitentiærforenings  andet 
Møde,  som  fandt  Sted  i  Kristiania  den  4de — 6te  Juli. 

Den  stærke  politiske  Spænding  mellem  Norges  Konge 
og  dets  Folkerepræsentation  har  naturligvis  vakt  megen 
Opmærksomhed  i  de  to  andre  nordiske  Riger,  især  i  det 
udadtil  med  Norge  forenede  Sverige,  og  der  er  endog  ud- 
kommet Flyveskrifter  af  svenske  Mænd  med  Indlæg  i 
Kampen  i  begge  Retninger,  f.  Ex.  af  Nils  Højer  og  »Mar- 
cellus«. 


Rnsland. 


Grev  Ignatiev,  som  i  Begyndelsen  af  Aaret  1882 
endnu  var  Sjælen  i  den  russiske  Regering,  gjennemførte 
ved  to  Ukaser  af  9de  Januar  nogle  allerede  af  Loris  Me- 
likov  forberedte  Foranstaltninger  til  Bøndernes  bedste.  De 
tidligere  livegne  befandt  sig  siden  Befrielsen  i  to  forskjel- 
lige . Stillinger.  Da  de  ikke  havde  kunnet  betale  deres  for- 
dums Herrer  Prisen  for  den  Jord,  der  nu  skulde  være 
deres  Ejendom,  havde  nogle  af  dem  maattet  paatage  sig 
Byrder  og  Rentebetalinger,  som  vedbleve  at  stille  dem  i  et 
afhængigt  Forhold  til  hine,  medens  andre  havde  faaet 
Prisen  udbetalt  af  Staten  og  saaledes  vare  blevne  dennes 
Skyldnere.  Ved  de  nye  Love  befriedes  de  første  for  Af- 
hængighedsforholdet til  Herrerne,  i  det  Staten  lovede  at 
holde  disse  skadesløse  og  selv  skal  modtage  Betalingen  af 
Bønderne  i  49  Annuiteter,  og  for  de  andre  blev  deres 
Gjæld  til  Staten  nedsat. 

Ved  Siden  af  Ignatiev  optraadte  General  Skobelev 
som  Fører  for  det  panslavistiske  Parti.  Den  12te  Januar 
holdt  han   i  St.  Petersborg  en  Tale,   hvori  han   med  Hen- 

visning  til  Kampene  i  Herzegovina  og  Dalmatien  talte  om 
»de  lidende  slaviske  Brødre  i  det  sydøstlige  Evropa«,  og 
sagde,  at  Rusland  for  deres  Skyld  havde  en  gammel  Reg- 
ning at  opgjøre  med  Østerrige.  Endnu  stærkere  vare  hans 
Ytringer  i  en  Tale,  han  i  Februar  holdt  i  Paris  til  de  der 
studerende  Serbere,  »Vor  Fjende,«  sagde  han,  »er  Ty- 
skeren; Kampen  mellem  Slaver  og  Tevtoner  er  uundgaaelig.« 
Disse  Ord  af  en  kommanderende  General  og  en  af  Rus- 
lands mest  indflydelsesrige  Mænd  vakte  naturligvis  stor 
Bevægelse:  den  tyske  og  østerrigske  Presse  angreb  ham 
heftig,  de  officielle  og  officiøse  russiske  Blade  desavouerede 
ham,  og  han  blev  af  Kejser  Alexander  kaldt  tilbage  til 
Rusland.  Ikke  desto  mindre  holdt  han  paa  Hjemvejen  en 
Tale  i  Varszava,  hvor  han  opfordrede  Polakkerne  til  at 
slutte  sig  sammen  med  deres  Brødre,  Russerne,  mod  Ty- 
skerne. Samtidig  syntes  ogsaa  den  russiske  Regering  at 
ville  optræde  forsonligere  end  hidtil  mod  Polen:  den  op- 
rettede saaledes  en  Lærestol  i  polsk  Litteratur  i  Varszava. 
Da  Skobelev  den  5te  Marts  kom  tilbage  til  St.  Petersborg, 
havde  han  flere  Gange  Avdiens  hos  Kejseren,  men  fik  der- 
paa  Befaling  til  at  begive  sig  til  sin  Hærafdeling  (i  Minsk), 
og  en  Ukas  af  20de  April  forbød  alle  militære  at  holde 
offentlige  politiske  Taler  eller  øve  offentlig  Kritik  over  po- 
litiske Begivenheder.  Derefter  hørte  man  ikke  noget  om 
Skobelev,  førend  pludselig  til  Russernes  Sorg  og  Tyskernes 
Glæde  den  Efterretning  indløb,  at  han  var  død  i  Moskva 
den  7de  Juli  af  et  Hjærteslag,  kun  38  Aar  gammel. 

Inden  den  Tid  var  ogsaa  Ignatiev  bleven  fjærnet  fra 
Styrelsen.  At  hans  Indflydelse  var  svækket,  saae  man  alle- 
rede i  April,  da  den  84aarige  Fyrst  Gortshakov,  som 
havde  været  Udenrigsminister  siden  1856,  men  i  de  sidste 
Aar  for  største  Delen  havde  overladt  Ledelsen  af  Forret- 
ningerne til  den  fredelig  sindede  Gehejmeraad  Giers,  nu 
ogsaa  formelt  søgte  og  fik  sin  Afsked.  Ignatiev  havde 
ønsket  selv  at    blive  Udenrigsminister;   men  Kejseren  fore- 

trak  Giers:  Fredspartiet  havde  sejret.  I  det  indre  havde 
heller  ikke  Ignatiev  kunnet  faa  Bugt  med  Nihilismen. 
Den  store  Proces,  som  havde  været  fert  mod  en  Del  af 
dens  Hovedledere,  endte  vel  den  27de  Februar  med  deres 
Domfældelse:  de  fleste  bleve  dømte  til  Straffearbejde ;  kun 
Marineofficeren  Suchanov  blev  skudt  (den  31te  Marts);  men 
Dagen  før  blev  Prokuratoren  for  den  Kievske  Krigsret, 
Strelnikov,  myrdet  i  Odessa;  Morderne  bleve  grebne  og 
henrettede.  Der  udkom  derpaa  (i  April)  en  Forordning,  at 
de  under  Politiets  Opsyn  staaende  Personer  skulde  være 
bundne  til  et  bestemt  Opholdssted,  altid  være  underkastede 
Husundersøgelse  og  være  udelukkede  fra  enhver  offentlig 
Virksomhed.  For  at  virke  imod  Nihilisterne  var  der  ogsaa 
blevet  oprettet  en  Liga  af  frivillige,  som  dog  senere  blev 
opløst  paa  Kejserens  Befaling. 

De  Jødeforfølgelser,  som  Ignatiev  ikke  havde 
gjort  noget  alvorligt  for  at  standse  i  1881,  begyndte  igjen 
paa  flere  Steder  i  1882,  og  i  Handelsstaden  Balta  i  Podo- 
lien  gik  de  saa  vidt,  athenved  1000  Huse  bleve  plyndrede  og 
ødelagte,  8  Mennesker  bleve  dræbte  og  over  200  saarede. 
Mange  Jøder  vandrede  ud,  og  den  15de  Maj  udkom  der 
et  kejserligt  Dekret,  hvorved  det  1)  blev  forbudt  Jøderne 
at  nedsætte  sig  uden  for  Stæder  og  Landsbyer  undtagen  i 
de  allerede  bestaaende  Jødekolonier,  2)  alle  Kjobe-  og  For- 
pagtningskontrakter med  Jøder  foreløbig  bleve  sisterede,  og 
3)  det  blev  forbudt  Jødefne  at  drive  Handel  paa  kristelige 
Helligdage;  men  kort  efter  (den  24de  Maj)  bragte  Rege- 
ringsbladet  til  almindelig  Kundskab,  at  alle  Voldsomheder 
mod  Jøderne  vilde  blive  strængt  straffede.  Det  sidste 
Skridt  var  udgaaet  fra  Kejseren  selv,  som  heri  fulgte  Kat- 
kovs  Raad,  og  samtidig  dadlede  denne  i  sit  Blad  (Moskvaer 
Tidende)  skarpt  Ignatievs  tidligere  Ligegyldighed  mod  Jøde- 
forfølgelserne. Ignatiev  klagede  til  Kejseren;  men  denne  er- 
klærede sig  enig  med  Katkov.  Den  hidtil  saa  mægtige 
Minister  saae  nu,    at  hans  Sol  var   dalet,    og    at  han   ikke 

længe  vilde  kunne  holde  sig.  Fer  sin  Afgang  forsøgte  han 
dog  at  virkeliggjøre  nogle  af  de  Lofter,  han  havde  givet  i 
sit  Manifest  af  18de  Maj  1881.  Han  fik  vedtaget  Op- 
hævelsen af  Kopskatten,  som  skulde  træde  i  Kraft  efter- 
haanden  fra  Nytaar  1883  og  gjennemferes  i  Løbet  af  otte 
Aar,  og  dernæst  foreslog  han  den  2deu  Juni  i  Rigsraadet 
Indkaldelsen  af  en  raadgivende  Forsamling  af  alle  Stænder 
efter  gammelrussisk  Monster.  Dette  Forslag  stødte  paa 
stærk  Modstand,  især  af  Pobedonoyzev,  hvorpaa  Ignatiev 
erklærede,  at  han  ikke  kunde  vedblive  at  være  Minister, 
hvis  det  blev  forkastet.  Da  Kejseren  nu  ikke  vilde  gaa 
ind  paa  det,  fik  han  sin  Afsked  (den  12te  Juni). 

Hans  Efterfølger  som  Indenrigsminister  blev  Grev 
T  ols  to  i,  som  i  mange  Aar  havde  været  Undervisnings- 
minister under  Alexander  den  2den.  Det  er  en  stræng 
Absolutist,  ivrig  Nationalrusser,  men  ikke  Panslavist;  med 
ham  vendte  den  indre  russiske  Politik  tilbage  til  tidligere 
Baner,  og  der  var  ikke  mere  Tale  om  gjenneragribende 
Reformer.  Hans  første  Rundskrivelse  til  Guvernørerne 
^orde  dem  ansvarlige  for  yderligere  Angreb  paa  Jøderne, 
og  nogle  af  Ignatievs  strænge  Foranstaltninger  mod  disse 
bleve  senere  igjen  ophævede.  Kort  efter  Ministerskiftet 
(den  17de  Juni)  blev  der  igjen  opdaget  en  nihilistisk 
Bande,  som  havde  indrettet  et  Værksted  til  Fabrikation  af 
Sprængbomber  og  Dynamit  og  syntes  at  forberede  et  At- 
tentat til  den  forestaaende  Kroning;  ved  Arrestationerne 
viste  det  sig,  at  Nihilisterne  i  længere  Tid  vare  blevne 
underrettede  om  Regeringens  hele  Chiifer-Brevvexling  om 
Nihilismen  med  Udlandet  af  en  højere  Embedsmand  i  Uden- 
rigsministeriet, Volkov.  Blandt  de  fængslede  var  en  Husar- 
major. Ogsaa  af  Indenrigsministeriet  maatte  flere  af  Igna- 
tiev udnævnte  Embedsmænd  fjærnes  paa  Grund  af  Bestik- 
kelser, Forfalskning  o.  s.  v.  I  Marineministeriet  blev  der 
i  Begyndelsen  af  Juli  opdaget  et  hemmeligt  Trykkeri  og 
beslaglagt  9(X)0  Proklamationer  undertegnede :  Nikolaj  Kon- 

stantinovitz ;  Departementsdirektøren  Titshakov  dræbte  der- 
paa  sig  selv. 

Kejser  Alexander  den  3dje  havde  tilbragt  den 
første  Del  af  Aaret  i  stor  Ensomhed  i  Gatshina,  hvor  fra 
han  kun  paa  sin  Faders  Dødsdag,  den  13de  Marts,  havde 
besøgt  St.  Petersborg  med  Kejserinden  og  sine  Børn  for  at 
deltage  i  Sørgegudstjenesten.  Den  13de  Maj  flyttede  Hoffet 
til  Peterhof,  hvor  fra  Kejserparret  i  September  gjorde  en 
Rejse  til  Moskva ;  der  var  truffet  de  strængeste  Sikkerheds- 
foranstaltninger; men  Modtagelsen  var  enthusiastisk.  Den 
8de  December  holdtes  Georgs  Ordensfesten  paa  sædvanlig 
Vis  i  Vinterpaladset  i  St.  Petersborg,  ved  hvilken  Lej- 
lighed Kejseren  udbragte  den  ældste  Ordensridders,  Kejser 
Vilhelms,  Skaal,  ligesom  han  tidligere  den  18de  Avgust, 
den  østerrigske  Kejsers  Fødselsdag,  havde  udbragt  Kejser 
Frants  Josefs  Skaal.  Mere  betegnende  for  den  nu  her- 
skende fredelige  Stemning  var  det  dog,  at  Moskvaer  Ti- 
denden (i  December)  i  Modsætning  til  tidligere  Ytringer 
udtalte  sig  for  »Opretholdelsen  af  det  historisk  opstaaede 
Venskabsforhold  mellem  Rusland  og  Tyskland«.  Kort  i 
Forvejen  havde  Udenrigsminister  Giers  besøgt  Fyrst  Bis- 
marck  i  Varzin  og  Kejser  Vilhelm  i  Berlin  (i  November); 
der  fra  rejste  han  til  Rom  og  vendte  i  Januar  1883  over 
Wien  tilbage  til  Rusland. 

Allerede  tidligere  havde  Kejserens  Broder,  Storfyrst 
Vladimir,  været  i  Rom  og  forhandlet  med  Paven,  og  der 
sluttedes  nu  en  Overenskomst  om  den  romersk-katholske 
Kirkes  Forhold  i  Rusland,  hvorefter  det  russiske  Gesandt- 
skab i  Vatikanet  blev  gjenoprettet.  Derimod  ophævedes 
nogle  Gesandtskaber  i  Tyskland  af  Sparsommelighedshensyn, 
ligesom  Hærens  Predsstyrke  blev  formindsket.  Paa  den 
anden  Side  blev  der  dog  foretaget  store  Fæstningsanlæg  i 
Polen,  navnlig  ved  Varszava,  og  anlagt  strategiske  Jærn- 
banelinjer  til  den  tyske  og  østerrigske  Grænse.  Finans- 
tilstanden  vedblev  da   ogsaa  at  være  slet,    og  Kursen   paa 

russiske  Papirspeuge  havde  ved  Slutningen  af  1882  et 
meget  lavt  Standpunkt;  Statsgjælden  var  fra  1876  til 
1882  næsten  fordoblet.  Dertil  kom  en  daarlig  Høst  i 
1882. 

I  Østersøprovinserne  havde  Ignatiev  anordnet  en 
Revision  paa  Grund  af  de  lettiske  og  esthiske  Bønders  Klager 
over  Tyskernes  Undertrykkelser.  Den  dertil  udsendte  Se- 
nator Manassein,  en  demokratisksindet  fanatisk  Russer, 
rejste  i  Maj  til  Riga  med  mange  Embedsmænd  og  opfor- 
drede Indbyggerne  til  at  komme  frem  med  deres  Klager, 
ligesom  den  lettiske  og  esthiske  Presse  fik  fuld  Frihed  til 
at  udtale  sig,  Folgeu  var  Mordanfald  paa  ildelidte  tyske 
Præster  og  Godsejere  og  mange  Brandstiftelser,  mod  hvilke 
den  væbnede  Magt  ikke  foretog  sig  noget.  Til  sidst  maatte 
dog  Manassein  afskedige  nogle  af  sine  Embedsmænd,  der 
vare  gaaede  for  vidt,  to  Esther  endog  formedelst  hemmelig 
Forbindelse  med  Nihilisterne,  og  vendte  i  Januar  1883  til- 
bage til  St.  Petersborg  for  at  afgive  Beretning  til  Kejseren. 
Tolstoi  billigede  ikke  hans  Fremgangsmaade  og  søgte  at 
berolige  Tyskerne  i  Østersøprovinserne  ved  at  love  dem 
ikke  at  røve  ved  deres  gamle  Rettigheder. 


Rumænien. 

I  Slutningen  af  1881  havde  den  rumænske  Regering 
til  bedste  for  Bondestanden  indbragt  et  Lovforslag  om 
Kontrakter  mellem  Herremænd  og  Bønder,  der  blev  an- 
taget af  Kamrene  i  Marts  1882,  og  i  April  forelagde  den 
tidligere  Minister  Rosetti  et  nyt  Lovforslag,  hvorefter  al 
Gjæld,  som  Bønderne  forpligtede  sig  til  at  tilbagebetale 
ved  Arbejder,  og  som  blev  kontraheret  efter  den  nævnte 
Lovs   Bestemmelser,    skulde    tilbagebetales  Kreditorerne   af 

Staten,  til  hvilken  saa  Bønderne  skulde  betale  Kapital  og 
Renter  i  smaa  Annuiteter.  Denne  Lov  blev  vedtagen  af 
Kamrene  i  Maj.  De  bevilgede  dernæst  4  Millioner  til 
Hærens  bedre  Udrustning. 

Stor  Ophidselse  fremkaldte  endnu  Donau-Spørgs- 
maalet  (se  Aarsoversigten  i  Hist.  Arkiv  1882),  Det 
drejede  sig  om  den  af  Østerrige  fordrede  Overvægt  i  den 
af  den  evropæiske  Donau-Kommission  nedsatte  Specialkom- 
mission  til  Regulering  af  Flodens  Løb  mellem  Jærnporten 
og  Galacz,  som  Rumænien  modsatte  sig.  Den  franske  de- 
legerede Barrére  stillede  det  Mæglingsforslag,  at  Øster- 
rige vel  skulde  have  Forsædet  i  Specialkommissionen,  men 
at  den  evropæiske  Kommission,  i  hvilken  saa  vel  Østerrige 
som  Rumænien  har  Sæde,  hver  6te  Maaned  skulde  delegere 
et  af  sine  Medlemmer  til  at  indtræde  som  femte  Medlem  i 
den.  Saaledes  fjærnedes  vel  den  af  Østerrige  fordrede  sta- 
dige Dobbeltstemme;  men  da  det  delegerede  Medlem  skulde 
indtræde  efter  Magternes  alfabetiske  Orden,  vilde  Tyskland 
(Allemagne)  og  Østerrige  (Autriche)  i  hele  det  første  Aar 
faa  Overvægten  og  kunde  saaledes  paa  Forhaand  træffe 
alle  afgjørende  Bestemmelser,  saa  snart  en  af  de  mindre 
deltagende  Stater  (Serbien  og  Bulgarien)  sluttede  sig  til 
dem.  Rumænien  vilde  derfor  ikke  gaa  ind  paa  dette  af  de 
øvrige  Magter  antagne  Forslag,  men  stillede  et  Modforslag, 
som  Østerrige  forkastede.  Saaledes  kom  det  ikke  til  nogen 
Afgjørelse  i  1882;  men  da  den  bestaaende  evropæiske 
Donau-Kommissions  Mandat  udløb  i  April  1883,  blev  der 
indkaldt  en  Konference  i  London  til  Januar  1883  for  at 
Sagen  kunde  blive  afgjort  inden  den  Tid. 

Kamrenes  Samling  sluttedes  den  12te  Juni.  Den  13de 
Avgust  fandt  et  delvist  Ministerskifte  jSted;  bl.  a.  ind- 
traadte  Demeter  Stourdza  som  Udenrigsminister.  Da 
han  gjaldt  for  en  Ven  af  Østerrige,  opstod  der  herover 
megen  Misfornøjelse,  som  kom  stærkt  til  Orde  i  Pressen, 
saa  at  Stourdza  i  sit  officiøse  Blad  udtrykkelig  maatte  er- 


De  vigtigste  Begivenheder  i  Aaret  1882.  35 

klære  sig  enig  i  de  anti-østerrigske  Grundsætninger,  som 
vare  udtalte  i  Trontalen  af  27  de  No  venaber  1881.  —  Par- 
lamentet skulde  først  den  27de  November  træde  sammen 
igjeu  til  en  ordentlig  Samling;  men  da  man  behøvede 
nogle  Bevillinger  inden  den  Tid,  sammenkaldtes  det  til  en 
overordentlig  Samling  den  29de  Oktober.  Trontalen  ud- 
trykte Tilfredshed  med  det  gode  Forhold  til  Magterne,  den 
fortrinlige  Hest,  Finansernes  gode  Standpunkt  o.  s.  v. 
Kamrene  bevilgede  hurtig  de  nødvendige  Midler  til  Ud- 
førelse af  den  ved  Lov  af  Juni  1882  bestemte  Inddeling  af 
Kumænien  i  4  store  Militærkommandoer,  hvorved  Hærens 
Organisation  var  fuldendt. 


Serbien. 


Den  Ophøjelse  til  et  Kongerige,  som  Kumænien 
havde  naaet  i  Marts  1881,  blev  et  Aar  efter  ogsaa  Serbien 
til  Del.  Den  6te  Marts  1882  fattede  Skuptshinaen,  som 
var  traadt  sammen  den  22de  Januar,  enstemmig  den  Be- 
slutning at  overdrage  Fyrst  Milan  Kongeværdigheden, 
hvorpaa  hele  Forsamlingen  begav  sig  til  Slottet  for  at 
meddele  ham  Beslutningen.  Han  modtog  med  Tak  Kronen, 
og  allerede  24  Timer  efter  anerkj endtes  det  nye  Kongerige 
af  Tyskland  og  Østerrige-Ungarn,  ligesom  de  øvrige  Magter 
hurtig  fulgte  Exemplet. 

Skuptshinaen,  som  ialt  tæller  160  Medlemmer,  bestod 
af  3  Partier:  et  mod  Ministeriet  Pirotshanaz  gunstigt 
paa  c.  100  Medlemmer  (det  saakaldte  ungkonservative  eller 
Fremskridtspartiet),  det  radikale  Parti  paa  c.  50  og 
Ris  ti  c  s  faa  Tilhængere  (de  gammelkonservative).  Ristic 
havde  som  Minister  været  en  bitter  Fjende  af  de  radikale; 
men  nu  forenede  begge  de  yderlige  Partier  sig  mod  Mini- 
steriet, som  man  forekastede  en  skammelig  Opgivelse  af  de 

nationale  Interesser  under  den  bosniske  Opstand  til  Fordel 
for  Østerrige.  Til  Angrebsgjenstand  valgte  man  Jærnbane- 
sagen  og  rettede  midt  i  Marts  en  Interpellation  til  Mini- 
steriet om  dennes  Stilling  efter  Pariserbanken  Union  géné- 
rale's  Fallit.  Da  Finansministeren  Mijatovic  nægtede  at 
svare,  fordi  det  nye  finansielle  Arrangement  af  Jærnbane- 
sagen  endnu  ikke  var  færdigt,  nedlagde  51  radikale  og  6 
gammelkonservative  deres  Mandater.  Herved  mistede 
Skuptshinaen  sin  Beslutningsdygtighed,  da  dertil  efter  den 
serbiske  Forfatning  kræves  Tilstedeværelsen  af  tre  Fjerde- 
dele af  Medlemmerne.  Oppositionen  havde  haabet,  at 
Regeringen  vilde  opløse  Forsamlingen  og  paabyde  alminde- 
lige nye  Valg,  ved  hvilke  den  ventede  at  vinde  Flertal; 
men  Ministeriet  adskrev  kun  Suppleringsvalg.  I  Mellem- 
tiden antog  Ministerraadet  den  af  Finansministeren  med  et 
nyt  Selskab  sluttede  Overenskomst  om  Jærnbanernes  An- 
læggelse og  traadte  kraftig  op  mod  flere  af  Oppositionen 
foranstaltede  Demonstrationer. 

Ved  Suppleringsvalgene  (i  Maj)  vandt  det  af 
Regeringen  ivrig  understøttede  Fremskridtsparti  kun  5 
Pladser,  saa  at  Skuptshinaen  endnu  ikke  blev  beslutnings- 
dygtig uden  de  radikale.  Disse  nægtede  at  indtræde  i 
Forsamlingen,  med  mindre  man  vilde  indrømme  dem 
Pladser  i  Præsidiet  og  Udvalgene  og  fastsætte  Tiden  til 
Indkaldelsen  af  en  ny  Skuptshina.  Kongen  gjorde  sig 
Umage  for  at  tilvejebringe  et  Forlig;  men  Flertallet  vilde 
ikke  gaa  ind  paa  nogen  Indrømmelser  og  erklærede  den 
7de  Juni  de  nyvalgte,  men  ikke  indtraadte  Medlemmer  for 
uværdige  til  deres  Mandat  og  ikke  mere  valgbare.  Ikke 
desto  mindre  gjenvalgtes  de  alle  ved  de  paa  ny  udskrevne 
Valg  (den  Ilte  Juni);  men  man  erklærede  disse  Valg  for 
ugyldige  og  indkaldte  de  af  Regeringen  opstillede  Kandi- 
dater, som  vel  kun  havde  opnaaet  et  Mindretal  af  Stemmer, 
men  dog  saa  mange,  som  vare  nødvendige  til  et  Valg. 
Ved  disse  Brud  paa  Forfatningen  opnaaede  man  endelig  at 

gjøre  Skuptshinaen  beslutningsdygtig,  og  den  optog  nu  igjen 
sine  Forhandlinger.  Den  22de  Juni  vedtoges  Jærubane- 
konventionen ,  den  24de  en  Lov  om  Indskrænkning  af 
Trykkefriheden.  Fremdeles  bevilgedes  et  Laan  paa  6  Mill. 
til  Skadesløsholdelse  af  Mohammed  anerne  i  de  efter  Krigen 
erhvervede  Landstrækninger  for  Afstaaelsen  af  deres  Grund- 
ejendomme til  serbiske  Daglejere,  og  der  fastsattes  Penge- 
bøder for  dem,  der  uden  tilstrækkelig  Grund  nedlagde  deres 
Mandater  til  Skuptshinaen.  Endelig  vedtoges  det,  at  der 
skulde  indledes  en  kriminel  Undersøgelse  mod  Ministeriet 
Ristic  og  den  1881  paa  Grund  af  panslavistiske  Bestræ- 
belser afsatte  Melropolit  Michael  paa  Grund  af  vilkaarlig 
Anvendelse  af  de  under  den  sidste  Krig  af  Udlandet  skjæn- 
kede  Pengesummer.  Derefter  sluttedes  Skuptshinaen  den 
5te  Juli  af  Kongen  med  en  Trontale. 

I  Avgust  rejste  Kong  Mil  an  til  Wien,  hvor  han 
havde  Samtaler  med  Udenrigsministeren  Grev  Kalnoky,  men 
ikke  opnaaede  den  Løn,  han  synes  at  have  ventet  for  Ser- 
biens Tilslutning  til  Østerrige-Ungarn;  man  tror  endogsaa, 
at  han  havde  drømt  om,  at  Bosnien  skulde  blive  aftraadt 
til  ham.  I  Oktober  besøgte  han  derefter  Fyrst  Alexander 
i  Bulgarien  og  fandt  her  en  hjærtelig  Modtagelse,  som  han 
i  sin  næste  Trontale  ved  Aabningen  af  den  nye  Samling 
(den  15de  December)  paa  en  paafaldende  Maade  frem- 
hævede, medens  han  ikke  mere  særlig  omtalte  det  ven- 
skabelige Forhold  til  Østerrige.  Da  han  ved  sin  Hjem- 
komst til  Belgrad  den  23de  Oktober  traadte  ind  i  Dom- 
kirken, blev  der  affyret  et  Skud  paa  ham,  som  dog  ikke 
ramte.  Attentatet  var  udført  af  Enken  efter  Oberst  Mar- 
covic,  der  1878  var  bleven  henrettet  som  Deltager  i  en 
Sammensværgelse,  og  havde  ingen  politiske  Bevæggrunde. 

Montenegro. 

Under  Opstanden  i  Syddalmatien  og  Herze- 
govina  i  Begyndelsen  af  1882  holdt  Montenegros  Rege- 
ring sig  nevtral;  men  Befolkningen  viste  megen  Sympathi 
for  Oprørerne,  skaffede  disse  Levnedsmidler  og  optog  dem 
blandt  sig,  naar  de  bleve  bragte  i  Ned  af  Østerrigerne. 
Paa  Østerriges  Klage  svarede  den  montenegrinske  Rege- 
ring, at  den  ikke  havde  Midler  til  at  drage  en  Grænse- 
kordon.  Først  da  Opstanden  var  dæmpet,  afvæbnede  og 
internerede  den  Flygtningene,  men  forlangte  nu,  at  Øster- 
rige skulde  amnestere  dem,  give  Erstatning  for  deres  Under- 
hold m.  m..  Fordringer,  som  den  østerrigske  Regering 
afslog.  Naar  Montenegro  traadte  saa  dristig  op,  stolede 
det  aabenbart  paa  Ruslands  Beskyttelse;  men  da  Fyrst 
Nikolaus  i  Efteraaret  gjorde  en  Rejse  til  St.  Petersborg, 
ytrede  man  der,  hvor  den  fredelige  Retning  havde  faaet 
Overhaanden,  det  Ønske,  at  han  skulde  bevare  et  venskabe- 
ligt Forhold  til  Østerrige-Ungarn.  Ikke  desto  mindre  blev 
i  December  Fyrstens  Onkel,  Bozo  Petrovic,  en  erklæret 
Fjende  af  Østerrige,  Indenrigsminister  i  Steden  for  den 
fredeligsindede  Vrbiza. 


Tyrkiet. 

Den  i  Aaret  1881  paabegyndte  Ordning  af  Statens 
Gjældsforhold  fortsattes  i  1882.  For  det  første  var 
det  nødvendigt  at  ordne  den  svævende  Gjæld,  som  udgjorde 
32  Mill.  tyrkiske  Pund  (henved  30  Mill.  Pd.  Sterl.),  og 
dernæst  fordrede  Rusland,  at  man  endelig  en  Gang  skulde 
begynde  at  afbetale  dets  Krigsomkostninger  (802  Mill. 
Francs);  den   14de  Maj  lovede  Porten  at  begynde  Afbeta- 

Ungen  1883;  den  skulde  ske  i  Annuiteter  paa  350,000  tyr- 
kiske Pd.,  som  sikredes  ved  nogle  asiatiske  Skatter.  De 
fornødne  Indtægter  haabede  man  at  skaffe  til  Veje  ved  en 
ny  Toldtarif,  som  udarbejdedes  af  den  fra  Tyskland  ind- 
kaldte Statssekretær  for  de  indirekte  Skatter,  Bertram. 
Hvor  lidet  man  imidlertid  kan  stole  paa  Finansreformer  i 
Tyrkiet,  viste  Behandlingen  af  Budgettet  for  1882.  Efter 
at  de  foregaaende  Aar  havde  udvist  et  Deficit  af  2  Mill. 
Pd.,  stillede  Krigsministeren  Osman  Pasha  for  1882  saa 
høje  Fordringer,  at  det  maatte  blive  endnu  langt  større. 
Finansministeriet  nægtede  at  gaa  ind  herpaa;  men  ingen 
vovede  at  træde  bestemt  op  imod  den  mægtige  Krigs- 
minister, og  denne  vedblev  saaledes  at  anskaffe  Vaaben, 
Munition  og  Uniformer  i  Overflod,  fordi  han  ved  hvert 
Kjøb  fik  store  Gaver  af  Leverandørerne. 

I  øvrigt  kunde  hverken  han  eller  nogen  anden  Minister 
et  eneste  Øjeblik  være  sikker  paa  ikke  at  blive  afsat  af 
Sultanen,  som  ikke  taaler  nogen  Modsigelse  og  lever  i  en 
stadig  Skræk  for  Sammensværgelser.  Førsteministeren 
Said  Pasha  blev  saaledes  pludselig  afskediget  den  2den 
Maj,  gjenindsat  i  Juli,  atter  afsat  den  1ste  December,  men 
et  Par  Dage  efter  med  smigrende  Udtalelser  udnævnt  til 
Storvesir.  Samtidig  udnævntes  Osman  Pasha  til  Seraskier 
(ligeledes  med  den  gamle  Titel),  efter  at  han  i  Slutningen 
af  November  tillige  med  flere  Ministre  var  bleven  styrtet 
af  Sultanens  hemmelige  Raadgivere,  der  havde  indjaget 
ham  Frygt  for  en  Sammensværgelse.  Disse  Raadgivere  ere 
især  Marabuter  (hellige  Præster),  som  Abdul  Hamid 
har  samlet  om  sig  fra  forskjellige  mohammedanske  Lande, 
ligesom  overordentlige  Udsendinge  i  disse  have  virket  for 
hans  almindelige  Anerkjendelse  som  Kalif  over  alle  troende. 
Det  er  navnlig  tre  Marabuter,  som  eve  Indflydelse  paa 
Sultanen;  den  ene  er  Essad,  med  hvem  til  almindelig 
Forundring  den  engelske  Sendemand  Lord  Dufferin  havde 
lange  Konferencer  under  de  Forhandlinger,  som  gik  forud 

for  Englands  Intervention  i  Ægypten;  denne  simple  ara- 
biske Marabut,  som  havde  virket  til  at  opflamme  det  ægyp- 
tiske Oprør,  traadte  op,  som  om  han  var  den  virkelige 
tyrkiske  Udenrigsminister;  ved  den  sidste  Paladsrevolution 
i  November  er  han  nu  bleven  Sheik-ul-Islam.  Den  anden 
er  Si  Mohammed  Djaffer,  som  var  bleven  en  ivrig 
Fjende  af  Frankrig  i  Afrika,  havde  forudsagt  Abdul  Hamid, 
at  han  skulde  blive  Sultan,  og  strax  efter  hans  Tron- 
bestigelse var  bleven  hans  Storalmosenier  og  aandelige 
Raadgiver.  Denne  havesyge  og  ærgjerrige  Fanatiker  har 
faaet  Sultanen  til  at  tro,  at  Tyrkiet  er  blevet  straffet, 
fordi  det  har  fulgt  evropæiske  Tendenser,  og  at  den  eneste 
Redning  er  at  vende  tilbage  til  den  rene  Islamisme.  Den 
tredje  er  Habu  Hu  da,  som  læser  i  Stjærnerne,  hvad  Mi- 
nistre og  Generaler  skulle  gjore;  hans  Forudsigelser  for- 
styrrede i  den  sidste  Krig  ofte  Krigsplanerne.  Disse  tre 
Marabuter  dele  Indflydelsen  med  den  fanatiske  og  kloge 
Kislar  Aga,  en  gammel  æthiopisk  Slave  hos  Sultaninde 
Valide;  det  er  især  ham,  som  stadig  holder  Sultanen  i 
Skræk. 

De  raade  ham  til  at  bryde  med  Evropa  og  rejse  alle 
Mohammedanerne  mod  de  kristne;  men  Abdul  Hamid  har 
dog  ikke  vovet  at  følge  deres  Raad  og  søgt  en  Støtte, 
først  hos  England,  siden  hos  Tyskland.  Bismarck  ind- 
saa,  at  han  i  en  Forbindelse  med  Tyrkiet  kunde  finde  et 
udmærket  Middel  til  at  øve  et  Tryk  paa  alle  Stater,  som 
have  mohammedanske  Undersaatter,  og  til  at  stifte  Ufred 
mellem  England  og  Frankrig.  Naar  Frankrig  eller  Eng- 
land forbandt  sig  med  Tyrkiet,  have  de  altid  paalagt  det 
evropæiske  Love;  men  Tyskland  hjalp  det,  uden  at  træde 
op  imod  dets  fanatiske  Instinkter.  Preussiske  Officerer  fik 
Orlov  for  at  uddanne  det  tyrkiske  Ofticerskorps;  den  18de 
Februar  overrakte  Fyrst  Radzivill  i  Spidsen  for  en  tysk 
Sendefærd  Sultanen  de  højeste  preussiske  Ordener  til  Gjen- 
gjæld  for   den   1881  tilsendte  høje   tyrkiske  Orden,    og   de 

tyske  Udsendinge  bleve  overoste  med  Æresbevisninger. 
Man  drømte  allerede  i  Konstantinopel  om,  at  Tyrkiets 
Herredømme  skulde  blive  gjenoprettet  i  hele  Nordafrika. 
Naar  Tusender  af  Evropæere  have  kunnet  bosætte  sig  i  de 
mohammedanske  Lande  omkring  Middelhavet  og  sikre  de 
indfødte  kristne,  var  det,  fordi  Mohammedanerne  frygtede 
England,  Frankrig  og  Rusland.  Den  Dag  da  Tysklands 
store  Skygge  udbredte  sig  over  Orienten,  var  det  nær  ved, 
at  Aarhundreders  Arbejde  mod  det  østerlandske  Barbari 
var  blevet  forspildt;  men  heldigvis  blev  Opstanden  i  Tunis 
dæmpet  af  Frankrig,  og  England  viste  ved  sin  raske  Op- 
træden i  Ægypten  den  mohammedanske  Befolkning,  at  man 
havde  skuffet  den.  Da  Tyskland  ikke  kunde  modsætte  sig 
Englands  Planer,  tog  det  det  Parti  at  vise  en  velvillig 
Nevtralitet.  Bismarck  havde  naaet  det  Formaal  at  stifte 
Uenighed  mellem  Frankrig  og  PJngland;  men  SuUanens 
Forhaabninger  om  et  panislamitisk  Kalifat  vare  tilintet- 
gjorte. Da  han  ikke  havde  kunnet  hjælpe  Araberne  i 
Afrika,  var  det  ude  med  hans  Indflydelse  i  den  arabiske 
Verden;  man  lod  haant  om  ham  i  Syrien,  Arabien  og  Tri- 
polis og  begyndte  at  tvivle  om  hans  Ret  til  at  være  Ka- 
lif. I  Mekka  havde  Storsherifen  Husni  ytret  sin  Tvivl 
aabenlyst  og  var  derfor  bleven  ryddet  af  Vejen;  men  ogsaa 
hans  Efterfølger  Abdul  Mutallib  havde  indladt  sig  paa  Af- 
taler med  Arabi  om  at  blive  Kalif  i  hans  arabiske  Frem- 
tidsstat.  Ogsaa  han  blev  derfor  afsat;  men  Husnis  Broder 
Adun,  som  derefter  ved  store  Bestikkelser  opnaaede  Sheri- 
fatet,  er  heller  ikke  til  at  lide  paa. 

At  det  under  de  her  skildrede  Forhold  ikke  kunde 
gaa  fremad  med  Reformerne  i  Tyrkiet,  er  indlysende. 
Først  i  Efteraaret  nedsattes  der  tre  Reform-Kommissioner, 
af  hvilke  den  ene  ved  Hjælp  af  de  tyske  Embedsmænd 
Wettendorff"  og  Bertram  skulde  beskjæftige  sig  med  Finans- 
væsenet.  Den  afgav  sin  Beretning  ved  Aarets  Slutning. 
For   1882   havde  den  fundet   et  Deficit  af  5  Mill.  Pd.    og 

foreslog  nu:  1)  at  der  strax  skulde  udnævnes  en  Kommis- 
sion til  at  opstille  Budgettet  for  Regnskabsaaret  1300 
(Marts  1883  —  Februar  1884);  2)  at  denne  Kommis- 
sion skulde  have  Myndighed  til  at  undersøge  alle  en- 
kelte Forvaltningsgrene;  3)  at  man  skulde  stræbe  efter 
Formindskelse  af  Udgifterne,  navnlig  i  Krigs-  og  Marine- 
budgettet; 4)  at  man  skulde  gjøre  en  Ende  paa  Embeds- 
mændenes Bedragerier  og  for  at  opnaa  dette  formindske 
deres  Tal,  men  lønne  de  tilbageblivende  tilstrækkelig. 
Disse  Forslag  bleve  i  Januar  1883  vedtagne  af  Minister- 
raadet. 

I  Østrumelien  opstod  der  Strid  imellem  General- 
guvernøren Aleko  Pasha  og  den  russiske  Generalkonsul 
Krebel,  som  paa  utilbørlig  Maade  virkede  imod  ham  i 
Provinsialforsamlingen.-  I  denne  havde  Alekos  Modstandere 
Flertallet,  men  to  Femtedele  af  dens  Medlemmer  hørte 
dog  til  det  saakaldte  »Nationalparti«,  som  var  stemt  imod 
Ruslands  overvejende  Indflydelser  og  synes  at  vinde  flere 
og  flere  Tilhængere  i  den  bulgariske  Befolkning.  En  anden 
Strid  er  opstaaet  om  Tributen  til  Sultanen.  Denne  var  i 
sin  Tid  af  den  evropæiske  Kommission  fastsat  til  240,000 
Pd.  om  Aaret,  i  det  Landets  Indtægter  vare  ansatte  til 
800,000  Pd.  Da  imidlertid  Indtægterne  aldrig  havde  naaet 
denne  Sum,  vedtog  Provinsialforsamlingen  i  December,  at 
Tributen  skulde  nedsættes  til  180,000  Pd.,  en  Bestemmelse, 
Porten  naturligvis  ikke  vilde  anerkjende. 

I  Bulgarien  traadte  det  i  1881  indrettede  Statsraad 
sammen  i  Januar  1882;  det  var  sammensat  af  Medlemmer 
af  alle  Partier.  Samtidig  fik  Russeren  Remlingen,  som 
siden  Juli  1881  havde  været  Indenrigsminister,  sin  Afsked; 
i  hans  Sted  traadte  en  Bulgarer,  Natchewic.  Herover  vre- 
dedes den  russiske  Generalkonsul,  Statsraad  Hitrowo,  som 
saae  sin  store  Indflydelse  truet;  han  forbandt  sig  derfor 
med  de  radikale,  hvis  Førere  Balabanov  og  Zankov  agite- 
rede mod.  Fyrst  Alexander.      I  April   kom   en  panslavistisk 

Agent  fra  Moskva,  Oberst  Stepanov-Popov,  til  Sofia  for  at 
agitere,  men  blev  udvist  af  Regeringen.  Fyrstens  Mod- 
standere gave  et  Afskedsgilde  for  ham,  som  Hitrowo  og 
mange  lavere  Officerer  bivaanede.  Da  Fyrsten  derefter  op- 
fordrede Krigsministeren  Krylov,  en  russisk  General,  til  at 
forbyde  Officerer  at  deltage  i  politiske  Banketter  uden 
højere  Tilladelse,  nægtede  Krylov  det  og  maatte  tage  sin 
Afsked.  Fyrsten  rejste  derpaa  til  St.  Petersborg  og  bad 
Kejser  Alexander  om  Hjælp,  da  han  ellers  vilde  nedlægge 
Kronen.  Kejseren  lovede  sin  Understøttelse,  gav  Hitrowo 
en  længere  Orlov  og  stillede  to  russiske  Generaler,  Sobolev 
og  Baron  Kaulbars,  til  Fyrst  Alexanders  Disposition;  de 
regnedes  begge  for  Modstandere  af  Panslavismen.  1  Be- 
gyndelsen af  Juli  dannedes  det  nye  bulgariske  Ministerium: 
Sobolev  fik  Præsidiet  og  det  indre,  Kaulbars  Krigsministe- 
riet, Natchevic  Finanserne.  Imidlertid  havde  Statsraadet 
gjort  en  ny  Valglov  færdig,  som  indførte  indirekte  Valg 
gjennem  Valgmænd  og  fastsatte  de  deputeredes  Tal  til  80. 
De  nye  Valg  til  Nationalforsamlingen  afholdtes  den  10de 
December  og  gave  et  konservativt,  regeringsvenligt  Flertal. 
Imod  det  radikale  Parti  optraadte  Kegeriugen  strængt, 
hvorfor  flere  af  dets  Førere  flygtede  til  Østrumelien  og  dér 
i  Pressen  og  Forsamlinger  angrebe  Fyrst  Alexanders  og 
hans  russiske  Ministres  Politik. 


Orækenland. 


Det  nye  Deputeretkammer  aabnedes  den  30te  Januar 
1882  af  Kong  Georg  med  en  Trontale,  i  hvilken  han  ud- 
talte sin  Tilfredshed  over  at  se  de  nye  Provinsers  Depute- 
rede; Grækenland  havde  fundet  sig  i  Indskrænkningen  af 
den  i  Berlin   fastsatte  Grænse    af  Hensyn   til  Freden    og 

Stormagterne.  Talen  blev  modtagen  med  Kulde;  uden  for 
hyssede  man  endog  ad  Kongen  —  en  Konge,  som  har 
skaffet  Grækenland  de  ioniske  Øer  og  Thessalien  uden 
Sværdslag!  Det  første,  Kamret  dernæst  gjorde,  var  at 
styrte  Ministeriet  Kumunduros;  i  Begyndelsen  af  Marts 
erklærede  det  nemlig  Krigsministeren  Valtinos's  Valg  til 
Deputeret  for  ugyldigt  og  valgte  Oppositionskandidaten 
Valoritis  til  Præsident.  Kumunduros  indgav  derpaa  sm 
Dimission,  hvorefter  Trikupis  dannede  et  nyt  Ministerium 
(den  15de  Marts).  Det  afgaaede  Ministerium  blev  af  Kam- 
rets Flertal  og  Kegeringspressen  behandlet  paa  den  haan- 
ligste  og  hensynsløseste  Maade;  i  April  beskyldte  den  de- 
puterede Palamides  saaledes  Kumunduros  for  Bestikkelse, 
og  Kamret  besluttede,  uden  at  forlange  Beviser,  at  nedsætte 
en  Kommission  til  Sagens  Undersøgelse.  Dernæst  vedtog 
det  den  25de  April  et  Dadelsvotum  mod  Ministeriet  Ku- 
munduros formedelst  Undertegningen  af  den  græsk- tyrkiske 
Grænsekonvention.     Samlingen  sluttedes  den  2den  Juli. 

I  Avgust  opstod  der  en  Grænsestrid  med  Tyrkiet  an- 
gaaende  4  Landsbyer,  som  ved  Konventionen  vare  tilkjendte 
Grækenland,  men  endnu  ikke  aftraadte.  General  Grivas 
besatte  dem  da  uden  videre,  og  det  kom  derved  til  en 
Skjærmydsel.  Grækenland  begyndte  allerede  at  ruste;  men 
Stormagterne  formanede  til  Fred,  og  Tyrkiet  rømmede  i 
Oktober  de  omstridte  Punkter.  —  Den  4de  Maj  havde 
Kong  Georg  i  Kalamaki  gjort  det  første  Spadestik  til 
Gjenneraskæringen  af  den  korinthiske  Tange. 


Østerrige-Ungarn. 

I   Slutningen  af  1881    var  der  udbrudt  en  Opstand  i 
Distriktet  Krivoscie  i  det   sydlige  Dalmatien,   hvis   halv- 

vilde  Indbyggere,  næppe  3000  græsk-katholske  Serbere, 
havde  rejst  sig  imod  Deltagelsen  i  den  almindelige  Værne- 
pligt, Opstanden  havde  udbredt  sig  til  Herzegovina,  hvor 
man  saa  meget  mindre  mente  at  være  forpligtet  til  øster- 
rigsk  Værnepligt,  som  Landet  endnu  ikke  udtrykkelig  var 
indlemmet  i  Østerrige-Ungarn.  Statholderen  i  Dalmatien, 
Jovanovic,  drog  i  Spidsen  for  en  større  Styrke  imod  Op- 
rørerne, men  kunde  kun  gaa  langsomt  frem  i  det  raa 
Bjærgland.  Levnedsmidler  og  Munition  fik  Oprørerne  fra 
Serbien  og  Montenegro,  og  navnlig  i  det  sidste  Land  fandt 
de  stadig  Tilhold;  men  den  østerrigske  Regering  fandt  sig 
deri,  for  at  de  russiske  Panslavister  ikke  skulde  faa  Lej- 
lighed til  at  indblande  sig.  Til  sidst  bleve  Oprørerne 
indesluttede  fra  alle  Sider,  og  efter  Sejren  ved  Ulok  i 
Herzegovina  (den  27de  Februar)  og  Erobringen  af  Fortet 
Dragalj  i  Krivoscie  (den  10de  Marts)  var  Opstanden  i  det 
væsentlige  dæmpet:  henved  1000  vaabendygtige  Mænd 
flygtede  til  Montenegro,  medens  smaa  Bander  endnu  dreve 
omkring  som  Røvere. 

For  at  bevilge  8  Mill.  Gylden  til  Oprørets  Underkuelse 
havde  Delegationerne  været  samlede  fra  den  28de  Ja- 
nuar til  den  5te  Februar  i  Budapest;  men  den  bevilgede 
Sum  viste  sig  aldeles  utilstrækkelig,  især  da  det  blev  nød- 
vendigt at  lade  Tropperne  blive  staaende  og  foretage  Be- 
fæstnings- og  Vejarbejder.  Delegationerne  bleve  derfor 
den  I5de  April  sammenkaldte  til  Wien,  hvor  Regeringen 
forlangte  en  Bevilling  af  23,733,000  Gylden.  Den  øster- 
rigske Delegation  bevilgede  denne  Sum;  men  den  ungarske, 
som  var  misfornøjet  med  den  kostbare  Okkupation  af  Lande, 
hvis  Indlemmelse  vilde  forøge  det  slaviske  Element,  ned- 
satte den  med  2  Mill.  I  et  Fællesmøde  af  begge  Delega- 
tioner sejrede  Ungarerne,  da  de  Heste  Medlemmer  af  det 
tyske  Forfatningsparti  i  den  østerrigske  Delegation  sluttede 
sig  til  dem  (den  26de  April).  Rigsfinansministeren  Szlavy, 
under   hvis    Styrelse  Bosnien    og  Herzegovina   stod,    havde 

allerede  længe  været  misfornøjet  med  Okkupationens  Gang 
og  de  militære  Myndigheders  stærke  Indgriben  i  hans  Virk- 
somhed og  benyttede  nu  Lejligheden  til  at  trække  sig  til- 
bage. Til  hans  Efterfølger  udnævntes  den  4de  Juni  Sek- 
tionschef i  Udenrigsministeriet  Kallay,  efter  at  han  først 
havde  udarbejdet  en  Plan  til  en  Keform  af  Bosniens  Sty- 
relse. For  at  faa  en  personlig  Anskuelse  af  Forholdene  og 
forberede  Reformerne  rejste  han  i  Avgust  der  hen,  ledsaget 
af  Baron  Nicolics,  en  fornem  græsk-katholsk  Serber  (Kongen 
af  Serbiens  Onkel),  som  var  bestemt  til  øverste  Civil- 
embedsmand i  Bosnien. 

Tredje  Gang  samledes  Delegationerne  den  25de  Ok- 
tober i  Budapest  for  at  bevilge  Fællesbudgettet  og  raadslaa 
om  en  Forandring  i  Hærens  Ordning,  som  i  det  væsent- 
lige gik  ud  paa  at  indføre  Territorialsystemet,  saaledes  at 
hvert  Regiment  skulde  omfatte  4  Batailloner,  af  hvilke  de 
3  altid  skulde  have  deres  Garnison  i  Rekruteringsdistriktet, 
medens  den  fjerde  kunde  detacheres.  Saaledes  skulde  34 
Fjerde-Batailloner  anvendes  til  Besætning  i  Bosnien.  Krigs- 
ministeren GrevBylandt  fremhævede  som  den  nye  Ordnings 
Hovedfortrin,  at  Hæren  hurtigere  kunde  mobiliseres ;  men 
det  tyske  Forfatningspartis  Tilhængere  ytrede  Frygt  for, 
at  de  ikke-tyske  Nationaliteter,  som  fik  Overvægten  i  de 
fleste  nye  Hærafdelinger,  i  Længden  ikke  vilde  finde  sig  i 
den  i  hele  Hæren  gjældende  tyske  Kommando.  Krigs- 
ministeren erklærede  imidlertid  denne  for  nødvendig  for 
Hærens  Enhed.  Delegationernes  Samling  sluttedes  den 
18de  November,  efter  at  de  havde  bevilget  alle  Bud- 
gettets Fordringer.  Den  nye  Hærordning  indførtes  inden 
Aarets  Ende. 

Det  østerrigske  Rigsraad,  som  var  traadt  sammen 
efter  Juleferien  den  20de  Januar,  men  havde  udsat  sine 
Møder  paa  Grund  af  Delegationernes  Sammenkaldelse,  op- 
tog dem  igjen  den  7de  Februar  og  behandlede  først  et 
Regeringsforslag  om  en  Forhøjelse   af  Petroleumstolden  og 

en  Skat  paa  Frembringelsen  af  indenlandsk  Mineralolje. 
Det  blev  vedtaget  den  10de  Februar  i  Deputeretkamret, 
den  27de  Marts  i  Herrehuset.  Den  13de  Februar  begyndte 
Budgetforhandlingen,  som  gav  Anledning  til  heftig  Strid 
mellem  »det  forenede  Venstre«  (det  tyske  Forfatningsparti) 
og  det  af  Højres  Fraktioner  understøttede  Ministerium 
Taaffe.  Det  tyske  Forfatningsparti  havde  i  Begyndelsen 
behandlet  Ministeriet  Taaffe  med  Ringeagt  og  troet  at 
kunne  styrte  det  lige  saa  let,  som  fordum  Potocki  og  Ho- 
henwart;  derpaa  havde  det,  da  det  indsaa  sin  Fejltagelse, 
søgt  at  naa  sit  Maal  ved  forstærkede  Angreb;  nu  —  i  den 
Taaffeske  Styrelses  fjerde  Aar  —  erklærede  en  af  dets 
Ordførere,  PI  en  er,  at  Regeringen  vel  sagtens  vilde  naa 
sit  Maal,  en  slavisk  eller  czechisk  Stat,  men  at  denne 
Sejr  vilde  medføre  Østerriges  Undergang;  »thi  Østerrige 
maa  være  en  tysk  Stat,  eller  ogsaa  vil  det  ikke  kunne  be- 
staa.«  Tyskernes  anden  Hovedordfører,  Dr.  Herbst,  er- 
klærede: »Vi  ville  stemme  imod  at  gaa  ind  paa  den  spe- 
cielle Behandling  af  Budgettet.  Vi  gjere  det  som  Tyskere, 
fordi  vi  som  saadanne  have  afgjort  Mistillid  til  Ministeriet; 
men  vi  gjøre  det  ogsaa  som  Østerrigere,  der  ere  trofaste 
mod  de  Traditioner,  som  først  have  gjort  dette  Østerrige 
til  Kejserdømmet  Østerrige.  Tyskerne  i  Østerrige  ville 
holde  urokkelig  fast  ved  de  Theresianske  og  Josefinske  Ideer.« 
Derimod  udtalte  Ministerpræsidenten  sig  paa  følgende  Maade 
om  sin  Politiks  Formaal:  »Regeringen  søger  en  Overens- 
komst; den  vil  ikke  gjøre  Østerrige  til  en  slavisk  Stat; 
men  det  kan  heller  ikke  være  en  udelukkende  tysk  Stat, 
hvis  det  vil  bestaa;  det  er  ikke  et  tysk,  men  et  Habsburgsk 
Østerrige  og  som  saadant  en  Forening  af  ligeberettigede 
Nationer.«  Overgangen  til  den  specielle  Behandling  af 
Budgettet  blev  vedtaget  med  stor  Stemmeflerhed,  og  Fi- 
nansloven vedtoges  i  Maj. 

Den  15de  Februar  forelagde  Handelsministeren  Baron 
Pino  en  ny  Toldtarif  med  betydelig  Forhøjelse  af  Told- 


48  De  vigtigste  Begivenheder  i  Aaret  1882. 

satserne  og  den  16de  et  Lovforslag  om,  at  der  allerede  fra 
den  1ste  Marts  skulde  kræves  forhøjet  Told  af  flere  Gjen- 
stande,  navulig  Kaffe.  Venstre  søgte  at  bibringe  Rege- 
ringen et  Nederlag  ved  Angreb  paa  Kaffetolden  som  særlig 
trykkende  for  den  fattigere  Befolkning  i  de  vestlige  Kron- 
lande;  men  uagtet  nogle  klerikale  Tyskere  i  denne  Sag 
sluttede  sig  til  Oppositionen,  sejrede  Regeringen  dog  fuld- 
stændig, saa  at  Lovforslaget  om  den  øjeblikkelige  Forhøjelse 
allerede  blev  vedtaget  inden  den  1ste  Marts  og  hele  den 
nye  Toldtarif  i  Maj. 

I  Februar  var  det  ogsaa  til  Tyskernes  store  Harme 
blevet  vedtaget,  at  Universitetet  i  Prag  skulde  deles  i 
to  Universiteter:  et  tysk  og  et  czechisk  med  lige  Ret  til 
dets  Stiftelser  og  Formue;  Tyskerne  havde  villet  beholde 
hele  det  gamle  Universitet  for  sig,  medens  Czecherne  skulde 
oprette  et  nyt  Universitet.  Af  mere  almindelig  Betydning 
vare  de  to  Reformer  i  Valgloven,  som  bleve  vedtagne 
i  Marts  af  Underhuset,  i  Maj  af  Herrehuset.  Den  første 
drejede  sig  om  Repræsentanterne  for  Bøhmens  Godsejere. 
Hidtil  havde  alle  Godsejerne  under  ét  valgt  23  Repræsen- 
tanter, en  Fjerdedel  af  Bøhmens  hele  Repræsentation  i 
.Rigsraadet.  Da  de  to  Partier  i  Bøhmens  Adel,  det  tyske 
og  det  czechiske,  næsten  ere  lige  mandstærke,  har  Valgets 
Udfald  været  afhængigt  af  enkelte  Stemmer-,  men  efter  den 
nye  Lov  deles  Godsejerne  i  flere  Grupper,  hver  med  sine 
Repræsentanter,  og  der  kan  fra  nu  af  sikkert  regnes  paa 
et  czechisk  Flertal.  Den  anden  Keform  er  en  Forøgelse 
af  Vælgertallet  i  Byerne  ved  en  Nedsættelse  af  Valgrets- 
census  til  en  direkte  Skat  af  5  Gylden  (c.  9  Kr.),  hvilket 
giver  c.  90,000  nye  Vælgere.  Af  Tyskerne  stemte  kun 
faa  radikale  for  denne  Reform;  det  langt  overvejende 
Flertal  af  det  saakaldte  liberale  Parti  var  imod  den,  fordi 
der  vil  blive  en  større  Tilvæxt  af  slaviske  end  af  tyske 
Vælgere  i  de  sprogblandede  Distrikter.  Ogsaa  efter  Valg- 
reformen hører  Østerrige  til  de  Lande,   hvor  Vælgerne  kun 

udgjøre  5 — 6  Procent  af  Befolkningen,  som  Spanien,  Por- 
tugal, Sverige. 

Efter  at  Rigsraadets  Samling  var  sluttet  den  26de 
Maj,  forsøgte  nogle  af  dets  Medlemmer,  misfornøjede  med 
Tingenes  Gang,  at  danne  nye  Partier.  Det  første  Foraøg 
gik  ud  paa  at  danne  et  osterrigsk  Folkeparti,  der  skulde 
forene  alle  liberale  i  Rigsraadet  uden  Hensyn  til  Nationa- 
liteten og  virke  for  en  Udvidelse  af  Valgretten  og  en  For- 
soning mellem  alle  Stammer  ved  en  Sproglov;  men  de 
tyske  Demokrater,  fra  hvem  Forsoget  var  udgaaet,  bleve, 
da  de  stillede  sig  til  Omvalg,  fornægtede  af  deres  Væl- 
gere, for  hvilke  Spørgsmaalet  »tysk«  eller  »ikke  tysk«  var 
og  blev  Hovedsagen.  Derimod  lykkedes  det  Grev  Coro- 
nini,  som  til  den  Ilte  Marts  1881  havde  været  Præsident 
i  Underhuset*),  at  danne  et  Mellemparti,  »det  liberale 
Centrums  Klub«,  mest  af  Italienere,  Ruthener  og  mæhriske 
Godsejere,  som  den  9de  December  konstituerede  sig  i  et 
Antal  af  23;  dets  Program  stemmede  i  øvrigt  i  alt  væ- 
sentligt overens  med  de  af  Grev  Taaffe  fremsatte  Grnnd- 
sætninger.  Paa  den  anden  Side  traadte  3  salzburgske 
Deputerede  ud  af  det  1881  dannede  »katholske  Centrum«; 
deres  Fører  var  den  klerikale  Lienbacher,  som  havde 
stillet  Forslag  om  Indskrænkning  i  den  Saarige  Skolepligt 
og  var  misfornøjet  med,  at  Nationalitetshensyn  opholdt 
dette  Forslags  Gjennemførelse. 

Da  Rigsraadet  igjen  var  aabnet  den  5te  December, 
forelagde  Finansministeren  Dunajevski  Budgettet  for  1883, 
atter  med  et  betydeligt  Underskud.  Blandt  de  af  Rege- 
ringen fremsatte  Lovforslag  blev  den  Forandring  i  Nærings- 
loven, der  fastsatte  Duelighedsbevis  som  Betingelse  for  at 
drive  et  Haandværk,  vedtagen  af  Underhuset  den  17de 
December,  Venstre,  som  tidligere  havde  holdt  paa  ube- 
tinget Næringsfrihed,  stemte  ikke  mod  denne  Indskrænkning 


*)  Se  Aarsoversigten  i  Hist.  Arkiv  1882,  S.  58. 

i  samme  og  kappedes  med  Regeringen  om  at  stille  Forslag 
til  Fordel  for  de  fattigere  Klasser;  begge  Partier  bejlede 
nemlig  med  Henblik  paa  en  forestaaende  Opløsning  til  de 
nye  Vælgeres  (»Femgjldenmændenes«)  Gunst.  Den  IHde 
December  tog  Rigsraadet  Juleferie. 

Forholdet  til  Udlandet  blev  især  bestemt  af  For- 
bundet med  Tyskland.  Som  en  Følge  af  dette  kan  det 
betragtes,  at  den  mod  Preussen  mindre  velstemte,  mod 
Frankrig  venligsindede  Grev  Beust  fik  sin  Afsked  som 
Sendemand  i  Paris  (den  i  9de  Maj).  Hans  Efterfølger  blev 
den  hidtilværende  Sendemand  i  Rom,  Grev  Wimpffen; 
men  denne  dræbte  sig  selv  den  30te  December.  Italiens 
Tilnærmelse  til  det  tyske-østerrigske  Forbund,  hvorpaa  det 
italienske  Kongepars  Besøg  i  Wien  1881  havde  været  et 
Tegn,  blev  vanskeliggjort  ved  Attentater  af  Irredentisterne. 
Den  2den  Avgust  blev  der  saaledes  ved  et  Festoptog  i 
Triest  udkastet  en  Bombe,  som  dræbte  et  og  saarede  flere 
Mennesker,  og  den  16de  September,  Dagen  fer  Kejser 
Frants  Josef  skulde  holde  sit  Indtog  i  denne  overvejende 
italienske  By,  blev  der  paa  Grænsen  af  Østerrige  og  Italien 
arresteret  en  Triester  ved  Navn  O  b  er  dan  k,  som  1878 
var  deserteret  fra  den  østerrigske  Tjeneste  og  siden  havde 
opholdt  sig  i  Italien,  hvor  han  havde  staaet  i  Forbindelse 
med  Irredenta'en;  han  var  nu  i  Færd  med  at  begive  sig 
til  Triest,  forsynet  med  Orsinibomber  og  Nitroglycerin, 
for  at  gjøre  et  Attentat  mod  Kejseren.  Oberdank,  som 
Ogsaa  ansaas  for  Ophavsmand  til  Attentatet  den  2den  Av- 
gust, blev  henrettet  den  20de  December;  men  i  Italien 
blev  han  paa  mange  Steder  hædret  som  en  politisk  Martyr. 
Under  disse  Omstændigheder  blev  det  ikke  til  noget  med 
det  paatænkte  Gjenbesøg   af  Kejser  Frants  Josef  i  Italien. 

I  Ungarn  vakte  det  megen  Forbitrelse,  at  der  i 
November  1881  fra  Berlin  var  udgaaet  et  Opraab  til  Dan- 
nelse af  en  »almindelig  tysk  Skoleforening«,  for  hvilken 
Beskyttelsen   af  de   tyske   Skoler  i  Ungarn   mod    den    dér 

hensynsløst  drevne  Madjarisering  var  betegnet  som  en 
Hovedopgave.  Ministerpræsidenten  Tisza  erklærede,  at  der 
ikke  var  øvet  nogen  Vold  mod  det  tyske  Sprog,  og  kunde 
beraabe  sig  paa,  at  de  fleste  Tyskere  i  Ungarn  sætte  en 
Ære  i  at  regnes  for  Ungarere  og  sende  deres  Børn  i 
madjariske  Skoler,  saa  at  de  selv  vare  Skyld  i,  at  de  tyske 
Folkeskoler  i  Budapest  vare  forsvundne.  1  Marts  under- 
tegnede endog  nogle  Tyskere,  især  i  Banatet,  en  Protest 
mod  den  tyske  Skoleforenings  Indblanding,  medens  derimod 
Sachserne  i  Transsilvanien  ytrede  deres  Taknemmelighed  mod 
Tysklands  Sympathi. 

Den  ungarske  Rigsdag  vedtog  de  til  Dækning  af 
Budgettets  store  Underskud  1881  foreslaaede  Toldforhøjelser 
og  efter  megen  Modstand  højst  uvillig  de  af  Delegationerne 
bevilgede  Omkostninger  ved  den  bosniske  Opstands  Under- 
kuelse. En  anden  Sag,  som  satte  Lidenskaberne  i  Be- 
vægelse, var  Jødespørgsmaalet.  Den  stærke  Indvandring 
af  russiske  Jøder  vakte  Bekymring  hos  mange,  til  Dels 
endog  hos  deres  ungarske  Trosfæller,  som  frygtede  det 
orthodoxe,  mod  al  Kultur  fjendtlige  Elements  Tilvæxt,  og 
nogle  ivrige  Antisemiter  i  det  radikale  Venstre  ophidsede 
stadig  i  Pressen  Folket  mod  Jøderne;  ja  de  beskyldte  dem 
endog  for  at  have  dræbt  en  ung  Pige,  der  paa  en  ufor- 
klarlig Maade  var  forsvunden  (den  1ste  April),  Den  9de 
Juni,  Dagen  for  Rigsdagen  sluttede  sine  Møder,  vedtoges 
det,  at  Regeringen  skulde  bemyndiges  til  at  træffe  For- 
anstaltninger imod  de  russiske  Jøder.  Rigsdagen  gjen- 
aabnedes  den  I  Ode  Oktober.  Budgettet  for  1883  udviste 
atter  et  stort  Underskud,  saa  at  Finansministeren  igjen 
maatte  foreslaa  Skatteforhøjelser,  men  blev  dog  vedtaget 
med  stort  Flertal,  af  Underhuset  den  20de  December,  af 
Magnaterne  den  13de  Januar  1883.  Ved  Budgetforhand- 
lingen ytrede  den  deputerede  af  yderste  Venstre,  Rohonczy, 
at  der  i  Ministeriet  fandtes  en  Bande  af  Skurke,  med  Stats- 

{4a*) 

sekretæren  Hieronymi    i    Spidsen;    Følgen    var    en    ublodig 
Duel. 


Tyskland. 


Da  Indenrigsminister  Puttkaraer  den  lode  December 
1881  i  den  tyske  Rigsdag  erklærede,  at  de  Embeds- 
mænd, som  havde  understøttet  Regeringen  ved  Valgene, 
fortjente  Kejserens  Tak,  gjorde  det  nationalliberale  Partis 
Fører  Bennigsen  Indsigelse  mod,  at  Kejserens  Person  skulde 
bruges  som  Skilt  i  Valgkampen;  men  et  af  Rigskansleren 
kontrasigneret  kejserligt  Reskript  af  4de  Januar  1882  til 
det  preussiske  Ministerium  udtalte  fuldstændig  Samstem- 
ning med  Ministeren  og  fremhævede  meget  stærkt  »Kon- 
gens Ret  til  personlig  at  lede  Preussens  Regering  og  Po- 
litik«. Da  dette  Reskript  den  24de  Januar  blev  angrebet 
i  Rigsdagen,  forsvarede  Bismarck  det  i  en  lang  Tale,  i 
hvilken  han  bl.  a.  paaviste,  at  hvis  det  ikke  var  gaaet 
efter  Kongens  (d.  v,  s.  Bismarcks),  men  efter  Deputeret- 
kammerets Vilje,  vilde  den  tyske  Enhed  aldrig  være  kommen 
i  Stand.  Af  andre  paa  Rigsdagen  i  Januar  1882  behand- 
lede Sager  maa  nævnes  W^indhorsts  Andragende  om  Op- 
hævelse af  Rigsloven  af  4de  Maj  1874,  som  paabød  Inter- 
nering eller  Udvisning  af  dømte  og  ulydige  gejstlige;  det 
blev  vedtaget  den  18de  Januar.  Den  30te  Januar  sluttedes 
Rigsdagens  ordentlige  Samling. 

Imidlertid  var  den  preussiske  Landdags  nye 
Samling  aabnet  den  14de  Januar  med  en  af  Puttkamer 
oplæst  Trontale.  Blandt  de  forelagte  Lovforslag  drejede 
Interessen  sig  især  om  den  nye  kirkepolitiske  Lov,  som 
gav  Regeringen  Fuldmagt  til  ikke  at  anvende  Majlovene, 
Meningen   med  dette  Lovforslag  blev  vistnok  rigtig  angivet 

af  Kichter,  som  bl.  a.  ytrede:  »Rigskansleren  vil  have  et 
føjeligt  Flertal  i  Rigsdagen  og  Deputeretkammeret,  som  vil 
felge  ham  trofast  i  Bevillingen  af  Tobaksmonopolet  og  alle 
socialpolitiske  Projekter.  Han  indser,  at  han  ikke  kan  op- 
naa  det  ønskede  Flertal  fra  rent  evangeliske  Valgkredse; 
derfor  skal  Forslaget  yde  ham  Midler  til  ogsaa  at  faa  ka- 
tholske  Valgkredses  Repræsentanter  i  sin  Magt.  PJfter  som 
saa  de  Herrer  stemme  om  Tobaksmonopolet,  Socialpolitikken 
og  Jærnvejene,  vil  der  blive  gjort  eller  ikke  gjort  en  til- 
svarende Brug  af  Fuldmagterne.  Vi  bekæmpe  altsaa  disse 
Fuldmagter  ikke  blot  af  kirkepolitiske,  men  ogsaa  af  al- 
mindelig^  politiske  Grunde«.  I  det  nedsatte  Udvalg  saae 
det  i  Begyndelsen  ud  til,  at  Regeringens  Tilhængere  (de 
konservative)  og  Katholikerne  (Centrum)  ikke  vilde  blive 
enige;  men  de  sidstes  snilde  Forer  Windhorst  forstod  at 
benytte  Regeringens  aabeiibare  Ønske  om  at  faa  en  Kirke- 
lov i  Stand  saa  godt,  at  de  konservative  gik  ind  paa  en 
Overenskomst,  i  Følge  hvilken  de  for  Katholikerne  an- 
stødelige Paragrafer  i  Lovudkastet  bleve  ^ærnede,  medens 
det  bl.  a.  bestemtes:  1)  at,  naar  Kongen  har  benaadet  en 
Biskop,  som  er  afskediget  ved  Dom,  skal  han  igjen  aner- 
kjendes  som  Biskop  i  sin  Dioces;  2)  at  de  gejstlige,  som 
paa  anden  Maade  godtgjere  tilstrækkelig  Dannelse,  skulle 
fritages  for  den  i  Majlovene  paabudte  Statsexamen.  Loven 
vedtoges  d.  3 1te  Marts  af  Deputeretkammeret  med  228  Stem- 
mer mod  130,  og  efter  at  Herrehuset  paa  Regeringens  Opfor- 
dring havde  foretaget  et  Par  smaa  Ændringer,  endelig  i 
denne  Form  den  4de  Maj. 

Af  andre  Regeringsforslag  maa  navnlig  mærkes  Kjobet 
af  adskillige  private  Jærnbaner,  efter  hvilket  nu  alle  fra 
Berlin  mod  Vest  og  Sydvest  forende  Linjer  ere  forenede  i 
Statens  Haand.  I  øvrigt  optoges  Tiden  mest  af  Finans- 
lovens Behandling,  som  gav  Anledning  til  mange  liden- 
skabelige Debatter,  men  endte  med,  at  alle  Regeringens 
Fordringer  bleve  bevilgede.  Derimod  vilde  Deputeretkammeret 

ikke  indlade  sig  paa  et  besynderligt  Forslag  om  Anven- 
delsen af  de  Summer,  der  i  Følge  fremtidige  Rigsskatte- 
reformer  vilde  tilfalde  Preussen;  det  var  et  Forsøg  af 
Bismarck  paa  at  virke  til  Fordel  for  Tobaksraonopolet  i 
Rigsdagen,  Dette  Forslags  Afvisning  blev  derfor  ogsaa 
særlig  bebrejdet  Kammeret  af  Puttkamer,  da  han  den  ilte 
Maj  sluttede  Landdagens  Samling. 

Imidlertid  var  den  tyske  Rigsdag  sammenkaldt  til 
en  overordentlig  Samling,  som  aabnedes  den  27de  April  af 
Minister  v.  Botticher  med  et  kejserligt  Budskab,  der  beteg- 
nede den  allerede  i  Budskabet  af  17de  November  1881 
anbefalede  Socialreform  og  Fortsættelsen  af  den  J879  be- 
gyndte Skattereform  som  dens  Opgaver.  Til  den  første 
hørte  den  omarbejdede  Lov  om  Forsikring  for  Arbejdere, 
der  have  lidt  Legemsbeskadigelser  eller  Døden  ved  Ulykkes- 
tilfælde, i  hvilken  Rigsforsikringen  var  erstattet  af  særlige 
Landsforsikringsanstalter,  dernæst  en  Lov  om  Indførelse  af 
tvungen  Sygeforsikring  for  Arbejdere  og  en  Lov  mod 
Bissekramhandel.  Med  Hensyn  til  Skattereformen  frem- 
hævedes Nødvendigheden  af  Land-  og  Kommuneskatternes 
Nedsættelse  og  den  deraf  følgende  Nødvendighed  af  at 
forhøje  de  indirekte  Rigsskatter  for  at  kunne  udbetale 
Overskud  til  de  enkelte  Stater  i  Steden  for  at  hæve  Ma- 
trikularbidrag  af  dem.  Som  den  mest  passende  Gjenstand 
for  Skatteforhøjelse  betegnedes  Tobak,  helst  i  Form  af 
Monopol.  Tobaksmonopolet  var  altsaa  den  vigtigste  Gjen- 
stand for  den  overordentlige  Samling,  skjønt  Rigsdagen  den 
28de  April  1880  udtrykkelig  havde  udtalt  sig  derimod. 
Rigskansleren  havde  ingenlunde  opgivet  dette  sit  Ynglings- 
projekt,  og  den  officiøse  Presse  henviste  stadig  dertil  som 
dot  eneste  Middel  til  at  befri  de  fattigere  Klasser  fra  de 
trykkende  direkte  Skatter,  afstaa  Grund-  og  Bygningsskat- 
terne  til  Kommunerne  og  gjøre  Riget  finansiel  selvstændigt. 
For  at  bevise  Monopolets  Fordele  havde  den  kejserlige  To- 
baksfabrik i  Strassburg,   Levningen    af  det  forrige   franske 

Monopolsystem,  faaet  det  Hverv  at  forøge  sin  Bedrift  og 
oprette  Udsalg  ogsaa  uden  for  Elsass.  Man  lovede  Pub- 
likum af  Monopolet  god  og  billig  Tobak  og  rig  Indtægt 
for  Riget  foruden  Erstatning  for  Tobaksfabrikanter  og  To- 
bakshandlere. Udkastet  til  Monopolloven  var  blevet  of- 
fentliggjort i  Februar,  men  modtaget  med  mange  Indven- 
dinger: stærk  Tvivl,  om  Monopolet  virkelig  vilde  indbringe 
saa  meget,  den  utvivlsomme  Forringelse  af  Fabrikaterne, 
Tilintetgj øreisen  af  en  blomstrende  Industri,  de  talrige  nye 
Embedsmænds,  Sælgeres  og  Arbejderes  Afhængighed  af 
Kegeringen.  Kamrene  i  de  betydeligste  Enkeltstater  havde 
erklæret  sig  imod  det,  i  det  preussiske  »Volkswirthschafts- 
rath«,  som  traadte  sammen  i  Marts,  vare  33  Stemmer 
imod  Loven,  kun  31  for  den,  ja  endog  i  Forbundsraadet, 
som  den  24de  April  stemte  om  Monopolet,  udgjorde 
Mindretallet  derimod  22  Stemmer,  deriblandt  de  større 
Stater  med  Undtagelse  af  Preussen  og  Wiirttemberg.  Ud- 
sigterne for  Monopolet  i  Rigsdagen  vare  saaledes  ikke  gun- 
stige. Regeringen  kunde  med  Sikkerhed  kun  regne  paa 
de  konservative  (50),  Rigspartiet  (30)  og  Elsass-Loth- 
ringerne  (15);  afgjorte  Modstandere  vare  Fremskridtspartiet 
og  den  liberale  Forening  (Secessionisterne),  tilsammen  110, 
vel  ogsaa  de  45  nationalliberale;  tvivlsomme  Centrum  (105) 
og  Polakkerne  (18). 

Den  første  Behandling  fandt  Sted  den  10de— 13de 
Maj.  Da  Bismarck  var  syg,  blev  Forslaget  forsvaret  af 
Statssekretæren  i  Finansministeriet,  Scholz,  og  Understats- 
sekretæren for  Elsass-Lothringen,  v.  Mayr,  som  var  Chef 
for  Tobaksfabrikken  i  Strassburg.  Ikke  engang  alle  konser- 
vative vare  stemte  for  Loven,  og  det  viste  sig  snart,  at 
Bismarck  forgjæves  havde  søgt  at  vinde  de  klerikale ;  Folke- 
stemningen mod  Monopolet  var  alt  for  stærk.  Forslaget 
blev  vel  imod  Fremskridtspartiets  og  den  liberale  Forenings 
Stemmer  henvist  til  et  Udvalg;  men  i  dette  vedtoges: 
1)   at  forkaste  Forslaget,    2)  at  erklære,   at  en  videre  Be- 

byrdelse  og  Foruroligelse  af  Tobaksindustrien  efter  Tobaks- 
skattens  Forhøjelse  ved  Lov  af  16de  Juli  1879  saa  meget 
mere  synes  urimelig,  som  de  stigende  Indtægter  med  Spar- 
somhed byde  Midler  nok  til  at  tilfredsstille  de  offentlige 
Fornødenheder  og  udjævne  bestaaende  Mangler  i  Told-  og 
Skattelovgivningen. 

Anden  Behandling  begyndte  den  12te  Juni,  og  Rigs- 
kansleren aabnede  selv  Forhandlingerne  med  en  lang  Tale; 
han  klagede  over  de  direkte  Skatters  Tryk,  angreb  Frak- 
tionsvæsenet  i  Parlamenterne  og  erklærede,  at  hans  Tillid 
til  Fremtiden  beroede  paa  Dynastierne;  i  Folket  var  den 
nationale  Tanke  formørket.  To  Dage  efter  holdt  Bismarck 
atter  en  stor  Tale  til  Forsvar  for  sit  hele  Skattesystem. 
Monopolloven  forkastedes  derpaa  med  276  Stemmer  mod 
43;  Dagen  efter  (den  I5de  Juni)  forkastedes  vel  den  af 
Udvalget  foreslaaede  Erklæring;  men  dens  første  Del  blev 
efter  en  glimrende  Tale  af  Bennigsen  vedtagen. 

Den  16de  Juni  kom  et  Andragende  af  de  elsass- 
lothringske  deputerede  til  Behandling,  hvorefter  §  2  i 
Loven  af  23de  Maj  1881  om  Forretningssproget  i  Lands- 
udvalget for  Elsass- Loth ringen  skulde  forandres  saaledes: 
»Medlemmer  af  Landsudvalget,  som  ikke  ere  det  tyske 
Sprog  mægtige,  kunne  forelæse  skriftlig  affattede  tyske 
Taler.  Undtagelsesvis  kan  Præsidenten  tilstede  Medlemmer, 
som  notorisk  ere  fuldkommen  ukyndige  i  det  tyske  Sprog, 
Brugen  af  det  franske.«  Dette  meget  beskedne  Andragende 
fandt  Understøttelse  hos  Centrum,  Secessionister  og  Frem- 
skridtspartiet og  blev  vedtaget  ved  første  og  anden  Be- 
handling. Andre  Lovforslag  af  Vigtighed,  som  Forsikrings- 
loven,  vare  efter  første  Behandling  blevne  henviste  til 
Udvalg,  der  endnu  ikke  vare  blevne  færdige;  Regeringen 
og  Rigsdagens  Flertal  enedes  derfor  om  at  udsætte  Rigs- 
dagen fra  den  19de  Juni  til  den  30te  November  uden  at 
slutte  Samlingen,   for  at  Udvalgene  kunde  blive  bestaaende 


De  vigtigste  Begivenheder  i  Aaret  1882.  57 

Og  strax  efter  den  30te  November  igjen  tage  fat  paa  deres 
Arbejde. 

Kort  efter  Rigsdagssamlingens  Udsættelse  indgav  Fi- 
nansminister Bitter  sin  Dimission,  efter  at  Bisniarck  paa 
forskjellige  Maader  havde  ladet  ham  føle  sin  Misfornøjelse 
med  Resultaterne  af  hans  Virksomhed;  hans  Efterfølger 
blev  Statssekretær  Scholz.  Det  var  gaaet  Bitter  som  saa 
mange  af  de  Bismarck  underordnede  Ministre  før  ham: 
naar  Rigskansleren  ikke  kunde  faa  sine  Planer  gjennem- 
førte,  lod  han  sin  Harme  gaa  ud  over  Ministrene.  Heller 
ikke  Gjenoprettelsen  af  Forholdet  til  Paven  og  Romer- 
kirken vilde  lykkes  ham:  den  nye  Sendemand  i  Vatikanet, 
V.  Schlozer,  meldte,  at  der  ikke  var  nogen  Forsonlighed  at 
spore.  Den  preussiske  Regering  fandt  derfor  heller  ingen 
Anledning  til  at  benytte  den  i  Maj  vedtagne  saakaldte 
»Bispeparagraf« :  da  der  blev  indgivet  et  Andragende  til 
Kejseren  om  at  gjenindsætte  den  afsatte  Ærkebiskop  Pau- 
lus Melchers  paa  Ærkebispestolen  i  Køln,  svarede  Kultus- 
ministeren V.  Gossler,  at  han  ikke  kunde  indstille  det. 
Derimod  vare  i  Foraaret  flere  nye  Biskopper,  som  vare  ud- 
nævnte af  Paven,  blevne  anerkjendte  af  Kejseren;  men  den 
ene  af  disse,  Fyrstbiskop  Herzog  i  Breslau,  optraadte  strax 
meget  skarpt  i  klerikal  Retning.  Paa  den  anden  Side  for- 
kastede Forbundsraadet  den  i  Januar  efter  W^indhorsts  An- 
dragende i  Rigsdagen  vedtagne  Formildelse  af  Bestemmel- 
serne mod  ulydige  gejstlige.  Ved  Aarets  Ende  var  man 
saaledes  i  Virkeligheden  ikke  kommen  et  eneste  Skridt 
videre  til  Kirkestridens  Bilæggelse. 

Imidlertid  var  der  i  Oktober  foretaget  nye  Valg  til 
Land  dagen.  De  tre  liberale  Partier  havde  haabet  at 
vinde  flere  Pladser  ved  at  forene  sig;  men  denne  Forening 
blev  forstyrret  af  Eugen  Richter  i  Spidsen  for  Fremskridts- 
partiets V^algkomité  i  Berlin,  som  med  større  Iver  optraadte 
mod  de  nationalliberale  end  mod  de  konservative  og  kleri- 
kale.    Derimod   udfoldede  de  konservative,   understøttede  af 

Regeringen,  en  kraftig  Virksomhed,  og  Resultatet  blev,  at 
de  vandt  13  Pladser,  de  frikonservative  5,  medens  de  na- 
tionalliberale mistede  18;  de  øvrige  Partier  beholdt  deres 
gamle  Styrke.  Regeringen  kunde  kun  opnaa  Flertallet, 
naar  enten  Centrum  eller  de  frikonservative  og  de  national- 
liberale forbandt  sig  med  de  konservative. 

Landdagen  aabnedes  den  14de  November  med  en 
Trontale  af  Kejseren  selv,  som  især  lagde  Vægten  paa  de 
fattigere  Klassers  Befrielse  fra  Klasseskatten.  I  Overens- 
stemmelse hermed  blev  der  forelagt  et  Lovudkast  om  Op- 
hævelse af  denne  Skats  4  laveste  Trin  (under  en  Aars- 
indtægt  af  1200  Mark)  mod  Erstatning  i  en  Skat  paa 
Udsalg  af  Vin,  01,  Brændevin  og  Tobak;  det  lienvistes 
efter  første  Behandling  midt  i  December  til  Finansudvalget. 
Den  19de  December  tog  Landdagen  Juleferie.  —  Imid- 
lertid var  ogsaa  Rigsdagen  igjen  traadt  sammen  (den 
30te  November).  Den  første  Sag,  der  stod  paa  Dags- 
ordenen, var  det  oven  for  omtalte  Andragende  om  Sproget  i 
det  elsass-lothringske  Landsudvalg,  som  var  blevet  vedtaget 
ved  første  og  anden  Behandling.  Nu  havde  man  imid- 
lertid fortrudt,  at  man  havde  vist  saa  megen  Humanitet, 
og  forkastede  Andragendet  ved  tredje  Behandling  med  153 
Stemmer  mod  119.  Regeringen  forelagde  derpaa  et  Budget 
for  to  Aar,  uagtet  Lovforslaget  om  toaarige  Budgetter 
næsten  enstemmig  var  forkastet  i  Foraaret  1881;  men 
Rigsdagen  tog  kun  Budgettet  for  1883 — 84  under  Behand- 
ling.    Den  tog  Juleferie  den  14de  December. 

Den  6le  Maj  havde  Kejserens  Sonnesøn  Prins  Vil- 
helm, gift  med  en  Prinsesse  af  Avgustenborg,  faaet  en 
Søn,  der  fik  Navnet  Frederik  Vilhelm,  saa  at  Kejserhuset 
nu  talte  4  Generationer.  Den.  85aarige  Kejser  Vilhelm 
gjorde  mange  Rejser,  bl.  a.  til  Gastein,  hvor  fra  han  besøgte 
det  østerrigske  Kejserpar  i  Ischl.  Da  Forbundet  med 
Østerrige  dog  ikke  af  alle  blev  betragtet  som  en  fuldendt 
Kjendsgjerning,  lod  Bismarck  nogle  Blade  meddele,  at  det 

beroede  paa  en  formelig  Traktat,  sora  gjaldt  til  Oktober 
1884.  —  I  Slutningen  af  Aaret  blev  det  vestlige  Tyskland 
hjemsøgt  af  en  stærk  Oversvømmelse  af  Rhinen  og  dens 
Bifloder,  som  voldte  stor  Skade. 

Ligesom  Kejser  Vilhelm  havde  begyndt  Aaret  med  at 
udtale  sin  personlige  Samstemning  med  sit  Ministerium, 
støttede  ogsaa  Kong  Ludvig  af  Bayern  sit  Ministerium 
ved  en  Haand skrivelse  til  Ministerpræsident  Lutz  af  28de 
Februar,  hvori  han  opfordrede  Ministeriet  til  som  hidtil 
med  al  Kraft  at  hævde  Regeringens  Rettigheder  mod  det 
klerikale  Flertal  i  andet  Kammer,  og  flere  af  dettes  Be- 
slutninger bleve  ogsaa  forkastede  af  Rigsraadskammeret. 

I  Wiirttemberg  blev  der  foretaget  nye  Valg  af 
Deputerede  den  20de  December.  Ved  disse  mistede  det 
demokratiske  Parti  flere  Pladser,  og  dets  Førere  bleve  ikke 
gjenvalgte. 


England. 


Englands  Histone  i  Aaret  1882  drejer  sig  væsentlig 
om  de  ægyptiske  og  de  irske  Anliggender.  De  første 
ville  vi  betragte  under  Ægyptens  Historie;  de  sidste  staa 
i  nøje  Forbindelse  med  Parlamentets  Virksomhed.  Dette 
aabnedes  den  7de  Februar  med  en  af  Lordkansleren  oplæst 
Trontale.  Partistillingen  i  Underhuset  var  følgende:  329 
ministerielle,  246  konservative,  60  Homerulere.  Naar  de 
to  sidste  Partier  stemte  sammen,  havde  Ministeriet  altsaa 
kun  et  Flertal  af  23;  men  i  de  fleste  Tilfælde  var  dette 
langt  stærkere.  Kun  i  det  uundgaaelige  Bradlaugh- 
Spørgsmaal  sejrede  Oppositionen  atter.  Strax  efter  Sam- 
lingens A  åbning  forlangte  Bradlaugh  Adgang  til  Under- 
huset og  tilbød  at  aflægge  den  foreskrevne  Ed;   men   lige- 

som  1881  blev  det  nægtet  ham  efter  Forslag  af  de 
konservatives  Fører,  Stafford  Northcote;  14  Dage  efter 
traadte  han  imidlertid  pludselig  frem  for  Formandens  Bord, 
oplæste  Edsformularen,  kyssede  Bibelen  og  erklærede,  at 
han  vilde  indtage  sit  Sæde.  Regeringen  forholdt"  sig  pas- 
siv; men  Northcote  fremkaldte  en  Beslutning  om,  at  han 
skulde  forlade  Huset.  Da  han  ikke  vilde  adlyde,  blev  han 
erklæret  for  udstødt  af  Parlamentet,  og  et  nyt  Valg  i 
Northampton  blev  udskrevet.  Ved  dette  sejrede  han  atter^ 
skjønt  kun  med  et  ringe  Flertal;  men  et  af  Regeringen 
understøttet  Forslag  fra  liberal  Side,  at  en  Erklæring  skulde 
kunne  træde  i  Steden  for  Eden,  blev  forkastet  med  282 
Stemmer  (konservative,  Irlændere  og  nogle  strængt  kirke- 
lige liberale)  mod  257;  derefter  blev  der  atter  nægtet  ham 
Adgang. 

En  anden  parlamentarisk  Strid  blev  fremkaldt  ved  et 
ubetimeligt  Skridt  af  Overhuset.  Den  irske  Landbo- 
kommission havde  næppe  været  4  Maaneder  i  Virksom- 
hed, førend  Lorderne,  misfornøjede  med,  at  den  stadig 
nedsatte  Forpagtningsafgiften,  besluttede  at  udnævne  et 
Udvalg  til  at  undersøge  Landbolovens  Virkninger.  Rege- 
ringen nægtede  imidlertid  at  anerkjende  dette  Udvalg,  og 
den  9de  Marts  fik  Gladstone  en  Erklæring  om,  at  en  saa- 
dan  Undersøgelse  kun  kunde  tjene  til  at  hindre  Lovens 
Udførelse  og  var  skadelig  for  Irlands  Styrelse,  vedtagen  i 
Underhuset  med  303  Stemmer  mod  235.  Langt  større 
Modstand  fandt  Gladstone,  da  han  for  at  gjøre  Ende  paa 
Sagernes  idelige  Forhaling  stillede  det  Forslag,  at  Fler- 
tallet skulde  kunne  vedtage  Forhandlingernes  Afslut- 
ning; denne  overalt  paa  Fastlandet  gjældende  Regel  fore- 
kom pjnglænderne  at  være  et  alt  for  stærkt  Indgreb  i  den 
parlamentariske  Frihed,  og  denne  Sags  Behandling  var 
endnu  kun  iudtraadt  i  sine  første  Trin,  da  Parlamentet  tog 
Paaskeferie  (den  4de  April). 

Da  det    igjen   traadte   sammen    (den  17de  April),    var 

der  sket  et  Omslag  i  Regeringens  Politik  lige  over  for 
Irland.  Tvangsforholdsreglerne  havde  vist  sig  frugtesløse, 
uagtet  over  500  Mennesker  vare  fængslede:  de  agrariske 
Forbrydelser  havde  i  det  første  Fjerdingaar  1882  naaet  et 
endnu  større  Tal  end  de  foregaaende  Aar  (over  1400),  og 
Irlænderne  i  Amerika  støttede  ikke  blot  Landligaen  med 
Pengemidler,  men  foranstaltede  ogsaa  Brandstiftelser  og 
Dynamitexplosioner.  Gladstone  indlod  sig  derfor,  navnlig 
ved  Hjælp  af  den  radikale  Handelsminister  Chamberlain, 
paa  Underhandlinger  med  Landligaens  fængslede  Førere 
Parnell,  Dillon,  O'Kelly  og  Davitt,  som  gave  Haab  om,  at 
de  vilde  tilbagekalde  det  af  dem  udstedte  Manifest  mod  at 
betale  Fæsteafgifter  og  virke  til  Gjenoprettelse  af  den  lov- 
lige Orden  i  Irland,  mod  at  de  bleve  frigivne  og  nye 
agrariske  Reformer  indførtes.  I  Begyndelsen  af  Maj  løs- 
lodes derpaa  de  fleste  fængslede;  men  Vicekongen  i  Irland, 
Grev  Cowper,  og  den  irske  Overstatssekrotær  Forster  ned- 
lagde deres  Embeder,  da  de  misbilligede  en  saadan  »Kapi- 
tulering  med  Landligaen« ,  der  efter  deres  Mening  kun 
vilde  blive  opfattet  som  et  Tegn  paa  Regeringens  Svaghed 
og  gjøre  ondt  værre.  De  fik  desværre  Ret:  Feniernes 
hemmelige  Forbund,  som  ikke  vilde  vide  af  nogen  Overens- 
komst med  Regeringen,  men  drømte  om  en  irsk  Republik, 
søgte  at  hindre  Forsoningen  imellem  Gladstone  og  Home- 
rulernes  Førere,  og  fra  dem  udgik  en  Rædselsgjerning,  som 
fuldstændig  bragte  den  til  at  strande. 

Den  6te  Maj  indtraf  den  nye  Vicekonge,  Lord  Spencer, 
og  den  nye  irske  Overstatssekretær,  Lord  Cavendish,  til 
Dublin;  Dagen  efter  spaserede  den  sidste  tillige  med 
Understatssekretæren  Bourke  i  den  til  Slottet  stødende 
Fønixpark,  da  pludselig  nogle  Mænd,  som  sprang  ud  af  en 
Vogn,  overfaldt  og  myrdede  dem;  Deltagerne  i  Mordet 
lykkedes  det  først  1883  at  paagribe.  Landligaens  Førere 
udtalte  vel  deres  Afsky  mod  denne  Skjændselsgjerning ;  men 
den  offentlige  Mening  i  England   fordrede  nu  strænge  For- 

holdsregler,  og  allerede  den  Ilte  Maj  forelagde  Indenrigs- 
ministeren, Harcourt,  en  ny  Tvangsbill,  som  indførte  en 
formelig  Belejringstilstand  i  Irland.  Den  blev  vedtagen  af 
Underhuset  den  8de  Juli,  af  Overhuset  den  Ilte.  Home- 
rulerne  havde  forgjæves  søgt  at  hindre  deres  Fremme,  og 
Efterretningen  om  nye  Mord  og  Attentater  virkede  til 
Sagens  Paaskyndelse. 

Samtidig  havde  Gladstone  imidlertid  forelagt  et  Lov- 
forslag til  Lettelse  for  de  smaa  irske  Forpagtere:  naar  en 
Forpagter  vilde  betale  den  resterende  Afgift  for  et  Aar, 
skulde  Staten  af  det  irske  Kirkefonds  Midler  betale  en 
anden  Part,  hvorefter  Resten  skulde  slettes.  Denne  Lov, 
som  mødte  megen  Modstand  hos  de  konservative,  blev  ved- 
tagen af  Underhuset  den  22de  Juli  med  285  Stemmer  mod 
177,  af  Overhuset  den  lOde  Avgust.  Disse  irske  Anlig- 
gender havde  optaget  næsten  hele  Parlamentets  Tid,  uden 
at  nogen  Reformer,  som  dog  Trontalen  havde  bebudet,  eller 
Afslutningsbillen  var  vedtagen.  Den  sidste  vilde  Gladstone 
i  alle  Tilfælde  have  gjennemfert,  og  det  blev  derfor  be- 
stemt, at  Parlamentets  Møder  skulde  udsættes  fra  den  18de 
Avgust  til  den  24de  Oktober,  hvorefter  det  atter  skulde 
træde  sammen  blot  i  dette  Øjemed.  Ellers  vare  foruden 
Finansloven  kun  mindre  betydelige  Love  blevne  vedtagne, 
som  en  Lov  mod  Valgbestikkelser,  der  fratog  flere  Byer 
deres  Repræsentation,  og  en  Forandring  i  Ægteskabslovgiv- 
ningen,  der  i  formueretlig  Henseende  stiller  Kvinder  lige 
med  Mænd.  Derimod  beskæftigede  Parlamentet  sig  i  den 
sidste  Tid  meget  med  den  ægyptiske  Krig.  Dennes  hel- 
dige Udfald  styrkede  ogsaa  Regeringens  indre  Stilling, 
endogsaa  i  Irland.  Den  i  Sommeren  til  Fordel  for  For- 
pagterne vedtagne  Lov  fandt  paa  mange  Steder  gunstig 
Optagelse,  Tvangsloven  fremkaldte  en  gavnlig  Skræk,  og 
de  agrariske  Forbrydelsers  Tal  sank  fra  396  i  Maj  til  131 
i  September  og  111  i  Oktober.  Den  17de  Oktober  sam- 
ledes under  Parneils  Forsæde  en  Nationalkonvention  i  Dub- 


De  vigtigste  Begivenheder  i  Aaret  1882.  63 

lin,  som  besluttede  at  danne  en  ny  »irsk  Nationalliga«. 
Dennes  Formaal  skulde  være:  Oprettelsen  af  et  eget  Par- 
lament til  Styrelse  af  Irlands  lokale  Anliggender  og  Til- 
vejebringelsen af  et  Statsforskud  til  Forpagterne,  for  at  de 
kunde  blive  Ejere,  mod  at  de  skulde  afbetale  deres  Gjæld 
til  Staten  i  Løbet  af  63  Aar.  I  Sammenligning  med  tid- 
ligere Fordringer  kunde  disse  jo  kaldes  maadeholdne. 

Den  24de  Oktober  traadte  Pnrlamentet  igjen  sammen, 
og  Underhuset  begyndte  sine  Forhandlinger  om  Afslutnings- 
billen  og  andre  Forslag  til  en  Reform  af  Forretningsordenen. 
Den  første  vedtoges  den  Ilte  November  med  302  Stemmer 
mod  262,  den  sidste  af  de  foreslaaede  Forandringer  i  For- 
retningsordenen den  1ste  December,  hvorefter  den  over- 
ordentlige Parlamentssamling  blev  sluttet.  Gladstone 
havde  vundet  en  afgjørende  Sejr,  men  trængte  nu  efter  sin 
i  lang  Tid  uafbrudte  anstrængte  Virksomhed  til  nogen 
Hvile  og  nedlagde  derfor  sit  Embede  som  Skatkammer- 
kansler (Finansminister),  medens  han  vedblev  at  være  Mi- 
nisterpræsident. Krigsminister  Childers  blev  Skatkammer- 
kansler, Ministeren  for  Indien  Lord  •  Hartington  (Broder  til 
den  myrdede  Lord  Cavendish)  Krigsminister,  Kolonial- 
ministeren Lord  Kimberley  Minister  for  Indien.  Som  nye 
Medlemmer  indtraadte  i  Kabinettet  paa  den  ene  Side  den 
radikale  Understatssekretær  Charles  Dilke,  paa  den  anden 
Side  som  Koionialminister  Lord  Derby,  der  siden  1878,  da 
han  udtraadte  af  Ministeriet  Beaconsfield,  havde  indtaget 
en  uafhængig  Mellemstilling  imellem  konservative  og  libe- 
rale. 

Imidlertid  var  der  i  November  igjen  forefaldet  flere 
politiske  Mord  og  Attentater  i  Irland.  Tidligere  paa  Aaret 
(den  2den  Marts)  var  der  ogsaa,  heldigvis  uden  Følger, 
blevet  skudt  paa  Dronning  Victoria  af  et  forrykt  Menneske 
ved  Navn  Mac  Clean,  ligesom  hun  den  30te  April  fik  et 
Truselsbrev  fra  en  ung  Telegrafist  Young;   den  første  blev 

frikjendt  som  utilregnelig,  medens  den  sidste  blev  dømt  til 
Tugthuset. 


Nederlandene. 

Da  andet  Kammer  den  8de  Maj  1882  forkastede  den 
af  Regeringen  afsluttede  Handelstraktat  med  Frankrig,  ind- 
gav Ministeriet  van  Lynden  sin  Dimission;  men  Kongen 
vilde  ikke  modtage  den,  og  den  langvarige  Ministerkrise 
endte  i  Slutningen  af  Avgust  med,  at  Ministeriet  med  en 
lille  Forandring  blev  paa  sin  Plads.  Kort  efter  (den  18de 
September)  aabnedes  Generalstaternes  nye  Samling;  der 
forelagdes  dem  bl.  a.  et  Forslag  til  Nedsættelse  af  den  høje 
Valgcensus,  hvis  Antagelse  vilde  forøge  Vælgernes  Antal 
med  22,000.  —  Krigen  i  Atshin  vedvarede,  i  det  hele 
heldig  for  Hollænderne,  men  endnu  uden  noget  afgjørende 
Resultat. 


Belgien. 

Det  klerikale  Parti,  som  var  i  Mindretal  i  Kamrene, 
traadte  i  mange  Provins-  og  Menighedsraad  stærkt  op  mod 
Regeringen,  navnlig  ved  den  nye  Skolelovs  Indførelse; 
Præsterne  gik  saa  vidt,  at  de  lyste  Band  over  Skolerne  og 
udelukkede  deres  Disciple  fra  Sakramentet.  Kammeret  vedtog 
derfor  den  10de  Maj  en  Dagsorden,  hvori  det  udtalte  sin 
Misbilligelse  af  den  katholske  Gejstligheds  Optræden.  Den 
16de  Maj  sluttedes  Samlingen.  Ved  de  nye  Valg  sejrede 
de  liberale:   den  22de  Maj   vandt  de  30  Pladser  i  Provins- 

raadene,  og  den  13de  Juni  steg  deres  Flertal  i  Kammeret  fra 
14  til  18,  i  Senatet  fra  4  til  7.  Den  nye  Samling  aabnedes 
den  14de  November.  Den  12te  December  kom  det  til  en 
heftig  Kamp  om  Sproget  i  Middelskolerne:  de  klerikale 
viste  sig  her  som  de  folkelige  og  satte  igjennem,  at  Under- 
visningen i  Middelskolernes  Forberedelsesklasser  i  de  flamske 
Landdistrikter  skulde  ske  paa  Flamsk. 


Schweiz. 


Den  nyvalgte  Forbundsf  or  samling,  som  var  traadt 
sammen  den  ,^te  December  1881,  var  i  Aaret  1882  samlet 
i  Januar,  April,  Juni  og  December,  men  havde  ikke  Held 
med  sig  i  sin  lovgivende  Virksomhed.  En  Epidemilov,  som 
skulde  indføre  Vaccinationstvang  for  hele  Schweiz,  vakte 
en  heftig  Modstand  og  blev  den  30te  Juli  forkastet  ved 
almindelig  Folkeafstemning  med  250,000  Stemmer  mod 
70,000.  Samme  Dag  forkastede  det  suveræne  Folk  med  et 
lille  Flertal  ogsaa  en  af  Forbundsforsamlingen  vedtagen 
Lov  om  Beskyttelse  for  Opfindelser,  vistnok  mest,  fordi 
den  var  kommen  til  Afstemning  sammen  med  den  forhadte 
Tvangslov.  Større  Betydning  havde  et  andet  Spergsmaal, 
der  gav  Anledning  til  stor  Bevægelse.  Artikel  27  i  For- 
bundsforfatningen siger:  »Kantonerne  sørge  for  tilstrækkelig 
Folkeundervisning,  som  udelukkende  skal  staa  under  Statens 
Styrelse;  den  er  tvungen  og  i  de  offentlige  Skoler  uden 
Betaling.  De  offentlige  Skoler  skulle  kunne  besøges  af 
alle  Trosbekj endere  uden  Fortrædigelse  af  deres  Tros-  og 
Samvittighedsfrihed.  Mod  Kantoner,  som  ikke  efterkomme 
disse  Forpligtelser,  vil  Forbundet  træffe  de  nødvendige  For- 
anstaltninger«. Da  disse  Bestemmelser  nu  ingenlunde  havde 
faaet  Gyldighed   i    alle  Kantoner,    mindst   i    de   katholske. 

besluttede  Forbundsforsamlingen  at  ansætte  en  Skole- 
sekretær, der  skulde  foretage  de  fornødne  Undersøgelser  i 
de  enkelte  Kantoner,  for  at  der  kunde  tilvejebringes  en 
fælles  Skolelov  for  hele  Schweiz.  Dette  blev  vedtaget  den 
28de  April  af  Nationalraadet  med  86  Stemmer  mod  30, 
den  14de  Juni  af  Stænderraadet  med  22  mod  19;  men  den 
Modbydelighed,  som  de  klerikale  allerede  i  og  for  sig 
nærede  mod  en  fælles  Skolelov,  blev  til  forbitret  Modstand, 
da  et  af  Forbundsraad  Schenk  udarbejdet  Udkast  til  en 
saadan  Lov  blev  bekjendt.  Det  udelukkede  nemlig  kirke- 
lige Samfund  fra  Styrelsen  af  de  offentlige  Skoler,  stillede 
Privatskolerne  under  Statens  Opsyn  og  bestemte,  at  Re- 
ligionsundervisningen skulde  finde  Sted  uden  for  Skoletiden. 
Paa  Grund  af  den  sidste  Bestemmelse  sluttede  ogsaa  de 
strænge  reformerte  sig  til  Modstanden,  og  desuden  afskræk- 
kedes mange,  ogsaa  af  det  radikale  Parti,  ved  Udkastets  i 
det  enkelte  gaaende  Forskrifter  om  Time-  og  Discipeltal, 
Skoleinventarium  og  Lærebøger.  Medens  der  derfor  kun 
behøves  30,000  Underskrifter  til  at  fordre,  at  en  Forbunds- 
beslutning  skal  tages  til  »Referendum«,  d.  v.  s.  under- 
kastes hele  Folkets  Afstemning,  blev  det  denne  Gang 
krævet  af  over  180,000,  og  ved  Folkeafstemningen  den  2fide 
November  blev  Forbundsbeslutningen  forkastet  med  318,000 
Stemmer  mod  172,000. 

Den  skarpe  Modsætning,  som  allerede  1881  havde  vist 
sig  mellem  den  overvejende  radikale  Forbundsforsamling  og 
den  ultramontane  Regering  i  Kanton  Tes  sin,  traadte  atter 
frem  1882,  i  det  Nationalraadet  i  Juni  forkastede  et  Valg 
til  samme,  som  de  klerikale  i  Tessin  havde  sat  igjennem 
ved  ulovlige  Midler.  —  Til  Forbundspræsident  for  1883 
valgtes  den  13de  December  den  hidtilværende  Vicepræsident 
Ruchounet  fra  Waadt. 

En  i  Februar  med  Frankrig  afsluttet  Handels- 
traktat  paa  10  Aar  blev  efter  megen  Opposition,  som 
kom  til  Orde  i  Pressen,  Folkeforsamlinger  og  Petitioner  til 

Porbundsforsamlingen,  i  April  med  stort  Flertal  vedtagen 
af  begge  Raad.  1  Forbindelse  med  den  sluttedes  der  Kon- 
ventioner om  gjensidig  Beskyttelse  for  litterær  og  kunstne- 
risk Ejendom  samt  for  Handelsmærker  og  om  flere  Jærn- 
vejes  Tilslutning  til  hinanden.  —  Den  10de  April  indviedes 
Jærnbanen  over  Monte  Genere,  som  forbinder  Bellinzona 
med  Lugano  og  var  kommen  i  Stand  ved  en  Overenskomst 
mellem  Schweiz  og  Italien;  men  langt  vigtigere  var  Fuld- 
endelsen af  St.  Gotthardbanen,  i  hvis  Bygning  Schweiz, 
Tyskland  og  Italien  havde  taget  Del.  Efter  at  den  store 
Tunnel  gjennem  Bjærget  var  bleven  fuldstændig  færdig  i 
Slutningen  af  1881,  kjørte  det  første  regelmæssige  Tog 
igjennem  den  paa  Nyaarsdag  1882,  og  efter  Fuldendelsen 
af  de  Jærnbaner,  der  fra  Nord  og  Syd  munde  ud  i  Tun- 
nelen og  sætte  den  i  Forbindelse  med  Nordsøen  og  Middel- 
havet, indviedes  det  store  Værk  den  21de— 24de  Maj  ved 
Festtog  imellem  Milano  og  Luzern,  hvori  flere  Ministre 
baade  fra  Tyskland  og  Italien  toge  Del. 


Frankrig. 


Gambetta,  der  før  havde  afsat  og  indsat  Ministre, 
mødte,  efter  at  han  selv  var  traadt  i  Spidsen  for  et  Mini- 
sterium (den  14de  November  1881),  en  stærk  Modstand  i 
Kamrene.  Udfyldningsvalgene  til  Senatet  (den  8de  Januar 
1882)  faldt  vel  ud  efter  hans  Ønske:  i  Steden  for  de  75 
udtrædende  og  4  døde  Senatorer  valgtes  66  Republikanere 
og  kun  13  Monarkister;  de  sidste  havde  tabt  over  20 
Pladser;  men  ikke  desto  mindre  holdt  han  fast  ved  sine 
Planer  til  en  Forandring  i  Senatets  Valglov  og  en  Ind- 
skrænkning af  dets  Indflydelse  paa  Budgettet.  Ligesom 
han  herved   stødte  Senatorerne,  vakte  han  Uvilje  i   Depu- 

teretkammeret  ved  Gjenoptagelsen  af  det  1881  forkastede 
Forslag  om  dets  Valg  ved  Listeafstemning,  Ved  Ind- 
førelsen af  dette  Valgsystem  haabede  han  at  fortrænge 
Mindretallene  og  danne  ét  stort  republikansk  Parti,  som 
hvis  Leder  han  vilde  faa  Magten  til  at  styre  Frankrig  og 
fuldføre  dets  Gjeuoprejsning.  Den  Ude  Januar  fremtraadte 
han  derfor  i  Deputeretkammeret  med  sine  Forslag  til  en  del- 
vis Revision  af  Forfatningen,  der  skulde  indskrænke  sig  til 
de  nævnte  Forandringer;  men  det  republikanske  Partis 
andre  Førere  besluttede  at  optage  Kampen  mod  hans 
truende  Diktatur  og  vandt  en  afgjort  Sejr  ved  Valget  af 
de  33  Medlemmer,  som  skulde  prøve  Forslaget  i  et  Udvalg 
(den  19de  Januar).  Kun  et  eneste  Medlem  var  for  Gam- 
bettas  Plan;  af  de  øvrige  forlangte  nogle  en  ubegrænset 
Revision  af  Forfatningen,  hvorimod  Gambetta  udtalte  sig 
meget  skarpt,  andre  en  begrænset  Revision  med  Udeluk- 
kelse af  Listevalgene.  Resultatet  blev,  at  Udvalget  med 
Andrieux  som  Ordfører  foreslog  begge  Kamres  Sammen- 
træden  til  en  Kongres,  som  skulde  have  Frihed  til  at 
revidere,  hvad  den  vilde;  dog  var  det  ønskeligt,  at  Revi- 
sionen indskrænkede  sig  til  visse  Punkter,  til  hvilke  Liste- 
afstemningen ikke  hørte.  Dette  Forslag  vedtoges  af  Kam- 
meret den  26de  Januar,  og  endnu  samme  Aften  indgav 
Ministeriet  Gambetta  sin  Afskedsbegjæring. 

Freycinet  overtog  Dannelsen  af  det  nye  Ministe- 
rium, som  kom  i  Stand  den  30te  Januar.  Foruden  Mi- 
nisterpræsidenten, som  selv  overtog  Udenrigsministeriet, 
vare  de  betydeligste  Medlemmer:  Ferry,  som  blev  Under- 
visningsminister, og  Leon  Say,  der  ned  stor  Anseelse  i 
Finansverdenen  og  først  gik  ind  paa  at  paatage  sig  Fmans- 
styrelsen,  efter  at  Freycinet  havde  lovet  ham  at  indskrænke 
sine  tidligere  store  Planer  til  omfattende  Arbejder  af  Hen- 
syn til  den  Forsigtighed  og  Sparsommelighed,  han  krævede. 
Af  de  gamle  Ministre  forblev  kun  Oochery,  der  havde 
styret   Post-   og  Telegrafvæsenet  under  flere  skiftende  Mi- 

nisterier;  men  flere  af  de  andre  havde  tidligere  været  Mi- 
nistre, saaledes  Jaureguiberry  for  Marinen  og  Tirard  for 
Handelen.  Fire  overtoge  for  første  Gang  et  Ministerium, 
saaledes  Senatorerne  Billot  (Krigen)  og  Humbert  (Justits 
og  Kultus);  alle  Ministrene  vare  enten  Deputerede  (5) 
eller  Senatorer  (6).  Til  Formand  i  Senatet  i  Steden  for 
Say  valgtes  den  tidligere  Minister  Leroyer. 

En  Vanskelighed,  som  det  nye  Ministerium  strax  mødte, 
var  den  af  Deputeretkammeret  vedtagne  Forfatningsrevision. 
Freycinet  foreslog  indtil  videre  at  udsætte  den,  og  Kam- 
meret gav  sit  Bifald  dertil  ved  en  Dagsorden  (den  6te 
Februar).  Derimod  forelagde  Ministeriet  den  7de  Februar 
et  Lovforslag  om  en  Keform  af  Kommuneforfat- 
ningen, hvis  Hovedbestemmelse  var,  at  ikke  blot  som 
hidtil  i  de  mindre  Kommuner  (c.  38,000),  men  ogsaa  i  de 
større  Byer  (c.  2800),  dog  med  Undtagelse  af  Paris,  Mu- 
nicipalraadet  selv  skulde  vælge  Borgmesteren.  De  depu- 
terede for  Paris  foresloge,  at  ogsaa  Hovedstaden  selv  skulde 
vælge  sin  Maire,^  som  tillige  skulde  være  Præfekt  for 
Seine-Departementet  og  Politipræfekt;  men  dette  farlige 
Forslag  blev  forkastet  med  283  Stemmer  mod  180;  der- 
imod vedtoges  Loven  for  de  øvrige  Stæder  den  4de  Marts 
af  Kammeret,  den  25de  af  Senatet.  Kammerets  Flertal 
støttede  ogsaa  Ministeriet  mod  Angreb  fra  de  yderlige 
Partier,  saaledes  den  9de  Marts  ved  at  forkaste  et  af  de 
radikale  foreslaaet  Dadelsvotum  paa  Grund  af  Regeringens 
Indskriden  mod  Kollektivisterne  i  Gård- Departementet, 
den  27de  Marts  ved  at  vedtage  en  Dagsorden  (med  418 
Stemmer  mod  73),  som  billigede  den  af  Biskop  Freppel  i 
Spidsen  for  de  klerikale  dadlede  Udvisning  af  Benedik- 
tinerne fra  Abbediet  Solesmes. 

En  heftigere  Kamp  udbrød  i  Senatet  om  Skole- 
tvangsloven.  Den  var  ikke  kommen  i  Stand  1881, 
fordi  Senatet  havde  foretaget  nogle  Ændringer,  som  Kam- 
meret igjen  havde   forkastet;   i   Marts    1882   kom  den    nu 

atter  til  Behandling  i  Senatet,  Jules  Simon  foreslog  igjen 
den  Ændring,  at  Læreren  skulde  undervise  Børnene  om 
deres  Pligter  mod  Gud  og  Fædrelandet;  men  da  de  sidste 
Udfyldningsvalg  havde  forandret  Flertallet  i  Senatet,  for- 
kastedes saa  vel  dette  som  andre  af  Højre  stillede  Æn- 
dringsforslag. Den  23de  Marts  vedtoges  derefter  hele 
Loven  af  Senatet  med  179  Stemmer  mod  108.  En  Del  af 
Gejstligheden  og  den  klerikale  Presse  begyndte  nu  at  præ- 
dike et  almindeligt  Korstog  mod  den  nye  Skolelov;  men  da 
Paven  ikke  syntes  tilbøjelig  til  at  yppe  Strid  med  den 
franske  Regering,  fik  de  ultramontanes  Modstand  mod  Lo- 
vens Udførelse  ikke  stort  at  betyde. 

Foruden  disse  Love  vedtoge  Kamrene  endnu  en  vigtig 
Lov  om  Hærens  Styrelse,  som  i  mange  Aar  havde  været 
paa  Bane,  og  bevilgede  9  Millioner  til  at  dække  de  Ud- 
gifter, som  nye  Uroligheder  i  Tunis  i  Begyndelsen  af 
Aaret  havde  foranlediget.  Imidlertid  havde  Leon  Say  fore- 
lagt Budgettet  og  paavist,  at  Finanstilstanden  ikke  var 
saa  god,  som  man  hidtil  havde  indbildt  sig:  Indtægterne 
vare  ikke  længer  i  Stigen,  den  Bontoux'ske  Bank  Union 
générale's  Fallit  i  Januar  havde  rystet  Pengevæsenet,  og 
Renterne  vare  sunkne.  Formand  i  Finansudvalget  blev 
Grévys  Svigersøn  Wilson,  en  afgjort  Modstander  af  Oam- 
betta,  medens  denne,  som  tidligere  i  mange  Aar  havde 
beklædt  denne  indflydelsesrige  Post,  ikke  engang  kom  med 
i  Udvalget.  I  øvrigt  indgav  Say  allerede  den  22de  Maj 
en  Afskedsbegjæring,  fordi  Kammeret  imod  hans  Ønske 
havde  henvist  et  Forslag  om  nogle  Skatteforandringer,  der 
forekom  ham  farlige  for  Budgettet,  til  et  Udvalg;  men  da 
Kammeret  den  23de  Maj  med  302  Stemmer  mod  36  gav 
ham  et  Tillidsvotum,  tog  han  sin  Begjæring  tilbage. 

Freycinet  fik  ligeledes  den  1ste  Juni  et  Tillidsvotum 
(med  298  Stemmer  mod  76)  til  sin  fredelige  Politik  lige 
over  for  Ægypten,  men  da  han  forlangte  en  Bevilling  til 
Beskvttelse  af  Suezkanalen,   fandt   han  Modstand  baade  hos 

Gambetta  og  hans  Tilhængere,  der  krævede  en  langt  mere 
energisk  Optræden  i  Ægypten,  og  hos  dem,  der  frygtede 
enhver  Intervention,  og  den  29de  Juli  nægtedes  Bevillingen 
med  det  overraskende  store  Flertal  af  416  Stemmer  mod 
75.  Strax  derefter  indgav  Ministeriet  sin  Dimission;  men 
først  den  7de  Avgust  lykkedes  det  at  danne  et  nyt  Ka- 
binet. I  dette  overtog  den  hidtil  lidet  bekjendte  Senator 
Duclerc  Forsædet  og  Udenrigsministeriet;  5  af  de  gamle 
Ministre  forbleve,  dog  saaledes,  at  Handelsministeren  Ti- 
rard  overtog  Finanserne;  de  5  øvrige  Ministre,  blandt 
hvilke  Indenrigsministeren  Falliéres  var  den  betydeligste, 
hørte  til  Gambettas  Gruppe,  den  republikanske  Union;  alt- 
saa  havde  den  tidligere  saa  mægtige  Leder  for  det  repu- 
blikanske Parti,  som  i  den  sidste  Tid  havde  været  fortrængt 
fra  Magten,  paa  ny  g_[ort  sin  Indflydelse  gjældende.  Den 
9de  Avgust  sluttedes  Kamrenes  Samling  med  et  meget 
utilfredsstillende  Resultat:  de  havde  styrtet  det  ene  Mini- 
sterium efter  det  andet  efter  først  at  have  bevidnet  dem 
fuld  Tillid,  næsten  ingen  Love  vare  blevne  færdige,  og 
Frankrigs  Lidflydelse  i  Ægypten  var  forspildt. 

Derimod  søgte  man  paa  flere  andre  Steder  i  Afrika 
saa  vel  som  i  Bagindien  at  udvide  Frankrigs  Magt.  1873 
havde  en  lille  Skare  Franskmænd  besat  Tongkins  Hoved- 
stad Hanoi  (eller  Kesho),  og  1874  var  der  sluttet  en 
Traktat  imellem  Guvernøren  i  Fransk-Koshinkina,  Admiral 
Dupré,  og  Kejseren  af  Annam,  Tu-Duc,  i  Følge  hvilken 
Frankrig  fik  fri  Skibsfart  paa  Songka  (den  røde  Flod),  som 
aabner  en  Handelsvej  til  Provinsen  Jynnan  i  det  sydlige 
Kina,  og  Kejser  Tu-Duc  lovede  at  udrydde  de  kinesiske 
Sørøvere,  som  gjorde  Farvandene  ved  Tongkin  usikre.  I 
dette  Øjemed  forærede  den  franske  Regering  ham  fem 
fuldt  udrustede  Orlogsfartøjer,  100  Kanoner  og  en  Mængde 
Geværer;  men  Tu-Duc  gjorde  aldeles  intet  for  at  opfylde 
sit  Løfte.  Da  han  vedblev  at  være  døv  for  alle  Forestil- 
linger,   sendte    Guvernøren  i   Fransk-Koshinkina,    Le  Myre 

de  Vilers,  i  Marts  1882  Major  Riviére  med  en  lille  Es- 
cadre  og  500  Mand  til  Tongkin.  Riviére  tog  i  April  Cita- 
dellet i  Hanoi  med  Storm,  og  Frankrig  var  saaledes  faktisk 
i  Krig  med  Annara;  men  den  franske  Sendemand  forblev 
rolig  paa  sin  Post  i  Hovedstaden  Hue,  og  Tu-Duc  bred 
ikke  aabenlyst  med  Frankrig,  men  søgte  hemmelig  Hjælp  i 
Kina,  hvor  man  var  villig  nok  til  at  gjøre  et  gammelt 
Overherredømme  over  Tongkin  gjældende.  En  kinesisk 
Hær  samledes  i  Efteraaret  i  Jynnan  og  rykkede  ind  i 
Tongkin,  men  trak  sig  tilbage  igjen,  da  den  franske  Sende- 
mand i  Peking,  Bourrée,  viste  sig  eftergivende  mod  Kinas 
Fordringer,  og  den  franske  Regering  ikke  sendte  nogen 
større  Styrke  til  Tongkin. 

Tunis,  der  af  Navn  kun  stod  under  Frankrigs  Be- 
skyttelse, blev  i  Juli  1882  ved  en  Traktat  med  Beyen  i 
Virkeligheden  gjort  til  en  fransk  Provins  under  Styrelse  af 
en  Ministerresident ;  denne  Post  var  i  Marts  bleven  besat  med 
Cambon.  Frankrig  overtog  Statsgjælden,  Forvaltningen  af 
Statsejendommene  og  Skatternes  Indkrævning,  medens  Beyen 
og  hans  Hof  fik  en  Civilliste  paa  2  Mill.  Fr.;  en  fransk 
Domstol  fik  Afgjørelsen  af  alle  Retssager.  Da  den  gamle 
Bey,  Mohammed  Es  Sadok,  døde  den  27de  Oktober,  blev 
hans  Broder,  Sidi  Ali,  anerkjendt  af  Frankrig  som  hans 
Efterfølger,  og  et  Forsøg  af  Porten  paa  at  gjøre  sit  Over- 
herredømme gjældende  blev  tilbagevist  af  Duclerc. 

I  Senegambien  trængte  Oberst  Desbordes  i  Februar 
1882  frem  til  Nigeren,  og  der  blev  gjort  Begyndelse  til 
Anlæggelsen  af  en  Jærnbane  til  Forbindelse  af  denne  Flod 
med  Senegal.  I  den  sydlige  Del  af  Senegambien  lykkedes 
det  i  Aarene  1881  og  1882  en  fredelig  Expedition  under 
Lægen  Bay  ol  at  faa  afsluttet  Traktater  med  flere  Fyrster, 
som  anerkjendte  Frankrigs  Protektorat  og  Eneret  til  Handel 
i  deres  Lande.  Ogsaa  i  det  nyopdagede  Kongoland  be- 
sluttede Frankrig  at  benytte  sig  af  en  mellem  den  rejsende 
Savorgnan    de    Brazza    og    Negerfyrsten    Makoko    afsluttet 

Traktat  til  at  vinde  Besiddelser  og  udbrede  sin  Handel. 
Endelig  traf  den  franske  Regering  Foranstaltninger  til  at 
gjøre  sin  Magt  gjældende  paa  Madagaskar,  hvor  Frank- 
rig fra  gammel  Tid  af  har  gjort  Fordring  paa  Overherre- 
dømmet over  en  Del  af  Vestkysten  og  Ret  til  særlig  Be- 
skyttelse for  de  paa  Øen  bosatte  Franskmænd.  Da  nu  det 
paa  Madagaskar  herskende  Folk,  Hovaerne,  vægrede  sig 
ved  at  tillade  Salg  af  Land  til  fremmede,  rettede  53  franske 
Undersaatter  i  Hovedstaden  Tananariva  et  Andragende  til 
den  franske  Republiks  Præsident  og  bade  om  Beskyttelse 
og  Hjælp,  i  det  de  tillige  fremkom  med  andre  Klager. 
Den  franske  Regering  samlede  derpaa  i  Sommeren  1882 
nogle  Krigsskibe  ved  Kysten  af  Madagaskar  og  truede  med 
voldsomme  Forholdsregler,  hvorefter  der  i  September  an- 
kom Sendemænd  fra  Hovaerne  til  Paris.  Efter  længere  Tids 
frugtesløse  Underhandlinger  sendte  Duclerc  dem  i  Slut- 
ningen af  November  et  Ultimatum,  hvori  han  fordrede 
Anerkjendelse  af  Frankrigs  Protektorat  over  Vestkysten  og 
Tilladelse  for  Franskmænd  til  at  forpagte  Land  paa  Ma- 
dagaskar paa  99  Aar.  Sendemændene  vægrede  sig  ved  at 
gaa  ind  paa  disse  Vilkaar  og  afrejste  strax  efter  til  Lon- 
don, hvor  de  haabede  at  finde  en  Støtte;  thi  de  engelske 
Blade  havde  udtalt  sig  meget  stærkt  mod  Frankrigs  nye 
Forsøg  paa  at  grunde  en  Kolonialmagt. 

I  Frankrigs  Indre  rørte  de  yderlige  Partier  sig,  medens 
Kamrene  havde  deres  Hviletid.  Legitimisterne,  som 
havde  fattet  nye  Forhaabninger  paa  Grund  af  Republi- 
kanernes indre  Stridigheder  og  Misfornøjelsen  med  deres 
Styrelse,  holdt  flere  Banketter  til  Ære  for  »Kong  Henrik 
den  femte«,  ved  hvilke  de  aabenlyst  erklærede  Republikkens 
Omstyrtning  som  deres  Pormaal,  og  paa  den  anden  Side 
udbrød  der  anarkistiske  Uroligheder  i  Monceau-les- 
Mines,  St.  Etienne  og  Lyon.  Ved  denne  Lejlighed  blev 
det  oplyst,  at  der  bestod  en  vidt  forgrenet  revolutionær 
Sammensværgelse,  hvis  øverste  Ledelse  udgik  fra  den  rede 

Internationale  i  Geneve,  og  en  af  Hovedlederne,  den  rus- 
siske Nihilist  Fjrst  Krapotkin,  var  blandt  de  fængslede. 

Kamrene  samledes  igjen  den  9de  November  og  toge 
først  fat  paa  Budgettet  for  1883.  Behandlingen  af  Kultus- 
budgettet faldt  i  Begyndelsen  saa  radikalt  ud,  at  man  f. 
Ex.  nedsatte  Ærkebiskoppen  af  Paris's  Løn  fra  45,000  til 
1.5,000  Fr.;  men  bag  efter  bevilgede  Kammeret  igjen  de 
Summer,  det  først  havde  strøget.  Det  ordentlige  Budget 
vedtoges  af  Kammeret  den  8de  December,  og  Senatet,  som 
først  foretog  nogle  Ændringer,  gav  snart  efter;  men  Kam- 
merets Højre  udtalte  en  stærk  Mistillid  til  Finanstilstanden, 
som  Finansministeren  Tirard  ved  Behandlingen  af  det  over- 
ordentlige Budget  søgte  at  hæve-,  efter  hans  Mening  kunde 
Underskuddet  dækkes  ved  noget  at  indskrænke  Udførelsen 
af  de  offentlige  Byggeforetagender.  Udførelsen  af  hele  den 
store  Freycinetske  Plan  krævede  9  Milliarder,  og  deraf  vare 
2  Milliarder  allerede  anvendte.  Efter  Budgettets  Vedtagelse 
sluttedes  Samlingen  den  29de  December. 

Den  6te  December  døde  Louis  Blanc  i  sit  70de 
Aar.  Den  gamle  Socialist,  som  havde  spillet  en  stor,  men 
lidet  heldig  Rolle  under  Februarrevoluiionen  1848,  havde 
ikke  mere  nogen  virkelig  politisk  Betydning;  men  hans 
Ligbegængelse  (den  12te  December),  som  blev  foranstaltet 
af  Staten,  gav  naturligvis  Anledning  til  en  Demonstration 
af  det  radikale  Parti.  Desto  større  Betydning  havde  det, 
at  Leon  Gambetta  døde  paa  Aarets  sidste  Dag,  5  Mi- 
nutter før  dets  Ende.  Han  var  kun  44  Aar  gammel;  men 
efter  at  han  næsten  var  helbredet  for  et  Skudsaar,  som 
han  paa  en  ikke  fuldt  opklaret  Maade  havde  faaet  i  Slut- 
ningen af  November,  var  han  bleven  angreben  af  en  Under- 
livsbetændelse, som  hurtig  medførte  Døden.  Hans  Bort- 
gang blev  følt  som  en  national  Ulykke;  thi  skjønt  han  som 
Minister  ikke  havde  kunnet  samle  det  republikanske  Parti, 
var   han   dog  den   eneste,   der  maaske   endnu  kunde  gjøre 

det,  Og  den  sidste  Tids  Misstemninger  traadte  i  Skygge 
for  Erindringen  om  hans  Fortjenester  i  Krigen  mod  Tysk- 
land og  ved  Republikkens  Grundlæggelse,  om  hans  glødende 
Fædrelandskj ærlighed,  vældige  Energi  og  glimrende  Vel- 
talenhed. 


Spanien. 


Ministeriet  Sagasta,  som  var  fremgaaet  af  den  mo- 
narkisk-liberale  Forening,  havde  til  Modstandere  paa  den 
ene  Side  de  konservative  under  Ledelse  af  den  forrige  Mi- 
nisterpræsident Canovas  del  Castillo,  paa  den  anden  Side 
Republikanerne  og  Socialdemokraterne;  men  ogsaa  i  andre 
Kredse  rejste  der  sig  Modstand  mod  det  af  Finansministeren 
Camacho  forelagte  nye  Skattesystem  og  den  med  Frankrig 
afsluttede  Handelstraktat.  Skattereformen  ophævede  eller 
nedsatte  vel  flere  trykkende  Skatter,  som  Saltskatten,  men 
forøgede  dog  i  det  hele  Afgifterne,  og  Handelstraktaten 
forbitrede  navnlig  Fabrikanterne  i  Katalonien,  da  den  ned- 
satte Tolden  paa  franske  Uld-  og  Bomuldsvarer,  imod  at 
Frankrig  nedsatte  Tolden  paa  spanske  Vine.  I  Barcelona 
lukkedes  i  Slutningen  af  Marts  mange  Fabrikker  og  Bu- 
tikker, og  de  ubeskæftigede  Arbejdere  droge  igjennem  Ga- 
derne under  oprørske  Raab;  men  Regeringen  kuede  Be- 
vægelsen med  Fasthed.  Imidlertid  vare  Cortes  blevne 
aabnede  (den  20de  Marts),  og  da  Ministeriet  gjorde  Ved- 
tagelsen af  Skattereformen  og  Handelstraktaten  til  Kabi- 
netsspørgsmaal,  fik  det  dem  allerede  i  April  vedtagne  med 
stort  Flertal. 

Nye  Uroligheder  udbrede  i  November  i  det  sydlige 
Spanien,  navnlig  i  Andalusien,  hvor  Høsten  var  slaaet  fejl. 
De  havde  dels  en  karlistisk,  dels  en  socialistisk  Karakter, 
og   henved    hundrede    Mennesker   af   begge  Partier   fængs- 

ledes.  Socialisterne  vare  især  ophidsede  ved  anarkistiske 
Flyveblade,  der  stammede  fra  Lyon. 

Da  Cortes  igjen  samledes  den  4de  December,  frem- 
traadte  den  gamle  Marskalk  Serrano  med  Forslag  til 
Gjenindførelse  af  den  demokratiske  Forfatning  af  1869  og 
fandt  Tilslutning  hos  nogle  konservative,  der  paa  denne 
Maade  haabede  at  komme  Ministeriet  til  Livs;  men  Sa- 
gasta erklærede  sig  bestemt  derimod  og  sejrede  med  stor 
Stemmeflerhed. 

Udadtil  stræbte  Spanien  efter  at  spille  en  større 
Rolle  end  hidtil  og  gjorde  Fordring  paa  Deltagelse  i  For- 
handlingerne om  det  ægyptiske  Sporgsmaal;  men  England 
udelukkede  snart  alle  andre  Magter  fra  Indflydelse  derpaa. 
I  Efteraaret  besatte  spanske  Tropper  den  1860  af  Marokko 
afstaaede  Havn  Santa  Cruz  de  Mar  Pequena  lige  over  for 
de  kanariske  Øer,  efter  at  Spanien  i  22  Aar  havde  ladet 
sin  Ret  ubenyttet. 


Italien. 


Den  af  Ministeriet  Depretis  gjennemførte  nye  Valg- 
lov, som  udkom  den  22de  Januar  1882,  stiller  som  For- 
dringer til  at  være  Vælger  en  lav  Formues-Census  eller  en 
vis  Dannelse;  Vælgertallet  bliver  ved  den  8—9  pCt.  af 
Befolkningen,  omtrent  det  samme  Forhold  som  i  England, 
mindre  end  i  Frankrig,  Tyskland,  Schweiz  og  Danmark, 
men  sterre  end  i  Østerrige,  Spanien,  Portugal,  Sverige  og 
Norge,  for  ikke  at  tale  om  Nederlandene  og  Belgien,  hvor 
det  ikke  er  meget  over  2  pCt.  For  at  gjøre  Folkets  Re- 
præsentanter mindre  afhængige  af  personlige  og  stedlige 
Interesser  forelagde  Regeringen  dernæst  et  Lovudkast  om 
Indførelse  af  Listevalg.     Hidtil  vare  Valgene  til  Kammeret 


De  vigtigste  Begivenheder  i  Aaret  1882.  77 

foretagne  i  508  Enkeltmandskredse;  men  ved  den  nye  Lov, 
som  vedtoges  den  14de  Februar  af  Kammeret  med  200 
Stemmer  mod  143,  den  4de  Maj  af  Senatet  med  126 
Stemmer  mod  71,  deltes  Italien  i  c.  135  Kredse,  deraf  c. 
35  med  5  Deputerede,  omtrent  70  med  4,  Resten  med  3 
eller  2.  I  de  Kredsa,  hvor  der  vælges  5  Deputerede,  maa 
enhver  Vælger  kun  stemme  paa4;  ved  denne  »begrænsede« 
Afstemning,  der  siden  1868  bruges  i  England  i  Kredse, 
som  stille  3  Repræsentanter,  faa  Mindretallene  dog  nogen 
Ret,  skjønt  langt  mindre  end   ved  Forholdstalsvalgmaaden. 

Da  Italienerne  bittert  havde  felt  deres  Svaghed  under 
det  tunesiske  Spergsmaal  og  i  det  hele  ikke  ret  kunde  naa 
fuld  Anerkjendelse  som  Stormagt,  besluttede  de  at  forege 
deres  Hærstyrke,  og  en  dertil  sigtende  Lov,  som  for- 
højede den  første  Linjes  Styrke  fra  330,000  til  430,000, 
den  anden  Linjes  (Landeværnets)  fra  150,000  til  200,000 
Mand,  blev  vedtagen  af  Kammeret  den  12te  Maj.  Der  ar- 
bejdedes desuden  stadig  paa  Opførelsen  af  Forter  omkring 
Rom.  De  til  disse  militære  Foranstaltninger  nødvendige 
store  Udgifter  bevilgedes  uden  Vanskelighed,  da  Finans- 
tilstanden  havde  forbedret  sig  saa  meget,  at  Budgettet  ud- 
viste et  ikke  ringe  Overskud.  —  Den  10de  Maj  vedtoges 
endelig  den  nye  Handelstraktat  med  Frankrig,  som  længe 
havde  været  under  Forhandling,  og  i  Juni  vedtoges  en  Lov 
om  Indretningen  af  den  forste  italienske  Koloni,  Assab 
ved  det  røde  Hav,  skjønt  Porten  og  Kediven  af  Ægypten 
nægtede  at  anerkjende  Italiens  Ret  til  denne  Plads,  og 
England  ikke  vilde  tillade,  at  den  blev  befæstet. 

Den  2den  Juni  døde  Giuseppe  Garibaldi  i  sit 
75de  Aar.  Den  30te  Marts  havde  han  endnu  deltaget  i 
600-Aarsfesten  i  Palermo  til  Minde  om  den  sicilianske 
Vesper  og  var  der  fra  syg  vendt  tilbage  til  sin  0  Caprera. 
Hans  sidste  Ytringer  opfordrede  til  Kjærlighed  og  Agtelse 
mod  Kongehuset,  men  aandede  Had  mod  Pavemagteu  og 
paa  Grund  af  Tunis  og  Nizza  ogsaa  mod  Frankrig.     Over- 

alt  i  Italien  ytrede  der  sig  dyb  Sorg  over  den  gamle  Na- 
tionalhelts Død.  Butikker,  Skoler,  Theatre  lukkedes,  Kam- 
renes Møder  udsattes  til  den  12te  Juni,  Sergefester  af- 
holdtes, hans  Enke  og  5  Børn  fik  hver  en  Pension  paa 
10,000  Pr.  Da  imidlertid  de  radikale  i  Kammeret  fore- 
sloge, at  Garibaldis  Kamp  mod  Franskmændene  ved  Men- 
tana  (1867)  skulde  anerkjendes  som  et  nationalt  Fore- 
tagende, og  de,  der  havde  deltaget  i  den,  belønnes  med  en 
Medaille  og  Pension,  erklærede  Depretis  sig  bestemt  der- 
imod, hvorefter  en  Dagsorden  med  alle  Stemmer  mod  to 
overlod  det  til  Eegeringen  at  træffe  Forholdsregler  efter 
eget  Tykke.  Det  viste  sig  ved  denne  Lejlighed,  hvor 
stærkt  Ministeriets  Anseelse  og  Indtiydelse  var  stegen. 
Samlingen  sluttedes  den  28de  Juni. 

Ved  kongeligt  Dekret  af  5te  Oktober  opløstes  Depu- 
teretkammeret, og  de  første  nye  Valg  efter  Reformen 
fastsattes  til  den  29de  Oktober.  Valgenes  Udfald  var 
meget  gunstigt  for  Ministeriet,  til  hvis  Tilhængere  c.  320 
af  de  nye  deputerede  kunde  regnes;  af  de  store  Stæder 
valgte  kun  Milano  radikale.  Kamrenes  Samling  aabnedes 
den  22de  November  med  en  Trontale  af  Kong  Umberto; 
til  Formand  i  Deputeretkammeret  gjenvalgtes  Farini  med 
386  Stemmer  mod  19.  Ved  Edsaflæggelsen  efter  Formlen: 
»jeg  sværger  paa  at  være  tro  mod  Kongens  og  Fædre- 
landets uadskillelige  Velfærd«  vægrede  den  republikanske 
Eepræsentant  for  Macerata,  Falleroni,  sig  ved  at  sværge. 
Formanden  lod  ham  føre  ud  af  Salen,  og  Regeringen  ind- 
bragte i  December  et  Lovudkast,  hvorefter  en  Deputeret, 
som  vægrer  sig  ved  at  aflægge  Eden  eller  ikke  aflægger 
den  inden  en  Frist  af  to  Maaneder  efter  Anerkj endelsen  af 
hans  Valg,  skal  miste  sit  Mandat.  Efter  heftig  Modstand 
af  de  radikale  og  andre  Modstandere  af  Ministeriet,  som 
Crispi  og  Cairoli,  vedtoges  Loven,  og  den  21de  December 
gav  Kammeret  endog  Ministeriet  et  Tillidsvotum  med  324 
Stemmer  mod  32.     Derpaa  toge  Kamrene  Juleferie. 

Pave  Leo  den  13de  traadte  heller  ikke  i  Aaret  1882 
i  nogen  Forbindelse  med  den  italienske  Regering  og  op- 
fordrede i  en  Kundskrivelse  de  italienske  Biskopper  til  at 
virke  for  Gjenoprettelsen  af  Pavens  verdslige  Magt;  men 
lige  over  for  flere  andre  Magter  udrettede  han  ved  sin 
Klogskab  og  Smidighed  langt  mere  end  Pius  den  Ode  ved 
sin  hensynsløse  Optræden.  Der  knyttedes  derfor  igjen  For- 
bindelser med  flere  Stater,  saaledes  med  Rusland,  der 
gjorde  ham  flere  Indrømmelser,  med  England,  hvor  Rege- 
ringen var  ham  taknemmelig,  fordi  han  advarede  Irlænderne 
mod  at  indlade  sig  paa  ulovlige  Foretagender;  endelig  med 
Tyskland,  hvor  det  rigtignok  viste  sig,  at  han  i  Virkelig- 
heden ikke  vilde  opgive  nogen  af  den  katholske  Kirkes 
Fordringer. 


ÆgjT)ten. 


Da  det  »nationale«  Parti,  d.  v.  s.  Arabi  Bey  og 
nogle  andre  ærgjerrige  Officerer,  havde  faaet  den  største 
Indflydelse  i  Ægypten  og  syntes  at  true  den  fransk-engelske 
Finanskontrol,  rettede  Vestmagterne  den  8de  Januar  1H82 
ved  deres  Generalkonsuler  en  Fællesnote  til  det  ægyptiske 
Ministerium,  hvori  de  erklærede,  at  de  vilde  opretholde 
Kedivens  Magt  mod  ethvert  Angreb.  Dette  Skridt  var 
især  foranlediget  af  den  franske  Udenrigsminister  Gambetta, 
som  mente,  at  man  i  Tide  maatte  hindre  Nationalpartiet  i 
fuldstændig  at  faa  Magten.  I  Konstantinopel  blev  det  be- 
tragtet som  et  Indgreb  i  Sultanens  Suverænitetsrettigheder, 
og  Porten  rettede  den  13de  Januar  en  Note  til  Stormag- 
terne med  Klage  over  den  »umotiverede«  Indblanding.  De 
4  andre  Stormagter  svarede,  at  Ægyptens  Stilling  kun 
kunde    forandres   ved   en  Overenskomst   mellem  Porten   og 

Stormagterne,  deu  eugelske  Generalkonsul  i  Kairo,  Malet, 
ilede  med  at  give  beroligende  Erklæringer,  England  var 
uvilligt  til  at  deltage  i  en  væbnet  Intervention,  som  Gam- 
betta  foreslog,  og  da  denne  kort  efter  blev  styrtet,  syntes 
Vestmagternes  diplomatiske  Felttog  at  skulle  blive  uden 
Følger. 

Desto  dristigere  optraadte  Militærpavtiet  i  Ægypten  og 
den  af  det  paavirkede  Notabelforsamling,  som  var 
traadt  sammen  kort  fer  Nyaar.  Denne  fordrede  Skatte- 
bevillingsret og  Ministeransvarlighed  uden  Hensyn  til  den 
evropæiske  Kontrol,  og  da  Ministerpræsidenten  Sherif  Pasha 
ikke  vilde  gaa  ind  paa  deres  Fordringer,  forlangte  den,  at 
Kediven  skulde  afsætte  ham.  Sherif  indgav  derpaa  sin 
Dimission  (den  2den  Februar),  og  Tevfik  Pasha  overdrog 
den  af  Notablernes  Udsendinge  foreslaaede  Mahmud  Barudi 
Pasha  at  danne  et  nyt  Ministerium;  i  dette  blev  Arabi 
Krigsminister.  Det  nye  Ministerium  udstedte  med  Kedivens 
Samtykke  en  Grundlov,  i  Følge  hvilken  der  aarlig  skulde 
samles  et  Deputeretkammer  med  lovgivende  Myndighed, 
ogsaa  over  Budgettet.  Den  tilføjede  Indskrænkning,  at 
Statsgjælden  og  enhver  af  internationale  Konventioner  ud- 
springende Forpligtelse  ikke  maatte  underkastes  Diskussion, 
tilfredsstillede  ikke  General  kontrollørerne  Bligniéres  og  Col- 
vin,  som  i  Henhold  til  Kedivens  Erklæring  af  18de  No- 
vember 1879  fordrede  Ret  til  at  deltage  i  Ministerraadet 
og  have  Stemme  i  alle  finansielle  Sager,  da  de  maatte 
have  Sikkerhed  for,  at  Indtægterne  kunde  slaa  til  til  Ren- 
ternes Betaling.  De  lode  deres  Regeringer  vide,  at  ved  det 
nye  System  i  Ægypten,  som  overførte  hele  Magten  fra 
Kediven  til  Notablerne  og  de  bag  ved  dem  staaende  Offi- 
cerer, var  Finanskontrollen  bleven  ganske  illusorisk;  de  nu- 
værende Magthavere  vare  utilgængelige  for  dens  Indflydelse, 
de  indførte  Finansreformer  vilde  blive  ophævede,  og  Eng- 
lands og  Frankrigs  Indflydelse  tilintetgjøres. 

Arabi,   der  optraadte   som   den   nye   Regerings  Hoved, 

tilbragte  Tiden  med  at  give  Avdiens  og  modtage  Ben- 
skrifter,  de  fleste  Medlemmer  af  Kabinettet  vare  aldeles 
uvidende  og  ude  af  Stand  til  at  lede  Forretningerne,  og 
Kediven  havde  tabt  al  Anseelse.  Det  havde  nu  ligget 
nær,  at  Sultanen  var  skredet  ind  i  Kraft  af  sin  Suveræ- 
nitet for  at  skafife  Orden  og  garantere  Ægyptens  nationale 
Forpligtelser  og  Evropæernes  Sikkerhed.  Men  paa  den  ene 
Side  vilde  Frankrig  af  Hensyn  til  sine  afrikanske  Besid- 
delser ikke  ville  noget  af  tyrkisk  Indblanding,  og  paa  den 
anden  Side  vilde  Sultanen  ikke  anvende  sin  Magt  til  at 
træde  op  imod  Nationalpartiet  for  ikke  at  faa  Udseende  af 
at  være  en  Fjende  af  den  panislamitiske  Bevægelse,  som 
han  jo  netop  vilde  støtte  sig  paa;  maaske  tænkte  han 
endog  paa  at  forvandle  Ægypten  til  en  umiddelbar  tyrkisk 
Provins  under  Arabis  Styrelse.  Saaledes  fik  denne,  der 
midt  i  Marts  blev  Pasha,  mere  og  mere  den  overvejende 
Indflydelse  og  befordrede  sine  Tilhængere,  de  arabiske 
Officerer,  medens  de  tyrkiske  og  tsherkessiske  Officerer  bleve 
satte  paa  halv  Sold  eller  bestemte  til  at  afgaa  til  Sudan 
for  at  dæmpe  en  dér  udbrudt  Opstand.  Da  de  ytrede  deres 
Uvilje  herover,  beskyldte  Arabi  c.  40  tsherkessiske  Offi- 
cerer for  at  have  indgaaet  en  Sammensværgelse  mod  hans 
Liv  og  lod  dem  af  en  Krigsret  domme  til  Degradation  og 
Forvisning  til  Sudan  (den  15de  April).  Denne  Dom  blev 
imidlertid  den  9de  Maj  af  Kediven,  som  havde  raadfert  sig 
med  Vestmagternes  Generalkonsuler,  formildet  til  simpel 
Forvisning  fra  Ægypten.  I  sin  Forbitrelse  herover  fik 
Arabi  Ministeriet  til,  uden  at  spørge  Kediven,  den  10de 
Maj  at  indkalde  Notablerne,  i  det  Haab,  at  de  vilde  af- 
sætte Tevfik  Pasha.  Tevfik,  som  blot  ved  en  underordnet 
Embedsmand  blev  underrettet  om  Indkaldelsen,  bad  nu 
Generalkonsulerne  om  Hjælp.  Da  Generalkontrollørerne 
derefter  afbrede  al  Forbindelse  med  det  ægyptiske  Ministe- 
rium, udbred  der  en  panisk  Skræk  blandt  Evropæerne  i 
Kairo,  og  mange  flygtede  til  Alexandria.     Imidlertid  ind- 

fandt  talrige  Notabler  sig  i  Kairo,  og  det  viste  sig  nu,  at 
Arabi  havde  stolet  alt  for  sikkert  paa  deres  Tilslutning; 
thi  Flertallet  stillede  sig  paa  Kedivens  Side  og  erklærede 
en  Indkaldelse  uden  hans  Vilje  for  ulovlig.  Under  disse 
Omstændigheder  kom  det  den  15de  Maj  til  en  tilsyne- 
ladende Forsoning  mellem  Tevtik  og  Ministrene,  som  bade 
ham  om  Forladelse. 

Generalkonsulerne  havde  raadet  Kediven  til  at  slutte 
Forlig  for  at  vinde  Tid  for  deres  Regeringer.  Den  franske 
Ministerpræsident  Freycinet  havde  nemlig  opfordret  den 
engelske  Regering  til  en  fælles  Flaadedemonstration  for  at 
indjage  de  ægyptiske  Magthavere  Skræk,  og  den  19de  Maj 
løb  virkelig  6  engelske  og  franske  Skibe  ind  i  Alexandrias 
Havn;  men  da  de  ikke  havde  nogen  Landgangstropper  om 
Bord,  lode  Arabi  og  hans  Tilhængere  sig  ikke  skræmme. 
Tvært  imod  var  det  dem  kjærkomment,  efter  Ydmygelsen 
den  15de  Maj  nu  igjen  at  faa  Lejlighed  til  at  fremstille 
sig  for  Folket  som  Forsvarere  af  Religion  og  Nationalitet 
mod  fremmed  Indblanding.  Da  derfor  Generalkonsulerne 
efter  frugtesløse  Underhandlinger  stillede  det  Ultimatum, 
at  Ministeriet  skulde  gaa  af  og  Arabi  fjærnes  fra  Ægypten 
med  Bevarelse  af  sin  Rang  og  Len,  vægrede  Ministrene 
sig  ved  at  gaa  ind  derpaa  og  havde  nu  Notablerne  paa 
deres  Side.  Tevfik  Pasha  meddelte  dem  imidlertid  efter 
Generalkonsulernes  Raad,  at  han  antog  Ultimatum'et;  men 
de  besvarede  (den  26de  Maj)  denne  Meddelelse  med  en 
Afskedsbegjæring  og  den  Erklæring,  at  han  havde  handlet 
mod  deres  enstemmige  Raad  og  gjort  Indgreb  i  Sultanens 
Rettigheder.  Kediven  modtog  deres  Dimission  og  opfor- 
drede Guvernøren  i  Alexandria,  Omar  Lufti  Pasha,  til  at 
danne  et  nyt  Ministerium;  samtidig  befalede  han,  at  den 
paabegyndte  Forøgelse  af  Hæren  skulde  standses,  og  er- 
klærede, at  han  selv  overtog  Kommandoen  over  Hær  og 
Flaade.  Derpaa  kaldte  han  alle  høje  Embedsmænd,  No- 
tabler,  Ulemaer   og  højere  Officerer  til  sit  Palads  for  at 

opfordre  dem  til  Lydighed;  men  mange  Officerer  raabte,  at 
de  ikke  vilde  antage  det  fransk-engelske  Ultimatum  og 
kun  vilde  anerkjende  en  Intervention  af  Sultanen. 

Under  disse  Omstændigheder  var  det  ikke  muligt  at 
faa  dannet  et  nyt  Ministerium,  og  medens  de  af  Arabi 
ophidsede  Soldater  i  Alexandria  ilede  til  Forterne  for  at 
opplante  Kanoner  mod  de  fremmede  Panserskibe,  og  Ev- 
ropæerne  begyndte  at  flygte  ud  paa  Skibene,  besluttede  en 
Forsamling  af  Notabler,  Officerer  og  Ulemaer  i  Kairo  at 
opfordre  Kediven  til  at  gjenindsætte  Arabi.  Generalkon- 
sulerne vidste  intet  Raad,  og  da  Officererne  den  28de  Maj 
paa  en  truende  Maade  fremførte  deres  Fordring  om  Arabis 
Gjenindsættelse,  gav  Tevfik  Pasha  efter  med  de  Ord:  »jeg 
bøjer  mig  for  Nationens  Vilje«.  Vestmagternes  tomme 
Trusler  og  Flaadedemonstration  havde  saaledes  ført  til  det 
modsatte  af  hvad  de  tilsigtede:  Kediven  havde  mistet  al 
Magt  og  Anseelse,  og  Arabi  var  i  Virkeligheden  Ægyptens 
Herre. 

Frankrig  og  England  saae  nu  ingen  anden  Udvej  end 
at  opgive  deres  ensidige  Optræden  og  foreslaa  Indkaldelsen 
af  en  Stormagtskonference  i  Konstantinopel  og  en  tyrkisk 
Intervention,  som  skulde  udføre  dennes  Bestemmelser,  alt- 
saa  netop  de  to  Ting,  som  især  Frankrig  hidtil  ivrig  havde 
bekæmpet.  Sultanen  mente  imidlertid,  at  han  alene  kunde 
afgjøre  Sagen,  og  sendte  i  Juni  Dervish  Pasha  som 
Kommissær  til  Ægypten.  Dervish,  som  1880  havde  vist 
megen  Energi  lige  over  for  Albaneserne,  traadte  nu  ogsaa 
op  med  stor  Myndighed  i  Kairo  og  stræbte  efter  selv  at 
komme  i  Spidsen  for  den  ægyptiske  Krigsmagt;  men  da 
indtraf  en  Begivenhed,  som  gjorde  en  brat  Ende  paa  hans 
Forhaabninger  om  paa  fredelig  Vis  at  gjenoprette  Sultanens 
Herredømme  ved  Nilen. 

Den  Ilte  Juni  gav  en  Strid  imellem  en  Malteser  og 
en  Araber  i  Alexandria  Anledning  til,  at  det  længe  ul- 
mende  Had    til   Evropæerne    brød    ud    til   en   almindelig 

Rejsning  af  Pøbelen,  som  myrdede  henved  50  Evropæere, 
saarede  over  80,  blandt  dem  den  engelske  og  den  græske 
Konsul,  og  plyndrede  Butikker  og  Huse.  Politisoldater 
deltoge  i  Myrderiet,  og  først  efter  5  Timers  Forlob  skrede 
Tropperne  ind.  Kediven  og  Dervish  Pasha  kom  derpaa  til 
Alexandria  og  lode  over  400  Arabere  fængsle  som  Del- 
tagere i  Urolighederne;  men  Evropæerne  stolede  ikke 
længer  paa  Sikkerhed  for  Liv  og  Ejendom,  og  over  40,000 
forlede  i  den  nærmest  følgende  Tid  Ægypten.  Tusender 
af  de  indfødte  bleve  derved  brødløse  og  maatte  underholdes 
paa  Statens  Bekostning;  Handel  og  Vandel  standsede,  og 
Alexandria  var  som  uddød.  Imidlertid  dannedes  der,  især 
Under  Indflydelse  af  Dervish  Pasha  og  den  tyske  og  øster- 
rigske  Generalkonsul,  den  19de  Juni  endelig  et  Ministe- 
rium under  Forsæde  af  Ragheb  Pasha,  der  havde  været 
Finansminister  under  Kediven  Ismail  og  den  Gang  havde 
vist  sig  som  en  Fjende  af  Frankrig  og  England;  Arabi 
blev  Krigsminister.  Dervish  opfordrede  samtidig  Sultanen 
til  at  sende  18,000  Mand  tyrkiske  Tropper  til  Ægypten. 

Denne  Opfordring  fulgte  Sultanen  ikke,  men  holdt  sig 
til  den  sædvanlige  tvetydige  østerlandske  Politik.  Først 
befalede  han  (den  21de  Juni)  efter  Vestmagternes  Til- 
skyndelse Arabi  at  komme  til  Konstantinopel;  men  da 
denne  erklærede,  at  Hæren  ikke  vilde  tillade  ham  det, 
sendte  han  ham  (den  25de  Juni)  Medjidje-Ordenen  (den 
højeste  tyrkiske  Orden).  Imidlertid  arbejdedes  der  ivrig 
paa  at  styrke  Fæstningsværkerne  ved  Alexandria  i  Paasyn 
af  Dervish  Pasha  og  Kediven,  som  siden  sin  Ankomst  til 
Staden  efter  Mytteriet  havde  taget  Bolig  dér  i  Slottet  Ras 
el  Tin. 

Den  23de  Juni  vare  imidlertid  Stormagternes  Sende- 
mænd traadte  sammen  i  Konstantinopel,  uagtet  Porten  ikke 
vilde  deltage  i  Konferencen,  som  den  erklærede  for  over- 
flødig, da  »Forholdene  i  Ægypten  nu  vare  ordnede«.  Ikke 
desto  mindre    holdt  de  fleste  Stormagter  med  Tyskland   i 

Spidsen  fast  ved,  at  man  skulde  opfordre  Sultanen  til  at 
skride  ind  med  Vaabenmagt  under  Evropas  Kontrol,  og 
det  saae  saaledes  ud  til,  at  der  intet  vilde  blive  gjort. 
Heller  ikke  Frankrig  vilde  mere  deltage  i  nogen  ensidig 
Intervention  uden  det  øvrige  Evropas  Samtykke,  og  Eng- 
land, hvis  Interesser  i  Ægypten  paa  Grund  af  Suezkanalen 
og  Forbindelsen  med  Indien  langt  overgaa  alle  andre  Landes, 
besluttede  derfor  at  tage  Sagen  i  sin  egen  Haand.  Den 
engelske  Admiral  Seymour,  hvis  Styrke  ved  Alexandria 
var  forøget  til  8  Panserskibe,  opfordrede  Arabi  til  at  høre 
op  med  at  ruste  Forterne,  og  da  han  ikke  fik  noget  til- 
fredsstillende Svar,  stillede  han  den  10de  Juli  den  bestemte 
Fordring,  at  de  skulde  overgives  til  Englænderne ;  i  modsat 
Tilfælde  vilde  han  næste  Morgen  aabne  et  Bombardement. 
Den  franske  Flaade  afsejlede  om  Aftenen  til  Port  Said,  og 
de  andre  Nationers  Skibe  lagde  sig  for  Anker  uden  for 
Havnen  og  de  ægyptiske  Kanoners  Skudvidde. 

Da  Arabi  gav  et  afslaaende  Svar,  begyndte  Bom- 
bardementet den  Ilte  Juli  om  Morgenen;  i  Begyn- 
delsen blev  det  kraftig  besvaret  af  Porterne,  men  uden 
synderlig  Virkning,  medens  Englændernes  umaadelige  Gra- 
nater snart  ødelagde  flere  Forter  og  bragte  de  andre  til 
Tavshed.  Næste  Morgen  aabnedes  Ilden  igjen,  men  stand- 
sedes, da  Ægypterne  hejsede  det  hvide  Flag.  Under  dettes 
Beskyttelse  drog  Arabi,  medens  Underhandlinger  om  Over- 
givelse bleve  trukne  i  Langdrag,  med  sine  Tropper  ud  af 
Staden  og  lejrede  sig  ved  Kafred-Davar  (noget  over  3  Mile 
fra  Alexandria),  som  han  begyndte  at  forskanse.  Da  Eng- 
lænderne endelig  den  13de  Juli  gik  i  Land,  fandt  de  alt 
i  den  sørgeligste  Tilstand:  de  engelske  Bomber,  som 
vare  fløjede  ud  over  Forterne,  havde  beskadiget  mange 
Bygninger,  tændt  Ild  og  dræbt  flere  Mennesker,  men  til- 
lige vakt  Ægypternes  Raseri  mod  de  Evropæere,  som  vare 
blevne  tilbage  i  Staden.  Deres  Huse  bleve  plyndrede  og 
stukne  i  Brand ;  henved  500  Mænd,  Kvinder  og  Børn  bleve 

myrdede;  andre  lykkedes  det  at  slippe  om  Bord  paa  de 
engelske  Skibe.  Mod  Kediven  havde  Arabi,  da  han  forlod 
Alexandria,  udsendt  en  Afdeling  Soldater,  som  imidlertid 
for  Penge  lede  sig  bevæge  til  at  skaane  ham. 

Alexandrias  Bombardement  fremkaldte  megen  Dadel, 
dels  fordi  England  ved  sin  egenmægtige  Voldsdaad  havde 
skilt  sig  fra  de  øvrige  Magter,  dels  og  med  mest  Grund, 
fordi  det  var  foretaget,  uden  at  der  var  truffet  Foranstalt- 
ninger til  Beskyttelse  af  Staden  og  dens  kristne  Indbyggere. 
Desuden  var  der  jo  endnu  ikke  opnaaet  noget  til  Gjen- 
oprettelse  af  den  regelmæssige  Tilstand  i  Ægypten  og  Sik- 
ringen af  Suezkanalen.  Til  det  sidste  Øjemed  ønskede 
Freycinet  at  bidrage;  men  hans  dertil  sigtende  Forslag  for- 
kastedes af  det  franske  Deputeretkammer  (den  29de  Juli) 
og  foranledigede  hans  Fald  (se  oven  for  S.  71).  I  Eng- 
land selv  hævede  der  sig  vistnok  Stemmer  mod  Gladstones 
krigerske  Politik,  og  den  gamle  Fredsven  Bright  traadte  den 
14de  Juli  ud  af  Ministeriet ;  men  Underhuset  bevilgede  den 
28de  Juli  næsten  enstemmig  Regeringens  Fordringer  til  et 
Tog  til  Ægypten  og  tillod  Anvendelsen  af  en  indisk  Troppe- 
styrke. Da  heller  ikke  Italien  vilde  gaa  ind  paa  Englands 
Tilbud  om  at  deltage  i  Interventionen,  blev  der  nu  kun 
Spørgsmaal  om  Tyrkiets  Deltagelse. 

Konferencen  havde  den  15de  Juli  opfordret  Sultanen 
til  at  skride  ind  i  Ægypten;  men  England  havde  tilføjet 
nogle  Betingelser,  som  gjorde  ham  uvillig  dertil,  fordi  han 
frygtede  for  at  gjøre  sig  forhadt  blandt  Moharamedanerne, 
naar  han  optraadte  paa  Evropas  Vegne,  Abdul  Hamid 
fulgte  derfor  den  sædvanlige  tyrkiske  Forhalingspolitik  og 
erklærede  den  20de  Juli,  at  han  nu  var  rede  til  at  deltage 
i  Konferencen,  hvor  man  saa  kunde  forhandle  om  videre 
Forholdsregler;  men  den  26de  Juli  erklærede  han  pludselig, 
at  han  nu  havde  besluttet  at  gjøre  sin  Højhedsret  gjæl- 
dende  i  Ægypten  og  vilde  sende  20,000  Mand  der  hen,  men 
ønskede,  at  de  engelske  Tropper  i  Alexandria,    der  siden 

Bombardementet  vare  blevne  noget  forøgede,  maatte  blive 
trukne  tilbage.  Den  engelske  Regering  afslog  dette  For- 
langende og  fordrede  tj^delige  Oplysninger  om  Troppernes 
Bestemmelse  og  en  Proklamation,  hvorved  Arabi  blev  er- 
klæret for  en  Oprerer.  Derpaa  vilde  Sultanen  ikke  gaa 
ind,  og  da  han  endelig  den  8de  Avgust  lovede  det,  gjorde 
den  engelske  Sendemand  i  Konstantinopel,  Lord  Duiferin, 
nye  Vanskeligheder  og  hindrede  saaledes  tyrkiske  Troppers 
Afsendelse,  som  kun  vilde  forstyrre  den  engelske  Krigs- 
førelse; thi  nu  var  England  endelig  blevet  færdigt  med 
sine  Eustninger. 

I  Begyndelsen  havde  Englændernes  Stilling  i  Ægypten 
været  meget  vanskelig:  Arabis  Hær  ved  Kafred-Davar 
truede  deres  ringe  Styrke  i  Alexandria,  Ferskvandstilforslen 
igjennem  Mahmudie-Kanalen  blev  afskaaren,  en  Forsamling 
af  Ulemaer,  Kadier,  Notabler  o.  a.  i  Kairo  erklærede  den 
29de  Juli  Kediven  og  hans  Ministre  for  Fædrelandets  og 
Religionens  Fjender,  som  ingen  mere  maatte  adlyde,  og 
paa  flere  Steder  udøvedes  der  Voldshandlinger  mod  de 
kristne.  Paa  den  anden  Side  havde  Tevfik  Pasha  den  20de 
Juli  afsat  Arabi  som  Krigsminister,  og  efterhaanden  ind- 
fandt de  engelske  Tropper  sig.  Den  3dje  Avgust  besatte 
Admiral  Hewitt  Suez  og  kort  efter  Ismailia,  skjønt  Les- 
seps  ivrig  protesterede  derimod  og  borgede  for,  at  Arabi 
ikke  vilde  antaste  Kanalens  Frihed  og  Sikkerhed.  En  Uge 
efter  begyndte  større  Troppeafdelinger  at  lande  i  Alexan- 
dria, den  15de  Avgust  ankom  Overgeneralen  Wolseley, 
og  faa  Dage  efter  gik  General  Macpherson  i  Land  i  Suez 
med  de  indiske  Tropper. 

Det  var  General  Wolseleys  Plan  at  benytte  Kanalen 
og  navnlig  Ismailia  som  Udgangspunkt  for  sine  Operationer, 
og  den  19de  Avgust  afsejlede  hans  første  Division  fra 
Alexandria,  efter  Foregivende  for  at  angribe  Fort  Abukir, 
men  i  Virkeligheden  for  at  besætte  Port  Said.  Dette  lyk- 
kedes uden  Vanskelighed,    og  i  Løbet  af  et  Par  Dage  var 

hele  Kanal-Linjen  i  Englændernes  Hænder.  Fra  Ismailia 
rykkede  de  dernæst  frem  igjennem  Vadi  Tumilat,  en  smal 
Indsænkning  i  Ørkenen,  i  hvilken  saa  vel  Ferskvands- 
kanalen,  der  forsyner  Ismailia  og  Suez  med  Drikkevand, 
som  Jærnvejen  mellem  Suez  og  Kairo  ere  anlagte.  Der, 
hvor  Vadi  Tumilat  munder  ud  i  Nildeltaet,  ligger  Tel  el 
Kebir,  c.  7  Mile  fra  Ismailia,  og  her  havde  Ægypterne 
befæstet  sig  og  samlet  betydelige  Stridskræfter.  Der  fra 
rykkede  de  frem  og  angrebe  flere  Gange  (den  24de— 28de 
Avgust)  Englænderne,  men  bleve  drevne  tilbage  efter  hef- 
tige Kampe,  navnlig  den  28de  Avgust  ved  Kassasin,  hvor 
General  Wolseley  derefter  samlede  sin  Hær,  medens  han 
forsynede  sig  med  tilstrækkelige  Forraad  af  Munition,  Lev- 
nedsmidler og  Vand.  Efter  at  han  den  9de  September 
havde  tilbagevist  et  Angreb  af  Arabi,  som  i  Begyndelsen 
havde  bragt  ikke  ringe  Forvirring  i  den  engelske  Lejr,  ryk- 
kede han  den  13de  September  frem  mod  Tel  el  Kebir  med 
c.  15,000  Mand.  Ægypternes  Styrke  var  mindst  deu  dob- 
belte; men  da  Englænderne  tidlig  om  Morgenen  stormede 
deres  befæstede  Lejr,  vare  de  aldeles  uforberedte,  og  Hej- 
skotterne  trængte  i  Spidsen  for  Hæren  ustandselig  frem,  saa 
at  Arabis  Tropper  snart  opløste  sig  i  vild  Flugt.  Ved 
Middagstid  var  Slaget  afgjort;  Englænderne  havde  mistet 
54  døde  og  342  saarede.  Ægypterne  flere  Tusende  døde, 
saarede  og  Fanger,  hele  deres  Artilleri  og  flere  Jærnbane- 
tog  med  Proviant.  Sejren  ved  Tel  el  Kebir  var  afgj  ørende 
og  blev  benyttet  med  Energi:  General  Drury  Lowe  ilede  i 
Spidsen  for  1500  Ryttere  umiddelbart  fra  Slaget  til  Kairo, 
som  overgav  sig  uden  Modstand  (den  14de  September), 
uagtet  Citadellet  havde  en  Besætning  af  10,000  Mand. 
Arabi,  der  indtil  det  sidste  Øjeblik  havde  skuffet  Folket 
ved  løgnagtige  Sejrsberetninger,  blev  forladt  af  alle  og  over- 
gav sig  endnu  samme  Dag,  og  en  Deputation  af  Notabler 
ilede  til  Alexandria  for  at  forsikre  Kediven  om  deres  Under- 
kastelse.    Den  15de  September  holdt  General  Wolseley  sit 


De  vigtigste  Begivenheder  i  Aaret  1882.  89 

Indtog  i  Kairo,  hvor  fra  han  telegraferede  til  London: 
»Krigen  er  til  Ende;  sead  ikke  flere  Tropper!«  De  øvrige 
faste  Pladser  overgave  sig  ogsaa  i  Løbet  af  8  Dage. 

Kediven  havde  imidlertid  efter  Englauds  Opfordring 
den  28de  Avgust  dannet  et  nyt  Ministerium  med  Sherif 
Pasha  i  Spidsen  og  holdt  den  25de  September  sit  Indtog  i. 
Kairo.  Den  ægyptiske  Hær  blev  opløst,  og  Baker  Pasha, 
en  tidligere  engelsk  Officer  i  tyrkisk  Tjeneste,  fik  det  Hverv 
at  indrette  den  paa  ny;  Krigsretter  bleve  nedsatte  over  en 
Mængde  Officerer.  En  Del  af  de  engelske  Tropper  blev 
sendt  hjem,  og  den  18de  November  drog  General  Wolseley 
i  Spidsen  for  8000  Mand  under  stor  Jubel  i  Parade  forbi 
Dronningen  i  London;  saa  vel  han  som  Admiral  Seymour 
ophøjedes  til  Pairer.  12,000  Mand  bleve  imidlertid  indtil 
videre  slaaende  i  Ægypten,  hvor  England  nu  var  den  ene 
raadende  Magt.  For  at  ordne  Forholdene  kom  Sendemanden 
i  Konstantinopel,  Lord  Du  f  fer  in,  i  Begyndelsen  af  No- 
vember til  Kairo.  For  det  første  lod  han  den  ægyptiske 
Regering  i  en  Note  af  9de  November  erklære  den  fransk- 
engelske Finanskontrol  for  ophævet,  et  Skridt,  som  vakte 
megen  Harme  i  Frankrig,  men  var  den  naturlige  Følge  af, 
at  Frankrig  havde  overladt  Interventionen  til  England  alene. 
Den  franske  Regering  protesterede  og  modtog  ikke  Eng- 
lands Forslag  om,  at  det  til  Gjengjæld  vilde  overlade 
Frankrig  Forsædet  i  den  ægyptiske  Statsgjældskommission. 
Dernæst  blev  i  Steden  for  Baker  en  engelsk  General,  Sir 
Evelyn  Wood,  stillet  i  Spidsen  for  den  nye  ægyptiske  Hær, 
som  kun  skulde  tælle  6000  Mand.  Endelig  blev  Processen 
mod  Arabi  og  hans  Medhjælpere,  der  truede  med  at  an- 
tage en  alt  for  stor  og  baade  for  Sultanen  og  Kediven 
kompromitterende  Udstrækning,  hurtig  tilendebragt:  Krigs- 
retten dømte  den  3dje  December  Arabi  og  5  af  hans  vig- 
tigste Medhjælpere  til  Døden;  men  Kediven,  d.  v.  s.  Lord 
Dufferin,   formildede   Straffen   til   livsvarig  Landsforvisning. 

Den  engelske  Regering   bestemte  derpaa  Ceylon   til  deres 
Forvisningssted,  og  der  hen  førtes  de  ved  Nyaarstid. 

I  det  ægyptiske  Sudan  havde  en  falsk  Profet  (Mahdi) 
ved  Navn  Mohammed  Achmed  benyttet  sig  af  Urolighederne 
i  Ægypten  til  at  vække  Opror  i  Darfur  og  Kordofan  og 
havde  i  Maj  nedsablet  en  ægyptisk  Hærafdeling;  men  Kor- 
dofans  Hovedstad  blev  med  Held  forsvaret  af  6000  Sol- 
dater, hvorved  Oprørerne  hindredes  fra  at  trænge  frem  mod 
Kartum. 


Nordamerika. 


I  de  forenede  Stater  havde  den  offentlige  Mening 
allerede  længe  fordret  Love  mod  Mormonernes  Flerkoneri 
og  Kinesernes  Indvandring.  Den  første  Lov,  som  blev  ved- 
tagen af  Senatet  i  Februar  1882,  af  Repræsentanthuset  i 
Marts  og  derefter  stadfæstet  af  Præsident  Arthur,  berøvede 
fra  Nyaar  1883  alle  de  i  Polygami  levende  Personer  den 
politiske  Stemmeret  og  Valgbarhed  til  Embeder,  ligesom 
den  fastsatte  Pengebøder  og  Fængselsstraf  for  dem.  Den 
anden  Lov,  som  især  blev  krævet  af  Befolkningen  i  Kali- 
fornien,  forbod  Indvandring  af  Kinesere  i  20  Aar;  den  blev 
vedtagen  i  Marts  af  Kongressan;  men  Præsidenten  nedlagde 
den  4de  April  sit  Veto  derimod,  da  den  stred  imod  den  i 
1868  med  Kina  afsluttede  Traktat.  Da  imidlertid  Repræ- 
sentanthuset den  18de  April  med  201  Stemmer  mod  37 
vedtog,  at  Indvandringsforbudet  kun  skulde  gjælde  i  10 
Aar,  og  Senatet  sluttede  sig  hertil,  gav  Præsidenten  den 
8de  Maj  sit  Samtykke  hertil. 

Unionens  Finanser  vare  i  en  glimrende  Tilstand: 
det  den  30te  Juni  1882  udløbende  Regnskabsaar  gav  en 
Indtægt  af  403  Mill.  Doll.  (deraf  222  Mill.  af  Tolden)  og 
en  Udgift  af  259  Mill,    altsaa  et  Overskud  af   144  Mill. 

Ikke  desto  mindre  lykkedes  det  i  den  lange  Samling  af  den 
47de  Kongres,  som  sluttedes  i  Avgust,  endnu  ikke  at  faa 
den  høje  Toldtarif  nedsat,  da  det  republikanske  Parti  holdt 
paa  Beskyttelsestolden.  Dette  Parti  benyttede  ogsaa  sin 
Overvægt  paa  en  hensynsløs  Maade  til  at  begunstige  skam- 
løse Pensionsforfalskninger  og  andre  Bedragerier,  og  paa  den 
anden  Side  vakte  det  Uvilje  hos  mange,  især  hos  Tyskerne 
i  Veststaterne,  ved  at  fremme  den  undertiden  paa  en  over- 
dreven Maade  fremtrædende  Maadeholdsbevægelse.  Følgen 
deraf  var,  at  Valgene  til  den  48de  Kongres,  som  begyndte 
i  Oktober,  faldt  ud  til  Fordel  for  det  demokratiske  Parti: 
den  7de  November  sejrede  dette  saaledes  i  21  Stater  af  33, 
som  valgte  paa  denne  Dag,  deriblandt  i  New  York  og 
Pennsylvania.  Paavirket  heraf  foreslog  Præsidenten  i  det 
Budskab,  hvormed  han  den  4de  December  aabnede  den  47de 
Kongres's  sidste  Samling,  store  Nedsættelser  i  Skatterne, 
navnlig  i  Tolden,  og  en  i  høj  Grad  savnet  Lov  til  en  bedre 
Besættelse  af  Embeder. 

Indvandringen  til   de   forenede  Stater  naaede    1882  et 
større  Tal  end  nogensinde  før.  nemlig  473,642. 


Sydamerika. 


Tilstanden  i  det  ulykkelige  Peru  ændredes  i  Aaret 
1882  ikke  væsentlig.  Vel  blev  den  nordamerikanske  Freds- 
mægler Trescott  i  Januar  enig  med  den  chilensiske  Uden- 
rigsminister Balmaseda  om  følgende  Vilkaar :  1)  Aftrædelsen 
af  den  salpeterrige  Provins  Tarapaca  til  Chile.  2)  Besæt- 
telsen af  Distrikterne  Arica  og  Tacna  af  Chilenserne  i  10  Aar,  i 
hvilken  Frist  Peru  har  at  betale  20  Mill.  Dollars;  betales 
de  ikke,  falde  Arica  og  Tacna  til  Chile.  3)  Besættelsen  af 
Lobos-Øerne  af  Chile,  saa   længe  der  er  Guano  paa  dem; 

Udbyttet  skal  deles  mellem  Chiles  og  Perus  Kreditorer. 
Men  da  der  herskede  fuldstændigt  Anarki  i  Peru,  og  der 
ikke  var  nogen  almindelig  anerkjendt  Regering,  med  hvilken 
der  kunde  sluttes  Fred,  varede  Krigstilstanden  ved.  Den 
9de  Juli  overfaldt  peruanske  Guerillabander  en  chilensisk 
Troppeafdeling  i  Concepcion,  som  blev  tilintetgjort  efter  en 
heltemodig  Modstand;  til  Straf  lod  den  chilensiske  General 
del  Canto  alle  Stedets  Indbyggere  dræbe.  Chile  søgte  at 
holde  sig  skadesløst  ved  Opkrævelse  af  Told,  Udbyttet  af 
Guano  og  Salpeter,  samt  ved  Kontributioner,  og  indlem- 
mede til  sidst  uden  Fredslutning  Tarapaca  i  den  chilen- 
siske Stat.  Med  Bolivia  kom  det  heller  ikke  til  nogen 
Fredslutning,  skjønt  denne  Stat  i  1882  ganske  holdt  sig 
uden  for  Krigen. 

